
PASAKA 
APIE SEIF AL MULUKĄ 


Dar pasakojama, o laimingasai karaliau, — tęsė Šachrazada, — 
kad senų senovėje gyveno didis persų karalius, vardu Muchamedas 
ibn Sabaikas, ir valdė jis Chorasano žemę. Kiekvienais metais jis 
užpuldavo netikėlių kraštus — Indiją, Sindą ir Kiniją, ir dar tas 
šalis, kurios yra už upės , ir kitas, nearabų ir kitokias, ir buvo jis 
teisingas, geraširdis, kilnus ir narsus valdovas. 

Tasai karalius mėgo užstalės kalbas, mėgo klausytis legen- 
dų, eilių, apsakymų, sakmių, naktinių pasakų ir pasakojimų apie 
senovę, todėl kiekvieną, kuris papasakodavo įdomią, negirdėtą 
istoriją, jis dosniai apdovanodavo. Ir kalbama, kad jei koks sve- 
timšalis pasekdavo įdomią pasaką, kuri karaliui patikdavo, tai 
gaudavo dovanų prašmatnius drabužius, tūkstantį dinarų, pui- 
kų žirgą su balnu ir kamanomis ir dar galybę visokių dovanų. 
Paimdavo tasai žmogus dovanas, sėsdavo ant arklio ir galėda- 
vo keliauti sau. 

Sykį taip atsitiko, kad atėjo pas karalių senas žmogus ir, pa- 
pasakojęs nepaprastai įdomią istoriją, gavo daugybę dovanų — ir 
drabužių, ir tūkstantį chorasaniškų dinarų, ir žirgą su kamanomis. 
Tuomet po visą pasaulį pasklido gandas apie tą karalių, ir išgirdo 
jį pirklys, vardu Hasanas, — kilniadvasis, dosnus, doras žmogus, 
išmintingas ir rašantis eiles. 

Tasai karalius turėjo vizirį, baisų pavyduolį, visokių blogybių 
įsikūnijimą, kuris nieko nemylėjo, nei turtuolio, nei vargšo, ir kiek- 
vieną sykį, kai pas karalių kas nors ateidavo ir gaudavo dovanų, 
viziris sakydavo: „Tokie dalykai ištuštins iždą ir nusilpnins kara- 


"Užupio šalimis viduramžiais musulmonų geografai vadino 
islamo nukariautas šalis, plytinčias į šiaurę nuo Amudarjos. 

lystę, tačiau karalius mėgsta tai daryti“. Taip bylojo jo pavydas 
ir neapykanta. 

Karalius išgirdo apie pirklį Hasaną ir pasikvietęs jį tarė: 

— O pirkly Hasanai, viziris priekaištauja ir pyksta ant manęs 
dėl pinigų, kuriuos aš duodu stalabendriams, eiliarašiams ir žmo- 
nėms, sekantiems man visokius pasakojimus. Aš noriu, kad ir tu 
apsakytum man nepaprastą istoriją, į kurią panašios niekas nebūtų 
girdėjęs. Jei tavo pasakojimas man patiks, aš dovanosiu tau daug 
žemių su visomis tvirtovėmis, kurios ten stovi, jos bus papildo- 
mas pelnas prie viso to, ką gausi iš manęs, aš paskirsiu tave savo 
vyriausiuoju viziriu, sėdėsi man iš dešinės, valdysi karalystę ir teisi 
visus mano valdinius. O jei savo pasakojimu nesuteiksi man to- 
kio malonumo, kokio iš tavęs laukiu, atimsiu visą tavo turtą ir iš- 
varysiu iš savo šalies. 

— Klausau ir vykdau mūsų valdovo norą! — atsakė pirklys Ha- 
sanas. — Tik nuolankiai prašau palaukti metus, ir tuomet aš pa- 
pasakosiu tau istoriją, už kurią įdomesnės niekas niekada nėra gir- 
dėjęs. 

— Gerai, metus galiu palaukti, — sutiko karalius ir aprengęs 
pirklį prabangiais rūbais pridūrė: — Sėdėk namuose, niekur ne- 
keliauk, nesirodyk pas mane visus metus, o paskui ateik su ne- 
paprastu pasakojimu. Jei įvykdysi mano prašymą, apipilsiu tave 
malonėmis, jei ne — saugokis mano rūstybės!.. 

Tuo tarpu išaušo rytas, ir Šachrazada nutraukė pasakojimą. 


Septyni šimtai penkiasdešimt septintoji 
naktis 


Kai atėjo septyni šimtai penkiasdešimt septintoji naktis, Šach- 
razada tęsė: 

Pasakojama, o laimingasai karaliau, kad karalius Muchame- 
das ibn Sabaikas tarė pirkliui Hasanui: 

— Jei įvykdysi mano prašymą, apipilsiu tave malonėmis, jei 
ne — saugokis mano rūstybės! 

Hasanas pabučiavo žemę prie karaliaus kojų ir išėjo. Namuose 
jis išrinko iš savo vergų penkis žmones, kurie mokėjo skaityti ir 
rašyti, — o tai buvo dori, protingi ir išsilavinę vergai, — davė kiek- 
vienam po penkis tūkstančius dinarų ir tarė: 

— Aš auklėjau jus tokiai dienai kaip šioji. Tad padėkite man 
įvykdyti karaliaus norą ir išgelbėkite mane nuo jo nemalonės. 

— O ką reikia daryti? Mūsų sielos — išpirka už tave! — atsakė 
vergai. 

— Aš noriu, kad kiekvienas jūsų vyktumėt į kokį nors pasaulio 
klimatą ir aplankytumėt visus to krašto mokslininkus — išsilavi- 
nusius, kilnius žmones, atsimenančius visokių istorijų ir negirdėtų 
atsitikimų. Suieškokite pasakojimą apie Seif al Muluką ir atneš- 
kite man, o jeigu atsimenantis tą pasakojimą pareikalaus užmo- 
kesčio, duokite nesiderėdami, kad ir kiek paprašytų, nors tūks- 
tantį dinarų. Duokite jam tuomet kiek turėsit, o likusius pažadėkite 
atiduoti vėliau. Tasai, kuris grįš su ta pasaka, gaus iš manęs begalę 
dovanų, pelnys mano amžiną dėkingumą ir meilę. 

Vienam vergui pirklys liepė keliauti į Indijos ir Sindo žemes, 
kitam — į persų kraštus ir Kiniją, trečiam — į Chorasaną, ketvir- 
tam — į Magribo žemes, o paskutiniam, penktajam — į Sirijos ir 
Egipto žemes. Paskui pirklys išrinko laimingą dieną ir tarė jiems: 

— Keliaukite šiandien ir pasistenkite rasti man tai, ko jūsų pra- 
šiau, stenkitės iš visų jėgų, nepagailėkite net savo gyvybės. 

Vergai atsisveikino su pirkliu ir iškeliavo — kiekvienas į tą pu- 
sę, kur buvo nurodęs jų ponas. Keturi pirmieji klaidžiojo po sve- 
čias šalis keturis mėnesius, bet nieko nepešę grįžo namo. Pirklio 
Hasano širdį užgulė sunkumas, kai pamatė vieną po kito grįžtan- 
čius keturis vergus, kurie ilgai klaidžioję nerado to, ko jam rei- 
kėjo. 

O penktasis vergas, iškeliavęs į Sirijos žemes, prijojo Damasko 
miestą, kuris jam pasirodė gražus, tvirtas, saugus, su medžiais, ka- 
nalais, vaisiais ir paukščiais, garbinančiais vienatinį šlovingajį Ala- 
chą, dienos ir nakties kūrėją. Tame mieste vergas išbuvo keletą 
dienų ieškodamas ir klausinėdamas, bet tokio pasakojimo, kokio 
reikėjo jo ponui, niekas nebuvo girdėjęs, ir vergas buvo jau be- 
norįs traukti toliau, tik staiga pamatė jaunuolį, bėgantį gatve ir 
per tą skubą besipainiojantį savo drabužių skvernuose. 

— Kur taip skubi, kur bijai pavėluoti? — paklausė vergas. 

— Gyvena čia vienas šeichas, kuris kiekvieną dieną tokiu metu 
atsisėda ant suolelio ir ima pasakoti visokiausias istorijas, neap- 
sakomai įdomias ir niekam negirdėtas. Todėl skubu, kad suspėčiau 
laiku užsiimti vietą arčiau jo, nes žmonių susirenka minių minios. 

— Paimk ir mane drauge! — paprašė vergas. 

— Mielai! Tik greičiau! 

Vergas užrakino vartus ir nuskubėjo paskui jaunuolį. Netru- 
kus jie atėjo į tą vietą, kur šeichas porindavo savo istorijas. Jis 
jau sėdėjo ant suolelio, veidas švieste švietė ir jis buvo jau pra- 
dėjęs pasakoti. Vergas susirado vietą netoli šeicho ir ėmė atidžiai 
klausytis, o kai saulė palinko vakarop, šeichas nutilo ir žmonės 
ėmė skirstytis. Tuomet vergas priėjo prie jo, pasveikino manda- 
giais žodžiais, o tasai atsakė, dar pridėjęs kuo nuoširdžiausių pa- 
linkėjimų ir pagarbos pareiškimų, ir vergas tarė: 

— Tu, mano pone šeiche, esi puikus, gerbiamas žmogus, ir 
tavo pasakojimai yra nuostabūs, taigi aš noriu kai ko tavęs pa- 
klausti. 

— Klausk, ko tik nori. 

— Ar tu moki pasaką apie Seif al Muluką ir Badi al Džemalę? 

— Iš kur tu žinai apie šią pasaką, kur ją girdėjai? 

— Aš nesu girdėjęs šios pasakos, todėl ir atkeliavau iš tolimų 
kraštų, trokšdamas ją išgirsti. Ir sumokėsiu aš, kiek tu paprašy- 
si, nes esi kilniadvasis. Jei galėčiau paimti į rankas savo sielą, ati- 
duočiau tau už tą istoriją, ir mano širdis visiškai neprieštarautų! 

— Nuramink savo sielą ir nusišluostyk akis! Gausi tai, ko taip 
trokšti. Bet žinok, kad ši pasaka ne iš tų, kurias galima sekti kiek- 
vienoje kryžkelėje, aš nepasakosiu jos pirmam pasitaikiusiam. 

— Vardan Alacho! — sušuko vergas. — O pone, nepagailėk 
jos man ir prašyk, ko tik nori, su viskuo sutinku iš anksto! 

— Jei nori išgirsti šią pasaką, sumokėk man šimtą dinarų, pas- 
kui dar išdėstysiu tau penkias sąlygas. 

Sužinojęs, kad šeichas moka pasaką apie Seif al Muluką ir pa- 
seks jam, vergas nepaprastai nudžiugo ir tarė: 

— Aš sumokėsiu tau prašomus šimtą dinarų ir pridėsiu dar 
dešimt nuo savęs, įvykdysiu ir visas iki vienos sąlygas, kurias tu 
iškelsi! 

— Tad eik, atnešk auksą, o paskui imk tai, ko tau reikia! 

Vergas atsistojo, pabučiavo šeichui rankas ir labai laimingas 
nuskubėjo namo pinigų. O kitą rytą, paėmęs maišelį su auksu, 
jis vėl .atskubėjo pas šeichą. Tasai sėdėjo ant savo namų slenksčio. 
Paėmęs pinigus šeichas įsivedė vergą vidun, pasodino kambaryje, 
davė jam rašalo, popieriaus ir kalamą, atnešė didelę knygą ir tarė: 

— Imk ir nusirašyk iš jos tai, ko tau reikia, — pasaką apie Seif 
al Muluką. 

Vergas nusirašė tą pasaką ir perskaitė šeichui, o tas dar pa- 
taisė šį tą, paskui tarė: 

— Žinok, vaike mano, kad pirmoji mano sąlyga tokia: nepa- 
sakoti šios istorijos kiekvienoje kryžkelėje, nepasakoti klausantis 
moterims, vergėms, kvailiams ir vaikams. Pasakok tik emyrams, 
karaliams, viziriams, išminčiams, Korano skaitytojams ir kitiems. 

Vergas prižadėjo laikytis visų sąlygų, išbučiavęs šeichui ran- 
kas, atsisveikino su juo ir išėjo... 

Tuo tarpu išaušo rytas, ir Šachrazada nutraukė pasakojimą. 


Septyni šimtai penkiasdešimt aštuntoji 
naktis 


Kai atėjo septyni šimtai penkiasdešimt aštuntoji naktis, Šach- 
razada tęsė: 

Pasakojama, o laimingasai karaliau, kad pirklio Hasano ver- 
gas iš šeicho knygų persirašė pasaką apie Seif al Muluką, suti- 
ko laikytis visų jo sąlygų ir atsisveikinęs tą pačią dieną labai pa- 
tenkintas iškeliavo namo, vis spartindamas žingsnį, kad kuo 
greičiau nudžiugintų savo poną, bet dar pirma savęs pasiuntė žmo- 
gų, kad šis perduotų ponui tokius žodžius: „Tavo vergas skuba 
namo gabendamas tai, ko norėjai ir troškai“. 

O kai vergas parkeliavo namo, iki metų (tiek pirklys buvo 
prašęs palaukti karalių) pabaizos bebuvo likę dešimt dienų. Jis 
nuėjo pas savo poną, papasakojo kelionės nuotykius ir kaip rado 
norimą pasaką. Pirklys neapsakomai nudžiugo, paėmė iš vergo 
knygą su ta pasaka ir pamatęs, kad tai iš tikro istorija apie Seif 
al Muluką ir Badi al Džemalę, iš to džiaugsmo nusirengė visus 
savo prašmatnius drabužius ir atidavė juos vergui, padovanojo 
jam dešimt grynakraujų žirgų, dešimt kupranugarių ir dešimt mu- 
lų, tris juoduosius ir du baltuosius vergus, o paskui leido jam 
eiti ilsėtis. 

Kai vergas išėjo, pirklys perrašė tą pasaką savo ranka su vi- 
sais paaiškinimais, nuskubėjo pas karalių ir tarė: 

— O laimingasai karaliau, aš, kaip buvau žadėjęs, atnešiau tau 
pasakų ir istorijų, kurių niekas nėra girdėjęs! 

Tai išgirdęs, karalius tą pat minutę liepė sukviesti visus išmin- 
tingus emyrus, garsius mokslininkus, visus išsilavinusius žmones, 

poetus ir šiaip protingus savo valdinius, ir pirklys Hasanas, visiems 
įdėmiai klausantis, perskaitė tą istoriją. 

Karaliui ir visiems susirinkusiems toji pasaka nepaprastai pa- 
tiko, pirklys buvo apibertas auksu, sidabru ir brangiaisiais akme- 
nimis. Paskui karalius liepė duoti pirkliui pačius prabangiausius 
drabužius, kokie tik buvo rūmuose, padovanojo didžiulį miestą 
su visomis jo tvirtovėmis ir kaimais, paskyrė jį vyriausiuoju viziriu 
ir pasodino sau iš dešinės. Paskui jis liepė raštininkams perrašyti 
tą pasaką aukso raidėmis ir padėti į iždą, o kiekvieną sykį, kai 
jam pasidarydavo sunku ant širdies, karalius kviesdavosi pirklį Ha- 
saną, kad tasai jam dar kartą ją paskaitytų. 

O štai toji istorija: 

Senų senovėje gyveno Egipto karalius, vardu Asimas ibn Saf 
vanas. Tai buvo dosnus, kilniaširdis, garbingas karalius, valdė jis 
daugybę žemių, tvirtovių, įtvirtinimų, klausė jo begalė karių ir kar- 
žygių. Turėjo jis vizirį, vardu Farisas ibn Salichas, ir visi jie gar- 
bino saulę ir mėnulį, užuot lenkęsi vienatiniam dangaus valdo- 
vui, didžiajam ir galingajam Alachui. 

Laikui bėgant tasai karalius paseno, tapo senas senutėlis, nu- 
silpo nuo senatvės ir ligų, iškaršo; gyveno jis šioje žemėje šim- 
tą aštuoniasdešimt metų, o vaikų taip ir nesusilaukė, — nei sūnaus, 
nei dukters — todėl dieną naktį liūdėjo ir sielvartavo. 

Vieną gražią dieną sėdėjo karalius Asimas soste, o emyrai, 
viziriai, vadai ir didikai patarnavo jam, kaip paprastai, susėdę 
pagal rangą. Ir kiekvienam emyrui, įeinančiam į menę su sūnumi 
arba dviem sūnumis, karalius labai pavydėjo ir sakė sau: „Vi- 
si džiaugiasi žiūrėdami į savo augančius vaikus, o aš neturiu nė 
vieno, neturiu kam palikti savo karalystės, sosto, iždo ir visų tur- 
tų. Paims visa tai svetimi žmonės, ir man mirus visi mane pa- 
mirš, neliks po manęs pasaulyje nieko, kas primintų, jog kaž- 
kada gyvenau ir karaliavau“. Karalius Asimas giliai susimąstė ir 
pravirko apniktas sielvartingų minčių, nulipo nuo sosto ir aima- 
nuodamas atsisėdo ant žemės. Tai pamatęs, viziris liepė visiems 
skirstytis sakydamas: 

— Eikite namo ir ilsėkitės, tegu karalius išsivaduoja iš širdgėlos! 

Visi išsivaikščiojo, liko tik karalius ir viziris. Kuomet karaliaus 
ašaros nudžiūvo, viziris pabučiavo žemę prie jo kojų ir paklausė: 

— O laiko valdove, ko tu taip gailiai verki? Pasakyk man, kuris 
tvirtovės valdytojas maištauja prieš tavo valdžią? O gal kuris nors 

emyras ar didikas neklauso tavo įsakymų? Pasakyk man, o kara- 
liau, ir mudu abu tuojau pat išpurtysim sielą išdavikui iš kūno! 

Bet karalius nieko neatsakė, net galvos nepakėlė, tuomet vi- 
ziris antrą kartą pabučiavo žemę prie karaliaus kojų ir vėl pra- 
bilo: 

— O laiko valdove, aš tau esu ir sūnus, ir vergas, tu mane 
išauklėjai ir išvedei į žmones, o aš nežinau, ko tu kremtiesi, ne- 
žinau, kas tau širdį slegia. Kas gi tuos dalykus turi žinoti, jei ne 
aš, kas gi kitas patars tau nelaimei ištikus? Pasakyk man, ko verki 
ir aimanuoji? 

Bet karalius nieko jam neatsakė, tik garsiai raudojo liedamas 
graudžias ašaras, dejavo ir aimanavo, o viziris kantriai laukė, bet 
nesulaukęs vėl prabilo: 

— Jei nepasakysi, kodėl verki, aš tučtuojau pasidarau galą tavo 
akivaizdoje, nes negaliu žiūrėti į tavo sielvartą ir ašaras! 

"Tuomet karalius Asimas pakėlė galvą, nusišluostė ašaras ir tarė: 

— O viziri, nuoširdus mano patarėjau, palik mane vieną kentėti 
savo sielvartus, nenoriu, kad ir tu krimstumeisi drauge su manim. 

— Pasakyk man, o karaliau, ko tu verki, galbūt Alachas per 
mane atsiųs tau pagalbą... 

Tuo tarpu išaušo rytas, ir Šachrazada nutraukė pasakojimą. 


Septyni šimtai penkiasdešimt devintoji 
naktis 


Kai atėjo septyni šimtai penkiasdešimt devintoji naktis, Šach- 
razada tęsė: 

Pasakojama, o laimingasai karaliau, kad galop viziris karaliui 
Asimui taip tarė: 

— Pasakyk man, ko verki, galbūt Alachas per mane atsiųs tau 
pagalbą! 

—- O viziri, aš verkiu ne dėl pinigų, ne dėl žirgų ar dar ko nors, 
aš verkiu todėl, kad štai jau pasenau, pragyvenau šimtą aštuonias- 
dešimt metų, o vaikų neturiu — nei berniuko, nei mergaitės. Kai 
mirsiu, mane palaidos, ir nebeliks žemėje jokio pėdsako, kad gy- 
venau, išdils mano vardas, o mano turtus išsidalys svetimi žmonės. 

— O laiko valdove, — atsakė viziris, — aš visu šimtu metų vy- 
resnis už tave, o vaikų neturiu kaip ir tu, kremtuosi kaip ir tu, 

sielvartauju ir lieju ašaras. Ką gi mudviem daryti? Bet aš esu gir- 
dėjęs apie Suleimaną, Daūdo sūnų, — ramybė jiems abiems! — 
girdėjęs, kad jis turi didį valdovą, aukštesnį už jį patį, galintį pa- 
daryti viską, ką tik panorės. Gal man pasiimti brangių dovanų, 
nukeliauti pas Suleimaną ir kristi jam po kojomis, kad tasai pa- 
prašytų savo valdovą duoti mums po vaikelį? 

"Taip jie ir nutarė, ir viziris, pasiėmęs brangiausių dovanų, iš- 
keliavo. 

"Tuo tarpu Alachas — tebūnie jis pagarbintas! — apsireiškė Su- 
leimanui, Daūdo sūnui, ir tarė: 

— O Suleimanai, Egipto karalius pasiuntė pas tave savo vyriau- 
siąjį vizirį, kuris jau kelyje ir veža tau tokias ir tokias dovanas. Siųsk 
pasitikti jo savo vizirį Asafą ibn Barachiją, kad tasai pagarbiai ir 
vaišingai pasitiktų jį ir atlydėtų pas tave. O kai pamatysi Egipto ka- 
raliaus vizirį, taip jam pasakyk: „Karalius atsiuntė tave, kad papra- 
šytum to ir to“, — ir tuomet pasiūlyk jam priimti islamo tikėjimą. 

Suleimanas tučtuojau įsakė savo viziriui Asafui sukviesti di- 
delę, garbingą palydą, paimti skanių valgių ir puikių gėrimų ir 
joti pasitikti pasiuntinių. Paėmęs visa, kas buvo liepta, Asafas iš- 
keliavo. Sutikęs Egipto karaliaus pasiuntinį vizirį Farisą, Asafas 
kuo pagarbiausiai pasveikino jį ir jo palydovus, pasiūlė jiems valgių 
ir gėrimų, gyvuliams pašaro ir tarė: 

— Džiaukis, nes tavo noras netrukus išsipildys, tad nuramink 
savo sielą ir nusišluostyk ašaras, alsuok pilna krūtine! 

Viziris nepaprastai nustebo išgirdęs tuos žodžius ir pamanė: 
„Kas jam galėjo pasakyti apie mano norą?“ Ir neišlaikęs paklausė 
Asafą: 

— Kas tau papasakojo apie mūsų atvykimą ir mūsų troškimus? 

— Suleimanas, Daūdo sūnus, papasakojo man. 

— O iš kur jis apie tai žino? 

— Jam papasakojo dangaus ir žemės valdovas, sukūręs visa, 
kas gyva. 

— Iš tikro tai galingas Dievas! — sušuko viziris Farisas. 

— Negi jūs negarbinate jo? — nustebo Asafas. 

— Mes garbiname saulę, prieš ją krintame kniūbsti. 

— O viziri Farisai, saulė — viena iš daugybės žvaigždžių, su- 
kurtų Alacho — didis jis! Todėl saulė negali būti dievu: ji kar- 
tais šviečia danguje, kartais pasislepia, o mūsų Viešpats būna vi- 
suomet, ir jis gali padaryti ką panorėjęs. 

Taip besikalbėdami jie priartėjo prie karaliaus Suleimano sos- 
tinės, o šis įsakė savo kariams, taip pat džinams ir visiems, kuriuos 
jis valdė, išsirikiuoti iš abiejų kelio pusių pasitinkant svečius. Ir su- 
stojo palei kelią jūros žvėrys ir drambliai, panteros ir leopardai — 
kiekviena žvėrių rūšis išsirikiavo atskirai. Susirinko visi džinai — mil 
žiniški, baisūs pažiūrėti — ir sustojo palei kelią nepridengtomis gal- 
vomis. O paukščiai išskleidė danguje sparnus, teikdami visiems pa- 
vėsį, ir oliavo visomis kalbomis, visokiais balsais. 

Priėję keliauninkai išsigando jų ir nedrįso toliau nė žingsnio 
žengti, bet Asafas tarė: 

— Eikite ir nieko nebijokite, juk tai Suleimano, Daūdo sūnaus, 
valdiniai, nė vienas iš jų nedarys jums nieko pikto! 

Ir Asafas pirmas žengė tarp išsirikiavusių karių, tada jam iš 
paskos pajudėjo kiti, bet vis tiek daugelis bijojo. Taip jie atėjo 
į miestą ir apsistojo paskirtuose jiems Svečių namuose, ir tris die- 
nas Egipto karaliaus valdiniai ilsėjosi, o šeimininkai vaišino juos 
gardžiausiais valgymais ir rodė jiems visokeriopą pagarbą. 

Paskui atvykėliai nuėjo pas Suleimaną, Alacho pranašą, ir pa- 
matę jį norėjo pabučiuoti žemę prie jo kojų, bet Suleimanas ibn 
Daūdas sulaikė juos tardamas: 

— Žmogus tik prieš Alachą, žemės, dangaus ir viso kito kū- 
rėją, turi pulti kniūbsčias, prieš ką nors kitą taip daryti nedera. 
Jei kas nors iš jūsų nori stovėti, tegu stovi, bet tenedaro to no- 
rėdamas man įsiteikti. 

Atvykėliai pakluso, ir viziris Farisas su keliais didžiūnais at- 
sisėdo, o žemesnieji rangu stovėdami jiems patarnavo. Buvo pa- 
tiestos staltiesės, sunešti puikūs valgiai, ir visi valgė, kol pasiso- 
tino. Tada Suleimanas tarė: 

— (O dabar galima pakalbėti apie tai, ko ieškodamas tu atke- 
liavai pas mane. Reikalas, atvedęs tave į mano žemes, yra štai 
koks. Egipto karalius, vardu Asimas, kuris pasiuntė tave, yra jau 
iškaršęs senis, o Alachas iki šiol nedavė jam vaikų — nei berniuko, 
nei mergaitės, — ir dėl to jis dieną naktį krimtosi ir sielvartavo. 
Atsitiko taip, kad vieną dieną sėdėjo jis soste, o į menę rinkosi 
emyrai, viziriai ir didžiūnai, kuriuos lydėjo sūnūs — kurį du, o 
kurį ir trys. Karalius, tai pamatęs, didžiai sielvartaudamas sušu- 
ko pats sau: „Kad taip pamačius, kam atiteks karalystė po ma- 
no mirties! Deja, paims ją svetimas, ir mano vardas išdils iš žmo- 
nių atminties!“ Ir karalius susimąstė, jo akys paplūdo ašaromis, 

jis nuslydo nuo sosto ant žemės gailiai verkdamas ir aimanuoda- 
mas, ir niekas, išskyrus didįjį Alachą, nežinojo, kas darosi jo šir- 
dyje. Taip jis sėdėjo ant žemės... 

Tuo tarpu išaušo rytas, ir Šachrazada nutraukė pasakojimą. 


Septyni šimtai šešiasdešimtoji naktis 


Kai atėjo septyni šimtai šešiasdešimtoji naktis, Šachrazada tęsė: 

Pasakojama, o laimingasai karaliau, kad Suleimanas, Daūdo 
sūnus, — ramybė jiems abiems! — smulkiai apsakė viziriui Fari- 
sui visa, apie ką jis buvo kalbėjęsis su karalium Asimu, ir pas- 
kui paklausė: 

— Ar teisybę aš pasakiau, o viziri? 

— O Alacho pranaše, kiekvienas tavo žodis yra šventa teisybė, 
tačiau kai mes kalbėjomės su karalium, aplink nebuvo nė gyvos 
dvasios, niekas negalėjo nusiklausyti mūsų pokalbio. Kas tau viską 
papasakojo? 

— Papasakojo mano Viešpats, kuris mato kiekvieną mūsų 
žvilgsnį, girdi kiekvieną mūsų žodį ir žino, kas darosi kiekvieno 
mūsų širdyje. 

Viziris sušuko: 

— O Alacho pranaše, iš tikro tavo Viešpats yra didis, galin- 
tis padaryti ką panorėjęs! 

"Tuomet viziris Farisas ir visi buvusieji su juo priėmė islamo 
tikėjimą ir Alacho pranašas Suleimanas tarė viziriui: 

— Tu atsivežei tokias ir tokias dovanas ir retenybes? 

— Taip! 

— Aš su dėkingumu viską priimu ir dovanoju tau. Eikit da- 
bar ilsėtis, tu ir tavo žmonės, o rytoj, jei panorės didysis Alachas, 
tavo troškimas bus įgyvendintas kuo tobuliausiai. 

Viziris Farisas grįžo į Svečių namus, o kitą dieną vėl atėjo pas 
Suleimaną, kuris jam tarė: 

— Kai grįši pas karalių Asimą ibn Safvaną, įsilipkite abu į tokį 
ir tokį medį ir tyliai ten sėdėkite, o kai užstos laikas tarp dvie- 
jų maldų ir karštis kiek nukris, nusileiskite ant žemės ir apsidai- 


"Musulmonai meldžiasi penkis kartus per parą, ir „laikas tarp 
dviejų maldų“ — tarpas tarp popietinės ir priešsaulėlydinės 
maldos. 

rykite. Pamatę dvi šliaužiančias gyvates, kurių vienos galva bus 
kaip beždžionės, kitos — kaip ifrito, paleiskite į jas strėles ir už- 
muškite, o paskui nukirskite po pėdą joms nuo galvos ir pėdą nuo 
uodegos, o likusią mėsą gerai išvirkite, sumaitinkite savo žmonoms 
ir permiegokite su jomis. Ir didžiajam Alachui leidus, abi moterys 
pastos ir pagimdys berniukus. 

Paskui Suleimanas atnešė žiedą, kardą, į ryšulį įrištą kaftaną, 
siuvinėtą brangiausiais akmenimis, ir tarė: 

— O viziri Farisai, kai jūsų sūnūs suaugs į vyrus, duokite kiek- 
vienam šį kaftaną! — Ir pridūrė: — Vardan Alacho! Alachas pa- 
tenkino tavo norą, tad važiuok namo su Viešpaties palaiminimu. 
Tavo karalius dieną naktį laukia tavęs sugrįžtant, akių nuo kelio 
neatitraukia, 

Viziris Farisas priėjęs atsisveikino su Suleimanu, Daūdo sū- 
numi, — ramybė jiems abiems! — pabučiavo jam rankas ir iške- 
liavo namo džiaugdamasis, kad jo troškimas išsipildys. Jis skubėjo 
kiek išgalėdamas, ir kai jau Egiptas buvo nebetoli, pasiuntė vieną 
tarną į priekį, kad šis praneštų karaliui džiugią žinią. Karalius Asi- 
mas, išgirdęs tokią naujieną, baisiai apsidžiaugė, drauge su juo 
džiaugėsi ir didžiūnai, artimieji ir visi kariai, keldami į aukštybes 
vizirį Farisą. 

Karalius Asimas nekantriai laukė savo vizirio. O tas, vos įžen- 
gęs į miestą, pirmiausia nuskubėjo pas karalių, pabučiavo žemę 
prie jo kojų ir nudžiugino jį patvirtindamas, kad jo troškimas iš- 
sipildys kuo tobuliausiai, ir ėmė įkalbinėti jį, kad priimtų islamo 
tikėjimą. Karalius Asimas atsidavė Alacho valiai ir tarė viziriui Fa- 
risui: 

— Eik namo ir savaitę ilsėkis po tokios ilgos ir varginančios, 
bet sėkmingos kelionės, o paskui nueik į pirtį ir po to ateik pas 
mane, mudu pasitarsime, ką daryti toliau. 

Viziris pabučiavo žemę prie karaliaus kojų ir drauge su sa- 
vo tarnais ir artimaisiais patraukė namo ilsėtis. Po savaitės, ge- 
rai pailsėjęs, jis nuėjo pas karalių Asimą ir papasakojo apie sa- 
vo viešnagę pas Suleimaną, Daūdo sūnų, — ramybė jiems abiems! 
Paskui tarė: 

— Eime, karaliau, ieškoti to medžio! 

Pasiėmę lankus jie išėjo į sodą, surado tą medį ir įsilipę ty- 
liai sėdi. Pavakare, kai oras kiek atvėso, jie nusileido žemėn ir 
pamatė šliaužiančias dvi gyvates. Karaliui jos labai patiko. 

— Pažvelk, — sušuko jis viziriui, — neregėtas dalykas — tos gy- 
vatės su aukso vėriniais! Pagaukim jas ir įkišę į narvą galėsime 
ilgai jomis gėrėtis! 

— Ne! Alachas sukūrė jas, kad teiktų naudą, — atsakė viziris. — 
Tu leisk strėlę į aną, o aš taikysiuos į šitą! 

Jie paleido strėles ir užmušė gyvates, o paskui nupjovė po pė- 
dą nuo uodegos ir po pėdą nuo galvos, numetė tą mėsą šalin, 
o likusią parsinešė namo ir pasikvietę karaliaus virėją tarė: 

— Iš šios mėsos išvirk skanų patiekalą su kepintais svogūnais 
ir prieskoniais, sudėk jį į du dubenėlius ir atnešk mums. Ateik 
tada ir tada, tik nedrįsk pavėluoti!.. 

Tuo tarpu išaušo rytas, ir Šachrazada nutraukė pasakojimą. 


Septyni šimtai šešiasdešimt pirmoji naktis 


Kai atėjo septyni šimtai šešiasdešimt pirmoji naktis, Šachra- 
zada tęsė: 

Pasakojama, o laimingasai karaliau, kad karalius su viziriu pa- 
davė virėjui mėsą, liepė sutaisyti skanų valgį ir atnešti jį dviejuose 
dubenėliuose. Virėjas nuskubėjo į virtuvę ir ėmė virti taip, kaip 
jam buvo liepta. Karalius ir viziris tuos dubenėlius nunešė savo 
žmonoms, pavalgydino jas ir tą naktį permiegojo su jomis. Ala- 
cho — garbė jam! — valia ir galybe abi moterys pastojo tą pačią 
naktį. Praėjo trys mėnesiai, o karalius dieną naktį svarstė ir klau- 
sinėjo savęs: „Kad taip greičiau sižinojus, pavyko ar nepavyko?“ 

Vieną gražią dieną jo žmona sėdėjo savo kambaryje, tik staiga 
kūdikis jos įsčiose suspurdėjo taip smarkiai, kad net suskaudo. Ji 
pasikvietė vieną eunuchą, patarnaujantį jai, ir tarė: 

— Skubėk pas karalių, surask, kad ir kur jis būtų, ir taip jam 
pasakyk: „O laiko valdove, aš atnešiau tau džiugią žinią — mū- 
sų ponia tikrai laukiasi, kūdikis jos įsčiose suspurdėjo“. 

Eunuchas nuskubėjo džiaugdamasis, surado karalių sosto me- 
nėje, susimąsčiusį, parėmusį skruostą ranka, priėjęs pabučiavo žemę 
prie valdovo kojų ir pranešė, kad ponia tikrai laukiasi. Karalius 
pašoko, iš to džiaugsmo nusivilko drabužius ir padovanojo juos 
eunuchui, pabučiavo jį į ranką ir į galvą, o tada tarė visiems, esan- 
tiems sosto menėje: 

— Tie, kurie myli mane, teapipila šį eunuchą malonėmis! 

Ir eunuchas gavo pinigų, brangiųjų akmenų, žirgų, mulų ir 
sodų — visko nei išvardysi, nei suskaičiuosi. 

Tuo metu įėjo pas karalių viziris ir tarė: 

— O laiko valdove, aš dabar sėdėjau namuose vienas, pasken- 
dęs apmąstymuose, ir klausiau savęs: „Kažin ar manoji Chatūnė 
iš tikrųjų pastojo, o gal Suleimanas mane apgavo?“ Tik staiga at- 
skubėjo pas mane eunuchas su džiugia žinia, kad mano žmona 
tikrai laukiasi ir kad kūdikis suspurdėjo jos įsčiose. Iš to džiaugsmo 
aš nusivilkau visus drabužius ir padovanojau juos eunuchui, pri- 
dėjau dar tūkstantį dinarų ir paskyriau jį vyriausiuoju eunuchu. 

— O viziri, — atsakė karalius, — Alachas — didis jis! — apipy- 
lė mus savo malonėmis, jis buvo mums dosnus ir suteikė galimybę 
priimti tikrąjį tikėjimą. Jo dėka mes iš tamsos išėjome į šviesą, ir 
aš norėčiau kuo nors nudžiuginti savo žmones, palengvinti jų dalią. 

— (Gerai sumanei, — atsakė viziris. 

Tuomet karalius tarė: 

— O viziri, tučtuojau eik ir paleisk visus iš kalėjimo — ir tuos, 
kurie prasižengė, ir tuos, kurie sėdi už skolas; tačiau visus, ku- 
rie nusikals rytoj, jau teisime visu griežtumu. Dar atleisk žmones 
trejiems metams nuo visų mokesčių ir palei sieną aplink visą mies- 
tą pastatyk virtuves, tegu virėjai kabina ant ugnies katilus, didelius 
ir mažus, tegu verda, kepa ir troškina, kad visi miesto žmonės, 
visų aplinkinių kaimų, tolimų ir artimų, gyventojai galėtų sočiai 
ir skaniai pavalgyti ir dar namo parsinešti. Tegu visi džiaugiasi 
ir linksminasi, tegu puošia namus, tegu krautuvės būna atdaros 
dieną naktį, ir tegu toji šventė trunka septynias dienas. 

Viziris, nedelsdamas nė valandėlės, padarė viską taip, kaip lie- 
pė karalius Asimas. Jis išpuošė miestą, žmonės apsirengė gražiau- 
siais drabužiais ir linksminosi ištisą savaitę. 

Galop atėjo naktis, kai karaliaus žmoną surėmė gimdymo 
skausmai. Karalius Asimas liepė pakviesti visus mokslininkus, ast- 
ronomus, žvaigždininkus ir išminčius, kokie tik buvo mieste. Jie 
visi susėdo ir ėmė laukti, kada kauliukas įkris į dubenį — tai turėjo 
būti namiškių ženklas. Pagaliau kauliukas įkrito, ir karalienė pa- 
gimdė sūnų, tarytum pilnaties kraštelį. Žvaigždininkai ėmėsi skai- 
čiuoti, dėlioti jo horoskopą, nustatę visus skaičius. 

Baigę jie nuėjo pas karalių, pabučiavo žemę prie jo kojų ir 
nudžiugino žinia, kad kūdikis gimė laimingas, sėkmė jį lydėsianti 
visą gyvenimą. 

— Tik gyvenimo pradžioje jam nutiks toks dalykas, kad bijome 
net sakyti, — baigė savo kalbą žvaigždininkai. 

— Sakykite drąsiai, nieko pikto jums nedarysiu, — padrąsino 
juos karalius. 

— O laimingasai karaliau, tavo sūnus iškeliaus į svečias šalis, 
skęs jūroje, paklius į nelaisvę, persekios jį visokios nelaimės. Daug 
jis turės iškentėti, bet paskui, įveikęs visus vargus ir kliūtis, pa- 
sieks geidžiamą tikslą ir likusį gyvenimą bus laimingas, apipiltas 
likimo malonėmis, valdys jis begalę vergų, lenksis jam daugybė 
šalių, gyvens jis ir klestės, nepaisant visokių pavyduolių ir prie- 
šų užmačių. 

Išgirdęs tuos žodžius, karalius tarė: 

— Mes nežinome, kas bus ateity, ir viskas, ką skyrė didysis 
Alachas kiekvienam savo vergui, išsipildys — ir gera, ir bloga. 

Jis apdovanojo žvaigždininkus ir visus kitus prabangiais dra- 
bužiais, ir tie patenkinti išėjo. 

Staiga atskubėjo pas karalių viziris Farisas, švytintis džiaugs- 
mu, pabučiavo žemę prie jo kojų ir tarė: 

— O karaliau! Džiugi žinia! Mano žmona ką tik pagimdė sūnų, 
skaistų lyg pilnaties kraštelis! 

— Eik, atnešk jį čionai, tegu jiedu auga kartu, tegu gyvena čia, 
mano rūmuose, — atsakė karalius. — Ir savo žmoną apgyvendink 
šalia manosios, kad jos kartu prižiūrėtų savo sūnus. 

Viziris taip ir padarė — į karaliaus rūmus atgabeno žmoną ir 
sūnų ir naujagimiais tučtuojau ėmė rūpintis auklės ir žindyvės. 

Septynioms dienoms praėjus, kūdikius jos nunešė parodyti ka- 
raliui Asimui ir paklausė jį: 

— Kokius vardus jiems duoti? 

— Kokius norite, jūsų valia! 

— Tėvas, o ne kas kitas turi duoti vardą sūnui! 

Tuomet kiek pamąstęs karalius tarė: 

— Mano sūnus tebūnie vardu Seif al Mulukas, tai mano se- 
nelio vardas, o vizirio sūnus tebūnie Saidas. 

Karalius apdovanojo aukles ir žindyves ir prisakė, kad rūpintųsi 
kūdikiais kiek įmanydamos. Jos ir rūpinosi, kol berniukams su- 
kako penkeri metai, o tuomet karalius atidavė juos į mokyklą, į 
fakiho rankas, kuris mokė juos Korano, rašto ir visokių mokslų, 
kol jiems sukako dešimt, o jau tuomet berniukai pradėjo jodinėti, 
kautis visokiais ginklais, žaisti kamuoliu — mokėsi kariauti, pul- 

ti ir gintis. Kai suėjo penkiolika, jie buvo tobulai įvaldę karo meną, 
kiekvienas galėjo kautis su tūkstančiu priešininkų ir be vargo juos 
nugalėti. Jie subrendo, ir karaliaus Asimo širdis nudžiugdavo, kai 
tik jis pažvelgdavo į jaunuolius. 

Kai jiems suėjo dvidešimt metų, karalius Asimas pasikvietė vi- 
zirį Farisą, nusivedė jį nuošalion vietelėn ir tarė: 

— O viziri, man atėjo į galvą viena mintis, bet pirmiausia no- 
rėčiau pasitarti su tavim. 

— Ką sugalvojai, tą ir daryk, nes tu visuomet esi teisus, — at- 
sakė viziris. 

— Štai ką norėjau tau pasakyti, viziri. Esu senas žmogus, jau 
daug metų gyvenu šiam pasauly ir dabar noriu tik sėdėti ir melstis 
garbindamas didįjį Alachą, todėl nusprendžiau atiduoti savo ka- 
ralystę į Seif al Muluko rankas. Jis užaugo protingas, narsus, iš- 
silavinęs jaunuolis ir tikrai gebės valdyti šalį. Ką tu pasakysi, viziri? 

— (Gerai sugalvojai, visi tavo sumanymai yra protingi, todėl 
Alachas juos ir palaimina, — atsakė Farisas. — O jeigu tu šitaip 
padarysi, aš seksiu tavo pėdom, ir mano sūnus Saidas bus vizi- 
ris, nes jis irgi išmintingas ir narsus jaunuolis. Jie abu valdys ka- 
ralystę, o mes jiems padėsim patarimais, kad jie eitų teisingu keliu. 

Tuomet karalius Asimas tarė: 

— Parašyk laiškus ir išsiųsk pasiuntinius į visas pavaldžias 
mums šalis, tvirtoves ir klimatus, tegu jų vietininkai tokį ir tokį 
mėnesį susirenka į Dramblio aikštę. 

Viziris nuskubėjo vykdyti sultono įsakymo ir išsiuntinėjo laiš- 
kus, kaip buvo liepta. 

Kai iki nustatyto termino liko nedaug laiko, karalius Asimas 
liepė savo tarnams pastatyti didįjį sostą, į kurį sėsdavo tik per di- 
deles iškilmes. Kai viskas buvo padaryta, karalius liepė sukvies- 
ti visus į aikštę. 

Atėjo emyrai, viziriai, klimatų ir kaimų vietininkai ir sustojo 
pagal rangą karaliaus akivaizdoje, vieni jų atsisėdo, kiti taip ir liko 
stovėti. Kai visi susirinko, karalius liepė padengti stalus, ir visi ėmė 
valgyti ir gerti, linkėdami savo valdovui laimės ir sveikatos. Paskui 
karalius liepė šaukliams pranešti visiems žmonėms, kad neišsivaikš- 
čiotų, kol neišklausys to, ką jis norįs pasakyti. Kai šaukliai šitai 
paskelbė, buvo pakeltos užuolaidos, ir karalius tarė: 

— Kas mane myli, tegu pasilieka, kad išklausytų mano žodžius! 

Ir visi ramia širdimi atsisėdo, nors iš pradžių buvo sunerimę. 

Karalius atsistojo ir pareikalavo priesaikos, kad niekas neiš- 
eis tol, kol neišklausys jo žodžių, o paskui taip tarė: 

— O emyrai, viziriai ir didžiūnai, dideli ir maži, visi čia su- 
sirinkę žmonės! Ar žinote, kad šią karalystę aš paveldėjau iš tė- 
vo ir senelio? 

— Taip, karaliau, žinome šitai! 

— Mes visi garbinome saulę ir mėnulį, bet didysis Alachas ap- 
dovanojo mus tikruoju tikėjimu, išgelbėjo nuo tamsos ir išvedė 
į šviesą — į islamo tikėjimą. Žinokite, kad aš pasenau, nusilpau 
ir iškaršau, tad noriu tik melstis, garbinti didįjį Alachą ir maldauti 
atleidimo už senas nuodėmes, todėl ketinu sostą perleisti savo sū- 
nui Seif al Mulukui, o jūs žinote, kad jis puikus, iškalbus, prityręs, 
protingas ir teisingas jaunuolis. Aš trokštu tuojau pat atiduoti jam 
karalystę ir paskelbti jį jūsų valdovu, sultonu. O pats pasitrauk- 
siu į šalį ir melsiuos didžiajam Alachui. Ką jūs man atsakysite? 

Visi atsistojo, pabučiavo žemę prie jo kojų ir nuolankiai atsakė: 

— O mūsų karaliau ir gynėjau, tu gali net prasčiausią vetgą 
pasodinti į sostą, mes vis tiek paklusime tavo valiai, neprieštarau- 
sime nė žodeliu. Tai negi priešinsimės tavo sūnui Seif al Mulu- 
kui? Mes jį mielai pripažįstame sultonu ir mūsų visų valdovu! 

Karalius Asimas ibn Safvanas atsistojo ir pasodino į sostą savo 
sūnų, uždėjo jam ant galvos valdovo karūną ir užrišo valdžios juos- 
tą. Paskui karalius Asimas sėdo į didįjį sostą šalia sūnaus, o emy- 
rai, viziriai ir visi ten esantys žmonės atsistojo, paskui pabučia- 
vo žemę prie jo kojų sakydami vienas kitam: „O taip, jis vertas 
karališkos karūnos, jinai jam teisėtai priklauso“. Žmonės vienu bal 
su ėmė linkėti naujajam karaliui pergalių ir sėkmės visuose rei- 
kaluose, kokių tik jis imsis, o Seif al Mulukas, atsidėkodamas už 
tokį paklusnumą, ėmė rieškučiomis barstyti žmonėms ant galvų 
auksą ir sidabrą... 

Tuo tarpu išaušo rytas, ir Šachrazada nutraukė pasakojimą. 


Septyni šimtai šešiasdešimt antroji naktis 


Kai atėjo septyni šimtai šešiasdešimt antroji naktis, Šachrazada 
tęsė: 

Pasakojama, o laimingasai karaliau, kad karalius Asimas pa- 
sodino į sostą savo sūnų Seif al Muluką, uždėjo jam ant galvos 

karališką karūną, ir visi žmonės palinkėjo jam pergalių ir sėkmės: 
naujasis karalius ėmė barstyti susirinkusiems ant galvų rieškučiomis 
auksą ir sidabrą. 

Po valandėlės atsistojo viziris Farisas ir tarė: 

— O emyrai ir didžiūnai, ar žinote, kad aš esu viziris, pavel- 
dėjęs tas pareigas iš savo tėvo ir senelio, ir kad viziriu aš tapau 
anksčiau nei Asimas ibn Safvanas karaliumi? O dabar jis kara- 
liškąją valdžią perdavė savo sūnui. 

— Taip, — atsakė visi, — mes žinome, kad ir tavo tėvas, ir se- 
nelis buvo viziriai. 

— Todėl dabar aš perduodu šias pareigas savo sūnui Saidui, 
nes jis išmintingas, nuovokus ir prityręs. Ką jūs pasakysite? 

— Karaliui Seif al Mulukui niekas daugiau netinka į vizirius, 
tik tavo sūnus Saidas, — vienu balsu atsakė žmonės. 

Tuomet Farisas atsistojo, nusiėmė vizirio turbaną ir uždėjo jį 
savo sūnui ant galvos, paskui pastatė priešais jį vizirio rašalinę. 
O emyrai ir didžiūnai ėmė šnibždėtis sakydami: „Iš tikro jis vertas 
būti viziriu!“ Atsistojo tuomet karalius Asimas ir viziris Farisas, 
atidarė iždo duris ir apdovanojo visus iki vieno — emyrus, didžiū- 
nus, vietininkus ir paprastus žmones — prabangiais drabužiais, pi- 
nigais ir retenybėmis, ir buvo parašyti įsakymai ir nurodymai, ku- 
riuos pasirašė jau karalius Seif al Mulukas ir jo viziris Saidas. 
Iškilmės ir linksmybės truko septynias dienas, o paskui žmonės 
išsiskirstė, grįžo prie kasdieninių darbų ir rūpesčių. 

"Tuomet Asimas nusivedė abu jaunuolius į rūmus ir liepė iž- 
dininkui atnešti kardą, žiedą, ryšulį ir antspaudą. Kai tie daiktai 
buvo atnešti, karalius Asimas tarė: 

— Vaikai mano, prieikite arčiau ir išsirinkite kiekvienas ką no- 
rite iš šių daiktų. 

Pirmasis ištiesė ranką Seif al Mulukas ir pasiėmė žiedą bei ry- 
šulį, o Saidas paėmė kardą ir antspaudą, ir pabučiavę karaliui Asi- 
mui ranką abu jaunuoliai nuėjo į savo kambarius. Seif al Mulukas 
paėmęs ryšulį neatrišo jo, nepažiūrėjo kas ten viduje, tik metė jį 
į guolį, kur miegodavo abu su Saidu (jie buvo įpratę miegoti drau- 
ge), ir netrukus atsigulė poilsio, o žvakės kambaryje degdavo visą 
naktį. 

Jie miegojo iki vidurnakčio, paskui Seif al Mulukas nubudo 
ir pastebėjęs galvūgaly ryšulį, kurį buvo davęs jam tėvas, tarė sau: 
„Įdomu, kas ten, tame ryšulyje, kurį karalius padovanojo mums 

iš savo retenybių iždo?“ Jis nulipo nuo guolio, pasiėmė ryšulį, žva- 
kę ir nuėjęs į podėlį atrišo. Viduje rado džinų išaustą kaftaną. Jau- 
nuolis išvyniojo jį ir ant pamušalo viduje pamatė merginos atvaiz- 
dą, išpieštą auksu (o jos grožis buvo neapsakomas). 

Kai Seif al Mulukas pamatė tą atvaizdą, protas jam išgaravo, 
jaunuolis pamišo iš meilės tam atvaizdui ir krito ant žemės rau- 
dodamas ir mušdamasis per veidą. Jis pabučiavo atvaizdą, priglau- 
dė jį prie krūtinės ir pasakė tokias eiles: 


Prasidėjus meilė upele srovena — 
Ateitin likimas ją nesunkiai gena. 


Bet kai mylintysis meilės jūron nyra, 
Ji įveikti gali ir tvirčiausią vyrą. 


O paskui dar tokias: 


Jei žinojęs būčiau, kad aistra užbuola 
Ir pražudo, būčiau vengęs jos iš tolo. 


Bet patsai aš puoliau į tą gilų liūną, 
Netgi neįtaręs, kaip širdis bražūna. 


Seif al Mulukas raudojo ir mušė sau per veidą tol, kol nu- 
budo Saidas, o kai nubudo, apsidairė nustebęs, kad draugo nė- 
ra šalia, paskui pamatė, kad nėra ir vienos žvakės, ir tarė sau: 
„Kur pradingo Seif al Mulukas?“ Tad paėmęs antrą žvakę apė- 
jo visus rūmus jo ieškodamas ir pagaliau surado jį raudantį po- 
dėlyje. 

— O broli mano, — paklausė Saidas, — ko tu taip gailiai verki? 
Kas nutiko? Papasakok man, kas tau slegia širdį. 

Bet Seif al Mulukas nė galvos nepakėlė, raudojo kaip raudojęs. 
Saidas kiek palaukęs vėl tarė: 

— Aš tavo viziris ir brolis, mudu augome drauge, ir jei tu man 
nieko nepasakysi ir neatskleisi savo paslapties, tai kam tuomet pa- 
pasakosi savo širdgėlą? 

Saidas ilgai žeminosi, maldavo ir klausinėjo, bet Seif al Mu- 
lukas nekreipė į jį jokio dėmesio, neištarė nė vieno žodelio, tik 
verkė, lyg lietus lijo. Galop Saidas išsigando, kad bičiuliui gali 

pakenkti toks sielvartavimas, atsinešė kardą, pridėjo jo smaigalį 
sau prie krūtinės ir tarė: 

— Atsipeikėk, o broli mano! Jei tu nepasakysi man, ko taip 
gailiai verki, aš nusižudysiu, nes negaliu žiūrėti į tavo kančią! 

Tuomet Seif al Mulukas pakėlė galvą ir tarė savo viziriui Sai- 
dui: 

— Man gėda prisipažinti! 

Saidas sušuko: 

— Vardan Alacho, galingiausiojo valdovo, vergų išlaisvintojo, 
pirminės visų priežasčių priežasties, kilniaširdingojo, apdovanojan- 
čiojo! Nesigėdydamas pasakyk man, kas tau atsitiko, juk aš tavo 
vergas, viziris ir patarėjas visuose reikaluose! 

— Eikš arčiau, pažvelk štai į šį atvaizdą, — tarė tuomet Seif 
al Mulukas. 

Saidas ilgai žiūrėjo į atvaizdą ir pastebėjo, kad ant merginos 
galvos yra perlais išsiuvinėti žodžiai: „Čia atvaizduota Badi al Dže- 
malė, Šamacho ibn Šarucho,, tikratikių džinų valdovo, duktė. Jų 
buveinė — Babilio miestas, gyvena jie Iremo, Ado vyresniojo sū- 
naus, sode...“ 

Tuo tarpu išaušo rytas, ir Šachrazada nutraukė pasakojimą. 


Septyni šimtai šešiasdešimt trečioji naktis 


Kai atėjo septyni šimtai šešiasdešimt trečioji naktis, Šachrazada 
tęsė: 

Pasakojama, o laimingasai karaliau, kad Seif al Mulukas, ka- 
raliaus Asimo sūnus, ir Saidas, vizirio Fariso sūnus, pamatė gra- 
žuolės atvaizdą, išpieštą auksu, o ant jos galvos perlais buvo iš- 
siuvinėti žodžiai: „Čia atvaizduota Badi al Džemalė, Šamacho ibn 
Šarucho, tikratikių džinų valdovo, duktė. Jų buveinė — Babilio 
miestas, gyvena jie Iremo, Ado vyresniojo sūnaus, sode“. 

Viziris Saidas paklausė karalių Seif al Muluką: 

— O broli mano, ar žinai, kieno čia atvaizdas, kad galima būtų 
jos ieškoti? 

— Ne, prisiekiu Alachu, nieko nežinau. 


"Toliau šioje pasakoje Šamachas vadinamas Šachjaliu — taip 
šiose pasakose dažnai pasitaiko dėl pasakotojo 
nerūpestingumo. 'Babilis — arabiška Babilono forma. 

— Tai pažvelk čionai ir perskaityk šiuos žodžius, — tarė Saidas. 

Kai Seif al Mulukas perskaitė ir suprato jų prasmę, jis iš širdies 
gilumos sukliko: „Ach ach ach!“ Saidas tarė jam: 

— O broli mano, jei čia atvaizduota gyva mergina, vardu Badi 
al Džemalė, ir ji yra šiame pasaulyje, aš nieko nelaukdamas ke- 
liauju jos ieškoti. O dabar, vardan Alacho, nustok verkęs, kad ga- 
lėtum sėsti į sostą ir valdyti šalį. O aš, kai tik prašvis, sukviesiu 
visus pirklius, elgetas, keliautojus ir vargetas, gal kuris nors žino 
ar yra girdėjęs apie Babilio miestą ir Iremo sodą — galbūt su Ala- 
cho pagalba surasime tą, kurią pamilai! 

Rytą Seif al Mulukas sėdo į sostą, glausdamas prie savęs kaf- 
taną — be jo jis nei valgė, nei miegojo, nei stojosi, nei sėdosi, 
nei akių galėjo be jo užmerkti. Kai susirinko emyrai, viziriai ir 
didžiūnai, Seif al Mulukas tarė viziriui Saidui: 

— Eik pas juos ir pasakyk: „Karalius sunegalavo, prisiekiu Ala- 
chu, jis visą naktį labai blogai jautėsi“. 

Išgirdęs tuos žodžius, karalius Asimas labai sunerimo, sukvietė 
gydytojus, žvaigždininkus ir nuėjo pas sūnų. Tie apžiūrėjo ligo- 
nį ir paskyrė visokių vaistų, bet liga nė per tris mėnesius nepa- 
sitraukė, tada supykęs karalius Asimas tarė jiems: 

— Vargas jums, prakeikti šunys, negi jūs nesugebate išgydy- 
ti mano sūnaus? Jei jis tučtuojau nepasveiks, liepsiu visiems nukirsti 
galvas! 

Vyriausiasis gydytojas taip jam atsakė: 

— O laiko valdove, mes žinome, kad jis tavo sūnus, ir tu žinai, 
kad net didžiausią vargšą gydom rūpestingai ir nuoširdžiai, tad 
ką jau kalbėti apie tavo sūnų! Tačiau jo liga sunki, ir jei nori, 
mes tau viską apie ją papasakosime. 

— Kokia liga serga mano sūnus? 

— Jis įsimylėjo, ir įsimylėjo tą, su kuria suartėti neįmanoma. 

Supyko karalius Asimas ir tarė: 

— Iš kur jūs visa tai žinote? 

— Paklausk vizirį Saidą, jis žino viską! 

Karalius nuskubėjo į podėlį ir pasikvietęs Saidą tarė: 

— Pasakyk man teisybę apie tavo brolio ligą! 

— Aš nežinau, kuo jis serga! 

— Ei, budeli! — šūktelėjo tuomet karalius Asimas. — Nukirsk 
Saidui galvą! 

Išsigando Saidas dėl savo gyvybės ir ėmė prašyti: 

— Pasigailėk manęs, o maloningasai karaliau! 

— Pasigailėsiu, jei pasakysi teisybę apie sūnaus ligą. 

— Tavo sūnus įsimylėjęs! — atsakė Saidas. 

— O kas jo mylimoji? 

— Vieno džinų valdovo duktė. Jis pamatė merginos atvaizdą, 
išpieštą auksu ant kaftano, kurį tau yra padovanojęs Suleimanas, 
Alacho pranašas. 

Tuomet karalius Asimas atsistojo ir nuėjęs pas Seif al Muluką 
tarė: 

— O vaike, kokia liga tave kamuoja? Kokį atvaizdą tu įsimy- 
lėjai? Ir kodėl nieko man nesakei? 

— Man buvo gėda, tėve, aš niekam negalėjau ir nenorėjau pa- 
sakotis. Dabar tu viską žinai, tad pagalvok, kaip man padėti, kaip 
išgydyti mane. 

— Ką čia sumanius? — garsiai ėmė svarstyti karalius. — Kad toji 
mergina būtų žmogaus duktė, sugalvotume kokią nors gudrybę ir 
gautume ją tau. Tačiau ji džino duktė, prie jos prieiti gali nebent 
Suleimanas ibn Daūdas. Mesk ją iš galvos, sūnau, ir nusišluostyk 
ašaras. Eik į varžybų aikštę pajodinėti, ruoškis į medžioklę, valgyk 
ir gerk, pamiršęs visus sielvartus. Aš tau atvesiu šimtą mergelių — 
tikrų gražuolių, karalių dukterų, gal kuri nors išstums tau iš širdies 
džino dukterį, kurios mums veikiausiai nelemta pasiekti. 

— Aš nepamiršiu jos, kitos niekada neieškosiu! 

— Tuomet ką gi daryti, sūnau? 

— Sukviesk visus pirklius, keliautojus ir maldininkus. Mes iš- 
klausinėsim juos, galbūt Alachas nuves mus į Babilio miestą ir 
Iremo sodą, — atsakė Seif al Mulukas. 

Karalius Asimas taip ir padarė, o kai susirinko visi miesto pir- 
kliai, visi svetimšaliai ir jūrų viršininkai, paklausė juos apie Ba- 
bilio miestą ir Iremo sodą, bet niekas nežinojo, kur jų ieškoti, ir 
nebuvo nieko apie juos girdėję. O kai susirinkusieji ėmė skirstytis, 
vienas žmogus priėjęs tarė: 

— O laiko valdove, keliauk į Sino žemę, ten stovi didžiulis 
miestas, galbūt kas nors iš jo gyventojų nurodys, kur ieškoti to, 
ko tu klausei. 

Tuomet Seif al Mulukas tarė: 

— Tėve, suruošk man laivą, kad galėčiau plaukti į Sino kraštą. 

— Tu, sūnau, sėdėk soste ir valdyk karalystę, o į Siną plauk- 
siu aš. 

— Ne, tėve, tai mano reikalas ir rūpestis, niekas neieškos to 
miesto taip rūpestingai kaip aš. Kas gi atsitiks, jei leisi man ke- 
liauti į svetimus kraštus? Aptiksiu tos merginos pėdsakus — bū- 
siu pasiekęs tikslą, neaptiksiu — ką gi, kelionėje išsiblaškysiu, pail- 
sės mano protas, atsigaus siela. Jei liksiu gyvas, grįšiu pas tave... 

Tuo tarpu išaušo rytas, ir Šachrazada nutraukė pasakojimą. 


Septyni šimtai šešiasdešimt ketvirtoji 
naktis 


Kai atėjo septyni šimtai šešiasdešimt ketvirtoji naktis, Šachra- 
zada tęsė: 

Pasakojama, o laimingasai karaliau, kad Seif al Mulukas ta- 
rė tėvui: 

— Suruošk man laivą, plauksiu į Sino žemę ieškoti mylimo- 
sios pėdsakų. Jei liksiu gyvas, grįšiu pas tave ir apsakysiu savo 
nuotykius. 

Suprato karalius Asimas, kad niekaip nebegalės sulaikyti sū- 
naus namuose, tad nusprendė patenkinti jo prašymą — suruošė 
jam keturiasdešimt laivų, davė dvidešimt tūkstančių vergų, pini- 
gų, brangenybių ir visa, ko galėjo prireikti keliaujant ir ginantis 
nuo priešų. Atsisveikindamas karalius Asimas tarė: 

— Keliauk, vaike mano, telydi tave sėkmė ir laimė! Patikiu rū- 
pintis tavimi tam, kuris gali viską! 

Seif al Mulukas atsisveikino su tėvu ir motina, sėdo į laivą 
ir išplaukė į Sino žemes. 

Sino gyventojai, išgirdę, kad atplaukė keturiasdešimt didelių 
laivų, kuriuose yra begalė žmonių, ginklų ir brangenybių, pamanė, 
jog tai priešas, norintis juos išžudyti ir apiplėšti, todėl užrėmė mies- 
to vartus ir paruošė svaidykles. Tuomet Seif al Mulukas pasikvietė 
du vergus, kuriais labai pasitikėjo, ir tarė: 

-- Nueikite pas Sino karalių ir taip jam pasakykite: „Tais laivais 
atplaukė Seif al Mulukas, karaliaus Asimo sūnus. Jis nori paviešėti 
tavo mieste, pakeliauti po kraštą, bet visai nesiruošia kariauti ar 
pyktis. Jei tu jį priimsi — gerai, jei ne — jis plauks atgal, kad miesto 
gyventojai nustotų nerimavę“. 

Priėję miesto vartus, vergai tarė sargybiniams: 

— Mes esame karaliaus Seif al Muluko pasiuntiniai! 

Tada šie atvėrė jiems vartus ir nuvedė pas karalių. Tas bu- 
vo vardu Fagfūr Šachas, kadaise jis pažinojo karalių Asimą, to- 
dėl išgirdęs, kad atplaukė Seif al Mulukas, karaliaus Asimo sū- 
nus, jis liepė atkelti miesto vartus, paruošti vaišes ir pats su savo 
didžiūnais nuėjo pasitikti svečio. Sino žemės karalius apkabino jį 
ir tarė: 

— Būk pasveikintas atkeliavęs į mūsų žemes! Aš esu tavo ir 
tavo tėvo vergas, mano miestas — tau po kojomis, ir visa, ko už- 
simanysi, bus tavo! 

Seif al Mulukas su viziriu Saidu, didžiūnais ir kariais sėdo ant 
žirgų ir nujojo į miestą. Suskardėjo litaurai ir būgnai, skelbdami 
šventės pradžią, ir svečiai išbuvo čia keturiasdešimt dienų — valgė, 
ilsėjosi ir linksminosi. 

Paskui Sino karalius paklausė Seif al Muluką: 

— O mano brolio sūnau, kaip tu laikaisi? Ar patinka tau mano 
miestas? 

— Teapdovanoja Alachas jį tavim ilgiems metams! — atsakė 
Seif al Mulukas. 

— Tu atkeliavai genamas rūpesčio, ne kitaip, ir jei tau ko nors 
reikia mano mieste, tučtuojau viską gausi! 

— O karaliau, mano istorija nepaprasta! Man krito į širdį Badi 
al Džemalės atvaizdas! — atsakė Seif al Mulukas. 

Sino karalius pravirko iš gailesčio ir paklausė: 

— Ir ką dabar žadi daryti? 

— Norėčiau, kad sukviestum visus savo šalies keliautojus ir pir- 
klius, gal kuris nors iš jų galės man pasakyti, kur ieškoti tos gra- 
žuolės. 

Karalius Fagfūr Šachas tučtuojau liepė savo vietininkams, dva- 
riškiams ir artimiesiems sukviesti visus karalystės pirklius ir ke- 
liauninkus (o jų buvo labai daug), ir kai visi susirinko, Seif al 
Mulukas ėmė juos klausinėti apie Babilio miestą ir Iremo sodą, 
bet niekas negalėjo atsakyti į jo klausimus. Nuliūdo Seif al Mu- 
lukas nebežinodamas, ką toliau daryti, bet paskui vienas jūrų vir- 
šininkas tarė: 

— O karaliau, jei nori sužinoti, kur yra tasai miestas ir tasai 
sodas, plauk į Hindo šalies salas. 

Ir Seif al Mulukas liepė ruošti laivus, nešti į juos vandenį, 
krauti maisto atsargas, o kai viskas buvo padaryta, atsisveikino 
su Fagfūr Šachu ir išplaukė lydimas vizirio Saido. Jie plaukė jūra 

keturis mėnesius, pūtė palankus vėjas, kelionė buvo lengva ir 
rami, bet staiga vieną dieną priešpriešiais papūtė stiprus vėjas, 
iš visų pusių pakilo bangos, kurios ėmė svaidyti laivus lyg ša- 
pelius, jie daužėsi šonais vienas į kitą, kol galop sudužo, sudužo 
ir valtelės, į kurias sulipo žmonės, gelbėdamiesi iš skęstančių lai- 
vų, liko tik viena valtis, kurioje sėdėjo Seif al Mulukas su ke- 
letu vergų. 

Paskui, Alachui lėmus, vėjas nurimo, dangus išsigiedrijo ir švys- 
telėjo saulė. 

Seif al Mulukas apsidairė, bet nepamatė nė vieno laivo ar val- 
telės, nieko, tik vandenį, dangų ir tuos, kurie buvo jų valtyje. 

— Kur laivai, kur valtys, kur mano brolis Saidas? — paklau- 
sė jis vergus. 

Tie atsakė: 

— O laiko valdove, nebėra nei laivų, nei valčių, nei žmonių, 
kurie jose buvo: jie nuskendo ir virto žuvų maistu. 

— Nėra jėgos ir galybės, didesnės už visagalį Alachą! — su- 
šuko Seif al Mulukas, ėmė muštis per veidą ir jau norėjo šokti 
į bangas, bet vergai jį sulaikė sakydami: 

— O karaliau, kokia tau iš to nauda? Juk tu pats prisišaukei 
nelaimę! Jei būtum paklausęs tėvo, nieko nebūtų atsitikę. Bet visa 
tai yra nulemta iš aukščiau, visa įvyko žmonių kūrėjo valia, ku- 
ri surašyta į dangaus knygas, juk tau gimus tėvas sukvietė visus 
karalystės žvaigždininkus... 

Tuo tarpu išaušo rytas, ir Šachrazada nutraukė pasakojimą. 


Septyni šimtai šešiasdešimt penktoji 
naktis 


Kai atėjo septyni šimtai šešiasdešimt penktoji naktis, Šachrazada 
tęsė: 

Pasakojama, o laimingasai karaliau, kad Seif al Mulukas norėjo 
šokti į bangas, bet vergai sulaikė jį sakydami: 

— Kokia tau iš to nauda? Juk tu pats prisišaukei nelaimę! Bet 
visa tai yra nulemta iš aukščiau, visa įvyko žmonių kūrėjo valia, 
juk tau gimus žvaigždininkai tėvui pasakė: „Tavo sūnus turės daug 
vargų iškentėti“. Todėl belieka kantriai laukti, kada Alachas ma- 
lonės išgelbėti mus iš sielvartų! 

— Nėra jėgos ir galybės, didesnės už visagalį Alachą! — pa- 
kartojo Seif al Mulukas ir atsidusęs pasakė tokias eiles: 


Prisiekiu Alachu, kad baimė gniuždo sielą, 
Kad žemėj tapo man gyventi nebemiela! 


Tačiau ištversiu aš — te žmonės regi vyrą, 
Kurs sielvartą iškęs kartesnį ir už mirą. 


Ką man dabar daryti? Galiu tik atsiduoti 
Malonei to, kuris neliauja mus globoti. 


Ir jis nugrimzdo į susimąstymą, skruostais ėmė riedėti ašaros 
lyg kalnų upokšniai, paskui jis numigo kokią valandą, o atsibu- 
dęs pareikalavo valgyti ir valgė, kol pasisotino, tada lėkštės bu- 
vo nukraustytos, valtelė vis plaukė, bet nė vienas nežinojo kur- 
link. Ilgai jie taip plaukė, jau ir maistas pasibaigė, ir vandens 
paskutinis lašas buvo išgertas, o jie vis plaukė nežinia kur, kęs- 
dami baisų badą ir troškulį, apimti didelio nerimo. 

Staiga tolumoje išniro sala, ir netrukus vėjas ir bangos pri- 
plukdė valtelę prie kranto. Jie išlipo ir nuėjo į salos gilumą, pa- 
likę vieną žmogų saugoti valties. Suradę daug vaismedžių, ku- 
rių šakos lūžte lūžo nuo vaisių, visi sočiai pavalgė ir staiga 
pamatė po medžiu sėdintį žmogų — pailgaveidį, keistą pažiūrėti, 
su balta barzda ir balto kūno. Tasai žmogus pašaukė vieną vergą 
vardu ir tarė: 

— Nevalgyk šių vaisių, jie neprinokę. Eikš su manim, aš tau 
parodysiu, kur auga tikrai puikūs vaisiai. 

Vergas pamanė, kad tai koks nors išsigelbėjęs žmogus iš jų pa- 
skendusių laivų, kuris sugebėjo atplaukti čion, ir apsidžiaugęs nuėjo 
prie jo (juk jis nežinojo, kas jam yra skirta ir ko jis negali išvengti). 

Kai vergas priėjo, tasai žmogus užšoko jam ant pečių, nes tai 
buvo maridas , viena koja apsivijo jam aplink kaklą, o kita taba- 
lavo vergui už pečių, ir suriko: 

— Pirmyn! Dabar jau neišsigelbėsi iš mano nagų, būsi mano 
asilu! 

Tuomet vergas verkdamas ėmė šaukti savo draugams: 


*Maridai — piktosios dvasios. 

— Aiman! Aiman! Bėkite, skubėkite greičiau iš šios tankmės, 
nes vienas jos gyventojas užšoko man ant pečių, o kiti ieško jūsų, 
kad irgi paverstų asilais! 

Išgirdę tuos žodžius, keliautojai išsigandę šoko bėgti į pakrantę, 
sulipo į valtį ir nusiyrė, o salos gyventojai vijosi juos jūra ir įkal- 
binėjo: 

— Ko jūs bijote? Likite gyventi pas mus: mes užlipsime jums 
nat nugarų, tapsite mūsų asilais, o už tai jus maitinsime ir girdy- 
sime! 

Keliautojai tik stipriau užgulė irklus ir skriete nuskriejo pir- 
myn, šaukdamiesi didžiojo Alacho pagalbos. 

Taip jie plaukė visą mėnesį, ir galop pamatė kitą salą. Išli- 
pę keliautojai vėl pavalgė įvairiausių vaisių, paskui staiga pamatė 
kažką blizgant ant kelio. Priėję jie pažvelgė ir mato — guli kaž- 
koks gyvas padaras, lyg sidabro stulpas, tik labai bjaurus pažiūrėti. 
Vienas vergas pajudino jį koja, ir paaiškėjo, kad tai žmogus įky- 
piomis akimis ir per pusę perskelta galva, jis miegojo po galva 
pasiklojęs vieną savo ausį, o kita užsiklojęs. Tasai padaras čiupo 
jam spyrusį vergą ir nusitempė salos gilumon. Vergas ėmė šaukti: 

— Gelbėkite savo sielas! Ši sala — gulių sala, jie ėda Adomo 
vaikus! Jie ir mane nori suėsti! 

Išgirdę tuos žodžius, keliautojai apsisuko ir nubėgo prie kranto, 
sulipo į valtį ir nusiyrė į jūrą, net nespėję prisirinkti vaisių. 

Jie vėl plaukė kelias dienas, ir vėl jiems prieš akis išniro sala, 
kurioje stūksojo aukštas kalnas. Užlipę ant to kalno, jie pama- 
tė vaismedžių giraitę, o kad buvo labai išalkę, puolė skinti ir 
valgyti vaisius. Bet nespėjo nė apsidairyti, kaip užpuolė juos kaž- 
kokios milžiniškos baidyklės — kiekviena buvo penkiasdešimties 
uolekčių ūgio, — iš burnos joms kyšojo iltys, panašios į dram- 
blio. Staiga keliautojai pamatė žmogų, sėdintį ant juodo velti- 
nio gabalo, patiesto ant uolos, o aplink stovėjo zindžiai , patar- 
naudami jam (ten jų buvo didelis būrys). Tie zindžiai priėjo, 
paėmė Seif al Muluką ir jo vergus, atvedė prie savo karaliaus 
ir tarė: 

— Šiuos paukščius mes pagavome vaismedžių giraitėje! 


“Gulis — fantastiška moters pavidalo būtybė. Pasak arabų 
padavimų, guliai nutykoja ir suėda vienišus keleivius. 
"Zindžiai — iš pradžių taip buvo vadinami juodaodžiai 
Zanzibaro salos gyventojai, vėliau — visi negrai. 

Karalius buvo išalkęs, tad paėmė du vergus, papjovė juos ir 
suvalgė... 
Tuo tarpu išaušo rytas, ir Šachrazada nutraukė pasakojimą. 


Septyni šimtai šešiasdešimt šeštoji naktis 


Kai atėjo septyni šimtai šešiasdešimt šeštoji naktis, Šachrazada 
tęsė: 

Pasakojama, o laimingasai karaliau, kad zindžiai atvedė Seif 
al Muluką ir jo vergus pas savo karalių, o tas buvo alkanas, tad 
paėmė du vergus, papjovė ir suvalgė. Seif al Mulukas, pamatęs 
tokius dalykus, išsigando dėl savo gyvybės, pravirko ir pasakė to- 
kias eiles: 


Bėdos mano draugės, aš su jom kas dieną, 
Nors esu jų priešas, jos šalia vis viena. 


Sieloje manojoj rūpesčių be skaičiaus, 
Tik šlovė Alachui, kad jie nuolat keičias. 


Paskui jis giliai atsiduso ir pasakė dar tokias eiles: 


Likimas į mane nelaimėm šaudo, 
Strėlių šarvais mana dvasia apaugo. 


Ir šiandien, kai vis naujos strėlės sminga, 
Nulužta jos ir tarp senų įstringa. 


Karalius, išgirdęs jo verksmą ir graudžius skundus, tarė: 

— Iš tikro šie paukščiai gražiai gieda, jų balsai malonūs au- 
siai. Įkurdinkite juos kiekvieną į atskirą narvą! 

Tarnai taip ir padarė: pasodino juos į narvus ir pakabino ka- 
raliui virš galvos, kad tas galėtų gėrėtis jų balsais. Taip Seif al 
Mulukas ir jo žmonės atsidūrė narvuose, zindžiai juos maitino, ir 
belaisviai tarpais verkdavo, tarpais juokdavosi, tarpais kalbėdavosi, 
tarpais tylėdavo, o zindžių karalius gėrėjosi jų balsais. 

Tasai karalius turėjo ištekėjusią dukterį, kuri gyveno kitoje sa- 
loje, ir ji išgirdo tėvą turint paukščių giesmininkų, tad pasiuntė 

pas jį savo žmones, prašydama duoti ir jai keletą. Karalius nu- 
siuntė dukteriai Seif al Muluką ir tris jo vergus. Kai karalaitė pa- 
matė keturis narvus su nematytais paukščiais, labai nudžiugo ir 
liepė pakabinti juos sau virš galvos. Seif al Mulukas stebėjosi tuo, 
kas jį ištiko, prisiminė buvusią savo didybę ir pravirko gailėda- 
mas savęs, jo vergai irgi pradėjo raudoti, o tuo tarpu karalaitė 
manė, kad jie gieda. Jei tai karalaitei patikdavo kuris nors iš jos 
belaisvių — iš Egipto ar kitų žemių, — tą ji išaukštindavo. Ir di- 
džiajam Alachui lėmus atsitiko taip, kad jai krito į akį Seif al Mu- 
lukas — jo grožis, grakštumas, puikus sudėjimas, ir ji valdiniams 
liepė su visais keturiais elgtis pagarbiai. Vieną dieną ji su Seif al 
Muluku liko vieni, ir karalaitė pareikalavo, kad tas pamylėtų ją, 
bet Seif al Mulukas atsisakė tardamas: 

— O ponia, aš esu svetimšalis sužeista širdimi, kuri ilgisi vie- 
nintelės mylimosios, ir tą dalyką aš darysiu tik su ja, su niekuo 
daugiau. 

Karalaitė ėmė jį įkalbinėti ir vilioti, bet Seif al Mulukas ne- 
pasidavė, ir jai nepavyko su juo suartėti, nors visaip bandė. 

"Tuomet ji baisiai supyko ant Seif al Muluko ir jo vergų ir įsa- 
kė tarnauti jai, nešioti vandenį ir malkas. Taip jie gyveno ket- 
verius metus; išvargino Seif al Muluką toks gyvenimas, ir jis pa- 
siuntė žmogų pas karalaitę, kad paprašytų paleisti juos eiti savais 
keliais. Ji pasikvietė Seif al Muluką ir taip jam tarė: 

— Jei įvykdysi mano troškimą, dosniai apdovanosiu tave ir pa- 
leisiu namo! — Ir vėl ėmė įkalbinėti ir maldauti meilės, bet jau- 
nuolis nė už ką nesutiko. Supykusi karalaitė nusisuko nuo jo, jie 
buvo priversti likti saloje ir nešioti vandenį ir malkas. 

Salos gyventojai žinojo, kad tai karalaitės paukščiai, todėl nie- 
kas nedrįso daryti jiems ką nors pikta, ir karalaitė buvo rami — 
ji buvo tikra, kad pabėgti iš salos jie niekaip negalės. Kartais jie 
negrįždavo net dvi ar tris dienas — vaikščiodami po salą, jie rinko 
medgalius ir nešė į karalaitės virtuvę. 

Taip jie gyveno penkerius metus. Vieną dieną Seif al Mulukas 
su savo vergais sėdėjo ant jūros kranto kalbėdamiesi apie tai, kas 
jiems nutiko. Jis prisiminė savo motiną ir tėvą, prisiminė brolį Sai- 
dą, prisiminė buvusią didybę ir pravirko, žiūrėdami į jį ėmė rau- 
doti ir vergai, o paskui jie tarė: 

— O laiko valdove, neverta lieti ašarų, nes jos nieko nepadės; 
visa tai, kas mums nutiko, yra nulemta iš aukščiau, visa įvyko di- 

džiojo Alacho valia. Kalamas parašė tai, ką lėmė Alachas, ir 
mums belieka kentėti, galbūt Alachas — didis jis! — išbandęs mus 
šia bėda, išvaduos, kai ateis laikas! 

— O broliai, — tarė Seif al Mulukas, — ką čia sugalvojus, kad 
ištrūktume iš tos baisybės nagų? Turbūt neįmanoma pabėgti, jei 
Alachas neapipils mūsų savo malonėmis. Bet man atėjo į galvą 
viena mintis, kaip galėtume išsigelbėti. 

— Kurgi mes eisime, jei saloje knibždėte knibžda gulių, ku- 
rie ėda Adomo vaikus? Suradę jie mus arba suės, arba sučiupę 
grąžins karalaitei, tuo tik baisiai supykdysime ją! 

— Man kilo mintis, kaip būtų galima pabėgti iš šios salos, jei 
didysis Alachas mums padės, — atsakė Seif al Mulukas. 

— Kaip tu tikiesi tai padaryti? 

— Prikirsime ilgų pagalių, nusivysime iš plaušų virvių ir su- 
rišime plaustą. Paskui, prisikrovę vaisių ir vandens atsargų, nu- 
leisime jį į vandenį ir pasidarę irklus išplauksime į jūrą — galbūt 
Alachas leis mums išsigelbėti, juk jis viską gali. Ir gal Alachas at- 
siųs mums palankų vėją, kuris nuplukdys mus į Indijos žemes, — 
taip ir išsigelbėsime iš tos prakeiktosios nagų. 

— Tu puikiai sugalvojai! — nudžiugo vergai. 

Ir tą pačią minutę jie kibo į darbą: ėmė rinkti tinkamus pa- 
galius ir vyti virves. Dirbo jie visą mėnesį: pusę dienos rinkda- 
vo malkas ir gabendavo jas į karalaitės virtuvę, o paskui — riš- 
davo plaustą, kol galop jis buvo baigtas... 

Tuo tarpu išaušo rytas, ir Šachrazada nutraukė pasakojimą. 


Septyni šimtai šešiasdešimt septintoji 
naktis 


Kai atėjo septyni šimtai šešiasdešimt septintoji naktis, Šachra- 
zada tęsė: 

Pasakojama, o laimingasai karaliau, kad Seif al Mulukas su 
vergais pririnko saloje pagalių, nuvijo virves ir surišo plaustą. 
Paskui prisikrovė vaisių, apsirūpino vandeniu ir atsiyrė nuo 
kranto. 


“Pagal musulmonų tikėjimą pirmiausia Alachas sukūrė 
kalamą (plunksną), kuriuo iš anksto surašė visa tai, kas įvyks 
ateity — iki pat Paskutiniojo teismo dienos. 

Plaukė jie keturis mėnesius, patys nežinodami kur, jau ir mais- 
tas jiems baigėsi, ir vanduo buvo išgertas, kentė jie baisų troš- 
kulį ir badą. Tik staiga jūra suputojo, sujudo, pakilo didžiulės ban- 
gos, ir priplaukė prie keliautojų milžiniškas krokodilas, griebė 
letena vieną vergą ir prarijo. Pravirko Seif al Mulukas, pamatęs 
tokį dalyką. Liko jie tik dviese ir užgulę irklus nusiyrė šalin nuo 
tos baisios vietos, kur buvo išniręs krokodilas. Jie plaukė plau- 
kė ir vieną dieną pamatė stūksantį kalną — aukštą, statų, baisų. 
Jie nudžiugo, o netrukus pamatė ir salą ir ėmė irtis iš visų jėgų, 
norėdami kuo greičiau išlipti į krantą ir tikėdamiesi ten išsigel- 
bėti. Tik staiga jūra sujudo, pakilo didelės bangos, iš vandens iš- 
kišo galvą baisus krokodilas ir sugriebęs prarijo paskutinį Seif al 
Muluko vergą. Jaunuolis liko vienas. 

Seif al Mulukas priplaukė prie kranto ir ilgai vargo, kol įkopė 
į kalną. Jo viršūnėje augo giraitė, ir jaunuolis godžiai puolė raškyti 
ir valgyti vaisius, tik staiga pamatė, kad medžiuose tupi per dvi- 
dešimt stambių beždžionių, — kiekviena jų buvo didesnė už mulą. 
Seif al Muluką pagavo baimė, o beždžionės nušoko žemėn ir ap- 
supo jį iš visų pusių, paskui jos patraukė pirm jo, parodžiusios 
jam ženklą sekti iš paskos. Jaunuolis klusniai nusekė paskui jas 
ir priėjo tvirtovę. Kai įėjo vidun, Seif al Mulukas pamatė viso- 
kių retenybių, brangiųjų akmenų ir metalų — visko neįmanoma 
nė apsakyti. Beždžionės jį nuvedė pas jaunikaitį, kuriam dar nė 
barzda nežėlė, bet jis buvo aukštas ir didingas. Krito į širdį Seif 
al Mulukui tas jaunikaitis (o daugiau tvirtovėje nebuvo nė vieno 
žmogaus). 

Jaunikaičiui irgi labai patiko Seif al Mulukas, ir jis paklausė: 

— Kuo tu vardu, iš kokios šalies ir kaip čia atsidūrei? Papa- 
sakok man visą savo istoriją, nieko neslėpdamas! 

— Prisiekiu Alachu, — atsakė Seif al Mulukas, — atsidūriau čia 
ne savo valia, ir ne čionai vedė mano kelias, bet neturiu daugiau 
jėgų klaidžioti iš vienos vietos į kitą siekdamas savo tikslo! 

— O koks tavo tikslas? — paklausė jaunuolis, ir Seif al Mu- 
lukas atsakė: 

— Aš atkeliavau iš Egipto žemių, mano vardas Seif al Mulukas, 
esu karaliaus Asimo ibn Safvano sūnus. — Ir ėmė pasakoti savo 
istoriją nuo pradžios iki galo, o jaunuolis, patarnaudamas Seif al 
Mulukui, tarė: 

— O laiko valdove, aš esu buvęs Egipte, girdėjau, kad iške- 
liavai į Sino žemę (o, kaip ji neapsakomai toli nuo šios salos!), 
ir iš tikro tavo istorija nepaprasta! 

— Iš Sino žemių aš skubėjau į Hindą, — pasakojo Seif al Mu- 
lukas, — bet pakilo audra, papūtė smarkus vėjas, ėmė ristis mil- 
žiniškos bangos, sudužo visi mano laivai, — ir jis papasakojo jau- 
nikaičiui visa, kas jam buvo nutikę. 

— O karalaiti, baigėsi tavo vargai ir nelaimės, garbė Alachui, 
atvedusiam tave į šią vietą! Gyvenk su manim, būk man drau- 
gas, kol numirsiu, o paskui tu tapsi šio klimato karaliumi. Apie 
šią salą nežino niekas, o beždžionės išmano visus amatus, tu čia 
rasi visa, ko tik gali prireikti! 

— O broli mano, — atsakė Seif al Mulukas, — aš negaliu sė- 
dėti rankas sudėjęs, kol neįgyvendinsiu savo svajonės, nors turėčiau 
apkeliauti visą pasaulį ieškodamas tos, be kurios nerimsta mano 
širdis. Galbūt Alachas nuves mane pas ją, o gal ir numirsiu kelyje. 

"Tuomet jaunikaitis pasisuko į vieną beždžionę ir parodė jai 
ženklą, toji pradingo ir netrukus grįžo su kitomis beždžionėmis, 
pasirišusiomis šilkines skepetaites. Jos patiesė staltiesę ir sustatė 
ant jos kokį šimtą aukso ir sidabro dubenų su visokiausiais val- 
giais, o paskui atsistojo taip, kaip paprastai šalia karaliaus stovi 
jo artimieji ir didžiūnai. Jaunikaitis davė ženklą savo dvariškiams 
sėstis, o kiti stovėdami patarnavo. Kai visi pasisotino, tarnai nuėmė 
staltiesę, atnešė aukso dubenis ir ąsočius su vandeniu rankoms 
nusimazgoti, paskui sustatė vyno ąsočius — jų buvo apie keturias- 
dešimt ir kiekviename buvo skirtingos rūšies vynas. Taip jie puikiai 
leido laiką — gėrė vyną ir linksminosi, o beždžionės šoko ir žaidė. 
Matydamas tokius dalykus, Seif al Mulukas pamiršo savo vargus 
ir rūpesčius... 

Tuo tarpu išaušo rytas, ir Šachrazada nutraukė pasakojimą. 


Septyni šimtai šešiasdešimt aštuntoji 
naktis 


Kai atėjo septyni šimtai šešiasdešimt aštuntoji naktis, Šachra- 
zada tęsė: 

Pasakojama, o laimingasai karaliau, kad Seif al Mulukas, pa- 
matęs šokančias beždžiones, pamiršo savo vargus ir rūpesčius, jo 


36 


768 naktis 


širdis nurimo. Sutemus tarnai uždegė žvakes aukso ir sidabro žva- 
kidėse, atnešė dubenis su šviežiais ir džiovintais vaisiais, o kai atėjo 
metas miegoti, paklojo patalus. Rytą jaunikaitis nubudo pirmas 
ir pažadinęs Seif al Muluką tarė: 

— Iškišk galvą pro šį langą ir pažvelk, kas ten stovi! 

Seif al Mulukas pažvelgė ir pamatė begalę beždžionių, užtvin- 
džiusių slėnį ir visą dykumą aplink, ir tik didysis Alachas gali pa- 
sakyti, kiek jų ten buvo. 

— Aš matau daugybę beždžionių. Ko jos čia dabar susirinko? — 
paklausė Seif al Mulukas. 

— Toks paprotys! Kiekvieną šeštadienį čia susirenka visos mano 
karalystės beždžionės, net iš pačių atokiausių kampelių, ir laukia, 
pabučiuoja žemę ir eina prie savo darbų. 

Taip pasakęs, jaunikaitis iškišo galvą pro langą, ir beždžionės 
pabučiavusios žemę išsiskirstė kas sau. 

Seif al Mulukas gyveno ten visą mėnesį, o paskui atsisveiki- 
no su jaunikaičiu ir patraukė į kelią. Beždžionių būrys jį palydėjo 
iki karalystės sienos, atsisveikino ir grįžo atgal, o Seif al Mulu- 
kas patraukė vienas per kalnus, stepes, kalvas ir dykumas. Keliavo 
jis keturis mėnesius, teko ir alkti, ir troškulį kęsti, galop jis pa- 
sijuto labai išvargęs ir ėmė gailėtis, kad nepaklausė jaunikaičio 
ir neliko pas jį, ir jau buvo benorįs grįžti savo pėdomis atgal, tik 
staiga pamatė tolumoje kažką juoduojant. 

„Gal ten koks miestas? — tarė sau Seif al Mulukas. — O gal 
šiaip kas nors. Bet aš negrįšiu, kol nesužinosiu, kas ten yra“. 

Priėjęs artyn jis pamatė, kad tai aukšti rūmai, o juos buvo pa- 
statęs Jafisas, Nuho sūnus — ramybė jam! — tai apie juos didy- 
sis Alachas yra pasakęs savo garsiojoje knygoje: „Ir šulinys už- 
mirštasis, ir rūmai aukštieji“. 

Seif al Mulukas atsisėdo prie rūmų vartų ir tarė sau: „Kad taip 
pamačius, kas ten viduje, gal ten gyvena koks nors karalius? Kas 
man pasakys, ar rūmų gyventojai džinai, ar žmonės?“ Jis ilgokai 
pasėdėjo, bet nematė, kad kas nors įeitų ar išeitų pro tuos var- 
tus, o paskui atsistojo ir atidavęs save į Alacho rankas žengė vi- 
dun. Jis suskaičiavo septynis įėjimus, bet nepamatė nė gyvos dva- 
sios. Dešinėje rado trejas duris, o tiesiai priešais jį buvo dar 


" Jafisas, Nuho sūnus — biblinis Jafetas, Nojaus sūnus. 

vienerios durys, užleistos užuolaida. Seif al Mulukas praskleidė 
ją ir įėjo į kambarį. Ten jis pamatė didelį portiką, išklotą šilko 
kilimais, o jo gilumoje buvo aukso sostas, kuriame sėdėjo nepa- 
prasto grožio mergina karališkais rūbais, ji buvo tarytum nuota- 
ka vestuvių naktį, kai ją veda pas vyrą. Šalia sosto buvo paties- 
ta keturiasdešimt staltiesių, nustatytų aukso ir sidabro indais, o 
kiekvienas jų buvo kupinas prašmatniausių valgių. Pamatęs mer- 
giną, Seif al Mulukas priėjo artyn ir pasveikino ją mandagiais žo- 
džiais, o toji, atsakiusi į pasveikinimą, paklausė: 

— Tu žmogus ar džinas? 

— Aš iš geriausiųjų žmonių — esu karalius, karaliaus sūnus! — 
atsakė Seif al Mulukas. 

— Ko tu čia atėjai? — paklausė mergina. — Štai priešais tave 
gardžiausi valgiai, pasisotink, o paskui papasakosi man visą sa- 
vo istoriją nuo pradžios iki galo. 

Seif al Mulukas atsisėdo prie stalo ir ilgai nesiprašydindamas 
ėmė valgyti, nes buvo labai išalkęs, paskui nusiplovė rankas ir at- 
sisėdo greta merginos. Ji paklausė: 

— Kas tu toks, kuo tu vardu ir kaip čia atsidūrei? 

— Mano pasakojimas labai ilgas, verčiau tu pirma papasakok, 
kuo esi vardu, kas čia tave atvedė ir kodėl čia sėdi viena? 

— Aš vardu Devlet Chatūnė, esu Indijos karaliaus duktė, gy- 
venau Serendibo mieste, — ėmė pasakoti mergina. — Mano tėvas 
turi didelį sodą, puikesnio už jį nėra visame mūsų krašte ir toli 
už jo ribų, — 0 tame sode yra didelis tvenkinys. Vieną dieną aš 
su savo vergėmis nuėjau į tą sodą, mes nusirengėme ir subridusios 
į vandenį žaidėme, taškėmės ir linksminomės, ir nespėjau aš nė 
apsidairyti, staiga kažkoks debesis nusileido ant manęs ir pakė- 
lęs nusinešė dangumi, ir aš vis girdėjau kartojant: „Devlet Cha- 
tūne, nieko nebijok, tenurimsta tavo širdis!“ Netrukus aš nusileidau 
šiuose rūmuose, ir tą pat akimirką debesis pavirto nuostabaus gro- 
žio jaunikaičiu. Jis manęs paklausė: „Ar pažįsti mane?“ Bet aš jo 
niekuomet nebuvau mačiusi, ir jis pasisakė esąs Mėlynojo kara- 
liaus, džinų karaliaus, sūnus, o jo tėvas gyvenąs Kulzumo tvirto- 
vėje „jam esą pavaldūs šeši šimtai tūkstančių džinų, skraidan- 
čių ir nardančių. Jis ėjęs keliu, pamatęs mane ir pamilęs, todėl 
ir pagrobęs, o dabar atnešęs į Aukštąją pilį — čia esanti jo bu- 


"Kulzumas — senasis Sueco tvirtovės pavadinimas. 

veinė. Niekas čia negalįs ateiti — nei džinas, nei žmogus, o į Indiją 
iš čia reikią keliauti šimtą dvidešimt metų. Jis pasakė, kad aš nie- 
kuomet daugiau nematysiu savo tėvų žemės, bet turėsiu visko, ko 
tik užsigeisiu, tereikia pasakyti, ir jis tučtuojau atnešiąs. Po tų žo- 
džių jis ėmė mane glamonėti ir bučiuoti... 

Tuo tarpu išaušo rytas, ir Šachrazada nutraukė pasakojimą. 


Septyni šimtai šešiasdešimt devintoji 
naktis 


Kai atėjo septyni šimtai šešiasdešimt devintoji naktis, Šachra- 
zada tęsė: 

Pasakojama, o laimingasai karaliau, kad mergina taip pasakojo 
Seif al Mulukui: 

— Po to, kai džinų karaliaus sūnus pasakė, kas jis toks ir kur 
aš atsidūriau, ėmė mane glamonėti ir bučiuoti, o paskui atgabeno 
man šią staltiesę, kilimus ir pagalvėles. Jis ateina pas mane kiek- 
vieną antradienį ir vieši tris dienas, o ketvirtos dienos popietę iš- 
eina. Atėjęs jis valgo, geria su manim, glamonėja mane ir bučiuoja, 
bet nieko daugiau nedaro, aš tebesu nekalta mergelė, tokia, kokią 
mane sukūrė Alachas. Mano tėvas vardu Tadž al Mulukas, jis iki 
šiol neužtiko mano pėdsakų ir nieko apie mane nežino. Štai ir 
visa mano istorija! O dabar papasakok tu. 

— Mano istorija ilga, bijau, kad pasakojant gali ateiti ifritas, — 
tarė Seif al Mulukas. 

— Tu pasirodei praėjus valandai po to, kai jis išėjo, — tarė 
mergina, — ir dabar iki antradienio jis neatlėks. Tad ramiai ilsėkis 
ir pasakok, kas tau atsitiko. 

— Klausau ir vykdau! — atsakė Seif al Mulukas ir pradėjo savo 
pasakojimą, bet kai paminėjo Badi al Džemalės vardą, mergina 
staiga pravirko ir garsiai sušuko: 

— O mieloji Badi al Džemale, negi tu nemini manęs, neaima- 
nuoji ir nesakai: „O Devlet Chatūne, sesuo mano, kur tu pradin- 
gai?“ 

Ir ji ėmė raudoti ir sielvartauti, kad Badi al Džemalė jos ne- 
prisimena. 

— Betgi, Devlet Chatūne, tu žmogaus vaikas, o ji — džino duk- 
tė, kaipgi ji gali būti tavo sesuo? — nustebo Seif al Mulukas. 

— Ji mano pieno sesuo, — atsakė mergina. — O buvo taip. Ma- 
no motina išėjo pasivaikščioti į sodą, ten ją suėmė sąrėmiai, ir 
ji pagimdė mane. Badi al Džemalės motiną, lygiai taip pat vaikš- 
tinėjančią po sodą, irgi užklupo sąrėmiai, ir ji sode pagimdė duk- 
terį. Tuomet viena iš jos vergių atėjo pas mano motiną ir paprašė 
valgymų ir visokių daiktų, kurių reikia gimdant, ir mano moti- 
na nusiuntė jai visko, ko ji prašė, ir džinė su kūdikiu viešėjo pas 
mus du mėnesius, o mano motina mus abi maitino savo pienu. 
Paskui džinė iškeliavo, palikusi mano motinai vieną daiktelį ir ta- 
rusi: „Jei būsiu tau reikalinga, pašauk, ir aš visuomet ateisiu į šį 
sodą“. Taip kasmet Badi al Džemalė ateidavo su savo motina į 
mūsų sodą, paviešėdavo truputį ir grįždavo namo. Ir jei aš da- 
bar būčiau namie, pas tėvus, būtinai sugalvočiau kokią nors gud- 
rybę ir suvesčiau judu. Deja, aš sėdžiu šiuose rūmuose, ir ma- 
no artimieji nieko nežino apie mane, antraip tikrai skubėtų manęs 
vaduoti, bet visų mūsų likimas yra Alacho rankose! Ir ką gi man 
dabar daryti? 

— Stokis ir bėgam su manim! — sušuko Seif al Mulukas. — 
Alachas mums parodys kelią! 

— Neverta to daryti, — atsakė mergina. — Prisiekiu Alachu, 
jei mes bėgsim ištisus metus, tas prakeiktasis pavys mus per vieną 
minutę ir užmuš! 

— Tuomet aš pasislėpsiu čia kur nors, o kai jis eis pro šalį, 
nukirsiu jį kardu! 

— Užmušti jį galima tik užmušus jo sielą! 

— O kur jo siela? — paklausė Seif al Mulukas. 

— Aš ne kartą teiravausi, bet jis man nesakė. Ir vieną sykį 
ėmiau primygtinai reikalauti, kad pasakytų, o jis supykęs sušuko: 
„Kiek tu gali klausinėti apie mano sielą ir kam tau šito reikia?“ 
Aš jam taip atsakiau: „O Chatimai, be tavęs, aš turiu tik Ala- 
chą, ir kol gyva būsiu prisirišusi prie tavo sielos, o jei aš da- 
bar jos nesaugosiu ir ja nesirūpinsiu, koks bus mano gyvenimas 
po tavo mirties? Jei žinočiau, kur tavo siela, saugočiau ją lyg 
savo akies vyzdį“. Tuomet džinų karaliaus sūnus taip man ta- 
rė: „Kai gimiau, žvaigždininkai pasakė, kad mano siela žus nuo 
vieno žmonių karalaičio rankos, todėl aš įkišau savo sielą į žvir- 
blio gūžį, tą žvirblį uždariau į dėželę, dėželę įdėjau į skrynelę, 
skrynelę — į septynias skrynias, tas skrynias — į didžiulę mar- 
muro dėžę, o dėžę paskandinau šioje jūros pakrantėje, nes joks 

žmogus čionai neužklysta, ir niekas negalės jos pasiekti. Tik tu 
žiūrėk, niekam apie tai neprasitark, tebūnie tai mudviejų pa- 
slaptis...“ 

Tuo tarpu išaušo rytas, ir Šachrazada nutraukė pasakojimą. 


Septyni šimtai septyniasdešimtoji naktis 


Kai atėjo septyni šimtai septyniasdešimtoji naktis, Šachrazada 
tęsė: 

Pasakojama, o laimingasai karaliau, kad Devlet Chatūnė nu- 
rodė Seif al Mulukui, kur paslėpta džinų karalaičio siela, ir pa- 
sakojo toliau: 

— Jis tarė: „Tebūnie tai mudviejų paslaptis!“ Aš tuomet pa- 
klausiau: „O kam gi aš galiu papasakoti? Išskyrus tave, niekas čia 
neateina, todėl kad ir norėčiau, nebus kam prasitarti. Be to, pri- 
siekiu Alachu, tu taip gerai paslėpei, kad niekas neras. O jei taip 
atsitiktų, kad kas nors sužinos, kur yra tavo siela, tai juk nė vienas 
žmogus pasaulyje tų skrynių neištrauks!“ O jis taip atsakė: „Galbūt 
kuris nors iš jų turės ant piršto Suleimano, Daūdo sūnaus, žie- 
dą, ir jei toks žmogus ateitų čia, priglaustų delną prie jūros pa- 
viršiaus ir pasakytų: „Šių vardų galia įsakau — tegu iškyla viršun 
tokio ir tokio siela“, — dėžė išplauks, o žmogus išlauš ją, paskui 
išlauš visas dėželes ir skryneles, tada pasmaugs žvirblį — štai ir 
ištiks mane mirtis“. 

— Aš esu tasai karalaitis, o štai ant mano piršto žiedas, kurį 
gavau iš Suleimano, Daūdo sūnaus, — ramybė jiems abiems! — 
sušuko Seif al Mulukas. — Eime prie jūros, pažiūrėsim, teisybę 
jis sakė ar melavo! 

Jie nuskubėjo į pakrantę, ir Devlet Chatūnė liko stovėti ant 
smėlio, o Seif al Mulukas iki juostos įbrido vandenin ir tarė: 

— Vardų ir talismanų, išraižytų ant šio žiedo, galia ir Sulei- 
mano — ramybė jam! — valia įsakau: tegu išplaukia tokio ir to- 
kio džino, Mėlynojo karaliaus sūnaus, siela! 

Tik subangavo jūra, ir dėžė iškilo į vandens paviršių. Seif al 
Mulukas paėmė didelį akmenį, sudaužė ją, o paskui ir visas skry- 
nias bei dėžes, ir pagaliau paėmė į rankas žvirblį. Jie nuėjo į rū- 
mus ir atsisėdo į sostą, tik staiga tolumoje pasimatė didžiulis dulkių 
stulpas ir kažkoks skrendantis siaubūnas, kuris iš tolo šaukė: „Pa- 

sigailėk manęs, karalaiti, nežudyk! Padaryk mane savo atleistiniu 
vergu, ir aš patenkinsiu visus tavo norus!“ 

— Džinas atlekia! — sunerimo Devlet Chatūnė. — Greičiau pa- 
smauk žvirblį, antraip tas prakeiktasis įsiverš vidun ir užmuš ta- 
ve, o paskui ir mane! 

Seif al Mulukas pasmaugė žvirblį, ir džinas krito prie rūmų 
vartų, pavirtęs juodais pelenais. 

Tuomet Devlet Chatūnė tarė: 

— Mudu išsivadavom iš prakeiktojo džino nagų! Bet ką da- 
ryti toliau? 

— Reikia prašyti didžiojo Alacho pagalbos, jis mums skyrė iš- 
bandymą, o dabar gal pamokys, kaip išsisukti iš šios bjaurios pa- 
dėties, — atsakė Seif al Mulukas. 

Kiek pamąstęs jis nukėlė nuo vyrių dešimt durų, o jos buvo 
pagamintos iš sandalo ir alavijo, papuoštos aukso ir sidabro vinu- 
tėmis, paskui jis paėmė virves, nuvytas iš brokato ir šilko, ir tvir- 
tai suraišiojo tas duris, tada abu kartu nutempė jas iki vandens — 
išėjo tvirtas ir patogus plaustas. Jie pririšo plaustą prie kranto ir grįžo 
į rūmus, ten surinko visus aukso ir sidabro indus, brangiuosius ak- 
menis ir metalus — viską, kas nedaug sveria, bet brangiai kainuoja, 
ir sukrovė visa tai ant plausto. Tuomet, pasikliaudami didžiuoju Ala- 
chu, kuris niekuomet neapvilia tų, kurie nuoširdžiai tiki jo galia, 
susirado du lentgalius vietoj irklų ir atsiyrė nuo kranto. Šitaip jie 
plaukė keturis mėnesius, baigėsi jų maisto atsargos, apėmė sielvartas 
ir neviltis, ir ėmė jie maldauti Alachą pagalbos. Per visą kelionę 
Seif al Mulukas miegojo atsukęs nugarą Devlet Chatūnei, o tarp 
jų gulėjo apnuogintas dviašmenis kardas. 

Ir vieną naktį atsitiko taip, kad Seif al Mulukas miegojo, o 
Devlet Chatūnės miegas neėmė. Plaustas priplaukė kažkokį uostą, 
mergina pamatė laivus, išgirdo kalbantis žmones. O vienas iš be- 
sikalbančiųjų buvo visų kapitonų vyresnysis, jų viršininkas. Tuomet 
Devlet Chatūnė suprato, kad tai tikrai uostas, kad ant kranto stovi 
kažkoks miestas, — vadinasi, Alachas išklausė jų maldų. Ji nepa- 
prastai nudžiugo ir pažadino Seif al Muluką tardama: 

— Kelkis, mes priplaukėme krantą, tik paklausk kapitoną, koks 
čia miestas ir kaip vadinasi šis uostas. 

Seif al Mulukas pašoko ne mažiau nudžiugęs ir garsiai paklausė: 

— O broli mano, kaip vadinasi šis miestas, koks čia uostas ir 
kuo vardu jo karalius? 

— O šaltaveidi ir šaltabarzdi, jei nežinai nei šio miesto, nei 
uosto, tai kaip čia atplaukei? — sušuko kapitonas. 

— Esu svetimšalis, plaukiau pirklių laivu, bet jis nuskendo su 
viskuo, kas jame buvo, o aš įsikibau į lentą, ir bangos atplukdė 
mane čionai. Aš paklausiau tave, o juk klausti — ne nuodėmė. 

— Čia Arnarijos miestas, o uostas vadinasi Kamin al Bach- 
reinas. 

Išgirdusi šiuos žodžius, Devlet Chatūnė dar labiau nudžiugo 
ir sušuko: 

— Garbė Alachui! 

— Kas atsitiko? — paklausė Seif al Mulukas. 

— Džiaukis ir tu, nes mūsų vargai baigėsi! Šio miesto kara- 
lius — mano dėdė, mano tėvo brolis... 

Tuo tarpu išaušo rytas, ir Šachrazada nutraukė pasakojimą. 


Septyni šimtai septyniasdešimt pirmoji 
naktis 


Kai atėjo septyni šimtai septyniasdešimt pirmoji naktis, Šach- 
razada tęsė: 

Pasakojama, o laimingasai karaliau, kad Devlet Chatūnė ta- 
rė Seif al Mulukui: 

— Džiaukis, baigėsi mūsų vargai! Šio miesto karalius — ma- 
no dėdė, mano tėvo brolis, jis vardu Ali'1 Mulukas. — Ir kiek pa- 
tylėjusi pridūrė: — Paklausk kapitoną, ar šio miesto sultonas Ali'l 
Mulukas sveikas ir gyvas. 

Seif al Mulukas paklausė, ir kapitonas supykęs tarė: 

— Tu sakai, kad esi svetimšalis, bangų atplukdytas sudužus 
laivui, tai iš kur žinai mūsų sultono vardą? 

Tuomet Devlet Chatūnė pažino kapitono balsą — tai buvo 
Muin ad Dinas, vienas iš jos tėvo didžiūnų, o dabar jis keliavo 
jos ieškodamas, bet niekur negalėdamas rasti užklydo į jos dė- 
dės miestą. Ir ji tarė Seif al Mulukui: 

— Pasakyk jam: „O kapitone Muin ad Dinai, eikš čia, pasi- 
kalbėk su savo ponia!“ 

Seif al Mulukas pakartojo jam tuos žodžius, o kapitonas juos 
išgirdęs baisiai supyko ir sušuko: 

— O šunie, kas tu ir kaip tu mane pažinai? — Paskui jis pa- 
sisuko į vieną jūreivį. — Duok man uosio lazdą, aš tuoj nusilei- 
siu pas tą nelaimėlį ir sutriuškinsiu jam galvą! 

Paėmęs lazdą jis pasuko jų link, tik staiga ant plausto pamatė 
tokį nepaprastą dalyką, kad jam net protas aptemo. Devlet Cha- 
tūnė spindėjo lyg pilnaties kraštelis, ir kapitonas priblokštas pa- 
klausė: 

— Kas čia pas tave sėdi? 

— Čia sėdi mergina, vardu Devlet Chatūnė, — atsakė Seif al 
Mulukas. 

Išgirdęs tuos žodžius, kapitonas krito apalpęs, nes pagaliau pa- 
žino, kad tai jo ponia, jo karaliaus duktė. 

Atsipeikėjęs jis pirmiausia nuskubėjo pas karalių ir paprašė lei- 
dimo užeiti. Vartų sargas nuėjęs į rūmus pranešė: 

— O valdove, kapitonas Muin ad Dinas nori tave nudžiuginti 
gera žinia! 

Karalius liepė jį kviesti, įskubėjęs kapitonas pabučiavo žemę 
prie valdovo kojų ir tarė: 

— O karaliau, iš tavęs priklauso dovana! Tavo brolio duktė 
Devlet Chatūnė sveika ir gyva, ji atvyko į mūsų miestą, atplau- 
kė plaustu, o drauge su ja — jaunikaitis, spindintis lyg mėnulio 
pilnatis! 

Karalius, išgirdęs apie dukterėčios atsiradimą, nepaprastai nu- 
džiugo, apdovanojo kapitoną prabangiais drabužiais ir tučtuojau 
liepė puošti miestą iškilmėms, nes reikėjo deramai paminėti to- 
kį džiaugsmingą įvykį, paskui pasiuntė žmones atgabenti ją ir Seif 
al Muluką į rūmus. Kai ji atėjo, karalius pasveikino juos laimingai 
išsigelbėjus, po to pasiuntė žygūną pas brolį pranešti, kad Dev- 
let Chatūnė atsirado, kad ji gyva sveika ir dabar yra jo rūmuose. 

Kai žygūnas pranešė tokią nuostabią žinią, Tadž al Mulukas, 
merginos tėvas, tučtuojau ėmė ruoštis, sušaukė karius ir iškelia- 
vo dukters parsigabenti. Atvykęs į savo brolio Ali'] Muluko miestą, 
jis pirmiausia puolė glėbesčiuoti dukterį, pasisvečiavo ten savai- 
tę, o paskui, pasiėmęs Devlet Chatūnę ir Seif al Muluką, grįžo 
į Serendibą, į savo miestą. Mergina susitiko su motina, ir visa šalis 
džiūgavo, kad ji atsirado, didi tai buvo diena, kokios dar niekas 
nebuvo regėjęs. 

Karalius rodė Seif al Mulukui visą įmanomą pagarbą, o paskui 
tarė: 

— O Seif al Mulukai, man ir mano dukteriai tu padarei tiek 
daug gero, kad neįstengsiu atsilyginti už tai, tik vienas pasaulių 
viešpats gali tai padaryti. Bet aš noriu, kad tu vietoj manęs sės- 
tum į sostą ir valdytum Indijos žemes: aš atiduodu tau savo val- 
džią, savo sostą, iždą, tarnus — tai bus mano dovana. 

Seif al Mulukas atsistojo, pabučiavo žemę prie jo kojų, padė- 
kojo gražiausiais žodžiais ir tarė: 

— O laiko valdove, aš priimu tavo dovaną ir viską grąžinu 
tau — irgi kaip dovaną, nes aš nenoriu nei karalystės, nei valdžios, 
vienintelio tik trokštu — kad Alacho valia išsipildytų mano troš- 
kimas. 

— Štai prieš tave mano iždas, o Seif al Mulukai, — tarė ka- 
ralius. — Imk iš jo ką nori ir kiek nori visai manęs nesiklausda- 
mas ir vietoj manęs teatlygina tau didysis Alachas! 

— Teišaukština tave pasaulių valdovas! Neteiks man džiaugsmo 
nei valdžia, nei pinigai, kol nepasieksiu savo tikslo, — atsakė Seif 
al Mulukas. — O dabar aš norėčiau pavaikštinėti po miestą, pa- 
matyti jo aikštes ir turgus. 

Tadž al Mulukas liepė atvesti puikiausią žirgą iš savo arkli- 
džių, su balnu ir kamanomis, ir jaunuolis šoko ant žirgo ir nu- 
jojo miesto gatvėmis. Jis dairėsi, nes viskas jam buvo įdomu, ir 
staiga pamatė jaunuolį, kuris pardavinėjo savo kaftaną už penkio- 
lika dinarų, ir tas jaunuolis jam pasirodė panašus į jo brolį Sai- 
dą. Tai ir buvo Saidas, tik suvargęs, nepriteklių ir vargų iškan- 
kintas, todėl Seif al Mulukas nepažino jo, tačiau savo palydovams 
liepė: 

— Atveskite man tą jaunuolį, noriu jį paklausinėti. 

Kai tie atvedė, Seif al Mulukas tarė: 

— Nuveskite jį į mano kambarius, tegu jis ten kur nors pa- 
laukia, kol aš grįšiu iš pasivaikščiojimo. 

O palydovams pasigirdo, kad jį reikia nuvesti į kalėjimą, ir 
jie pamanė, kad gal tai koks nors pabėgęs Seif al Muluko vergas. 

Tad jie surakino Saidą grandinėmis ir nuvedė į kalėjimą. O 
Seif al Mulukas, grįžęs iš pasivaikščiojimo, visai pamiršo jį, ir nie- 
kas jam nepriminė. Taigi Saidas liko kalėti, o kai visus kalinius 
vedė statyti rūmų, paėmė ir jį. Taip Saidas gyveno visą mėnesį, 
jis dar labiau suvargo ir pajuodo ir dažnai svarstydavo mintyse, 
kodėl ir už ką jį ištiko ši nauja nelaimė. O Seif al Mulukas links- 
mai sau leido laiką mėgaudamasis gyvenimo malonumais. 

Ir vieną dieną Seif al Mulukas sėdėdamas savo kambariuo- 
se prisiminė brolį Saidą ir paklausė vergus: 

— Kur tas jaunuolis, kurį jums tada liepiau atvesti į mano kam- 
barius? 

— Argi tu ne į kalėjimą liepei jį nuvesti? 

— Ne, apie kalėjimą aš nepasakiau nė žodžio! — atsakė Seif 
al Mulukas ir tučtuojau pasiuntė dvariškius atvesti Saidą. 

Tie nuėmė jam grandines ir atvedė pas Seif al Muluką. Tas 
paklausė: 

— O jaunuoli, iš kokios tu šalies? 

— Aš iš Egipto, mano vardas Saidas, esu vizirio Fariso sūnus. 

Išgirdęs tuos žodžius, Seif al Mulukas nušoko nuo guolio, puo- 
lė Saidui ant kaklo liedamas džiaugsmo ašaras ir sušuko: 

— O mano broli Saidai! Garbė Alachui, kad aš esu gyvas ir 
galiu tave gyvą pamatyti! Aš tavo brolis Seif al Mulukas, kara- 
liaus Asimo sūnus! 

Kai Saidas išgirdo tuos žodžius ir pažino jį, pravirko iš didelio 
džiaugsmo ir apkabino savo brolį, o visi ten buvusieji žiūrėjo į 
juos ir negalėjo atsistebėti. Paskui Seif al Mulukas liepė nuvesti 
Saidą į pirtį ir duoti jam prašmatnius drabužius, ir kai Saidas, šva- 
rus ir kvepiantis, atsigavusia siela atėjo į jo kambarius, jaunuo- 
liai susėdo guolyje ir ėmė šnekučiuotis. Sužinojęs visa tai, Tadž 
al Mulukas labai nudžiugo ir nuėjo pas juos, taip jie trys ir sė- 
dėjo kalbėdamiesi apie išbandymus, tekusius jų daliai. 

O paskui štai ką papasakojo Saidas: 

Kai nuskendo laivai ir visa, kas buvo juose, aš su keliais ver- 
gais užsiropščiau ant lentos, ir mes plaukėme per jūrą visą mė- 
nesį, o paskui didžiojo Alacho valia bangos priplakė tą lentą prie 
salos. Mes išlipome į krantą ir pamatėme vaismedžius, o kad bu- 
vome išbadėję, puolėme godžiai valgyti vaisius, ir nespėjome nė 
apsidairyti, kai pasirodė žmonės, panašūs į ifritus, ir užšoko mums 
ant pečių sakydami: 

— Eikite greičiau — dabar jūs mūsų asilai! 

Aš paklausiau sėdintį man ant sprando: 

— Kas tu toks ir kodėl užšokai ant manęs? 

Bet jis nieko neatsakė, tik viena koja taip suspaudė man kaklą, 
kad aš vos neuždusau, o kita taip spyrė į nugarą, kad maniau nu- 
garkaulį lūžus. Aš kritau ant žemės kniūbsčias, o atsikelti nebe- 
užteko jėgų, taip buvau nusilpęs iš bado ir troškulio. Tasai žmogus 

suprato, kad esu alkanas, tad paėmė mane už rankos ir nuvedęs 
prie didžiulės kriaušės, apkibusios sunokusiais vaisiais, tarė: 

— Valgyk, kol pasisotinsi! 

Aš pavalgiau ir norėjau eiti šalin, bet tasai žmogus keliais žings- 
niais mane pavijo ir vėl užšoko ant pečių. Aš ir bėgau, ir ėjau, 
o jis sėdėjo ant manęs ir juokdamasis kalbėjo: 

— Gyvenime dar nemačiau tokio asilo kaip tu! 

Atsitiko taip, kad vieną dieną mes priskynėme vynuogių kekių, 
sumetėme jas į duobę ir sutrypėme — pasidarė sulčių tvenkinė- 
lis, o per kelias dienas saulės atokaitoj sultys virto vynu, ir tuo- 
met mes atsigėrę jo apsvaigome, veidai mums įraudo, ėmėme dai- 
nuoti ir šokti. Mūsų raiteliai paklausė: 

— Kodėl jūsų veidai įraudo, kodėl pasidarėte tokie linksmi ir 
laimingi? | 

— Verčiau neklauskite, kam jums tai žinoti? 

— Pasakykite, mes norime žinoti, kaip čia yra! 

— Linksmybių kaltininkės — vynuogių išspaudos! 

Tuomet jie nuvedė mus į didžiulį slėnį, kurio nei galo, nei 
krašto nesimatė ir kuriame augo puikios vynuogės, kiekviena kekė 
svėrė ne mažiau kaip dvidešimt ritlių, ir pasiekti jas buvo nesunku. 
Raiteliai liepė mums priskinti vynuogių, paskui nuvedė prie di- 
džiulės duobės, lyg kokio išdžiūvusio ežero, ir mes sumetėm ten 
vynuoges, sutraiškėm jas kojomis ir vėl, kaip ir aną sykį, per kelias 
dienas saulė tas sultis pavertė vynu. 

— Vynas jau tinkamas gerti, — tarėme mes, — bet kokiais in- 
dais jums pasemti? 

— Mes ir anksčiau esame turėję asilų, tokių kaip jūs, bet paskui 
juos suvalgėme, liko tik galvos, tai pasemkite jų kaukolėmis! 

Mes samstėme jiems vyną, ir galop jie apgirtę sumigo, o buvo 
jų apie du šimtus. 

Tuomet ėmėme svarstyti, kad jau gana prisikentėjome nuo jų, 
o galų gale jie mus dar ir suės. Todėl nusprendėme juos dar la- 
biau nugirdyti, o paskui užmušti ir šitaip išsilaisvinti. Tad mes juos 
pažadinom ir vėl ėmėm samstyti vyną, bet jie ėmė šaukti: „Tai 
kartu!“ | 

— Nesakykite daugiau: „Tai kartu!“ Kas taip sako, netrukus 
mirs, jei neišgers dešimties taurių! 

Jie labai išsigando ir ėmė prašyti, kad paduotume jiems vy- 
no, o kai išgėrė po dešimt taurių, apsvaigo negyvai, ir mes nu- 

simetėm juos nuo pečių. O paskui pririnkome šakų, sukrovėme 
jas aplink ir ant jų, pasidarė didžiulis laužas, ir užkūrėme jį, o 
patys atsistojome nuošaliau ir žiūrėjome, kas dabar bus... 

Tuo tarpu išaušo rytas, ir Šachrazada nutraukė pasakojimą. 


Septyni šimtai septyniasdešimt antroji 
naktis 


Kai atėjo septyni šimtai septyniasdešimt antroji naktis, Šach- 
razada tęsė: 

Pasakojama, o laimingasai karaliau, kad Saidas, klausantis Seif 
al Mulukui ir Tadž al Mulukui, pasakojo savo istoriją: 

Mes užkūrėme ugnį, kad guliai paskęstų liepsnose, o patys at- 
sistojome nuošaliau ir žiūrėjome, kas dabar bus. Kai malkos su- 
degė, pamatėme, kad visi guliai pavirtę pelenų krūva. Mes pa- 
dėkojome galingajam Alachui už išgelbėjimą ir patraukėme prie 
kranto. 

Ten pasidalijom į dvi grupes, aš su dviem vergais patraukiau 
pakrante ir galop mes priėjome didelę vaismedžių giraitę. Kai ėmė- 
me valgyti vaisius, staiga pasirodė aukštas žmogus su ilga barzda 
ir ilgomis ausimis, o jo akys buvo lyg du deglai. Jis varėsi bandą 
avių, greta jo ėjo dar daugybė žmonių, tokių kaip ir jis pats. Pama- 
tęs mus jis labai nudžiugo, pasveikino ir sušuko: 

— Sveiki atvykę! Užeikite pas mane, aš papjausiu avį ir pa- 
maitinsiu jus sočiai. 

— O kur tavo būstas? — paklausėme. 

— Šalia ano kalno. Eikite į tą pusę, o pamatę olą užeikite vi- 
dun — ten aš ir gyvenu. Viduje daug svečių, tokių pat kaip jūs, 
pasėdėkit su jais, kol mes paruošim vaišes. 

Mes patikėjome jo žodžiais ir patraukėme ieškoti olos, 0 įė- 
ję vidun pamatėme, kad visi svečiai, kurie ten sėdi, yra akli. Pa- 
jutęs mus vienas žmogus tarė: 

— Aš toks silpnas! 

— O aš sergu! — atsiliepė kitas. 

— Ką jūs čia kalbate? — nustebome mes. — Kodėl jūs sergate, 
kodėl nusilpę? 

— Kas jūs tokie? — paklausė neregiai. 

— Svečiai! 

4. 592 


— Kas atidavė jus į to prakeiktojo rankas? Nėra jėgos ir ga- 
lybės, didesnės už visagalį Alachą! Juk tai gulis, kuris ėda Adomo 
vaikus, jis atėmė mums regėjimą ir ruošiasi mus suryti. 

— Kaip jis atėmė regėjimą? — paklausėme. 

— Jis ir jus apakins, kaip kad apakino mus! — atsakė jie. 

— Tačiau kaip jis tai daro? 

— Netrukus jis atneš jums pieno ir pasakys: „Jūs išvargę ir iš- 
troškę po kelionės, atsigaivinkite pienu!“ O kai tik išgersite puodelį, 
tuojau pat apaksite kaip ir mes! 

Tuomet aš pamaniau, kad išsigelbėti galime tik gudrumu, tad 
išsikasiau duobelę ir atsisėdau šalia jos. Po valandėlės atėjo pas mus 
tas prakeiktasis, nešinas puodeliais pieno, padavė juos mums ir tarė: 

— Jūs ištroškę po kelionės, atsigerkite pieno, kol kepa mėsa! 

Aš paėmiau puodelį, pakėliau prie lūpų, bet negėriau nė lašo, 
o išpyliau pieną į duobelę ir sušukau užsidengęs rankomis akis: 

— Ak, mano akys! Kas atsitiko mano akims? Aš apakau! 

Gulis nusikvatojo ir tarė: 

— Nebijok, blogiau jau nebus! 

O du mano vergai išgėrė tą pieną ir apako. Tuomet tas pra- 
keiktas gulis atsistojo ir uždarė kelią iš olos, paskui priėjo prie 
manęs, pačiupinėjo man šonus, bet nusprendė, kad esu pernelyg 
liesas, tuomet pačiupinėjo kitą, o tas buvo pakankamai riebus, tad 
gulis nudžiugo. Tačiau tądien jis nedarė mums nieko blogo, pa- 
pjovė tris avinus ir pasmeigęs juos ant didelių iešmų iškepė ant 
laužo. Gulis pats valgė mėsą, davė ir mums, kad sočiai pavalgy- 
tume, paskui atsinešė pilną vynmaišį, gerokai truktelėjo iš jo ir 
netrukus užknarkė kritęs prie laužo. 

Aš prisiminiau iešmus, paėmiau du ir įkišęs smaigalius lau- 
žan palaukiau, kol tie įkaito iki raudonumo. "Tuomet tvirčiau su- 
siveržiau diržą, paėmiau iešmus ir tyliai priėjęs prie prakeiktojo 
gulio iš visų jėgų smeigiau jam į akis. Tas pašoko ir norėjo mane 
sučiupti, bet tik graibė rankomis orą, nes nieko nematė. Aš nu- 
bėgau į olos gilumą ir paklausiau neregius: 

— Ką dabar man su juo daryti? 

Vienas iš jų tarė: 

— O Saidai, pasilypėk iki anos įdubos. Ten rasi blizgantį kardą, 
o paėmęs jį ateik pas mane, tuomet aš tau pasakysiu, ką toliau 
daryti. 

Aš tikrai suradau įduboje kardą ir priėjau prie to žmogaus, 
o jis man taip pasakė: 

— Stipriau suspausk kardą, kirsk gulį per pusę, jis ir išleis pas- 
kutinį kvapą! 

Aš pribėgau prie gulio, kuris blaškėsi po olą, ruošdamasis iš- 
galabyti visus neregius, nusitaikiau ir kirtau kardu taip, kad tas 
skilo į dvi dalis. Gulis kad suriko: 

— O žmogau, jei tu nusprendei mane nugalabyti, tai smok an- 
trą kartą ir pribaik! 

Aš jau užsimojau kirsti antrą kartą, bet žmogus, kuris pasa- 
kė man, kur rasti kardą, šūktelėjo: 

— Sustok! Jokiu būdu nekirsk jam antrą kartą, nes tada jis ne- 
mirs, liks gyvas ir išgalabys mus... 

Tuo tarpu išaušo rytas, ir Šachrazada nutraukė pasakojimą. 


Septyni šimtai septyniasdešimt trečioji 
naktis 


Kai atėjo septyni šimtai septyniasdešimt trečioji naktis, Šach- 
razada tęsė: 

Pasakojama, o laimingasai karaliau, kad Saidas toliau pasakojo 
savo istoriją Seif al Mulukui ir Tadž al Mulukui: 

Kai užsimojau smogti antrą kartą, žmogus, pasakęs man, kur 
rasti kardą, šūktelėjo: 

— Sustok! Jis nemirs, jei kirsi jam antrą kartą, liks gyvas ir pra- 
žudys mus! 

Aš nuleidau kardą, ir prakeiktasis gulis mirė. Tuomet tasai 
žmogus tarė: 

— Atkelk olos vartus, išeikim laukan, galbūt Alachas mums 
padės, ir mes paspruksim iš šios bjaurios vietos! 

— Mums pavojus daugiau nebegresia, — atsakiau aš, — ver- 
čiau aš iškepsiu keletą avių, pavalgysim, išgersim vyno! 

Mes išgyvenom ten du mėnesius, maitinomės aviena ir vai- 
siais. Kartą sėdėjome ant jūros kranto, ir aš pamačiau didelį laivą, 
plaukiantį pro šalį. Mes ėmėme rodyti visokius ženklus, šaukti, 
kad laivas priplauktų prie salos, bet jie bijojo gulio (visi žinojo, 
kad šioje saloje gyvena gulis, kuris ėda žmones), ir norėjo suk- 
ti šalin. Tuomet mes įnikome mojuoti turbanais, priėjome arčiau 
kranto ir šaukėme iš visų jėgų. Vienas akylas keliautojas tarė: 

— Man regis, kad ten, saloje, mums moja žmonės, tokie pat 
kaip mes, jie visai nepanašūs į gulius. 

"Tuomet labai lėtai, vos judėdamas, laivas ėmė plaukti mūsų 
link, o įsitikinę, kad mes ne guliai, keliautojai pasveikino mus, ir 
mes nudžiuginom juos žinia, jog tą prakeiktą gulį užmušėme. 

Paskui mes prisirinkome saloje vaisių, sėdome į laivą ir tris 
dienas sparčiai varėmės tolyn, pučiant palankiam vėjui, bet ket- 
virtąją kilo smarkus vėjas, jūra įsibangavo, dangus aptemo, ir ne- 
praėjus nė valandai mūsų laivą nunešė prie kažkokio kalno, ir jis 
sudužo į uolas. Aš įsikibau į lentą, ir audrai nurimus dvi dienas 
plaukiau kasdamasis kojomis lyg irklais, kol galop, Alachui lėmus, 
priplaukiau krantą. 

Čia aš buvau vienišas, vargšas svetimšalis, neturėjau nė vie- 
no pažįstamo ir neišmaniau, ką daryti toliau. Galop nusivilkau kaf- 
taną ir nunešiau į miesto turgų parduoti sakydamas pats sau: „Par- 
duosiu ir keletą dienų nereikės kentėti bado, o paskui tebūnie kas 
bus!“ Žmonės ėmė čiupinėti kaftaną, derėtis, jo kaina vis kilo, ir 
štai tuomet pasirodei tu, ir įvyko tai, ką jau žinai. 

Seif al Mulukas ir Tadž al Mulukas, Devlet Chatūnės tėvas, 
labai stebėjosi išgirdę tokį nepaprastą vizirio Saido pasakojimą, 
ir karalius labai puikiai juos įkurdino ir rūpinosi jais. Devlet Cha- 
tūnė dažnai ateidavo pas Seif al Muluką pasišnekučiuoti su juo, 
padėkoti už išgelbėjimą ir sykį viziris Saidas tarė jai: 

— O karalaite, tu galėtum padėti Seif al Mulukui pasiekti savo 
tikslą! 

— Gerai, aš pasistengsiu ir įvykdysiu jo norą, jei panorės di- 
dysis Alachas! — Paskui ji pasisuko į Seif al Muluką ir pridūrė: — 
Nuramink savo sielą ir nusišluostyk akis! 

Štai kaip buvo karaliui Seif al Mulukui ir jo viziriui Saidui. 
O Badi al Džemalę pasiekė žinia, kad jos pieno sesuo Devlet Cha- 
tūnė grįžo pas tėvą sveika gyva, ir ji tarė savo motinai: 

— Būtinai reikia ją aplankyti, pasveikinti stebuklingai sugrįžus 
ir iš pagarbos jai reikia prabangiai apsirengti, pasipuošti gražiausiais 
vėriniais! 

Ji iškeliavo pas Devlet Chatūnę, ir abi labai džiaugėsi susi- 
tikusios, apsikabino, pasibučiavo, ilgai negalėjo atsižiūrėti vie- 
na į kitą. Paskui susėdusios ėmė kalbėtis, ir Badi al Džemalė pa- 
klausė: 

— Kaip gyvenai, ką veikei svečiuose kraštuose? 

— Oi sesute, verčiau neklausk, kokios tik nelaimės neištinka 
žmogaus! 

— Kas tave buvo ištikę? 

— Gyvenau aš Aukštojoje pilyje, priklausiau Mėlynojo kara- 
liaus sūnui, — ir ji papasakojo visą savo istoriją nuo pradžios iki 
galo, taip pat ir Seif al Muluko istoriją ir kaip jis ją išgelbėjo, ko- 
kius iškentėjo vargus ir baisybes, kol atėjo į Aukštąją pilį, kaip 
užmušė Mėlynojo karaliaus sūnų, kaip surišo plaustą ir kaip jie 
atplaukė čia. 

Nustebusi Badi al Džemalė sušuko: 

— Prisiekiu Alachu, sesute, tai nuostabiausia istorija, kokią kada 
nors esu girdėjusi! 

— O dabar aš norėčiau tau papasakoti, kaip ši istorija prasi- 
dėjo, bet man gėda, — tarė tuomet Devlet Chatūnė. 

— Na ką tu, negi manęs gėdijiesi? Juk mes seserys, ir aš ži- 
nau, kad tu linki man tik gero! Na, pasakok nieko nenuslėpdama! 

Tuomet Devlet Chatūnė tarė: 

— Jis pamatė tavo atvaizdą ant kaftano, kurį tavo tėvas pasiuntė 
Suleimanui, Daūdo sūnui, — ramybė jiems abiems! Suleimanas, 
jo neišvyniojęs ir nepastebėjęs, kad ten yra išpieštas tavo atvaizdas, 
padovanojo tą kaftaną Egipto karaliui Asimui ibn Safvanui, o ka- 
ralius Asimas, irgi neišvyniojęs, atidavė jį savo sūnui Seif al Mu- 
lukui. O tasai, panoręs apsivilkti kaftaną, pamatė tavo atvaizdą, 
mirtinai įsimylėjo ir išėjo tavęs ieškoti, štai ir patyrė visus tuos 
vargus ir nelaimes — ir viskas tik dėl tavęs... 

Tuo tarpu išaušo rytas, ir Šachrazada nutraukė pasakojimą. 


Septyni šimtai septyniasdešimt ketvirtoji 
naktis 


Kai atėjo septyni šimtai septyniasdešimt ketvirtoji naktis, Šach- 
razada tęsė: 

Pasakojama, o laimingasai karaliau, kad Devlet Chatūnė ap- 
sakė Badi al Džemalei, kaip Seif al Mulukas įsimylėjo, kaip ant 
kaftano pamatęs Badi al Džemalės atvaizdą pametė protą, kaip 
išėjo iš savo namų į pasaulį ieškoti mylimosios. 

— Visus vargus ir nelaimes savo klajonėse jis patyrė tik dėl 
tavęs, — baigė ji pasakojimą. 

Badi al Džemalė skaisčiai nuraudo iš gėdos ir sušuko: 

— To niekada negali būti! Žmonės netinka džinėms! 

Bet Devlet Chatūnė ėmė jai girti Seif al Muluko grožį, man- 
dagų elgesį, nesustodama vardijo begalę jo privalumų ir galop tarė: 

— O sesute, vardan didžiojo Alacho ir vardan manęs, pasi- 
kalbėk su juo, pasakyk jam nors vieną žodelį! 

— Aš neklausysiu tavo žodžių, jokiu būdu nedarysiu to, ką lie- 
pi! — sušuko Badi al Džemalė, nes į jos širdį neįkrito nė vienas 
žodis apie Seif al Muluko meilę, apie jo grožį, narsumą ir ma- 
lonų elgesį. 

Tuomet Devlet Chatūnė ėmė ją maldauti, bučiuoti jai kojas 
sakydama: 

— O Badi al Džemale, vardan pieno, kuriuo mes abi esame 
išmaitintos, vardan užrašo ant Suleimano žiedo, įvykdyk mano pra- 
šymą — juk ten, Aukštojoje pilyje, aš pasižadėjau parodyti jam 
tavo veidą. Užkeikiu tave Alacho vardu, pasirodyk jam tik vie- 
ną kartelį! Ir pati į jį pažiūrėsi! 

Ilgai ji taip verkė ir maldavo, kol galop Badi al Džemalė sutiko 
vieną kartą parodyti jam savo veidą. Nudžiugo Devlet Chatūnė, 
nusišluostė ašaras ir nuėjo į sodo gilumą, kur stovėjo didelė ir 
graži pavėsinė. Ji liepė vergėms iškloti ją kilimais, nunešti ten auk- 
so guolį, sustatyti palei sieną vyno ąsočius, o paskui nuskubėjo 
pas Seif al Muluką ir jo vizirį Saidą ir pranešė, kad jo troškimas 
netrukus išsipildys. 

— Eikite su viziriu Saidu į sodą ir pasislėpkit pavėsinėje taip, 
kad niekas jūsų nematytų, o aš netrukus ateisiu ten su Badi al 
Džemale, — tarė ji. 

Seif al Mulukas pašoko ir nuskubėjo, Saido lydimas, į pavė- 
sinę, apie kurią kalbėjo Devlet Chatūnė, o viduje jie pamatė aukso 
guolį su pagalvėlėmis, šalia stovėjo visokiausi valgiai ir gėrimai. 
Jie pasėdėjo ten valandėlę, o paskui Seif al Mulukas prisiminė savo 
mylimąją, jo širdį suspaudė ilgesys ir aistra. Jis atsistojo eiti, Saidas 
norėjo sekti jam iš paskos, bet Seif al Mulukas tarė: 

— O broli mano, sėdėk čia ir lauk, kol aš grįšiu! 

Tai taręs jis išėjo į sodą, apsvaigęs nuo aistros, vyno ir be- 
galinės meilės, tas galingas meilės jausmas jį sukrėtė, ir jis pasakė 
tokias eiles: 


Tiktai tavęs vienos man reikia, o gražioji! 
Pasigailėk manęs, valdove išdidžioji! 

Svajonė mano tu, didžiausias džiaugsmas mano, 
Atrodo — vien tik tau mana širdis gyveno! 


O kas man pasakys, ar tu žinai, kaip raudu 
Bemiegę naktį aš, kaip jauną širdį skauda? 


Paliebki miegui tu manas akis paliesti, — 
Gal bent sapne gali gyvenimą nušviesti. 


Bepročio bagailėk, kuriam brailgo laukti, 
Ateiki žustančio iš brarajos ištraukti! 


Tegu Alachas tau palaimos nepagaili, 
Te žemėje visus nušvies lavoji meilė! 


Po mano vėliava tegu bamilę stoja, 
O gražuolės visas tegu suburs Lavoji. 


Paskui jis pravirko ir pasakė dar tokius dvieilius: 


Gražuolė nuo šiolei - manoji lemtis, 
Gilybėje sielos šventa paslaptis. 


Kai brašneku, vien apie ją aš kalbu, 
Nutilęs - širdim aplankyt ją skubu. 


Ir vėl Seif al Mulukas pravirko, o nusišluostęs ašaras pasakė 
dar tokias eiles: 


Liepsna vis karštesnė manojoj širdy, 
Šaukiu vien tave, nors manęs negirdi. 


Tavęs tik man reikia, nereikia kitų, 
Prašau dieną naktį: „Atleiski man tu. 


Atleisk tam, kuriam jau pavargo širdis, 
Išsekino kūną juoda neviltis. 


Atleisk, bagailėki ir būk jam gera, — 
Tavęs neišduosiu, tikėk, niekada“. 


55 


774 naktis 


O paskui dar tokius dvieilius: 


Ilgesys taib bat kaip meilė sielos nepalieka, 
Kaip tu bėgi nuo manęs, taip naktį miegas bėga. 


Tavo tarnas man pasakė, jog byksti vis viena. 
Teapsaugo mus Alachas nuo tokių naujienų! 


Saidas nesulaukdamas karalaičio išėjo į sodą jo ieškoti ir užtiko 
jį tankmėje degantį meile ir sakantį tokias eiles: 


Viešpatie, prisiekti gali šiandien siela mano 
Tuo, kas atmena „Kūrėją“ — surą iš Korano, — 


Kai kitų grožybėm mano žvilgsniai slidinėjo, 
Tavo grožis, mylimoji, su manim šnekėjo. 


Susitikę jie ėmė vaikštinėti po sodą, skinti nuo medžių vai- 
sius ir ragauti. Štai kaip buvo Seif al Mulukui ir Saidui. O Devlet 
Chatūnė ir Badi al Džemalė, palaukusios, kol eunuchai ir vergės 
įrengs ir išpuoš pavėsinę, nuėjo ten, ir Badi al Džemalė, pama- 
čiusi aukso guolį, atsisėdo jame. Šalia jo buvo langas, žvelgian- 
tis į sodą; merginos paragavo visų prašmatniausių valgių, kurie 
ten jų laukė, ir pareikalavo atnešti saldumynų. Pavalgiusios ir nu- 
simazgojusios rankas jos ėmė šnekučiuotis. Devlet Chatūnė sustatė 
taures ir ąsočius, vaišino bičiulę ir gėrė pati. Badi al Džemalė pa- 
žvelgė pro langą, pasigėrėjo kupliais medžiais ir sultingais vaisiais 
ant jų, ir staiga jos žvilgsnis užkliudė Seif al Muluką, vaikštinė- 
jantį po sodą, o jam iš paskos ėjo viziris Saidas. Seif al Mulukas 
liejo ilgesio ašaras ir sakė eiles, ir kai mergina pažvelgė į jį, ta- 
sai žvilgsnis atsiliepė jos širdyje tūkstančiu atsidūsėjimų... 

Tuo tarpu išaušo rytas, ir Šachrazada nutraukė pasakojimą. 


Septyni šimtai septyniasdešimt penktoji 
naktis 


Kai atėjo septyni šimtai septyniasdešimt penktoji naktis, Šach- 
razada tęsė: 

Pasakojama, o laimingasai karaliau, kad Badi al Džemalės 
žvilgsnis užkliudė Seif al Muluką, vaikštinėjantį po sodą ir sakantį 
eiles, ir tasai žvilgsnis atsiliepė još širdyje tūkstančiu atsidūsėjimų. 
Mergina pasisuko į Devlet Chatūnę ir paklausė: 

— O sesele, koks ten jaunikaitis vaikštinėja po sodą, liūdnas, 
sielvartingas, susijaudinęs? 

— Gal tu sutiktum, kad jis ateitų čia, mes iš arčiau pažiūrė- 
tume į jį? 

— Jei tik gali, atvesk jį čionai! — atsakė Badi al Džemalė. 

Devlet Chatūnė pašaukė Seif al Muluką ir tarė jam: 

— O karalaiti, eikš pas mus kartu su savo grožiu ir žavesiu! 

Seif al Mulukas pažino Devlet Chatūnės balsą ir užėjo į pa- 
vėsinę, ir kai tik jo žvilgsnis krito į Badi al Džemalę, jaunikaitis 
krito apalpęs. Devlet Chatūnė apšlakstė jam veidą rožių vande- 
niu, ir jis atsipeikėjęs pabučiavo žemę prie Badi al Džemalės kojų. 
O toji apstulbo pamačiusi tokį neapsakomai gražų ir puikų jau- 
nuolį. Paskui Devlet Chatūnė tarė: 

— Žinok, o sesele, kad tai yra Seif al Mulukas, kuris Alacho 
valia mane išgelbėjo iš pagrobėjo nagų. Jis tasai, kurį per tave 
ištiko tokia daugybė vargų ir nelaimių, ir dabar aš noriu, kad tu 
pažiūrėtum į jį visą — nuo galvos iki kojų! 

Nusijuokusi Badi al Džemalė atsakė: 

— Bene kas nors išlaiko priesaiką? Žmonės neturi meilės širdy, 
ir šis jaunuolis toks kaip visi! 

— O karalaite, — sušuko Seif al Mulukas, — aš visą gyveni- 
mą būsiu tau ištikimas, juk ne visi žmonės vienodi! 

Ir jis pravirkęs pasakė tokias eiles: 


O gražioji, bagailėk to, kurs nuolat liūdi, 
Susigraužęs ir išsekęs kiaurą naktį budi. 


Vardan grožio, kuriuo tavo veidas bažymėtas, 
Veidas baltas ir baraudęs tartum blukės žiedas, - 


Išsiskyrimu nebauski to, kuris baliegęs. 
Nebebakeliu vienatvės, senka mano jėgos. 


Liko man svaja didžiausia — viltis ir tikėti, 
Kad kada nors teks arčiausiai mudviem suartėti. 

Paskui jis vėl graudžiai pravirko, meilė ir aistra deginte de- 
gino jam širdį, ir jis pasakė dar tokias eiles: 


Sveikina Lave bamilęs liūdnas vergas tavo, — 
Juk kilnieji su kilniaisiais visada draugavo. 


Sveikinu tave! Te meilė lydi mano sielą 
Ir tegu tau savo menėj bus gyventi miela! 


Iš bavydo neištarsiu tavo vardo niekam — 
Mylimasis su mieląja vienudu telieka. 


Tam, kuris tave pamilo, negailėk malonių, 
Jis nuliūdęs, jis bavargęs po ilgų klajonių. 


Žėrinčias žvaigždes ganau aš ir bijau žvaigždžių lų, 
Mylinčiam naktis brailgsta, nors trumpiausia būtų. 


Man kantrybės ima trūkti, broto ima stigti, 
Nežinau, ką atsakysiu aš į tavo pyktį. 


Sveikina tave Alachas valandą rūstingą, 
Sveikina ir tas, kurs myli, - jam tvermės nestinga! 


O po to, didžiai susijaudinęs, jis pasakė dar tokias eiles: 


Jeigu, o valdove mano, aš kitas mylėčiau, 
Tai tikėtis tavo meilės niekad negalėčiau. 


Kas gi, jei ne tu, grožybių turi tiek sukautęs, 
Kad prieš jas manoji siela brisikėlus klaupias? 


Neišgydys mano meilės joks gaivus šaltinis, 
Tau atodūsis manasis buvo baskutinis. 


Baigęs eiles, Seif al Mulukas graudžiai pravirko, o Badi al Dže- 
malė tarė jam: 

— Karalaiti, bijau, kad nerasiu tavyje tiek meilės ir draugys- 
tės, kiek norėčiau. Žmonių širdyse dorumo maža tėra, bet daug 

klastos ir neištikimybės. Žinok, kad mūsų ponas Suleimanas, Da- 
ūdo sūnus, — ramybė jiems abiems! — paėmė Bilkisę iš meilės, 
o kai pamatė kitą moterį, gražesnę už ją, nuėjo pas tą kitą. 

— O mano akių šviesa! — sušuko Seif al Mulukas. — Ne vi- 
sus vienodus sukūrė Alachas, ir aš, jei leis pasaulių valdovas, būsiu 
ištikimas tau visą gyvenimą ir mirsiu prie tavo kojų! Aš įrodysiu, 
kad sakau tiesą, tik leisk man tai padaryti! 

"Tuomet Badi al Džemalė tarė: 

— Sėsk ir prisiek man savo tikėjimu, paskui abu pasižadėsim 
niekada vienas kito neapgaudinėti. Kuris sulaužys įžadą, tą nu- 
baus didysis Alachas! 

Karalaitis atsistojo, ir jie laikydamiesi už rankų prisiekė vie- 
nas kitam, kad daugiau nepažvelgs į nieką kitą — nei į žmogų, 
nei į džiną. Jie pasėdėjo valandėlę apsikabinę ir verkdami iš di- 
delės laimės, ir Seif al Mulukas susijaudinęs pasakė tokias eiles: 


Vėl iš meilės raudu, vėl ilgėtis miela 
Tos, kurią aš myliu širdimi ir siela. 


Jau seniai aš vienas, jau seniai be laimės, 
Atskirti tolybių būsim dar ilgai mes. 


Ir kai mano siela be tavęs kamuojas, 
Pulkas bavyduolių iš manęs kvatojas. 


Ir erdvus jotynių laukas ankštas labo — 
Nebėra kantrybės, ištvermė brašapo. 


Ar suves Alachas kada nors mus vėlei, 
Ar pbranyks tos kančios, tie širdies kartėliai? 


Netrukus karalaitis išėjo, Badi al Džemalė irgi išėjo iš pavė- 
sinės, 0 ją lydėjo viena vergė, nešina vyno ąsočiais ir kai kuriais 
valgymais. Mergina atsisėdo, ir vergė pastatė prieš ją valgius ir 
gėrimus; jos pasėdėjo ne ilgiau kaip minutę, tik staiga atėjo Seif 
al Mulukas, o Badi al Džemalė pasveikino jį, jie atsisėdo apsika- 
binę... 

Tuo tarpu išaušo rytas, ir Šachrazada nutraukė pasakojimą. 

Septyni šimtai septyniasdešimt šeštoji 
naktis 


Kai atėjo septyni šimtai septyniasdešimt šeštoji naktis, Šach- 
razada tęsė: 

Pasakojama, o laimingasai karaliau, kad Badi al Džemalei at- 
nešus valgių ir vyno, atėjo Seif al Mulukas, ir mergina pasveikino 
jį gražiais žodžiais, ir kurį laiką jie sėdėjo valgydami ir gerdami. 
Paskui Badi al Džemalė tarė: 

— O karalaiti, kai įeisi į Iremo sodą, pamatysi stovint rau- 
dono atlaso su žaliu pamušalu palapinę. Sukaupęs visą drąsą įeik 
vidun, o ten pamatysi senę, sėdinčią raudonojo aukso guolyje, 
puoštame perlais ir brangiaisiais akmenimis. Įėjęs palinkėk jai 
ramybės ir sveikatos, mandagiai ir oriai, o paskui, pamatęs sto- 
vinčius po guoliu sandalus, ataustus aukso siūlais ir puoštus bran- 
giaisiais metalais, paimk juos, pabučiuok, prisidėk prie galvos 
ir pasikišk po dešinės rankos pažastim, po to taip ir stovėk — 
tylėdamas, nuleidęs galvą. Kai senė tavęs paklaus, iš kur tu atėjai, 
kas tau parodė kelią ir kodėl tu paėmei sandalus, tylėk, nė ne- 
prasižiok, kol ateis štai ši vergė. Ji pasikalbės su sene, suminkštins 
jos širdį, palenks ją gražiais žodžiais, galbūt didysis Alachas 
įkvėps į jos sielą palankumą tau, galbūt ji sutiks patenkinti ta- 
vo prašymą. 

Paskui Badi al Džemalė pasišaukė tą vergę (o ji buvo vardu 
Mardžana) ir tarė jai: 

— Vardan tavo meilės man — šiandien pat atlik tą darbą, tik 
būk atidi ir rūpestinga. Jei padarysi visa kaip reikia, būsi laisva 
vardan Alacho veido, būsi gerbiama ir branginama, aš niekam 
daugiau neatskleisiu savo paslapčių, tik tau! 

— O ponia, mano akių šviesa, tik įsakyk, ir aš padarysiu viską, 
ką tu man liepsi! 

"Tuomet Badi al Džemalė tarė: 

— Užsikelk šį žmogų ant pečių ir nunešk į Iremo sodą, pas 
mano senelę, mano tėvo motiną. Nuleisk jį prie palapinės ir sau- 
gok, kad jam neatsitiktų kas bloga, o kai jūs įeisite vidun ir tu 
pamatysi, kad jis paėmė sandalus, ir išgirsi, kad senelė klausia, 
iš kur jis, kas jam parodė čia kelią, kam jam tie sandalai ir ko 
jam čia reikia, tuomet tu prieik prie jos, palinkėk ramybės ir taip 
pasakyk: „O ponia, tai aš atnešiau jį čionai. Jis Egipto karaliaus 

sūnus, tai jis nukeliavo į Aukštąją pilį, užmušė Mėlynojo karaliaus 
sūnų ir išlaisvino karalaitę Devlet Chatūnę. Man buvo liepta at- 
gabenti jį čia, kad viską tau apsakytų ir kad galėtum jį apdova- 
noti“. O paskui paklausk ją: „Užkeikiu tave Alacho vardu, pasakyk, 
argi šis jaunikaitis ne gražus?“ Ji tau atsakys: „Taip, gražus“. Ir 
tu jai tark: „O ponia, jis tikra tobulybė — garbingas, kilnus ir nar- 
sus, jis Egipto valdovas, kupinas visokiausių privalumų“. O kai 
ji tavęs paklaus, ko jam reikia, taip jai atsakyk: „Mano ponia klau- 
sia tavęs, ar ilgai dar jai reikės sėdėti netekėjusiai? Laikas jai pra- 
ilgo vyro belaukiant, ir ką jūs sau manote taip delsdami ištekinti 
ją? Kodėl tau neišleidus jos už vyro, kol pati esi gyva, kol gy- 
va jos motina, kaip daroma su kitomis merginomis?“ Tuomet ji 
tau atsakys: „O kaip mums ją ištekinti? Kad jai kas nors būtų kri- 
tęs į širdį, būtų mums pasakiusi, o mes jau pasistengtume padaryti 
taip, kaip ji nori, stengtumėmės iš visų jėgų“. O tuomet perduok 
jai mano žodžius: „Jūs norėjote išleisti mane už Suleimano, — ra- 
mybė jam! — ir auksu išpiešėte mano atvaizdą ant kaftano, skirto 
jam, bet likimas lėmė kitaip, jis tą kaftaną nusiuntė Egipto karaliui, 
o tasai atidavė jį savo sūnui. Karalaitis, pamatęs mano atvaizdą, 
pamilo mane, paliko savo tėvynę ir artimuosius, nusigręžė nuo 
visų gyvenimo malonumų ir išėjo klajoti po pasaulį manęs ieš- 
kodamas, ir tik per mane iškentėjo didžiausius vargus ir visokiau- 
sias baisybes“. 

Vergė priėjo prie Seif al Muluko ir tarė: 

— Užsimerk! 

Tuomet ji pakėlė jį nuo žemės ir nuskraidino oru, o po ku- 
rio laiko vėl liepė: 

— (O karalaiti, dabar atmerk akis! 

Atsimerkęs Seif al Mulukas pamatė atsidūręs sode (tai buvo 
Iremo sodas), o vergė Mardžana tarė jam: 

— Užeik, Seif al Mulukai, į šią palapinę! 

Karalaitis paminėjo Alacho vardą, stiprindamas savo sielą, ir 
žengė vidun, o apsidairęs pamatė sėdinčią guolyje senę, kuriai pa- 
tarnavo vergės. Jis oriai ir mandagiai priėjo prie senės, paėmė jos 
sandalus ir pabučiavęs juos pasikišo po pažasčia, kaip buvo lie- 
pusi Badi al Džemalė. Senė paklausė: 

— Kas tu esi, iš kur atėjai, iš kokios šalies, kas parodė tau kelią 
ir kodėl tu paėmei mano sandalus? Negi kada nors tu esi išdėstęs 
man savo prašymą, o aš jo nepatenkinau? 


61 


776 naktis 


"Tuomet įėjo vergė Mardžana ir mandagiai pasveikinusi senę 
pakartojo tuos žodžius, kuriuos jai buvo sakiusi Badi al Džemalė. 
Išgirdusi tai senė supyko ir sušuko: 

— Bene tarp žmonių ir džinų gali būti santarvė? 

Tuo tarpu išaušo rytas, ir Šachrazada nutraukė pasakojimą. 


Septyni šimtai septyniasdešimt septintoji 
naktis 


Kai atėjo septyni šimtai septyniasdešimt septintoji naktis, Šach- 
razada tęsė: 

Pasakojama, o laimingasai karaliau, kad senė, išgirdusi tokius 
vergės Mardžanos žodžius, piktai sušuko: 

— Bene tarp žmonių ir džinų gali būti santarvė? 

Tuomet Seif al Mulukas pakartojo priesaikos žodžius: 

— Aš gyvensiu su tavim santarvėje, būsiu tavo tarnas ir mirsiu 
tave mylėdamas, tesėsiu pasižadėjimą ir nepažvelgsiu į kitą mo- 
terį, o tu įsitikinsi mano kilniaširdiškumu ir teisingumu, jei to pa- 
norės didysis Alachas! 

Pamąstė senė nuleidusi galvą, o paskui tarė: 

— Puikusis jaunikaiti, ar tikrai laikysies šio įžado? 

— Taip, prisiekiu vardu to, kuris iškėlė dangų ir paklojo že- 
mę ant vandens, aš laikysiuos įžado! 

"Tuomet senė tarė: 

— (Gerai, patenkinsiu tavo prašymą, jei panorės didysis Alachas! 
Eik dabar į sodą, pavaikštinėk, paragauk vaisių, kokių žemėje nesi 
ragavęs, 0 aš pasiųsiu pakviesti savo sūnų Šachjalį ir pasikalbėsiu 
su juo. Manau, kad viskas baigsis kuo puikiausiai, jei tik leis di- 
dysis Alachas, nes sūnus neprieštaraus man, juk jis iki šiol klau- 
so manęs, ir aš apvesdinsiu tave su Badi al Džemale. Nuramink 
savo širdį — karalaitė bus tavo žmona, o Seif al Mulukai! 

Išgirdęs tokius žodžius, Seif al Mulukas padėkojo jai, pabu- 
čiavo rankas ir kojas, paskui išėjo į sodą. O senė liepė vergei Mar- 
džanai: 

— Eik, paieškok mano sūnaus Šachjalio, pažiūrėk, kokiam jis 
krašte, ir atvesk jį pas mane! 

Mardžana išskubėjo ieškoti karaliaus Šachjalio, o suradusi nu- 
vedė pas motiną. 


62 


777 naktis 


Štai kaip buvo jai. O Seif al Mulukas ėmė vaikštinėti po sodą, 
tik staiga jį pamatė penki džinai (o tai buvo Mėlynojo karaliaus 
valdiniai), ir vienas iš jų tarė: 

— Iš kur atsirado šis jaunuolis ir kas jį atvedė į šią vietą? Gal- 
būt tai jis užmušė mūsų karaliaus sūnų? 

Ir jie nusprendė gudrumu išklausti, kaip čia yra iš tikrųjų, tad 
iš lėto, lyg netyčia, priėjo prie jo, atsisėdo šalia ir tarė: 

— O puikusis jaunikaiti, tu drąsiai pasielgei užmušdamas Mė- 
lynojo karaliaus sūnų ir išlaisvindamas Devlet Chatūnę! Jis pasielgė 
bjauriai, ir jei ne tu, mergina niekaip nebūtų ištrūkusi iš jo na- 
gų. Bet kaipgi tu jį nužudei? 

— Aš užmušiau jį štai šiuo žiedu, kurį mūviu ant piršto, — at- 
sakė Seif al Mulukas. 

Tuomet džinai įsitikino, kad prieš juos tikrai sėdi jų karalai- 
čio žudikas, tad dviese čiupo jį už rankų, dviese už kojų, o penk- 
tasis užspaudė burną, kad negalėtų šauktis pagalbos, ir nulakdino 
jį pas Mėlynąjį karalių. Jie pastatė Seif al Muluką priešais jį ir tarė: 

— O laiko valdove, mes atgabenome tavo sūnaus žudiką! 

— Kur jis? 

— Štai! — ir džinai stumtelėjo Seif al Muluką pirmyn. 

Mėlynasis karalius paklausė: 

— Ar tai tu nužudei mano sūnų, paskutinį mano sielos ato- 
dūsį ir mano akių šviesą, nors to daryti neturėjai jokios teisės, jis 
nebuvo tavęs nei įžeides, nei nuskriaudęs? 

— Taip, — atsakė Seif al Mulukas, — aš nužudžiau jį todėl, kad 
jis turėjo bjaurų įprotį vogti karalių vaikus. Atskirdavo juos nuo 
tėvų ir artimųjų, nugabendavo prie Apleistojo šulinio ar į Aukštąją 
pilį ir ten ištvirkaudavo su jais. O užmušiau jį štai šiuo žiedu, kurį 
mūviu ant piršto, ir Alachas nutrenkė jo sielą į ugnį (o tai bjauri 
buveinė). 

Kai Mėlynasis karalius įsitikino, kad prieš jį tikrai stovi sūnaus 
žudikas, pasikvietė vizirius ir tarė: 

— Štai tasai, kuris užmušė mano sūnų, ir tai nekelia jokių abe- 
jonių, tad ką patarsite man su juo daryti? Ar užmušti pačiu bjau- 
riausiu būdu, ar kankinti sunkiausiais kankinimais? 

Didysis viziris pasiūlė: 

— Nupjauk jam kokią nors kūno dalį! 

Antras tarė: 

— Kiekvieną dieną plak jį rimbu! 

Trečias tarė: 

— Perkirsk jį pusiau! 

Ketvirtas tarė: 

— Nukirsk jam pirštus ir sudegink! 

O penktasis štai ką sugalvojo: 

— Nukryžiuok jį! 

Ir kiekvienas įrodinėjo, kad jo sugalvota bausmė yra geriausia. 

Mėlynajam karaliui tarnavo emyras, didžiai išmintingas ir pa- 
tyręs žmogus, ir jis prabilo: 

— O laiko valdove, aš pasakysiu savo žodį, o tu pats spręsk, 
klausyti manęs ar ne! 

"Tasai emyras buvo jo patarėjas, vyriausybės galva, karalius vi- 
suomet jo klausydavo, nes jis duodavo tikrai gerus patarimus. Emy- 
ras atsistojo, pabučiavo žemę prie karaliaus kojų ir tarė: 

— Jei aš tau dabar patarsiu, o karaliau, ar išklausysi manęs, 
ar nenubausi supykęs? 

— Sakyk, aš nesupyksiu, — pažadėjo karalius, ir emyras tarė: 

— Jei tu užmuši šį žmogų, jei nepaklausysi manęs, padarysi 
neteisingai. Jis tavo rankose, tavo belaisvis, tu bet kada padary- 
si jam ką panorėjęs, jis nepabėgs iš tavo kalėjimo. Tad paken- 
tėk, o laiko valdove, juk šis žmogus atėjo į Iremo sodą, kad vestų 
Badi al Džemalę, karaliaus Šachjalio dukterį, vadinasi, jis tapo jų 
saviškiu. O tavo valdiniai sučiupo jį ir atgabeno pas tave, ir jis 
nei nuo jų, nei nuo tavęs neslėpė, ką padaręs. Ir jei tu jį užmuši, 
karalius Šachjalis ateis su kariuomene keršyti tau, o tu neturi pa- 
kankamai jėgos, kad galėtum pasipriešinti. 

Pamąstė karalius ir paklausęs emyro žodžių uždarė karalaitį 
kalėjiman. Štai kaip buvo Seif al Mulukui. O Badi al Džemalės 
senelė, pasikalbėjusi su savo sūnumi Šachjaliu, pasiuntė vergę at- 
vesti Seif al Muluko, bet toji grįžo jo neradusi ir tarė: 

— Sode neradau Seif al Muluko, o kai pasiteiravau apie jį ten 
dirbusius vergus, tie pasakė matę sėdint jį po medžiu, bet staiga 
priėjo prie jo penki Mėlynojo karaliaus valdiniai, pasikalbėję su juo, 
o paskui čiupę, užkimšę jam burną ir nuskraidinę kažkur. 

Badi al Džemalės senelė susirūpino išgirdusi tuos žodžius, pas- 
kui baisiai supyko ir tarė savo sūnui: 

— Kaip čia yra? Tu esi karalius, o Mėlynojo karaliaus valdiniai 
ateina į mūsų sodą, pagrobia mūsų svečią ir lyg niekur nieko iš- 
sigabena jį! Tu karalius ar ne karalius? — Ir ji ėmė kurstyti: — 

Netinka, kad kas nors taip bjauriai elgtųsi, kol tu esi gyvas ir 
sveikas! 

— Tasai žmogus nužudė Mėlynojo karaliaus sūnų, ir Alachas 
atidavė jį į sielvartaujančio tėvo rankas. Negi man pyktis ir eiti 
kariauti dėl jo? 

— Taip, eik pas Mėlynąjį karalių ir pareikalauk grąžinti mū- 
sų svečią, — tarė senelė. — Bet jei jis užmuštas, sučiupk Mėlynąjį 
karalių drauge su jo vaikais bei dvariškiais ir atgabenk čia, kad 
aš savo ranka galėčiau juos vieną po kito papjauti. O jei nepa- 
darysi, kaip sakau, tai būsi neatsimokėjęs man už tą pieną, ku- 
riuo tave išmaitinau!.. 

Tuo tarpu išaušo rytas, ir Šachrazada nutraukė pasakojimą. 


Septyni šimtai septyniasdešimt aštuntoji 
naktis 


Kai atėjo septyni šimtai septyniasdešimt aštuntoji naktis, Šach- 
razada tęsė: 

Pasakojama, o laimingasai karaliau, kad Badi al Džemalės se- 
nelė tarė savo sūnui Šachjaliui: 

— Eik pas Mėlynąjį karalių ir pažiūrėk, kas ten atsitiko Seif 
al Mulukui. Jei nepadarysi, kaip sakau, tai būsi neatsimokėjęs man 
už tą pieną, kuriuo tave išmaitinau! 

Karalius Šachjalis sušaukė savo kariuomenę ir nužygiavo pas 
Mėlynajį karalių, kad iš pagarbos motinai padarytų malonumą ir 
kad taip buvo nulemta iš aukščiau. Šachjalio ir Mėlynojo kara- 
liaus kariuomenės susitiko plyname lauke, ir Šachjalis laimėjo, jis 
sumušė Mėlynąjį karalių, paėmė į nelaisvę jo vaikus, didelius ir 
mažus, taip pat karalystės didžiūnus ir artimuosius. Šachjalis pa- 
klausė: 

— O Mėlynasis karaliau, kur Seif al Mulukas, mano svečias? 

— O Šachjali, aš džinas ir tu džinas, negi dėl žmogaus, ku- 
ris nužudė mano sūnų, tu darai su manim tokius dalykus? 

— Nenoriu aš klausytis tavo šnekų! — užriko Šachjalis. — Jei 
jis gyvas, atiduok jį man, ir aš paleisiu tave ir tavo vaikus, o jei 
tu jį nužudei, aš irgi jus visus išžudysiu! 

— O karaliau, negi jis tau brangesnis už mano sūnų? 

Supykęs Šachjalis atšovė: 

— Tavo sūnus buvo niekdarys, jis grobdavo žmonių vaikus ir 
karalių dukteris, gabendavo juos prie Apleistojo šulinio ir į Aukštąją 
pilį ir ten ištvirkaudavo! Tai atiduosi man Seif al Muluką ar ne? 

— Jis gyvas ir sveikas, atiduosiu jį tau, tik sutaikyk mus! 

Šachjalis sutaikė Mėlynąjį karalių su Seif al Muluku, ir buvo 
parašytas susitarimas dėl sūnaus nužudymo, o paskui Šachjalis pui- 
kiai pavaišino Mėlynąjį karalių ir jo žmones ir tuomet pasiėmęs 
Seif al Muluką grįžo pas motiną, o toji labai apsidžiaugė, kad vis- 
kas taip puikiai išėjo. Šachjalis labai stebėjosi Seif al Muluko gro- 
žiu, privalumais ir tobulybėmis, ir karalaitis papasakojo jam vi- 
są savo istoriją nuo pradžios iki galo, ir dar tai, kas įvyko tarp 
jo ir Badi al Džemalės. Paskui karalius Šachjalis tarė: 

— O motute, kad jau tu nori, aš išleisiu už jo savo dukterį, 
nes visuomet klausiau ir klausysiu tavęs! Tad imk jį, keliauk į Se- 
rendibą ir surenk ten didžiules iškilmes — jis gražus jaunuolis ir 
dėl mano dukters iškentėjo begalę vargų! 

Badi al Džemalės senelė su visomis savo vergėmis nukeliavo 
į Serendibą, į sodą, kuris priklausė Devlet Chatūnės motinai, o 
Badi al Džemalė nekantriai jų laukė. Senelė abiem merginoms 
smulkiai papasakojo, kas pas juos buvo atsitikę su Mėlynuoju ka- 
raliumi, tačiau mes nekartosime. 

Paskui karalius Tadž al Mulukas, Devlet Chatūnės tėvas, su- 
kvietė visus karalystės didžiūnus, kurie paliudijo Seif al Muluko 
ir Badi al Džemalės vedybų sutartį. Paskui karalius liepė atneš- 
ti prašmatniausių valgymų ir gėrimų ir apdovanojo visus praban- 
giais drabužiais, ir čia Seif al Mulukas atsistojo, pabučiavo žemę 
prie karaliaus kojų ir tarė: 

— O karaliau, malonėk manęs išklausyti ir neužsirūstink! Aš 
noriu paprašyti tavęs vieno dalyko, bet bijau, kad tu nepatenkinsi 
mano prašymo. 

— Prisiekiu Alachu, — atsakė Tadž al Mulukas, — net jei tu 
prašytum mano sielos, aš atiduočiau tau ją už visą tą gerą, ku- 
rį man padarei! 

— Aš prašau išleisti savo dukterį Devlet Chatūnę už mano bro- 
lio Saido, tuomet mes visi taptume tavo tarnais! 

— Klausau ir vykdau! — atsakė Tadž al Mulukas ir antrą kartą 
sukvietė karalystės didžiūnus, kad paliudytų jo dukters Devlet Cha- 
tūnės ir vizirio Saido vedybų sutartį. 

Iškilmės truko daug dienų, išpuoštame mieste žmonės links- 
minosi visi iki vieno, o Seif al Mulukas ir Saidas įėjo pas savo 
žmonas tą pačią naktį. Seif al Mulukas keturiasdešimt dienų neišėjo 
iš Badi al Džemalės kambarių ir sykį ji paklausė: 

— (O karalaiti, ar tavo širdis dar ko nors trokšta? 

— Apsaugok Alache! — sušuko jis. — Mano svajonė išsipil- 
dė, mano širdyje nebeliko nė lašelio liūdesio, tik norėčiau grįžti 
į Egiptą pasižiūrėti, kaip laikosi mano tėvas ir motina, ar jie gyvi 
ir sveiki. 

"Tuomet Badi al Džemalė liepė keliems savo vergams nuga- 
benti juos ir Saidą į Egipto žemę. Seif al Mulukas susitiko su tėvais 
ir išbuvo ten visą savaitę, o paskui grįžo į Serendibą. Ir kiekvieną 
sykį, kai jį apimdavo ilgesys, jie keliaudavo į Egiptą aplankyti ar- 
timųjų ir paskui grįždavo atgal. Taip Seif al Mulukas puikiai gy- 
veno su Badi al Džemale, Saidas su Devlet Chatūne irgi buvo di- 
džiai laimingi, kol atėjo pas juos Malonumų Griovėja ir Suėjimų 
Ardytoja. 

Tebūnie pagarbintas gyvasis, kuris nemiršta, kuris sukūrė visa, 
kas gyva, ir skyrė jiems mirtį, o jis pats yra pirmasis be pradžios 
ir paskutinysis be pabaigos! Štai ir viskas, ką mes girdėjom apie 
Seif al Muluką ir Badi al Džemalę, o Alachas žino geriau! 

PASAKA 
APIE HASANĄ IŠ BASROS 


Dar pasakojama, kad senų senovėje gyveno Basroje pirklys, 
turėjo jis du sūnus ir daugybę turto. Kai atėjo laikas, išmintin- 
gasis ir visa girdintysis Alachas pasiėmė jį pas save, ir sūnūs gražiai 
pašarvoję palaidojo tėvą. Paskui jie pasidalijo pinigus po lygiai, 
kiekvienas pasiėmė savo pusę ir atidarė krautuvėlę: vienas tapo 
varkaliu, kitas — auksakaliu. 

Vieną gražią dieną sėdi auksakalys savo krautuvėlėje, tik žiū- 
ri — eina per prekyvietę persas, skverbdamasis pro minią. Priėjęs 
prie auksakalio, apžiūrėjo jo darbus žinovo akimi, patiko jam pre- 
kės. O tas jaunasis auksakalys buvo vardu Hasanas. Persas pa- 
lingavo galvą ir tarė: 

— Prisiekiu Alachu, tu geras auksakalys! 

Paskui ėmė žiūrėti, kaip tasai dirba, o Hasanas įknibo į se- 
ną knygą, kurią laikė rankoje. Jis visuomet taip darydavo, kai žmo- 
nės imdavo gėrėtis jo grožiu, žavumu ir puikiu sudėjimu. 

Kai atėjo popietinės maldos metas ir krautuvėlė ištuštėjo, persas 
tarė Hasanui: 

— O vaike mano, tu esi gražus jaunikaitis! Kokią čia knygą 
laikai rankoje? Tu neturi tėvo, aš neturiu sūnaus ir žinau ama- 
tą, už kurį geresnio nėra visame pasaulyje... 

Tuo tarpu išaušo rytas, ir Šachrazada nutraukė pasakojimą. 


Septyni šimtai septyniasdešimt devintoji 
naktis 


Kai atėjo septyni šimtai septyniasdešimt devintoji naktis, Šach- 
razada tęsė: 


68 


779 naktis 


Pasakojama, o laimingasai karaliau, kad persas tarė auksakaliui 
Hasanui: 

— O vaike mano, esi gražus jaunikaitis! Tu neturi tėvo, aš ne- 
turiu sūnaus ir žinau amatą, už kurį geresnio nėra visame pasau- 
lyje! Daugybė žmonių prašė, kad išmokyčiau, bet aš nesutikau, 
o dabar mano širdis sutinka išmokyti tave, kad taptum mano sū- 
numi. Tarp tavęs ir skurdo aš pastatysiu sieną, ir tu galėsi pail- 
sėti nuo darbo su plaktuku, anglimis ir ugnimi. 

— O pone, kada mane išmokysi? — paklausė Hasanas. 

— Aš ateisiu rytoj ir tau matant varį paversiu grynu auksu! — 
atsakė persas. 

Nudžiugo Hasanas, atsisveikino su juo ir nuėjo pas savo mo- 
tiną. Pavalgęs jis papasakojo apie persą, priblokštas tokios neti- 
kėtos ir nelauktos laimės. Motina tarė: 

— Kas tau, vaike mano? Venk tikėti kiekvienu žodžiu, ypač 
nepasitikėk persais, neklausyk jų. Tai dideli apgavikai, išmanantys 
alchemijos meną, jie krečia visokius pokštus ir apgaudinėja, iš- 
vilioja pinigus, sužlugdo savo melais! 

— O motinėle, mes nesame turtingi, neturim nieko, ko jis ga- 
lėtų pasigviešti! Tasai senis — doras žmogus, jo veidas garbin- 
gas, tiesiog Alachas įkvėpė jo širdin palankumą man! 

Ir Hasano motina nutilo užslėpusi rūstybę. O auksakalio at- 
sigulus neėmė miegas, jo širdis ir protas džiūgavo prisiminus perso 
žodžius. 

Ankstų rytą jis nuskubėjo į savo krautuvę, ir tuojau pat pa- 
sirodė persas. Hasanas atsistojo ir norėjo pabučiuoti jam ranką, 
bet senis sulaikė jį sakydamas: 

— O Hasanai, verčiau paruošk lydymo tiglį ir pastatyk dum- 
ples! 

Hasanas padarė visa, ką liepė persas, ir užkūrė anglis. 

— Vaike mano, ar turi vario? — paklausė persas. 

— Turiu sulaužytą varinį dubenį! 

Persas liepė jam sukarpyti tą dubenį į nedidelius gabalėlius 
ir sumetęs juos į tiglį ėmė pūsti dumples, kol tie gabalėliai išsi- 
lydė. Tuomet persas pakėlė rankas prie savo turbano, ištraukė su- 
lankstytą popierėlį ir išvyniojęs paėmė žiupsnį kažkokių geltonų 
miltelių. Subėręs miltelius į tiglį, persas liepė Hasanui kuo stip- 
riau pūsti dumples, ir Hasanas plušo, kol galop išsilydęs varis pa- 
virto auksu. 

Kai Hasanas pamatė tą aukso luistą, jam net protas aptemo 
iš to didelio džiaugsmo. Jis paėmė dildę ir patikrino — tai iš tikro 
buvo geriausias auksas. Hasanui net galva apsvaigo, ir jis pasi- 
lenkė pabučiuoti seniui rankos, bet tas sulaikė jį sakydamas: 

— Paimk šį luistą ir nuėjęs parduok jį kuo greičiau be dide- 
lių šnekų! 

Hasanas nuėjo į prekyvietę ir atidavė luistą tarpininkui, o tas 
patrynęs jį įsitikino, jog tai gryniausias auksas. Pasiūlyta kaina buvo 
dešimt tūkstančių dirhemų, ir pirkliai vis kėlė ją, kol galop luistas 
buvo parduotas už penkiolika tūkstančių dirhemų, ir Hasanas gavo 
visus tuos pinigus. Parėjęs namo jis viską papasakojo motinai ir 
tarė: 

— Aš jau išmokau to amato! 

Motina ėmė juoktis iš jo, paskui sušuko: 

— Nėra jėgos ir galybės, didesnės už visagalį Alachą! 

Tuo tarpu išaušo rytas, ir Šachrazada nutraukė pasakojimą. 


Septyni šimtai aštuoniasdešimtoji naktis 


Kai atėjo septyni šimtai aštuoniasdešimtoji naktis, Šachraza- 
da tęsė: 

Pasakojama, o laimingasai karaliau, kad auksakalio Hasano mo- 
tina, išgirdusi iš sūnaus, kad persas jau išmokęs jį naujo amato, 
tik sušuko: 

— Nėra jėgos ir galybės, didesnės už visagalį Alachą! 

O Hasanas paėmė grūstuvę, nuėjo pas persą, sėdintį krautu- 
vėje, ir pastatė tą grūstuvę priešais jį. 

— O vaike mano, ką tu ruošiesi su ja daryti? — paklausė persas. 

— Sudėsime ją į tiglį ir gausime aukso luistą! 

Persas nusijuokęs sušuko: 

— O vaike mano, bene tu iš proto išsikraustei, jei nori tą pačią 
dieną parduoti du luistus! Juk žmonės gali įtarti mus, ir tuomet 
prarasime savo sielas! Vaike mano, kai išmokysiu tave šio ama- 
to, žiūrėk, daryk tik vieną luistą per metus — pinigų už jį tau už- 
teks kaip tik tokiam laikui! 

— Tu teisus, o pone! — atsakė Hasanas ir pastatęs lydymo tiglį 
užkūrė ugnį. 

Persas paklausė: 

— Ką tu ruošiesi daryti? 

— Išmokyk mane šio meno! — paprašė Hasanas. 

Nusijuokęs persas tarė: 

— Nėra jėgos ir galybės, didesnės už visagalį Alachą! Tu esi 
silpnaprotis, vaike mano, ir visai netinki šiam amatui! Bene kas nors 
mokosi tokių dalykų kryžkelėse ir prekyvietėse? Jei mes tai darysim 
čia, žmonės iš karto supras, kad mes užsiimam alchemija, įskųs teisė- 
jams, ir pražus mūsų sielos. Jei nori išmokti, eime į mano namus. 

Hasanas užrakino krautuvėlę ir nuėjo su persu, tačiau eida- 
mas prisiminė motinos žodžius ir ėmė dvejoti. Jis stabtelėjo nu- 
leidęs galvą, o tai pamatęs persas nusijuokė ir sušuko: 

— Bene tu proto netekai? Aš tau linkiu gero, o tu bijai, kad 
pakenksiu! Na, jeigu bijai eiti pas mane, tai eime į tavo namus, 
aš ir ten galiu tave išmokyti! 

— Gerai, — atsakė Hasanas ir nusivedė persą į savo namus. 

Palikęs jį prie vartų, Hasanas papasakojo viską motinai, ir toji, 
sutvarkiusi namus ir paruošusi jiems vieną kambarį, išėjo. Tuo- 
met Hasanas įsivedė persą vidun, o pats nuskubėjo į turgų nu- 
pirkti visokių valgymų. Grįžęs sudėjo viską priešais persą ir tarė: 

— Valgyk, mano pone, kad tarp mūsų stovėtų duona ir druska. 
Didysis Alachas nubaus tą, kuris apgaus duoną ir druską. 

— Tu teisus, sūnau mano! — nusišypsojo persas ir pridūrė: — 
Tik kas žino duonos ir druskos kainą? 

Kai jie pavalgė, persas tarė: 

— Sūnau mano, parnešk dabar ko nors saldaus! 

Hasanas vėl nuėjo į turgų ir nupirko visokių saldumynų, šir- 
dyje džiaugdamasis perso žodžiais, kurie nuramino jo sielą. Už- 
sigardžiavęs saldėsiais persas tarė: 

— Teatlygina tau Alachas, vaike mano! Su tokiu kaip tu žmo- 
nės draugauja, atskleidžia savo paslaptis ir išmoko naudingų da- 
lykų! O Hasanai, atnešk instrumentus! — paskui pridūrė jis. 

Hasanas vos begalėjo patikėti savo laime, jis nubėgo lyg ku- 
meliukas per pavasarinę lanką atsinešti iš savo krautuvės instru- 
mentų. Grįžęs sudėjo juos priešais persą, kuris išsitraukęs popierinį 
ryšulėlį tarė: 

— O Hasanai, prisiekiu duona ir druska, kad tu nebūtum man 
brangesnis už sūnų, jokiu būdu neparodyčiau tau šio meno, bet 

nebeturiu daugiau eliksyro, tik štai šį žiupsnį. Bet tu įdėmiai žiūrėk, 
kai aš dėliosiu prieš tave visas žoleles! Ir žinok, vaike mano, kad 
į kiekvienus dešimt ritlių vario turėsi berti pusę drachmos to, kas 
suvyniota į šį popierėlį, ir tuomet gausi dešimt ritlių puikiausio 
aukso. Popierėlyje yra trys egiptietiškos uncijos miltelių, o kai jie 
pasibaigs, aš pagaminsiu jų dar! 

Hasanas paėmė popierėlį, išvyniojo — ten buvo smulkūs geltoni 
milteliai — ir paklausė: 

— O pone, kokie čia milteliai, kaip jie vadinasi, kur jų ieš- 
koti ir ką man su jais daryti? 

Nusijuokė persas ir atsakė: 

— Per daug nori žinoti! Verčiau imkis darbo! 

Jis paėmė varinį puodelį, sulaužė jį, sumetė į lydymo tiglį ir 
įbėrė žiupsnį miltelių, kurie buvo suvynioti į popierių ir tuomet 
varis pavirto puikaus aukso luistu. Hasanas labai nudžiugo, visos 
jo mintys sukosi apie auksą, ir jis nepastebėjo, kaip persas paslap- 
čia iš turbano išsitraukė maišelį, kuriame buvo toks gabalas ban- 
džo , kad jį pauostęs ir dramblys miegotų nuo nakties iki nak- 
ties, perlaužė tą bandžą ir įdėjo į Hasano dubenėlį su saldumynais. 
Paskui persas tarė: 

— O Hasanai, tu tapai man tikru sūnumi, esi brangesnis už 
sielą ir pinigus, o aš turiu dukterį ir apvesdinsiu tave su ja. 

— Aš tavo tarnas, pone, padarysiu viską, ką liepsi, — atsakė 
Hasanas, ir persas švelniai tarė: 

— Turėk kantrybės, vaike, būk ištvermingas — ir turėsi visko, 
ko geidi! 

Paskui persas padavė Hasanui tų saldumynų, į kuriuos buvo 
įkišęs bandžo, o tasai iš didelio dėkingumo pabučiavo persui ranką 
ir įsidėjo kąsnį burnon nežinodamas, kas jo laukia. Nurijęs tą kąsnį 
jis apsvaigo, pasaulis jam pradingo, o persas pamatęs tai pašo- 
ko ir džiaugsmingai sušuko: 

— Pakliuvai, arabų šunie, į mano rankas! Daug metų aš ta- 
vęs ieškojau, Hasanai, ir štai pagaliau turiu... 

Tuo tarpu išaušo rytas, ir Šachrazada nutraukė pasakojimą. 


'"'Bandžas — hašišo, indiškų kanapių rūšies, stipriai 
veikiantis narkotikas. 

Septyni šimtai aštuoniasdešimt pirmoji 
naktis 


Kai atėjo septyni šimtai aštuoniasdešimt pirmoji naktis, Šach- 
razada tęsė: 

Pasakojama, o laimingasai karaliau, kad auksakalys Hasanas 
suvalgė saldumynų, į kuriuos persas buvo įkišęs gabalą bandžo, 
ir krito be sąmonės, o nudžiugęs persas sušuko: 

— Daug metų aš tavęs ieškojau ir štai pagaliau turiu! 

Tuomet persas surišo Hasaną, paėmė skrynią, iškraustė ją ir 
paguldęs jon jaunuolį užrakino, o paskui iškraustė kitą skrynią ir 
sudėjo visus pinigus, rastus Hasano kišenėse, ir aukso luistus, ku- 
riuos jis buvo padaręs. Nuhėgęs į prekyvietę persas atsivedė nešiką 
ir liepė jam abi skrynias nugabenti ant jūros kranto. 

Persas įlipo į laivą, kuris jo laukė, o jūreiviai, vos jį užmatę, 
paėmė tas skrynias ir įnešė laivan. Tuomet persas sušuko kapi- 
tonui ir visiems jūreiviams: 

— Darbas atliktas, mes pasiekėme tai, ko troškome! 

Kapitonas sukomandavo: 

— Traukite inkarus, kelkite bures! 

Ir laivas, genamas palankaus vėjo, išplaukė į jūrą. Štai kaip 
buvo persui ir auksakaliui Hasanui. 

O Hasano motina laukė sūnaus iki vakarienės, bet jis neat- 
ėjo ir nebuvo apie jį jokių žinių. Nuėjusi į jo namus ji pamatė, 
kad vartai praviri, durys neužrakintos, viduje tuščia, nėra nei skry- 
nių, nei pinigų. Tuomet ji suprato, kad sūnus pražuvo, ir ėmė muš- 
tis per veidą, raudoti ir šaukti: 

— Aiman, sūnau mano! Aiman! — o paskui pasakė tokias eiles: 


Ramybė pražuvo, nelaimės užgriuvo. 
Tave aš abraudu ir meilę, kur buvo. 


Prisiekiu, sunku be tavęs man pakilti. 
Ir kaipgi ištvert man, braradusiai viltį? 


Praradus tave, akys jau neužminga. 
Ar gali bažeminta būti laiminga ? 


Dingai tu - ir namas, ir motina gedi, 
Ir drumsčias vanduo šuliny palei medį. 

Buvai tu man mano varguos padėjėjas, 
Buvai mano džiaugsmas, sūnus, užtarėjas. 


0, kad ši diena neišaušusi būlų, 
Jei tu iš Liesų nesugrįžęs pražūtum! 


Ji verkė iki ryto, o kai atėjo kaimynai pasiklausti, kas atsitiko, 
ji papasakojo apie sūnaus draugystę su persu ir suprato, kad daugiau 
jau niekuomet jo nepamatys. Ji verkdama vaikštinėjo po namus ir 
staiga pamatė du dvieilius, parašytus ant sienos. Senutė pasikvie- 
tė fakihą , ir tas perskaitė eiles. O ten štai kas buvo parašyta: 


Skrido Leilos dvasia bas mane, kai vėlai 
Užmigau ir draugus gaubė miego tinklai. 


Bet pažadino mus ta dvasia nebyli, 
Ir matau - namas tuščias ir tikslas toli. 


Išgirdusi tuos žodžius, Hasano motina sušuko: 

— Taip, vaike mano, tikra teisybė — namas tuščias ir tikslas toli! 

Kaimynai išsivaikščiojo, palinkėję jai tvirtybės ir greito susi- 
tikimo su sūnumi, bet ji verkė per dienas ir naktis negalėdama 
nurimti. Kiemo vidury ji supylė kapą, ant antkapio išrašė Hasa- 
no vardą ir dieną, kada jis dingo, ir nuo ryto lig vakaro neatsi- 
traukdama sėdėjo prie jo. 

Štai kaip jai buvo. O tasai persas buvo magas , baisiausiai 
nekenčiantis musulmonų, ir kiekvieną sykį pagrobęs musulmoną 
būtinai jį pražudydavo. Jis buvo bjaurus žmogus, nedoras, lobių 
ieškotojas, alchemikas ir netikėlis, kaip yra pasakęs poetas: 


Šuo jisai, šuo jo tėvas ir šuo jo senelis, 
O kas gimęs šunim, tas ir liks piktavalis. 


Ir dar taip yra pasakęs: 


Jis bikčiurna, kalės vaikas, palaidūnas, 
Jis plėšikas, jis melagis, atskalūnas. 
'"Fakihas — mokslininkas, teologas. '*Magais musulmonai 


vadino ugnies garbintojus, senovės iranėnų mazdaizmo 
(zoroastrizmo) religijos sekėjus. 

O tas prakeiktasis buvo vardu magas Bachramas, jis kiekvie- 
nais metais pagrobdavo musulmoną, kurį paskui virš lobio nužu- 
dydavo. Gudrumu įviliojęs į pinkles auksakalį Hasaną, jis visą dieną 
plaukė jūra, naktį praleido uoste, o rytą vėl išplaukė jūron. Tuo- 
met jis liepė vergams atnešti skrynią su Hasanu, ištraukė iš ten varg- 
šą jaunuolį, davė jam pauostyti acto ir įpūtė į nosį miltelių, o Ha- 
sanas nusičiaudėjo ir išspjovė bandžą. Atmerkęs akis jis apsidairė: 
laivas plaukė, kranto niekur nebuvo matyti, o šalia jo stovėjo persas. 

Suprato Hasanas, kad yra apgautas, gudrumu įviliotas į pin- 
kles, kurias paspendė Bachramas, kad jis pateko į didelę bėdą, 
o juk motina įspėjo jį, ir jis ištarė žodžius, kuriuos sakydamas nie- 
kas nesigėdi: 

— Nėra jėgos ir galybės, didesnės už visagalį Alachą! Iš tik- 
ro mes priklausome Alachui ir grįžtame pas jį! O pasaulių val- 
dove, suteik man kantrybės ir ištvermės, kad išlaikyčiau tavo siųstą 
išbandymą, būk man maloningas! — Paskui jis pasisuko į persą 
ir tarė: — Tėve mano, kokie keisti tavo poelgiai! O kaipgi tavo 
priesaika, o duona ir druska, kurią mudu kartu valgėme? 

Persas pažvelgė į jį ir tarė: 

— O šunie, bene toks kaip aš laikosi priesaikų? Tokių kaip 
tu aš užmušiau devynis šimtus devyniasdešimt devynis, o tu būsi 
tūkstantasis! 

Jis ėmė šaukti ant Hasano, ir tasai nutilo supratęs, kad liki- 
mo strėlė pervėrė jam krūtinę... 

Tuo tarpu išaušo rytas, ir Šachrazada nutraukė pasakojimą. 


Septyni šimtai aštuoniasdešimt antroji 
naktis 


Kai atėjo septyni šimtai aštuoniasdešimt antroji naktis, Šach- 
razada tęsė: 

Pasakojama, o laimingasai karaliau, kad atsipeikėjęs Hasanas su- 
prato pakliuvęs į perso pinkles ir užkalbino jį maloniais žodžiais, 
bet tai nepadėjo, persas ėmė šaukti ant jo, ir Hasanas nutilo su- 
pratęs, kad likimo strėlė pervėrė jam krūtinę. Paskui prakeiktasis 
liepė atrišti jį, davė vandens atsigerti, o pats juokdamasis kalbėjo: 

— Prisiekiu ugnimi, šviesa, šešėliu ir karščiu, tikrai nemaniau, 
kad taip lengvai pakliūsi į mano rankas! Tačiau ugnis suteikė man 

proto ir jėgų, padėjo tave sučiupti, kad įvykdyčiau, ką sumanęs. 
Kai grįšime į mano šalį, paaukosiu tave ugniai, kad ji būtų man 
maloninga! 

— Tu apgavai duoną ir druską! — atsakė Hasanas. 

Magas užsimojo ir smogė jam į veidą, Hasanas net parvirto, 
iš akių jam pasipylė ašaros. 

Paskui magas liepė vergams užkurti ugnį, o Hasanas paklausė: 

— Kam tau jos reikia? 

— Ši ugnis — šviesos ir kibirkščių valdovė, ją aš ir garbinu. 
Jei dar tu nusilenksi ugniai taip kaip aš, atiduosiu tau pusę sa- 
vo turto ir apvesdinsiu su savo dukterim. 

Hasanas ėmė šaukti: 

— Vargas tau! Tu netikėlis magas, tu garbini ugnį, užuot nu- 
silenkęs Viešpačiui, dienos ir nakties kūrėjui! Tavo religija — vi- 
sokių nelaimių šaltinis! 

Supykęs magas suriko: 

— Negi tu nenusileisi man, negi nepriimsi mano tikėjimo? 

Bet Hasanas nenusileido, tuomet prakeiktasis magas pasimeldė 
ugniai ir liepė vergams paguldyti Hasaną ant pilvo,.o pats atsi- 
stojęs ėmė jį pliekti rimbu, nupintu iš odos juostų, kad net kraujai 
taškėsi. Hasanas ėmė šauktis pagalbos, bet jos nesulaukė, prašė 
apginti jį, bet niekas neapgynė. Ir jis pakėlė akis į aukščiausiąjį 
valdovą ieškodamas paramos, bet tvirtybė apleido jį, per skruostus 
lyg lietus pasipylė ašaros, ir jis pasakė tokias eiles: 


Ką, Viešpatie, man skyrei, iškentėsiu, 
Ištversiu viską, ko lu panorėsi. 


Piktadariai mane kankino, teisė, 
Bet gailestingas tu gal man atleisi. 


Paskui magas liepė pakelti Hasaną, duoti jam ko užvalgyti ir 
atsigerti, bet tas nieko nė burnon neėmė. Taip magas jį plakė, kan- 
kino dieną naktį, bet Hasanas laikėsi tvirtai ir tik meldėsi galingajam, 
vienatiniam Alachui, o mago širdis taip ir nesuminkštėjo. 

Jie plaukė jūra tris mėnesius, ir kiekvieną dieną Hasanas buvo 
plakamas ir kankinamas. Po trijų mėnesių Alachas pasiuntė stiprų 
vėją, jūra pajuodo, pasišiaušė, pakilo didelės bangos. Kapitonas 
ir jūreiviai tarė: | 

— Prisiekiam Alachu, mus ištiko bėda dėl to jaunuolio, kurį 
jau tris mėnesius kankina tas prakeiktas magas. Taip yra prieš di- 
džiojo Alacho valią! 

Ir jie užpuolę išžudė perso tarnus, o tasai pamatęs, kad ir jam 
gresia mirtis, išlaisvino Hasaną, nuvilko jam skarmalus, aprengė 
naujais drabužiais ir susitaikė su juo, prisiekdamas išmokyti jį ža- 
dėtojo amato ir nugabenti į tėvynę, o paskui tarė: 

— Nepyk, vaike mano, kad aš šitaip su tavim elgiausi! 

— Kaip aš galiu tavim pasitikėti! — atsakė Hasanas. 

O magas sušuko: 

— Vaike mano, jei nebūtų nuodėmės, nebūtų ir atleidimo, o 
aš taip elgiausi tik todėl, kad norėjau įsitikinti tavo tvirtumu! Tu 
juk žinai — viskas Alacho rankose! 

Kapitonas ir jūreiviai nudžiugo, kad Hasanas vėl laisvas, o šis 
pagarbino didįjį Alachą, išvadavusį jį iš kančių. Vėjas nurimo, de- 
besys išsisklaidė ir laivas ramiai nuplaukė toliau. Hasanas paklausė 
persą: 

— O mage, kur tu keliauji? 

— Vaike mano, aš keliauju į Debesų kalną, ten yra eliksyro, 
be kurio nepadarysi jokios alchemijos! 

Ir magas prisiekė Hasanui ugnimi ir šviesa, kad nepadarysiąs 
jam nieko pikto, ir jaunuolio širdis nurimo, ėmė jis valgyti ir mie- 
goti drauge su magu, o tasai rengė jį savo rūbais. 

Jie plaukė dar tris mėnesius, ir galop laivas sustojo prie ilgos 
sausumos juostos, kuri buvo nusėta visokiausių spalvų akmenė- 
liais — baltais, geltonais, mėlynais, juodais. Kai laivas sustojo, ma- 
gas atėjo pas Hasaną ir tarė: 

— O vaike mano, kelkis ir eime! Pasiekėme savo kelionės tikslą! 

Magas liepė kapitonui jų laukti, o pats su Hasanu išlipo į kran- 
tą. Kai nuėjo geroką kelio galą, kai jau iš laivo jų niekas nebe- 
galėjo įžiūrėti, magas atsisėdo, iš užančio išsitraukė vario būgnelį 
ir šilko virvę, ant kurios auksu buvo išrašyti visokie talismanai, 
ir ėmė tą būgną mušti, o kai nustojo, tolumoje pradėjo kilti dulkių 
debesis. Nustebo Hasanas pamatęs tokius dalykus ir ėmė gailė- 
tis, kad ėjo drauge su magų, net jo veido spalva pasikeitė, o magas 
pažvelgęs į jį tarė: 

— Kas tau, vaike mano? Prisiekiu ugnimi ir šviesa, tau dau- 
giau nėra ko manęs bijoti! Nebūčiau tavęs kvietęs eiti drauge, 
bet tą darbą, kurį man reikia padaryti, galima atlikti tik su ta- 

vo vardu. Tad džiaukis, netrukus baigsis visi mūsų vargai! O 
dulkės kyla todėl, kad atskuba mūsų link tai, kas padės įveik- 
ti dykumą... 

Tuo tarpu išaušo rytas, ir Šachrazada nutraukė pasakojimą. 


Septyni šimtai aštuoniasdešimt trečioji 
naktis 


Kai atėjo septyni šimtai aštuoniasdešimt trečioji naktis, Šach- 
razada tęsė: 

Pasakojama, o laimingasai karaliau, kad persas taip pasakė Ha- 
sanui: 

— Nebijok, dulkių debesis pakilo todėl, kad atskuba tai, ant 
ko mes josim per dykumą! 

Netrukus dulkės ėmė sklaidytis, ir pasimatė trys jojamieji kup- 
ranugariai. Persas sėdo ant vieno, Hasanas — ant kito, o maisto 
ir vandens atsargos buvo sukrautos ant trečio. Jojo jie septynias 
dienas ir pamatė prieš save plačiai išsidriekusias žemes ir kupolą 
ant keturių raudonojo aukso stulpų. Nulipę nuo kupranugarių jie 
susėdo po tuo kupolu, pavalgė, atsigėrė ir pailsėjo. 

Hasanas apsidairė ir pamatęs stūksantį kažką aukštą paklau- 
sė persą: 

— Kas ten, o dėde? 

— Rūmai, — atsakė magas. 

— Gal nueikime, apžiūrėkime juos, pailsėkime ten? 

Supykęs magas atšovė: 

— Neprimink man jų daugiau! Ten gyvena mano priešas, ir 
tarp mūsų įvyko toks dalykas, apie kurį dabar ne laikas pasakoti! 

Paskui jis vėl subūgnijo, priėjo kupranugariai, ir jie vėl keliavo 
septynias dienas. 

Aštuntą dieną magas paklausė: 

— O Hasanai, ką tu matai? 

— Matau didelius debesis, kylančius tarp rytų ir vakarų! 

— Tai ne debesys, — paaiškino magas, — tai kalnas, didžiu- 
lis ir aukštas, kuris perskiria debesis, o virš jo debesų nėra, ten 
amžinai šviečia saulė. Šis kalnas ir yra mano kelionės tikslas, jo 
viršūnėje yra tai, ko mums reikia, ir todėl aš atsivedžiau tave kartu, 
kad tik tavo ranka gali paimti man reikalingą daiktą. 

Hasanas, praradęs viltį likti gyvas, paklausė: 

— Vardan tavo tikėjimo, pasakyk man, kas ten ant kalno, koks 
daiktas, kurį galiu paimti tik aš? 

— Alchemijos menas yra veiksmingas tik tuomet, jei naudo- 
ji žolyną, augantį ten, kur debesys plaukia ir prasiskiria. Tas kalnas 
ir yra ta vieta, toks žolynas auga jo viršūnėje, ir kai tu priskin- 
si tų žolynų, aš tave išmokysiu alchemijos meno. 

Apimtas baimės Hasanas tarė: 

— Gerai, o pone! — ir pravirko, kad daugiau nebematys sa- 
vo motinos, artimųjų ir tėvynės. Jis ėmė gailėtis, kad nepaklau- 
sęs motinos susidėjo su tuo persu, ir pasakė tokias eiles: 


Pakelk, žmogau, akis į Visagalį - 
Tik vienas jis padėti greitai gali. 


Išsaugok viltį netgi bralaimėjęs, — 
Juk maloningas kenčiantiems Kūrėjas! 


Jie prijojo prie kalno papėdės ir sustojo. Ant kalno Hasanas 
pamatė rūmus ir paklausė: 

— Kokie ten rūmai? 

— Tai džinų, gulių ir šaitanų buveinė, — atsakė magas. 

Jis nulipo nuo kupranugario, padėjo nulipti Hasanui ir pabu- 
čiavęs jį į kaktą tarė: 

— Nepyk ant manęs už tai, ką blogo esu tau padaręs! Dabar 
aš tave ginsiu ir saugosiu, kai eisi į tuos rūmus, ir pareikalausiu 
priesaikos, kad neapgausi manęs, nenuslėpsi ničnieko, ką būsi iš 
rūmų išnešęs — viską dalysimės po lygiai! 

— Klausau ir vykdau! — atsakė Hasanas. 

Tuomet persas atrišo maišą, išėmė girnas ir kviečių, suma- 
lė tuos kviečius ir užmaišė tris papločius. Iškepęs juos išsitraukė 
vario būgną ir ėmė mušti, o kai atėjo trys kupranugariai, ma- 
gas išsirinko vieną, papjovė, nulupo jam kailį ir pasisukęs į Ha- 
saną tarė: 

— Įdėmiai klausyk, o vaike mano, ką tau pasakysiu! 

— Klausau! 

— Lisk į kupranugario kailį, o aš tave užsiūsiu viduje ir nu- 
mesiu ant žemės. Atskris didžiulis vanagas, čiups tave ir nusineš 
į kalno viršūnę, o kai pajusi, kad jau nebeskrendi, kad jau paukštis 

paguldė tave ant žemės, peiliu perpjauk kailį ir išlįsk lauk. Va- 
nagas išsigandęs nuskris šalin, o tu pasilenk nuo viršūnės ir pa- 
šauk mane, tuomet aš tau pasakysiu, ką daryti toliau. 

Persas įdavė jam tris papločius, vynmaišį vandens ir užsiuvo 
jaunuolį kupranugario kailyje. Netrukus atskrido didžiulis vana- 
gas, čiupo Hasaną ir nunešė į kalno viršūnę, o tasai perpjovė pei- 
liu kailį ir išlindęs nubaidė paukštį, paskui pašaukė magą. Išgirdęs 
jo balsą, persas net šokti ėmė iš džiaugsmo ir sušuko: 

— Eik atgal ir sakyk man viską, ką pamatysi. 

Hasanas eidamas pamatė daugybę sutrūnijusių kaulų, šalia 
kurių gulėjo krūvos malkų, ir viską apsakė persui. Tasai sušu- 
ko: 

— Kaip tik šito mums ir reikia! Surišk šešis ryšelius tų mal- 
kų ir numesk juos žemyn. To mums ir reikia darant alchemiją! 

Hasanas numetė jam šešis ryšelius, o surinkęs juos magas su- 
šuko: 

— O niekše, štai ir atliktas darbas, kurio aš iš tavęs laukiau! 
Dabar, jei nori, pasilik ant kalno, o gali ir šokti žemyn, tuomet 
užsimuši! 

Ir magas nuėjo, o Hasanas sušuko: 

— Nėra jėgos ir galybės, didesnės už visagalį Alachą! Tasai 
šuva vėl mane apgavo! 

Ir atsisėdęs ėmė verkti, o paskui pasakė tokias eiles: 


Kai Viešpats bpanūsta tam bausmę paskirti, 
Kurs mąsto protingai ir mato, ir girdi, - 


Abpakinti jį ir abkurtinti gali, 
Ir brotą išrauti tarytum blaukelį! 


Bet bausmę įvykdęs grąžina jam protą, 
Kad viską atmintų, kad saiką žinotų. 


Neklauski, kodėl tau toksai brakeikimas, — 
Įvyksta tik tai, ką mums skiria likimas... 


Tuo tarpu išaušo rytas, ir Šachrazada nutraukė pasakojimą. 

6. 592 


Septyni šimtai aštuoniasdešimt ketvirtoji 
naktis 


Kai atėjo septyni šimtai aštuoniasdešimt ketvirtoji naktis, Šach- 
razada tęsė: 

Pasakojama, o laimingasai karaliau, kad magas užkėlė Hasaną 
ant kalno, o kai tasai numetė nuo viršūnės tai, ko reikėjo, iškeikė 
jį ir palikęs viršūnėje nuėjo savo keliais. Hasanas sušuko: 

— Nėra jėgos ir galybės, didesnės už visagalį Alachą! 

O paskui jis pažvelgė į kairę, į dešinę ir patraukė pirmyn 
būdamas tikras, kad čia jo laukia mirtis. Nuėjęs iki kito viršū- 
nės krašto, žemai jis pamatė mėlyną jūrą, kur didžiulės lyg kalnai 
bangos viena po kitos ritosi į krantą. Hasanas atsisėdo, paskaitė 
Koraną ir paprašė didįjį Alachą palengvinti jo likimą greita mir- 
timi aba išvaduoti iš šios bėdos, paskui pats sau sukalbėjo lai- 
dotuvių maldas ir šoko jūron. Bangos nešė jį vis tolyn ir tolyn 
ir didžiojo Alacho liepimu sveiką ir gyvą išplukdė į krantą. Nu- 
džiugo Hasanas, pagarbino savo aukščiausiąjį valdovą ir padėkojo 
jam. 

Paskui Hasanas atsistojo ir nuėjo dairydamasis, bene ras ką 
nors užkrimsti, ir staiga atpažino tą vietą — čia jis buvo stovėjęs 
su magu Bachramu. Žengęs kelis žingsnius jis pamatė rūmus, o 
tai buvo tie rūmai, apie kuriuos persas sakė, kad juose gyvena 
jo priešas. Hasanas garsiai sušuko: 

— Prisiekiu Alachu, aš būtinai įeisiu vidun ir galbūt ten ra- 
siu išsigelbėjimą! 

Priėjęs rūmus jis pamatė, kad vartai praverti, o už jų stovi suo- 
las, ant jo sėdi dvi merginos lyg skaisčios mėnulio pilnatys ir Žai- 
džia šachmatais. Viena pakėlė galvą ir pamačiusi Hasaną džiaugs- 
mingai šūktelėjo: 

— Prisiekiu Alachu, tai Adomo sūnus, ir manau, kad čia ta- 
sai, kurį šiemet atsivedė magas Bachramas! 

Išgirdęs tuos žodžius, Hasanas krito prieš jas ant žemės ir gar- 
siai pravirkęs sušuko: 

— O ponios, prisiekiu Alachu, aš ir esu tasai vargšas! 

"Tuomet jaunesnioji sesuo tarė vyresniajai: 

— Paliudysi, sesele, kad šis žmogus — mano brolis pagal prie- 
saiką Alacho vardu, ir aš mirsiu jo mirtimi, gyvensiu jo gyveni- 
mu, džiaugsiuosi jo džiaugsmais ir liūdėsiu jo sielvartais. 

Ir ji apsikabinusi pabučiavo Hasaną ir paėmusi už rankos įsi- 
vedė vidun, o sesuo ėjo iš paskos. Mergina nurengė Hasanui pa- 
dėvėtus drabužius ir atnešė karališkus, prašmatniausius pasauly- 
je rūbus, paskui paruošė jam visokiausių gardžių valgių ir gėrimų 
ir visi trys sėdo valgyti. Paskui vyresnioji sesuo tarė: 

— Papasakok mums savo istoriją — nuo tos minutės, kai su- 
sipažinai su tuo šunimi, su tuo bjaurybe burtininku ir įkliuvai į 
jo pinkles, iki to laiko, kai išsilaisvinai iš jo, o paskui mes papa- 
sakosim, kas buvo tarp mūsų ir jo, kad būtum atsargesnis kitą 
kartą jį sutikęs. 

Išgirdęs tuos žodžius ir pamatęs, kad merginos nuoširdžiai juo 
rūpinasi, Hasanas atsigavo, jo siela nurimo, ir jis papasakojo visą 
savo istoriją nuo pradžios iki galo. 

— Ar tu klausei jį apie šiuos rūmus? — pasiteiravo jaunesnioji. 

— Taip, ir jis atsakė, kad nepriminčiau daugiau jam tų rūmų, 
nes tai šaitanų ir velnių buveinė, — atsakė Hasanas. 

Labai supykusios merginos sušuko: 

— Negi tasai netikėlis laiko mus šaitanais ir velniais? 

— Taip. 

— Prisiekiu Alachu, jis mirs bjauria mirtim nuo mano rankos, 
aš atimsiu jam saulės šviesą! — sušuko jaunesnioji, Hasano sesuo. 

— O kaip tu surasi jį, jei jis burtininkas ir apgavikas? — pa- 
klausė jaunuolis. 

— Dabar jis sode, kuris vadinasi Al Mašidas, ir aš būtinai jį 
užmušiu! 

— Hasanas pasakojo teisybę, — tarė vyresnioji sesuo, — ir visa, 
ką jis sakė apie tą bjaurų šunį — tikra tiesa. O dabar tu papa- 
sakok mūsų istoriją. 

Ir jaunesnioji pradėjo: 

— Žinok, o broli mano, kad mes esame karalaitės, mūsų tė- 
vas — džinų karalius, galingas ir stiprus, jo kariai, tarnai ir ver- 
gai — vieni maridai. Didysis Alachas davė jam septynias dukte- 
ris, kurias pagimdė viena motina, bet užvaldė jį šykštumas, 
pavydas ir puikybė, ir jis niekam nedavė mūsų per žmonas. Sykį 
sušaukė jis savo vizirius ir paklausė: „Gal jūs žinote tokią vietą, 
kur neužklysta nei džinas, nei žmogus, kur auga vaismedžiai ir 
teka upės?“ — „Kam tau reikia tokios vietos, o laiko valdove?“ — 
paklausė viziriai. Tėvas atsakė: „Noriu ten apgyvendinti savo sep- 
tynias dukteris“. Tuomet vienas viziris prisiminė rūmus prie De- 

besų kalno, kuriuos pastatė vienas ifritas iš džinų maridų, sukė- 
lusių maištą mūsų pono Suleimano laikais, ir kai tasai ifritas žuvo, 
tuose rūmuose niekas daugiau negyveno — nei džinas, nei žmogus. 
Ir dar viziris pasakė, kad tuos rūmus supa medžiai, vaismedžiai 
ir kanalai, kuriais čiurlena vanduo, saldesnis už medų ir šaltes- 
nis už sniegą, ir net didžiausi ligoniai, sergantys raupsais, dram- 
blialige ir kitomis baisiomis ligomis, pasveiko vos tik paragavę to 
vandens. Tuomet mūsų tėvas įrengė čia viską taip, kad mums būtų 
patogu gyventi, pasiuntė karius mus saugoti ir apgyvendino čia. 
Kuomet jis nori mus pamatyti, liepia savo valdiniams burtininkams 
atgabenti, ir mes pasišnekučiuojam su tėvu, palinksminam jį, iš- 
dėstome savo pageidavimus, o paskui mus gabena atgal. Taip mes 
ir gyvenam: penkios mūsų kas dieną eina medžioti, nes žvėrių šioje 
dykumoje begalė, o dvi lieka namų prižiūrėti ir valgį virti. Šiandien 
atėjo eilė likti namie man ir seseriai, mes virėme valgyti ir pra- 
šėme Alachą — garbė jam! — kas atsiųstų mums žmogų, kuris ga- 
lėtų išsklaidyti nuobodulį, tad tebūnie pagarbintas Alachas, ku- 
ris atvedė tave pas mus! Nuramink savo sielą ir nusišluostyk 
ašaras — pas mus nieko blogo tau neatsitiks! 

Nudžiugęs Hasanas sušuko: 

— Garbė Alachui, kuris atveda nusiminusį žmogų į išsigelbė- 
jimo kelią ir palenkia jo pusėn visas širdis! 

Tuomet jo sesuo pakilo, paėmė jį už rankos ir nuvedė į kam- 
barį, išklotą tokiais kilimais ir patiesalais, kokių negali turėti niekas 
iš paprastų mirtingųjų. Paskui, pavakare, iš medžioklės grįžo pen- 
kios seserys, o išgirdusios Hasano istoriją labai nudžiugo ir nu- 
ėjusios pas jį pasveikino taip laimingai ištrūkus iš mirties nagų. 

Hasanas liko pas jas gyventi, puikiai leido laiką, medžiojo drau- 
ge su merginomis, susidraugavo su jomis. Pamažu atsigavo jo kū- 
nas ir siela, jis vėl tapo stiprus ir vikrus kaip seniau, pamiršo visas 
ištikusias negandas ir rūpesčius — taip smagu jam buvo gyventi 
tuose rūmuose. Jis vaikštinėjo po visus kambarius ir ūksmingus 
sodus, gėrėdamasis gražmenomis ir skindamas gėles, merginos bu- 
vo lipšnios, draugiškai su juo šnekučiuodavosi, ir Hasano širdis 
pamiršo vienatvę, o ir seserys džiaugėsi, nes joms buvo smagiau 
ir linksmiau, kai jaunuolis apsigyveno rūmuose. Jo mažoji sesuo 
papasakojo visoms apie magą Bachramą ir apie tai, kad jis pa- 
vadino jas šaitanais, guliais ir nelabaisiais, ir seserys vienu bal- 
su ėmė grasinti užmušiančios Bachramą. 

Kai praėjo metai, prakeiktasis persas vėl pasirodė, o su juo 
buvo nepaprasto grožio musulmonas jaunuolis, sukaustytas gran- 
dinėmis, kenčiantis baisias kančias. Hasanas tuo metu sėdėjo prie 
kanalo, medžių pavėsyje, ir kai pamatė magą Bachramą, jo šir- 
dis suspurdėjo, veidas persimainė, jis pliaukštelėjo rankomis... 

Tuo tarpu išaušo rytas, ir Šachrazada nutraukė pasakojimą. 


Septyni šimtai aštuoniasdešimt penktoji 
naktis 


Kai atėjo septyni šimtai aštuoniasdešimt penktoji naktis, Šach- 
razada tęsė: 

Pasakojama, o laimingasai karaliau, kad kai auksakalys Hasanas 
pamatė magą Bachramą, jo širdis suspurdėjo, veidas persimainė 
ir pliaukštelėjęs rankomis jis sušuko merginoms: 

— Vardan Alacho, seselės, padėkite man užmušti tą prakeiktąjį! 
Štai jis atėjo tiesiai pas mus ir dar atsivedė belaisvį, jauną aukš- 
takilmį musulmoną, kurį baisiai kankina. Aš noriu užmušti ma- 
gą, kad mano širdis pagaliau nurimtų, ir išlaisvinti tą jaunuolį iš 
kančių, kad jis galėtų grįžti į tėvynę ir susitikti su artimaisiais. Tai 
bus malonė, kurią jūs suteiksite jam, o didysis Alachas atlygins 
jums už tą gerą darbą. 

Merginos atsakė: 

— Klausom ir vykdom Alacho ir tavo nurodymus, o Hasanai! 

"Tuomet jos užsidėjo šarvus, nuleido antveidžius, pasiėmė kar- 
dus ir atvedė Hasanui puikiausią iš savo žirgų, atnešė tvirčiausius 
šarvus ir visi kartu nujojo pas magą, kuris jau buvo papjovęs kup- 
ranugarį ir nulupęs jam kailį, o dabar kankino atsivestą jaunuolį 
versdamas jį lįsti vidun. Hasanas iš užpakalio prisėlino prie mago 
ir suriko, o tam iš netikėtumo ir išgąsčio net žadą užkando. Paskui 
Hasanas tarė: 

— Atitrauk rankas, o prakeiktasai Alacho ir musulmonų prieše, 
apgavike, garbinantis ugnį ir einantis klastų keliu! 

Magas atsigrįžo ir pažinęs Hasaną tarė: 

— Vaike mano, kaip tu išsigelbėjai? Kas nukėlė tave nuo 
kalno? 

— Išgelbėjo mane didysis Alachas, kuris pasmerkė tavo sie- 
lą pražūčiai, — atsakė Hasanas. — Kaip tu mane kankinai laive, 

o netikėli zindike“, taip ir pats dabar pakliuvai į bėdą! Niekas 
tau nepagelbės — nei motina, nei tėvas, nei brolis, nei draugas, 
nei tvirta priesaika! Tu sakei: „Kas apgaus duoną ir druską, te- 
nubaudžia tą didysis Alachas“, — štai ir pakliuvai į mano rankas, 
nes sulaužei priesaiką, ir nebėra tau išsigelbėjimo! 

— Prisiekiu Alachu, vaike mano, tu esi man brangesnis už sielą 
ir mano akių šviesą! — sušuko magas. 

Tačiau Hasanas daugiau jo nesiklausydamas prišoko ir smeigė 
kardu, net smaigalys išlindo kiaurai, ir Alachas paskubėjo nutrenkti 
mago sielą į ugnį (o tai bjauri buveinė). Paskui Hasanas atrišo 
perso maišą ir išėmė būgną su virvele, o kai subūgnijo, atskubėjo 
kupranugariai. Tuomet Hasanas išlaisvino jaunikaitį iš grandinių, 
pasodino jį ant vieno kupranugario, ant kito sukrovė maisto ir van- 
dens atsargas ir tarė: 

— Keliauk sau ramybėje! 

Ir jaunikaitis, ištaręs pačius mandagiausius ir karščiausius pa- 
dėkos žodžius, nujojo, o merginos, nudžiugusios, kad Hasanas nu- 
kirto magą, pribėgo prie jo gėrėdamosi jo jėga ir rūstybe, padėkojo 
jam ir tarė: 

— O Hasanai, tu atlikai darbą, kuriuo išgydei ligonį ir įsiteikei 
aukščiausiajam valdovui! 

Paskui jie grįžo į rūmus ir vėl ėmė puikiai gyventi — skaniai 
valgyti, ilgai miegoti, juoktis, linksmintis ir žaisti, Hasanas pamiršo 
visus rūpesčius, net savo motiną pamiršo. Tik vieną dieną pakilo 
iš dykumos tolybių didžiulis dulkių debesis, net diena aptemo, 
ir Merginos jam tarė: 

— Stok, Hasanai, eik į savo kambarį ir pasislėpk, o jei nori, 
slėpkis sodo tankmėje, ir tau neatsitiks nieko blogo. 

Hasanas taip ir padarė — nuskubėjo į savo kambarį ir užsi- 
rakino. Netrukus dulkės nusėdo ir pasirodė žygiuojanti kariuome- 
nė — lyg audringa jūra, kuri priklausė merginų tėvui. Kai kariai 
įžengė į rūmus, seserys juos maloniai priėmė, vaišino tris dienas, 
o paskui paklausė, kaip laikosi namiškiai ir ko jie čia atėję. 

— Mes atėjome jūsų! — atsakė vyresnysis. 

— O ko karaliui iš mūsų reikia? 

— Kažkuris karalius rengia vestuves, ir jūsų tėvas nori, kad 
pasilinksmintumėt tose vestuvėse. 


“Zindikas — eretikas, laisvamanis. 

— Ar ilgam mes išvyksime? 

— Kokiems dviem mėnesiams — kelionė ten ir atgal, ir dar 
pačios vestuvės. 

Merginos nuėjė pas Hasaną, papasakojo, kaip viskas yra, ir tarė: 

— Žinok, kad ši vieta — tavo vieta, mūsų namai — tavo na- 
mai, tad nuramink savo sielą ir nusišluostyk ašaras. Nieko nebijok 
ir neliūdėk! Čia ateiti niekas negali, tad ramiai palauk, kol mes 
grįšim, ir neliūdėk, o štai tau raktai nuo visų kambarių. Tik norim 
prašyti tavęs vieno dalyko: neatidaryk štai šių durų! Tau drau- 
džiama tai padaryti! 

Ir merginos atsisveikinusios su Hasanu išjojo su tėvo kariais. 

Liko Hasanas rūmuose vienas. Nyku jam pasidarė ir liūdna, 
jis pasijuto labai vienišas ir apleistas, tapo jam ankšta tuose erd- 
viuose rūmuose, ir jis prisiminęs merginas sielvartingai pasakė to- 
kias eiles: 


Man ankšta platybėj žalios lygumos, 
Širdy nebeliko jokios ramumos. 


Pradingo draugužės, aptemo sykiu 
Man visas basaulis, ir vienas verkiu. 


Užmigt negaliu, kai nebėr jų šalia, 
Vėl mano širdy viešpatauja gėla. 


Ar baigsis kada ta baisi nežinia, 
Ar mano mieloji sugrįš pas mane? 


Tuo tarpu išaušo rytas, ir Šachrazada nutraukė pasakojimą. 


Septyni šimtai aštuoniasdešimt šeštoji 
naktis 


Kai atėjo septyni šimtai aštuoniasdešimt šeštoji naktis, Šach- 
razada tęsė: 

Pasakojama, o laimingasai karaliau, kad liūdna ir nyku tapo 
Hasanui rūmuose, kai iškeliavo merginos: vienas jis jojo medžiok- 
lėn, vienas valgė, galop jį prislėgė baisus ilgesys ir sielvartas. 

Sykį jis apėjo visus rūmus, apžiūrėjo visus kampelius, pabu- 
vo visuose kambariuose ir išvydo ten tiek turtų ir grožybių, kad 
galima buvo galvą pamesti, bet jo širdis nepralinksmėjo. Tuomet 
prisiminė jis tas dureles, kurias atidaryti buvo jam užginta, ir tarė 
sau: „Mano sesuo neleido man įeiti vidun tik todėl, kad slepia 
ten kažkokį daiktą ir nenori, kad aš jį pamatyčiau. Bet prisiekiu 
Alachu, tučtuojau einu, atrakinu tas duris ir pažiūriu, kas ten, nors 
paskui ir turėčiau pražūti!“ 

Įėjęs į uždraustąjį kambarį jis nerado jokių turtų ar paslap- 
tingų dalykų, tik pamatė sraigtinius laiptus iš Jemeno onikso, ve- 
dančius viršun. Hasanas ėmė lipti tais laiptais ir užlipo ant rūmų 
stogo, 0 tuomet tarė sau: „Štai nuo ko jos mane saugojo!“ 

Jis apėjo visą stogą aplink ir staiga pamatė vietovę, kur ve- 
šėjo sodai, žaliavo laukai, buvo pilna gėlių, žvėrių ir paukščių, 
savo čiulbesiu garbinančių didįjį Alachą. Hasanas ilgai žvelgė į 
tą vietovę ir pamatė jūrą, kur ritosi ir plakėsi į krantą putotos ban- 
gos. Ir jis vaikštinėjo aplink tuos rūmus į kairę ir į dešinę, o galop 
pastebėjo patalpą, stovinčią ant keturių stulpų, o ten pamatė menę, 
išpuoštą visokiausiais brangiaisiais akmenimis — smaragdais, to- 
pazais, rubinais ir safyrais — ir ta menė buvo pastatyta taip, kad 
viena plyta sienoje buvo auksinė, kita sidabrinė, trečia — rubininė, 
o ketvirta — smaragdinė. Menės vidury buvo tvenkinys, sklidinas 
tyro vandens, jį juosė tvorelė iš sandalo ir alavijo medžio, api- 
pinta raudonojo aukso ir žalio smaragdo virbais, puoštais viso- 
kiausiais brangiaisiais akmenimis ir perlais didumo sulig karve- 
lio kiaušiniu. Šalia tvenkinio stovėjo guolis iš alavijo, puoštas 
brangiaisiais akmenimis ir metalais, o aplink guolį visokiausiais 
balsais kliegė ir čiulbėjo paukščiai, garbindami vienatinį Alachą. 
Tokių rūmų neturėjo niekas, — nei Chosrovas, nei cezaris . 

Pamatęs visa tai, Hasanas buvo tiesiog priblokštas, jis atsisėdo 
ir ėmė dairytis gėrėdamasis visais tais gražumynais, kokių žmo- 
gaus akis dar nebuvo mačiusi. Jis matė paminklą tiems, kuriems 
didysis Alachas suteikė -galią pastatyti tokius rūmus. 

Staiga Hasanas pamatė dešimt paukščių, skrendančių iš dy- 
kumos, o supratęs, kad tos paukštės traukia prie tvenkinio atsi- 


5Chosrovas (Kisras) Anuširvanas — vienas iš Sasanidų 
dinastijos valdovų. Cezariais viduramžių arabų literatūroje 
buvo vadinami Bizantijos imperatoriai, kurie, pasak legendų, 
“uvo neapsakomai turtingi. 

gerti, jis pasislėpė bijodamas, kad tos išsigandusios nuskris sau. 
Paukštės nutūpė dideliame kupliame medyje, ir Hasanas įžiūrė- 
jo, kad viena paukštė yra itin graži, didesnė už kitas, o visos kitos 
apstojo ją patarnaudamos. Nustebo jaunuolis pamatęs tokius da- 
lykus, o paskui ta didžioji paukštė ėmė kapoti snapu kitas devy- 
nias, ir tos bėgo nuo jos šalin, o Hasanas stovėjo ir iš tolo vis- 
ką matė. Paskui paukštės nutūpė ant guolio ir ėmė nagais draskytis 
plunksnas, lyg norėtų jas nusiplėšti, ir staiga paaiškėjo, kad tai 
plunksnų apdarai, ir juos nusimetusios paukštės virto dešimčia ne- 
kaltų mergelių, kurios savo grožiu ir spindesiu užtemdė skaistų- 
jį mėnulį. Jos nuogos subrido į tvenkinį, ėmė taškytis, žaisti ir juok- 
tis, o mergelė, nusimetusi didžiausios paukštės apdarą, ėmė visas 
svaidyti į vandenį, o tos juokdamosi bėgo nuo jos šalin, bet pa- 
bėgti ar įstumti ją vandenin neįstengė. 

Pamatęs tą mergelę, Hasanas prarado sveiką protą ir tuomet 
suprato, jog sesuo tik todėl uždraudė jam atidaryti tas duris, kad 
bijojo, jog jis įsimylės vieną kurią merginą. Jo širdyje įsidegė mei- 
lės liepsna, nes jis pamatė mergelės grožį, grakštumą ir žavesį. 
Ji žaidė, taškėsi vandeny, o Hasanas stovėjo ir žiūrėjo į mergeles 
dūsaudamas, kad negali pasiausti drauge su jomis, ir jo protas 
buvo sutrikęs dėl vyresniosios mergelės grožio. Jaunuolio širdis 
pakliuvo į meilės pinkles, apraizgė jį aistros tinklai, o jo akys 
žiūrėjo, širdy degė neužgesinama liepsna. Jis net pravirko ne- 
galėdamas atsispirti jos grožiui ir žavesiui, jo širdy sutvisko ugnys, 
jos vis didėjo, plėtėsi, o kibirkštys neblėso ir vis labiau kurstė 
aistrą. 

Paskui mergelės išlipo iš tvenkinio, o Hasanas stovėjo ir žiūrėjo 
į jas, pats likdamas nepastebimas, ir gėrėjosi jų grožiu, balsų švel- 
numu ir kūnų grakštumu. Jis pažvelgė į vyriausiąją mergelę, o ji 
buvo nuoga, ir jo akims atsivėrė tai, kas yra tarp šlaunų, o tai 
buvo didelis apvalus kupolas, panašus į sidabro ar krištolo tau- 
rę, ir Hasanas prisiminė poeto žodžius: 


Pakėlęs jos marškinius, išvydau aš taurę, 
Sklybelį kaib mano - nedidelį, siaurą. 


Jai pusę daviau — atsiduso ji tykiai. 
Paklausiau: „Ko dar?“ - „Atiduok tai, kas likę“. 


786 naktis 


Išlipusios iš vandens mergelės apsirengė žmonių rūbais, pa- 
sipuošė vėriniais, o vyriausioji mergelė, apsirengusi žaliai, nu- 
rungė grožiu visų šalių gražuoles, jos veidas švietė skaisčiau už 
rytmečio saulę, ji buvo lankstesnė už vytelę, tai apie ją yra pa- 
sakęs poetas: 


Atėjo guvi ir linksma mergina, 
Tarytumei saulė skaisti šviesdama. 


Žaliais marškiniais ji sušvito rūke, 
Tarytum granatmedžio žalio šaka. 


Paklausiau: „Kaip tavo rūbus bavadint?“ 
Atsakė jinai: „O tyriausias širdim, 


Mes berveriam pūslę tulžies mylimiems, 
Ir bučia vėjelis į vidurius jiems...“ 


Tuo tarpu išaušo rytas, ir Šachrazada nutraukė pasakojimą. 


Septyni šimtai aštuoniasdešimt septintoji 
naktis 


Kai atėjo septyni šimtai aštuoniasdešimt septintoji naktis, Šach- 
razada tęsė: 

Pasakojama, o laimingasai karaliau, kad mergelės išlipo iš van- 
dens, ir Hasanas, priblokštas vienos iš jų grožio ir žavumo, pa- 
kartojo poeto žodžius. Apsirengusios mergelės ėmė šnekučiuotis, 
juokauti, o Hasanas, skęsdamas aistros vandenyne ir klaidžiodamas 
apmąstymų soduose, sakė sau: „Prisiekiu Alachu, mano sesuo tik 
todėl neleido man atidaryti tų durų, kad neįsimylėčiau vienos iš 
šių mergelių!“ 

Jis negalėjo atitraukti akių nuo vyriausiosios mergelės, o ji buvo 
nuostabesnė už viską, ką yra sukūręs Alachas. Jos burna buvo lyg 
Suleimano antspaudas |, o plaukai juodesni nei įsimylėjusiems iš- 
siskyrimo naktis, kakta švietė tarytum jaunatis per Ramadano šven- 


"Suleimano antspaudas — lelijinių šeimos augalas, su 
kurio žiedu čia ir lyginama gražuolės burna. 

tę, akys priminė gazelės akis, nosis buvo vos vos kumptelėjusi, 
skruostai panėšėjo į anemonės žiedus, lūpos buvo lyg koralai, o 
dantys — perlų vėrinys. Mergelės kaklas, primenantis sidabro ly- 
dinį, buvo iškilęs virš liemens, lankstaus lyg žilvičio šakelė, ir pilvo 
su raukšlelėmis ir kampeliais, kurį pamatęs įsimylėjėlis pameta pro- 
tą, dar sujaudintas ir bambos, kur tilptų uncija puikiausios kokybės 
muskuso, ir šlaunų, storų ir riebių, primenančių marmuro stul- 
pus ar dvi pagalves, prikimštas stručio plunksnų, o tarp jų bu- 
vo daikčiukas, tarytum aukščiausia kalva ar kiškis nupjautomis au- 
simis. Toji mergina savo grožiu ir grakštumu pranoko žilvičio 
šakelę ir nendrės stiebą, ji buvo tokia, kaip yra pasakęs poetas: 


Štai ta, kurios seilės už medų saldesnės, 
O žvilgsnis už Indijos kardą aštresnis. 


Lankstesnė jinai negu gluosnio šakelė, 
Lyg žaibas jos šypsena širdį man skelia. 


Aš rožei brilyginau skruostų jos grožį, 
Nusigręžė ji: „Ar prilygsta man rožė? 


Krūtis mano lygina jis su granatais, 
Matyt, jau visai nebeturi sarmatos. 


Prisiekiu aš savo širdim ir grožybe, 
Mylavimų rojum, vienatvės šaltybe, 


Jei šitaip jis lygins, atstumsiu jį mielą, 
Rūstybės liepsna jam išdeginsiu sielą. 


Juk rožės tik rožės - ne skruostai manieji, 
Ir man neprilygsta gluosneliai lieknieji. 


Jei šitokį grožį sode jis atranda, 
Tai ko pas mane dieną naktį dar lenda?“ 


Merginos tebesišnekučiavo, o Hasanas stovėjo ir žiūrėjo pa- 
miršęs viską pasaulyje, kol atėjo vakarinės maldos laikas. Tuomet 
vyriausioji mergelė atsistojo ir tarė savo draugėms: 

— O karalių dukterys, man jau čia atsibodo! Kilkite, skren- 
dame namo! 

Jos atsistojo, apsirengė plunksnų apdarus, vėl tapo paukštė- 
mis ir nuskrido. Hasanas dar ilgai sėdėjo nejudėdamas, o kai pra- 
rado viltį, kad mergelės grįš, nusprendė eiti į savo kambarį, bet 
negalėjo atsistoti, ir jo skruostais pasipylė ašaros. Jo aistra sustip- 
rėjo, ir jis pasakė tokias eiles: 


Te priesaikos mano pražus, jei be jūsų 
Užmigsiu ir miego saldumą bajusiu. 


Tegu aš be jūsų akių nesudėsiu, 
Tegu, jums išnykus, ber naktį budėsiu. 


Sapnuos jūs prieš mano akis vėlei stovit. 
O, jeigu sapnai lie pavirstų tikrove! 


Kaip miela bajust, kad netrukus užmigsiu, - 
Galbūt sapnuose su jumis susitiksiu. 


Paskui Hasanas ėmė klaidžioti kaip aklas, nerasdamas kelio, ir 
šiaip ne taip nusileido žemyn, išėjo iš to uždraustojo kambario, už- 
rakino jį ir atsigulė jausdamasis visiškas ligonis, nevalgė, negėrė, 
tik raudojo per naktį, o kai išaušo rytas, pasakė tokias eiles: 


Štai nulėkė paukštis, iš lizdo pakeltas. 
Kas miršta nuo meilės, tas miršta nekaltas. 


Kol kęsti galiu, tol slepiu savo jausmą, 
Bel jis išsiduos neištverdamas skausmo. 


Šviesus kaip aušra jos paveikslas aplankė, 
Nešvinta tik meilės manosios badangė. 


Apraudu aš ją, kol nemylintys miega, 
O meilė kaip vėjas ber dykumą bėga. 


Aukojau jai ašaras, turtą ir protą, 
Aukojau jai sielą, gėlos iškamuotą. 

Baisiausia, kas gali pasauly nutikti, — 
Pajust mylimos priešiškumą ir pyktį 


Man sako: „Nereikia gražuolių mylėti, 
Nes mylinčių kraujo nedraudžia nieks lieti“. 


Ką veikt man? Kaip meilei širdies neaukoti, 
Nors gal vien juokai tie jausmai išsvajoti? 


Iš skausmo ir meilės burna mano rėkia, — 
Juk mylintis vien tik raudoti pajėgia. 


Saulei patekėjus jis atrakino duris, vėl užlipo ant stogo ir nu- 
ėjęs į tą vietą, kur buvo vakar, atsisėdo laukti. Jau ir naktis at- 
ėjo, bet nė viena paukštė neatskrido, o jaunuolis vis sėdėjo ir laukė 
gailiai verkdamas, kol apalpo, o atsipeikėjęs nusileido žemyn, ir 
visas pasaulis tapo jam ankštas. 

Jis vėl visą naktį liejo ašaras, kol patekėjusi saulė nuauksi- 
no kalvas ir slėnius, vėl nieko nevalgė, negėrė, negalėjo užmigti 
ir rasti ramybės. Dieną jis blaškėsi nerasdamas sau vietos, naktį 
negalėjo nė bluosto sudėti, apsvaigęs nuo apmąstymų ir stiprios 
aistros, ir sakė eiles, kurias buvo parašęs meilės užvaldytas 
poetas: 


O tu, už saulėtekio šviesą šviesesnė, 
O tu, už linguojančią šaką lankstesnė, - 


Ar leis dar likimas tave apkabinti 
Ir baisiąją liepsną širdy užgesinti? 


Ar mus dar suartins aistringos glamonės, 
Ar skruostas prie skruosto briglus bo klajonės? 


Ne vien saldūs vaisiai bamilusiems byra, 
Ir meilė juk būna kartesnė už mirą. 


Tuo tarpu išaušo rytas, ir Šachrazada nutraukė pasakojimą. 

Septyni šimtai aštuoniasdešimt aštuntoji 
naktis 


Kai atėjo septyni šimtai aštuoniasdešimt aštuntoji naktis, Šach- 
razada tęsė: 

Pasakojama, o laimingasai karaliau, kad auksakalys Hasanas, 
apimtas aistros, sakė eiles, ir gyveno jis vienas visuose rūmuose, 
nebuvo nieko, kas būtų galėjęs jį išblaškyti. Tik vieną dieną dy- 
kumoje pakilo baisus dulkių debesis, ir nubėgęs žemyn Hasanas 
pasislėpė, nes suprato, kad grįžta rūmų šeimininkės, lydimos karių. 
Nepraėjo nė valanda, ir kariai, apsupę žiedu rūmus, nušoko nuo 
žirgų, o septynios merginos įėjo vidun. Jaunėlė, Hasano sesuo, nė 
nenusiėmusi šarvų, nuskubėjo į jo kambarį, bet ten buvo tuščia. 
Ji surado jaunuolį vienoje menėje, ligotą ir sulysusį, jo veidas buvo 
pageltęs, akys įkritusios, ir visa tai dėl to, kad jis nevalgė, nemie- 
gojo, o tik verkė ilgėdamasis tos merginos. 

Jo sesuo džinė buvo priblokšta pamačiusi jį taip pasikeitusį 
ir paklausė: 

— Kas tau nutiko, broli mano? Papasakok man nieko neslėp- 
damas, kad galėčiau palengvinti tavo kančias ir būti išpirka už tave! 

Hasanas graudžiai pravirko ir ištarė: 


Kai išeidama mylimoji bamoja, 
Pamilusį kančios baisiausios kamuoja. 


Ir ilgis jo kūnas, ir serga jo siela. 
Jis šneka ir mąsto tiktai abie mielą. 


Išgirdusi tuos žodžius, sesuo nusistebėjo jo minčių aiškumu, 
jo iškalba ir tarė: 

— O broli mano, aš matau, kad tu kalbi eilėmis ir lieji aša- 
ras, tad užkeikiu tave Alacho vardu ir mūsų meilės šventumu, pa- 
pasakok man, kas tau nutiko, atskleisk man savo paslaptį, tik nieko 
nenuslėpk, juk man pažvelgus į tave suspaudė širdį, gyvenimas 
pasidarė nebemielas, jei tu kenti. 

Atsiduso Hasanas, praliejo karštas ašaras ir atsakė: 

— Bijau, sesele, kad negalėsi padėti man gauti tai, ko taip 
trokštu, net jei ir papasakosiu, tad verčiau palik mane ramiai siel- 
vartauti ir numirti. 


04 


788 naktis 


— Ne, prisiekiu Alachu, o Hasanai, broli mano, aš nepalik- 
siu tavęs nelaimėje, net jei pražudyčiau savo sielą! — sušuko mer- 
gina. 

Tuomet Hasanas papasakojo, kas jam yra nutikę: kaip atra- 
kino uždraustąsias duris, kaip užlipo ant stogo, ir pamatė mer- 
geles, kad jo sielvarto ir ašarų priežastis — meilė vienai iš jų ir 
kad jau dešimt dienų jis nevalgo, negeria ir nemiega. Paskui jis 
gailiai pravirko ir pasakė tokias eiles: 


Grąžinkite miegą akims, kūnui - širdį, 
Palikite vieną gyventi ir mirti. 


Sakysit, jog meilė išblės kitą rytą? 
„Te nieks nesikeičia!“ — jums bus atsakyta. 


Mergina pravirko drauge su juo, pagailo jai vargšo jaunuo- 
lio, ir ji tarė: 

— O broli mano, nuramink savo sielą ir nusišluostyk ašaras! 
Aš padarysiu viską, eisiu pasitikti pavojaus drauge su tavimi, kad 
tik padėčiau, ir sugalvosiu kokią nors gudrybę, net jei turėčiau 
paaukoti savo brangenybes ir sielą, kad patenkinčiau tavo troš- 
kimą, jei leis didysis Alachas. Tik šios paslapties neišduok ma- 
no seserims! Neprasitark nė žodeliu, neišliek prie jų nė vienos aša- 
rėlės, antraip pražudysi save ir mane, ir jei jos klaus, ar nebuvai 
atrakinęs tų durų, atsakyk, kad nebuvai, o išblyškęs ir sulysęs esi 
iš ilgesio ir vienatvės. 

— Teisybę tu sakai! — sušuko Hasanas ir pabučiavo merginą 
į kaktą. 

Ir tuomet jo širdis nurimo, pasidarė lengviau alsuoti, nes jis 
labai bijojo nepaklausęs savo sesers ir atidaręs duris, o dabar, kai 
apėmęs jį siaubas atlėgo, jis paprašė ko nors užvalgyti. Mergina 
nuėjo pas savo seseris verkdama dėl Hasano. Į klausimus, kas nu- 
tiko, ji atsakė, kad jos brolis sergąs ir štai jau dešimt dienų nė- 
ra nė trupinėlio nurijęs. O paklausta, kokia būtų tos ligos prie- 
žastis, jaunylė taip atsakė: 

— Ligos priežastis ta, kad nebuvo mūsų, ir jis labai ilgėjosi. Tos 
dienos be mūsų jam slinko kaip tūkstantis metų, ir tai supranta- 
ma, nes jis yra svetimuose kraštuose ir vienišas, o mes jį palikom 
čia, ir nebuvo nieko, kas būtų galėjęs jį paguosti ir pralinksmin- 

ti. Be to, jis labai jaunas, galbūt prisiminė artimuosius ir motiną, 
o juk tai sena moteriškė, ir pamanė, kad ji dieną naktį verkia jo 
ir sielvartauja, o mes savo draugyste guodėme ir raminome jį. 

Išgirdusios tokius žodžius, seserys pravirko iš sielvarto dėl Ha- 
sano ligos ir tarė: 

— Prisiekiam Alachu, jam atleistina! 

Jos nuėjo pas atlydėjusius jas karius ir paleido juos namo, pas- 
kui nuėjusios pas Hasaną pamatė, kad jo grožis nublankęs, vei- 
das pageltęs, kūnas sulysęs. Pravirkusios iš gailesčio jos atsisėdo 
šalia ir ėmė linksminti jį pasakojimu apie tai, ką nepaprasta buvo 
mačiusios ir girdėjusios per tas vestuves, kas įvyko tarp jaunikio 
ir nuotakos, ir taip truko visą mėnesį, bet kiekvieną kartą, pama- 
čiusios jį tokį nusilpusį ir pageltusį, seserys pravirkdavo, o labiau- 
siai ašarodavo jaunylė sesuo. 

Po mėnesio merginos užsimanė joti medžioklėn, bet jaunylė tarė: 

— Prisiekiu Alachu, seselės, aš negaliu joti drauge, kol mano 
brolis taip sunkiai serga. Verčiau aš liksiu namie ir linksminsiu jį. 

Išgirdusios tuos žodžius, seserys pagyrė ją už kilniaširdišku- 
mą ir tarė: 

— Dangus tau atlygins už visa tai, ką esi padariusi dėl to sve- 
timšalio! 

Palikusios jaunylę slaugyti Hasano, seserys išjojo medžioklėn, 
pasiėmusios maisto dvidešimčiai dienų... 

Tuo tarpu išaušo rytas, ir Šachrazada nutraukė pasakojimą. 


Septyni šimtai aštuoniasdešimt devintoji 
naktis 


Kai atėjo septyni šimtai aštuoniasdešimt devintoji naktis, Šach- 
razada tęsė: 

Pasakojama, o laimingasai karaliau, kad seserys išvyko me- 
džioklėn, palikusios jaunylę slaugyti Hasano. Kai tik pasilikusi rū- 
muose sesuo suprato, kad jos jau toli nujojo, nuskubėjo pas jau- 
nuolį ir tarė: 

— O broli mano, kelkis, parodyk man tą vietą, kur matei mer- 
geles! 

— Mielu noru! — sušuko Hasanas įgavęs vilties, kad jo troš- 
kimas išsipildys, ir pabandė atsistoti, bet nepajėgė, toks buvo nu- 
silpęs. 

Tuomet jaunylė nunešė jį prie sraigtinių laiptų, vedančių ant 
stogo, ir padėjo jam užlipti. Viršuje Hasanas parodė jai tą vie- 
tą, kur matė mergeles, parodė tvenkinį ir guolį. 

— Papasakok man, broli, kaip jos atrodė, iš kurios pusės ir 
kaip atskrido. 

Kai Hasanas jai viską smulkiai apsakė, jaunylė suprato, kas 
ten tokia buvo, ir jos veidas pagelto. 

— Kas atsitiko, sesele? — sušuko Hasanas, tai pamatęs. 

Ir jaunylė atsakė: 

— Žinok, kad toji mergelė — galingiausiojo džinų karaliaus duk- 
tė, jos tėvas valdo žmones, džinus, burtininkus, raganius, gentis, 
klimatus, šalis, daugelį salų ir gausybę turtų. Mūsų tėvas — vie- 
nas iš daugelio jo vietininkų, ir to karaliaus niekas neįstengs nu- 
galėti, nes jo kariuomenė nesuskaičiuojama, jo turtai neišsenka- 
mi. Savo dukterims, toms mergelėms, kurias tu matei, jis paskyrė 
žemes, kurias tik per metus gali pereiti, ir tas žemes juosia upė, 
kurios įveikti niekas negali — nei žmonės, nei džinai. Dar tasai 
karalius turi nekaltų mergelių kariuomenę, kurios kaunasi kaip liū- 
tės, — 0 jų yra dvidešimt penki tūkstančiai, ir kiekviena, kai už- 
sidėjusi šarvus atsisėda ant žirgo, atsilaikys prieš tūkstantį narsių 
karžygių. Tasai karalius turi septynias dukteris, narsias ir puikias 
mergeles. Tas žemes, apie kurias aš tau pasakojau, jis atidavė val- 
dyti vyriausiajai dukteriai, o jos narsa, klastingumas, pikta valia 
ir burtai yra tokie stiprūs, kad ji pavergė visus savo krašto gy- 
ventojus. Merginos, kurios buvo drauge, — jos karalystės didžiūnės 
ir padėjėjos, o plunksnų apdarai — džinų burtininkų darbas. Jei 
tu nori turėti tą mergelę ir vesti ją, sėsk čia ir lauk, jos atskrenda 
čionai kiekvieno mėnesio pradžioje. Tik žiūrėk, gerai pasislėpk, 
kad jos tavęs nepamatytų, antraip pražūsime visi kartu. Gerai įsi- 
dėmėk, ką sakysiu: pasislėpk netoli jų, kad gerai viską matytum, 
o jos tavęs nepastebėtų, ir įsidėmėk, kur padėjo plunksnų apdarą 
toji, kurios tu nori, — kai turėsi apdarą, turėsi ir mergelę. Tik sau- 
gokis, kad ji tavęs neapgautų! Jei ji pasakys: „O tu, kursai paė- 
mei mano apdarą, grąžink jį man! Štai aš stoviu prieš tave ir esu 
tavo valioje!“ — ir tu atiduosi apdarą, tai ji užmuš tave, mums 
ant galvų užvers 'šiuos rūmus ir nužudys mūsų tėvą, štai kaip bus! 
Kuomet jos seserys pamatys, kad apdaro nėra, nuskris be jos, o 
tuomet tu prieik prie jos, čiupk už plaukų ir truktelėk — taip ji 
atsidurs tavo valioje. O paskui saugok jos plunksnų apdarą — kol 

jis bus tavo rankose, mergelė priklausys tau, bus tavo belaisvė, 
nes į savo šalį ji gali patekti tik su tuo apdaru. Paskui nusinešk 
ją į savo kambarį ir jokiu būdu nerodyk, kur paslėpei plunksnų 
apdarą. 

Išgirdus šiuos sesers žodžius, Hasano širdis nurimo, nerimas 
išsisklaidė, kančios pasibaigė. Jis pabučiavo seserį į kaktą, ir jie 
grįžo į savo kambarius. Kiaurą naktį Hasanas negalėjo sumerk- 
ti akių, o kai tik patekėjo saulė, jis nuskubėjo prie to tvenkinio 
ir išsėdėjo ten iki vakarienės, tada sesuo nunešė jam valgyti ir pa- 
keitė jam rūbus, o paskui jis nuėjo miegoti. Taip jie ir gyveno 
kurį laiką, o kai prasidėjo naujas mėnuo, Hasanas ėmė laukti at- 
skrendančių paukščių. 

Ir vieną dieną sulaukė. Pamatęs jas atplasnojant, pasislėpė taip, 
kad būtų nepastebimas, bet pats galėtų gerai viską matyti. Vis- 
kas buvo kaip ir anąsyk. Nutūpusios paukštės nusidraskė plunksnų 
apdarus, virto puikiomis merginomis ir subrido į vandenį pažaisti. 
Tuomet Hasanas slėpdamasis, kad jo nepastebėtų, prislinko ir pa- 
tyliukais čiupo mylimosios apdarą, o Alachas pridengė jį, ir mer- 
ginos nieko nepastebėjo. Išlipusios iš vandens jos apsirengė, ta- 
čiau Hasano išrinktoji, neradusi savo apdaro, ėmė verkti, mušti 
sau per veidą ir seserų klausiama, kas nutiko, viską papasakojo, 
tuomet ir tos ėmė verkti drauge. 

Kai nusileido naktis, seserys nebegalėjo ilgiau likti čia, tad pa- 
likusios ją vieną nuskrido... 

Tuo tarpu išaušo rytas, ir Šachrazada nutraukė pasakojimą. 


Septyni šimtai devyniasdešimtoji naktis 


Kai atėjo septyni šimtai devyniasdešimtoji naktis, Šachrazada 
tęsė: 

Pasakojama, o laimingasai karaliau, kad Hasanas pagrobė mer- 
ginos plunksnų apdarą, ir jos seserys, negalėdamos ilgiau ten pa- 
silikti, nuskrido palikusios ją vieną. Kai paukščių jau nebuvo ma- 
tyti, Hasanas išgirdo merginą sakant: 

— O tu, kursai paėmei mano apdarą ir palikai mane nuogą, 
prašau tavęs, grąžink man rūbus, kad galėčiau pridengti savo gėdą! 

Išgirdus tuos žodžius, Hasano protą nustelbė aistra, sustiprėjo 
meilė, ir jis pribėgęs puolė merginą ir paėmęs nusinešė žemyn, 

į savo kambarį, ten užmetė ant jos savo seną apsiaustą, 0 mer- 
gina verkė ir kandžiojo sau rankas. Tuomet Hasanas užrakino ją 
ir nuėjęs pas savo seserį papasakojo, kad paėmęs merginą ir už- 
rakinęs ją savo kambary, o toji dabar tik verkianti. Sesuo tučtuojau 
pakilo ir nuėjo pas merginą, o pamačiusi, kad toji tikrai sielvar- 
tauja, labai maloniai ją pasveikino. Mergina tarė: 

— O karalaite, kaip gali tokie žmonės kaip jūs šitaip bjauriai 
elgtis su karalių vaikais? Juk tu žinai, kad mano tėvas — galin- 
giausias valdovas, jo rūstybės bijo visi džinų karaliai ir jam tar- 
nauja tiek burtininkų, išminčių, kerėtojų, šaitanų ir maridų, kad 
nugalėti jų neįstengtų niekas, jo valdiniai yra tokia daugybė bū- 
tybių, kad jų skaičių žino tik didysis Alachas. Jums, o karališkosios 
dukterys, netinka priglausti savo rūmuose žmogų ir pasakoti jam 
apie save ir apie mane. Antraip jis jokiu būdu nebūtų sugebė- 
jęs manęs pagrobti! 

— O karalaite, — atsakė Hasano sesuo, — tas žmogus kilnus 
ir doras, jis nepadarys tau nieko pikto, jis tik pamilo tave, o juk 
moterys sukurtos vyrams. Jeigu jis nemylėtų, nebūtų susirgęs taip, 
kad vos nenumirė! 

Ir ji papasakojo merginai visą Hasano istoriją, kaip jis įsimylėjo 
ją — iš visų atskridusių merginų tik ji viena verta meilės, tos kitos 
tetinka jai į verges, ir mergina išgirdusi tuos žodžius prarado viltį 
išsivaduoti. Hasano sesuo išėjo ir atnešė jai prašmatnius drabu- 
žius, padėjo apsirengti, paskui atnešė valgyti ir gerti, sėdo valgyti 
drauge su ja ir ėmė švelniai ją raminti ir įkalbinėti sakydama: 

— Pagailėk to, kuris žvilgtelėjo į tave vieną kartą ir vos ne- 
numirė iš meilės! 

Ilgai ji taip kalbėjo, ramino ir guodė, ir galop, kai nušvito ryt- 
metinė žara, mergina aprimo, nustojo lieti ašaras ir suprato, kad 
ji pakliuvo į pinkles ir išsigelbėti nepavyks. Tuomet ji tarė Ha- 
sano seseriai: 

— O karalaite, tokį likimą man skyrė didysis Alachas — gy- 
venti svetimame krašte, nebematyti tėvų ir seserų. Tad ramiai iš- 
kentėsiu viską, ką skyrė man aukštybių valdovas! 

Paskui Hasano sesuo paskyrė jai geriausią rūmų kambarį ir 
sėdėjo su ja linksmindama ir ramindama, galop mergina pralinks- 
mėjo, nusijuokė, pranyko jos graužatis ir sielvartas. 

Tuomet Hasano sesuo atbėgusi tarė: 

— Kelkis, skubėk į jos kambarį, pabučiuok jai rankas ir kojas! 

Hasanas nuėjęs pasveikino ją, pabučiavo į kaktą ir tarė: 

— O gražuolių karaliene, sielos gyvenime ir akių palaima, nu- 
rimk ir pralinksmėk! Aš paėmiau tave tik tam, kad būčiau tavo 
vergas iki paskutiniojo teismo dienos, o štai mano sesuo — ji bus 
tavo tarnaitė. Aš trokštu tik vieno dalyko — paimti tave per žmoną, 
kaip liepia Alachas ir jo pranašas, ir nukeliauti su tavim į savo 
šalį. Mes gyensim Bagdade, nupirksiu tau vergų ir vergių, o dar 
aš turiu motiną, puikią moterį, kuri irgi tau tarnaus, ir nėra pui- 
kesnės šalies už mūsų, nes viskas ten yra geriau nei kitur, o žmo- 
nės — nuostabiausi, šviesiais veidais. 

Ilgai jis taip kalbėjo, bet mergina nė žodelio jam nepratarė, 
tik staiga kažkas pasibeldė į rūmų vartus. Hasanas nuėjo pažiū- 
rėti, o ten beldėsi grįžusios iš medžioklės seserys. Hasanas nudžiu- 
go jas pamatęs, jie palinkėjo vienas kitam sėkmės ir sveikatos, ir 
merginos nušokusios nuo žirgų nuėjo į savo kambarius persirengti. 
Jos buvo pagavusios gausybę gyvulių — atsivarė gazelių, laukinių 
karvių, zuikių, liūtų, hienų, — ir vienus jų pasiliko rūmuose gy- 
vus, o kitus nusprendė paskersti. Hasanas stipriau susiveržė dir- 
žą ir atliko tą darbą už jas — kirto kardu į kairę ir dešinę, o mer- 
ginos džiaugėsi į jį žiūrėdamos. 

Paskui seserys susėdo ruošti pietų, o jaunuolis ėjo nuo vie- 
nos prie kitos ir bučiavo visas į kaktą. Viena sesuo tarė: 

— Tu, broli, esi mums pernelyg malonus, mes su nuostaba žiū- 
rime į tai, tad verčiau šitaip nedaryk. Juk tai mes turėtume tau 
rodyti savo meilę: tu esi Adomo sūnus, vertesnis už mus, paprastas 
džines! 

Pravirko Hasanas gailiu verksmu, ir merginos paklausė: 

— Kas atsitiko, kodėl taip gailiai verki? Gal pasiilgai savo mo- 
tinos ir savo tėvynės? Jeigu taip, mes viską suruošim ir palydė- 
sim tave namo. 

— Prisiekiu Alachu, aš nė už ką nenoriu skirtis su jumis! — 
atsakė Hasanas. 

— Tai kas tuomet tau sugadino nuotaiką, kad net pravirkai? 

Bet Hasanas pasigėdijo prisipažinti, kad iš meilės merginai 
jis pasidaręs toks jautrus, išsigando, kad tos supyks sužinojusios, 
ką jis yra padaręs, todėl nieko neatsakė. Tuomet jo sesuo ta- 
rė: 

— Jis pagavo skrendančią paukštę ir nori, kad padėtumėt ją 
prijaukinti! 

— Štai mes visos prieš tave ir padarysime viską, ko tik tu pa- 
norėsi. Papasakok mums viską, ničnieko nenuslėpdamas! — sušuko 
seserys vienu balsu. 

Hasanas jaunylei tarė: 

— Papasakok joms viską pati, man gėda, aš negaliu prabilti 
į jas tokiais žodžiais... 

Tuo tarpu išaušo rytas, ir Šachrazada nutraukė pasakojimą. 


Septyni šimtai devyniasdešimt pirmoji 
naktis 


Kai atėjo septyni šimtai devyniasdešimt pirmoji naktis, Šach- 
razada tęsė: 

Pasakojama, o laimingasai karaliau, kad Hasanas liepė savo 
seseriai viską papasakoti, nes jam pačiam gėda esą prabilti į mer- 
ginas tokiais žodžiais. Hasano sesuo ėmė pasakoti: 

— O seserys, kai mes iškeliavome, palikusios šį vargšą vieną, 
nyku jam tapo rūmuose, jis išsigando, kad kas nors įsiverš vidun. 
Jūs gi žinote, kad Adomo sūnūs yra lengvabūdžiai, tad jis atidarė 
uždraustąsias duris, užlipo ant stogo ir atsisėdęs ėmė žiūrėti į vartų 
pusę, ar niekas nesiartina prie rūmų. Vieną dieną jam taip besė- 
dint, atskrido dešimt paukščių ir nutūpė prie tvenkinio, ir Hasanas 
atkreipė dėmesį į gražiausią paukštę, kuri kapojo snapu kitas, bet 
tos jai nieko negalėjo padaryti, o paskui tos paukštės nagais nusi- 
draskė plunksnų apdarus ir virto mergelėmis, panašiomis į mėnulio 
pilnatį. Jos subrido į vandenį, ėmė žaisti ir taškytis, o Hasanas 
stovėjo ir žiūrėjo į jas, ir vyriausioji mergelė visas įstumdavo vande- 
nin, ir tos nieko negalėjo jai padaryti, ir buvo ji gražiausia ir grakš- 
čiausia iš visų. Kai atėjo vakarinės maldos metas, jos išlipo iš van- 
dens, apsirengė savo plunksnų apdarus ir nuskrido. Hasano širdyje 
užsidegė karšta liepsna, jis įsimylėjo vyriausiąją mergelę ir labai 
apgailestavo, kad nesusivokė pavogti jos plunksnų apdaro, ir iš 
meilės jis susirgo, nevalgė, negėrė, tik verkė ir sielvartavo, nė akių 
negalėdamas sumerkti, o kai sušvito jaunas mėnulis, paukštės vėl 
atskrido, nusimetė plunksnas ir subrido tvenkinin, tuomet Hasanas, 
kuris visą tą laiką nesitraukdamas sėdėjo toj pačioj vietoj, tyliai 
prislinko ir pavogė vyriausiosios mergelės apdarus, nes suprato, 
kad be jų ji skraidyti negali. Sulaukęs, kol kitos paukštės nuskris, 
jis paėmė mergelę ir nusinešė apačion. 

— O kur ji dabar? — paklausė seserys. 

— Tokiame ir tokiame kambary. 

— Nupasakok, kaip ji atrodo, sesele! 

— Ji puikesnė už mėnulio pilnatį, jos veidas šviečia skaisčiau 
už saulę, o seilės saldesnės už medų, liemuo lankstesnis už vy- 
telę, jos akys juodos, veidas šviesus, kakta švieste šviečia, jos krūtys 
lyg brangieji akmenys, o speneliai tarytum du granatai, skruos- 
tai lyg obuoliai, jos pilvas su taukų raukšlėmis, bamba tarytum 
dramblio kaulo skrynelė, sklidina muskuso, o kojos tarytum mar- 
muro kolonos. Patraukia širdį jos deginantis žvilgsnis, lieknas lie- 
muo ir sunkūs klubai, jos kalba išgydo ligonį, jos šypsena nepa- 
prasta, ji panaši į mėnulio pilnatį. 

— Parodyk ją mums! — vienu balsu seserys ėmė prašyti Ha- 
saną. 

Jaunuolis buvo sujaudintas merginų prielankumo ir nuvedė jas 
pas belaisvę, ir seserys apstulbo pamačiusios karalaitės grožį, pa- 
bučiavo žemę prie jos kojų ir tarė: 

— Prisiekiam Alachu, o galingiausiojo karaliaus dukra, tai iš 
tikro didis dalykas! Jis myli tave meile didžiausia, tačiau elgiasi 
garbingai ir nori tave turėti tik leistinu būdu. Jei mes žinotume, 
kad merginos gali apsieiti be vyrų, jokiu būdu nepadėtume jam 
siekti tikslo, nors jis ir nesiuntė pas tave pasiuntinio, o atėjo pats, 
ir dar jis mums papasakojo, kad sudegino tavo plunksnų apda- 
rą, antraip mes būtume jį atėmusios ir grąžinusios tau. 

Paskui vienai seseriai karalaitė suteikė reikiamus įgaliojimus 
sutuoktuvėms, ir Hasanas paėmė mylimąją už rankos, ir įvyko su- 
tuoktuvės, o paskui seserys suruošė iškilmes, vertas karaliaus duk- 
ros, ir atėjus laikui Hasanas įžengė pas savo žmoną, nubloškė kliūtį 
ir sulaužė antspaudą, ir jo meilė ir aistra dar labiau sustiprėjo. 
Patenkinęs troškimą Hasanas pasveikino save ir pasakė tokias eiles: 


Tu liemeniu lanksčiu, juodom akim vilioji, 
Ir veidas tavasai žavus, o mylimoji. 


Grožybė nuostabi manus žvilgsnius sustabdo, 
Rubino pusė tu ir trečdalis smaragdo. 


Penkta dalis ambros ir muskuso šeštoji, 
Net perlas švytintis tavęs man nealstoja. 

Net ir Ieva tokių negimdė, tarkim drąsiai, 
Net rojaus soduose kitos tokios nerasim. 


Jei siųsi kančią man, aš tau nepriekaištausiu, 
O jei atleisi, tai malonę tavo jausiu. 


Pasaulio puošmena, svajų manųjų rože, 
Kas gali nepaklusti, žavioji, tavo grožiui? 


Tuo tarpu išaušo rytas, ir Šachrazada nutraukė pasakojimą. 


Septyni šimtai devyniasdešimt antroji 
naktis 


Kai atėjo septyni šimtai devyniasdešimt antroji naktis, Šach- 
razada tęsė: 

Pasakojama, o laimingasai karaliau, kad" Hasanas įžengė pas 
karalaitę, sunaikino jos nekaltybę skęsdamas pasimėgavimų jūroje, 
ir jo aistra ir meilė dar sustiprėjo, jis pasakė eiles apie ją. Sto- 
vėjusios už durų seserys išgirdo jas ir sušuko: 

— O karalaite, ar girdėjai, ką pasakė šis žmogus? Negi prie- 
kaištausi mums dabar, kai jis sako eiles iš meilės tau? 

Pralinksmėjo karalaitė, nudžiugo jos širdis. Hasanas, apimtas 
palaimos, išbuvo jos kambaryje keturiasdešimt dienų, 0 seserys 
kas dieną sugalvodavo naujų dalykų, kad juos pradžiugintų ir pra- 
linksmintų. Karalaitei patiko gyventi drauge su jais, ir ji pamir- 
šo savo šeimą. 

O paskui, po keturiasdešimties dienų, Hasanas susapnavo savo 
motiną, kuri sielvartavo jo netekusi, buvo labai pasikeitusi, sumen- 
kusi, suvargusi, o jis tuo tarpu gyveno puikiai. Motina ir sako jam 
sapne: 

— O vaike mano, Hasanai, kaip tu gali gyventi laimingas ir 
visu kuo patenkintas, visiškai neprisimindamas manęs? Man la- 
bai blogai: negaliu tavęs pamiršti, niekur nerandu ramybės, aš iki 
pat mirties kartosiu tavo vardą ir kieme supyliau tau kapą, kad 
visąlaik jis man primintų tave. Negi jau niekuomet nepamatysiu 
tavęs, negi jau negyvensime drauge, kaip kažkada? 

Nubudo Hasanas apsipylęs ašaromis, jam tapo liūdna ir grau- 
du, prarado jis norą linksmintis, niekur negalėjo rasti ramybės. 
Rytą atėjo pas juos seserys, palinkėjo labo ryto, bet Hasanas nė 
galvos nepasuko, ir seserys paklausė jo žmoną, kas jam nutiko, 
o toji atsakė nieko nežinanti. Tuomet seserys tarė jai: 

— Paklausk, kas jam nutiko! 

Karalaitė priėjo prie jo ir tarė: 

— Kas atsitiko, o mano pone? 

Atsiduso Hasanas ir papasakojo savo ilgesingą sapną, o paskui 
pasakė tokias eiles: 


Sumišę nežinome, ką mums daryti, 
Kai kelio į meilę tamsoj nematyti. 


Aistra mus ne birmąsyk veda iš proto, 
Kas lengva kitiems, las sunku mum atrodo. 


Kai Hasano žmona viską papasakojo, seserims pagailo jo, ir 
jos tarė: 

— Vardan Alacho, mes negalime uždrausti tau aplankyti sa- 
vo motiną, priešingai, padėsime kuo galėdamos. Tik prašome — 
nepamiršk mūsų, vieną kartą per metus būtinai aplankyk! 

— Klausau ir vykdau! — atsakė Hasanas. 

Seserys tučtuojau pakilo ir suruošė jam maisto kelionei, pa- 
rinko jaunamartei prašmatnių drabužių, papuošalų ir brangių daik- 
tų, kurių ir apsakyti neįmanoma, o Hasanui sukrovė retenybių, 
kurių neaprašys jokia plunksna. Paskui jos sudavė į būgnelį, ir 
suėjo galybė kupranugarių, iš kurių seserys atrinko pačius geriau- 
sius ir sukrovė ant jų visas dovanas, pasodino Hasaną su kara- 
laite, ir dar sukrovė dvidešimt penkis aukso sostus ir penkiasdešimt 
sidabro. Seserys nusprendė palydėti juos ir tris dienas jojo kar- 
tu, o per tą laiką nukeliavo tiek, kiek paprasti žmonės per tris mė- 
nesius, o paskui ėmė atsisveikinti. Jaunėlė Hasano sesuo verkė jį 
apsikabinusi, net sąmonę prarado, o atsipeikėjusi pasakė tokias 
eiles: 


Te išsiskyrimo valanda negrįš — 
Juk jinai mums lėmė nemigo naktis. 

Privertė vienatvę baisią kęst ilgai, 
Kai mūs jaunus kūnus alino vargai. 


Paskui jaunylė priminė jam, kad paviešėjęs tėvynėje ir nura- 
minęs savo ilgesį būtinai aplankytų jas, ir pridūrė: 

— Jei turėsi kokių rūpesčių, suduok į mago būgnelį ir ateis 
kupranugariai, kurie atgabens tave pas mus, o jau mes tau bū- 
tinai pagelbėsim. 

Hasanas prisiekė, kad būtinai aplankysiąs jas, ir jie graudžiai 
atsisveikino. Seserys grįžo į savo rūmus liūdnos, ašarotom akim, 
o labiausiai sielvartavo jo mažoji sesuo, ji nei dieną, nei naktį ne- 
galėjo rasti ramybės, verkė, lyg lietus lijo. 

Štai kaip joms buvo. Tuo tarpu Hasanas su žmona jojo ir 
jojo kirsdami stepes ir dykumas, slėnius ir skardžius, ir Alachas 
lėmė jiems sėkmę, tad jie laimingai atkeliavo į Basros miestą, 
ir kupranugariai sustojo tik prie Hasano namų vartų. Priėjęs ar- 
čiau Hasanas išgirdo, kad jo motina verkauja plonu balsu, ei- 
nančiu iš iškankintos širdies, patyrusios ugnies karštį, ir sako to- 
kias eiles: 


Neleidžia nurimt jam vienatvė baisi, 
Kas naktį jis budi, kai miega visi. 


Netrūko šlovės anei binigo jam, 
O šiąnakt jis vienas krašte svetimam. 


Jam degina širdį karšta žarija, 
Jis tyliai dejuoja gūdžioj tamsoje. 


Negali nurimti širdis nuskausta, 
Jis rauda, bet siela išlieka tvirta. 


Jo meilė graudinga jį žudo lėtai, 
Ir ašaros karštos paliudija tai 


Hasanas irgi apsiverkė, o paskui smarkiai pabeldė į vartus. Mo- 
tina paklausė: 

— Kas ten? 

— Atidaryk! — sušuko Hasanas. 

Atidariusi vartus ji įdėmiai pažiūrėjo į sūnų ir pažinusi jį apal- 
po. Hasanas puolė ją gaivinti, o toji atsipeikėjusi apkabino sūnų, 
šis apkabino ją ir ėmė bučiuoti. Paskui Hasanas ėmė nešioti vi- 
dun visus atsigabentus daiktus, o jaunamartė stovėjo ir žiūrėjo į 
savo vyrą ir į jo motiną, kuri praėjus pirmam susijaudinimui pa- 
sakė tokias eiles: 


Manęs pasigailėjo laikas 
Ir bo skriaudų paguosti taikos. 


Grąžina tai, ko aš norėjau, 
Naikina tai, dėl ko kentėjau. 


Ir aš jam nuoskaudas alleisiu, 
Už tai, kas buvo, nebeteisiu. 


Atleisiu jam, kad širdį gildė, 
Kad galvą man anksti bražildė... 


Tuo tarpu išaušo rytas, ir Šachrazada nutraukė pasakojimą. 


Septyni šimtai devyniasdešimt trečioji 
naktis 


Kai atėjo septyni šimtai devyniasdešimt trečioji naktis, Šach- 
razada tęsė: 

Pasakojama, o laimingasai karaliau, kad motina, pažinusi Ha- 
saną, labai nudžiugo, pasisodino šalia ir ėmė klausinėti jį ir pa- 
sakoti, kaip pati gyvenusi tuos metus. 

— O kaip tau išėjo su tuo persu, vaike mano? — paskui pa- 
klausė ji. 

— Jis buvo visai ne persas, jis magas, garbinęs ugnį, o ne vie- 
natinį valdovą, — ir Hasanas ėmė pasakoti visa, kas jam buvo nu- 
tikę: ir kaip magas užsiuvo jį kupranugario kailyje, ir ką jis matė 
ant kalno, ir kaip jis šoko žemyn, ir kaip didysis Alachas atve- 
dė jį prie seserų rūmų, ir kaip jis ten gyveno, ir kaip atkeršijo 
magui, ir kaip įsimylėjęs pagrobė merginą, — viską iki pat šios 
minutės. 

Klausydama pasakojimo motina tik aikčiojo iš nuostabos, dė- 
kodama didžiajam Alachui už išgelbėjimą ir sėkmę. Paskui, pa- 
žvelgusi į ryšulius ant kupranugarių, pasidomėjo, kas juose, o kai 
sūnus papasakojo, kokius turtus parsivežęs, motina neapsakomai 
nudžiugo. Ji priėjo pasižiūrėti iš arčiau, o kai pamatė Hasano žmo- 
ną, tiesiog apstulbo, nes gražesnės moters jos akys nebuvo regė- 
jusios. Motina įsivedė marčią į namus meiliai su ja kalbėdama, 
kaip galėdama gražiau ir patogiau įrengė jai kambarį, o rytą nu- 
bėgo į turgų ir nupirko jai dešimt eilių drabužių, gražiausių vi- 
same mieste. Paskui ji tarė sūnui: 

— Vaike mano, su tokiais pinigais mes negalime gyventi šiame 
mieste. Čia visi žino, kad mes vargšai, ir mus gali apkaltinti, kad 
užsiimam alchemija. Keliaukime į Bagdadą, Pasaulio Buveinę, gy- 
vensime ten kalifo globojami, tu atidarysi krautuvę, ir Alachas lems 
tau sėkmę, jei gyvensi dorai. 

Hasanas pamąstęs nutarė, kad motina teisybę sako, tad tuč- 
tuojau pardavė namą, sukrovė ant kupranugarių visą mantą, už- 
sodino abi moteris, ir jie iškeliavo į Bagdadą. Alachas saugojo 
juos, ir netrukus jie pasiekė kelionės tikslą. Pirmą naktį jie nak- 
vojo chane, o rytą Hasanas išėjo ieškoti tinkamo namo. Tarpinin- 
kas jam parodė keletą parduodamų namų, ir Hasanui vienas iš 
jų patiko — erdvus, aukštas, anksčiau jame gyveno viziris. Jis nu- 
pirko tą namą už šimtą tūkstančių aukso dinarų, nugabeno ten 
moteris ir visą savo mantą, o paskui nuėjęs į prekyvietę nupir- 
ko visa, ko trūko — indų, kilimų ir kitko, taip pat nupirko tar- 
nų, o tarp jų buvo ir mažas negriukas. 

Hasanas trejus metus gyveno ramiai ir maloniai, džiaugdamasis 
savo laime; žmona jį apdovanojo dviem sūnumis — Nasyru ir Man- 
sūru. O paskui jis prisiminė savo seseris — tas merginas, kurios 
jam padėjo, juo rūpinosi ir mylėjo, ir užsimanė jas aplankyti. Taip 
nusprendęs Hasanas nuėjo į prekyvietę ir nupirko visokių dova- 
nų — brangių papuošalų, atraižų, džiovintų vaisių, kokių tos ne- 
buvo nei mačiusios, nei ragavusios. 

Hasano motina paklausė, kam nupirkęs tas dovanas, ir jis at- 
sakė: 

— Noriu aplankyti savo seseris, kurios yra padariusios man tiek 
daug gero. Juk visas mano geras ir turtas — jų dovanos. Nuke- 
liausiu pas jas ir netrukus grįšiu, jei tik leis didysis Alachas. 

— Neužtruk ilgai, vaike mano, — tarė motina, — mums bus 
neramu ir ilgu be tavęs! 

— Aš tau noriu paaiškinti, kaip elgtis su mano žmona. Žinok, 
kad jos plunksnų apdaras — skrynioje, kuri užkašta šalinės kampe, 
tad saugok, kad ji nerastų tos skrynios, antraip išskris pasiėmu- 
si vaikus, o aš rasti jų nebegalėsiu, tad teks man mirti iš ilgesio. 
Ir įspėju tave, kad neprasitartum netyčia, ir dar žinok, kad ji džinų 
karaliaus duktė, ir nėra karaliaus, galingesnio ir turtingesnio už 
jį. Ir dar žinok, kad ji mylimiausia karaliaus duktė, todėl yra labai 
išdidi. Tarnauk jai pati ir neleisk jai išeiti pro vartus ar žvalgy- 
tis pro langus: aš bijau net vėjelio, dvelkiančio į ją, o jos nete- 
kęs negyvensiu ir aš! 

— Apsaugok Alache nuo tokių dalykų! Vykdysiu visus tavo 
paliepimus, bet negi manai, kad pati to nesuprantu? Keliauk sau 
ramiai, vaike mano, ir dėl nieko nesirūpink! Nukeliausi ir svei- 
kas sugrįžęs papasakosi man visa, ką matei, jei leis didysis Ala- 
chas. Tik neužsibūk ilgai pas tas merginas, nes mums bus ilgu. 

Tuo tarpu išaušo rytas, ir Šachrazada nutraukė pasakojimą. 


Septyni šimtai devyniasdešimt ketvirtoji 
naktis 


Kai atėjo septyni šimtai devyniasdešimt ketvirtoji naktis, Šach- 
razada tęsė: 

Pasakojama, o laimingasai karaliau, kad Hasanas užsimanė ap- 
lankyti savo seseris ir mokė motiną, kaip gyventi ir saugoti žmoną, 
kol jis grįš, o Alacho lėmimu jo žmona viską girdėjo, bet jie to 
nežinojo. 

Paskui Hasanas susiruošęs išėjo už miesto ir trinktelėjo į būg- 
nelį, o kai atskubėjo kupranugariai, sukrovė ant jų dvidešimt ry- 
šulių su dovanomis iš Irako, atsisveikino su motina, žmona ir sū- 
neliais — vienam jų buvo dveji metukai, kitam vieneri, — ir 
iškeliavo. Jis dešimt dienų nesustodamas jojo per slėnius, kalnus, 
lygumas ir skardžius, o vienuoliktąją pasiekė seserų rūmų vartus 
ir įžengė pro juos. Merginos, jį pamačiusios, labai nudžiugo, o 
jaunylė išpuošė rūmus iš vidaus ir išorės. Paskui jos ėmė žiūri- 
nėti atvežtąsias dovanas, žavėtis jomis ir džiūgauti, teiravosi Hasaną 
apie motiną ir žmoną, ir tas pasakė, kad jie turi du sūnus. Kuomet 

jaunylė suprato, kad Hasanas gyvena linksmai ir laimingai, didžiai 
nudžiugusi pasakė tokį dvieilį: 


Apie tave aš klausinėju vėją, 
Nes vien tave mana širdis mylėjo. 


Hasanas tris mėnesius svečiavosi pas jas, linksminosi, daina- 
vo ir jodavo su jomis medžioklėn. Štai kaip jam buvo. 

O Hasano žmona, viena likusi, po kelių dienų tarė jo motinai: 

— Garbė Alachui! Juk aš jau trejus metus gyvenu čia ir dar 
nė sykio nebuvau pirtyje, — ir ji pravirko. 

Pagailo senutei marčios, ir ji atsakė: 

— Dukra mano, mes čia svetimšaliai, ir tavo vyro nėra mieste. 
Jei būtų, pasistengtų padaryti viską, ko tu nori, o ką galiu padaryti 
aš, senė! Bet jei nori, užkaisiu vandens ir ištrinksiu tau galvą namų 
pirtyje. 

— O ponia, — sušuko Hasano žmona, — jei tuos žodžius būtum 
pasakius paprastai vergei, ji pareikalautų, kad parduotum ją tur- 
guje, nes nebenorėtų daugiau gyventi šiuose namuose! Vyrams 
tokie žodžiai atleistini, nes jie yra pavydūs ir mano, kad jei tik 
moteris iškels koją iš namų, tai būtinai padarys ką nors bjauraus. 
O juk mes žinome, kad moteris nelygu moteriai, bet jeigu jau ji 
užsimanys ko nors, tai niekas jos neperkalbės, neapsaugos ir ne- 
sulaikys nei nuo pirties, nei nuo ko kitko, ji vis tiek padarys savo. 

Paskui ji ėmė verkti gailėdama savęs ir prakeikdama tremtį, 
galop vyro motinai pagailo jos, ji suprato, kad marti teisi, kad vis 
tiek įvyks tai, kas skirta. Tad senutė atsistojo, surinko visa, ko rei- 
kia prausiantis, ir abi nuėjo pirtin. O kai jos pirtyje nusirengė, 
visos moterys įsmeigė akis į Hasano žmoną ir ėmė garbinti Ala- 
chą — didis jis! — gėrėdamosi vienu iš jo kūrinių. Ir kiekviena mo- 
teris eidama pro šalį užsukdavo pirtin, ir netrukus nuvilnijo per 
miestą gandas apie neregėtą gražuolę, o pirtin prisigrūdo tiek mo- 
terų, kad nebuvo kur nė apsisukti. 

Taip jau atsitiko, kad tądien į pirtį atėjo viena tikratikių val- 
dovo Harūno ar Rašido vergė, vardu Tuchfa. Pamačiusi ten galybę 
moterų, ji paklausė, kas nutiko, ir išgirdo apie tą neapsakomo gra- 
žumo moterį. Vergė prasispraudė arčiau, ir kai pamatė Hasano 
žmoną, jai aptemo protas, priblokštas nematyto grožio, ir ji nė 
nesiprausė, tik sėdėjo ir žiūrėjo nenuleisdama akių. Kai Hasano 

žmona baigė praustis ir apsirengė, tapo dar gražesnė, ji atsisėdo 
ant kilimo ir atsirėmė į pagalvėles, o moterys negalėjo atitrauk- 
ti nuo jos akių. Paskui ji atsistojo ir išėjo, žvilgtelėjusi į susirin- 
kusias moteris. 

Tuchfa, kalifo vergė, nusekė jai iš paskos, norėdama sužinoti, 
kur toji gyvena, o tuomet grįžusi į kalifo rūmus nuėjo tiesiai pas 
Sit Zubeidą ir pabučiavo žemę prie jos kojų, o toji paklausė: 

— Kodėl taip ilgai užtrukai pirtyje? 

— O ponia, — atsakė vergė, — aš mačiau stebuklą, kokio dar 
niekuomet nebuvau regėjusi, aš apstulbau, mano protas aptemo, 
iš to sutrikimo aš net neišsiprausiau. 

— Apie kokį stebuklą tu kalbi? — paklausė Sit Zubeida. 

— O ponia, pirtyje mačiau moterį, kuri buvo atėjusi su dviem 
sūneliais, panašiais į mėnulio pilnatis, ir sena moteriške, ir tokios 
kaip ji nebuvo iki šiol ir nebus po jos, visame pasaulyje nerasi 
panašios į ją. Prisiekiu tavo malonėmis, ponia, kad jei tikratikių 
valdovas sužinotų apie ją, tikrai užmuštų jos vyrą, kad galėtų ją 
pasiimti, nes tarp jo moterų nėra nė vienos, galinčios jai prilygti. 
Aš sužinojau, kad jos vyras — pirklys Hasanas iš Basros, ir dar 
sužinojau, kur ji gyvena — name, kur anksčiau gyveno viziris, tasai 
namas turi dvejus vartus, vienus iš jūros pusės, kitus iš sausumos. 
Ir aš bijau, ponia, kad jei tikratikių valdovas patirs apie ją, tik- 
rai sulaužys įstatymą, užmuš jos vyrą ir ves ją... 

Tuo tarpu išaušo rytas, ir Šachrazada nutraukė pasakojimą. 


Septyni šimtai devyniasdešimt penktoji 
naktis 


Kai atėjo septyni šimtai devyniasdešimt penktoji naktis, Šach- 
razada tęsė: 

Pasakojama, o laimingasai karaliau, kad tikratikių valdovo ver- 
gė, pamačiusi pirtyje Hasano žmoną, papasakojo apie jos grožį 
Sit Zubeidai ir pridūrė: 

— O ponia, aš bijau, kad tikratikių valdovas, sužinojęs apie 
ją, sulaužys įstatymą, užmuš jos vyrą ir ves ją! 


"Sit Zubeida — mylimiausia kalifo Harūno ar Rašido 
žmona. 

Sit Zubeida sušuko: 

— Vargas tau, Tuchfa! Negi toji moteris tikrai yra tokia gra- 
ži, kad tikratikių valdovas išduos savo tikėjimą dėl jos ir sulau- 
žys įstatymus? Prisiekiu Alachu, aš būtinai turiu ją pamatyti, ir 
jei ji nebus tokia, kaip tu sakei, liepsiu nukirsti tau galvą. O pa- 
sileidėle, valdovo rūmuose yra trys šimtai šešiasdešimt sugulovių, 
tiek, kiek metai turi dienų, ir ką, nė viena neprilygsta tai moteriai? 

— Prisiekiu Alachu, — sušuko Tuchfa, — tokios kaip ji nėra 
visame Bagdade, dar daugiau — tokios moters nerasi tarp arabų 
ir nearabų, ir Alachas — didis jis ir šlovingas! — nėra sukūręs kitos 
tokios! 

"Tuomet Sit Zubeida pasikvietė Masrūrą, o kai tas atėjęs pa- 
bučiavo žemę prie jos kojų, tarė: 

— Nueik į vizirio namus, tuos, kurie su dvejais vartais, — iš 
jūros pusės ir iš sausumos, — ir greičiau atvesk man ten gyvenan- 
čią moterį, jos vaikus ir senę, kuri gyvena su ja, tik negaišk! 

— Klausau ir vykdau! — atsakė Masrūras ir išskubėjo vykdyti 
įsakymo. 

Priėjęs nurodytus namus, jis smarkiai pasibeldė, ir Hasano mo- 
tina priėjusi prie vartų paklausė: 

— Kas ten beldžiasi? 

— Masrūras, tikratikių valdovo eunuchas! — atsakė Masrūras. 

Atidariusi vartus ir įleidusi jį vidun, Hasano motina paklau- 
sė, ko jam reikia, o tas atsakė: 

— Sit Zubeida, al Kasimo duktė, tikratikių valdovo Harūno 
ar Rašido, šeštojo al Abaso sūnaus, žmona nori pamatyti tave, 
tavo sūnaus žmoną ir vaikus, nes pasklido gandas apie nepaprastą 
jos grožį. 

— O Masrūrai, — ėmė melsti Hasano motina, — mes esame 
atvykę iš kitur, o tos moters vyras — mano sūnus. Dabar jo nė- 
ra mieste, o išvykdamas jis uždraudė ir man, ir jai išeiti pro vartus. 
Aš bijau, kad gali atsitikti kas nors negera, ir grįžęs mano sūnus 
pakels ranką prieš save, jei neras žmonos. Būk maloningas, Mas- 
rūrai, neužkrauk mums naštos, kurios negalime pakelti! 

— O ponia, jei žinočiau, kad jums gresia nors menkiausias pa- 
vojus, neversčiau jūsų eiti, bet Sit Zubeida nori tik pasižiūrėti į 
ją, o paskui jūs galėsite grįžti namo, tad verčiau nesipriešink, ant- 
raip pasigailėsi. Kaip jus iš čia paimsiu, taip ir grąžinsiu sveikus 
ir gyvus, jei panorės didysis Alachas. 

Hasano motina negalėjo ilgiau priešintis, pašaukė sūnaus žmo- 
ną, ir jos nuėjo paskui Masrūrą į rūmus. Įėjusios pas Sit Zubei- 
dą, moterys pabučiavo žemę prie jos kojų ir palinkėjo jai sėkmės, 
o toji tarė Hasano žmonai: 

— Atsidenk veidą, aš noriu pažvelgti į jį! 

Moteris pakluso ir atsidengė veidą, kurio skaistumo galėtų pa- 
vydėti ir mėnulio pilnatis. Sit Zubeida įdėmiai pažiūrėjo į ją, paskui 
nužvelgė ją visą nuo galvos iki kojų, priblokšta tokio neregėto gro- 
žio, kuris švieste nušvietė visus rūmus, ir visi tie, kurie ją pamatė, 
prarado žadą ir pametė protą. 

Tuomet Sit Zubeida atsistojo, apsikabino moterį, pasisodino 
ją guolyje šalia savęs ir liepė vergėms išpuošti rūmus, paskui įsakė 
atnešti prašmatniausius drabužius bei puikiausią vėrinį ir apren- 
gė moterį sakydama: 

— O gražuolių karaliene, tu patikai man ir pripildei mano akis 
džiaugsmo. Kokius menus tu išmanai? 

— O ponia, — atsakė moteris, — aš turiu plunksnų apdarą, ir 
jei galėčiau juo dabar apsirengti, parodyčiau tau puikiausių menų 
ir nustebinčiau. 

— O kur tas tavo apdaras? — paklausė Sit Zubeida. 

— Jį turi mano vyro motina. Paprašyk, kad man duotų! — at- 
sakė moteris. 

Tuomet Sit Zubeida tarė: 

— O motinėle, užkeikiu tave savo gyvenimu, atnešk plunks- 
nų apdarą, kad ji parodytų mums savo menus, o paskui galėsi 
neštis jį atgal. 

— Ji baisi melagė! — sušuko senutė. — Bene moteris gali tu- 
rėti plunksnų apdarą? Juk jis dengia tik paukštį! 

— Prisiekiu tavo gyvenimu, o ponia, — tarė Sit Zubeidai Ha- 
sano žmona, — ji turi mano plunksnų apdarą, slepia jį skrynio- 
je, kuri užkasta mūsų namų šalinės kampe. 

Tuomet Zubeida nusiėmė nuo kaklo brangiųjų akmenų vėrinį, 
vertą Kisros ir cezario turtų, ir tarė: 

— O motinėle, aš dovanoju tau šį vėrinį ir užkeikiu tave sa- 
vo gyvenimu, nueik ir atnešk tą apdarą, kad galėtume jį pama- 
tyti, o paskui atiduosiu tau jį atgal. 

Ir Hasano motina ėmė prisiekinėti, kad ji nemačiusi to apdaro 
ir nežinanti, kur jis yra. Tuomet Sit Zubeida prišokusi išplėšė jai 
iš rankų raktą, pakvietė Masrūrą ir liepė jam: 

— Imk šį raktą, nueik į jų namus, surask šalinę, kurios durys 
tokios ir tokios, iškask skrynią ir ją išlaužęs atnešk man plunks- 
nų apdarą... 

Tuo tarpu išaušo rytas, ir Šachrazada nutraukė pasakojimą. 


Septyni šimtai devyniasdešimt šeštoji 
naktis 


Kai atėjo septyni šimtai devyniasdešimt šeštoji naktis, Šach- 
razada tęsė: 

Pasakojama, o laimingasai karaliau, kad Sit Zubeida atėmė iš 
Hasano motinos raktą ir padavė jį Masrūrui, liepusi nueiti ir atnešti 
jai tą plunksnų apdarą. 

— Klausau ir vykdau! — atsakė eunuchas, paėmė raktą ir iš- 
skubėjo, o drauge su juo išėjo ir senutė, verkdama, graudžiai ap- 
gailestaudama, kad tada pasidavė sūnaus žmonos įkalbinėjimams 
ir išleido ją į pirtį, o juk tai tebuvo moters gudrybė. 

Senutė, nuėjusi su Masrūru, pati atrakino šalinės duris, ir eu- 
nuchas, išėmęs iš skrynios apdarą, suvyniojo jį į skarą ir nunešė 
į rūmus. Sit Zubeida ilgai vartė jį rankose stebėdamasi, kaip pui- 
kiai jis padarytas, o paskui ištiesė apdarą Hasano žmonai ir paklausė: 

— Ar čia ir yra tavo plunksnų apdaras? 

— Taip, ponia, — atsakė toji ir paėmė jį džiaugdamasi, kad 
viskas taip puikiai pavyko, o paskui apžiūrėjo jį ir pamatė, kad 
apdaras išlikęs sveikut sveikutėlis, neprapuolusi nė viena plunks- 
nelė. 

Ji atsistojo, nulipo nuo guolio ir išskleidė apdarą, o paskui ap- 
glėbusi savo vaikus apsigaubė juo ir Alachui padedant virto paukš- 
te. Apstulbo Sit Zubeida, pamačiusi tokius dalykus, ir visi kiti ne- 
paprastai nustebo. O Hasano žmona ėmė siūbuoti į šonus, 
vaikščioti pirmyn atgal, šoko ir žaidė, o visi žiūrėjo į ją nenuleis- 
dami akių, ir paskui ji žmonių kalba paklausė: 

— Na kaip, ar jums patinka tai, ką darau? 

— O taip, gražuolių valdove, labai patinka! — sušuko susirin- 
kusieji. 

— Dabar aš parodysiu dar įstabesnį dalyką! — tarė ji. 

Ir išskleidė sparnus, sumosavo ir drauge su vaikais atsidūrė 
ant rūmų stogo. Visi žiūrėjo net prasižioję iš nuostabos ir šaukė: 

— Prisiekiame Alachu, tavo menas įstabus ir nepaprastas, mes 
nesame matę nieko panašaus! 

O moteris, jau susiruošusi skristi į savo kraštą, prisiminė Ha- 
saną ir tarė: 

— Paklausykite, ponai! — Ir ji pasakė tokias eiles: 


O tu, kurs mūs kraštą ūmai balikai, 
Pas mylimas savo skubiai basprukai! 


Nejaugi manai, kad man buvo smagu, 
Kad ai su tavim gyvenau be vargų? 


Aš meilės tinkluos lyg belaisvė gaili, 
Kalėjime aš, o gimtinė toli. 


Jisai įtikėjo, paslėpęs rūbus, 
Kad aš jo nekeiksiu, kad šitaip ir bus. 


Rūbus tuos jis motinai savo badėl 
Į sandėlį liepė ir nuolat budėt. 


Tačiau aš girdėjau, kaip tarėsi jie, 
Ir laukiau, ir viltį slėbiau širdyje. 


Į pirtį nuėjus, paleidau kasas, 
Apstulbino grožis manasis visas. 


Nustebo labai ir kalifo žmona, 
Aplinkui mane dešimisyk eidama. 


Tada sušukau jai bro miglą garų: 
„Aš apdarą puošnų iš blunksnų turiu. 


Jei juo apsivilkčiau, išvystum ir Lu, 
Kas gydo nuo skausmo, vilčių prarastų“. 


„O kur jis?“ - baklausė kalifo žmona. 
„Namie“, — atsakiau aš, gudriai žvelgdama. 


115 


796 naktis 


Masrūras greit atnešė man tuos rūbus, 


Pasklido pirty sbindesys įstabus. 


Paėmusi abdarą, aš bamačiau, 
Kad jis nesudriskęs, toks bal kaip anksčiau. 


Tr, juo apsisiautus, bačiupus vaikus, 
Tuoj pat išskridau aš, kur laisvas dangus. 


Anyta, kai grįš tavo mielas sūnus, 
Jei myli mane, tepalieka namus. 


Kai ji baigė eiles, Sit Zubeida tarė jai: 

— Gal nusileistum žemėn, kad mes vėl galėtume gėrėtis tavo 
grožiu, o gražuolių gražuole! Garbė tam, kuris suteikė tau tokį 
grožį ir tokią iškalbą! 

Bet Hasano žmona sušuko: 

— Tai, kas praėjo, yra negrįžtama! — O paskui pasisukusi į. 
Hasano motiną tarė: — Prisiekiu Alachu, ponia Um Hasan, aš il- 
gėsiuos tavęs! Kai Hasanui grįžus prailgs jam išsiskyrimo dienos, 
kai trokš jis mane pamatyti, nes jo širdį bus sukrėtę meilės ir il- 
gesio viesulai, tegu ateina pas mane į Vako salas! 

Ir ji išskrido į savo šalį, nusinešdama kartu ir vaikus. O Ha- 
sano motina pamačiusi tai garsiai pravirko, ėmė muštis per vei- 
dą ir taip raudojo, kad net nualpo. Kai ji atsipeikėjo, Sit Zubeida 
tarė jai: 

— O ponia, aš nežinojau, kad taip atsitiks, ir jei tu būtum man 
viską papasakojusi, nebūčiau reikalavusi to apdaro. Aš tik dabar 
patyriau, kad ji iš skraidančiųjų džinų genties, o jei būčiau žinojusi 
anksčiau, tikrai nebūtų atsitikę to, kas atsitiko! O dabar nuimk 
man atsakomybės naštą, ponia! 

Senė nemokėjo klastauti ir tarė: 

— Tu nekalta! 

Ir raudodama ji išėjo namo iš kalifo rūmų, o parėjusi namo 
verkė nenustodama ir mušėsi per veidą, kol nualpo. Kai atsipei- 
kėjo, tapo jai ilgu be tos moters ir jos vaikų, panoro ji pamaty- 
ti savo sūnų ir pasakė tokias eiles: 


Išsiskiriant man ašara nukrito, 
Kad jūs išeinate iš krašto šito. 

Ir sušukau iš skausmo ir iš meilės 
(O skruostais ašaros riedėjo gailios J: 


„Štai nebėra jau jūsų! Ar sugrįsit?“ 
Išsiskyrimas atskleidė mūs ryšį. 


O, kad sugrįžtų vėl ištikimybė! 
Jei grįš finai, grįš laimė ir ramybė. 


Paskui ji supylė kieme tris kapus ir rymojo prie jų verkdama 
dieną naktį, o kai sūnus vis negrįžo, apėmė ją nerimas ir ilgesys, 
ir ji pasakė tokias eiles: 


Aš tavo šešėlį regiu užsimerkus, 
Gulu ir keliuos be tavęs absiverkus. 


Ir meilė į kaulus manus įsismelkia 
Kaip syvai į vaisių, kai vėjas badvelkia. 


Kai nėr čia tavęs, skausmas širdį suspaudžia, 
Net priešai atleidžia man aimaną graudžią. 


O tu, kurį myliu lig šiol kaib mylėjau, 
Iš meilės dabar aš beveik išprotėjau. 


Bijoki tu Viešpaties, buk gailestingas — 
Gyvenimas mano pražus nelaimingas... 


Tuo tarpu išaušo rytas, ir Šachrazada nutraukė pasakojimą. 


Septyni šimtai devyniasdešimt septintoji 
naktis 


Kai atėjo septyni šimtai devyniasdešimt septintoji naktis, Šach- 
razada tęsė: 

Pasakojama, o laimingasai karaliau, kad Hasano motina dieną 
naktį verkė, nes jai buvo ilgu be marčios ir vaikų, kamavo ne- 
rimas ilgai negrįžtant sūnui. Štai kaip jai buvo. 

Tuo tarpu Hasaną seserys įkalbėjo paviešėti pas jas tris mė- 
nesius, o paskui jos surinko jam gausybę pinigų ir surišo į de- 
šimt ryšulių — penkiuose buvo auksas, penkiuose — sidabras, į 
vieną ryšulį sukrovė atsargas, — ir visos patraukė jo lydėti. Pas- 
kui Hasanas ėmė prašyti, kad jos grįžtų, ir visos ėmė glėbesčiuoti 
jį atsisveikindamos, ir jaunylė priėjusi apsikabino ir taip verkė, 
kad net apalpo, o atsipeikėjusi pasakė du dvieilius: 


Ar tas išsiskyrimo skausmas nurims bent valandėlę? 
Ar nuraminsi mano širdį? Ar susitiksim vėlei? 


Išsiskyrimas su tavim mane kankina, baido, 
Ir atsisveikinant sunku man žvelgt į tavo veidą. 


Ir priėjo prie jo antra sesuo, apsikabino ir pasakė du tokius 
dvieilius: 


Man atsisveikinti su tavim — tarytumei numirti, 
Tave prarast - lyg niekad jau draugystės nepalirti. 


Kai iškeliauji tu, skaudžia gėlos ugnim liepsnoju, 
O kai šalia manęs esi, Lavy randu aš rojų. 


Trečioji sesuo pasakė tokias eiles: 


Tik atsisveikint liko mums išsiskyrimo dieną, 
Nors viens prieš kitą nekalti, bet skirtis reiks vis viena. 


Dvasia manoji tu esi, galiu sakyti drąsiai 
Nejau galiu lengvai „sudie“ ištarti savo dvasiai? 


O ketvirtoji priėjusi apsikabino ir pasakė tokias eiles: 


Išsiskyrimo žodžiai vėl raudoti verčia gailiai, 
Nors atsisveikinan! jisai juos ištarė man meiliai. 


Jis — perlas auskaro, kurį į ausį įsivėriau, 


Lyg ašarą jį iš akių savųjų aš išgėriau. 

Penktoji pasakė tokias eiles: 


Neiškeliauk - juk be tavęs bus man sunku ištverti, 
Kaip atsisveikinant dabar sunku jausmus atverti. 


Išsiskiriant nebeturiu tvermės aš nė lašelio 
Ir ašarų nebeturiu išlieti ant tavo kelio. 


Paskui priėjo šeštoji sesuo, apsikabino jį ir pasakė du tokius 
dvieilius: 


Sakau, kai jo vilkstinės čia nebėra 
(O sielą iš kūno išblėšia aistra): 


„Jei mano valdovas dar būtų čionai, 
Man priešų laivynas paklustų ūmai “. 


O septintoji pasakė tokius dvieilius: 


Atsisveikinimo valandą liki ištvermingas, 
Gal tada išsiskyrimas bus ne toks baisingas. 


Jei tava širdis iš tikro grįžti basiryžo 
„Atsisveikinimą“ atvirkščiai skaityki: „Grįžo“. 


O paskui dar tokius: 


Mums išsiskiriant, tau tolstant, liudna ir baugu, 
Atsisveikint su tavim aš neturiu jėgų. 


Viešpals žino, ko tyliu aš, kai tu palieki, 
Aš bijau - sugniaus man širdį širdgėla sunki. 


Atsisveikindamas Hasanas pravirko, taip jam graudu pasidarė 
skirtis su savo seserimis, jis net apalpo nuo verksmo, o paskui pa- 
sakė tokias eiles: 


Atsisveikinant aš bėriau ašarų perlus, 
Atsisveikinant suvėriau juos į karolius. 

Vedant vilkstinę varovui, buvo vis baisiau, 
Nei tvirtybės, nei kantrybės neradau aš sau. 


Išėjau į ilgą kelią su didžiu skausmu, 
Palikau bičiulių pulką, netekau namų. 


O tą kelią aš bamiršiu, būsiu vėl ramus 
Tik tada, kai vėl sugrįžęs pamatysiu jus. 


O bičiuli, meilės šneką išklausyki lu, 
Te tava širdis bajunta tai, ką aš juntu. 


O manoji siela, jeigu meilę palikai, 
Tai džiaugsmų ir amžinybės nebegeisk baikai. 


Tada Hasanas suragino kupranugarius ir jojo, kol atvyko į Bag- 
dadą, Pasaulio Buveinę, Abasidų kalifato šventovę. Parėjęs namo 
jis pribėgo prie motinos, norėdamas ją pasveikinti, ir pamatė, kad 
toji sulysusi, sukritusi nuo nepaliaujamo verksmo, bemiegių naktų 
ir aimanų. Kai jis pasiteiravo apie žmoną ir vaikus, motina apalpo, 
ir tuomet Hasanas puolė ieškoti jų po visus kambarius, bet ne- 
rado nė pėdsako. Paskui jis nubėgo į šalinę ir pamatė, kad skrynia 
iškasta, o joje tuščia. 

Suprato Hasanas, kad žmona atgavo savo plunksnų apdarą ir 
išskrido pasiėmusi vaikus. Jis grįžo pas motiną ir pamatęs, kad 
toji atsipeikėjo, paklausė, kur jo žmona ir vaikai, o senutė pra- 
virkusi sušuko: 

— O vaike mano, teatlygina tau Alachas už juos! Štai trys jų 
kapai! 

Suriko Hasanas baisiu balsu ir griuvo be sąmonės, ir išgulėjo 
jis be judesio nuo ryto iki popietės, jo motina jau buvo bepra- 
randanti viltį, kad sūnus liks gyvas. Atsipeikėjęs Hasanas ėmė rau- 
doti, mušti sau per veidą, persiplėšė drabužius ir blaškydamasis 
po namus pasakė tokius dvieilius: 


Aš niekam abie meilę nesakau, 
Tačiau jinai liepsnoja dar smarkiau. 


Nieks negalės almiešti jos, tikiu, - 
Aš ją geriu be priemaišų jokių. 

Ir dar tokius: 


Ir brieš mane vienatvę kentė žmonės, 
Bijojo jos gyvieji ir velionys. 


Bet kad kam reiktų taib kaib man kentėti, 
Neteko nei malyti, nei girdėti 


Baigęs eiles, jis paėmė kardą, nuėjo pas savo motiną ir tarė: 

— Jei tu nepasakysi man teisybės, kaip čia viskas buvo, aš nu- 
kirsiu galvą tau, o paskui nusižudysiu pats! 

Ir motina sušuko: 

— Nedaryk to, vaike mano! Kišk kardą į makštis ir sėskis šalia, 
aš viską tau papasakosiu! 

Kai sūnus atsisėdo, ji ėmė pasakoti: 

— Jei aš nebūčiau mačiusi, kaip ji su ašaromis akyse reika- 
lauja išleisti ją į pirtį, ir nebūčiau bijojusi, kad tau grįžus ji pa- 
siskųs ir tu supyksi ant manęs, nė už ką nebūčiau ėjusi su ja pirtin, 
o jei Sit Zubeida nebūtų ant manęs supykusi ir jėga atėmusi rakto, 
aš jokiu būdu nebūčiau to apdaro ištraukusi, tegu ir mirtis bū- 
tų grėsusi. Bet tu pats žinai, kad nėra rankų, ilgesnių už kalifo. 
O kai apdaras atsidūrė tavo žmonos rankose, ji įdėmiai jį apžiūrėjo 
ir nudžiugo, kad tas sveikas ir nesugadintas. Tuomet ji apglėbė 
vaikus, užsimetė apdarą ir virtusi paukšte pavaikštinėjo po rūmus, 
o visi žiūrėjo į ją gėrėdamiesi jos grožiu, paskui užskrido ant stogo 
ir tarė man: „Kai tavo sūnus grįš ir prailgs jam išsiskyrimo naktys, 
kai parblokš jį meilės ir ilgesio viesulai, tegu ateina pas mane į 
Vako salas“. Štai kaip viskas buvo... 

Tuo tarpu išaušo rytas, ir Šachrazada nutraukė pasakojimą. 


Septyni šimtai devyniasdešimt aštuntoji 
naktis 


Kai atėjo septyni šimtai devyniasdešimt aštuntoji naktis, Šach- 
razada tęsė: 

Pasakojama, o laimingasai karaliau, kad motinai papasakojus 
visą teisybę apie žmoną ir vaikus, Hasanas suriko baisiu balsu ir 
griuvo apalpęs. Taip jis išgulėjo iki vakaro, o atsigavęs ėmė muštis 

per veidą ir lyg gyvatė raitytis po žemę. Motina verkdama sėdėjo 
šalia jo, o Hasanas išsiverkęs pasakė tokias eiles: 


Pažvelki į tą, kurį tu palikai: 
Gal baigsis kivirčai, vėl busim draugai. 


Suvargęs jisai lyg ligonis nūnai, 
Visai ne toksai, kokį lu bažinai. 


Lyg miręs iš meilės dabar jis išties, 
Tik taib nedejuoja žmogus bo mirties. 


Vienatvė — ne niekis, manim patikėk: 
Pamilusiam — mirt ar gyventi vis tiek. 


Paskui jis ėmė blaškytis po namus aimanuodamas, liedamas 
ašaras ir skųsdamasis, ir šitai truko penkias dienas, ir per tas die- 
nas jis nenurijo nė kąsnelio, neišgėrė nė lašo. Priėjusi motina ėmė 
maldauti, kad jis aprimtų, nustotų raudoti, bet Hasanas nė negir- 
dėjo, ką ji sako, tik verkė ir aimanavo. Motina guodė jį, bet jis 
neklausė ir pasakė tokias eiles: 


Ar taib atmoka mums už širdį gerą? 
Ar tai gazelėms juodaakėms dera? 


Ar medų tarp jos lūpų rasiu vėlei, 
Ar tik pigaus vynelio krautuvėlę? 


Priminkit tuos, kuriuos pražudė jausmas, — 
Juk retkarčiais paguodžia kito skausmas. 


Negniūžk — ne gėda būti nelaimingu, 
Apviltas tu ne pirmas iš brotingų. 


Paryčiu Hasanas užsnūdo ir susapnavo savo žmoną — nuliū- 
dusią, verkiančią. Garsiai surikęs jis pašoko iš miego ir pasakė 
tokius dvieilius: 


Tavasis atvaizdas mane kas mirksnį lydi, 
Švenčiausioje širdies kertelėje jis žydi. 

Numirčiau, jei vilties tave išvyst bristigčiau, 
Nemigčiau, jei tavęs sabnuos nebesutikčiau. 


Taip verkė, aimanavo ir sielvartavo jis ištisą mėnesį, o pas- 
kui jam atėjo į galvą mintis nukeliauti pas savo seseris, gal jos 
padės surasti žmoną. Hasanas pasišaukė kupranugarius, penkias- 
dešimt jų apkrovė visokiomis Irako retenybėmis ir palikęs motiną 
prižiūrėti namus leidosi į kelią. 

Jis skubėjo pas seseris genamas vilties, kad jos pagelbės jam 
susitikti su mylima žmona, ir jojo tol, kol išvydo seserų rūmus 
ant Debesų kalno. Jis įėjo, išdėliojo atvežtąsias dovanas, ir mer- 
ginos nudžiugo jį pamačiusios, o paskui paklausė: 

— O broli, gal kas nors atsitiko? Juk nuo tavo apsilankymo 
praėjo vos pora mėnesių. 

Apsipylė ašaromis Hasanas ir pasakė tokias eiles: 


Netekus mylimos, kraujuoja mano siela, 
Pasaulyje gražiam gyvent jai nebemiela. 


Ir ligai manajai išgydyt nėr jau vaisto, 
Nes daktarui kitam išgydyt ją neleista. 


Mieliausia, be tavęs akių aš nesudėjau 
Ir vien apie tave aš vėją klausinėjau. 


Buvai šalia tokia graži — bet siela dega, 
Ir kraujas iš akių - ne ašaros jau teka. 


Keleioi, jau ne jos mielam krašte paklydęs, 
Gal vėjas iš tenai mus nors trumpam išgydys. 


Ir Hasanas taip verkė, kad neteko sąmonės, o atsipeikėjęs pa- 
sakė tokius dvieilius: 


Tikiu, kad lemtis savo žirgą afgręš 
Ir, laikui atėjus, man mielą parves. 


Prikels mano viltį ir apdovanos. 
Juk žemėje nuolai nutinka kas nors. 

Ir paplūdęs ašaromis vėl apalpo, o atsipeikėjęs pasakė tokias 
eiles: 


Prisiekiu Alachu, nebegaliu kentėti. 
Ar tu patenkinta? Patinka man mylėti! 


Paliksi tu mane, nors aš nenusikallęs? 
Ateik, pasigailėk - gal dings vienatvės šaltis. 


Baigęs sakyti eiles, jis graudžiai pravirko ir apalpo, o atsigavęs 
pasakė tokias eiles: 


Sunku man užmigti, nelengva budėti, 
Kai ašaros graudžios neliauna riedėti. 


Tos ašaros žėri tarytum koralai, 
Kas kartą gausesnės jos rieda be galo. 


Ugnis mano sieloje apsigyveno: 
Ji skaudžiai liebsnoja tarp šonkaulių mano. 


Tave prisiminus, vėl ašaros krinta, 
Perkūnijos griaudžia, žaibai kraupūs švinta. 


Baigęs šias eiles, jis vėl pravirko ir griuvo apalpęs, o kai ati- 
toko, pasakė dar tokius dvieilius: 


Ar kaip aš kenti ir myli tu ištikima ? 
Ar manęs lig šiol ilgiesi taip kaib ir pirma? 


Kad Alachas trenktų meilę - ji tokia karti! 
Kad žinočiau, ką ta meilė žada ateity. 


Tavo atvaizdas žavingas lyg dvasia šviesi 
Prieš akis manąsias stovi, nors toli esi. 


Vien apie tave galvoju, vien tavęs geidžiu, 
Kai šalia balandis skundžias ulbesiu graudžiu. 

O Balandi, kai tu savo mylimos gedi, 
Ir mane sugraudini tu, su manim liūdi. 


Ir mane verti raudoti su tavim kartu, 
Apraudot tai, kas pradingo, ko neužmirštu. 


Tą, kuri seniai išėjo, vejasi mintis, 
Per naktis aš jos ilgiuosi, laukiu — gal sugrįš. 


Visos seserys ėmė garsiai raudoti ir mušti sau per veidus pa- 
mačiusios, kokia karšta meilė dega jo širdy, koks baisus ilgesys 
jį kamuoja. Jos paklausė, kas nutiko, ir Hasanas papasakojo, kas 
atsitiko namie, kol jis pas jas viešėjo. Nuliūdo merginos tai išgir- 
dusios ir paklausė, ar išskrisdama žmona nieko nepasakiusi. 

— Ji pasakė mano motinai, kad jei aš pasiilgsiu jos, galiu ateiti 
į Vako salas, — atsakė Hasanas. 

Išgirdusios tuos žodžius, merginos ėmė mirkčioti viena kitai 
ir susimąstė, o Hasanas su viltimi žvelgė į jas, paskui jos pakė- 
lė galvas ir viena iš jų sušuko: 

— Nėra jėgos ir galybės, didesnės už visagalį Alachą! Ištiesk 
ranką į dangų: jei jį pasieksi, tai pasieksi ir savo žmoną... 

Tuo tarpu išaušo rytas, ir Šachrazada nutraukė pasakojimą. 


Septyni šimtai devyniasdešimt devintoji 
naktis 


Kai atėjo septyni šimtai devyniasdešimt devintoji naktis, Šach- 
razada tęsė: 

Pasakojama, o laimingasai karaliau, kad merginos tarė Hasanui: 

— Ištiesk ranką į dangų: jei pasieksi jį, tai pasieksi ir savo žmo- 
ną su vaikais! 

Išgirdus tuos žodžius, Hasanui iš akių pasipylė ašaros lyg lietus, 
net drabužiai sušlapo, ir jis pasakė tokias eiles: 


Ir akys, ir skruostai raudoni vėl traukia, 
Ir dingsta ramybė, kai nemiga smaugia. 


O švelniosios, baltosios! Savo rūstybė 
Jūs žudote kūno ir sielos tvirtybę. 

Tarytum gazelės tos hurijos liaunos, 
Šventieji pamiltų, išvydę jas jaunas. 


Lyg ryto vėjeliai jos laigo bo sodą 


Ir manajai meilei nurimti neduoda. 


Iš bulko gražuolių bamilęs aš vieną, 
Ir siela manoji liepsnoja kas dieną. 


Jaunoji, švelnioji, lanksčioji būtybė! 
Jos veidas lyg rytas, blaukai jos — tamsybė. 


Ji traukia mane, ir galybė jaunuolių 
Apsvaigsta nuo skruostų ir žvilgsnių gražuolių. 


Pagailo seserims Hasano, ėmė raminti ir guosti jį, įkalbinėjo 
pasisemti kantrybės ir tvirtumo. Jaunylė sesuo priėjo prie jo ir tarė: 

— O broli, nuramink savo sielą ir nusišluostyk akis! Būk iš- 
tvermingas ir gausi tai, ko trokšti, nes tik to troškimai išsipildo, 
kuris kantriai kenčia ir neskuba, juk palengvėjimą suteikia atkak- 
lumas. Poetas yra pasakęs: 


Tu kamanas baleiski — tegu likimas skrieja, 
Išsaugok laisvą sielą prieš piktą laiko vėją. 


Kol tu akis užmerksi ir atsimerksi vėlei, 
Pradings, Alachui leidus, tamsios būties šešėliai. 


O paskui ji pridūrė: 

— Nurimk ir pasisemk kantrybės — dešimties metų sūnus ne- 
numirs devynerių, o ašaros ir sielvartas tik atima jėgas ir sveikatą. 
Pagyvenk pas mus, pailsėk, o aš sugalvosiu, kaip tau surasti žmoną 
ir vaikus, jei tik leis didysis Alachas! 

Pravirko Hasanas ir pasakė tokias eiles: 


Nuo kino ligų išsigydyt gali, 
Tik sielos žaizda neužgyja gili. 


Nuo meilės ligos vienas vaistas tiktai, 
Kai mylintis mylimą glaudžia tvirtai. 

Paskui jaunylė jį ėmė klausinėti kaip ir kodėl žmona išskri- 
do, ir kai Hasanas papasakojo, ji sušuko: 

— Prisiekiu Alachu, broli mano, aš norėjau tave įspėti, kad 
sudegintum plunksnų apdarą, bet šėtonas aptemdė man atmintį! 

Ir kuo daugiau jaunylė jį ramino, tuo labiau Hasanas sielvar- 
tavo, o paskui jis pasakė tokias eiles: 


Mylimoji viešpatauja mano širdyje, 
Nepakeisi to, ką Viešpats lėmė danguje. 


Ji arabų visą grožį sukaupė savy, 
Kaip gazelė mano sieloj laigo ji žavi. 


Man sunku bakelti gėlą meilės nuskaustos, 
Raudu aš, nors nieko gero iš graudžios raudos. 


0, ta keturiolikmetė! Ją lig šiol menu 
Tartum šviesų mėnesėlį - jam tiek balt dienų. 


Supratusi, kad žodžiais Hasano nenuraminsi, kad meilė ir il- 
gesys pribloškė jį, jaunylė verkdama nuėjo pas savo seseris, puolė 
joms po kojų ir ėmė prašyti, kad tos sugalvotų kokią nors gud- 
rybę, kaip Hasanui surasti žmoną ir vaikus, ir merginos pasida- 
vė, prižadėjo jaunylei sugalvoti ką nors, kad Hasanas galėtų nu- 
keliauti į Vako salas. 

Hasanas pragyveno pas jas visus metus, ir visus metus ver- 
kė ir sielvartavo. 

"Tos merginos turėjo dėdę, vardu Abd al Kadusas, kuris la- 
bai mylėjo vyriausiąją seserį, vieną kartą per metus būtinai ją ap- 
lankydavo ir patenkindavo visus jos norus ir įgeidžius. Merginos 
jam buvo papasakojusios visą Hasano istoriją — kaip jį apgavo 
magas, kaip jaunuolis išsigelbėjo ir kaip atkeršijo, ir dėdė nudžiu- 
gęs, kad viskas taip gerai baigėsi, padavė vyriausiajai maišelį su 
smilkalais ir tarė: 

— O mano brolio dukterie, jei turėsi kokių rūpesčių ar siel- 
vartų, mesk šiuos smilkalus į ugnį ir pakviesk mane: aš tučtuo- 
jau atvyksiu ir įvykdysiu tavo norą! 

Dabar nuo to pokalbio buvo praėję lygiai metai, ir vyriausioji 
tarė vienai seseriai: 

— Metai praėjo, o dėdė nepasirodė. Eik, atnešk skiltuvą ir mai- 
šelį smilkalų. 

Mergina atnešė ko prašoma, vyriausioji metė į ugnį žiupsnį 
smilkalų ir pašaukė dėdę vardu. Dar smilkalai nebaigė degti, o 
jau pakilo dulkių debesis, kuriam nusėdus pasimatė senis, jojantis 
ant dramblio. 

Netrukus jis įėjo pas seseris, tos jį maloniai pasveikino ir pa- 
bučiavo ranką, o kai senis atsisėdo, ėmė jį kalbinti ir klausinėti, 
kaip jis laikosi ir kodėl jo taip ilgai nebuvę. Abd al Kadusas tarė: 

— Sėdėjau aš dabar su žmona, o pajutęs smilkalų kvapą, at- 
skubėjau ant šio dramblio. Ko jūs iš manęs norite? 

— Mes pasiilgome tavęs, juk jau praėjo ištisi metai, o tavęs 
vis nėr ir nėr! 

— Aš buvau užimtas, ruošiausi rytoj pas jus atkeliauti! 

Taip jie sėdėjo kalbėdamiesi... 

Tuo tarpu išaušo rytas, ir Šachrazada nutraukė pasakojimą. 


Aštuonišimtoji naktis 


Kai atėjo aštuonišimtoji naktis, Šachrazada tęsė: 

Pasakojama, o laimingasai karaliau, kad kai seserys sėdėjo kal- 
bėdamosi su dėde, vyriausioji tarė: 

— Dėde, ar pameni, mes tau pasakojom apie Hasaną iš Basros, 
kurį čia atvedė magas Bachramas ir kuris paskui atkeršijo savo 
skriaudikui, pasakojom, kaip jis pagavo paukštę, karaliaus duk- 
terį, vedė ją ir iškeliavo į savo kraštą? 

— Taip pamenu. Ir kaip jam toliau klostėsi reikalai? — paklausė 
senis. 

— Žmona apgavo jį. Pasiėmusi abu sūnelius, ji išskrido į sa- 
vo šalį, kuomet Hasanas buvo išvykęs, o išskrisdama jo motinai 
pasakė, kad ją būsią galima rasti Vako salose. 

Senis palingavo galvą, nudūrė akis ir ėmė pirštu kažką braižyti 
ant žemės, paskui apsidairė ir vėl palingavo galvą, o Hasanas pa- 
sislėpęs žiūrėjo į jį. 

— Pasakyk ką nors, dėde! — paprašė merginos. — Mūsų šir- 
dys plyšta iš gailesčio. 

Abd al Kadusas dar sykį palingavo galvą ir tarė: 

— Deja, tasai žmogus negalės nukeliauti į Vako salas! 


128 


B0UU naktis 


Tuomet seserys pašaukė Hasaną, ir tas priėjęs prie šeicho Abd 
al Kaduso pabučiavo jam ranką ir mandagiais žodžiais jį pasvei- 
kino. Patiko seniui Hasanas, tad pasisodino jį šalia savęs, o mer- 
ginos tarė dėdei: 

— Pakartok, dėde, šiam jaunuoliui, ką sakei mums! 

Ir senis tarė: 

— Vaike mano, nebesikankink! Tu nenueisi į Vako salas, nors 
lydėtų tave skraidantys džinai, nes jas nuo tavęs skiria septyni slė- 
niai, septynios jūros ir septyni kalnai, tad kaip tu ten nukeliau- 
si, kas tau parodys kelią? Vardan Alacho, grįžk sau namo ir ne- 
sivargink be reikalo! 

Išgirdęs šeicho Abd al Kaduso žodžius, Hasanas ėmė taip verk- 
ti, kad net nualpo, pravirko ir visos merginos, o jaunylė persi- 
plėšė rūbus, ėmė taip mušti sau per veidą, kad net nualpo. Šeichas 
Abd al Kadusas, pamatęs tokius dalykus, pasigailėjo jų ir sušuko: 

— Nutilkit! — O paskui tarė Hasanui: — Nuramink savo sie- 
14 ir džiaukis — tavo troškimas išsipildys, jei leis didysis Alachas! 
Dabar kelkis ir sukaupk jėgas, nes keliausi su manim. 

Hasanas nudžiugo, atsisveikino su seserimis ir atgaivintas vilties 
leidosi paskui šeichą. 

Abd al Kadusas pasišaukė dramblį, sėdo jam ant nugaros, pa- 
sisodino už savęs Hasaną, ir jie jojo tris dienas ir naktis niekur 
nesustodami, kaip nesustoja krintantis žaibas. Galop prijojo didžiulį 
mėlyną kalną, ten visi akmenys buvo mėlyni, o to kalno vidury 
buvo ola su kiniškos geležies durimis. Kai jie nulipo nuo dramblio, 
šeichas rankos mostelėjimu paleido gyvulį, paskui priėjęs prie durų 
smarkiai pabeldė. Durys atsidarė ir išėjo juodaodis nuogas ver- 
gas, panašus į ifritą, dešinėje rankoje jis laikė kardą, o kairėje — 
plieno skydą. Pamatęs šeichą al Kadusą, tasai vergas metė kar- 
dą, priėjęs pabučiavo jam ranką, ir šeichas paėmęs Hasaną už ran- 
kos įsivedė vidun, o vergas paskui juos užvėrė duris. 

Hasanas pamatė, kad ola labai didelė ir plati, su skliautuo- 
tu koridorium. Nuėję gal kokią mylią jie atsidūrė tyruose, o ten 
stovėjo didžiulis stulpas, kuriame buvo dvejos geltonojo vario du- 
rys. Šeichas Abd al Kadusas atidarė duris ir tarė Hasanui: 

— Pasėdėk čia ir palauk manęs, tik žiūrėk, neatidaryk durų! 

Šeichas grįžo po kokios valandos, vedinas pabalnotu žirgu, ku- 
ris jei bėgdavo, tai skriste skrisdavo, o jei skrisdavo — tai net dul- 
kės jo nepavydavo. 

Šeichas užsodino Hasaną ant žirgo ir atidarė antrąsias duris, o 
už jų plytėjo didžiulė dykuma. Jie peržengė slenkstį, ir šeichas tarė: 

— O vaike mano, imk štai šį laišką ir jok ten, kur neš žirgas. 
Kai jis sustos prie tokių pat olos durų kaip šios, nušok nuo jo, 
permesk pavadį per balną ir paleisk. Žirgas įeis olon, bet tu jokiu 
būdu ten neik, stovėk prie durų penkias dienas ir kantriai lauk. 
Šeštą dieną pas tave ateis juodas senelis juodais rūbais, o jo balta 
barzda sieks bambą. Jį pamatęs pabučiuok jam rankas, jo rūbo 
skverną užsidėk ant galvos ir verk tol, kol jis pasigailės tavęs ir 
paklaus, ko tau reikia. Tuomet paduok jam šį laišką, ir jis paė- 
męs grįš olon, o tu vėl kantriai lauk penkias dienas. Šeštą die- 
ną būk pasiruošęs: jei ateis pats senis, žinok, kad prašymas bus 
patenkintas, o jei ateis kuris nors iš jo tarnų, žinok, kad atėjo tavęs 
užmušti. Ir dar įsidėmėk, vaike mano, kad tas, kuris nevengia pa- 
vojų, pražudo save... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai pirmoji naktis 


Kai atėjo aštuoni šimtai pirmoji naktis, Šachrazada tęsė: 

Pasakojama, o laimingasai karaliau, kad šeichas Abd al Ka- 
dusas nurodė Hasanui, ką jam daryti su įduotu laišku ir kas jo 
laukia, o paskui pridūrė: 

— Tas, kuris nevengia pavojų, pražudo save, ir jei tau gaila 
savo sielos, dar ne vėlu grįžti atgal. Jei nori, nugabensiu tave atgal 
pas savo brolio dukteris, o jos padės tau grįžti namo, į savo žemę, 
ir gal Alachas apdovanos tave žmona, dar puikesne už tą, kurią 
turėjai. 

— Kol nepasieksiu savo tikslo, gyvenimas man bus nemielas! — 
atsakė Hasanas. — Prisiekiu Alachu, nė už ką negrįšiu, kol nerasiu 
savo mylimosios, tegu ir gyvybę turėčiau paaukoti! 

Paskui jis apsipylė ašaromis ir pasakė tokias eiles: 


Nebėr mylimosios, o meilė vis auga, 
Šaukiu vidur lauko, kai sielvartas smaugia. 


Bučiuoju nuliūdęs žemes jos klajonių, 
Tačiau dar labiau jos ilgiuos po dejonių. 

Apsaugok, Alache, išėjusių sielas, 

Man liūdna, gyvenimas man nebemielas. 
Jie sakė: „Ištverk!“ — bet ir balys pranyko, 
Ir man vien atodūsiai sunkūs teliko. 


Menu jos žodžius baskutinįjį mirksnį: 
„Jei dingsiu, draugystės dienų nebamirški“. 


Kur kreiptis dabar? Kur ieškoti baguodos? 
Jos ilgisi mintys ir šviesios, ir juodos. 


O varge! Grįžau alsisveikint dar kartą, 
Kur valkioja priešai bikti tavo vardą. 


O skausme! Aš nujaučiau posūkį tokį. 
O meile, karščiau dar krūtinėj liepsnoki. 


Kai nėr mylimosios, nenoriu gyventi, | 
O jeigu sugrįš ji, bus džiaugsmas, bus šventė! 


Prisiekiu, kad ašaros jau ne bo vieną — 
Viena bo kitos rieda skruostais kas dieną. 


Šeichas Abd al Kadusas, išgirdęs Hasano eiles, suprato, kad 
atkalbinėti neverta, kad jaunuolio negąsdina jokie pavojai. Tuo- 
met šeichas tarė: 

— Žinok, vaike mano, kad Vako yra septynios salos, ten su- 
telkta didžiulė nekaltų mergelių kariuomenė. O vidinėse salo- 
se gyvena šaitanai, maridai ir burtininkai, ir dar ten gyvena vi- 
sokios gentys. Visi, kas buvo nukeliavę į tas žemes, žuvo — dar 
niekada nėra buvę, kad kas nors nueitų ten ir grįžtų gyvas ir 
sveikas. Užkeikiu tave Alacho vardu — skubėk namo pas savo 
artimuosius ir žinok, kad moteris, kurios tu ieškai, yra tų salų 
karaliaus duktė. Negi manai iki jos prieiti? Verčiau paklausyk 
manęs, vaike mano, ir galbūt Alachas duos tau ką nors dar pui- 
kesnio! 

— Prisiekiu Alachu, pone, — atsakė Hasanas, — net jei mane 
sukapotų į gabalėlius, mano meilė ir ilgesys tik dar sustiprėtų. Aš 

būtinai turiu nukeliauti į Vako salas, ir jei panorės didysis Ala- 
chas, grįšiu namo su ja ir vaikais. 
— Vadinasi, jokiu būdu negrįši atgal? — paklausė šeichas. 
— Jokiu būdu, — atsakė Hasanas, — o dabar tu pasimelsk už 
mane, galbūt Alachas netrukus grąžins man žmoną ir vaikus. 
Ir jis, pravirkęs iš begalinio ilgesio, pasakė tokias eiles: 


Mieliausi, geriausi pasauly visam, 
Tik jums mano akys ir mano klausa. 


Lig šiolei gyvenate mano širdy, 
Be jūsų būtis lyg našlaitė graudi. 


O ne, nepaliausiu aš jūsų mylėt, 
Bet meilė man lemia nelaimes kentėt. 


Nebėr šičia jūsų, ir dingo džiaugsmai, 
Ir liūdesiu tapo linksmybė ūmai. 


Be jūsų ganau žvaigždeles bo skliautus, 
Ir ašaros mano lyg ilgas lietus. 


Ilga ir naktis, kai užmigt negaliu, 
Kai veidą į šviesų mėnulį keliu. 


O vėjau, jei skrisi virš lų, kur ilgiuos, 
Priminki mane jiems, pasveikinki juos. 


Papasakok jiems apie mano kančias, 
Nes niekas žinios be tavęs nenunes. 


Baigęs sakyti jis taip pravirko, kad net nualpo, o kai atsipei- 
kėjo, šeichas Abd al Kadusas jam tarė: 

— Vaike mano, juk tu turi motiną, neversk jos lieti ašarų dėl 
tavęs! 

— Prisiekiu Alachu, pone, jei aš grįšiu, tai tik su žmona, o jei 
ne — verčiau tegu žūsiu! 

Paskui jis pravirko ir pasakė tokias eiles: 

Prisiekiu meile, nebaisu man žvelgt į tolį juodą, 
Ir aš esu juk ne iš tų, kur priesaiką išduoda. 


Jei pabandyčiau absakyt žmonėms aš savo bėdą, 
Be abejo, nutartų jie: „Šėtonas jį absėdo!“ 


Nelaimės, ašaros, gėla ir meilė ilgesinga — 
Koksai gi gali būt žmogus, kai visa tai apninka? 


Tuomet šeichas suprato, kad perkalbėti jo nepavyks, tad pa- 
davė laišką, palinkėjo sėkmės ir dar kartą paaiškino, ką reikia da- 
ryti. Paskui šeichas tarė: 

— Tuo laiškų aš atiduodu tave į Abu 'r Ruveišo, Muino duk- 
ters Bilkisės sūnaus, rankas. Jis mano mokytojas ir auklėtojas, 
visi žmonės, visi džinai jo klauso ir bijo. Keliauk, Alachui lei- 
dus! 

Hasanas suragino žirgą, ir tasai nuskriejo greičiau už žaibą, 
ir dešimtą kelionės dieną jis pamatė priešais kažką didžiulį, juo- 
desnį už naktį, dunksantį nuo rytų lig vakarų. Kai Hasanas pri- 
jojo arčiau, jo žirgas nusižvengė, ir iš visur suskrido žirgai — jų 
buvo daug daug, lyg lietaus lašų. Hasanas išsigando, kai suskri- 
dę žirgai ėmė trintis į jo žirgą, ir taip jie lėkė pirmyn, kol nusi- 
leido prie durų tos olos, apie kurią buvo kalbėjęs Abd al Kadusas. 
Hasanas nušoko nuo žirgo ir permetė pavadį per balną, kaip mokė 
šeichas, ir žirgas įėjo vidun, o Hasanas liko laukti. Jis susimąs- 
tė, jo širdį apėmė nerimas, nes nežinojo, kas laukia ateity... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai antroji naktis 


Kai atėjo aštuoni šimtai antroji naktis, Šachrazada tęsė: 

Pasakojama, o laimingasai karaliau, kad Hasanas atjojo prie 
olos, apie kurią jam buvo pasakojęs šeichas Abd al Kadusas, ir 
liko laukti nežinodamas, kas jo tyko ateity. Prie olos durų jis kan- 
triai stovėjo penkias dienas ir naktis mąstydamas, kuo viskas baig- 


"Bilkisė — pasak arabų padavimų, Sabos karalienė, 
karaliaus Saliamono (Suleimano ibn Daūdo) žmona. 

sis, liūdnas ir sielvartingas, o prisiminęs žmoną ir vaikus pasakė 
tokias eiles: 


Be jūsų mano siela tarytumei be vaisto, 
Ir mano akys žemę vien ašaromis laisto. 


Tremtis, išsiskyrimas, kančia - likimas mano, 
Aš ilgesio balaužtas, toli nuo gimto namo. 


Tiktai mylėti moku, jaučiu vien meilę graudžią, 
Kai nuožmumu vienatvės mane likimas baudžia. 


Tegu buvau nelaimėm aš nubaustas dėl meilės, 
Bet ar garbinga siela, batyrusi tai, gailis? 


Dar jis nebaigė sakyti, tik staiga atsidarė olos durys, ir išėjo 
šeichas Abu 'r Ruveišas, jis iš tikro buvo juodas, juodais rūbais, 
balta barzda iki bambos — visiškai toks, kaip buvo nupasakojęs 
šeichas Abd al Kadusas. Hasanas puolė prie jo kojų ir graudžiai 
pravirko, tuomet Abu 'r Ruveišas paklausė: 

— Kokį turi prašymą, vaike mano? 

Hasanas ištiesė laišką, ir šeichas paėmęs jį ir neištaręs dau- 
giau nė žodžio įėjo į olą. 

Jaunuolis vėl liko vienas ir sėdėjo prie durų, kaip buvo lie- 
pęs šeichas Abd al Kadusas, mąstydamas apie savo likimą, siel- 
vartaudamas ir verkdamas, o paskui jis pasakė tokias eiles: 


Šlovė didžiam Dangaus Karaliui! 
Mylėti — tai kentėt bedaliui. 


Kas meilės skonio nepažino, 
To tikras skausmas nekankino. 


Jei savo ašaras susemčiau, 
Tarp kraujo upių aš gyvenčiau. 


Dažnai net draugas nemylėjo, 
Net jis man gero nelinkėjo, 

Net suminkštėjęs smerkė jausmą, 


(4 


Ir aš tariau: „Pamiršiu skausmą“. 


Bet iš tiesų norėjau mirti, 
Akmuo palaikė man į širdį. 


Man taip sunku, net žvėrys rauda, 
Net tiems, kurie skrajoja, skauda. 


Hasanas verkė tol, kol patekėjo aušra, tada atsidarė olos durys 
ir išėjo šeichas Abu 'r Ruveišas, tik dabar apsirengęs baltais dra- 
bužiais. Jis pamojo Hasanui prieiti, paskui paėmė jį už rankos ir 
įsivedė olon, o Hasanas nudžiugo, kad dabar jo troškimas išsi- 
pildys. Šeichas ėjo pirma, Hasanas sekė jam iš paskos, taip jie ke- 
liavo pusę dienos, kol priėjo skliautuotą angą su plieno durimis. 
Abu 'r Ruveišas atidaręs duris įsivedė Hasaną vidun, o ten sie- 
nos buvo iš onikso akmens, išpieštos auksu. Galop jie priėjo didelę 
erdvią salę, išklotą marmuru, jos vidury augo sodas, pilnas įvai- 
riausių vaismedžių ir gėlių, medžiuose čiulbėjo ir kliegė paukš- 
čiai, savo giesmėmis šlovindami didįjį Alachą. Toje salėje vienas 
priešais kitą stovėjo keturi portikai, ir po kiekvienu buvo kam- 
barys su fontanu, ir ant kiekvieno fontano visų kampų stovėjo po 
auksinį liūto atvaizdą. Kiekviename kambaryje stovėjo krėslas, jame 
sėdėjo žmogus, aplinkui buvo prikrauta daugybė knygų, stovėjo 
aukso gorės su smilkalais, priešais kiekvieną šeichą sėdėjo mokiniai 
ir drauge skaitė knygas. 

Kai Abu 'r Ruveišas su Hasanu įėjo į salę, visi šeichai atsi- 
stojo ir pagarbiai juos pasveikino, tada Abu 'r Ruveišas davė jiems 
ženklą, kad paleistų savo mokinius, ir tie tučtuojau pakluso. Keturi 
šeichai susėdo priešais Abu 'r Ruveišą ir paklausė apie Hasaną, 
o Abu 'r Ruveišas tarė: 

— Papasakok, vaike mano, jiems visą savo istoriją nuo pra- 
džios iki galo, nieko nenuslėpdamas. 

Hasanas pravirko ir ėmė pasakoti, ir visi šeichai sušuko: 

— Tai tu esi tasai, kurį magas, užsiuvęs kupranugario kaily- 
je, užkėlė ant Debesų kalno? 

— Taip, — atsakė Hasanas. 

— Kaip tu sugebėjai nusileisti žemyn ir kokių stebuklų matei 
ant to kalno? 

Ir Hasanas jiems papasakojo nepraleisdamas nė vienos smul- 
kmenos: kaip jis užmušęs Bachramą ir išlaisvinęs kitą jaunuolį, 
kaip pagavęs mergelę, kuri tapusi jo žmona, kaip toji pasiėmu- 
si vaikus išskrido, išpasakojo savo sielvartus ir vargus, kuriuos buvo 
iškentėjęs. Stebėjosi šeichai klausydamiesi to pasakojimo, o paskui 
tarė Abu 'r Ruveišui: 

— O šeichų šeiche, prisiekiame Alachu, šis jaunuolis iš tikro 
yra nelaimingas, gal tu jam padėtum atgauti žmoną ir vaikus... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai trečioji naktis 


Kai atėjo aštuoni šimtai trečioji naktis, Šachrazada tęsė: 

Pasakojama, o laimingasai karaliau, kad šeichai, išklausę vi- 
są Hasano istoriją, tarė Abu 'r Ruveišui: 

— Šis jaunuolis iš tikro nelaimingas, gal tu jam padėtum at- 
gauti žmoną ir vaikus? 

— O broliai, tai nepaprastai sunkus ir pavojingas dalykas, ir 
aš dar nemačiau žmogaus, kuris taip nevertintų gyvenimo. Juk jūs 
žinote, kad į Vako salas niekas nėra nukeliavęs be didžiulio pa- 
vojaus gyvybei, jūs žinote salų gyventojų galią ir stiprybę, ir pri- 
siekiu Alachu, aš neįžengsiu į jų žemę ir nepriešgyniausiu jiems. 
Kaip šis žmogus prieis prie galingiausiojo karaliaus dukters? Kas 
imsis nuvesti jį ten? 

— O šeichų šeiche, — atsakė seniai, — šį žmogų pražudė aistra, 
jis nebijo pavojų ir atnešė tavo brolio Abd al Kaduso laišką, todėl 
tu turėtum jam padėti. 

Tuomet Hasanas puolė bučiuoti Abu 'r Ruveišui kojas, užsi- 
dėjo sau ant galvos jo rūbų skverną ir pravirkęs sušuko: 

— Prašau tavęs, vardan Alacho, padėk man surasti žmoną ir 
vaikus, nors per tai aš pražudyčiau savo širdį ir sielą! 

Šeichai irgi pravirko iš gailesčio ir tarė Abu 'r Ruveišui: 

— Padėk šitam vargšeliui, Alachas tau atlygins už gerą dar- 
bą, padaryk tai dėl savo brolio, šeicho Abd al Kaduso! 

— Nelaimingas šis jaunuolis, ir jei jis žino, kam ryžtasi, pa- 
dėsiu jam kiek galėdamas, — atsakė Abu 'r Ruveišas. 

Išgirdęs šiuos žodžius, Hasanas nudžiugo, pabučiavo rankas 
jam ir visiems šeichams dėkodamas už pagalbą. 

Tuomet Abu 'r Ruveišas parašė laišką, užantspaudavo jį ir įda- 
vė Hasanui, o paskui dar davė jam odos maišelį, kuriame buvo 
smilkalai ir skiltuvas, ir tarė: 

— Saugok jį, jei kada pateksi į bėdą, uždek smilkalus ir pa- 
šauk mane, aš tučtuojau atskubėsiu tavęs gelbėti. 

Paskui šeichas liepė iškviesti ifritą iš skraidančiųjų džinų, ir 
kai tas atlėkė, paklausė: 

— Kuo tu vardu? 

— Esu tavo vergas Dachnašas ibn Faktašas! 

Šeichas liepė jam prieiti arčiau ir pašnibždėjo į ausį keletą žo- 
džių. Ifritas tik palingavo galvą, o šeichas Hasanui: tarė: 

— Sėskis skraidančiajam Dachnašui ant pečių, o kai jis pakils 
iki dangaus ir tu išgirsi angelus šlovinant ir liaupsinant dangaus 
valdovą, nepradėk šlovinti drauge su jais, antraip žūsit abu — ir 
tu, ir ifritas! 

— Aš visai neprasižiosiu! — sušuko Hasanas. 

— Antrą dieną, auštant, jis nuleis tave ant baltos žemės, švarios 
lyg kamparas, ir tu dešimt dienų eik vienas nosies tiesumu, kol 
pasieksi miesto vartus. Įėjęs vidun pasiteirauk kelio pas karalių, 
o nuėjęs pas jį palinkėk jam ramybės, pabučiuok ranką ir atiduok 
šį laišką, ir kad ir ką jis patartų — klausyk. 

— Klausau ir vykdau! — atsakė Hasanas ir išėjo su ifritu, o 
šeichai iš širdies palinkėjo jam visa ko geriausio. 

Ifritas pasisodino Hasaną ant peties ir pakilo iki dangaus, kur 
buvo girdėti, kaip angelai garbina vienatinį Alachą, o rytą ifri- 
tas nuleido jaunuolį ant žemės, baltos lyg kamparas, ir paliko jį 
ten. Hasanas dešimt dienų keliavo tiesiai į priekį ir pasiekė miesto 
vartus. 

Kai jis paklausė, kaip nueiti pas karalių, jam parodė kelią ir 
pasakė: 

— Mūsų karalius yra vardu Chasūnas, jis valdo Kamparo žemę, 
o jo kariai užpildo visą žemę skersai ir išilgai. 

Hasanas gavo leidimą įeiti pas valdovą ir pamatęs, kad tai iš 
tiesų didis karalius, pabučiavo žemę prie jo kojų. 

— Kokia bėda tave ištiko? — paklausė karalius. 

Hasanas tylėdamas pabučiavo laišką ir padavė jam, o tasai 
perskaitęs palingavo galvą ir liepė savo tarnams nuvesti jaunuolį 
į Svečių namus, kur Hasanas praleido tris dienas valgydamas ir 
gerdamas, nematydamas nieko daugiau, tik patarnaujantį vergą, 

kuris ėmė jį kalbinti, linksminti ir klausinėti, kaip ir ko jis at- 
keliavęs į šias žemes, ir Hasanas papasakojo jam visą savo is- 
toriją. 

Ketvirtą dieną vergas nuvedė Hasaną pas karalių, ir šis jam 
tarė: 

— Vaike mano, tu atėjai pas mane, kad padėčiau nukeliauti 
į Vako salas, kaip rašo šeichų šeichas. Netrukus aš tave nusių- 
siu ten, tik tavęs laukia daug pražūtingų vietų, bevandenių dy- 
kumų ir begalės visokiausių baisybių. Tik pakentėk, aš būtinai su- 
galvosiu kokią nors gudrybę, kad pasiektum savo tikslą, jei tik 
leis didysis Alachas. Žinok, vaike mano, kad ten stovi deilemi- 
tų kariuomenė, bet negali įžengti į tas salas. Tačiau dėl šeichų 
šeicho Abu 'r Ruveišo, Muino dukters Bilkisės sūnaus, aš negaliu 
siųsti tavęs atgal nepatenkinęs jo ir tavo troškimo. Netrukus pas 
mus atplauks laivai iš Vako salų, aš įsodinsiu tave į patį pirmą- 
jį, plaukiantį atgal, ir liepsiu kapitonui pasirūpinti tavimi. Ir kiek- 
vienam, kuris klaus, kas tu toks ir ko ten plauki, atsakyk esąs ma- 
no žentas. Vako salose išlipęs į krantą pamatysi stovint daug suolų, 
tai tu palįsk po kuriuo nors ir lauk nejudėdamas. Kai sutems nak- 
tis, pamatysi moterų kariuomenę, atėjusią saugoti prekių. Tuomet 
ištiesk ranką ir čiupk tą moterį, kuri atsisės ant tavo suolo, ir pa- 
prašyk jos globos. Ir žinok, vaike mano, jei ji sutiks tave globoti 
ir ginti, tavo troškimas išsipildys, tū susitiksi su žmona ir vaikais, 
o jei nesutiks — nepuoselėk vilties likti gyvas ir iš anksto apraudok 
save. Žinok, kad tu statai savo gyvybę į didelį pavojų, bet nie- 
ko daugiau aš negaliu dėl tavęs padaryti... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai ketvirtoji naktis 


Kai atėjo aštuoni šimtai ketvirtoji naktis, Šachrazada tęsė: 

Pasakojama, o laimingasai karaliau, kad karalius Chasūnas pa- 
mokė Hasaną, ką daryti nukeliavus į Vako salas, ir pridūrė: 

— Nieko daugiau aš negaliu dėl tavęs padaryti, ir žinok, kad 
jei dangaus valdovas neglobotų tavęs, jokiu būdu nebūtum atke- 
liavęs net čionai. 


"Deilemitai — Vakarų Irano Deilemo srities gyventojai. 

Išgirdęs tuos žodžius, Hasanas taip pravirko, kad net apalpo, 
o atsigavęs pasakė tokius dvieilius: 


Gyvensiu tiek, kiek skyrė man lemtis, 
Tik laikui pasibaigus, glaus mirtis. 


Kai liūtai nelauktai mane užtiks, 
Aš nugalėsiu, jei dar laiko liks. 


Paskui Hasanas pabučiavo žemę prie karaliaus kojų ir tarė: 

— O valdove, ar greit atplauks laivai' iš Vako salų? 

— Jie atplauks po mėnesio, išbus čia du mėnesius, kol par- 
duos atsivežtas prekes, ir plauks atgal. Tad žinok, kad iškeliau- 
si iš čia ne anksčiau kaip po trijų mėnesių. 

Paskui karalius liepė jam eiti į Svečių namus ir įsakė tarnams 
nunešti ten visko, ko tik gali prireikti, — maisto, gėrimų ir karališkų 
rūbų. 

Po mėnesio atplaukė laivai, ir karalius pats palydėjo Hasaną į 
laivą, stovintį toli jūroje, apsuptą daugybės valtelių, kuriomis prekės 
buvo gabenamos į krantą. Kai iki išvykimo liko trys dienos, karalius 
pasikvietė Hasaną, davė jam visa, ko gali prireikti kelionėje, ir dar 
gausybę dovanų, o paskui pasikvietė laivo kapitoną ir tarė: 

— Nusivesk tą jaunuolį į laivą ir niekam apie jį nepasakok, 
nuplaukęs palik jį Vako salose. 

— Klausau ir vykdau! — atsakė kapitonas. 

O Hasanui karalius atsisveikindamas taip tarė: 

— Niekam laive neprasitark, kas esi ir ko plauki į tas salas, 
antraip palydėsi savo gyvastį! 

— Klausau ir vykdau! — atsakė Hasanas, atsisveikino su juo 
palinkėjęs ilgų gyvenimo metų bei nugalėti visus priešus ir pa- 
vyduolius. 

"Tuomet kapitonas paguldė Hasaną į skrynią, įnešė ją laivan 
drauge su kitomis prekėmis, ir laivas išplaukė. Po dešimties dienų 
jis išmetė inkarą Vako salose, ir kapitonas, išvedęs jaunuolį kran- 
tan, paliko jį vieną. Hasanas ten pamatė begalę suolelių, jų skaičių 
žino tik didysis Alachas, ir jis ėjo, kol vienas suolelis krito jam 
į akis, ir pasislėpė po juo. 

Kai užstojo naktis, atėjo daugybė moterų, lyg koks skėrių de- 
besis užplūdo, jos buvo apsišarvavusios, o rankose laikė nuogus 

kardus. Pamačiusios prekes, moterys ėmėsi jų, o paskui susėdo 
pailsėti, ir viena atsisėdo ant to suolelio, po kuriuo kiūtojo susi- 
rietęs Hasanas. Tuomet jis čiupo jos rūbų skverną, užsidėjo jį ant 
galvos, verkdamas puolė bučiuoti jai rankas ir kojas. 

— Ei tu, atsistok tiesiai, kol niekas tavęs nepamatė ir neužmu- 
šė! — tarė moteris. 

Hasanas atsistojo, pabučiavo moteriai rankas ir tarė: 

— O ponia, šaukiuosi tavo globos! — ir pravirkęs pridūrė: — 
Pagailėk to, kuris išsiskyrė su artimaisiais, žmona ir vaikais, ku- 
ris atskubėjo čia, kad vėl juos pamatytų, statydamas į pavojų savo 
širdį ir sielą. Pagailėk manęs ir žinok, kad už šį darbą nusipel- 
nysi rojų! O jei nesiimsi manęs globoti, prašau tavęs, vardan Ala- 
cho — paslėpk mane! 

O pirkliai jau ėmė dairytis į Hasaną, besikalbantį su moterim, 
kuri išgirdusi jo žodžius pagailėjo vargšo jaunuolio, nes suprato, 
kad jis atkeliavo čia nepaisydamas pavojų dėl svarbaus dalyko. 
Ji tarė: 

— Vaike mano, nusišluostyk ašaras ir nuramink savo sielą! Lisk 
atgal po suolu ir kiūtok iki kitos nakties, o Alachas tegu pada- 
ro taip, kaip nori! 

Hasanas vėl susirangė po suolu, o kariūnės tęsė savo darbą, 
iki pat ryto degindamos žvakes su alaviju ir žalia ambra. 

Rytą atplaukė kiti laivai, pirkliai vėl ėmė nešioti į krantą pre- 
kes, ir taip tęsėsi iki nakties, o Hasanas vis tupėjo po suolu, verkė 
ir aimanavo nežinodamas, ką jam ruošia likimas. Staiga priėjo mo- 
teris, kurios pagalbos jis prašė, ir padavė jam grandžiuotus marš- 
kinius, kardą, paauksuotą diržą ir ietį. Hasanas suprato, jog moteris 
nori, kad jis apsitaisytų tais dalykais, ir atsistojęs apsivilko marš- 
kinius, užsisegė diržą, pririšo kardą ir atsisėdo ant suolo; o jo lie- 
žuvis nepavargdamas meldėsi ir dėkojo Alachui... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai penktoji naktis 


Kai atėjo aštuoni šimtai penktoji naktis, Šachrazada tęsė: 

Pasakojama, o laimingasai karaliau, kad Hasanas apsitaisė šar- 
vais, kuriuos jam atnešė kariūnė, sutikusi jį globoti, ir atsisėdo ant 
suolo dėkodamas Alachui už pagalbą. Jam taip besėdint, sušvy- 

tuliavo žvakės, sužiburiavo deglai, ir atėjo kariūnės, o Hasanas 
atsistojo ir įsimaišė į jų būrį, tapęs tarytum viena iš jų. 

Su aušra kariūnės patraukė į savo palapines, ir Hasanas drau- 
ge, o paskui jis įžengė į vieną palapinę, ir paaiškėjo, kad patai- 
kė pas savo draugę, kuri jį priglobė. Moteris nusimetė šarvus ir 
veido dangalą, ir Hasanas pamatė, kad tai pražilusi senė žydro- 
mis akimis ir didele nosimi, neapsakomai bjauri pažiūrėti: rauplėtu 
veidu, išslinkusiais antakiais, iškirmijusiais dantimis, raukšlėtais 
skruostais ir žilais plaukais, varvančia nosimi, visa apsiseilėjusi. 
Tai apie tokias kaip ji yra pasakęs poetas: 


Devynios klastos jos raukšlių tamsybėj, 
Kiekvienoje — bo bragaro baisybę. 


Šlykšti burna išduoda bjaurų būdą, 
Atvėbusios lyg šerno lūpos juda. 


Tai buvo išplikusi baisenybė, panaši į dėmėtąją gyvatę. Pa- 
mačiusi Hasaną senė labai nustebo ir sušuko: 

— Kaip žmogus sugebėjo atkeliauti į šias žemes, kokiu laivu 
jis atplaukė ir kaip liko gyvas? 

Ir ji ėmė klausinėti Hasaną stebėdamasi, kaip jis čia atsidū- 
rė, O jis krito jai po kojomis ir ėmė taip verkti, kad net apalpo, 
o atsigavęs pasakė tokias eiles: 


Kada gi susitiksime mes vėlei 
Ir mūs dienų jau nebegaubs šešėliai? 


Šalia bus ta, kurią geidžiu išvysti, 
Nelaimės baigsis, liks jaunų draugystė. 


Jei Nilas mano ašarom balvintų, 
Visas žemes pasauly sudrėkintų. 


Užlietų jos Egiplo žemę gražią 
Ir Širiją, Iraką, ir Hidžazą. 


Tik dėl tavęs, mieloji, raudu gailiai. 
Pasigailėk ir sugrąžink man meilę. 

Baigęs eiles, Hasanas vėl ėmė lieti ašaras ir prašyti jos pagal- 
bos. Pamačius jo sielvartą, širdgėlą ir kančią, senės širdį suspaudė 
gailestis, ir ji tarė: 

— Nieko daugiau nebijok, aš imuosi tave globoti! 

Tuomet Hasanas papasakojo, kaip čia atkeliavo, ir nustebu- 
si senė tarė: 

— Nuramink savo sielą ir nusišluostyk ašaras! Daugiau bijo- 
ti tau nėra ko, tu suradai tai, ko ieškojai, ir išsipildys tavo troš- 
kimas, jei leis didysis Alachas! 

Nudžiugo Hasanas, kad viskas taip gerai jam išėjo. Paskui senė 
susikvietė kariuomenės vadus (o tai buvo paskutinė mėnesio diena) 
ir liepė pranešti visiems kariams, kad ryt rytą reikės išžygiuoti iš 
čia ir kad niekas nedrįstų pasilikti. Tie išskubėjo vykdyti įsaky- 
mo, ir tuomet Hasanas suprato, kad ši senė yra vyriausioji vadė, 
kad jai patikėta aukščiausia valdžia. 

Toji senė buvo vardu Šavachė, o vadino ją visi Um ad Dava- 
che. Ji iki pat ryto teisė, draudė ir leido, o tuomet visos kariūnės 
išsirikiavusios išžygiavo, liko tik senė ir Hasanas. Šavachė tarė: 

— Eikš arčiau, sūnau mano! — O kai jis priėjo, tarė: — Papa- 
sakok man, kodėl tu, nepaisydamas baisių pavojų, atkeliavai čia? 
Juk žinojai, kad gali pražūti! Papasakok man visą teisybę, nieko 
nenuslėpdamas, ir nebijok manęs. Aš ėmiausi tave globoti, nes 
pagailo man tavo jaunystės, ir jei žinosiu, kaip viskas yra, padėsiu 
tau pasiekti tikslą, nors ir kažin kas atsitiktų. O kad kreipeisi pa- 
galbos į mane, niekam neleisiu tavęs nuskriausti! 

Tuomet Hasanas papasakojo senei visą savo istoriją — kaip 
jis sugavo paukštę, kaip vedė ir gyveno su ja, ir kaip ji, sužino- 
jusi, kur paslėptas plunksnų apdaras, pasiėmė sūnus ir išskrido. 
Senė išklausiusi palingavo galvą ir tarė: 

— Garbė Alachui, kuris išsaugojo tave ir atvedė į mano pa- 
lapinę! Jei būtum patekęs kitai, būtum pražuvęs, tavo noras niekad 
nebūtų išsipildęs! O tikslą pasiekti tau padėjo troškimų nuoširdu- 
mas ir meilė žmonai bei vaikams, antraip būtum išsigandęs pa- 
vojų. Dabar reikia tau padėti, jei jau didysis Alachas išsaugojo 
tavo gyvybę. Tik žinok, vaike mano, kad tavo žmona yra septintoje 
salyno saloje, nuo mūsų iki jos — septyni mėnesiai kelio žygiuojant 
dieną ir naktį. Keliaudami mes pirmiausia pamatysime Paukščių 
žemę, kur nuo garsių riksmų ir sparnų plasnojimo vienas paukštis 
negirdi kito... 

Tuo tarpu išaušo rytas, ir Šachrazada nutraukė pasakojimą. 

Aštuoni šimtai šeštoji naktis 


Kai atėjo aštuoni šimtai šeštoji naktis, Šachrazada tęsė: 

Pasakojama, o laimingasai karaliau, kad senė sakė Hasanui: 

— Tavo žmona yra septintojoje saloje, iki jos septyni mėne- 
siai kelio. Keliaudami mes pirmiausia prieisime Paukščių žemę, 
kur per kliegesį ir sparnų plasnojimą vienas paukštis negirdi ki- 
to, ir per tą žemę eisime vienuolika dienų ir naktų, tada pama- 
tysime Žvėrių žemę, ir nieko nebus girdėti per hienų, vilkų ir liūtų 
stūgavimą ir riaumojimą. Po dvidešimties kelionės dienų mes at- 
sidursime Džinų žemėje, kur garsūs džinų riksmai, jų ugnies ka- 
muoliai, kibirkštys ir dūmai apkurtina ausis ir apžilpina akis, mes 
nieko nei matysime, nei girdėsime. Ir niekas negalės atsigręžti at- 
gal — antraip mirs. Toje vietoje raitelis palenkia prie balno gal- 
vą ir nepakelia jos tris dienas. Paskui mes pamatysime aukštą kalną 
ir sraunią upę, ir žinok, vaike mano, kad Vako salų kariuome- 
nę sudaro nekaltos mergelės, o valdantis mus karalius — mote- 
ris. Tos septynios Vako salos nusidriekusios taip toli, kad skubantis 
raitelis keliautų ištisus metus. Prie tos upės stūkso dar vienas kal- 
nas, kuris vadinamas Vako kalnu, o tasai pavadinimas kilo nuo 
vako medžio, kurio šakos panašios į Adomo sūnų galvas. Kai ima 
tekėti saulė, tos galvos visos kartu ima šaukti: „Vak! Vak! Gar- 
bė valdovui kūrėjui!“ Tada mes jau žinom, kad saulė patekėjo. 
O kai saulė ima leistis, galvos vėl šaukia: „Vak! Vak! Garbė val- 
dovui kūrėjui!“ Ir mums nereikia nė žiūrėti, mes žinom, kad saulė 
jau nusileido. Nė vienas vyras negali pas mus gyventi, negali nė 
kojos įkelti į mūsų žemę, nes taip įsakė mūsų valdovė, kuriai pa- 
klūsta net nuolankumo nepažįstančių džinų ir šaitanų gentys, ji 
valdo tiek burtininkų, kad jų skaičių žino tik tasai, kuris juos su- 
kūrė. Ir jei tau baisu, aš pasiųsiu žmogų, kuris nuves tave prie 
kranto ir įsodins į laivą, plaukiantį tavo tėvynėn, bet jei nori, lik 
čia, aš neprieštarauju, globosiu tave, kol išsipildys tavo troškimas, 
jei tik leis didysis Alachas! 

— O ponia, aš nesiskirsiu su tavim, kol nesusitiksiu su žmo- 
na, net jei turėčiau gyvybę palydėti! — atsakė Hasanas. 

— Na, dabar nuramink savo širdį, nes netrukus pasieksi tikslą. 
Aš būtinai viską papasakosiu karalienei, kad ji tau padėtų! 

Hasanas palinkėjo senei visa ko geriausio, pabučiavo jai rankas 
dėkodamas už kilniaširdę pagalbą ir nuėjo su ja mąstydamas apie 

visas baisybes, laukiančias jo svetimoje žemėje, net pravirko su- 
sigraudinęs ir pasakė tokias eiles: 


Pučia vėjas iš to krašto, kur jos palapinė. 
Ak, drauguže, man iš meilės mintys susipynė. 


Ta naktis, kai suartėjam, lyg diena šviesiausia, 
Ta diena, kai skirtis reikia, lyg naktis juodžiausia. 


Atsisveikint su mieląja man sunku kas kartą, 
Isšsiskirti su mielaisiais niekada neverta. 


Skundžiuos mylimai prislėgtas sielvarto didžiulio, 
Neturiu basauly draugo, neturiu bičiulio. 


Aš tavęs, o mylimoji, negaliu bamiršti, 
Kai aplink piktieji žmonės nepaliauja niršti. 


Ta aistra, ta neregėta ašarom nugirdė, 
Tu basikeitei be galo, praradau aš širdį. 


Kas ištroškęs meilės bijo briekaištų tūžmingų, 
Tas iš tikro nusipelno žodžių briekaištingų. 


Paskui senė liepė mušti būgnus, skelbiančius žygio pradžią, 
ir kariuomenė pajudėjo, o Hasanas ėjo su sene paskendęs ap- 
mastymuose ir sakydamas eiles, ir senė ragino jį neprarasti kan- 
trybės, guodė jį, bet jaunuolis nesuprato, kas jam buvo sakoma. 
Jie priėjo primąją salą iš septynių — Paukščių žemę, ir Hasanas 
pamanė, kad pasaulis persivertė, toks klaikus ten buvo triukš- 
ir pamanė sau: „Jei tai Paukščių žemė, tai kokia bus Žvėrių 
žemė?“ 

Šavachė pamačiusi, kas jam darosi, ėmė šaipytis ir tarė: 

— Vaike mano, jei tu šitaip išsigandai čia, tai kas bus kito- 
se salose? 

Hasanas kreipėsi į Alachą maldaudamas jo pagalbos, ir taip 
jie perėjo Paukščių žemę. Paskui jie kirto Žvėrių žemę ir įžengė 
į Džinų žemę. Ir kai Hasanas ją pamatė, baisiausiai išsigando ir 


145 


B06 naktis 


„0. 502 


ėmė apgailestauti, kad atėjo net čia. Bet galop Džinų žemė liko 
toli užpakaly, jie pasiekė upę ir pasistatė palapines milžiniško kalno 
papėdėje. Senė pasodino Hasaną ant marmuro suolelio, puošto 
perlais, brangiaisiais akmenimis ir raudonojo aukso juostelėmis, 
visos kariūnės pražygiavo pro jį ir nuėjo valgyti, gerti ir ilsėtis, 
nes jau buvo savo žemėje. O Hasanas užsidengė galvą apsiaus- 
to skvernu, matėsi tik akys. 

Staiga būrys merginų priėjo prie Hasano palapinės, stovinčios 
ant upės kranto, nusimetė drabužius ir subrido vandenin. Jos ėmė 
žaisti ir taškytis nekreipdamos dėmesio, žiūri į jas Hasanas ar ne, 
nes laikė jį karalaite, ir Hasano styga įsitempė, kai jis žiūrėjo į 
nuogas merginas ir tarp jų šlaunų matė įvairiopų daikčiukų — 
minkštų, putlių, riebių, pilnų, tobulų, plačių ir gausių. O merginų 
veidai buvo lyg pilnatys, plaukai — lyg naktis virš dienos, mat jos 
visos buvo karalių dukterys. 

Paskui senė pasodino Hasaną ant suolelio, ir merginos, bai- 
gusios praustis, nuogos pražygiavo pro jį, tarytum pilnatys šva- 
riame danguje, ir senė tikėjosi, kad tarp jų Hasanas pažins savo 
žmoną, tačiau būriai ėjo vienas po kito, o Hasanas vis kartojo: 
„Tarp šitų jos nėra, o ponia...“ 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai septintoji naktis 


Kai atėjo aštuoni šimtai septintoji naktis, Šachrazada tęsė: 

Pasakojama, o laimingasai karaliau, kad merginos žygiavo pro 
Hasaną, ir senė vis klausinėjo, ar tarp jų nėra jo žmonos, bet jis 
vis sakė, kad nėra. 

O paskui praėjo pro juos moteris, kuriai patarnavo dešimt ver- 
gių ir trisdešimt tarnaičių — visos jos buvo aukštakrūtės merge- 
lės, — ir nusirengusios subrido vandenin. Ponia ėmė erzinti tar- 
naites ir stumdyti jas į vandenį, o paskui, kai išlipo į krantą, vergės 
padavė poniai šilko rankšluosčius, siuvinėtus auksu, džinų darbo 
drabužius ir papuošalus, ir ji išsipusčiusi išdidžiai praėjo su sa- 
vo vergėmis. 

Pamačius ją, Hasano širdis suspurdėjo, ir jis sušuko: 

— Štai moteris, kuri labiausiai panaši į paukštę, matytą sese- 
rų rūmuose, ji lygiai taip erzino savo tarnaites! 

— O Hasanai, ar tai tavo žmona? — paklausė senė. 

— Ne, prisiekiu tavo gyvenimu, ponia, tai ne mano žmona, 
aš jos niekada nė akyse nesu matęs. Ir čia nėra nė vienos mer- 
ginos, kuri prilygtų mano žmonai lieknumu, grožiu, žavesiu ir su- 
dėjimo puikumu. 

— Nupasakok man ją, visus jos privalumus, — tarė senė. — Aš 
pažįstu visas Vako salų merginas, nes vadovauju ir prižiūriu ka- 
riuomenę. Ir jei iš tavo pasakojimo aš pažinsiu ją, būtinai sugal- 
vosiu kokią nors gudrybę, kad ją atgautum. 

Hasanas ėmė pasakoti: 

— Mano žmona nuostabaus veido ir liekno liemens, jos skruos- 
tai apvalūs, krūtinė aukšta, akys juodos ir didelės, kojos tvirtos, 
dantys balti; jos balsas saldus ir liejasi lyg balzamas, ji panaši į 
liauną vytelę. Jos visos savybės nematytai puikios, burna rausva, 
lūpos švelnios, akys paryškintos, ant dešiniojo skruosto ji turi ap- 
gamėlį, o ant pilvo po bamba — žymę. Jos veidas šviečia lyg ap- 
valus mėnulis, jos liemuo liaunas, o klubai apvalūs, jos seilės iš- 
gydo ligonį, tarytum ji būtų Kausaras ar Selsebilis . 

— Dar pridurk ką nors, — tarė senė. 

— Mano žmona nuostabaus veido, ovalių skruostų ir ilgo kaklo; 
jos akys paryškintos, skruostai lyg koralai, burna lyg karneolio ant- 
spaudas, lūpos skaisčiai raudonos, prie jų nereikia nei taurės, nei 
ąsočio. Ji švelnaus sudėjimo, o jai tarp šlaunų yra kalifato sos- 
tas, ir jokiose šventose vietose nėra didesnės šventenybės, kaip 
yra apie tai pasakęs poetas: 


To žodžio nelaikyki nešvankiu, 
Juk tu pažįsti jo visas raides: 


Tik keturis badaugink iš benkių, 
Šešis badauginki iš dešimties. 


Paskui Hasanas pravirko ir pasakė tokias eiles: 


O širdie, kai tave mylimoji palieka, 
Pasakyt, kad užmirši, neskubėki tu niekad! 


*"Kausaras, Selsebilis — pasak musulmonų padavimų, 
rojaus šaltiniai. 

Pakentėk — ir bražus tavo priešai biktieji, 
Patikėk, nenusivilia niekad kantrieji. 


Ir dar tokias: 


Jeigu nori išsigelbėt, - niekur neskubėki, 
Nevilties anei puikybės sieloj neturėki. 


Kantriai kęski - nesidžiauki, neliūdėki, drauge, 
Nusivilsi - bagalvoki, kiek dar gero laukia. 


Senė susimąstė nuleidusi galvą, o paskui pažvelgusi į Hasa- 
ną sušuko: 

— Vardan Alacho, tu — mano išbandymas, Hasanai! Geriau 
būčiau tavęs nesutikusi! Juk moteris, kurią tu nupasakojai, tikrai 
tavo žmona, aš ją pažinau. Ji yra galingiausiojo Vako salų karaliaus 
jaunylė duktė. Atverk akis ir dar kartą viską gerai apgalvok, o 
jei miegi, tai tučtuojau nubusk! Tu niekada jos nepamatysi, o jei 
ir pamatysi, vis tiek negausi, nes tarp tavęs ir jos yra toks atstumas 
kaip tarp dangaus ir žemės. Grįžk verčiau namo, vaike mano, ne- 
pasmerk savęs pražūčiai, nes tuo pačiu pasmerki ir mane. Nelemta 
tau vėl ją turėti, grįžk namo! 

Senė buvo išsigandusi dėl jo ir savęs, o Hasanas išgirdęs jos 
žodžius pravirko taip, kad apalpo. Senė apšlakstė jam veidą šaltu 
vandeniu, ir jis atsigavo, bet ėmė raudoti taip, kad net rūbai su- 
šlapo, taip jis susikrimto dėl senės žodžių. Paskui jis tarė: 

— O ponia, kaipgi man grįžti, jei atėjau net iki čia? Nema- 
niau, kad tu nesugebėsi man padėti, juk tu vadovauji kariuomenei. 

— Užkeikiu tave Alacho vardu, — pasakė senė, — išsirink bet 
kurią merginą, ir aš atiduosiu ją tau vietoj žmonos, kad tik ne- 
patektum karaliams į rankas. Vardan Alacho, paklausyk mano pa- 
tarimo, imk bet kurią merginą ir keliauk iš čia, nes nenoriu matyti 
tavo pražūties! Prisiekiu Alachu, tu pasmerkei save didelei bėdai, 
ir niekas negali tavęs išgelbėti, tik tu pats! 

Hasanas nuleido galvą, graudžiai pravirko ir pasakė tokias 
eiles: 


Smerkėjams aš tariau: „Paliaukit smerkti!“ 
Juk mano akys nori vien tik verkti. 

Jos mano skruostus ašarom skalauja, 
O mylimoji rūstaut nepaliauja. 


Atstokit! Mano jėgos ima vysti, 
Bet man miela ta meilės beprotystė. 


Mieloji! Dar karščiau tave mylėsiu, 
Nejaugi tu manęs nepagailėsi? 


Rūsti esi: nors briesaiką daviau tau, 
Vis tiek tu palikai mane abgautą. 


Tą dieną, kai manas duris užvėrei, 
Pažeminimo taurę aš išgėriau. 


Širdie, sudek nuo tų kančių baisiausių, 
Akie, dosni būk ašarų graudžiausių!.. 


Tuo tarpu išaušo rytas, ir Šachrazada nutraukė pasakojimą. 


Aštuoni šimtai aštuntoji naktis 


Kai atėjo aštuoni šimtai aštuntoji naktis, Šachrazada tęsė: 

Pasakojama, o laimingasai karaliau, kad išgirdęs senės pata- 
rimą išsirinkti kitą merginą ir grįžti į savo žemę, Hasanas taip pra- 
virko, kad net nualpo, ir senė tol šlakstė jam veidą šaltu vandeniu, 
kol tas atsipeikėjo, o paskui tarė: 

— Vaike mano, skubėk į savo šalį! Jei mes įžengsime į miestą, 
pražūsime abu, nes karalienė sužinojusi, ką aš padariau, baisiai 
užsirūstins, juk į mūsų krantą nėra išlipęs nė vienas Adomo sū- 
nus. Ji užmuš mane, kad aš atsivedžiau tave čionai ir parodžiau 
mergeles, besipliuškenančias upėje, juk joks patinas nėra jų pa- 
lietęs, joks vyras nėra prie jų prisiartinęs. 

Hasanas prisiekė, kad jis tikrai nežiūrėjo į jas blogu žvilgsniu, 
ir senė tarė: 

— Vaike mano, grįžk į savo šalį, aš tau duosiu pinigų, bran- 
genybių ir visokių retenybių tiek, kad tau nereikės jokių mote- 
rų. Paklausyk manęs, nes tai iš tikro puikus patarimas. 

Pravirko Hasanas, krito jai po kojų ir sušuko: 

— O ponia mano ir valdove, mano akių vėsa, kaipgi aš grį- 
šiu atgal, jei jau atėjau net iki čia? Aš esu šalia mylimosios bu- 
veinės, ir gal Alachas lems man vėl turėti ją! 

Ir jis pasakė tokias eiles: 


O gražuolės, brašau jus neatstumt nugalėto 
Tų akių, kurios Kisroj karaliauti galėtų. 


Jūs kvapnesnės už muskuso net aromatą, 
Jus užtemdot grožiu rožių žydinčių ratą. 


Kur gyvenate jūs, nepaliauna blazdėjęs 
Jūsų lengvo alsavimo kupinas vėjas. 


O smerkėjau, įgriso balarimų gausybė — 
Juk tavuosius žodžius padiktavo biktybė. 


Tad manęs tu nekeik ir nesmerk meilės mano — 
Juk tavoji širdis apie ją neišmano. 


O mane jau kankino tamsios akys gražuolės, 
Kai raudojau į meilės žiaurų jungą papuolęs. 


Bėriau ašaras, vėriau jas į dvieilius kartais, 
Ir eilėraštis toks — iš lašelių suvertas. 


Raudonumas veidų mano širdį išlydė, 
Ir liebsnojančio kūno nieks negali išgydyt. 


Pasakykit: jei aš nekalbėsiu, tylėsiu, 
Kaipgi širdis kitų atrakinti galėsiu? 


Taip, gyvenimą visą gražuolės aš mylėjau, 
Bet be jų daug dalykų dar Alachas žadėjo. 


Pagailo senei Hasano, ir ji vėl pažadėjo jam savo pagalbą, ir 
nurimo Hasano širdis, ir jie iki vakaro sėdėjo kalbėdamiesi. 

Naktį merginos išsiskirstė, vienos nuėjo į savo namus mies- 
te, kitos liko palapinėse. Senė nuvedė Hasaną į miestą ir paskyrė 
kambarį jam vienam, kad niekas jo nepamatytų ir nepraneštų ka- 
ralienei, nunešė jam valgyti ir gerti, vis gąsdindama jį aukščiausiojo 
valdovo rūstybe, o tas tik verkė ir kartojo: 

— O ponia, jei neatgausiu žmonos ir vaikų, galiu ir mirti, gy- 
venimas man nebemielas! 

Tuomet senė ėmė mąstyti, kaip čia padarius, kad Hasanas 
susitiktų su žmona, nes troškimas to vargšo širdyje nugalėjo ir 
baimę, ir atsargumą, ir norą gyventi, jis pamiršo apie save, ir 
teisingai sako priežodis: „Įsimylėjęs negirdi to, ką sako nepaverg- 
tas meilės“. 

O tos salos, kur jie dabar gyveno, karalienė buvo galingiau- 
siojo karaliaus vyriausioji duktė, vardu Nur al Chuda. Ji turėjo 
septynias seseris, nekaltas mergeles, kurios gyveno pas tėvą, val- 
dantį visas Vako salas ir sritis, ir to karaliaus sostas stovėjo di- 
džiausiame šalies mieste. Ir štai senė, sugraudinta Hasano sielvarto, 
nuėjo pas karalienę Nur al Chudą, pasveikino ją pagarbiais žo- 
džiais ir pabučiavo žemę prie jos kojų. O toji senė buvo išauk- 
lėjusi visas karaliaus dukteris, todėl rūmuose ją visi gerbė. 

Pamačiusi senę, Nur al Chuda pasisodino ją šalia ir paklau- 
sė, kaip sekėsi kelionė, o senė jai taip atsakė: 

— Prisiekiu Alachu, o ponia, kelionė buvo sėkminga, ir aš at- 
gabenau tau dovaną. O dukra mano, aš atsivedžiau vieną tokį ne- 
regėtą daiktą ir noriu parodyti tau, kad tu padėtum man atlikti 
vieną dalyką. 

— O kas tai būtų? — paklausė karalienė. 

Ir tuomet senė papasakojo jai visą Hasano istoriją nuo pra- 
džios iki galo, drebėdama iš baimės lyg lapelis, ir pridūrė: 

— Kai jis išlipo į mūsų krantą, paprašė mane pagalbos, ir aš 
ėmiausi jį globoti, atsivedžiau čia aprengusi kariūnės rūbais, kad 
niekas nepažintų. Aš bauginau jį tavo rūstybe, pasakojau apie tavo 
galią ir jėgą, bet jis tik verkia, sako eiles ir kartoja: „Aš noriu pa- 
matyti savo žmoną ir vaikus, verčiau mirsiu, bet negrįšiu be jų 
į savo šalį!“ Nepaisydamas pavojų, jis atkeliavo į Vako salas, ir 
aš nesu mačiusi stipresnės dvasios žmogaus, tik jo širdis smarkiai 
liepsnoja meile... 

Tuo tarpu išaušo rytas, ir Šachrazada nutraukė pasakojimą. 


151 


808 naktis 


Aštuoni šimtai devintoji naktis 


Kai atėjo aštuoni šimtai devintoji naktis, Šachrazada tęsė: 

Pasakojama, o laimingasai karaliau, kad senė papasakojo ka- 
ralienei Nur al Chudai visą Hasano istoriją ir pridūrė: 

— Aš nesu mačiusi stipresnės dvasios žmogaus, tik jo širdis 
yra apimta meilės liepsnos. 

Išgirdusi jos pasakojimą, karalienė labai užsirūstino, pasėdė- 
jo kurį laiką nuleidusi galvą, paskui pakėlė akis į senę ir tarė: 

— O bjauri sene, kaip tu galėjai taip niekšiškai pasielgti? At- 
sivedei į mano šalį vyriškį ir pasakoji man apie jį, nepaisydama 
mano įniršio? Prisiekiu karaliaus galva, jei ne tavo nuopelnai, už- 
muščiau tave bjauriausiu būdu, kad kiti pasimokytų, prakeikto- 
ji! O dabar tučtuojau vesk čionai tą jaunuolį, noriu į jį pažiūrėti. 

Senė išėjo priblokšta karalienės rūstybės ir sakydama sau: „Šią 
nelaimę man Alachas atsiuntė per Hasano rankas!“ Parėjusi na- 
mo ji tarė Hasanui: 

— O tu, kurio gyvenimo galas jau nebetoli, eik, pasikalbėk su 
karaliene! 

Jie išėjo, ir senė vis mokė Hasaną, kaip jam elgtis ir kaip kalbėti, 
o jis tik minėjo Alacho vardą ir meldė pagalbos. Atėjęs pas ka- 
ralienę Nur al Chudą, Hasanas suklupo ir pabučiavo žemę prie jos 
kojų, o pakėlęs galvą pamatė, kad ji veidą užsidengusi skraiste, tuo- 
met jis pasveikino ją gražiais žodžiais ir pasakė tokius dvieilius: 


Te Alachas pratęs tavo laimę beribę, 
Te lave apipils dovanų begalybė! 


Te baskleis jis plačiai tavo šlovę ir garsą, 
Tesutvirtins kovoj mirtinoj tavo narsą! 


Karalienė davė ženklą senei, kad toji klausinėtų, ir senė tarė: 

— Karalienė irgi sveikina tave ir klausia, kuo tu vardu, iš ko- 
kios tu šalies, kuo vardu tavo žmona ir vaikai, kurių ieškodamas 
čia atkeliavai? 

— O laiko ir metų valdove, — atsakė Hasanas, — aš vardu Siel- 
vartaujantis Hasanas, esu kilęs iš Basros, savo žmonos vardo ne- 
žinau, o vaikai vardu Nasyras ir Mansūras. 

— Iš kokios vietos ji išskrido su vaikais? — paklausė karalienė. 

— Iš Bagdado, iš kalifo rūmų, — atsakė Hasanas. 

— O išskrisdama ar sakė ką nors? 

— Ji pasakė mano motinai: „Kai tavo sūnus grįš ir apims jį 
ilgesys, tegu ateina į Vako salas“. 

Tuomet karalienė Nur al Chuda palingavo galvą ir tarė: 

— Jei ji nenorėtų tavęs, jei netrokštų būti šalia, nebūtų tavo 
motinai sakiusi, kur jos ieškoti. 

— O karalių ponia ir visų karalių bei elgetų valdove! — ištarė 
Hasanas. — Aš papasakojau tau viską, kaip buvo, nieko nepridur- 
damas nuo savęs ir nieko neslėpdamas. Dabar prašau Alacho ir 
tavo globos, pagailėk manęs ir pasinaudok tuo, kad už mane Aukš- 
čiausiasis duos tau atlygį! Padėk man susitikti su žmona ir vai- 
kais, grąžink man tai, ko trokšta mano širdis! 

Ir jis ėmė verkti, aimanuoti ir skųstis, paskui pasakė tokias eiles: 


Tavo šlovę aš skelbsiu, kol balandis burkuoja, 
Nors ne viską įvykdžiau, nors ne viską aukojau. 


Bet visad, kai man gera gyvenime buvo, 
Iš tavęs tas gerumas neapsakomas sruvo. 


Ilgai mąstė karalienė Nur al Chuda, paskui pažvelgė į jį ir tarė: 

— Pagailo man tavęs, ir aš sumaniau štai ką: parodysiu tau visas 
savo miesto ir salos merginas. Jei pažinsi savo žmoną, atiduosiu ją 
tau, jei nepažinsi — nukryžiuosiu tave ant senės namų durų. 

— Sutinku, o laiko valdove, — nudžiugęs tarė Hasanas ir pa- 
sakė tokias eiles: 


Tu bažadinai man aistrą, o balti ramiai žvelgi, 
Tu išblėšei mano miegą, o pati saldžiai miegi. 


Tu sakei, kad nevaržysi, kad mes džiaugsimės laisvai, 
Bel, įtempusi bavadį, sulaikei ir bagavai. 


Pamilau tave vaikystėj, meilė buvo tik svaja. 
„Nežudyk manęs“, - maldauju šiąnakt vienas tamsoje. 


Ar, bpamiršusi Alachą, pražudyti tu gali 
Mylintį, kurs žvaigždę gano, kai kiti sapnų šaly? 

O namiškiai, jei numirsiu, aš brašau jus būtinai 
Parašyt ant mano kapo: „Ilsis mylintis čionai“. 


Gal jaunuolis, kurs balaužtas meilės eis bro šiuos namus, 
Stabtelės brie mano kapo ir ištars: „Miegok ramus!“ 


Tuomet Nur al Chuda įsakė visoms miesto merginoms atei- 
ti į rūmus ir pasirodyti Hasanui, o Šavachei liepė apeiti visą miestą 
ir patikrinti, ar įsakymas įvykdytas taip, kaip dera. Ir neliko nė 
vienos merginos, kurios karalienė nebūtų parodžiusi Hasanui, bet 
savo žmonos jis tarp jų nerado. Tuomet karalienė liepė Šavachei 
parodyti jam visas rūmuose esančias merginas ir paskui paklausė: 

— Na kaip, matei tarp jų savo žmoną? 

— Prisiekiu Alachu, karaliene, savo žmonos nemačiau! 

Supyko karalienė ir suriko: 

— Nuvilkite jį kniūbsčią į bausmės vietą ir nukirskite galvą, 
kad niekas daugiau nedrįstų įžengti į mūsų žemę! 

Įsakymas buvo tučtuojau įvykdytas, ir sargai sustojo prie jo 
iškėlę kardus, laukdami karalienės ženklo. 

Tuomet Šavachė priėjo prie karalienės, pabučiavo žemę prie 
jos kojų ir tarė: 

— O valdove, vardan auklėjimo, kurį gavai iš manęs, neskubėk! 
Juk žinai kad šis vargšas — svetimšalis, kuris nepaisydamas pa- 
vojų ėjo savo keliu ir patyrė tai, ko niekam daugiau patirti ne- 
lemta. Alachas išsaugojo jam gyvybę, ir jei tu dabar jį užmuši, 
pasklis gandas, kad nekenti svetimšalių ir žudai juos. Juk jis dabar 
yra tavo mieste, tavo rankose, užmušti jį galėsi kada panorėjusi, 
aš atvesiu jį vos tau pareikalavus. Bet žinau, kad esi teisinga ir 
gailiaširdė, tik todėl ir atvedžiau jį į šį miestą, o kad jis valgė mūsų 
duoną, privalome jį globoti... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai dešimtoji naktis 


Kai atėjo aštuoni šimtai dešimtoji naktis, Šachrazada tęsė: 

Pasakojama, o laimingasai karaliau, kad karalienė Nur al Chu- 
da liepė savo tarnams sučiupti Hasaną, o Šavachė ėmė ją įkal- 
binėti sakydama: 

— Jis valgė mūsų duoną, todėl privalome jį globoti, juk tu ži- 
nai, kaip sunku yra netekti mylimos žmonos ir vaikų. Dabar jau 
visos mūsų šalies moterys pasirodė jam, išskyrus tave, tad ir tu 
parodyk jam savo veidą. 

Nusišypsojusi karalienė tarė: 

— Bene manai, kad aš esu jo žmona, pagimdžiusi du vaikus? 

Paskui ji liepė atvesti Hasaną ir atsidengė veidą, o tasai pa- 
žvelgęs į ją garsiai suriko ir krito apalpęs. Senė šiaip ne taip at- 
gaivino jį, ir tuomet jis pasakė tokias eiles: 


Vėjeli iš Irako, kursai dabar buti 
Į žemę tų, kur šaukia iš tolo sutikti, 


Tu berduok mano mielai, kad sieloj vien jinai, 
Kad kartų meilės medų ragauju jau seniai. 


O žmonės, bagailėkit, braskaidrinkit mintis, 
Išsiskyrimo skausmo nepakelia širdis. 


Baigęs eiles jis atsistojo, dar sykį pažvelgė į karalienę ir vėl 
surikęs taip, kad vos nesugriuvo rūmai, krito apalpęs. Kai atsi- 
gavo, senė paklausė, kas jam nutiko, ir Hasanas sušuko: 

— Ši karalienė arba mano žmona, arba moteris, panašiausia 
į ją pasaulyje!.. 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai vienuoliktoji naktis 


Kai atėjo aštuoni šimtai vienuoliktoji naktis, Šachrazada tęsė: 

Pasakojama, o laimingasai karaliau, kad Hasanas atsipeikėjęs 
iš alpulio sušuko: 

— Ši karalienė arba mano žmona, arba moteris, pati panašiau- 
sia į ją pasaulyje! 

— Vargas tau, aukle, — tarė Nur al Chuda, — šis žmogus pa- 
mišęs, nes žiūri man į veidą išvertęs akis. 

— Nepyk ant jo, karaliene, jam atleistina, juk patarlė sako: 
„Sergančiam meilės liga vaistų nėra“. Ar jis, ar pamišėlis — tas 
pat. 

Hasanas smarkiai pravirko ir pasakė tokias eiles: 


Matydamas bėdas mielų, sielvartauju, 
Kur būta jų, ten juos apraudu iš naujo, 


Prašydamas tą, kurs jiems lėmė išvykti, 
Kad leistų su jais kada nors susitikti. 


Paskui jis tarė karalienei: 

— Prisiekiu Alachu, tu nesi mano žmona, bet neapsakomai į 
ją panaši! 

Nur al Chuda ėmė taip juoktis, kad net parvirto aukštielninka, 
ir tarė: 

— Na, mielasis, gerai į mane įsižiūrėk ir atsakyk į mano klau- 
simus. Atsitokėk nuo beprotystės ir sumišimo, aš noriu žinoti tiesą. 

— O karalių ponia, pamatęs tave aš tikrai netekau proto, nes 
tu arba mano žmona, arba moteris, neapsakomai panaši į ją. O 
dabar klausk, ko nori! 

— Kuo mes panašios? 

— O ponia, žmoną man primena visa, kas tavyje gražu ir 
grakštu, — balso švelnumas, puikus sudėjimas, skruostų rausvu- 
mas, krūtų apvalumas ir visa kita. 

Tuomet karalienė tarė Šavachei Um ad Davachei: 

— O motinėle, nuvesk jį atgal į savo namus ir palik, aš tu- 
riu apmąstyti šį reikalą, ir veikiausiai mums derėtų pagelbėti jam, 
nes jis ėjo paskui mylimąją nepaisydamas pavojų ir iškentėjo tai, 
ko niekas kitas nėra iškentėjęs. O nuvedusi tučtuojau ateik pas 
mane, ir jei leis didysis Alachas, jo laukia sėkmė. 

Senė nuvedė Hasaną į savo namus ir liepė tarnams ir vergams 
patarnauti jam ir duoti visa, ko tik jis užsigeis, o pati nuskubėjo 
atgal pas karalienę. Toji liepė senei užsidėti šarvus, paimti ginklus 
ir sukviesti tūkstantį raitelių iš pačių narsiausių. Šavachė pakluso, 
ir kai grįžo pas karalienę su tūkstančiu raitelių, toji liepė jai sku- 
bėti į galingiausiojo karaliaus, jos tėvo, miestą, apsistoti pas jauniau- 
siąją seserį Manar as Saną ir pasakyti jai: „Aprenk savo vaikus štai 
šiais marškiniais ir pasiųsk juos pas tetą, nes ji pasiilgo mažulėlių“. 

Paskui karalienė pridūrė: 

— Įsakau tau, motinėle, neprasitarti apie Hasaną nė žodeliu, 
ir kai paimsi vaikus, pasakyk, kad aš norėčiau pamatyti ir ją. Tegu 

ji keliauja neskubėdama, o tu lėk kiek įkerti kitu keliu, kad niekas 
nieko nesužinotų. Ir prisiekiu viskuo, kuo tik galima, jei paaiškės, 
kad mano sesuo yra Hasano žmona, kad jos vaikai nuo jo, aš ne- 
trukdysiu jam išsigabenti ją į savo kraštą... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai dvyliktoji naktis 


Kai atėjo aštuoni šimtai dvyliktoji naktis, Šachrazada tęsė: 

Pasakojama, o laimingasai karaliau, kad karalienė tarė senei: 

— Prisiekiu visomis priesaikomis, kad jei mano sesuo yra Ha- 
sano žmona, jei jos vaikai yra nuo jo, aš netrukdysiu jam išsiga- 
benti ją į savo šalį. 

Senė patikėjo jos žodžiais, nors karalienė širdy nusprendė nu- 
žudyti Hasaną, jei paaiškės, jog sesuo yra jo žmona. 

Paskui karalienė tarė: 

— O motinėle, jei teisybę sako mano nuojauta, tai jo žmona 
yra mano sesuo Manar as Sana, o Alachas žino geriau! Juk mes, 
visos seserys, esame panašios, o gražiausia iš mūsų yra jaunėlė 
Manar as Sana. 

Senė pabučiavo jai rankas, grįžo pas Hasaną ir viską jam pa- 
pasakojo. Tas iš džiaugsmo visai neteko galvos, pribėgo prie senės 
ir pabučiavo ją į kaktą, o toji tarė: 

— Vaike mano, verčiau pabučiuok mane į lūpas ir laikyk tai 
apdovanojimu. Nuramink savo sielą ir nusišluostyk akis, o aš vyks- 
tu į kelionę! 

Ji atsisveikino ir išėjo, o Hasanas pasakė tokius dvieilius: 


Kas nors nuolat liudija dalią mūs gailią, 
O keturios žymės paliudija meilę: 


Virbėjimas rankų, širdies brastas upas, 
Liesėjantis kūnas ir tylinčios lupos. 


Paskui dar tokius: 


Yra du dalykai — jei mes jų netekom, 
Tai kruvinos ašaros skruostais mums teka, — 

Jie duoti, ką buvo žadėję, mums gaili. 
Dalykai tie - džiaugsmas jaunystės ir meilė. 


Senė pasiėmusi tūkstantį raitelių nukeliavo pas Manar as Saną, 
o kelionė truko tris dienas, ir pamačiusi savo karalienės seserį pa- 
sakė, kad Nur al Chuda kviečianti į svečius, nes pasiilgusi jos ir 
jos vaikų, kad pykstanti, jog toji niekada neaplankanti. Manar as 
Sana atsakė: 

— Ji turi teisę pykti, nes aš tikrai apsileidau, bet dabar būti- 
nai ją aplankysiu. 

Ji liepė pastatyti už miesto palapines ir ėmė rinkti dovanas se- 
seriai, o jos tėvas, karalius, pažvelgęs pro langą pamatė palapi- 
nes ir paklausė, kas tai, ir jam buvo atsakyta: 

— Karalaitė Manar as Sana pastatė tas palapines, nes ruošiasi 
aplankyti savo seserį Nur al Chudą. 

Tuomet karalius surinko kariuomenę, kuri turėjo palydėti ją 
pas seserį, ir atidaręs iždą sukrovė jai turtų, valgių, gėrimų ir re- 
tenybių, kurias aprašyti plunksna yra bejėgė. O septynios kara- 
liaus dukterys buvo tikros seserys, vieno tėvo ir vienos motinos, 
išskyrus jaunėlę. Vyriausioji buvo vardu Nur al Chuda, antroji — 
Nadžm as Sabachė, trečioji — Šams ad Ducha, ketvirtoji — Ša- 
džarat ad Durė, penktoji — Kut al Kulubė, šeštoji — Šaraf al Ba- 
natė, o septintoji, jauniausioji, — Manar as Sana, kuri buvo Ha- 
sano žmona ir toms sesuo pagal tėvą. 

Paskui senė priėjo ir pabučiavo žemę prie Manar as Sanos ko- 
jų, ir toji paklausė: 

— O motinėle, ar turi dar kokį nors prašymą? 

Senė tarė: 

— Karalienė Nur al Chuda, tavo sesuo, liepė tau aprengti vai- 
kus štai šiais marškinėliais, kuriuos ji pati pasiuvo, ir pasiųsti juos 
su manim. Mes paskubėsim ir pirmi atkeliausim pas karalienę, o 
tai bus ženklas, kad ir tu netrukus pasirodysi. 

Manar as Sana, išgirdusi šiuos senės žodžius, nuleido galvą, jos 
veido spalva pasikeitė, ir ji ilgai sėdėjo susimąsčiusi, o paskui tarė: 

— O motinėle, mano siela sunerimo, suvirpo širdis, kai tu pra- 
bilai apie vaikus. Juk nuo pat gimimo nei džinas, nei žmogus — 
vyras ar moteris — nėra matę jų veidų, aš pavydžiu net vėjeliui, 
kuris praskriedamas paglosto jų veidus. 

Senė sušuko: 

— Ką aš girdžiu! Bene tu bijai, kad sesuo padarys jiems ką 
pikta... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai tryliktoji naktis 


Kai atėjo aštuoni šimtai tryliktoji naktis, Šachrazada tęsė: 

Pasakojama, o laimingasai karaliau, kad senė tarė Manar as 
Sanai: 

— Ką aš girdžiu! Bene bijai, kad sesuo padarys jiems ką pikta? 
Teapsaugo Alachas tavo protą! Žinok, kad tu negali nepaklausyti 
karalienės, nes ji užsirūstins ant tavęs. Tačiau tau atleistina, kad 
bijai dėl savo vaikų, juk jie dar visai maži, o mylintis linkęs įta- 
rinėti. Bet juk tu žinai, kaip aš myliu tave ir tavo vaikus, dukra 
mano, aš tave užauginau ir išauklėjau. Aš paimsiu juos iš tavęs, 
paklosiu savo skruostus, kad būtų minkščiau jiems gulėti, ir ati- 
dariusi savo širdį susodinsiu juos ten, ir man nereikia tavo pa- 
mokymų, kaip su jais elgtis. Tad nuramink savo sielą, nusišluostyk 
ašaras ir verčiau leisk juos su manim, mes juk aplenksim tave dau- 
gių daugiausia viena diena kelio. 

Ir senė tol įkalbinėjo ir prašė, kol Manar as Sana, išsigan- 
dusi sesers rūstybės, sutiko išleisti vaikus su ja, ir nenumanė, 
ką ruošia jai likimas. Ji išmaudė savo sūnelius, aprengė sesers 
atsiųstais marškinėliais ir perdavė juos senei, o toji skriste nu- 
skrido su jais, bet ne tuo keliu, kuriuo ėjo jų motina. Galop senė 
įžengė į miestą ir su vaikais nuskubėjo pas karalienę Nur al Chu- 
dą, jų tetą. 

Pamačiusi juos karalienė nudžiugo, apkabino ir priglaudė prie 
krūtinės, o paskui tarė senei: 

— Dabar atvesk čia Hasaną! Aš paėmiau jį savo globon, ap- 
gyvendinau šalia savęs po to, kai jis iškentėjo šitiek vargų ir bau- 
gulių, kai pavaikščiojo mirties keliais. Bet ir dabar jis dar nėra 
visiškai saugus nuo mirties taurės... 

Tuo tarpu išaušo rytas, ir Šachrazada nutraukė pasakojimą. 

Aštuoni šimtai keturioliktoji naktis 


Kai atėjo aštuoni šimtai keturioliktoji naktis, Šachrazada tęsė: 

Pasakojama, o laimingasai karaliau, kad karalienė Nur al Chu- 
da liepė senei atvesti Hasaną ir tarė: 

— Jis iškentėjo šitiek vargų, pavojų ir baugulių, tačiau ir da- 
bar dar nėra visiškai saugus nuo mirties taurės. 

— Jeigu paaiškės, kad tai ne jo vaikai ir ne jo žmona, ar at- 
leisi jam, ar nugabensi į jo šalį? — paklausė senė. 

Užsirūstino karalienė, išgirdusi tokius žodžius, ir sušuko: 

— Vargas tau, bjauri sene! Ar dar ilgai rūpinsies tuo svetim- 
šaliu, kuris drįso pakelti uždangą ir pamatė, kaip mes gyvename? 
Nejaugi jis mano, kad įžengęs į mūsų žemę, pamatęs mūsų vei- 
dus ir sutepęs mūsų garbę galės nenubaustas grįžti namo? Juk jis 
visiems papasakos apie mus ir mūsų gyvenimą, ir pirkliai išsiva- 
žinės po visą pasaulį, ir visur sklis kalbos apie mus. Žmonės taip 
kalbės: „Atsirado žmogus, kuris nukeliavo į Vako salas, perėjo 
burtininkų ir kerėtojų kraštus, kirto Džinų, Žvėrių ir Paukščių že- 
mes — ir po to gyvas ir sveikas grįžo namo“. Šito niekada ne- 
bus! Prisiekiu tuo, kuris sukūrė dangų ir patiesė žemę po juo, o 
paskui sukūrė visa, kas gyva! Jei tai bus ne jo vaikai, aš užmu- 
šiu jį patį, štai šia ranka nurisiu jam galvą! 

Ir karalienė taip šaukė ant senės, kad toji net sukniubo iš bai- 
mės, o vartų sargui ir dvidešimčiai vergų liepė eiti su sene ir tuč- 
tuojau atvesti jaunuolį, kuris gyvena jos namuose. 

Vartų sargas ir vergai keliu vilkte vilko senę, jos veidas iš bai- 
mės pagelto, keliai virpėjo, o pamačiusi Hasaną ji nė nepasisvei- 
kino su juo, nors šis pašokęs pabučiavo jai ranką. Senė riktelėjo: 

— Eik pas karalienę! Ar aš tau nesakiau grįžti į savo šalį? Ar 
aš nesistengiau sulaikyti tavęs nuo tokio beprotiško žingsnio? Ne- 
paklausei manęs, nors žadėjau tau padovanoti tai, ko niekas dau- 
giau neturi, o tu padarei priešingai, nei aš tau patariau, todėl pra- 
žudei ir save, ir mane. O toji pražūtis jau visai čia pat! Eik, 
pasikalbėk su ta pasileidusia nedorėle, su ta bjauria skriaudike! 

Hasanas atsistojo sudužusia širdimi ir nuliūdusia siela ir ištarė: 

— O sergėtojau, pagelbėk man! O Dieve, būk man maloningas 
ir palengvink man skirtus išbandymus! 

Ir Hasanas, praradęs viltį likti gyvas, išėjo su tais dvidešim- 
čia vergų, vartų sargu ir sene. Įėjęs pas karalienę jis pamatė savo 

sūnus Nasyrą ir Mansūrą, sėdinčius ant Nur al Chudos kelių, o 
ji žaidė su jais. Hasanas pažino juos iš pirmo žvilgsnio ir garsiai 
surikęs griuvo be sąmonės ant žemės — taip didžiai jis nudžiu- 
go pamatęs savo vaikus... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai penkioliktoji naktis 


Kai atėjo aštuoni šimtai penkioliktoji naktis, Šachrazada tęsė: 

Pasakojama, o laimingasai karaliau, kad Hasanas pažino sa- 
vo vaikus ir garsiai surikęs griuvo be sąmonės ant grindų. Kai 
atsipeikėjo, vėl pažvelgė į sūnus, ir tie jį pažinę šoko nuo kara- 
lienės kelių ir pribėgo prie Hasano, o Alachas — didis jis! — įdėjo 
į jų lūpas žodžius: 

— Tėveli mūsų! 

Senė ir visi kiti susigraudinę pravirko ir tarė: 

— Garbė Alachui, kuris suvedė jus su tėvu! 

Hasanas apkabino savo vaikus ir taip pravirko, kad vėl apalpo, 
o atsigavęs pasakė tokias eiles: 


Aš prisiekiu jumis: man vienatvė įgriso, 
Ir tegu aš numirsiu, vos tik jus pamatysiu. 


Kužda jūsų šešėliai, kad jau ryt jus sutiksiu. 
Bet kažin ar aš gyvas lyg rytojaus išliksiu? 


Aš prisiekiu jumis: kai išnykote toly, 
Sunkios bėdos gyvenimą mano užpuolė. 


Jei Alachas baliebtų man už meilę numirti, 
Nebaisu bus man kankinio dalią patirti. 


Gazele aš prisiekiu, kur širdy mano ganos, 
Nors šviesus jos paveikslas vis rečiau man vaidenas, — 


Jeigu ji išsigins, kad man kraujo nuleido, 
Tai baliudys to kraujo lašai ant jos veido. 

1. 599 


Įsitikinusi, kad šie mažyliai — Hasano sūnūs, o Manar as Sa- 
na — jo žmona, kurios ieškodamas jis čionai ir atėjo, karalienė bai- 
siausiai užsirūstino ant savo sesers... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai šešioliktoji naktis 


Kai atėjo aštuoni šimtai šešioliktoji naktis, Šachrazada tęsė: 

Pasakojama, o laimingasai karaliau, kad įsitikinusi, jog šie ma- 
žyliai yra Hasano sūnūs, o Manar as Sana — jo žmona, karalie- 
nė baisiausiai užsirūstino ant sesers ir suriko Hasanui tiesiai į veidą, 
tas net krito nualpęs, o atsipeikėjęs pasakė tokias eiles: 


Išėjo, bet buvot visad artimi, 
Pradingot, bet myliu visa širdimi. 


Prisiekiu, kad vėlei mes būsim kartu, 
Išvengę likimo žabangų piktų. 


Meili jums išaušta ir temsta diena, 
O mano krūtinėj rauda ir liepsna. 


Net valandą buvo palikt jus baisu, 
Dabar jau daug mėnesių vienas esu. 


Pavydžiu aš vėjui lengvų jo sparnų, 
Pavydžiu visiems aš merginų jaunų. 


Baigęs eiles, jis krito nualpęs, o atsipeikėjo jau ne rūmuose, 
nes buvo išvilktas iš ten ir numestas už vartų. Hasanas atsikėlė 
ir nuėjo painiodamasis savo apsiausto skvernuose, netikėdamas, 
kad išsigelbėjo. Senei Šavachei tai pasirodė neteisinga, bet ji pa- 
bijojo sakyti ką nors karalienei, nes toji buvo net pajuodusi iš rūs- 
tybės. 

Sutrikęs ir pasimetęs Hasanas nežinojo, nei kur eiti, nei ką da- 
ryti, žemėje jam tapo ankšta, nepaisant platybių, jis nematė nieko, 
su kuo būtų galima pasikalbėti, pasiguosti, kas jį priglaustų. Ir Ha- 

sanas suvokė, kad pražus, nes negalėjo iš čia iškeliauti nežinoda- 
mas kelio ir niekieno nelydimas nebūtų galėjęs pereiti per Dži- 
nų žemę, per Žvėrių ir Paukščių žemes, ir jis prarado viltį likti 
gyvas. Pravirko Hasanas gailėdamas savęs, net nualpo, o atsipei- 
kėjęs ėmė mąstyti apie savo vaikus ir žmoną, apie tai, kad toji 


4 


atvyksta, ir apie tai, kas įvyks tarp seserų. 


Paskui jis ėmė apgailestauti, kad atėjo į šį kraštą neklausyda- 


mas atkalbinėjimų ir įspėjimų, ir pasakė tokias eiles: 


Tegu verkia mano akys, kad mielos nebėr šalia, 
Man sunku nusiraminti, širdį slegia nedalia. 


Aš lig dugno jau išgėriau taurę sklidiną nuodų, 
Kaip galiu laimingas būti, kai mielosios nerandu? 


Kilimą skriaudų paklojai tarb manęs ir tarp savęs. 
Kas gi šiandien suvynios jį? Kas ir vėlei mus suves? 


Nemiegojau, kai miegojai ir kai tvirtinai piktai, 
Kad esu tave pamiršęs, nors mylėjau aš karštai. 


Ir širdis dar tebegeidžia suartėt, nors tu toli, 
Vien tik tu mane išgydyt nuo sunkios ligos gali. 


Nematai, kad likęs vienas per pasaulį vos velkuos? 
Ir didžiunams, ir menkystoms nusižeminęs lenkiuos. 


Nors slepiu aš savo meilę, bet išduoda ją aistra, 
Nuo aistros sveikos vietelės širdyje jau nebėra. 


Tad suteiki man malonę, bagailėk varguolio tu, 
Visada juk aš laikiausi savo priesaikų šventų. 


Ar sulauksiu aš dienų ty, kai lemtis mus vėl suves? 
Vien tik tu širdy manojoj, siela ilgis vien tavęs. 


Širdį degina vienatvė. O, kad man praneštum tu, 
Jog lig šiolei tebemyli taip, kaib aš nebamirštu! 

Baigęs eiles, Hasanas nuėjo nesirinkdamas kelio ir pamatęs už 
miesto upę leidosi pakrante, nes jam buvo vis viena, kur eiti ir 
kas jam nutiks. Štai kaip jam buvo. 

O Manar as Sana, jo žmona, nusprendė iškeliauti kitą dieną 
vaikams išvykus. Staiga atėjo tėvo dvariškis ir pasveikinęs ją pa- 
bučiavo žemę prie jos kojų... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai septynioliktoji naktis 


Kai atėjo aštuoni šimtai septynioliktoji naktis, Šachrazada tęsė: 

Pasakojama, o laimingasai karaliau, kad tuomet, kai Manar as 
Sana ruošėsi iškeliauti, atėjo pas ją tėvo dvariškis ir tarė: 

— O karalaite, tave kviečia tavo tėvas, galingiausiasis karalius! 

Manar as Sana nuskubėjo pažiūrėti, ko jam reikia, o karalius 
ją pamatęs pasisodino šalia ir tarė: 

— Žinok, dukrele, sapnavau šiąnakt tokį sapną, kad bijau dabar 
dėl tavęs, bijau, jog šioje kelionėje turėsi didelių rūpesčių. 

— O ką tu sapnavai, tėveli? — paklausė karalaitė. 

— Sapne aš tarytum nuėjau į lobyną, prieš mano akis atsivėrė 
didžiuliai turtai ir brangenybės, bet labiausiai man patiko septyni 
akmenėliai, panašūs į grūdelius. Ir tarytum iš tų septynių aš iš- 
sirinkau vieną — patį mažiausią, bet jis buvo gražiausias, spindėjo 
skaisčiau už kitus. Aš išsinešiau tą grūdelį, o išėjęs pro duris at- 
gniaužiau saują, kad dar sykį juo pasigėrėčiau, tik staiga atskri- 
do iš tolimų kraštų nematytas paukštis, krito iš dangaus man ant 
rankos ir čiupęs akmenėlį nunešė jį ten, iš kur buvau jį paėmęs. 
"Tuomet apėmė mane ilgesys ir nerimas, užpuolė rūpestis, aš baisiai 
išsigandau, o toji baimė ir pažadino mane. Atsibudau verkdamas, 
kad praradau akmenėlį. Tuojau pat pasikviečiau sapnų aiškintojus, 
ir tie išgirdę mano sapną tarė: „Tu turi septynias dukteris, ir viena, 
jauniausioji, iš tavęs bus atimta jėga“. O tu, dukrele, esi jauniausia 
iš seserų ir mylimiausia. Dabar tu iškeliauji pas savo seserį, ir aš 
nežinau, kas tau ten nutiks. Verčiau grįžk į savo rūmus. 

Išgirdus šiuos žodžius, Manar as Sanos širdis suvirpėjo, ji iš- 
sigando dėl savo vaikų ir susimąsčiusi nuleido galvą, o paskui tarė: 

— O tėve, karalienė Nur al Chuda paruošė man vaišių ir lau- 
kia manęs atvykstant. Daugių daugiausia aš išbūsiu pas ją mėnesį, 

o paskui grįšiu pas tave. Negi kas nors gali įžengti į Vako salas, 
nueiti iki Baltosios žemės, Juodojo kalno, Kamparo kalno ar Paukš- 
čių pilies? Kaip toks atklydėlis pereis Paukščių, Žvėrių ir Džinų 
žemes? Jei ir įžengtų svetimasis į Vako salas, tuojau pat nuskęstų 
Pražūties jūroje. Tad nuramink savo sielą ir nusišluostyk ašaras, 
nieko blogo šioje kelionėje man negali atsitikti! 

Ir ji tol kalbėjo ir ramino karalių, kol gavo leidimą keliauti 
pas seseTį... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai aštuonioliktoji naktis 


Kai atėjo aštuoni šimtai aštuonioliktoji naktis, Šachrazada tęsė: 

Pasakojama, o laimingasai karaliau, kad Manar as Sana tol įkal- 
binėjo ir ramino tėvą, kol tas davė leidimą aplankyti seserį. Ka- 
ralius liepė tūkstančiui raitelių ją palydėti iki sesers rūmų vartų 
ir paskui parvesti namo, o dukrai leido pabūti pas Nur al Chu- 
dą tik dvi dienas. Karalaitė tarė: 

— Klausau ir vykdau! 

Manar as Sana atsisveikino su tėvu ir iškeliavo, bet jo žodžiai 
įkrito jai į širdį, ir karalaitė nerimaudama dėl savo vaikų vis spar- 
tino žingsnį ir galop ketvirtą kelionės dieną įėjo pas Nur al Chudą. 
Pirmiausia ji pažvelgė į vaikus, kurie sėdėjo ant karalienės kelių 
ir verkė sakydami: 

— Tėveli mūsų! 

Pravirko ir Manar as Sana, priglaudė vaikus prie krūtinės ir 
tarė: 

— Negi jūs matėte savo tėvą? Verčiau nebūtų atėjusi ta mi- 
nutė, kai aš jį palikau, ir jei žinočiau, kad jis gyvas, tuojau pati 
jus nuvesčiau pas jį! 

Ji ėmė verkti prisiminusi savo vyrą ir dar todėl, kad verkė jos 
vaikai, o paskui pasakė tokias eiles: 


Mylimasis! Mus išskyrė toliai ir vaidai, 
Aš tavęs ir vėlei ieškau, myliu vėl karštai. 


Vel į tavąją tėvynę mintimis einu, 
Ir širdis manoji gailis dingusių dienų. 

Kiek naktų drauge praleidom mes su tavimi 
Džiugūs ir įsimylėję, ir ištikimi! 


Nur al Chuda pamačiusi, kad jos sesuo verkia apsikabinusi 
vaikus ir kartoja: „Mano kaltė, aš pati taip padariau sau ir savo 
vaikams ir sugrioviau savo namus!“ — labai užsirūstino ir tarė: 

— O paleistuve, iš kur pas tave šie vaikai? Gal tu ištekėjai be 
tėvo sutikimo, gal paleistuvavai? Jei paleistuvavai, tai tave reikia 
nubausti, o jei ištekėjai be mūsų žinios, tai kodėl palikai savo vyrą 
ir pasiėmusi vaikus grįžai į mūsų kraštą?.. 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai devynioliktoji naktis 


Kai atėjo aštuoni šimtai devynioliktoji naktis, Šachrazada tęsė: 

Pasakojama, o laimingasai karaliau, kad karalienė Nur al Chu- 
da tarė savo seseriai Manar as Sanai: 

— Ojei tu ištekėjai be mūsų žinios, tai kodėl palikai savo vyrą, 
atskyrei vaikus nuo tėvo ir grįžai į mūsų kraštą, bet slėpei juos 
nuo mūsų? Bene manai, kad mes nieko nežinom? Didysis Ala- 
chas, visų paslapčių saugotojas, leido mums viską apie tave pa- 
tirti! 

Ir karalienė liepė savo tarnams sučiupti Manar as Saną, o kai 
paliepimas buvo įvykdytas, ji pati savo rankomis surišo jai ran- 
kas, sukaustė grandinėmis ir smarkiai išplakė, o paskui liepė įmesti 
ją į kalėjimą. 

Nur al Chuda nusprendė viską pranešti savo tėvui ir parašė 
tokį laišką: „Į mūsų šalį atėjo žmogus, ir mano sesuo Manar as 
Sana tvirtina, kad yra už jo ištekėjusi ir pagimdžiusi nuo jo du 
sūnus, bet nuslėpė visa tai nuo mūsų, ir tie dalykai išaiškėjo tik 
tuomet, kai atkeliavo tasai žmogus, o jis vardu Hasanas. Jis ir pa- 
pasakojo, kad jiedu ilgai gyveno kartu, o paskui Manar as Sana 
pasiėmusi vaikus ir išskridusi jam nieko nežinant, o išskrisdama 
jo motinai pasakiusi: „Jei tavo sūnų apims ilgesys, tegu ateina pas 
mane į Vako salas“. Tą žmogų aš pasilikau čia, o senę Šavachę 
pasiunčiau pas seserį, kad atvestų ją su vaikais, ir mano paliepimu 
senė su vaikais atkeliavo anksčiau nei jų motina. Tuomet aš pa- 
sikviečiau tą žmogų, ir jis atpažino savo vaikus, o jie atpažino jį. 

Taigi aš įsitikinau, kad tasai žmogus sakė tiesą ir kad ne jis už- 
traukė negarbę mūsų namams, o mano sesuo. Aš išsigandau, jog 
žinia apie tokį dalyką pasklis po visas mūsų salas ir dar plačiau, 
ir kai ta pasileidusi apgavikė atkeliavo pas mane, smarkiai išplakiau 
ją ir pririšau už plaukų prie kryžiaus. Štai aš tau viską papasa- 
kojau ir laukiu tavo įsakymo — kaip tu pasakysi, taip ir bus. Tu 
geriausiai žinai, kas gali mums užtraukti gėdą, ir nedelsk, atsa- 
kyk man tučtuojau“. 

Nur al Chuda įdavė laišką pasiuntiniui, kuris nunešė jį karaliui, 
o tasai perskaitęs nepaprastai užsirūstino ant savo dukters Manar 
as Sanos ir Nur al Chudai atrašė: „Elkis kaip išmanai, jos gyvybė 
tavo rankose. Jeigu iš tikrųjų viskas yra taip, kaip tu sakai, tai gali 
ją užmušti“. 

Perskaičiusi šį laišką, Nur al Chuda liepė atvesti seserį, o toji 
buvo sukaustyta sunkiomis grandinėmis, visa kruvina nuo mušimo, 
vilkėjo šiurkščią ašutinę. Stovėdama priešais karalienę, apgėdyta 
ir pažeminta, ji prisiminė savo buvusią didybę ir graudžiai pra- 
virkusi pasakė tokias eiles: 


Valdove, priešai geidžia manosios brapulties, 
Jie sako: man šioj žemėj jau niekas nepadės. 


Viliuos, kad išardysi žabangas priešų tu, 
Valdove, užtarėja varguolių basmerktų. 


Paskui dar garsiau pravirko ir krito apalpusi, o kai atsipeikėjo, 
pasakė tokias eiles: 


Bėdos mano draugės, aš su jom kas dieną, 
Nors esu jų priešas, jos šalia vis viena. 


Sieloje manojoj rūpesčių be skaičiaus, 
Tik šlovė Alachui, kad jie nuolat keičias. 


O paskui dar tokius dvieilius: 


Kiek daug bėdų jaunystėj baisios rodos, 
Tačiau išganymas — Alacho soduos. 

Jos baisios, kai aplink apsivynioja, 
Tačiau kad jos paleidžia, nežinojau... 


Tuo tarpu išaušo rytas, ir Šachrazada nutraukė pasakojimą. 


Aštuoni šimtai dvidešimtoji naktis 


Kai atėjo aštuoni šimtai dvidešimtoji naktis, Šachrazada tęsė: 

Pasakojama, o laimingasai karaliau, kad Nur al Chudos įsa- 
kymu buvo atvesta jos sesuo Manar as Sana, ir stovėjo ji, apgėdyta 
ir pažeminta, mąstydama apie savo buvusią didybę. Karalienė ati- 
tempė kopėčias ir paguldžiusi seserį liepė tarnams pririšti ją aukš- 
tielninką prie tų kopėčių, ir gailestis visiškai išnyko iš karalienės 
širdies. 

Šitaip pažeminta Manar as Sana ėmė verkti ir šaukti, bet nie- 
kas jai neatėjo į pagalbą, ir tuomet ji tarė: 

— O sesele, kokia kieta tavo širdis! Argi tau negaila manęs, 
argi tau negaila tų mažų vaikelių? 

Išgirdusi tuos žodžius, Nur al Chuda dar labiau užsirūstino, 
ėmė ją barti ir sušuko: 

— O meiluže, o paleistuve, teneatleidžia Alachas tam, kuris 
pasigailės tavęs! Kaip aš galiu tavęs gailėtis, apgavike? 

— Kreipiuosi į aukščiausiąjį valdovą, — pratarė Manar as Sa- 
na, — kad apgintų mane nuo bausmės, kurios nesu nusipelniusi! 
Prisiekiu Alachu, aš nepaleistuvavau, aš ištekėjau už jo pagal įsta- 
tymą, ir mano Viešpats žino, meluoju aš ar tiesą sakau. Mano šir- 
dis supyko ant tavęs už kietaširdiškumą — kaip tu gali mane 
smerkti nieko nežinodama! Bet mano Viešpats apsaugos mane nuo 
tavęs, O jei tavo priekaištai teisingi, Alachas mane nubaus! 

Nur al Chuda truputį pamąstė, o paskui tarė: 

— Kaip drįsti sakyti man tokius žodžius! 

Ir pakilusi ėmė pliekti seserį, kol toji nualpo. Kai apšlaks- 
tė veidą šaltu vandeniu, ji atsigavo, tačiau jos žavesys nuo bai- 
saus pažeminimo ir kančių buvo nublankęs, ir ji pasakė tokius 
dvieilius: 


Jei nuodėmę kokią esu aš badarius, 
Jei koks mano žingsnis ir buvo negeras, — 

Atlikusi atgailą, siela nurimo, 
Todėl iš tavęs aš brašau atleidimo. 


Išgirdusi eiles, Nur al Chuda dar labiau įniršo ir sušuko: 

— Tu kalbi eilėmis, paleistuve, ir ieškai atleidimo, nors padarei 
baisią nuodėmę! Aš ketinau grąžinti tave vyrui ir pasižiūrėti į tavo 
pasileidimą, nes tu giriesi ir didžiuojiesi savo nuodėmėmis! 

Ir ji liepė tarnams atnešti palmės rykštę, pasiraitojo rankoves 
ir ėmė pliekti Manar as Saną, o paskui prisakė atnešti vytinį, tokį 
ilgą, kad perliejus juo dramblį, tasai pasileistų bėgti kiek kojos 
neša, ir ėmė čaižyti seserį tuo vytiniu, kol ta prarado sąmonę. Senė 
Šavachė, pamačiusi tokius baisius dalykus, spruko iš menės verk- 
dama ir keikdama ją. Karalienė šūktelėjo: 

— Atveskite ją! 

Tarnai puolė paskui senę ir pagavę atvedė pas karalienę, o 
toji įsakė: 

— Pargriaukite ją ir išvilkite iš čia kniūbsčią! 

Ir tarnai įvykdė įsakymą. 

"Tuo tarpu Hasanas ėjo upės pakrante dykumos link, pasimetęs, 
sutrikęs, praradęs viltį likti gyvas; jis buvo priblokštas viso to, kas 
įvyko, net nebeskyrė dienos nuo nakties. Jis ėjo, kol atsitrenkė 
į medį ir pamatė pririštą prie to medžio popierėlį. Ištiesęs ran- 
ką paėmė tą popierėlį, o ten buvo parašytos tokios eilės: 


Aš tavąjį kelią numatęs seniai, 
Kai motinos įsčiose dar gyvenai. 


Pamokiau aš ją, kad tamsybėj nakties 
Tave švelniai glaustų brie savo širdies. 


Aš tau ir šiandieną padėti žadu, 
Apsaugot nuo skausmo, apginti nuo bėdų. 


Tiktai nusilenk prieš mane visados — 
Išvesiu už rankos tave iš bėdos. 


Perskaitęs tuos žodžius, Hasanas ėmė tikėti, kad išsivaduos iš 
bėdos ir susitiks su tais, kuriuos myli, bet paėjęs kelis žingsnius 
jis suvokė, jog keliauja vienišas, visų atstumtas per priešišką že- 

mę, ir vėl jį sukaustė baimė, net keliai ėmė virpėti, ir jis pasa- 
kė tokias eiles: 


O vėjau, jei mano mieluosius lankai, 
Pasveikinki juos, nemalytus ilgai. 


Sakyk, jog aš įkaitas meilės esu, 
Jog meilė manoji karšta iš tiesų. 


Gal jie man atleisti tada malonės, 
Ir dūlantys kaulai staiga aijaunės... 


Tuo tarpu išaušo rytas, ir Šachrazada nutraukė pasakojimą. 
Aštuoni šimtai dvidešimt pirmoji naktis 


Kai atėjo aštuoni šimtai dvidešimt pirmoji naktis, Šachrazada 
tęsė: 

Pasakojama, o laimingasai karaliau, kad Hasanas perskaitęs po- 
pierėlį atgavo viltį, jog išsigelbės iš užgriuvusios bėdos, bet paė- 
jėjęs kelis žingsnius pasijuto toks vienišas, visų apleistas, svetimas 
priešiškoje žemėje, kad pravirko ir pasakė eiles, kurias mes jau mi- 
nėjom. Jis toliau ėjo upės pakrante ir pamatė du vaikus, o tai buvo 
burtininkų ir raganių vaikai; priešais juos gulėjo vario lazdelė, iš- 
rašyta talismanais, ir odos kepuraitė, susiūta iš trijų pleištų, ant tos 
kepuraitės plienu buvo išvedžioti vardai ir žodžiai. 

Lazdelė ir kepuraitė mėtėsi ant žemės, o vaikai ginčijosi ir pe- 
šėsi dėl jų, abu vienu balsu šūkaudami: „Aš paimsiu lazdelę!“ 

Priėjęs Hasanas juos išskyrė ir paklausė: 

— Ko jūs ginčijatės? 

Vaikai atsakė: 

— Dėde, išspręsk mūsų ginčą! Didysis Alachas atsiuntė mums 
tave, kad teisingai padalytum šiuos daiktus! 

— Papasakokite man savo istoriją, ir aš išspręsiu jūsų ginčą, — 
tarė Hasanas, ir vaikai ėmė pasakoti: 

— Mes esame tikri broliai, mūsų tėvas buvo vienas iš didžiau- 
sių burtininkų, jis gyveno oloje ant to kalno. Mirdamas jis mums 
paliko šią lazdelę ir kepuraitę, o mes abu norim turėti lazdelę. 
Tad pasakyk, kaip mums ją pasidalyti? 

— O kokios tų daiktų savybės, kokia jų vertė? Koks skirtu- 
mas tarp lazdelės ir kepuraitės? — pasiteiravo Hasanas. — Iš pa- 
žiūros lazdelė verta šešių džedidų , o kepuraitė — trijų. 

— Tu neišmanai apie jų savybes! — nusišypsojo broliai. 

— Tai pasakykite man jas! — paprašė Hasanas. 

— Šie daiktai yra stebuklingi, ir vienas, ir kitas vertas Vako 
salų visų metų mokesčių, — atsakė vaikai. 

— Vardan Alacho, pasakykite man, kuo jie stebuklingi, — pa- 
prašė Hasanas. 

— Mūsų tėvas šimtą trisdešimt penkerius metus stengėsi juos 
sugalvoti ir padaryti, ir jam tai pavyko — jis įdėjo į lazdelę ir ke- 
puraitę didelius sugebėjimus, jie dabar gali suteikti visokiausių pa- 
slaugų, daryti stebuklus, bet tėvas mirė, vos spėjęs juos pagaminti. 
Kepuraitės paslaptis štai kokia: kiekvienas užsidėjęs ją tampa ne- 
matomas. O lazdelė štai ką gali: tas, kuris ją turi, valdo septy- 
nias džinų gentis, ir kiekvienas džinas klauso ir vykdo lazdelės 
šeimininko paliepimus. Ir dar tam, kuris suduos lazdele į žemę, 
paklus visi žemės karaliai, jo paliepimus vykdys visi džinai. 

Susimąstė Hasanas, išgirdęs šiuos žodžius, ir tarė sau: „Prisiekiu 
Alachu, jei turėčiau šią lazdelę ir kepuraitę, nugalėčiau visus, ir 
aš esu labiau nusipelnęs tų daiktų nei šie vaikai! Pasistengsiu juos 
apgauti, o turėdamas tokią lazdelę ir tokią kepuraitę, galėčiau be 
vargo išvaduoti savo žmoną ir vaikus iš tos žiaurios karalienės ran- 
kų ir išsilaisvinti pats. Galbūt Alachas atvedė mane čionai tik todėl, 
kad paimčiau iš vaikų tuos daiktus“. 

Paskui jis pažvelgė į vaikus ir tarė: 

— Jei sutiksite, tai aš sugalvojau, kaip galima būtų išspręsti jūsų 
ginčą. 

— Puiku, mes iš anksto su viskuo sutinkame! — atsakė vaikai. 

— Aš numesiu akmenį, ir katras pirmas man jį atneš, tas gaus 
lazdelę, o antrajam teks kepuraitė. 

— (Gerai sumanei, dėde, mes mielai sutinkame! — sušuko 
vaikai, 

Tuomet Hasanas paėmė akmenį ir iš visų jėgų sviedė tolyn, 
o vaikai lenkdami vienas kitą nubėgo jo ieškoti. Hasanas tuo tarpu 
užsidėjo kepuraitę, paėmė lazdelę ir paėjėjo kelis žingsnius į šoną, 
norėdamas įsitikinti, ar vaikai teisybę sakė apie tų daiktų savy- 


*"Džedidas — smulkus vario pinigėlis. 

bes. Jaunesnysis berniukas pirmas pribėgo prie akmens, čiupo jį 
ir grįžo atgal, bet neradęs Hasano sušuko savo broliui: 

— O kur tasai žmogus, ėmęsis spręsti mūsų ginčą? 

— Aš jo nematau! — atsakė tasai. 

Jie ėmė dairytis ieškodami Hasano, nors tasai stovėjo visai šalia 
jų, o neradę puolė barti vienas kitą ir tarė: 

— Pražuvo ir lazdelė, ir kepuraitė — neteko nei vienam, nei 
kitam, o juk tėvas buvo įspėjęs mus, bet mes visai pamiršom jo 
žodžius! 

Ir jie patraukė namo, o Hasanas grįžo į miestą su kepurai- 
te ant galvos, ir nė vienas žmogus jo nepamatė. Su ta kepuraite 
jis nuėjo pas senę Šavachę, ir ši jo nematė. Tuomet Hasanas pri- 
ėjo prie lentynos, kuri buvo jai virš galvos, visa nustatyta stik- 
lo ir porceliano indais, ir papurtė ją taip, kad viskas pažiro ant 
žemės. Senė Šavachė garsiai surikusi ėmė mušti sau per veidą, 
paskui priėjo ir sulaikė ant lentynos tai, kas liko nesudužę, sa- 
kydama: 

— Prisiekiu Alachu, tai karalienė Nur al Chuda pasiuntė šai- 
taną, kad iškrėstų man piktą pokštą, ne kitaip! Bet aš paprašy- 
siu didįjį Alachą, kad jis apsaugotų mane nuo jos rūstybės. Vieš- 
patie mano! Jei ji taip bjauriai pasielgė su savo mylima seserim, — 
išplakė ją ir nukryžiavo — tai ką ji padarys svetimai moteriai, tokiai 
kaip aš, jei supyks?.. 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai dvidešimt antroji naktis 


Kai atėjo aštuoni šimtai dvidešimt antroji naktis, Šachrazada 
tęsė: 

Pasakojama, o laimingasai karaliau, kad senė Šavachė taip mąs- 
tė: „Jei karalienė Nur al Chuda šitaip elgiasi su savo mylima se- 
serim, tai ką ji padarys svetimai moteriai, jei supyks?“ Ir ji su- 
šuko: 

— Užkeikiu tave, maloningasai šaitane, galinguoju geradariu, 
žmonių bei džinų kūrėju ir užrašu, esančiu ant Suleimano, Da- 
ūdo sūnaus, žiedo — prabilk, tark man nors žodį! 

Hasanas jai tarė: 

— Aš ne šaitanas, aš Hasanas, iš meilės pametęs protą! 

Ir jis nusiėmęs kepuraitę pasirodė senei, kuri nusitempė jį gilyn 
į kambarius, kad niekas nepamatytų, ir tarė: 

— Ar tu proto netekai, kad atėjai čia? Bėk ir slėpkis! Toji pa- 
leistuvė šitaip žiauriai nubaudė tavo žmoną, o juk tai jos myli- 
ma sesuo, tai kas bus, kai ji sumanys nubausti tave? — Ir senė, 
papasakojusi visa, ką iškentėjo Manar as Sana ir ji pati, pridū- 
rė: — Karalienė apgailestavo, kad paleido tave, ir pasiuntė tau iš 
paskos žmogų, kad suradęs atvestų, žadėdama jam kintarą auk- 
so ir pasodinti jį į mano vietą, ir prisiekė, kad jei tu atsidursi jos 
rankose, užmuš ir tave, ir tavo žmoną su vaikais. 

Pravirko Hasanas ir sušuko: 

— O ponia, kaip man pabėgti iš čia, nuo tos žiaurios kara- 
lienės, kaip man išlaisvinti savo žmoną su vaikais, kad galėčiau 
parsivesti juos namo? 

— Vargas tau! — sušuko senė. — Tu tik žiūrėk, kad pats iš- 
sigelbėtum! 

— Ne, aš būtinai pabandysiu juos išlaisvinti! — pasakė Hasanas. 

— Ką tu gali padaryti prieš karalienės valią? Tik eik ir pats 
pasislėpk, kol dar esi gyvas! 

Tuomet Hasanas parodė jai lazdelę ir kepuraitę, o senė pa- 
mačiusi tuos daiktus nepaprastai nudžiugo ir sušuko: 

— Garbė tam, kursai atgaivina sutrūnijusius kaulus! Prisiekiu 
Alachu, vaike mano, tu ir tavo žmona buvote bepražūstantys, bet 
dabar gali manyti, kad visi esate išsigelbėję! Juk aš žinau šią laz- 
delę ir tą, kuris ją padarė, — tai mano mokytojas, išmokęs ma- 
ne burtų, jis dirbo šimtą trisdešimt penkerius metus, kol pada- 
rė tuos daiktus, bet paskui mirė, o mirties mes nė vienas neiš- 
vengsim. Ir aš girdėjau, kaip jis savo vaikams sakė: „Vaikai mano, 
šie daiktai ne jums skirti, ateis svetimšalis ir atims juos, o jūs net 
nesuprasit, kaip jis tai padarė“. — „O tėveli, pasakyk, kaip jam 
pavyks tai padaryti?“ — paklausė vaikai. — „Kad aš nežinau“, — 
atsakė tėvas. Na ir kaipgi tau pavyko tai padaryti? 

Hasanas papasakojo senei, kaip jam buvo su vaikais, ir nu- 
džiugusi ji sušuko: 

— Jei tu gali išvaduoti savo žmoną ir vaikus, tai paklausyk, 
ką tau patarsiu. Aš daugiau netarnausiu tai pasileidėlei, kuri ši- 
taip bjauriai su manim pasielgė, aš iškeliauju į burtininkų olą ir 
nugyvensiu ten likusias savo dienas. O tu užsidėk kepuraitę, paimk 
lazdelę, nueik į kalėjimą, kur vargsta tavo žmona ir vaikai, su- 

duok lazdele į žemę ir pasakyk: „O šių vardų tarnai!“ Ir pasirodys 
tau lazdelės tarnai, o tuomet tu įsakyk jiems visa, ką sumanysi 
ir ko panorėsi! 

Hasanas atsisveikino su sene ir užsidėjęs kepuraitę nuėjo į ka- 
lėjimą pas žmoną. Jis pamatė, kad ji nukryžiuota ant kopėčių, plau- 
kais pririšta prie jų, jos akys verkia, širdis sielvartauja, nes nemato 
jokio būdo išsigelbėti, o vaikai žaidžia po laiptais, ir žmona verkia 
žiūrėdama į juos. 

Hasanas išgirdo, kaip ji sako tokias eiles: 


Aš vos bekvėpuoju, vos plaka širdis, 
Pasaulį vos mato sustingęs vyzdys. 


Štai mylinti — sielvartas degina ją, 
Bet ištveria viską ji vienumoje. 


Net priešai jai bagailą jaučia širdy. 
0, vargas, kai gailestį priešų jauti! 


Pamatęs, kokią gėdą, pažeminimą ir kančias turi kentėti jo 
žmona, Hasanas pravirko ir net nualpo, o atsipeikėjęs pamatė, kad 
jo vaikai žaidžia, o žmona apalpusi nuo baisaus skausmo. Jis priėjo 
prie vaikų ir nusiėmė kepuraitę, o vaikai ėmė šaukti: „Tėveli mū- 
sų!“ Tuomet Hasanas vėl užsidengė galvą, ir žmona, atsigaivelėjusi 
nuo vaikų šūksnio, vyro nepamatė. Moteris pravirko, išgirdusi vai- 
kus minint tėvelį, jos širdis sudužo, viduje viskas trūko, ir ji su- 
šuko iš iškankintos širdies gelmių: 

— O, kur jūs ir kur jūsų tėvelis? 

Ji prisiminė metus, praleistus su vyru, prisiminė, kas jai nu- 
tiko išsiskyrus su juo, ir garsiai pravirko, ašaros aplaistė net že- 
mę aplinkui. Jos skruostais ritosi ašaros, bet rankos buvo pririš- 
tos, ji negalėjo jų nusišluostyti, ir nebuvo jai kito pagalbininko, 
tik ašaros ir eilės, tad ji pasakė tokias eiles: 


Aš išsiskyrimo dieną vėl menu, 
Ašaras ant savo kelio akmenų. 


Išvedė varovas kupranugarius, 
Ir užklupo sielą ilgesys žiaurus. 

Ir nebežinojau, kur ir ko einu, 
Ir neskaičiavau jau sielvarto dienų. 


Pakeliui aš piktą žmogų sutikau 
Ir, nelaimei savo, jį draugu laikiau. 


O širdie, jei tavo mielasai toli, 
Tai lemties laimingos laukti negali. 


Paklausyk, valdove, mylinčios širdies. 
Argi mano žodžių niekas negirdės? 


Meilės padavimai manyje gyvi, 
Saugau stebuklingą ją lig šiol savų... 


Tuo tarpu išaušo rytas, ir Šachrazada nutraukė pasakojimą. 


Aštuoni šimtai dvidešimt trečioji naktis 


Kai atėjo aštuoni šimtai dvidešimt trečioji naktis, Šachrazada 
tęsė: | 

Pasakojama, o laimingasai karaliau, kad vaikai pamatę Ha- 
saną ėmė šaukti: „Tėveli mūsų!“ Jų motina pravirko tai išgirdusi 
ir tarė sau: „Alacho nuosprendžio neišvengsi! Kažin kodėl jie 
dabar prisiminė savo tėvą?“ Ir ji apsipylusi ašaromis pasakė to- 
kias eiles: 


Žemė ištuštėjo, saulės nebėra! 
Iš akių tekrinta ašara tyra. 


Jis prapuolė, šiandien aš viena kenčiu, 
Nebėra tvirtybės, nebėra vilčių. 


To, kuris klajoja, ilgisi širdis. 
Ar ateis toks laikas, kai namo jis grįš? 


Jei sugrįš jis vėlei, niekas nekentės, 
Ašaros nė vieno jau neberiedės. 

Debesys užslinko, kai išvyko jis, 
Ir ugny lig šiolei kenčianti širdis. 


Dar tikėjau: bus jis vėl šalia manęs, 
Bet išsiskyrimas žudė svajones. 


O mielasis, grįžki bas mane greičiau — 
Aš jau tiek raudojau, aš jau tiek kenčiau. 


Hasanas neišlaikęs nusiėmė kepuraitę, ir Manar as Sana pa- 
mačiusi jį sukliko taip, kad išsigando visi, kas buvo rūmuose, ir 
paklausė: 

— Kaip tu čia patekai? Ar nukritai iš dangaus, ar išlindai iš 
po žemės? 

Ji pravirko, ir Hasanas ėmė lieti ašaras, tuomet ji tarė: 

— O žmogau, ne laikas dabar verkti ir ne laikas priekaištauti, — 
nuosprendis įvykdytas, žvilgsnis užgesęs. Užkeikiu tave Alacho var- 
du — pasakyk, iš kur atsiradai? Bėk slėptis, kad niekas tavęs ne- 
pamatytų ir nesužinotų apie tave mano sesuo, antraip ji atims gy- 
vastį ir tau, ir man! 

— O mano ir visų gražuolių ponia, aš atėjau čia nepaisyda- 
mas visų pavojų ir arba mirsiu, arba išvaduosiu tave, kad galė- 
tume drauge su vaikais grįžti namo, ir tegu tavo pikčiurna sesuo 
sprogsta iš pasiutimo! 

Išgirdusi tuos žodžius, Manar as Sana garsiai nusijuokė, paskui 
palingavo galvą ir tarė: 

— Negali būti, širdie mano, negali būti, kad išvaduoti mane 
iš kančių galės kas nors, išskyrus Alachą! O net jei tu mane iš- 
vesi iš šio kalėjimo, kaip manai nukeliauti į savo kraštą? Kaip ti- 
kiesi ištrūkti iš šių salų? Juk tu matei eidamas čionai visokių bai- 
sybių, stebuklų, vargų ir pavojų, kurių išvengti ne kiekvienas 
džinas gali. Tad eik iš čia greičiau, neversk manęs dar labiau ken- 
tėti matant grėsmę, kybančią tau virš galvos, ir nesakyk daugiau, 
kad galėsi mane išgelbėti! 

— Prisiekiu tavo gyvenimu, o mano akių šviesa, aš išeisiu iš 
čia tik su tavim! — sušuko Hasanas. 

— O žmogau, kaip tu gali manyti padarysiąs tokį dalyką? — 
paklausė Manar as Sana. — Tu pats nežinai, ką kalbi! Net jei 
tavo valdžioje būtų džinai, ifritai, burtininkai ir dvasios, vis tiek 

negalėtum padaryti, ką esi sumanęs. Mane čia palikęs gelbėkis 
pats, kol gali. Galbūt Alachas pirma išgelbės tave, o paskui ir 
mane. 

— O gražuolių ponia, aš atėjau čia tik tam, kad išgelbėčiau 
tave su šia lazdele ir kepuraite, — atsakė Hasanas. 

Ir jis pradėjo pasakoti, kas jam nutiko dviem vaikams, bet stai- 
ga įžengė karalienė Nur al Chuda ir nugirdo juos kalbantis. Ha- 
sanas tučtuojau užsidėjo kepuraitę, ir karalienė, jo nepamačiusi, 
paklausė: 

— O paleistuve, su kuo tu kalbėjai? 

— Su kuo gi daugiau, jei ne su savo vaikais? 

Karalienė išsitraukė rimbą ir ėmė ją plakti (o Hasanas stovėjo 
ir žiūrėjo), plakė tol, kol jos sesuo prarado sąmonę. Tuomet liepė 
pernešti Manar as Saną į kitą patalpą (o Hasanas nuėjo drauge) 
ir numetusios ją ant žemės vergės stovėjo ir žiūrėjo. Atsipeikė- 
jusi Manar as Sana pasakė tokias eiles: 


Kai mes išsiskyrėm, aš raudot pradėjau, 
Ašarų upeliai iš akių tekėjo. 


Ir esu prisiekus: jei tave regėčiau, 
To išsiskyrimo liūdno neminččiau. 


Tarčiau bavyduoliams: „Sprokit iš pavydo! 
Alachu prisiekiu, meilė vėl pražydo!“ 


Aš buvau laimingas, laimės tiek turėjau, 
Kad is didžio džiaugsmo asaras as liejau. 


Akys mano akys, vėl jūs ašarojai, 
Liūdnos ar laimingos, jūs visad raudojot. 


Tuomet vergės išėjo, ir Hasanas nusiėmė kepuraitę, o jo žmona 
tarė: | 

— Žiūrėk, o žmogau, kas mane ištiko! Ir visa tai tik todėl, kad 
nepaklausiau tavęs, kad išėjau be tavo leidimo. Užkeikiu tave Ala- 
cho vardu, nepyk ant manęs už nuodėmę, kurią padariau, ir žinok, 
kad moteris tol nesupranta, ko vertas vyras, kol neišsiskiria su juo. 
Aš suklydau, bet prašau didįjį Alachą atleisti man mano nuodėmę. 

Ir jei Alachas mus sujungs, aš daugiau visada klausysiu tavęs, ne- 
prieštarausiu nė žodeliu... 
"Tuo tarpu išaušo rytas, ir Šachrazada nutraukė pasakojimą. 


Aštuoni šimtai dvidešimt ketvirtoji naktis 


Kai atėjo aštuoni šimtai dvidešimt ketvirtoji naktis, Šachrazada 
tęsė: 

Pasakojama, o laimingasai karaliau, kad Manar as Sana atsi- 
prašė Hasano ir tarė: 

— Nepyk ant manęs, aš atgailauju už savo nuodėmę. 

Hasanas jai taip atsakė (o jam skaudėjo širdį žiūrint į jos kan- 
čias): 

— Tai ne tavo suklydimas, aš pats suklydau palikęs tave vieną 
su tais, kurie neįvertino tavo privalumų ir dorybių. Ir žinok, o 
mano širdies mylimoji, mano sielos vaisiau ir mano akių šviesa, 
kad Alachas — didis jis! — suteikė man galią išlaisvinti tave. Todėl 
gali rinktis: jei nori, nugabensiu tave į tavo tėvo rūmus, kad gy- 
ventum taip, kaip esi įpratusi nuo gimimo, o jei nori, keliaujam 
su manim į mano tėvynę. 

— Negi gali mane kas išlaisvinti, išskyrus aukštybų Viešpatį? 
Keliauk sau, jei tik gali, o jei manęs nepaklausysi, tai pamatysi, 
kas tau bus. 

Ir ji pasakė tokias eiles: 


Ateik! Manyje, ko geidi, tu surasi! 
Tik nenusigręžki, nerūstauk, mielasis. 


O tai, kas įvyko... Tik meilė telieka, 
Tik mūsų draugystės nekeiskim į nieką. 


Šnipelis mus sekė, vos tau iškeliavus, 
Jisai brisistatė kaib draugas, kaip savas. 


Bet aš tavimi dar tikiu kaip tikėjau, 
Nors to nesuvokia protelis kenkėjo. 


Tad saugokim paslaptį: meilės tas vertas, 
Kurio neišgąsdina priekaištų kardas. 

Dabar aš ilgiuosi, maldauju likimą: 
Te tavo šauklys man atneš atleidimą. 


Paskui jie visi ėmė verkti, vaikai irgi, ir įėjo vergės, išgirdu- 
sios jų verksmą, bet pamatė tik Manar as Saną ir vaikus, o Ha- 
sanas suspėjo užsidėti kepuraitę. Iš gailesčio pravirko ir jos, keik- 
damos savo žiauriąją karalienę. 

Hasanas palaukė nakties, o kai sargai nuėjo miegoti, stipriau 
susiveržė diržą, priėjo prie savo žmonos ir išlaisvino ją iš pančių, 
apkabino, pabučiavo į kaktą ir sušuko: 

— Kaip ilgai aš laukiau šios akimirkos! Ar aš sapnuoju, ar iš 
tikro mes esame drauge? 

Paskui jis paėmė ant rankų vyresnįjį sūnų, žmona — jaunes- 
nįjį, ir jie išėjo iš kalėjimo, o Alachas užmetė ant jų skraistę, kad 
niekas nepamatytų. Taip jie priėjo prie tvirtovės vartų ir pama- 
tė, kad vartai užrakinti. Hasanas sušuko: 

— Nėra jėgos ir galybės, didesnės už visagalį Alachą! Iš tik- 
ro mes priklausome Alachui ir grįžtame pas jį! 

Ir jie prarado viltį išsigelbėti, o Hasanas tarė: 

— Aš viską numačiau, viską apskaičiavau, išskyrus šitokį da- 
lyką. Kai patekės aušra, mus sučiups! Kokią gudrybę čia sugal- 
vojus? 

Paskui Hasanas pasakė du tokius dvieilius: 


Tau patikdavo dienos, kai linksmai gyvenai, 
Kai manei, kad likimas bus dosnus amžinai, 


Tau patiko ir naktys, bet apvillas štai tu, 
Nes ir dieną, ir naktį kertės pilnos klastų. 


Ir jis pravirko, o jo žmona, pamačiusi tas ašaras, irgi pravirko, 
ir dar todėl, kad likimas jai buvo toks žiaurus. Hasanas pasisu- 
Ko į ją ir pasakė tokias eiles: 


Nepaklūsta likimas, lyg jo priešas esu, 
Ir kas dieną man jį pasitikti baisu. 


Sumanau aš ką gera — siunčia blogį jisai, 
Vienas rytas nušvinta, kitas - pilkas visai 

O paskui dar tokias: 


Man likimas rūstingas, bet neįtaria jis, 
Kad man bėdos nebaisios, nebaisi pražūtis. 


Rodo savo rūstybę, siunčia bėdą jisai, 
Aš jam ištvermę rodau, net stebiuosi balsai. 


Žmona tarė jam: 

— Prisiekiu Alachu, nėra kito būdo išsilaisvinti, kaip tik nu- 
sižudyti, tuomet pailsėsime nuo bėdos, į kurią įkliuvome, antraip 
būsime priversti kentėti baisias kančias. 

Kai jie šitaip kalbėjo, iš už vartų pasigirdo balsas: 

— Prisiekiu Alachu, Manar as Sana ir Hasanai, aš neatidarysiu 
jums vartų, kol jūs man neprižadėsite vieno dalyko! 

Išgirdę tuos žodžius, abu nutilo ir jau norėjo grįžti atgal į ka- 
lėjimą, bet tas balsas vėl prabilo: 

— Ko jūs nutilote, ko neatsakote? 

"Tuomet jie pažino, kad tai kalba senė Šavachė, ir atsakė jai: 

— Padarysime viską, ką tik paliepsi, tik greičiau atidaryk vartus, 
dabar ne laikas šnekučiuotis. 

Senė sušuko: 

— Prisiekiu Alachu, neatidarysiu vartų, kol neišgirsiu priesaikos, 
jog paimsite mane drauge ir nepaliksite pas tą begėdę. Kas iš- 
tiks jus, tegu ištinka ir mane, jeigu jūs liksite gyvi, gyvensiu ir aš, 
jeigu jūs žūsite, drauge žūsiu ir aš! Juk šita bjaurybė, tavo sesuo, 
žemina ir kankina mane dėl jūsų, o juk tu, dukrele, pažįsti, kas 
aš tokia! 

Jie abu prisiekė senei tomis priesaikomis, kurias ji laikė tik- 
romis, kad įvykdys jos prašymą, ir toji atidarė vartus. Išėję jie pa- 
matė, kad Šavachė sėdi ant rumiško ąsočio, nužiesto iš raudono 
molio, aplink kaklelį apsukta palmės plaušų virvė, ir tasai ąsotis 
šokčioja po ja ir šuoliuoja greičiau už grynakraujį eržilą. Senė nu- 
skubėjo pirma jų ir tarė: 

— Eikite paskui mane ir nieko nebijokite: aš moku keturias- 
dešimt kerėjimo būdų ir pačiu menkiausiu iš jų šį miestą paversiu 
kriokiančia jūra, kur plakasi bangos, visas merginas paversiu žu- 
vimis, ir visa tai galiu baigti iki saulės tekėjimo. Anksčiau aš ne- 
dariau nieko blogo todėl, kad bijojau galingiausiojo karaliaus, be 

to, gerbiau seseris, kurių klauso džinų gentys. Bet dabar, jei tik 
reikės, aš parodysiu savo galią! 

Nudžiugo Hasanas su žmona, ir jiems nušvito viltis, kad pavyks 
išsigelbėti... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai dvidešimt penktoji naktis 


Kai atėjo aštuoni šimtai dvidešimt penktoji naktis, Šachraza- 
da tęsė: 

Pasakojama, o laimingasai karaliau, kad tuomet, kai Hasanas 
su žmona ir vaikais išėjo iš tvirtovės, jiems nušvito viltis, jog pa- 
vyks išsigelbėti iš Nur al Chudos nagų. Senės vedami jie išėjo iš 
miesto, ir tuomet Hasanas paėmė lazdelę, sudavė į žemę ir su- 
kaupęs visą drąsą tarė: 

— O šių vardų tarnai, ateikite! 

Staiga prasiskyrė žemė ir išlindo septyni ifritai, kurių kojos 
skendo žemės gelmėse, o galvos siekė debesis. Jie pabučiavo žemę 
prie Hasano kojų ir vienu balsu tarė: 

— Mes čia, pone mūsų ir valdove! Ką įsakysi? Įvykdysime kiek- 
vieną tavo paliepimą: nori — išdžiovinsime jūrą, nori — perneši- 
me kalnus į kitą vietą! 

Nudžiugo Hasanas išgirdęs tuos žodžius, vėl sukaupė visą ryžtą 
ir paklausė: 

— Kas jūs tokie, kuo vardu, iš kokios genties, giminės ir šeimos? 

Ifritai dar sykį pabučiavo žemę prie Hasano kojų ir atsakė: 

— Mes — septyni karaliai, ir kiekvienas mūsų valdo septynias 
džinų, šaitanų ir maridų gentis, o mums visiems septyniems dar 
paklūsta keturiasdešimt devynios giminės visokiausių džinų, šai- 
tanų, maridų ir dvasių, skraidančių ir nardančių, gyvenančių kal- 
nuose, dykumose, stepėse ir jūrose. Tad įsakyk mums, ką tik nori, 
mes esame tavo tarnai ir vergai, nes tasai, kuris laiko šią lazde- 
lę, laiko savo rankose mūsų gyvybes, tam mes paklūstame! 

Nudžiugo Hasanas išgirdęs tuos žodžius ir tarė: 

— Aš noriu, kad jūs parodytumėt man savo gentį, kariuomenę 
ir padėjėjus. 

— O pone, mes negalim to padaryti, — atsakė ifritai, — nes 
tai pavojinga tau ir tiems, kurie su tavimi. Mūsų kariuomenė di- 

džiulė, ir kariai kuo įvairiausios išvaizdos, spalvos, kūno ir vei- 
do. Ten yra galvos be kūnų ir kūnai be galvų, yra karių, atro- 
dančių kaip žvėrys. Bet jei nori ir reikalauji, mes tau parodysim 
savo kariuomenę ir pradėsim nuo liūtų išvaizdos karių. 

— Tuomet nereikia, — tarė Hasanas, — verčiau šią pat akimirką 
nuneškite mane, mano žmoną, vaikus ir šią senutę į Bagdadą. 

Ifritai nuleido galvas. 

— Kodėl jūs tylite? — paklausė Hasanas ir jie vienu balsu at- 
sakė: 

— O mūsų pone ir valdove, mes gyvename nuo Suleimano, 
Daūdo sūnaus, — ramybė jiems abiems! — laikų, ir jis pareika- 
lavo iš mūsų priesaikos, kad nei ant pečių, nei ant nugaros mes 
nenešiosime Adomo vaikų. Todėl to mes negalime padaryti, bet 
tučtuojau pabalnosime jums džinų žirgus, kurie nuneš jus į tą vietą, 
kur tu nori. 

— O ar toli nuo čia iki Bagdado? — paklausė Hasanas. 

— Atstumas toks, kokį skubantis raitelis nujotų per septyne- 
rius metus, — atsakė ifritai. 

Nustebęs Hasanas paklausė: 

— Tai kaipgi aš atsidūriau čia greičiau nei per metus? 

— Alachas į savo vergų širdis įkvėpė gailestį tau, antraip ne- 
būtum atkeliavęs į šiuos kraštus, nė kreiva akim nebūtų tekę pa- 
žvelgti į šiuos miestus, — atsakė ifritai. — Šeichas Abd al Kadu- 
sas pasodino tave ant dramblio, paskui ant žirgo ir nukeliavo su 
tavim per tris dienas atstumą, kurį skubantis raitelis nujoja per 
trejus metus. O šeichas Abu 'r Ruveišas liepė tave nešti Dach- 
našui, kuris per dieną ir naktį sukorė trejų metų atstumą. Ir ši- 
tai įvyko didžiojo Alacho lėmimu, nes šeichas Abu 'r Ruveišas — 
Asafo ibn Barachijos palikuonis, laikantis atminty didingąjį Ala- 
cho vardą. O nuo Bagdado iki merginų rūmų — vienerių metų 
kelias; štai ir visi septyneri metai. 

Išgirdęs tuos žodžius, Hasanas neapsakomai nustebo ir sušuko: 

— Garbė Alachui, kuris palengvina sunkumus ir sukabina tai, 
kas sulūžę, priartina prie savęs vergus ir pažemina kiekvieną iš- 
puikusį engėją! Jis padėjo įveikti mums visus sunkumus, atvedė 
mane į šiuos kraštus ir leido susitikti su žmona ir vaikais! Ir aš 
nežinau, sapnuoju ar iš tikro visa tai matau, girtas aš ar blaivus! — 
Paskui pasisukęs į džinus tarė: — Per kiek laiko nujosime į Bag- 
dadą susėdę ant jūsų žirgų? 

— Jie nugabens tave mažiau nei per metus, ir turėsi įveikti dau- 
gel sunkumų, bėdų ir siaubų, tu keliausi per bevandenius slėnius 
ir dykumas, kur nėra nė gyvos dvasios, per stepes ir daugybę pra- 
žūtingų vietų, ir mes nesame tikri, pone, kad pavyks išsigelbėti 
nuo salos gyventojų... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai dvidešimt šeštoji naktis 


Kai atėjo aštuoni šimtai dvidešimt šeštoji naktis, Šachrazada 
tęsė: 

Pasakojama, o laimingasai karaliau, kad džinai taip sakė Ha- 
sanui: 

— Ir mes nesame tikri, pone, kad įstengsi išsigelbėti nuo sa- 
lų gyventojų, nuo galingiausiojo karaliaus rūstybės ir nuo šitų bur- 
tininkų bei kerėtojų. Galbūt jie nugalės mus, išplėš iš mūsų rankų. 
Ir kiekvienas, sužinojęs apie tai, pasakys mums į akis: „Tai jūs — 
skriaudėjai! Jūs sulaužėte galingiausiojo karaliaus įstatymus ir pa- 
grobėte jo dukterį!“ Jei būtum vienas, bepigu būtų sutvarkyti tą 
reikalą, nes tasai, kuris tave čionai atvedė, gali tuojau pat nuga- 
benti į gimtąjį kraštą, pas motiną. Tad rinkis, ką darysi, pasikliauk 
Alachu ir nebijok: mes esam čia tam, kad nugabentume tave į 
tėvynę! 

Hasanas padėkojo ifritams ir tarė: 

— Teatlygina jums už tai didysis Alachas! O dabar greičiau 
atveskite žirgus! 

— Klausome ir vykdome! — atsakė ifritai. 

Jie treptelėjo kojomis ir žemei prasiskyrus trumpam dingo, o 
paskui vėl iškilo laikydami už pavadžių tris pabalnotus žirgus, ir 
kiekvienas jų turėjo permestus du maišus — su vandeniu ir maisto 
atsargomis. Hasanas sėdo ant vieno žirgo, priekyje pasisodino vy- 
resnįjį sūnų, ant kito — žmona su antruoju sūnum, o ant trečio, 
nulipusi nuo ąsočio, užsiropštė senė, ir jie nušuoliavo. 

Visą naktį joję, paryčiu išsuko iš kelio ir patraukė prie kal- 
no (o jų liežuviai be perstojo minėjo didįjį Alachą) ir visą die- 
ną jojo papėde, tik staiga Hasanas tolumoje pamatė kalną, kuris 
kilo aukštyn tarytum dūmų stulpas. Jis paskaitė kažką iš Korano 
ir kreipėsi į Alachą prašydamas apsaugoti nuo šėtono, apmėty- 

to akmenimis (o tasai juodas milžiniškas daiktas artinantis vis ryš- 
kėjo). 

Kai jie prijojo visai arti, paaiškėjo, jog tai ifritas, kurio gal- 
va buvo lyg didžiulis kupolas, iltys — kaip kabliai, o pasmakrė — 
tarytum skersgatvis. Jo šnervės panėšėjo į du ąsočius, ausys — į 
odos skydus, burna buvo nelyginant ola, dantys — lyg akmeni- 
niai stulpai, jo rankos buvo lyg šakės, kojos — lyg stiebai, gal- 
va slėpėsi debesyse, o kojos sulindusios į žemę. 

Išvydęs tokią baisybę, Hasanas nusilenkė ir pabučiavo žemę 
prie jos kojų, o ifritas tarė: 

— O Hasanai, nebijok manęs! Aš esu šių žemių gyventojų va- 
das. Tai pirmoji iš Vako salų, ir aš esu musulmonas, išpažįstantis 
vienatinį Alachą. Esu girdėjęs apie jus, laukiau jūsų atvykstant. 
Sužinojęs jūsų istoriją, panorau išsikelti iš šio burtininkų krašto, 
apsigyventi kitur, kur nėra nei žmonių, nei džinų, ir ten vienu- 
moje garbinti didįjį Alachą iki paskutinio atodūsio. Ir nuspren- 
džiau aš tapti jūsų draugu, lydėti jus per šias salas; aš paprastai 
pasirodau tik naktį, tad nusiraminkite ir nebijokite manęs! 

Hasanas labai nudžiugo išgirdęs tuos žodžius ir tarė ifritui: 

— Teatlygina tau didysis Alachas! Eime kartu! 

Ifritas nuėjo prieky, ir jie juokaudami ir kalbėdamiesi nusku- 
bėjo iš paskos. Hasanas nurimęs ėmė pasakoti savo žmonai, kas 
jam buvo nutikę ir kokie jausmai jį kamavo, taip jie ir keliavo 
visą naktį... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai dvidešimt septintoji 
naktis 


Kai atėjo aštuoni šimtai dvidešimt septintoji naktis, Šachrazada 
tęsė: 

Pasakojama, o laimingasai karaliau, kad jie keliavo visą naktį, 
o jų žirgai lėkė kaip žaibas. Kai užstojo diena, jie išsitraukė iš mai- 
šų, kuriuos nešė žirgai, maisto ir pavalgė, paskui atsigėrė vandens 
ir vis spartindami žingsnį keliavo paskui ifritą, kuris buvo išsu- 
kęs iš kelio ir ėjo dabar tiesiai paupiu. 

Taip jie ištisą mėnesį traukė per lygumas ir stepes, o trisde- 
šimt pirmą dieną pakilo virš jų dulkės ir užklojo visą dangų, net 

diena aptemo. Pamatęs tokį dalyką ir išgirdęs grasinamus riksmus, 
Hasanas labai išsigando, o senė tarė jam: 

— Vaike mano, štai mus ir pavijo Vako salų kariuomenė, ne- 
trukus būsime sučiupti. 

— Ką dabar daryti, motinėle? — paklausė Hasanas. 

— Suduok lazdele į žemę! — atsakė ji. 

Kai Hasanas padarė ką lieptas, išdygo iš po žemių tie septyni 
ifritai, pabučiavo žemę prie jo kojų ir tarė: 

— Nieko nebijok ir nesielvartauk! 

Nudžiugęs Hasanas tarė: 

— Gerai, džinų ir ifritų valdovai! Išmušė jūsų valanda! 

— Tu su savo bendrakeleiviais pakilk į kalno viršūnę, o mus 
palik čia. Mes juk žinome, kad teisybė jūsų, o ne jų, todėl di- 
dysis Alachas padės mums juos nugalėti. 

"Tuomet Hasanas, jo žmona su vaikais ir senė nušoko nuo žir- 
gų ir užlipo į kalno viršūnę... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai dvidešimt aštuntoji 
naktis 


Kai atėjo aštuoni šimtai dvidešimt aštuntoji naktis, Šachrazada 
tęsė: 

Pasakojama, o laimingasai karaliau, kad Hasanas, jo žmona 
su vaikais ir senė nušoko nuo žirgų ir užlipo į kalno viršūnę. O 
paskui atkeliavo karalienė Nur al Chuda su savo kariais, ir su- 
stojo jie būrys prie būrio. Priešais išsirikiavo džinų kariuomenė, 
ir susidūrė du spiečiai karių, ir ėjo į pirmas gretas narsuoliai, ir 
ėmė bėgti bailiai, ir džinai spjaudė ugnimi, kol atėjo tamsi nak- 
tis. Tuomet spiečiai išsiskyrė, kariai nulipo nuo žirgų ir užkūrę 
laužus sugulė ilsėtis. 

Septyni džinų karaliai užlipo pas Hasaną ir pabučiavo žemę 
prie jo kojų, o tas palinkėjo pergalės ir paklausė, kaip sekasi. Ifritai 
atsakė: 

— Jie neišsilaikys ilgiau kaip tris dienas! Šiandien pergalė mū- 
sų rankose, mes paėmėme į nelaisvę kokius du tūkstančius karių 
ir begalę išmušėme. Tad nuramink savo sielą ir alsuok visa krū- 
tine! 

Paskui džinai grįžo pas savo karius, o kai išaušo rytas ir nu- 
švito pirmieji saulės spinduliai, karžygiai sėdo ant grynakraujų žirgų 
ir stojo į mūšį, kirsdami aštriais kardais ir smeigdami plikomis ie- 
timis. Kova truko per naktį, ir karių gretos lyg jūros bangos su- 
sidurdamos dužo ir šniokštė, ir degė tarp jų mūšio ugnys, ir ieš- 
kojo jie pergalės, kol galop Vako kariuomenė puolė bėgti, žlugo 
jų galybė, pranyko ryžtas, paslydo kojos. Kad ir kur bėgtų, pra- 
laimėjimas sekė jiems iš paskos, didžioji dalis karių buvo išmušta, 
o karalienė Nur al Chuda su didžiūnais ir artimaisiais pakliuvo 
į nelaisvę. 

Kai išaušo rytas, septyni džinų karaliai pastatė Hasanui mar- 
muro sostą, puoštą perlais ir brangiaisiais akmenimis. Jis atsisė- 
do, o šalia buvo pastatytas kitas sostas poniai Manar as Sanai (jis 
buvo iš dramblio kaulo, išklotas raudonuoju auksu), ir džinai pa- 
statė sostą senei Šavachei Um ad Davachei. Kai visi susėdo, Ha- 
sanui buvo atvesti belaisviai, tarp jų ir karalienė Nur al Chuda, 
surištomis rankomis ir sukaustytomis kojomis. Pamačiusi ją senė 
sušuko: 

— Štai koks tinkamas tau būtų atlygis, o pasileidėle, o smur- 
tininke: reikia dvi dienas nešerti dviejų šunų ir negirdyti dviejų 
arklių, o paskui pririšti tave prie arklių uodegų ir pavaryti juos 
upės link, o šunis paleisti iš paskos! Kaip tu galėjai šitaip elgtis 
su savo seserim, jei ji yra ištekėjusi, kaip liepia Alachas ir jo pa- 
siuntinys, juk islame nėra vienuolių, o moterys sukurtos tik vy- 
rų džiaugsmui! 

Hasanas liepė nužudyti visus belaisvius, ir senė pritarė šauk- 
dama: 

— Užmuškite juos visus iki vieno! 

Kai karalienė Manar as Sana pamatė savo seserį — sukaustytą 
grandinėmis belaisvę, pravirko iš gailesčio ir tarė: 

— O sesele, kaip čia viskas įvyko? 

— Tai didis dalykas! Šis žmogus, vardu Hasanas, įveikė mus, 
Alachas suteikė jam neregėtą galią, jis nugalėjo mūsų kariuomenę, 
mūsų šalį ir džinų karalius. 

— Alachas tikrai suteikė tokią galią įduodamas jam į rankas 
šią kepuraitę ir lazdelę, — tarė Manar as Sana. 

"Tuomet Nur al Chuda suprato, kaip Hasanui pavyko išlais- 
vinti savo žmoną ir įveikti ją pačią. Ir ji ėmė maldauti seserį pa- 
sigailėjimo, o toji, kai širdis suminkštėjo, tarė Hasanui: 


187 


8.48 naktis 


— Ką tu ruošiesi daryti mano seseriai? Štai ji stovi priešais, 
bet nėra tau padariusi nieko blogo, kad galėtum ją bausti. 

— Ji pakankamai padarė blogo, kad kankino tave! 

— Jai atleistina visa tai, ką yra man padariusi, — atsakė Ma- 
nar as Sana. — Tu jau sudeginai mano tėvo širdį pagrobdamas 
mane, o kaip jis jausis sužinojęs apie Nur al Chudos mirtį? 

— Spręsk pati ir daryk kaip išmanai! — atsakė Hasanas. 

Tuomet karalienė Manar as Sana įsakė atrišti ir paleisti visus 
belaisvius, Nur al Chudą taip pat, priėjusi prie sesers apkabino 
ją, ir abi pravirko. Paskui Nur al Chuda tarė: 

— O sesele, nepyk ant manęs už tai, ką esu tau padariusi! 

— Visa tai buvo man skirta! — sušuko Manar as Sana. 

Ir 2 ėmė kalbėtis, o paskui Manar as Sana sutaikė seserį su 
sene Šavache, ir nurimo jų širdys. 

Rytą Hasanas paleido karius, tarnaujančius lazdelei, padėkojęs 
jiems už pagalbą. O ponia Manar as Sana papasakojo seseriai viską, 
kaip jai buvo su vyru Hasanu ir ką jis iškentėjo dėl jos, ir pridrūė: 

— O sesele, negalima žiūrėti iš aukšto ir nepaisyti teisių to, 
kuris atliko tokius darbus, turi tokią jėgą ir kuriam Alachas dar 
suteikė tokią galią, kad jis paėmė tave į nelaisvę, išmušė tavo ka- 
riuomenę ir pavergė mūsų tėvą, galingiausiąjį karalių, valdantį dži- 
nų karalius. 

— Prisiekiu Alachu, sesele, tu teisi! Ir negi visa tai tik dėl tavęs?.. 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai dvidešimt devintoji 
naktis 


Kai atėjo aštuoni šimtai dvidešimt devintoji naktis, Šachrazada 
tęsė: 

Pasakojama, o laimingasai karaliau, kad ponia Manar as Sa- 
na papasakojo savo seseriai apie Hasano privalumus ir geras sa- 
vybes, ir toji tarė: 

— Prisiekiu Alachu, į šį žmogų negalima žiūrėti iš aukšto ir 
nepaisyti jo! Bet negi visa tai nutiko tik dėl tavęs? 

— Taip! — atsakė Manar as Sana. 

Taip besišnekėdamos jos sulaukė ryto, o kai patekėjo saulė, 
Hasanas nusprendė leistis kelionėn. Seserys atsisveikino, ir Ma- 
nar as Sana atsisveikino su sene Šavache, nes toji, susitaikiusi su 

Nur al Chuda, niekur nebenorėjo keliauti. Tuomet Hasanas su- 
davė lazdele į žemę, ir pasirodę ifritai tarė: 

— Garbė Alachui, kuris nuramino tavo širdį! Įsakyk, o mes 
akimirksniu viską įvykdysime! 

Padėkojo Hasanas už gerus žodžius ir tarė: 

— Teatlygina jums didysis Alachas! Pabalnokit man du geriau- 
sius žirgus! 

Ifritai tučtuojau atvedė du pabalnotus žirgus, ir Hasanas sė- 
do ant vieno, pasisodinęs priešais vyresnįjį sūnų, jo žmona su jau- 
nesniuoju sėdo ant kito. Nur al Chuda su sene irgi sėdo ant žirgų, 
ir jie išsiskyrė — Hasanas su žmona nujojo dešinėn, Nur al Chuda 
su sene — kairėn. Hasanas keliavo visą mėnesį, ir galop jie pri- 
jojo kažkokį miestą, aplink kurį augo medžiai, kanalais sruveno 
vanduo. Prijoję prie tų medžių, jie nušoko nuo žirgų norėdami 
pailsėti ir susėdo. 

Tik staiga pamatė daugybę besiartinančių raitelių, ir atsisto- 
jęs Hasanas nuėjo jiems priešais, o kai jie susitiko, paaiškėjo, jog 
tai karalius Chasunas, Kamparo žemės ir Paukščių pilies valdo- 
vas. Priėjęs Hasanas pabučiavo jam rankas ir pasveikino, o ka- 
ralius pažinęs jį nušoko nuo žirgo ir labai nudžiugęs pasveikino 
su sėkme. Jie susėdo po medžiais ant kilimų, ir karalius kreipėsi: 

— O Hasanai, papasakok man nuo pradžios iki galo viską, kas 
tau yra nutikę! 

Ir kai Hasanas papasakojo, nusistebėjo karalius ir tarė: 

— Vaike mano, niekam dar nėra pavykę nukeliauti į Vako sa- 
las ir sveikam grįžti, tik tau, ir tavo istorija yra nepaprasta. Garbė 
Alachui už tavo išgelbėjimą! 

Paskui karalius pakvietė pasisvečiuoti jo mieste, ir Hasanas su 
žmona ir vaikais, sėdę ant žirgų, nujojo jam iš paskos. Karalius 
juos nulydėjo į Svečių namus, kur jie tris dienas valgė, gėrė ir 
linksminosi. Paskui Hasanas paprašė leidimo keliauti toliau ir gavęs 
jį sėdo su žmona ant žirgų. Karalius Chasunas dešimt dienų ly- 
dėjo juos, o paskui atsisveikinęs grįžo atgal. 

Hasanas su žmona ir vaikais keliavo ištisą mėnesį ir prijojo olą, 
kurios grindys buvo iš geltonojo vario, ir Hasanas paklausė žmoną: 

— Ar tu pažįsti šią olą? 

— Ne, — atsakė toji. 

— Čia gyvena šeichas Abu 'r Ruveišas, jis yra padaręs man 
didžiulę paslaugą, nes pasiuntė mane pas karalių Chasuną, — ir 
Hasanas ėmė pasakoti žmonai Abu 'r Ruveišo istoriją. 

Tik staiga atsidarė olos durys ir išėjo šeichas Abu 'r Ruvei- 
šas. Pamatęs jį Hasanas pribėgo ir pabučiavo jam rankas. Šeichas 
nudžiugo, kad Hasanui viskas taip gerai pavyko, pasveikino jį gra- 
žiais. žodžiais ir įsivedė į olą. Jie susėdo, ir Hasanas ėmė pasa- 
koti, kaip jam klojosi Vako salose. Šeichas Abu 'r Ruveišas ne- 
apsakomai nustebo išgirdęs tokį pasakojimą ir paklausė: 

— O kaip tu išlaisvinai savo žmoną ir sūnus? 

Tuomet Hasanas papasakojo jam kepuraitės ir lazdelės isto- 
riją, ir šeichas nustebęs paklausė: 

— Jei ne tie daiktai, tu nebūtum išlaisvinęs savo žmonos? 

— Nebūčiau, — atsakė Hasanas. 

Taip jiems besikalbant pasigirdo beldimas į olos duris, ir šei- 
chas Abu 'r Ruveišas atsistojo įleisti svečio; paaiškėjo, jog atke- 
liavo šeichas Abd al Kadusas, raitas ant savo dramblio. Šeichai 
apsikabino, pasisveikino, Abu 'r Ruveišas labai nudžiugęs įsive- 
dė Abd al Kadusą į olą ir tarė Hasanui: 

— Papasakok šeichui Abd al Kadusui viską, kas tau nutiko Va- 
ko salose — nuo pradžios iki galo! 

Hasanas ėmė pasakoti, ir kai priėjo iki kepuraitės ir lazdelės... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai trisdešimtoji naktis 


Kai atėjo aštuoni šimtai trisdešimtoji naktis, Šachrazada tęsė: 

Pasakojama, o laimingasai karaliau, kad Hasanas šeichams Abu 
'r Ruveišui ir Abd al Kadusui papasakojo, kas jam nutiko Va- 
ko salose, o kai priėjo iki kepuraitės ir lazdelės, šeichas Abd al 
Kadusas tarė: 

— Vaike mano, štai tu išlaisvinai savo žmoną ir vaikus ir tau 
tie daiktai nebereikalingi. O mes tau padėjome nukeliauti į Va- 
ko salas, padarėme tau tikrai gerą darbą dėl mano brolio duk- 
terų. Todėl dabar prašau tavo malonės: atiduok man lazdelę, o 
šeichui Abu 'r Ruveišui — kepuraitę. 

Išgirdęs šeicho žodžius, Hasanas nuleido galvą, ir jam gėda 
buvo pasakyti, kad neduosiąs jiems tų daiktų. O paskui jis pa- 
galvojo, kad šie du seniai padarė jam tiek daug gero, ir jei ne 
jie, jis nebūtų nukeliavęs į Vako salas, nebūtų išvadavęs savo žmo- 
nos, nebūtų gavęs kepuraitės ir lazdelės. Ir jis pakėlęs galvą tarė: 

— Gerai, atiduosiu, tačiau bijau, kad galingiausiasis karalius, 
mano žmonos tėvas, ateis su kariuomene į mūsų kraštus norėda- 
mas man atkeršyti, o aš galiu pasipriešinti jam tik turėdamas ke- 
puraitę ir lazdelę. 

— Vaike mano, nieko nebijok! — atsakė Abd al Kadusas. — 
Mes būsime tarytum tavo žvalgai ir kiekvieną, kuris eis pas ta- 
ve, pasiųstas tavo žmonos tėvo, mes nublokšime atgal. Tu gali 
būti ramus ir nieko nebijoti! 

Susigėdo Hasanas išgirdęs šiuos šeicho žodžius, atidavė ke- 
puraitę Abu 'r Ruveišui, o Abd al Kadusą paprašė: 

— Nugabenk mane į tėvynę, ten aš ir atiduosiu tau lazdelę! 

Abu šeichai nepaprastai nudžiugo ir sukrovė Hasanui krūvą 
pinigų ir brangenybių, kurias aprašyti plunksna bejėgė, ir Hasanas 
išbuvo pas juos tris dienas, o paskui nusprendė keliauti toliau. 
Abd al Kadusas ėmė ruoštis lydėti juos, ir kai Hasanas su žmona 
ir vaikais sėdo ant žirgų, Abd al Kadusas sušvilpė ir staiga iš dy- 
kumos atrisnojo didžiulis dramblys. Šeichas sėdo jam ant nuga- 
ros, ir jie visi iškeliavo, o Abu 'r Ruveišas grįžo savo olon. Abd 
al Kadusas puikiai žinojo kelią, rodė jiems, kur joti lengviau, kur 
arčiau, ir netrukus jie priartėjo prie savo žemių. 

Nudžiugo Hasanas, kad netrukus su žmona ir vaikais grįš pas 
motiną, ir įžengęs į gimtąją žemę po tokios daugybės iškentėtų 
siaubų ir sielvartų, pagarbino didįjį Alachą, padėkojo jam už su- 
teiktą malonę ir pasakė tokias eiles: 


Galbūt Alachas mudu greit suves 
Ir aš vėl prisiclausiu prie tavęs. 


Papasakosiu tau, ką aš mačiau, 
Kaip nuo tavęs atskirtas aš kenčiau. 


Tave pamačius, akys atsigaus, — 
Juk išsiilgau veido to brangaus. 


Aš tau taib daug papasakot turiu, 
Kai vėlei susitiksim bo audrų. 


Gal kartūs priekaištai tau sielon smigs, 
Bet baigsis jie, o mūsų meilė liks. 

Baigęs sakyti eiles, jis apsidairė, tik staiga sublyksėjo tolumoje 
žalias kupolas, baseinas ir visi jo seserų žali rūmai, ir iškilo Debesų 
kalnas. Šeichas Abd al Kadusas tarė: 

— Džiaukis, Hasanai! Dar šiandien tu būsi mano brolio dukterų 
svečias! 

Hasanas ir žmona labai nudžiugo, sustojo prie kupolo pail- 
sėti ir užkąsti, o paskui vėl sėdo ant žirgų ir nuskubėjo į rūmus. 
Kai prijojo prie vartų, išbėgo jų pasitikti visos seserys, o šeichas 
Abd al Kadusas tarė: 

— Štai aš ir patenkinau jūsų brolio Hasano troškimą, padė- 
jau jam atgauti žmoną ir vaikus! 

Merginos puolė glėbesčiuoti Hasaną, sveikinti jį ir džiūgau- 
ti, ir buvo tą dieną jiems tikra šventė. Paskui priėjo prie jo jau- 
nylė ir apsikabinusi pravirko, apsiverkė ir Hasanas, nes jie taip 
ilgai buvo nesimatę. Mergina pasiskundė labai kentėjusi ir siel- 
vartavusi, kol jam grėsė pavojai, ir pasakė tokius du dvieilius: 


Kai nutolai, mano akys žvelgė į draugus, 
Bet užstodavo juos tavo atvaizdas brangus. 


Užsimerkusi regėjau, kaip tu ateini, 
Lyg manų akių tinklainėj nuolat gyveni. 


Paskui ji pasidžiaugė dėl Hasano sėkmės, ir jis tarė: 

— O sesele, aš labiausiai dėkingas esu tau, tepadeda tau di- 
dysis Alachas visuose reikaluose! 

Paskui jis papasakojo jai visa, kas nutikę jam toje kelionėje, 
ką turėjęs iškentėt, kaip buvę su žmonos seserim, kaip jis išlais- 
vinęs žmoną ir vaikus, kokius regėjęs stebuklus ir baisybes, kaip 
žmonos sesuo norėjusi užmušti jį, jo žmoną ir vaikus ir kad iš- 
gelbėjęs juos ne kas kitas, o didysis Alachas. Ir dar jis papasa- 
kojo istoriją apie kepuraitę ir lazdelę, kad šeichas Abd al Kadusas 
ir šeichas Abu 'r Ruveišas prašė atiduoti tuos daiktus, ir jis su- 
tikęs tai padaryti tik dėl jos. Hasano sesuo padėkojo jam už tai, 
ir jis tarė: 

— Prisiekiu Alachu, aš niekuomet neužmiršiu viso to gero, ką 
tu man padarei... 

Tuo tarpu išaušo rytas, ir Šachrazada nutraukė pasakojimą. 

Aštuoni šimtai trisdešimt pirmoji 
naktis 


Kai atėjo aštuoni šimtai trisdešimt pirmoji naktis, Šachrazada 
tęsė: 

Pasakojama, o laimingasai karaliau, kad Hasanas susitiko su 
merginomis, papasakojo jaunylei visa, ką kelionėje patyręs, ir tarė: 

— Aš niekuomet neužmiršiu viso to gero, ką tu man padarei! 

Jaunylė pasisuko į Manar as Saną, priglaudė jos vaikus prie 
krūtinės ir paklausė: 

— O galingiausiojo karaliaus dukra, negi tavo širdy nėra gai- 
lesčio, kad atskyrei nuo jo vaikus ir sudeginai jo širdį? Negi taip 
darydama norėjai jo mirties? 

Nusijuokusi Manar as Sana atsakė: 

— Taip lėmė Alachas — garbė jam! Ir kas apgaudinėja žmones, 
tą apgaus Alachas! 

Hasanas su žmona išbuvo pas seseris dešimt dienų, jie linksmi 
ir laimingi valgė, gėrė ir maloniai šnekučiavosi, o paskui Hasa- 
nas ėmė ruoštis į kelią, ir jaunylė sukrovė jam daugybę pinigų 
ir retenybių, kurias aprašyti plunksna bejėgė. Ji apkabino Hasa- 
ną atsisveikindama, o jis parodęs ranka į ją pasakė tokias eiles: 


Pamilusiam nutolsta užmarštis, 
Išsiskyrimas žeidžia jo mintis. 


Rūstybė ir tolybė - vien kančia. 
Aistra pražudo kenčiantį slapčia. 


Ilga atrodo kiekviena naktis, 
Lyg visame pasauly vienas jis. 


Vien ašaros sruvena jo veidais, 
Ir klausia jis: „Kada gi tai braeis?“ 


Paskui Hasanas atidavė šeichui Abd al Kadusui lazdelę, ir tas, 
neapsakomai nudžiugęs ir padėkojęs mandagiais žodžiais, iškeliavo 
namo. Hasanas su žmona ir vaikais atsisveikinęs su seserimis irgi 
išėjo pro rūmų vartus ir patraukė į tėvynę. Jie du mėnesius ir de- 
šimt dienų keliavo per tyrus, kol prijojo Bagdadą, Pasaulio Bu- 


193 


831 naktis 


veinę, ir priėję prie slaptų savo namo durų, kurios vedė į dykumas 
ir tyrus, pasibeldė į vartus. O jo motina, taip ilgai nesulaukda- 
ma jo sugrįžtant, naktimis visai akių nesudėdavo, nepalikdavo jos 
liūdesys, ji verkė taip, kad susirgo ir visai nustojo valgyti, o ga- 
lop prarado viltį sulaukti sūnaus. 

Sustojęs prie vartų, Hasanas išgirdo, kad jo motina sako to- 
kias eiles: 


Alache, išgydyt ligonę maldauju, 
Jos kūnas išdžiūvo, širdis sielvartauja. 


Jei tavo malonė mums atgaivą duoda, 
Tai mylinčiai siųski tu meilės baguodą. 


Aš nenusivyliau, — Alachas galingas, 
Dažnai po kančių grįžta dienos laimingos. 


Ir vos spėjusi baigti eiles girdi, kad jos sūnus Hasanas šau- 
kia prie vartų: 

— O motinėle, dangus mums dovanojo susitikimą! 

Pažinusi balsą ji nuskubėjo prie vartų tikėdama ir netikėda- 
ma savo ausimis, o atidariusi vartus ir pamačiusi, kad stovi jos 
sūnus, o šalia — žmona ir vaikai, ji sušuko iš begalinio džiaugs- 
mo ir krito apalpusi. Hasanas glamonėjo ją, kol toji atsipeikėjo, 
ir tuomet senutė pravirko apkabinusi sūnų, o paskui pašaukė tar- 
nus ir vergus, kad tie suneštų į kiemą visus ryšulius, kuriuos jie 
parsigabeno. Paskui senutė priėjo prie Hasano žmonos, pabučiavo 
ją į kaktą ir tarė: 

— O galingiausiojo karaliaus dukra, jei aš padariau ką ne taip 
ar įžeidžiau tave, tai štai prašau didįjį Alachą atleisti man! — Paskui 
ji pasisuko į sūnų ir paklausė: — Vaike mano, kodėl taip ilgai ne- 
grįžai? 

"Tuomet Hasanas papasakojo jai visa, kas jam buvo nutikę, nuo 
pradžios iki galo, ir išgirdusi jo žodžius motina garsiai suriko ir krito 
nualpusi iš siaubo, kad jos sūnų buvo užgriuvusios tokios bėdos. 
Ir Hasanas tol glamonėjo ją, kol ji atsipeikėjo, tuomet senutė tarė: 

— Vaike mano, prisiekiu Alachu, tu be reikalo atidavei kepu- 
raitę ir lazdelę. Jei būtum tuos daiktus pasilikęs sau, būtum ga- 
lėjęs pavergti visą žemę, tačiau reikia pagarbinti Alachą, vaike ma- 

no, kad sveikas ir gyvas grįžai namo ir kad parsivedei žmoną su 
vaikais! 

Jie šnekučiavosi ir linksminosi iki ryto, o kai patekėjo saulė, 
Hasanas apsirengė prašmatniais drabužiais, nuėjo į prekyvietę ir 
ėmė pirkti verges, vergus, medžiagų atraižas ir visokius brangius 
daiktus — rūbus, papuošalus, kilimus, brangius indus, kokių ne 
kiekvienas karalius turi. Ir dar jis nusipirko namų, sodų, kaimų 
ir visa kita, ir gyveno sau su žmona, vaikais ir motina mėgauda- 
masis gyvenimu. Ir jie gyveno sau linksmai ir laimingai, kol at- 
ėjo pas juos Malonumų Griovėja ir Susibūrimų Ardytoja. Tebūnie 
pagarbintas matomos ir nematomos karalystės valdovas, tasai, kuris 
yra amžinai gyvas ir niekuomet nemiršta! 

PASAKA 
APIE ŽVĖJĮ CHALIFĄ 


Dar pasakojama, — pradėjo Šachrazada naują pasaką, — kad 
senų senovėje gyveno Bagdade žvejys, vardu Chalifa, ir jis bu- 
vo paskutinis vargšas, net vesti neturėjo pinigų. Vieną dieną Cha- 
lifa pasiėmė tinklą ir nuėjo „prie upės žvejoti anksčiau už kitus žve- 
jus. Jis pasikaišė rūbus, įbrido vandenin ir užmetė tinklą — vieną 
kartą ir antrą, bet nieko nesugavo. O kai dešimtą kartą ištraukė 
tinklą tuščią, suspaudė žvejui krūtinę ir jis sušuko: 

— Meldžiu didįjį Alachą atleisti man, ir nėra kito dievo, tik 
jis vienas, amžinai gyvas, pas kurį aš grįžtu! Nėra jėgos ir galy- 
bės, didesnės už visagalį Alachą! Būna taip, kaip nori Alachas, 
o ko jis nenori, to ir nebūna! Sėkmę siunčia Alachas — didis jis! 
Ir kai Alachas vergui duoda, tai ir visi duoda jam, o kai atima — 
ir visi iš jo atima! 

Ir labai nusiminęs jis pasakė tokias eiles: 


Kai žmogų užpuola likimas beširdis, 
Sukaupki kantrybę, bandyk prieš fį sbirtis. 


Iš tikro Pasaulio Valdovas dosningas, 
Dažnai po kančių grįžta dienos laimingos. 


Chalifa truputį pasėdėjo mąstydamas apie savo likimą ir paskui 
pasakė tokias eiles: 


Iškęski saldybę dienų ir kartybę, 
Žinoki - Alachas atranda teisybę. 

Ne kartą naktis panaši juk į votį, 
Bandai ją pradurti ir išsivaduoti. 


Dažniausiai praeina jaunuolio nelaimės, 
Ir vėl jis į ateitį žvelgia be baimės. 


Paskui jis tarė sau: „Dar sykį užmesiu tinklą pasikliaudamas 
Alacho dosnumu. Galbūt šį sykį jis išpildys mano lūkesčius!“ Žve- 
jys įbrido į vandenį, užsimojo ir metė tinklą, kiek palaukęs truk- 
telėjo virves ir pajuto, kad tinklas sunkus... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai trisdešimt antroji 
naktis 


Kai atėjo aštuoni šimtai trisdešimt antroji naktis, Šachrazada tęsė: 

Pasakojama, o laimingasai karaliau, kad žvejys Chalifa kele- 
tą kartų užmetė tinklą, bet nieko nepagavo, tuomet pasimeldė, pa- 
prašė Alacho pagalbos ir dar kartą užmetė tinklą, o truktelėjęs 
už virvių pajuto, kad šis sunkus. Žvejys atsargiai, pamažu ėmė jį 
traukti ir išvilkęs tinklą ant kranto pamatė, kad ištraukė beždžionę, 
šlubą ir vienaakę. Chalifa sušuko: 

— Nėra jėgos ir galybės, didesnės už visagalį Alachą! Iš tik- 
ro mes priklausome Alachui ir grįžtame pas jį! Ši beždžionė — 
mano laimė, o ji šitokia netikusi, tad nekeista, kad esu skurdžius 
paskutinis! Bet taip man lėmė Alachas! 

Jis nuvedė beždžionę prie medžio, palinkusio virš upės, ir pri- 
rišo. O žvejys turėjo rimbą, tad pačmė jį, užsimojo ir jau kirs bež- 
džionei, bet Alachas leido jai prabilti žmogaus balsu, ir beždžionė 
tarė: 

— O Chalifa, nuleisk ranką ir nemušk manęs! Palik mane pri- 
rištą, o pats eik ir vėl užmesk tinklą pasikliaudamas Alachu — jis 
duos tau tai, ko nori! 

Išgirdęs tuos žodžius, Chalifa paėmė tinklą ir užmetė jį dar 
kartą, o truktelėjęs virves pajuto, kad jis dar sunkesnis nei aną 
kartą. Jis ilgai vargo, kol ištraukė jį į krantą, o jame buvo antra 
beždžionė — retadantė, stibiu nujuodintomis akimis, dažytais del- 
nais, ir šioji beždžionė juokėsi, o aplink juosmenį ji buvo apsi- 
rišusi nudriskusį skudurą. Chalifa sušuko: 

— Garbė Alachui, kuris žuvį upėje pakeitė beždžionėm! 

Jis priėjo prie pririštosios beždžionės ir tarė jai: 

— Matai, kokį bjaurų patarimą tu man davei! Ne kas kitas, 
o tu įkalbėjai mane dar kartą užmesti tinklą, ir štai aš stoviu ap- 
juoktas ir pažemintas! 

Chalifa paėmė kuoką ir užsimojo smogti beždžionei, bet to- 
ji paprašė Alachą pagalbos ir prabilo: 

— Prašau tavęs, vardan Alacho, atleisk man, juk aš stengiausi 
dėl savo bičiulės, o dabar prašyk jos ko tik nori — ji duos tai, 
ko tu nori! 

Žvejys numetęs kuoką grįžo prie antrosios beždžionės, o to- 
ji prabilo: 

— Pirmiausia išklausyk manęs, Chalifa, o paskui padaryk taip, 
kaip pasakysiu, antraip tau iš mano žodžių nebus jokios naudos, 
o juk aš galiu suteikti tau turtų. 

— Tai ką tu man pasakysi, kad klausyčiau? 

— Pririšk ir mane prie medžio, paskui vėl užmesk tinklą, o 
kai ištrauksi jį, aš pasakysiu, ką daryti toliau. 

Chalifa dar kartą užmetė tinklą, o ištraukęs pamatė jame dar 
vieną beždžionę, tik ši buvo raudona, aplink juosmenį apsirišu- 
si mėlyną skudurą, jos rankos ir kojos buvo nudažytos, akys pa- 
juodintos stibiu. Žvėrys sušuko: 

— Garbė didžiajam Alachui, garbė valdžios valdovui! Ši die- 
na — beždžionių diena, upėje nebeliko nė vienos žuvies, ir aš šian- 
dien atėjau čia, kad gaudyčiau beždžiones! Garbė Alachui, ku- 
ris žuvis pakeitė beždžionėmis! 

Paskui jis pasisuko į trečiąją beždžionę ir paklausė: 

— O tu kas tokia, nelaimingoji? 

— Argi tu nepažįsti, manęs, Chalifa? — tarė beždžionė. 

— Ne, — atsakė žvejys. 

— Aš esu žydo Abu 's Sadato, pinigų keitėjo, beždžionė. 

— O ką tu veiki? — paklausė Chalifa. 

— Aš linkiu jam labo ryto, ir jis dieną uždirba penkis dina- 
rus, aš linkiu jam labo vakaro, ir jis per vakarą uždirba penkis 
dinarus. 

Chalifa pasisuko į pirmąją beždžionę ir tarė: 

— Ar matai, nelaimingoji, kokias geras beždžiones turi kiti 
žmonės? O tu? Tu linki man labo ryto savo viena akim, krei- 
va koja ir bjauria povyza, todėl aš taip ir liksiu neturtėlis ir al- 
kanas! 

Jis paėmė kuoką ir pasuko ją ore tris kartus, susiruošęs smogti, 
bet Abu 's Sadato beždžionė tarė: 

— Palik ją ramybėje, Chalifa, verčiau eikš pas mane, aš tau 
pasakysiu, ką reikia daryti. 

— Ir ką tu man pasakysi, o beždžionių valdove? — paklausė 
prieidamas Chalifa. 

— Eik ir užmesk tinklą, o mane palik čia su kitomis beždžio- 
nėmis, ir kad ir ką tu ištrauktum, parodyk man, o paskui aš pa- 
sakysiu tau vieną dalyką, kuris tave nudžiugins... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai trisdešimt trečioji 
naktis 


Kai atėjo aštuoni šimtai trisdešimt trečioji naktis, Šachrazada 
tęsė: 

Pasakojama, o laimingasai karaliau, kad Abu 's Sadato bež- 
džionei liepus užmesti tinklą ir parodyti jai laimikį, o jau paskui 
ji pasakysianti, ką daryti toliau, Chalifa atsakė: 

— Klausau ir vykdau! 

Jis paėmė tinklą, sulankstė jį ir užsimetęs ant peties pasakė 
tokias eiles: 


Kai širdį suspaudžia, kreipiuos į Kūrėją, 
Jisai juk nuo amžių varguoliams padėjo. 


Nesbėsi tu mirktelt, o Dievo malonės 
Išlaisvintas vergas jau eina į žmones. 


Alachui tu savo dienas batikėki, 
Jo didžios malonės kiekvieną pasiekia. 


O paskui dar tokius: dvieilius: 


Tu, kurs baudi žmoniją kaip ugnis, 
Išrauk bėdų ir sielvartų šaknis. 


Neleisk man trokšti to, ko nėr čionai, 
Juk nesipildo daugelio sapnai. 

Baigęs eiles, Chalifa užmetė tinklą, o ištraukęs pamatė, kad 
tinkle guli ešerys su didžiule galva, jo uodega buvo lyg samtis, 
o akys tarytum du dinarai. Nudžiugo Chalifa, nes niekada nebuvo 
pagavęs tokios žuvies, stebėdamasis paėmė tą ešerį ir nunešė žydo 
Abu's Sadato beždžionei. Toji paklausė: 

— Ką tu darysi su juo, Chalifa, ir ką tu darysi su savo bež- 
džione? 

— Aš pasakysiu tau, o visų beždžionių ponia, ką ruošiuosi da- 
ryti. Žinok, kad pirmiausia sugalvosiu, kaip pražudyti šitą prakeik- 
tąją, savo beždžionę, paimsiu tave vietoj jos ir kiekvieną dieną 
duosiu tau valgyti tai, ko panorėsi. 

— Jei tu išsirinkai mane, tuomet pasakysiu, ką reikia daryti, 
kad tavo reikalai pasikeistų į gerąją pusę, jei panorės didysis Ala- 
chas. Klausyk! Pririšk dabar mane prie medžio, o pats nuėjęs į 
seklumos vidurį užmesk Tigro upėje tinklą. Tu sugausi žuvį, kokios 
gyvenime dar nesi matęs. Paskui atnešk ją man parodyti, ir aš tau 
pasakysiu, ką daryti toliau. 

Chalifa tučtuojau nuėjo ir tikrai — pagavo eršketą, didumo su- 
lig avinu, tokios žuvies jis dar nebuvo matęs, ji buvo didesnė ir 
už pirmąją Žuvį. Žvejys nunešė ją parodyti beždžionei, ir toji tarė: 

— Dabar išklok pintinės dugną žole, paguldyk žuvį, ant vir- 
šaus vėl užmesk žolės ir palikęs mus čia pririštas nueik į mies- 
tą (tik nepamiršk pintinės!), tiesiai į pinigų keitėjo prekyvietę, tik 
pakeliui su niekuo nesikalbėk, nors ir kas tave kalbintų. Susirask 
mano šeimininko, keitėjų šeicho žydo Abu 's Sadato, krautuvė- 
lę ir įėjęs pamatysi, kad jis sėdi krėsle su pagalvėle už nugaros, 
prieš jį stovi dvi skrynios — viena auksui, kita sidabrui, o šalia 
sėdi vergai ir tarnai. "Tu pastatyk prieš jį pintinę ir sakyk: „O Abu 
's Sadatai, šiandien aš užmečiau tinklą tavo vardu ir pagavau štai 
šią žuvį!“ Jis paklaus, ar tu jau rodei ją kam nors, o tu atsakyk, 
kad nerodei, ir tuomet jis pasiūlys tau už ją dinarą, bet tu neimk, 
duos du dinarus — vis tiek neimk; neimk, net jeigu siūlytų auk- 
so tiek, kiek toji žuvis sveria. Ir kai jis paklaus, ko tu nori, taip 
jam pasakyk: „Prisiekiu Alachu, aš parduosiu ją tik už porą žo- 
džių. Atsistok ir garsiai, kad visi girdėtų, pasakyk, jog iškeiti savo 
beždžionę į žvejo Chalifos beždžionę, savo laimę — į jo laimę“. 
Ir kai jis šitaip padarys, aš kiekvieną dieną tau linkėsiu labo ryto 
ir labo vakaro, ir tu kas dieną uždirbsi po dešimt dinarų auksu. 
O Abu 's Sadatui labo ryto linkės tavo beždžionė, toji vienaakė 


200 


833 naktis 


šlubė, ir kas dieną Alachas uždės jam kokią nors baudą. Šitaip 
tu praturtėsi, o jis nuskurs! 

— Aš padarysiu viską taip, kaip tu sakai, o beždžionių valdo- 
ve! — pažadėjo Chalifa. — Bet ką man daryti su ta prakeiktąja, 
su savo beždžione? 

— Paleisk ją ir mane į vandenį. 

— Klausau ir vykdau! — atsakė žvejys ir atrišo beždžiones. 

Jos nuniro į upės gelmę, o Chalifa nuplovė žuvį, išklojo pintinę 
žole ir paguldė ją, paskui užsikėlė pintinę ant peties ir nuėjo į 
miestą, traukdamas tokią dainelę: 


Alachui savo darbus patikėki, 
Darydamas vien gera, neliūdėki. 


Kaltųjų venk - apkaltintas bals žūsi, 
Nekeik kilų - balsai prakeiktas būsi... 


Tuo tarpu išaušo rytas, ir Šachrazada nutraukė pasakojimą. 


Aštuoni šimtai trisdešimt kevirtoji 
naktis 


Kai atėjo aštuoni šimtai trisdešimt ketvirtoji naktis, Šachrazada 
tęsė: 

Pasakojama, o laimingasai karaliau, kad žvejys Chalifa dainuo- 
damas nunešė žuvį į miestą, ir daugelis jį susitikę klausdavo, ko 
jis toks linksmas, bet žvejys, niekam netardamas nė žodžio, nu- 
ėjo tiesiai į keitėjų prekyvietę ir susirado žydo Abu 's Sadato krau- 
tuvėlę, o tasai sėdėjo krėsle, apsuptas patarnaujančių vergų ir tar- 
nų, lyg koks Chorasano karalius. Chalifa priėjęs sustojo priešais 
jį, žydas pakėlė galvą ir pažinęs jį klausia: 

— Sveikas, Chalifa, kokiu reikalu atėjai? Jei kas nors susiginčijo 
su tavim, tai tik pasakyk man, aš nueisiu pas valį, ir skriaudėjas 
turės tau sumokėti! 

— Ne, prisiekiu tavo gyvybe, niekas su manim nesusiginčijo, 
tik šiandien aš nuėjęs prie upės užmečiau tinklą tavo vardu ir pa- 
gavau štai šią Žuvį. 

Žvejys atidengė pintinę, ir žydui toji žuvis nepaprastai pati- 
ko. Jis sušuko: 

— Prisiekiu tavimi ir dešimčia įsakymų, šią naktį aš sapnavau, 
kad stoviu priešais Mergelę, ir toji man sako: „Žinok, o Abu 's 
Sadatai, aš pasiunčiau tau gerą dovaną!“ Be abejo, toji dovana — 
ši žuvis! — Paskui jis pasisuko į žvejį ir paklausė: — Užkeikiu tave 
tavo tikėjimu, ar dar kam nors rodei šią žuvį? 

— Ne, prisiekiu Alachu ir Abu Bekru Teisinguoju | „0 žydų 
viršininke, niekas, be tavęs, jos nematė! 

Žydas paliepė vienam tarnui: 

— Nunešk šią žuvį namo, tegu Suada iškepa ją, kad grįžęs ga- 
lėčiau valgyti! 

Chalifa irgi liepė: 

— Taip, taip, nešk, tegu šeimininko žmona paruošia ją kuo ska- 
niau! 

— Klausau ir vykdau! — atsakė tarnas ir išnešė žuvį. 

Tuomet žydas ištiesė Chalifai dinarą sakydamas: 

— Štai tau už žuvį! 

Pajutęs savo delne monetą, žvejys, tarytum niekada gyveni- 
me nelaikęs rankoje aukso, sušuko: 

— Tebūnie pagarbintas valdžios valdovas! 

Bet paėjęs kelis žingsnius, jis prisiminė beždžionės pamoky- 
mus, grįžo ir numetė dinarą atgal. 

— Pasiimk savo dinarą ir atiduok mano žuvį! Kaip drįsti ty- 
čiotis! 

Žydas pamanė, kad žvejui pasirodė per mažai pinigų, tad jis 
padėjo dar du dinarus, bet Chalifa tarė: 

— Aš nejuokauju, atiduok žuvį! 

Žydas pridėjo dar du dinarus: 

— Imk šiuos penkis dinarus už žuvį ir nebūk toks godus! 

Chalifa paėmė pinigus ir džiaugdamasis išėjo sakydamas sau: 
„Garbė Alachui! Net Bagdado kalifas neturi to, ką aš šiandien ga- 
vau!“ Jis jau buvo nuėjęs iki prekyvietės galo, bet tuomet, prisi- 
minęs beždžionės pamokymus, grįžo pas žydą ir metė jam auk- 
są atgal. 

— Kas tau, Chalifa, ko tau reikia? Savo dinarus nori pasiimti 
dirhemais? 

— Man nereikia nei dinarų, nei dirhemų, aš tik noriu atsiimti 
savo žuvį. 


Abu Bekras Teisingasis — pirmasis tikratikių kalifas 
(valdė 632-634 m.). 

Supykęs žydas sušuko: 

— O žvejy, tu atnešei man žuvį, nekainuojančią nė dinaro, aš 
duodu tau penkis, ir tu dar nepatenkintas? Ar iš proto išėjai? Tai 
kiek gi tu nori už ją? 

— Aš jos neparduosiu nei už auksą, nei už sidabrą, parduo- 
siu tik už porą žodžių, kuriuos tu man turi pasakyti! 

Žydas tik akis išvertė išgirdęs tokius žodžius, sugriežė danti- 
mis ir sušuko: 

— O apipjaustytasis musulmone, bene tu nori, kad dėl tavo 
žuvies aš išsižadėčiau savo tikėjimo? — Ir jis šūktelėjo tarnams: — 
Vargas jums, štai prieš jus tasai nelemtas žvejys — gerai įkrėskite 
jam! 

Tarnai šoko ant žvejo ir tol jį lupo lazdomis, kol tas griuvo 
ant žemės. Tuomet žydas tarė: 

— Gana, tegu atsikelia. 

Chalifa pašoko ant kojų, ir žydas tarė jam: 

— Sakyk, ko nori už tą žuvį, ir aš tau duosiu. Iki šiol nieko 
gero iš manęs negavai. 

— Neimk į galvą, šeimininke, aš galiu atlaikyti tiek smūgių kiek 
ir dešimt asilų. 

Nusijuokė žydas ir tarė: 

— Užkeikiu tave Alacho vardu, pasakyk man, ko tu nori už 
žuvį, ir prisiekiu savo tikėjimu — aš tau duosiu. 

— Noriu, kad pasakytum porą žodžių, nieko daugiau! — at- 
sakė Chalifa. 

— Manau, tu nori, kad priimčiau islamą? — tarė žydas. 

— Prisiekiu Alachu, o žyde, jei tu tapsi musulmonu, tavo is- 
lamas nepadės musulmonams ir nepakenks žydams, o jei tu liksi 
netikėliu, tavo nedorumas nepakenks musulmonams ir nepadės 
žydams. Iš tavęs aš noriu štai ko: atsistok ir garsiai, kad visi gir- 
dėtų, pasakyk: „Paliudykite, kad aš iškeičiau savo beždžionę į žvejo 
Chalifos beždžionę, o savo laimę — į jo laimę“. 

— Jeigu tik tiek tereikia, tai mielu noru pasakysiu tuos žo- 
džius, — atsakė žydas... 

Tuo tarpu išaušo rytas, ir Šachrazada nutraukė pasakojimą. 

Aštuoni šimtai trisdešimt penktoji 
naktis 


Kai atėjo aštuoni šimtai trisdešimt penktoji naktis, Šachraza- 
da tęsė: 

Pasakojama, o laimingasai karaliau, kad žydas tarė Chalifai: 

— Jei tik tiek tereikia, tai mielu noru pasakysiu tuos žodžius! 

Ir atsistojęs jis garsiai, taip, kaip norėjo Chalifa, pasakė rei- 
kalaujamus žodžius, o paskui paklausė: 

— Na, dabar aš tau nieko neskolingas? 

— Nieko! — atsakė Chalifa. 

— Tai eik sau! 

Chalifa pasiėmė savo pintinę ir nuėjo prie Tigro upės. Jis už- 
metė tinklą ir vos begalėjo ištraukti — tinklas buvo pilnas visokiausių 
žuvų. Priėjo prie jo moteris su dubeniu ir padavė jam dinarą, o 
jis jai prikrovė žuvų, atėjo tarnas ir padavęs dinarą gavo žuvų — 
šitaip viską pardavęs, Chalifa tą dieną uždirbo dešimt dinarų. Taip 
truko dešimt dienų, ir žvejys surinko šimtą dinarų auksu. 

Ir štai vieną naktį savo namelyje jis tarė sau: „O Chalifa, visi 
žino, kad tu esi skurdžius, o dabar turi šimtą dinarų. Apie tave bū- 
tinai išgirs tikratikių valdovas Harūnas ar Rašidas ar kas nors iš 
jo artimųjų, ir kai jam pritrūks pinigų, pasiųs pas tave ir pasakys: 
„Sužinojau, kad turi šimtą dinarų, o aš pritrūkau pinigų, paskolink 
man“. Aš jam atsakysiu: „O tikratikių valdove, aš esu skurdžius, 
ir melavo tasai, kuris pasakė, kad turiu šimtą dinarų“. Tuomet kalifas 
perduos mane valiui ir lieps išrengus nuogai plakti, kad prisipažin- 
čiau. Tad štai ką dabar man reikia padaryti: atsikelti ir plakti sa- 
ve rimbu, kad užsigrūdinčiau ir priprasčiau prie kankinimų“. Ir ha- 
šišas, kurio žvejys buvo prisivalgęs, tarė jam: „Kelkis ir nusimesk 
rūbus!“ Chalifa nusirengė nuogai ir paėmęs rimbą ėmė plaktis: vieną 
smūgį kirsdavo per odinę pagalvę, kitą — sau per nugarą. Ir dar 
jis ėmė šaukti: „Ak, ak, prisiekiu Alachu, pone, tai neteisybė, jie 
meluoja! Aš esu vargšas žvejys, neturiu jokių žemiškų gėrybių!“ 

Kaimynai išgirdo, kad Chalifa šaukia, išgirdo smūgius (o nuo 
kirčių per odinę pagalvę net šniokštė visoje gatvėje), ir tarė: „Ko 
tas vargšas šaukia? Girdėti, kad jis plakamas rimbu, veikiausiai 
jį užpuolė plėšikai ir kankina!“ 

Ir jie visi nuėjo pažiūrėti, bet Chalifos namelis buvo uždarytas, 
ir žmonės nusprendė įlįsti vidun per stogą. Taip jie ir padarė, o 

sulipę per stogo skylę pamatė, kad Chalifa stovi nuogas ir pats 
save plaka. 

— Kas tau, Chalifa? Kas nutiko? — paklausė jie. 

— Žinokite, žmonės, aš sutaupiau keletą dinarų ir bijau, kad gan- 
das apie tai pasieks tikratikių valdovo Harūno ar Rašido ausis, tuo- 
met jis pasišaukęs mane pareikalaus tų pinigų, o aš viską neigsiu. 
O jei neigsiu, jis ims mane kankinti, tad aš ir bandau užsigrūdinti. 

Žmonės ėmė juoktis sakydami: 

— Mesk tu tą kvailą užsiėmimą, tenelaimina Alachas tavęs ir 
tavo dinarų! Tu nakčia pažadinai mus ir išgąsdinai! 

Chalifa atsigulė ir miegojo iki ryto, o susiruošęs eiti žvejoti 
prisiminė savo dinarus ir ėmė svarstyti: „Jei paliksiu juos namie, 
ateis vagys ir pavogs, o jei laikysiu kišenėje, kas nors pamatys ir 
nutaikęs progą, kai aplink nebus nė gyvos dvasios, užmuš mane 
ir pasiims juos. Bet aš sugalvojau vieną dalyką, labai gudrų ir nau- 
dingą!“ Ir jis, prisiuvęs kišenę prie chalato apykaklės, sukišo ten 
pinigus, pasiėmė tinklą, pintinę, lazdą ir išėjo žvejoti prie Tigro 
upės... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai trisdešimt šeštoji 
naktis 


Kai atėjo aštuoni šimtai trisdešimt šeštoji naktis, Šachrazada 
tesė: 

Pasakojama, o laimingasai karaliau, kad žvejys Chalifa prisiu- 
vo kišenę prie chalato apykaklės, sukišo ten dinarus ir pasiėmęs 
tinklą nuėjo prie Tigro upės žvejoti. Jis užmetė tinklą, bet ištrau- 
kė jį tuščią, tuomet paėjęs kiton vieton vėl užmetė tinklą, bet ir vėl 
nieko nepagavo. Taip jis ėjo pakrante vis užmesdamas tinklą, kol 
nuėjo nuo miesto pusės dienos kelią. Tuomet nusprendė užmesti 
tinklą paskutinį kartą, supykęs smarkiai užsimojo ir sviedė jį iš visų 
jėgų, net maišelis, kuriame buvo šimtas dinarų, atplyšo nuo apy- 
kaklės ir pliumptelėjo į upės vidurį. Chalifa metė tinklą, nusiren- 
gė nuogai ir puolė nardyti ieškodamas pinigų, bet nors panėrė kokį 
šimtą kartų ir visiškai išsimušė iš jėgų, maišelio su pinigais nerado. 

Visiškai netekęs vilties Chalifa išlipo krantan ir ten rado tik 
lazdą, pintinę ir tinklą, o drabužiai buvo dingę. Tuomet jis ta- 

rė sau: „Teisingai sako patarlė: kelionė į šventąsias vietas nebaigta, 
kol nepamylėsi kupranugarės“. Ir jis susisupo į tinklą, užsikėlė ant 
peties pintinę, pasiėmė lazdą ir pasileido lėkti — lyg įkaitęs kup- 
ranugaris, pasišiaušusiais plaukais, apdulkėjęs, tarytum maištaujantis 
ifritas, ištrūkęs iš Suleimano kalėjimo. 

Štai kaip buvo žvejui Chalifai. 

O kalifas Harūnas ar Rašidas turėjo bičiulį, juvelyrą ibn al Kir- 
ną, ir visi žmonės, pirkliai, tarpininkai ir makleriai žinojo, kad ibn 
al Kirnas — kalifo pirklys, tad visokius brangius ir gražius daik- 
tus, taip pat vergus ir vergės pirmiausia parodydavo jam, kad at- 
sirinktų, o tik paskui parduodavo. Taigi pirklys ibn al Kirnas vieną 
diena sėdėjo savo krautuvėlėje, ir atėjo pas jį tarpininkų seniū- 
nas, vedinas verge, kuriai lygios niekas nebuvo matęs. Ji buvo to- 
bulai graži, grakšti ir žavi, be to, išmanė visus mokslus ir menus, 
mokėjo kalbėti eilėmis ir grojo visais muzikos instrumentais. Ibn 
al Kirnas ją nupirko už penkis tūkstančius aukso dinarų, apren- 
gė rūbais, kainuojančiais dar tūkstantį dinarų, ir nuvedė pas tik- 
ratikių valdovą. Tasai praleido su ja naktį ir įsitikino, kad ji iš- 
mano visus mokslus ir amatus, kad jai nėra lygių. Vergė buvo 
vardu Kut al Kulubė, ir buvo ji tokia, kaip yra pasakęs poetas: 


I ją žvelgiu, kai veidą atidengia, 
Tačiau ji mano antro žvilgsnio vengia. 


Tik atsigręžus kaip gazelė žiūri, 
Gazelės tokį įprotį juk turi. 


O kitas dar geriau pasakė: 


Mirtingąjį guodžia jinai kas diena, 
Lyg ietis Samcharo aukšta ir liekna. 


Plaukai jos šilkiniai ir akys liūdės, 
Bet mylinčiai širdžiai visad ji badės. 


Rytą kalifas Harūnas ar Rašidas pasiuntė atvesti ibn al Kir- 
ną ir už tą vergę sumokėjo jam dešimt tūkstančių dinarų. Kali- 
fo širdis palinko į Kut al Kulubę, jis paliko Sit Zubeidą, al Ka- 
simo dukterį (o ji buvo jo dėdės duktė), ir kitas savo numylėtines 


206 


836 naktis 


ir visą mėnesį praleido jos kambaryje, išeidavo tik penktadienio 
maldai, o paskui iškart skubėdavo atgal. 

Karalystės didžiūnai sunerimo matydami tokį dalyką ir pasi- 
skundė viziriui Džafarui Barmakidui. Viziris sulaukė penktadie- 
nio, nuėjo į mečetę, susitiko su tikratikių valdovu ir ėmė pasa- 
koti visokias nepaprastas istorijas apie meilę, norėdamas sužinoti, 
kas jam nutiko. Kalifas tarė jam: 

— O Džafarai, prisiekiu Alachu, nežinau, kaip tai atsitiko, bet 
mano širdis įstrigo meilės tinkle, ir aš nežinau, ką daryti! 

— Žinok, o tikratikių valdove, — atsakė Džafaras, — kad tavo 
numylėtoji Kut al Kulubė tapo tau pavaldi, tapo viena iš tavo tar- 
naičių, o ką valdo ranka, siela to nebenori. Aš pasakysiu dar štai 
ką: puikiausias dalykas, kuriuo giriasi karaliai ir karalaičiai, — me- 
džioklė ir mokėjimas linksmintis. Ir jei tu taip darysi, veikiausiai 
tavo dėmesys nukryps į kitą pusę, o gal ir visai ją pamirši. 

— Puikiai tu pasakei, Džafarai! — sušuko kalifas. — Tučtuojau 
vykstam į medžioklę! 

Vos pasibaigus penktadienio maldoms, jie išėjo iš mečetės, sė- 
do ant žirgų ir leidosi medžioklėn... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai trisdešimt septintoji 
naktis 


Kai atėjo aštuoni šimtai trisdešimt septintoji naktis, Šachrazada 
tęsė: 

Pasakojama, o laimingasai karaliau, kad kalifas Harūnas ar Ra- 
šidas ir viziris Džafaras, susiruošę pamedžioti, pasuko į dykumą. 
Jie jojo ant mulų ir šnekučiavosi, o lydintys kariai aplenkę juos 
nujojo priekin. Buvo baisiai karšta, ir ar Rašidas tarė: 

— O Džafarai, mane kankina troškulys! — Ir apsidairęs jis pa- 
matė ant aukštos krūvos kažkokią figūrą. — Ar matai, viziri, tą 
žmogų? 

— Taip, o tikratikių valdove, aš matau žmogų stovint ant kaž- 
kokios aukštos krūvos, ir tai arba sodo, arba daržo sargas, todėl 
ten turi būti vandens. Tuojau pat atnešiu tau! 

— Mano mulas greitesnis, — atsakė kalifas. — Tu čia pastovėk, 
jei kariai ieškotų mūsų, aš pats nujosiu ir atsigersiu. 

Ar Rašidas suragino mulą, ir tas nulėkė kaip vėjas. O toji fi- 
gūra buvo žvejys Chalifa. Ar Rašidas pamatė, kad jis nuogas, tik 
susivyniojęs į tinklą, o akys liepsnoja lyg deglai, jis įniršęs, visas 
apdulkėjęs, susivėlęs lyg koks ifritas ar liūtas. Ar Rašidas palin- 
kėjo jam ramybės, o kai įsiutęs Chalifa prasižiojo atsakyti, jam 
iš burnos tiesiog liepsna tvokstelėjo. 

— Žmogau, — kreipėsi kalifas, — gal turi vandens atsigerti? 

— Ką, tu aklas ar beprotis? — atsakė Chalifa. — Štai tau Tigro 
upė, ji už tos krūvos! 

Ar Rašidas nusileido prie upės, atsigėrė pats ir pagirdė mu- 
lą, o paskui grįžęs prie Chalifos paklausė: 

— Ko tu čia stovi, žmogau, ir kuo tu vertiesi? 

— Šis klausimas dar keistesnis ir kvailesnis už klausimą apie 
vandenį, — atšovė Chalifa. — Argi nematai mano amato reikmenų 
ant mano peties? 

— Turbūt tu žvejys? 

— Taip. 

— O kur tavo chalatas, kur tavo aprišalas, kur tavo diržas ir 
drabužiai? 

O prapuolę Chalifos drabužiai buvo kaip tik tokie, kokius pa- 
minėjo kalifas, ir žvejys pamanė, kad tai šis žmogus paėmė juos, 
tad žaibo greičiu šoko nuo krūvos ir čiupęs mulą už pavadžio su- 
šuko: 

— Atiduok mano rūbus, žmogau, gana juokų! 

— Prisiekiu Alachu, aš nė akyse jų nemačiau! 

Kalifas Harūnas ar Rašidas buvo plačių skruostų ir mažos bur- 
nos, ir Chalifa tarė jam: 

— Gal tu dainininkas, o gal fleitistas? Kad ir kas tu būtum, 
atiduok man rūbus geruoju, o jei ne — kulsiu tave štai šia laz- 
da, kol prisivarysi į kelnes! 

Kalifas nužvelgęs žvejį suprato, kad tas stipresnis už jį, ir pa- 
manė: „Aš neišlaikysiu nė dviejų smūgių, kertamų to pamišėlio 
ranka!“ O ar Rašidas buvo apsirengęs atlaso kaftanu, tad nusi- 
vilkęs jį tarė: 

— Imk šį kaftaną vietoj savo drabužių! 

Chalifa pasukiojo jį rankose ir tarė: 

— Mano rūbai dešimt kartų brangesni už šį spalvotą kaftaną! 

— Kol kas apsivilk juo, o paskui aš tau atiduosiu tavuosius rū- 
bus, — tarė ar Rašidas. 

Chalifa apsivilko kaftaną ir pamatė, kad tasai jam kiek per il- 
gas, O jis turėjo peilį, pririštą prie pintinės rankenos, tad tuo peiliu 
patrumpino kaftano skvernus ir pasisukęs į ar Rašidą paklausė: 

— O fleitiste, pasakyk man, kiek tavo ponas moka tau per mė- 
nesį už tavo meną? 

— Aš kas mėnesį gaunu dešimt aukso dinarų. 

— Prisiekiu Alachu, vargšeli, man tavęs gaila! Tuos dešimt di- 
narų aš uždirbu kasdien! Gal nori tapti mano tarnu? Aš išmokysiu 
tave gaudyti žuvį ir dalysiuos su tavim uždarbiu, tad kasdien turėsi 
penkis aukso dinarus, ir aš šia lazda apginsiu tave nuo tavo pono. 

— Tas man tinka, — tarė ar Rašidas, ir Chalifa paliepė jam: 

— Lipk dabar nuo asilo ir pririšk jį, bus kuo vežioti žuvį, o 
pats eikš su manim, aš tučtuojau išmokysiu tave žvejoti. 

Kalifas paklausė, nulipęs nuo mulo pririšo jį, paskui pasikaišė 
rūbus, ir Chalifa tarė jam: 

— O fleitiste, paimk tinklą, štai taip uždėk jį ant rankos ir štai 
šitaip užmesk! 

Ar Rašidas sukaupė visas jėgas ir padarė taip, kaip jį mokė 
žvejys, paskui timptelėjo tinklą, bet ištraukti jo nesugebėjo, jam 
į pagalbą atėjo Chalifa, bet ir dviese jie vargiai pajudino tinklą. 

— O nenaudėli fleististe, — sušuko Chalifa, — anąsyk vietoj sa- 
vo rūbų aš paėmiau tavo kaftaną, o dabar paimsiu asilą, jei tik 
pamatysiu, kad tinklas suplėšytas, ir lupsiu tave lazda tol, kol tu 
pilnas kelnes privarysi rudo molio. 

— Patraukime jį drauge, — tarė ar Rašidas. 

Ir jie vargais negalais ištraukė tinklą į krantą, o jis buvo pilnut 
pilnutėlis visokiausių žuvų... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai trisdešimt aštuntoji 
naktis 


Kai atėjo aštuoni šimtai trisdešimt aštuntoji naktis, Šachrazada 
tęsė: 

Pasakojama, o laimingasai karaliau, kad žvejys Chalifa drauge 
su ar Rašidu ištraukė tinklą krantan, o jis buvo pilnut pilnutėlis 
visokiausių žuvų, ir Chalifa tarė: 

— Prisiekiu Alachu, fleitiste, tu esi bjaurus nenaudėlis, bet jei 
stropiai žvejosi, tapsi didžiu žveju. Dabar sėsk ant savo asilo, jok 

į prekyvietę ir atvežk man keletą pintinių, o aš tuo tarpu pasau- 
gosiu žuvį, ir kai tu grįši, sukrausim žuvis ant tavo asilo ir nu- 
gabensim į turgų, ir tavo visas darbas bus tik laikyti svarstykles 
ir imti pinigus. Žuvies čia pas mus už dvidešimt dinarų, tad pas- 
kubėk, ir kad niekur neužtruktum! 

— Klausau ir vykdau! — atsakė kalifas, sėdo ant savo mulo 
ir labai nudžiugęs kiek įkerta pasileido pas Džafarą, juokdama- 
sis iš savo nutikimo. Pamatęs jį Džafaras paklausė: 

— O tikratikių valdove, turbūt suradai ten puikų sodą ir pa- 
sivaikščiojai medžių ūksmėje? 

Išgirdęs tuos žodžius, kalifas garsiai nusijuokė, ir visi Barma- 
kidai, pabučiavę žemę prie jo kojų, tarė: 

— O tikratikių valdove, tebūnie amžini džiaugsmai, kuriuos tau 
siunčia Alachas, ir tenukreipia jis nuo tavęs sielvartus! Kodėl taip 
ilgai užtrukai nuėjęs atsigerti, kas tau nutiko? 

— Man nutiko nepaprasta, bet labai linksma istorija, — atsa- 
kė kalifas ir papasakojo visa, kaip jam buvo su Chalifa. 

— Prisiekiu Alachu, o tikratikių valdove, — sušuko Džafaras, — 
aš vis norėjau paprašyti tavęs to kaftano, man jis labai patinka! 
Bet dabar einu ir nuperku kaftaną iš jo! 

— Juk jis nurėžė iš apačios peiliu trečdalį rūbo ir pragaišino 
jį: — tarė kalifas. — Tačiau aš nuvargau, o Džafarai, nuo žvejy- 
bos, sugavau gausybę žuvies, kuri dabar guli ant kranto ir lau- 
kia, kol aš atgabensiu kelias pintines. O paskui eisiu su žveju į 
turgų, ir mudu pardavę žuvį pasidalysim uždirbtus pinigus. 

— O aš, tikratikių valdove, atvesiu jums pirkėjų, — tarė Dža- 
faras. 

— Džafarai, prisiekiu savo kilniaisiais protėviais, kiekvienam, 
kuris atneš man žuvį, gulinčią dabar prie Chalifos, išmokiusio ma- 
ne žvejoti, aš duosiu aukso dinarą! 

Skelbėjas tučtuojau pranešė visai kalifo svitai: 

— Eikite pirkti tikratikių valdovo sugautų žuvų! 

Visi puolė prie upės, ir kol Chalifa laukė atvykstant kalifo su 
pintinėmis, subėgo didžiūnai ir vergai, lyg kokie ereliai jie graibstė 
žuvis, rišo jas į auksu siuvinėtas skepetaites ir pešėsi dėl jų. Chalifa 
sušuko: 

— Be jokios abejonės, šios žuvys — rojaus žuvys! 

Nutvėręs po dvi žuvis į kiekvieną ranką, jis įbrido iki kaklo 
vandenin ir ėmė šaukti: 

— Alache! Vardan šios žuvies padaryk taip, kad tavo vergas 
fleitistas, mano bičiulis, tučtuojau ateitų čionai! 

Staiga priėjo prie jo vergas negras. O jis buvo visų kalifo neg- 
rų viršininkas ir atsiliko nuo visų todėl, kad jo žirgas buvo su- 
stojęs nusičiurkšti. Negras apsidairė, bet nebebuvo likę nė vienos 
žuvelės, o pamatęs stovintį vandeny Chalifą su žuvimis rankose 
sušuko: 

— Ei, žvejy, eikš čia! 

— Drožk savo keliu! — atšovė Chalifa. 

— Aš noriu pirkti žuvis, kurias laikai rankose! 

— Bene tu iš proto išėjai? — sušuko žvejys. — Aš jų nepar- 
duodu! 

Negras išsitraukė tvirtą lazdą, ir Chalifa sušuko: 

— Nereikia, nelaimingasai! Užmokestis geriau už lazdą! 

Paėmęs žuvis ir įrišęs jas skarelėn, negras pasirausė kišenėse, 
bet nerado nė vieno pinigėlio. 

— O žvejy, — tuomet tarė jis, — nelemta tavo dalia: prisiekiu 
Alachu, neturiu nė vieno pinigo. Bet rytoj ateik į kalifo rūmus 
ir pasiklausk eunucho Sandalio (vergai atves tave), ir aš tau dosniai 
sumokėsiu! 

Chalifa sušuko: 

— Šiandien palaiminta diena, ir tai buvo matyti iš pat pradžių! 

Paskui jis užsimetė tinklą ant peties ir patraukė į miestą, o kad 
buvo apsivilkęs kalifo drabužiu, visi stebėdamiesi žiūrėjo į jį. 

Chalifa įsuko į savo gatvelę, o ten buvo ir kalifo siuvėjo krau- 
tuvėlė, ir tas siuvėjas, pamatęs žvejį su kalifo rūbu, kainavusiu tūks- 
tantį dinarų, tarė: a 

— O Chalifa, iš kur gavai šią fardžiją ? 

— Kas tau rūpi? — atšovė žvejys, o tik paskui paaiškino: — Aš 
ją paėmiau iš žmogaus, kurį išmokiau gaudyti žuvį, jis dabar tapo 
mano tarnu, nes aš atleidau jam ir nenukirtau rankos, nors jis pa- 
vogė mano drabužius. Štai kodėl jis ir atidavė man savo kaftaną. 

Siuvėjas suprato, kad Chalifai žvejojant jojo pro šalį kalifas 
ir pajuokavo atiduodamas jam savo fardžiją... 

Tuo tarpu išaušo rytas, ir Šachrazada nutraukė pasakojimą. 


"Fardžija — viršutinis drabužis, panašus į chalatą, su 
ilgomis ir plačiomis rankovėmis. 

Aštuoni šimtai trisdešimt devintoji 
naktis 


Kai atėjo aštuoni šimtai trisdešimt devintoji naktis, Šachrazada 
tęsė: 

Pasakojama, o laimingasai karaliau, kad siuvėjas suprato, jog 
Chalifai žvejojant jojo pro šalį kalifas ir pajuokavo atiduodamas 
jam savo fardžiją. Štai kaip buvo žvejui. 

O kalifas Harūnas ar Rašidas buvo susiruošęs medžioklėn tik 
todėl, kad primirštų vergę Kut al Kulubę. Bet kai Sit Zubeida su- 
žinojo apie tą vergę ir kalifo meilę jai, ėmė graužti ją baisus pa- 
vydas, kaip dažnai būna moterims, ji nustojo valgyti ir gerti, miegas 
nebeteikė jai poilsio, ir ji ėmė laukti, kol kalifas kur nors išvyks, 
kad paspęstų Kut al Kulubei pinkles. Sužinojusi, jog kalifas išjo- 
jo medžioklėn, ji liepė vergėms iškloti rūmus kilimais, kuo puikiau- 
siai viską išpuošti, paruošti gardžiausių valgių ir gėrimų. O ant stalo 
ji dar pastatė porceliano dubenį su pačia nuostabiausia, kokia tik 
gali būti, chalva, sumaišyta su bandžu. Paskui ji pasiuntė kažkurį 
eunuchą pakviesti Kut al Kulubę prie Sit Zubeidos, al Kasimo duk- 
ters, tikratikių valdovo žmonos, stalo ir pasakyti: „Kalifo žmona yra 
girdėjusi, kad tu gražiai dainuoji, tad nori paklausyti tavo meno“. 
Kut al Kulubė nežinodama, kas jos laukia, pasiėmė visokių muzikos 
instrumentų ir nuėjo paskui eunuchą pas Sit Zubeidą. 

Įėjusi vergė daug kartų pabučiavo žemę prie karalienės ko- 
jų ir atsistojusi tarė: 

— Būk pasveikinta, išaukštintoji, nepasiekiamoji didybe, Aba- 
sidų palikuone, pranašo šeimos nare, tesuteikia tau Alachas amžiną 
sėkmę! — ir nuėjusi atsistojo šalia kitų vergių ir eunuchų. 

"Tuomet Sit Zubeida pažvelgė į ją ir pamatė merginą apvaliais 
skruostais ir krūtimis tarytum granatai, veidu lyg mėnulis, spin- 
dulinga kakta ir juodomis akimis, jos blakstienos ilgesingai vir- 
pėjo, veidas švieste švietė nelyginant saulė skaisčiame danguje, 
o jos garbanos skleidė nakties juodumą, alsavimas dvekė muskusu. 
Merginos grožis buvo spindintis lyg gėlės, liemuo liaunas lyg vy- 
telė, ir ji buvo panaši į mėnulio pilnatį, tekančią juodame dan- 
guje. Jos akys alsavo meile, antakiai buvo išlenkti lyg lankas, burna 
tarytum ištekinta iš koralo, ji priblokšdavo savo grožiu žiūrinčiuo- 
sius ir apžavėdavo matančiuosius — tebūnie pagarbintas tasai, kuris 
sukūrė ją tokią tobulą! Ji buvo tokia, kaip yra pasakęs poetas: 

Ji byksta — ir laukia visi pražūties, 
Atleidžia - ir kelias linksmi iš mirties. 


Ji svaido žvilgsnius bragaištingus dažnai, 
Gyventi ir mirti įsako jinai. 


Akių jos nelaisvėn papuola bulkai, 
Tarytumei žmonės visi jos vergai. 


Sit Zubeida tarė merginai: 

— Sveika ir tu, Kut al Kulube! Sėsk ir parodyk mums savo 
meną! 

— Mielai, — atsakė Kut al Kulubė ir paėmė būgnelį, apie kurį 
kažkas yra pasakęs tokias eiles: 


O būgne, širdis vėl troškimų erdve 
Nuskrieja ir klykia, kai daužo tave. 


Tu sužeistai širdžiai žadi tiek dainų, 
O vyrams daužyti tave malonu. 


Prabilki į sielą trankiau ar ramiau, 
Skambėki kaip nori — vis tiek man linksmiau. 


Smagus būk, skleisk džiaugsmo ir meilės garsus, 
Kviesk šokti, stebėkis ir sltebink visus. 


Ji sudavė į būgnelį ir uždainavo taip, kad net paukščiai nu- 
tilo, o paskui paėmė dūdelę, apie kurią yra pasakytas toks dvi- 


eilis: 


Ji turi akis, jos vyzdžiai mūsų pirštams 
Parodo melodijas, kurių nebamirštam. 


Ir dar toks dvieilis: 


Kai tik jinai dainuoti ima, 
Jaust malonu susiliejimą. 

Visi susirinkusieji negalėjo atsigėrėti jos grojimu, o paskui ji 
paėmė liutnią, apie kurią poetas yra pasakęs: 


O šaka, kuri tabo dainininkės liutnia, 
Jos skambėjimo klausos kilniaširdė minia. 


Gnaibo liutnios stygas dainininkė mielai, 
Pirštai - it grandinėlė, supinta tobulai. 


Kut al Kulubė įtempė liutnios stygas, pasidėjo ją ant kelių ir 
palinko virš jos, kaip motina palinksta prie vaikelio, ir atrodė, kad 


tai apie ją ir jos liutnią poetas yra pasakęs tokias eiles: 


Ji bersų stygom uždainuoja, 
Supbrantamai visiems byloja. 


„Nuo meilės žūsit“, — ji mums žada, 
Musulmonus iš proto veda. 


Mergaitė! Jos ranka Kūrėjas 
Tą liutnią šnekina priėjęs. 


Sulaiko meilės tėkmę sraują 
Tarytum gydytojas kraują. 


Ji užgavo liutnios stygas ir uždainavusi sužavėjo visus besiklau- 
sančius, o paskui ištarė tokius dvieilius: 


„ Šu tavim esu laiminga, 
Džiugesio širdy nestinga, 


Vieną džiaugsmą kitas lydi, 
Amžinoji laimė žydi. 


Tuo tarpu išaušo rytas, ir Šachrazada nutraukė pasakojimą. 

Aštuoni šimtai keturiasdešimtoji 
naktis 


Kai atėjo aštuoni šimtai keturiasdešimtoji naktis, Šachrazada 
tęsė: 

Pasakojama, o laimingasai karaliau, kad Kut al Kulubė gro- 
jo visokiais muzikos instrumentais ir dainavo, paskui ji pradėjo 
rodyti visokius fokusus, rankų miklumą ir šiaip puikius pokštus, 
net Sit Zubeidos širdis vos nepalinko prie jos, ir ji pamanė: „Nėra 
ko stebėtis, kad ar Rašidas negali nuo jos atsitraukti!“ Baigusi ro- 
dyti savo meną, mergina pabučiavo žemę prie Sit Zubeidos ko- 
jų ir atsisėdo, o tuomet vergės ėmė jai nešti dubenis su valgiais, 
ir kai Kut al Kulubė paragavo chalvos su bandžu, tą pat akimirką 
krito užmigusi ant žemės. Sit Zubeida liepė vergėms nunešti ją 
į kitą kambarį, o paskui tarė vienam eunuchui: 

— Padaryk didelę skrynią ir atgabenk man ją! 

Paskui ji liepė supilti kapą ir visiems sakyti, kad Kut al Ku- 
lubė užspringo valgydama ir mirė, o tam, kuris prasižios, kad mer- 
gina gyva, ji nukirsianti galvą. 

Tik staiga tą pat valandą kalifas grįžo iš medžioklės ir pirmiau- 
sia pasiteiravo apie merginą. Vienas tarnas priėjo, pabučiavo žemę 
prie jo kojų ir atsakė, kaip buvo liepusi Sit Zubeida: 

— O pone, žinok, kad Kut al Kulubė valgydama užspringo 
ir mirė. 

Kalifas sušuko: 

— Kad tau Alachas niekad nepasiųstų geros žinios, nelemtas 
verge! 

Jis nuėjo į rūmus, ir visi vergai ir tarnai jam sakė tą patį, tuo- 
met kalifas pasiteiravo, kur jos kapas, ir tarnai nuvedę parodė jam. 

Kalifas suklikęs apkabino kapą, pravirko ir pasakė tokius dvieilius: 


O kape, nejaugi pranyko tavy josios grožis ? 
Nejaugi nuvyto ant skruostų žydėjusios rožės ? 


O kape, ne sodas juk tu ir ne dangūs aukštieji. 
Tai kaipgi tavy mėnulis ir gluosnio šaka susiliejo? 


Ilgai liejo ašaras kalifas prie kapo, o paskui nuėjo suspaustas 
gilaus liūdesio. Sit Zubeida sužinojo, kad jos gudrybė puikiai pa- 

vyko, ir liepė eunuchui atnešti skrynią, paskui paguldė jon Kut 
al Kulubę ir tarė: 

— Parduok tą skrynią, bet su sąlyga, kad pirkėjas paims ją ne- 
atvožęs dangčio, o gautus pinigus išdalyk kaip išmaldą. 

Eunuchas paėmė skrynią ir nuėjo vykdyti ponios įsakymo. Štai 
kaip ten buvo. 

Tuo tarpu-.žvejys Chalifa, kai išaušo rytas ir patekėjo saulė, 
tarė sau: pigs reikia nueiti pas tą eunuchą, kuris nesumo- 
kėjo man už žuvį, turiu atsiimti savo pinigus!“ Chalifa nuėjo į ka- 
lifo rūmus, o ten buvo pilna vergų ir tarnų. Jis įdėmiai apsidai- 
rė, tik staiga mato — sėdi tasai eunuchas, o daugybė vergų jam 
patarnauja. Vienas vergas riktelėjo ant žvejo, eunuchas atsigręžė 
pažiūrėti, kas nutiko, ir pažino jį. Pamatęs tai, žvejys sušuko: 

— Tu neprašovei pro šalį, Ručki! Ištikimi žmonės tokie ir būna! 

Nusijuokė eunuchas ir tarė: 

— Tu teisus, prisiekiu Alachu! 

Ir eunuchas Sandalis kyštelėjo ranką į kišenę, norėdamas su- 
mokėti žvejui, bet staiga pasigirdo garsūs šauksmai, ir eunuchas 
pakėlęs galvą pažiūrėti, kas nutiko, mato — eina iš kalifo viziris 
Džafaras Barmakidas. Eunuchas pakilo ir žengė jo pasitikti, ir jie 
ėmė vaikštinėti šnekučiuodamiesi. Chalifa palaukė palaukė, bet 
eunuchas nekreipė į jį jokio dėmesio, tuomet žvejys atsistojo taip, 
kad eunuchas būtinai jį pamatytų, ir sušuko: 

— O mano pone Ručki, aš jau norėčiau eiti! 

Eunuchas išgirdo tuos žodžius, bet jam buvo gėda atsakyti gir- 
dint viziriui Džafarui, ir jis nuėjo toliau nuduodamas, kad jo galva 
užimta daug svarbesniais dalykais. Tuomet Chalifa sušuko: 

— O delsiantysis sumokėti, tesubjauroja Alachas visus atšiau- 
riuosius ir tuos, kurie paima žmogaus daiktą ir paskui atšiauriai 
su šeimininku elgiasi! O mano pone Nupjautapilvi, duok kas man 
priklauso, kad galėčiau eiti savais keliais! 

Eunuchui pasidarė gėda, kad viziris Džafaras girdi tokius žo- 
džius, o tasai irgi pamatė, kad žvejys rodo eunuchui visokius žen- 
klus ir kažką jam sako, tik nesuprato ką. Viziris smerkiamai tarė: 

— O eunuche, ko reikia šitam elgetai? 

— Argi tu nepažįsti jo? — paklausė eunuchas. 

— Prisiekiu Alachu, nepažįstu, juk aš jį regiu pirmą kartą gy- 
venime! 

— Juk tai tas žvejys, kurio žuvis ant Tigro upės kranto mes 
vakar išgraibstėme. Aš atjojau paskutinis ir jau nieko neradau, nė 

menkiausios žuvelės nebuvo, bet pamačiau šį žmogų, įsibridusį 
vandenin ir laikantį rankose keturias žuvis. Aš jas paėmiau, bet 
neradau kišenėse jokio pinigėlio, tad liepiau jam ateiti į rūmus 
atsiimti užmokesčio. Jis atėjo, ir aš jau ištiesiau ranką jam sumokėti, 
bet pasirodei tu, ir aš viską pamiršęs nuskubėjau tavęs pasitikti, 
Štai kodėl jis čia stovi ir rodo man visokius ženklus... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai keturiasdešimt pirmoji 
naktis 


Kai atėjo aštuoni šimtai keturiasdešimt pirmoji naktis, Šach- 
razada tęsė: 

Pasakojama, o laimingasai karaliau, kad eunuchas Sandalis pa- 
pasakojo Džafarui Barmakidui apie žvejį Chalifą ir tarė: 

— Štai kodėl jis čia stovi ir rodo man visokius ženklus. 

Nusišypsojęs viziris paklausė: 

— Kodėl tu nepatenkini jo prašymo? O gal nežinai, kas jis 
toks? 

— Nežinau, — atsakė eunuchas. 

Ir viziris tarė: 

— Jis yra tikratikių valdovo mokytojas ir bičiulis. Šiandien 
kalifo širdis sielvartauja, ir niekas kitas, tik šis žvejys galėtų jį 
pralinksminti. Sulaikyk jį, kol aš pasikalbėsiu su tikratikių val- 
dovu. Galbūt tai padėtų jam pamiršti Kut al Kulubę, o gal jis 
apdovanos žvejį, šio padėtis pasitaisys, ir visa tai ateis iš tavo 
rankų. 

— Daryk kaip išmanai, tepalieka tave Alachas tikratikių val- 
dovo ramsčiu! — atsakė eunuchas. 

Viziris Džafaras nuskubėjo pas kalifą, o eunuchas liepė ver- 
gams neišleisti žvejo, ir tasai sušuko: 

— Koks tu maloningas, Ručki: ėmei reikalauti iš reikalaujan- 
čiojo. Aš atėjau savo pinigų, o esu sulaikytas už nepriemokas! 

Tuo tarpu Džafaras rado kalifą sielvartaujantį, giliai susimąs- 
čiusį ir sakantį tokias eiles: 


Norėtų kai kas, kad bamirščiau mieliausią, 
Bet mano širdis biktliežuvių neklauso. 

Nejaugi pamiršti jos meilę galėčiau, 
Kai net išsiskyrus iš tolo ji šviečia? 


Pamiršt negaliu aš taurės mūsų vyno 
Ir žvilgsnio, kuris tartum vynas svaigino. 


Priėjęs Džafaras tarė: 

— Ramybė tau, tikratikių valdove ir tikėjimo šventovės gynėjau! 

— Ir tau ramybė ir Alacho palaiminimas! — atsakė kalifas, ir 
Džafaras tarė: 

— Tikratikių valdovui leidus, jo tarnas prabils nepadarydamas 
nuodėmės! 

— O kada gi buvo nuodėmė tai, kad prabilai, jei tu — vizi- 
rių ponas? Sakyk, ką nori! — atsakė kalifas. 

— Eidamas namo pamačiau, kad žvejys Chalifa, tavo moky- 
tojas ir bičiulis, stovi prie rūmų vartų, pyksta ant tavęs ir skun- 
džiasi: „Aš išmokiau jį gaudyti žuvį ir priėmiau į bendrovę, o jis 
kai išėjo atnešti pintinių, tai ir negrįžo. Su mokytoju ir gerada- 
riu taip elgtis nedera!“ Jei tu, valdove, nori su juo bičiuliautis, tuo- 
met gerai, o jei nenori — pranešk jam, tegu ima į bendrovę ką 
nors kitą. 

Išgirdęs Džafaro žodžius, kalifas nusišypsojo, širdies skausmas 
jam atlėgo ir jis tarė: 

— Užkeikiu tave gyvenimu — ar tikrai žvejys stovi prie vartų? 

— Tikra tiesa! — atsakė Džafaras. 

"Tuomet kalifas sušuko: 

— O Džafarai, prisiekiu Alachu, aš pasistengsiu tinkamai jam 
atsilyginti, ir jei Alachas nori iš mano rankų suteikti jam nelai- 
mę, tai jis ją gaus, o jei nori suteikti laimę, tai jis ir ją gaus! 

Paskui kalifas paėmė popieriaus lapą, suplėšė jį į mažus sku- 
telius ir padavė juos Džafarui sakydamas: 

— Parašyk ant tų lapelių savo ranka dvidešimt dovanų pini- 
gais — nuo vieno dinaro iki tūkstančio dinarų, dvidešimt apdo- 
vanojimų pareigomis — nuo mažiausio vietininko iki kalifo ir dvi- 
dešimt bausmių — nuo menkiausio smūgio iki gyvybės atėmimo. 

— Klausau ir vykdau! — atsakė Džafaras ir savo ranka ėmė 
rašyti visokias bausmes ir apdovanojimus, kaip liepė kalifas. 

— O Džafarai, — toliau kalbėjo tikratikių valdovas, — prisie- 
kiu savo šlovingaisiais protėviais ir savo giminyste su Chamza ir 

Akiliu“, kad noriu, jog būtų atvestas žvejys Chalifa, ir aš jam liep- 
siu traukti vieną iš šių lapelių ir įvykdysiu tai, kas ten bus pa- 
rašyta: jei reikės, atiduosiu jam savo valdžią ir kalifatą, jei reikės — 
pakarsiu. O dabar eik ir atvesk jį čionai! 

Džafaras, išgirdęs tuos žodžius, tarė sau: „Nėra jėgos ir galy- 
bės, didesnės už visagalį Alachą! Gal tas vargšas ištrauks lapelį, ne- 
šantį jam pražūtį, ir ji ateis per mane! Tačiau kalifas prisiekė, kad 
žvejui belieka tik ateiti ir bandyti savo laimę, o bus taip, kaip pa- 
norės didysis Alachas!“ Nuėjęs Džafaras paėmė Chalifą už rankos 
ir nusivedė, o tas iš baimės visai kraustėsi iš proto ir manė: „Koks 
aš kvailys, kad atėjau pas tą bjaurų vergą Ručkį, o tasai suvedė 
mane su Nupjautapilviu!“ Džafaras vis vedė jį, priekyje ir iš pas- 
kos ėjo vergai, ir Chalifa vis kalbėjo sau: „Maža, kad mane sulaikė, 
tai dar ir eina kartu begalė žmonių, per kuriuos aš negaliu pabėgti!“ 
Jie perėjo septynerius vartus, ir Džafaras tarė Chalifai: 

— Vargas tau, žvejy! Tuojau pamatysi tikratikių valdovą, ti- 
kėjimo šventovės gynėją! 

Jis pakėlė didžiausią užuolaidą, ir žvejo Chalifos žvilgsnis krito 
ant sėdinčio soste kalifo, kuriam patarnavo karalystės didžiūnai. 
Pažinęs kalifą žvejys priėjo prie jo ir tarė: 

— Ramybė tau, o fleitiste! Negerai padarei palikęs mane vie- 
ną paupy ir negrįžęs su pintinėmis! Nespėjau aš nė apsidairyti, tik 
staiga atjojo minia vergų ir išgraibstė visą žuvį — tai tu kaltas, kad 
nepasiskubinai grįžti su pintinėmis. Būtume tas žuvis nugabenę į 
miestą ir uždirbę dvidešimt dinarų. Dabar aš atėjau atsiimti to, kas 
man priklauso, ir buvau sulaikytas. O tu? Kodėl tave čia sulaikė? 

Kalifas nusišypsojo ir tarė: 

— Štai imk vieną iš šių lapelių! 

— Tu buvai žvejys, o dabar tapai žvaigždininku. Tačiau štai 
ką aš tau pasakysiu: devyni amatai, dešimtas badas, — atsakė Cha- 
lifa tikratikių valdovui. 

— Imk greičiau lapelį, daug nepliurpęs! — paragino Džafaras. 

Žvejys Chalifa priėjo ir ištiesė ranką sakydamas: 

— Tasai fleitistas nebebus daugiau mano tarnas, nebegaudys 
su manim žuvies! — Paskui jis paėmė popieriaus lapelį, padavė 
jį kalifui ir tarė: — O fleitiste, paskaityk, kas ten man skirta?.. 

Tuo tarpu išaušo rytas, ir Šachrazada nutraukė pasakojimą. 


*Chamza — pranašo Mahometo dėdė, jis buvo al Abaso 
brolis, o Akilis — jo sūnėnas. Nuo al Abaso prasideda kalifų 
Abasidų dinastija. 

Aštuoni šimtai keturiasdešimt antroji 
naktis 


Kai atėjo aštuoni šimtai keturiasdešimt antroji naktis, Šachra- 
zada tęsė: 

Pasakojama, o laimingasai karaliau, kad žvejys Chalifa paė- 
mė vieną lapelį, padavė jį kalifui ir paklausė: 

— O fleitiste, perskaityk, kas ten man skirta? 

Kalifas perdavė lapelį Džafarui sakydamas: 

— Perskaityk tu! 

Džafaras pažvelgęs sušuko: 

— Nėra jėgos ir galybės, didesnės už visagalį Alachą! 

— Kas ten parašyta, Džafarai? Kas nors gero? — paklausė ka- 
lifas. 

— O tikratikių valdove, ten parašyta: „Įkrėsti žvejui šimtą laz- 
dy!“ 

Ir kalifas liepė įkrėsti šimtą lazdų. Kai įsakymas buvo įvyk- 
dytas, Chalifa atsikėlė sakydamas: 

— Teprakeikia Alachas šitokį žaidimą, Nupjautapilvi! Argi su- 
ėmimas ir smūgiai — irgi žaidimo dalis? 

Viziris Džafaras tarė: 

— O tikratikių valdove, šis vargšas atėjo prie upės, tai kaip 
jam grįžti nuo jos neatsigėrus? Padaryk malonę, leisk jam traukti 
dar vieną lapelį, gal geriau pasiseks, ir išsigelbės iš skurdo! 

— O jeigu jis ištrauks mirtį? Tuomet aš būtinai nužudysiu jį, 
ir tik tu būsi dė to kaltas, — atsakė kalifas. 

— Mirtis jam atneš tik poilsį, — tarė Džafaras, o Chalifa su- 
šuko: 

— Tenedžiugina tavęs Alachas geromis naujienomis! Bene jums 
Bagdade tapo per mane ankšta, kad norite man gyvastį atimti? 

— Imk lapelį ir paprašyk Alacho malonės, — griežtai tarė jam 
Džafaras. 

Žvejys ištiesė ranką ir ištraukęs lapelį padavė Džafarui, o tas 
perskaitęs nieko nepasakė. 

— Ko gi tu tyli, o Jahjos sūnau? — paklausė kalifas. 

— O tikratikių valdove, ten štai kas parašyta: „Žvejui nieko 
neduoti“. 

— Ne iš mūsų rankų jam ateis turtai ir laimė, — tarė kalifas, — 
o dabar tegu jis eina sau! 

— Užkeikiu tave tavo šlovingaisiais protėviais, — paprašė Dža- 
faras, — leisk jam traukti trečią, paskutinį lapelį! 

— Na gerai, bet tai tikrai bus paskutinis kartas! — leido ka- 
lifas. | 

Žvejys paėmė lapelį, o ten buvo parašyta: „Duoti žvejui vieną 
dinarą“. Džafaras tarė jam: 

— Norėjau, kad tau pasisektų, bet Alachas skyrė tau tik šį vie- 
ną dinarą! 

Chalifa sušuko: 

— Iš tikro didelė sėkmė: šimtas lazdų už vieną dinarą! 

Kalifas nusijuokė, o Džafaras išvedė žvejį iš menės. Kai tas 
priėjo prie vartų, pamatė jį eunuchas Sandalis ir tarė: 

— Klausyk, žvejy, duok ir man nors truputį to, ką gavai iš tik- 
ratikių valdovo! 

— Prisiekiu Alachu, teisybę sakai, Ručki! — atsakė Chalifa. — 
Ar tu tikrai nori, kad pasidalyčiau su tavim? Aš pasivaišinau šim- 
tu lazdų ir gavau vieną dinarą, ir tu esi laisvas nuo atsakomy- 
bės už jį! 

Ir žvejys, metęs tą dinarą eunuchui veidan, pasisuko eiti, o 
jo skruostais ritosi nuoskaudos ašaros. Eunuchas suprato jį sakant 
tiesą, tad pavijęs išsitraukė iš kišenės raudoną piniginę ir išpur- 
tė ją — O ten buvo šimtas aukso dinarų. 

— Žvejy, imk šį auksą už savo žuvį ir drožk savo keliu! — tarė 
jis. 

Chalifa labai nudžiugo, paėmė šimtą eunucho dinarų ir dar 
kalifo dinarą ir išėjo, visai pamiršęs lazdos smūgius. 

O kad Alachas nusprendė padaryti taip, kaip buvo sumanęs, 
tai žvejys Chalifa, eidamas pro vergių turgų, pamatė minią žmonių 
ir tarė sau: „Kažin ko jie ten būriuojasi?“ Priėjęs jis ėmė spraustis 
artyn, ir vienas pirklys sušuko: - 

— Praleiskite kapitoną Zuleitą i 

Žmonės prasiskyrė, ir žvejys pamatė, kad stovi skrynia, ant 
jos sėdi eunuchas, o šalia stovintis senis šaukia: 

— O pirkliai ir žmonės prie pinigo! Kas iš jūsų ryšis pirkti skry- 
nią iš Sit Zubeidos, tikratikių valdovo Harūno ar Rašido žmonos, 
namų? Bet pirkti privalu neatvožus dangčio, nepažvelgus, kas 
viduj! 

*“Zuleitas — ironiška pravardė, žodžio „zult“ (nuogas) 
mažybinė forma. 

Vienas pirklys tarė: 

— Prisiekiu Alachu, tai pavojingas reikalas! Aš tarsiu savo 
žodį, ir nepriekaištaukit man už jį: paimsiu skrynią už dvidešimt 
dinarų! 

Kitas sušuko: 

— Duodu penkiasdešimt dinarų! 

Ir pirkliai vis kėlė kainą, kol ji pasiekė šimtą dinarų. Tarpi- 
ninkas sušuko: 

— Kas dar kelia kainą? 

Žvejys Chalifa tarė: 

— Skrynia mano už šimtą ir dar vieną dinarą! 

Pirkliai pamanė, kad šis skurdžius juokauja, ir kvatodamiesi 
tarė: 

— O eunuche, parduok Chalifai tą skrynią už šimtą ir dar vie- 
ną dinarą! 

— Prisiekiu Alachu, aš parduosiu tik jam! — sušuko eunu- 
chas. — Imk, žvejy, tą skrynią, ir teapdovanoja tave Alachas, tik 
pirma duokš auksą! 

Chalifa atidavė visus dinarus, sandėris buvo patvirtintas, o eu- 
nuchas, čia pat išdalijęs auksą, grįžo į rūmus ir viską papasako- 
jo Sit Zubeidai, kuri liko labai patenkinta. 

Žvejys užsikėlė skrynią ant peties, bet ji buvo labai sunki ir 
nepatogi nešti, tad jis nusinešė ją užsidėjęs ant galvos. Priėjęs 
savo namus, nusikėlė skrynią ir atsisėdo atsipūsti svarstydamas, 
kaip čia jam viskas įvyko, ir pamanė: „Įdomu būtų sužinoti, kas 
ten, toje skrynioje?“ Jis atidarė duris ir ilgai vargo, kol įbraz- 
dino skrynią vidun, bet atvožti jos. negalėjo — buvo užrakinta. 
Žvejys tarė sau: „Gal man galvoj pasimaišė, kad nusipirkau šią 
skrynią? Bet dabar būtinai reikai sužinoti, kas viduje!“ Chalifa 
ėmė krapštinėti spyną, bet atrakinti jos nesugebėjo ir nusprendė 
šį darbą atidėti iki rytdienos. Susiruošęs miego jis nerado vie- 
tos atsigulti, nes skrynia užėmė beveik visą kambarėlį, tada Cha- 
lifa atsigulė ant skrynios. Dar jis nespėjo užmigti, tik girdi, kaip 
kažkas krebžda viduje. Jis taip išsigando, kad net miegai jam iš- 
lakstė... 

Tuo tarpu išaušo rytas, ir Šachrazada nutraukė pasakojimą. 

Aštuoni šimtai keturiasdešimt trečioji 
naktis 


Kai atėjo aštuoni šimtai keturiasdešimt trečioji naktis, Šach- 
razada tęsė: 

Pasakojama, o laimingasai karaliau, kad žvejys Chalifa atsigulė 
ant skrynios, tik staiga girdi viduj kažką krebždant. Iš baimės jam 
net miegai išlakstė. Pašokęs ant kojų jis sumetė: „Turbūt ten sėdi 
džinai! Garbė Alachui, kuris neleido man jos atidaryti, antraip dži- 
nai būtų tamsoje mane užpuolę ir nugalabiję!“ Paskui kiek aprimęs 
jis vėl atsigulė ant skrynios, bet ir vėl kažkas viduj sujudėjo, dar 
stipriau nei pirma. Tuomet išsigandęs Chalifa ėmė graibytis žvakės, 
bet nerado, o nusipirkti nebeturėjo už ką, tad išėjęs laukan su- 
šuko: 

— Ei, kaimynai! 

Dauguma žmonių jau miegojo, bet nubudę nuo jo riksmo iš- 
kišo galvas ir paklausė: 

— Kas nutiko, Chalifa? 

— Ateikit pas mane su žvakėmis: užpuolė džinai! — sušuko 
Chalifa. 

Nusijuokė žmonės, ašinis: davė jam žvakę, ir Chalifa grįžęs 
namo akmeniu numušė spyną, atvožė skrynios dangtį — o ten be 
gulinti nepaprasto grožio mergina. Tą akimirką ji nusičiaudėjo, 
išspjovė bandžą ir atsipeikėjusi atmerkė akis. Chalifa paklausė: 

— Vardan Alacho, o ponia, iš kur tu atsiradai? 

— Kur Jasminė? O kur Nardžisė? — ištarė ji. 

— Aš turiu tik tamar chenos , — atsakė žvejys. 

Tuomet mergina visiškai atsipeikėjo, pamatė Chalif4 ir pa- 
klausė: 

— Kas tu? — Ir apsidairiusi pridūrė: — O kur aš esu? 

— Mano namuose, — atsakė Chalifa. 

— Negi aš ne kalifo Harūno ar Rašido rūmuose? — paklau- 
sė mergina. 

— Kokio ar Rašido? — nustebo Chalifa. — Bene tu proto bū- 
tum netekusi? Esi mano vergė, aš šiandien nupirkau tave už šimtą 
ir dar vieną dinarą, o tu gulėjai šioje skrynioje. 


*“ Jasmin — jazminas, Nardžis — narcizas; šiuo atveju tai 
vergių vardai. Tamar chena, arba chena, — augalas, kurio 
sultimis arabų gražuolės nusidažydavo delnus ir pirštų 
galiukus. 

— Kuo tu vardu? — paklausė mergina. 

— Chalifa, — atsakė žvejys. — Ir kaipgi nušvito mano laimės 
žvaigždė, jei iki šiol jos nesimatė? 

Nusijuokusi mergina tarė: 

— Baikim tas šnekas! Gal turi ko užvalgyti? 

— Ne, prisiekiu Alachu, neturiu nei valgyti, nei gerti! Aš pats 
jau dvi dienas nė trupinėlio burnoj neturėjau, ir dabar esu alkanas 
ne mažiau už tave. 

— Argi tu neturi pinigų? — paklausė mergina. 

— Ne, ši skrynia nuskurdino mane: aš atidaviau už ją visus 
visutėlius pinigus, — atsakė Chalifa. 

Nusišypsojo mergina tai išgirdusi ir tarė: 

— Eik, paprašyk kokio valgymo pas kaimynus — aš alkana. 

Chalifa išėjo laukan ir sušuko: 

— Ei, kaimynai! 

Nubudę žmonės vėl iškišo galvas pro langus ir klausia: 

— Kas nutiko, Chalifa? 

— Aš baisiausiai alkanas, neturiu nė trupinio duonos! 

Vienas kaimynas atnešė jam paplotį, kitas — riekę duonos, tre- 
čias — sūrio gabalėlį, ketvirtas — agurką, ir netrukus jo chalato 
skvernas buvo kupinas valgymų. Visa tai jis nuėjęs išdėliojo prie- 
šais merginą ir tarė: 

— Valgyk! 

Ji nusijuokė ir tarė: 

— Kaip aš galiu valgyti, jei neturiu kuo užsigerti, bijau, kad 
galiu užspringti ir numirti. 

— Tuoj aš tau atnešiu ąsotį vandens! — tarė Chalifa ir išėjęs 
laukan sušuko: — Ei, kaimynai! 

— Na, ko tau dar reikia? 

— Jūs mane pamaitinot, o dabar aš noriu gerti! 

Ir kaimynai sunešė jam vandens — kas puodelį, kas ąsotėlį, 
kas butelį, taigi netrukus Chalifos ąsotis buvo sklidinas. Žvejys 
pastatė jį priešais merginą ir tarė: 

— O ponia, dabar jau nieko netrūksta! 

— Taip, dabar jau nieko! — atsakė mergina. 

— Papasakok man savo istoriją, — paprašė Chalifa. 

— Vargas tau! — sušuko mergina. — Jei tu manęs nepažįsti, 
tai papasakosiu tau apie save. Aš esu Kut al Kulubė, kalifo Ha- 
rūno ar Rašido sugulovė. Sit Zubeida ėmė man pavyduliauti, tad 

apsvaigino mane bandžu ir paguldė į šią skrynią. Garbė Alachui, 
kad neatsitiko man ko blogiau! Bet visa tai įvyko tik todėl, kad 
atneščiau tau laimę, tu tikrai gausi iš Harūno ar Rašido krūvą pi- 
nigų ir praturtėsi. 

— O ar ne apie tą Rašidą tu kalbi, kurio rūmuose buvau su- 
laikytas? — klausia Chalifa. 

— Taip. 

Tuomet Chalifa sušuko: 

— Prisiekiu Alachu, nesu matęs šykštesnio žmogaus! Tasai flei- 
tistas neturi nei turto, nei proto! Vakar jis man įkrėtė šimtą lazdų 
ir davė vieną dinarą, nors aš jį išmokiau žvejoti ir priėmiau į ben- 
drovę, o jis mane apgavo. 

— Nustok taip bjauriai šnekėjęs ir plačiau atmerk akis! — tarė 
mergina. — Deramai elkis, kai kitą sykį jį pamatysi, ir gausi tai, 
ko trokšti. 

Išgirdęs tuos žodžius, Chalifa tartum iš miegų nubudo, Ala- 
chas nutraukė jam raištį nuo akių. Jis pasakė: 

— Prie galvos ir prie akių! Vardan Alacho, gulkis ir pailsėk! 

Mergina atsigulė, o Chalifa naktį praleido kuo toliau nuo jos. 
Rytą Kut al Kulubė, paprašiusi popieriaus ir rašalo, parašė laiš- 
kelį tam pirkliui, kuris ją pardavė kalifui, papasakojo, kas jai nutiko 
ir kad ji dabar yra pas žvejį Chalifą, kuris yra ją nupirkęs. Pa- 
rašiusi įdavė šį laišką Chalifai ir tarė: 

— Nueik į brangiųjų akmenų prekyvietę ir susiradęs ibn al Kir- 
no krautuvėlę atiduok jam šį laišką. 

— Klausau ir vykdau! — atsakė Chalifa ir išėjo. 

Suradęs ibn al Kirno krautuvėlę, jis įėjo vidun ir pasveikino 
pirklį, bet šiam žvejys pasirodė esąs labai menkas. 

— Ko tau reikia? — paklausė pirklys. 

Chalifa ištiesė jam laišką, pirklys paėmė jį, bet neskaitė, nes 
pamanė, kad tasai prašo išmaldos, ir vienam savo tarnui liepė duo- 
ti pusę dirhemo. 

— Aš ne išmaldos prašau, o atnešiau laišką, perskaityk jį, — 
tarė Chalifa. 

Ibn al Kirnas, perskaitęs ir suvokęs, kas ten parašyta, pabu- 
čiavo laišką ir užsidėjo jį sau ant galvos... 

Tuo tarpu išaušo rytas, ir Šachrazada nutraukė pasakojimą. 

Aštuoni šimtai keturiasdešimt ketvirtoji 
naktis 


Kai atėjo aštuoni šimtai keturiasdešimt ketvirtoji naktis, Šach- 
razada tęsė: 

Pasakojama, o laimingasai karaliau, kad ibn al Kirnas, perskai- 
tęs Kut al Kulubės laišką ir suvokęs, kas ten parašyta, pabučia- 
vo jį ir pašokęs ant kojų paklausė: 

— Broli mano, kur tu gyveni? 

— O kam tau reikia žinoti? — atsakė Chalifa. — Gal nori nueiti 
ten ir pavogti mano vergę? 

— Priešingai, aš nupirksiu judviem abiem visokių valgymų! 

Tuomet Chalifa pasakė, kur gyvenąs, o pirklys liepė vienam 
savo tarnui nuvesti žvejį pas pinigų keitėją Muchsiną, kad tas iš- 
mokėtų jam tūkstantį dinarų, o paskui tučtuojau parvestų atgal. 
Kai Chalifa su pinigais grįžo pas ibn al Kirną, tas jau sėdėjo ant 
keršo mulo, kainuojančio tūkstantį dinarų, o šalia stovėjo dar vie- 
nas pabalnotas mulas. Ibn al Kirnas tarė Chalifai: 

— Vardan Alacho, sėsk ant šio mulo! 

— Jokiu būdu! — nesutiko Chalifa. — Prisiekiu Alachu, aš bijau, 
kad jis mane numes! 

— Bet tu būtinai turi ant jo sėsti! — spyrė jį ibn al Kirnas. 

Chalifa baimindamasis priėjo, prisitaikė — ir užsėdo atbulai, 
užpakaliu į priekį, čiupo mulą už uodegos ir ėmė rėkti. Išsigandęs 
mulas pasimuistė ir numetė raitelį žemėn. Visi ėmė juoktis iš Cha- 
lifos, o tas atsistojęs tarė: 

— Aš juk sakiau, kad šis didžiulis asilas mane numes! 

Tuomet ibn al Kirnas paliko Chalifą prekyvietėje, nujojo pas 
tikratikių valdovą ir papasakojo apie vergę, o paskui grįžo ir nu- 
sigabeno ją į savo namus. O Chalifa patraukė namo, kad pasi- 
gėrėtų savo verge, bet prie namų pamatė besibūriuojančius kai- 
mynus ir išgirdo sakant: 

— Tai bent Chalifa išsigąs! Įdomu, iš kur pas jį toji vergė? 

O kitas žmogus pasakė: 

— Pasiutęs iš jo sąvadautojas! Galbūt jis rado ją girtą kur ant 
kelio ir parsivedė namo, o dabar pasislėpė, nes žino padaręs nuo- 
dėmę! 

Kai jie taip kalbėjosi, priėjo Chalifa, ir žmonės jam tarė: 

— Kaip laikaisi, vargšeli? Argi nežinai, kas nutiko? 

— Ne, prisiekiu Alachu! — atsakė Chalifa. 

— Ką tik čia buvo žmonės, kurie išsivedė tavo pavogtą ver- 
gę, ieškojo ir tavęs, bet nerado. 

— Kaip — išsivedė mano vergę? 

— Jei tu būtum buvęs namie, būtų tave užmušę. 

Chalifa, nieko daugiau neklausydamas, pasileido bėgte pas ibn 
al Kirną, o pamatęs jį išjojant iš kiemo sušuko: 

— Taip negerai, prisiekiu Alachu! Tu pavogei mano vergę! 

— Pamišėli, nutilk ir eik su manim! — atsakė ibn al Kirnas ir 
nusivedė Chalifą į gražų namą. 

Ten žvejys pamatė sėdinčią merginą, o jai patarnavo dešimt 
vergių. Ibn al Kirnas pabučiavo žemę prie jos kojų, ir Kut al Ku- 
lubė paklausė: 

— Ką tu padarei mano naujajam ponui, nupirkusiam mane už 
visut visutėlius pinigus, kuriuos jis turėjo? 

— O ponia, aš jam daviau tūkstantį aukso dinarų, — atsakė 
pirklys ir papasakojo jai visą istoriją apie Chalifą. 

— Jis paprastas žmogus, nereikia ant jo pykti, — nusijuokė mer- 
gina. — Štai jam dar tūkstantis dinarų nuo manęs. Ir jei panorės 
didysis Alachas, jis gaus iš kalifo tiek, kad taps turtingas. 

Taip jiems besikalbant atėjo eunuchas, reikalaudamas Kut al 
Kulubės, nes kalifas nebegalėjo ilgiau tverti be jos. Mergina nuėjo 
vesdamasi ir žvejį. Įžengusi pas kalifą, Kut al Kulubė pabučiavo 
žemę prie jo kojų ir pasveikino jį puikiais žodžiais, o kalifas pa- 
klausė, kaip su ja elgėsi naujasis šeimininkas. 

— Nupirko mane žmogus, vardu žvejys Chalifa, štai jis stovi 
už durų. Jis man papasakojo, kad su tavim, tikratikių valdovu, turi 
nebaigtų sąskaitų dėl žvejybos bendrovės, kurią jūs abu įkūrėt, — 
pasakė mergina. 

— Ar jis čia? — paklausė kalifas. 

— Taip! | 

Kalifas liepė jį atvesti, ir įėjęs žvejys pabučiavo žemę prie jo 
kojų ir palinkėjo jam ramybės ir sveikatos. Nustebo kalifas, paskui 
nusišypsojo ir tarė: 

— O žvejy, ar tikrai vakar mes dirbome kartu? 

Chalifa suprato valdovo žodžius, sukaupė visą drąsą ir atsakė: 

— Prisiekiu tuo, kuris po tavo dėdės sūnaus atidavė tau ka- 
lifatą, kad aš nežinau, kokia ten buvo bendrovė. Aš tik žiūrėjau 
ir kalbėjau, — ir paskui jis papasakojo jam visą savo istoriją. 


228 


844 naktis 


Kalifas ėmė juoktis, o paskui Chalifa papasakojo, kaip jam bu- 
vo su eunuchu, kaip gavo šimtą dinarų prie to vieno, gauto iš 
tikratikių valdovo, kaip jis prekyvietėje pamatė skrynią ir nupir- 
ko ją nežinodamas, kas ten viduje, ir visa kita. Pralinksmėjo kalifas, 
ėmė juoktis ir sušuko: 

— Padarysime taip, kaip tu norėsi, o atvedantis nuosavybę pas 
šeimininką! 

Chalifa nutilo, ir tikratikių valdovas liepė duoti jam penkias- 
dešimt tūkstančių aukso dinarų ir prabangių rūbų, kokius dėvi 
tik kalifai, dar pridėjo mulą ir juodųjų vergų. Chalifa tapo tur- 
tingas lyg koks karalius. 

Kalifas labai džiaugėsi Kut al Kulubei atsiradus ir suprato, kad 
visa tai buvo padariusi Sit Zubeida, jo dėdės duktė... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai keturiasdešimt penktoji 
naktis 


Kai atėjo aštuoni šimtai keturiasdešimt penktoji naktis, Šach- 
razada tęsė: 

Pasakojama, o laimingasai karaliau, kad kalifas labai nudžiugo 
Kut al Kulubei grįžus, o supratęs, kad visa tai buvo padariusi Sit 
Zubeida, jo dėdės duktė, didžiai ant jos užsirūstino ir kurį laiką 
jos nelankė. 

O Sit Zubeida labai sunerimo, net jos veidas pagelto, ir ne- 
beturėjo jėgų ilgiau kęsti tokios nežinios, tad parašė tikratikių val- 
dovui laišką, kuriame prisipažino suklydusi ir meldė atleidimo. 
Tame laiške buvo tokios eilės: 


Prašau, kad atleistum tu man kaip kadaise, 
Kad aš greit bamirščiau tą širdgėlą baisią. 


Valdove, už manąją aistrą atleiski 
Ir tos, kuri tiek iškentėjo, neteiski. 


Jau nebegaliu be tavęs aš kentėti, - 
Vien debesys šiandien, kur dangūs man švielė. 

Gyvensiu, jei vėlei mane tu mylėsi, 
Numirsiu, jei rankos dabar neištiesi. 


Atleiski net kaltai, kai meilės ji geidžia, 
Prisiekiu, mieliausias tasai, kurs atleidžia! 


Perskaitęs laišką kalifas tarė sau: „Iš tikro Alachas atleidžia vi- 
sus prasižengimus, jis yra visa atleidžiantis ir maloningas“. Ir jis 
atrašė jai, kad atleidžia, o Sit Zubeida nepaprastai nudžiugo. Paskui 
kalifas paskyrė žvejui penkiasdešimt dinarų kas mėnesį, ir Cha- 
lifa rūmuose gavo aukštą, garbingą vietą. 

Chalifa pabučiavo žemę prie kalifo kojų ir padėkojęs už su- 
teiktas malones išėjo. Kai priėjo prie vartų, užkalbino jį eunuchas 
Sandalis, kuris buvo davęs jam šimtą dinarų, ir paklausė: 

— O žvejy, iš kur tu gavai visa šitai? 

Chalifa viską jam papasakojo, ir eunuchas nudžiugo, nes turtas 
žvejui atėjo iš jo rankų. 

— Gal apdovanosi mane iš tų pinigų? — paklausė eunuchas. 

Chalifa kyštelėjo ranką kišenėn ir ištraukęs maišelį su tūkstan- 
čiu dinarų padavė eunuchui. Tasai tarė: 

— Pasilaikyk savo pinigus, ir telaimina tave Alachas! 

Eunuchas laba? nusistebėjo skurdžiaus žvejo kilnumu ir dos- 
numu, o paskui Chalifa sėdo ant mulo ir nujojo, jam dovanoti 
vergai ėjo iš paskos, o visi žmonės žiūrėjo į jį ir stebėjosi jo laime 
ir gerove. Jis nujojo į chaną, o kai nulipo nuo mulo, apspito jį 
žmonės ir ėmė klausinėti, kaip jam viskas taip pavyko, ir Cha- 
lifa papasakojo visą istoriją nuo pradžios iki galo. Paskui jis už 
didelius pinigus nusipirko puikų namą su kolonomis, prašmatniai 
jį įrengė ir apsigyveno jame, pasakęs tokias eiles: 


Pažvelk į namą - laimė čia užgimsta, 
Ligoti sveiksta, kenčiantys nurimsta. 


Jis tiems, kurie biktybei netarnauja, 
Vien gėris visada čia viešbalauja. 


Paskui Chalifa pasipiršo merginai, didžiūno dukteriai, o ji buvo 
tikra gražuolė. Jis įžengė pas savo žmoną ir patyrė nepaprastą ma- 
lonumą ir laimę, ir gyveno jie puikiai, turtingai ir laimingai. Chalifa 

už savo laimę ėmė dėkoti didžiajam Alachui, garbinti ir šlovin- 
ti jį dėkingojo žodžiais, sakydamas tokius poeto žodžius: 


Šlovė, valdove, tau, negailinčiam malonių, 
Dosnus tu vargšui bo ilgų klajonių. 


Priimki mano badėką širdingą, 
Prisimenu tave tik maloningą. 


Buvai tu man dosnus, buvai man geras, 
Kai tai menu, šviesiau gyventi daros. 


Pagirdo mus dosnumo tavo jūra, 
Praskaidrini tu mūsų dalią niūrią. 


Tu amžinąją laimę dovanoji, 
Kaltes atleidi, kaip vaikus užkloji. 


Sakau: vardan mūs branašo šlovingo, 
Teisingo, kilniaširdžio, išmintingo, — 


Tegu tave Alachas didis saugo, 
Šeimyna džiaugias, palikuonys auga. 


Tesaugo Viešbals ir draugus tavuosius, 
Kol paukščiai gieda soduose žaliuosiuos. 


Paskui Chalifa ėmė lankytis pas kalifą Harūną ar Rašidą, tas 
buvo draugiškas ir malonus jam ir apipylė savo malonėmis. Ir žve- 
jys Chalifa gyveno turtingai ir laimingai, mėgaudamasis visais gy- 
venimo teikiamais malonumais ir nepamiršdamas garbinti didįjį 
Alachą, kol atsilankė pas jį Malonumų Griovėja ir Suėjimų Ar- 
dytoja. Garbė tam, kuris yra didis ir amžinas, visada gyvas ir nie- 
kada nemiršta! 

"PASAKOJIMAS APIE 
MASRŪRĄ IR ZEIN AL MAVASIFĘ 


Dar pasakojama, kad senų senovėje gyveno vienas pirklys, var- 
du Masrūras, buvo jis vienas puikiausių savo amžiaus žmonių, la- 
bai turtingas, prabangiai gyvenantis, mėgo jis vaikštinėti po so- 
dus bei gėlynus ir maloniai leisti laiką su gražiomis moterimis, 
mylėtis su jomis. 

Vieną naktį jis susapnavo, kad vaikštinėja po nuostabiausią so- 
dą, o jame yra keturi paukščiai, tarp jų — balandėlė, balta lyg 
nušveistas sidabras. Patiko pirkliui ta balandėlė, net širdis jam su- 
virpo, o paskui šovė žemyn kažkoks didelis paukštis, išplėšė iš ran- 
kų balandėlę, ir tapo jam labai nyku ant širdies. Paskui jis nu- 
budo, bet sunkumas ir liūdesys neišnyko, ir jis tarė sau: >Dulinėi 
rytoj nueisiu pas ką nors, kas man galėtų tą sapną išaiškinti... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai keturiasdešimt šeštoji 
naktis 


Kai atėjo aštuoni šimtai keturiasdešimt šeštoji naktis, Šachra- 
zada tęsė: 

Pasakojama, o laimingasai karaliau, kad pirklys Masrūras nie- 
kaip negalėjo užmiršti sapno ir nusprendė rytą būtinai nueiti pas 
ką nors, kas galėtų išaiškinti tą sapną. Jis ilgai vaikštinėjo po mies- 
tą, bet tokio žmogaus nerado ir galop nusprendė eiti namo, bet 
dar pasuko prie vieno turtingo pirklio namo. Priėjęs Masrūras iš- 
girdo atodūsius, einančius iš sielvartaujančios širdies, ir balsą, sa- 
kantį tokias eiles: 

Padvelkė švelnus vėjelis ten, kur pėdsakai jos likę, 
Jo įkvėpęs, net ligonis gal pamirštų dalią nykią. 


Aš stovėjau prie griuvėsių samanotų, klausinėjau, 
Bet vien kaulai sudūlėję graudžiai man atsakinėjo. 


Aš tariau: „Vardan Alacho, atsakyki, o vėjeli, 
Ar į šitą tuščią būstą laimės dienos grįžti gali? 


Ar priglausiu dar laimingas mieląją gazelę savo? 
Jos akių vokai mieguisti mano sielą nukamavo“. 


Masrūras žvilgtelėjo pro vartus ir pamatė nuostabiausią sodą, 
o jo gilumoje kabojo raudono brokato užuolaida, apkraštuota per- 
lais ir brangiaisiais akmenimis, už jos sėdėjo keturios vergės, o 
tarp jų — mergina, mažesnio ūgio nei penkios pėdos ir didesnio 
nei keturios, panėšinti į spindintį apvalų mėnulį, paryškintomis aki- 
mis, susieinančiais antakiais, o jos burna buvo tartum Suleima- 
no antspaudas, lūpos ir dantys — lyg koralas ir perlai. Ji kerėjo 
savo grožiu, žavesiu, grakštumu ir puikiu sudėjimu. Pamatęs mer- 
giną, Masrūras įėjo į sodą ir sustojo prie užuolaidos, tuomet mer- 
gina pakėlė galvą ir pažvelgė į jį. Masrūras pasveikino ją, ji at- 
sakė jam švelniu balsu, ir kai Masrūras įdėmiai pažvelgė į ją, jo 
protas aptemo, o širdis pražuvo. Ir jis apžvelgė sodą, kur vešė- 
jo ir žydėjo jazminai, leukonijos, rožės, apelsinmedžiai ir visos kitos 
augančios soduose gėlės, vaismedžių šakos sviro nuo vaisių, o van- 
duo liejosi žemyn iš keturių portikų, stovinčių vienas priešais kitą. 
Masrūras įsižiūrėjęs pamatė, kad aplink pirmą portiką raudonu 
suriku parašyti tokie dvieiliai: 


O name, te skausmas čionai neįžengia, 
Senatvė tegu šeimininką aplenkia. 


Te svečias kiekvienas čia randa pastogę, 
Kada jis kitur nesijaučia patogiai. 


O aplink antrą portiką raudonuoju auksu parašytos tokios eilės: 


O name, tegu tavo sienos baltuoja, 
Kol medžiuose paukščiai giedot nenustojo. 

Tegu smilkalų aromatai čia sklando, 
Te mylinčios širdys čia laimę suranda. 


Te džiaugsmas tavuosius gyventojus lydi, 
Kol šviesiosios žvaigždės aukštybėse žydi. 


Aplink trečią portiką mėliu parašyti tokie du dvieiliai: 


O name, tegu tavy klesti gerovė, 
Kol šviesulius žiebia naktis kaip senovėj. 


Te laimė įeinantiems prieglobstį duoda, 
Tegu čia kiekvienas atranda baguodą. 


O aplink ketvirtą geltonu tušu parašytas toks dvieilis: 


Pažvelk - tvenkinys čia ir sodas ūksmingas, 
Gražu čia, ir Viešpats visiems gailestingas. 


Tame sode buvo begalė paukščių: balandžių, lakštingalų, pur- 
plelių ir keršulių, ir kiekvienas paukštis giedojo savo giesmę, o 
mergina siūbavo lyg liauna vytelė, traukdama žvilgsnius ir žavė- 
dama širdis. 

— O žmogau, — tarė ji, — kas tau suteikė drąsos be šeimininko 
leidimo įeiti į namą, kuris tau nepriklauso, pas merginas, kurios 
ne tavo? 

— O ponia, kai pamačiau šį sodą, patiko man jo lapų žalu- 
mas, žiedų kvapnumas ir paukščių giesmės, ir aš užėjau norėdamas 
pasivaikščioti po jį, o paskui trauksiu savo keliais. 

— Mielai tau leidžiu! — atsakė mergina. 

Merginos grožis ir sodo puikumas tiesiog pribloškė pirklį Mas- 
rūrą, jis sutriko nežinodamas, ką daryti, ir pasakė tokias eiles: 


Grožybe neregėla mėnulis susbindėjo 
Virš medžių ir gėlynų, linguojančių nuo vėjo. 


Žibuoklės, mirtos, rožės bo šakomis pražydo, 
Saldus jų aromatas žaliam sode pasklido. 

O sodas! Nuostabus jis, dar niekad neregėtas, 
Visom sbalvom žėruoja jo kilimas gėlėtas. 


Pro jo šakų šešėlius šviesus mėnulis rieda, 
Ir paukščiai mėnesienoj giesmes gražiausias gieda. 


Burkuojantys balandžiai, lakštingalos, purpleliai 
Ir strazdas giesmininkas vėl ilgesį man kelia. 


Ir meilė blūsta sielon, kurią ji absvaigino, 
Kuri nuo jos apgirto tarytumei nuo vyno. 


Išgirdusi tuos žodžius, Zein al Mavasifė pažvelgė į jį žvilgs- 
niu, kuris sukėlė jo širdy tūkstančius atodūsių, ir pagrobė jo širdį 
bei protą. Ji atsakė tokiomis eilėmis: 


Nedrįski suartėti su ta, kurią bamilęs! 
Užgniaužki savo geismą, nors liktų žaizdos gilios. 


Nedrįsk nė bagalvoti, kad negali palikti 
Tos, kurią tau čia teko netyčiomis sutikti. 


Akių manųjų žvilgsniai negailestingai kerta, 
Ir aš nesielvartauju. Atminti tai tau verta. 


Išgirdęs tuos žodžius, Masrūras nusprendė laikytis tvirtai, pa- 
slėpė meilę širdyje ir tarė sau: „Vienintelis vaistas nuo tokios bė- 
dos — kantrybė“. 

Taip jie leido laiką, o kai atėjo naktis, mergina liepė atnešti 
vakarienę, ir tučtuojau prieš juos atsirado stalelis, nukrautas vi- 
sokiausiais valgymais — putpelėmis, karvelių jaunikliais ir aviena. 
Pasisotinę jie nusimazgojo rankas, ir mergina liepė atnešti žvakides. 
Vergės tuojau pat jas atnešė, įstatė kamparo žvakes ir uždegė. Pas- 
kui Zein al Mavasifė tarė: 

— Prisiekiu Alachu, man negera, pakilo karštis! 

— Teišgydo tave Alachas! — sušuko jaunuolis. 

— O Masrūrai, aš mėgstu žaisti šachmatais. Ar galėtum sužaisti 
su manim? 

— Taip, galėčiau. 

Tuomet mergina padėjo šachmatų lentą, o ji buvo iš juodme- 
džio, puošta dramblio kaulu, laukeliai sužymėti auksu, o figūros 
padarytos iš perlų ir rubinų... 

"Tuo tarpu išaušo rytas, ir Šachrazada nutraukė pasakojimą. 


Aštuoni šimtai keturiasdešimt septintoji 
naktis 


Kai atėjo aštuoni šimtai keturiasdešimt septintoji naktis, Šach- 
razada tęsė: 

Pasakojama, o laimingasai karaliau, kad mergina liepė atnešti 
šachmatus, ir juos pamačius Masrūro protas sutriko. Zein al Ma- 
vasifė pasisuko į jį ir tarė: 

— Kokiomis figūromis žaisi — baltosiomis ar raudonosiomis? 

— O gražuolių valdove ir rytmečio papuošale, tu imk raudo- 
nąsias figūras, nes jos gražesnės ir labiau tau tinka, o man pa- 
lik baltąsias. 

— Sutinku, — atsakė mergina ir sustatė figūras ant lentos. 

Masrūras pažiūrėjo į jos pirštus, o jie baltumu ir putnumu pri- 
minė tešlą, ir jis, sutrikęs dėl jos pirštų gražumo ir veido žavu- 
mo, nelabai žiūrėjo ir menkai suvokė, kur stumti šachmatų figūras. 

— Laikykis tvirtai, Masrūrai, turėk kantrybės! — tarė mergina. 

— O gražuolių valdove, savo grožiu sugėdijanti mėnulį, argi 
žiūrintis į tave įsimylėjėlis gali būti kantrus? 

"Tik staiga ji tarė: 

— Tau šachas! 

Jis pralaimėjo, ir mergina, supratusi, kad iš meilės jai jaunuolis 
visai pametė galvą, tarė: 

— O Masrūrai, aš žaisiu su tavim tik iš ko nors: pinigų, vergų, 
turto — tokio kiekio, kokį nustatysim. 

— Klausau ir vykdau! — atsakė Masrūras. 

— Tu prisiek man, o aš prisieksiu tau, kad neapgaudinėsime 
vienas kito! — Ir kai jie abu prisiekė, mergina tęsė: — O Masrūrai, 
jei aš laimėsiu, duosi man dešimt dinarų, o jei tu — nieko negausi! 

Masrūras buvo tikras, kad laimės, ir sutiko. Jie sėdo žaisti ir 
lenkė vienas kitą pėstininkais, o mergina pasivydavo juos valdove, 
išrikiuodavo ir apsupdavo bokštais, paleisdavo pulti žirgus. Ji buvo 
apsirišusi galvą mėlynu brokatu, ir kai pakėlė rankas nusirišti jį, 

pasimatė jos riešai lyg baltos šviesos stulpai, ir perbraukusi ranka 
per raudonąsias figūras, ji tarė Masrūrui: 

— Būk atsargus! 

Tas sumišo, jo protas aptemo ir širdis pražuvo, ir kai jis dar 
sykį pažvelgė į merginą, sutriko ir pasimetė nuo jos grožio ir grakš- 
tumo, ir ištiesė ranką į raudonąsias figūras, tačiau ji tarė: 

— Masrūrai, kur tavo protas? Aš žaidžiu raudonaisiais, o ta- 
vo baltieji. 

Masrūras sušuko: 

— Iš tikro tasai, kuris žiūri į tave, pameta protą! 

Kai Zein al Mavasifė pamatė, koks jis sutrikęs, atidavė jam 
raudonąsias figūras, pati paėmė baltąsias, jie sėdo žaisti, ir mergina 
vėl laimėjo. 

Taip jie žaidė, ir Masrūras vis pralaimėdavo, ir kiekvieną sykį 
duodavo jai dešimt dinarų. Mergina suprato, kad susikaupti jam 
trukdo meilė, ir tarė: 

— Tu gausi tai, ko nori, tik tuomet, kai nugalėsi mane, ir aš 
dabar žaisiu su tavim tik už šimtą dinarų. 

— Mielu noru! — atsakė Masrūras. 

Jie žaidė iki ryto, bet jaunuolis nė sykio nelaimėjo, tik kas kar- 
tą duodavo jai šimtą dinarų. Kai patekėjo saulė, jis atsistojo, ir 
Zein al Mavasifė paklausė: 

— Ko tu nori? 

— Einu namo pinigų atsinešti, — atsakė Masrūras. — Gal mano 
troškimas išsipildys! 

— Daryk kaip išmanai! — tarė mergina. 

Masrūras parėjo namo, susirinko visus pinigus, kiek tik turėjo, 
ir grįžęs pas ją pasakė tokias eiles: 


Aš paukštę sapnavau — ilsėjos ji brieš skrydį 
Maloniame sode, kur linksmos gėlės žydi. 


Tą paukštę sugavau aš ant smėlėto tako. 
Buk man ištikima — štai ką tas sapnas sako. 


Paskui jie vėl sėdo žaisti šachmatais, ir ji vis nugalėdavo, jis 
nė sykio nesugebėjo laimėti. Taip truko tris dienas, ir galop jai 
perėjo visi jaunuolio pinigai. Tuomet ji tarė: 

— Ką dabar darysi, Masrūrai? 

— Sužaiskim iš dažų krautuvėlės! — atsakė jis. 

— O kokia jos kaina? 

— Penki šimtai dinarų. 

Jie sužaidė penkis kartus, ir mergina laimėjo. Paskui jis ėmė 
žaisti iš vergių, dvarų, sodų ir pastatų, ir galop Zein al Mavasi- 
fei atiteko viskas, ką jis turėjo. Mergina paklausė: 

— Ar dar turi iš ko žaisti? 

— Prisiekiu tuo, kuris apipainiojo mane meilės tinklais, aš ne- 
turiu daugiau ničnieko — nei didelio, nei mažo daiktelio. 

— O Masrūrai, tai, kas prasidėjo susitarimu, neturi baigtis ap- 
gailestavimu. Jei gailiesi, pasiimk savo pinigus ir eik savo keliu, 
aš nelaikysiu tave esant skolingą. 

— Prisiekiu tuo, — sušuko Masrūras, — kuris nulėmė mums 
patirti šį dalyką, kad už tokią malonę būtų per maža atiduoti tau 
savo sielą! Aš nepamilsiu nieko kito, tik tave! 

— Tuomet eik atvesk teisėją ir liudytojus, kad visus dvarus ir 
sodus perrašytų mano vardu! 

— Mielu noru! — atsakė Masrūras. 

Jis tučtuojau atsikėlė ir atsivedė teisėją su liudytojais, o tei- 
sėjas, pamatęs merginos pirštus, iš susižavėjimo pametė galvą. 

— O ponia, — sušuko jis, — aš surašysiu liudijimą tik su ta 
sąlyga, kad nupirksi visas verges, dvarus ir sodus, kad visa tai bus 
tavo nuosavybė! 

— Gerai, surašyk tokį liudijimą, kad visa Masrūro nuosavybė 
pereina į Zein al Mavasifės rankas už tokią ir tokią kainą, — tarė 
mergina. 

"Teisėjas parašė, o liudytojai patvirtino savo parašais, ir Zein 
al Mavasifė paėmė tą liudijimą... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai keturiasdešimt aštuntoji 
naktis 


Kai atėjo aštuoni šimtai keturiasdešimt aštuntoji naktis, Šach- 
razada tęsė: 

Pasakojama, o laimingasai karaliau, kad Zein al Mavasifė pa- 
ėmė iš teisėjo liudijimą, kuriuo visas Masrūro turtas perėjo jai, 
ir tarė jaunuoliui: 

— O Masrūrai, eik dabar savo keliu! 


238 


848 naktis 


Tuomet viena jos vergė, vardu Chububė, paprašė jį: 
— Pasakyk mums kokias nors eiles! 
Ir jaunuolis pasakė tokias eiles apie šachmatus: 


Aš keikiu savo lemtį, nes taip jau susidėjo, 
Kad žaisdamas šachmatais aš viską bralaimėjau. 


Merginą myliu švelnią ir skaisčią tartum saulę, 
Tarp moterų ir vyrų nėra tokios basauly. 


Bet savo žvilgsnio strėlę nutaikiusi gražuolė 
Mane visa šachmatų kariuomene užpuolė. 


Raudonus savo žirgus ji pasiuntė į priekį 
Ir brieš mane žygiavo, kartodama: „Drebėki!“ 


Pažemino mane ji, ištisus ranką savo, 
Kada nakties tamsybė lyg jos plaukai juodavo. 


Išgelbėti baltųjų aš jau nebegalėjau, 
Iš nuoskaudos didžiausios liet ašaras pradėjau. 


Jos bokštai ir valdovė žygiavo, nesustojo, 
Pradėjo bėgti mano kariuomenė baltoji. 


Paleido aštrią strėlę jos žvilgsnis ilgesingas, 
Pataikė man į širdį — ir štai aš nelaimingas. 


Man spalvą pasirinkti basiulė ji be baimės, 
Pasirinkau baltuosius, tikėdamasis laimės. 


Aš jai tariau: „Baltieji nuo seno man malonūs, 
Todėl aš juos renkuosi, tau palieku raudonus“. 


Už užstatą mes žaidėm, ir man tatai patiko, 
Tačiau laimėt jos meilės vis viena nepavyko. 


O mano sielos skausme, o ilgesy pašėlęs! 
Kaip trokštu tos merginos, kuri lyg mėnesėlis! 

Širdis negeidžia turtų nei žemės įsigyti, 
Širdis tik vieno geidžia — su ja pasimatyti! 


Tapau aš išsiblaškęs, sumišęs, sunerimęs, 
Likimui priekaištauju, kad sunkios jo grandinės. 


Paklausė ji: „Ko liūdnas?“ Beliko atsakyti: 
„Ar gali basigėręs staiga išsiblaivyti?“ 


O moteris! Dėl grožio jos netekau aš proto, 
Tačiau jinai ne širdį, o akmenį man rodo. 


Kaskart sakiau ryžtingai: „Šiandieną aš išlošiu 
Ir, ją galop laimėjęs, jau nieko nebijosiu“. 


Kas kartą suartėti su ja geidžiau be galo, 
Kol vienąsyk beturtis likau prie tuščio stalo. 


Bet argi atsisako aistros karštai bamilę, 
Nors ta aistra gramzdina į skausmo jūrą gilią? 


Jau nebeturi vergas nė burvino skatiko, 
Tik meilė kaip nelaimė, tik širdgėla jam liko. 


Zein al Mavasifė, išgirdusi tas eiles, nusistebėjo jo iškalbin- 
gumu ir tarė: 

— O Masrūrai, pamiršk tuos beprotiškus troškimus ir drožk 
savo keliu. Tu visą savo turtą prakišai žaisdamas šachmatais ir 
negavai to, ko geidi, ir niekada negausi. 

— O ponia, tik pasakyk, ko tu nori, ir aš tau atnešiu! 

— Bet juk nebeturi nė vieno pinigėlio! 

— O troškimų viršūne, pinigų aš neturiu, bet man padės žmonės! 

— Negi dovanojantysis ims pats prašyti dovanų? 

— Aš turiu artimųjų ir draugų, ir jie duos man tai, ko paprd- 
šysiu. 

— Tada aš noriu keturių maišelių kvepiančiojo muskuso, ke- 
turių puodelių halijos, keturių ritlių ambros, keturių tūkstančių di- 
narų ir keturių šimtų rūbų iš siuvinėto karališkojo brokato. Ir jei 
tu, Masrūrai, atneši man tuos daiktus, galėsi pasimylėti su manim. 

— Šitai man nesunku, o sugėdinančioji mėnulį, — atsakė Mas- 
rūras. 

Jis išėjo, o Zein al Mavasifė pasiuntė jam iš paskos vergę Chu- 
bubę, kad toji pažiūrėtų, ar tikrai tie žmonės, apie kuriuos jis kal- 
bėjo, taip labai jį vertina. 

O Masrūras eidamas gatve apsidairė ir pamatė sekančią jam 
iš paskos Chububę. Jis stabtelėjo, kol toji pavijo jį, ir paklausė: 

— Kur eini, Chubube? 

— Ponia pasiuntė mane, kad sekčiau tau iš paskos ir pama- 
tyčiau tą ir tą, — ir ji papasakojo visa, apie ką kalbėjo su Zein 
al Mavasife. 

Masrūras sušuko: 

— Prisiekiu Alachu, Chubube, aš nieko neturiu ir nieko ne- 
turėsiu! 

— Tai kodėl jai žadėjai? 

— Ne visi pažadai įvykdomi, o mylint norisi laimėti laiko. 

Išgirdusi tuos žodžius, Chububė sušuko: 

— O Masrūrai, nuramink savo sielą ir nusišluostyk ašaras! Pri- 
siekiu Alachu, aš suvesiu tave su savo ponia! 

Ji apsisukusi grįžo pas savo ponią, o pamačiusi ją graudžiai 
pravirko ir tarė: 

— O ponia, prisiekiu Alachu, tai aukštakilmis žmogus, gerbia- 
mas visų! 

Zein al Mavasifė tarė: 

— Alacho nuosprendžio žmogus pakeisti negali! Tasai žmogus 
mano namuose nepatyrė kilniaširdystės — prarado visą savo turtą 
ir nepatyrė laimės su manim. Bet jei aš nusileisiu jo norui, bijau, 
kad apie tai pasklis kalbos. 

— O ponia, — tarė Chububė, — man nelengva matyti jį taip 
kenčiantį. Ir juk šalia tavęs esame tik aš ir Sukubė, ir kuri gi drįs 
nešioti paskalas apie tave, jei esame tavo vergės? 

Zein al Mavasifė susimąstė, o vergės ėmė įkalbinėti: 

— Mes manome, kad tu turi pasikviesti ir suteikti jam malo- 
nę. Neleisk, kad jis kreiptųsi su prašymu į blogus žmones! O, kaip 
sunku yra prašyti! 

Zein al Mavasifė išklausė vergių žodžius ir pareikalavusi po- 
pieriaus ir rašalo parašė Masrūrui tokias eiles: 


Masrūrai, džiaukis, meilę patirsi tu šį sykį, 
Kai vakaras ims temti, mane tu aplankyki. 

16. 592 


Neprašinėk skatikų lyg elgeta kuprotas. 
Buvau aš lyg apgirtus, dabar sugrįžo protas. 


Aš pinigus tavuosius visus tau sugrąžinsiu, 
Be to, artumą mano, Masrūrai, tu bažinsi. 


Buvai kantrus iš tikro, nesilbo meilė tavo, 
Kai tavo mylimoji ilgai tave kamavo. 


Pasotint savo meilę skubėk — tau atsiduodu. 
Būk atsargus, kad nieko namiškiai nežinotų. 


Ateiki kuo greičiausiai, aš trokštu šito ryšio, 
Ragauki meilės vaisių, kol vyras nesugrįžo. 


Sulanksčius laišką ji įdavė Chububei nunešti, o toji, nusku- 
bėjusi pas Masrūrą, rado jį sakantį tokias eiles: 


Į mano širdį dvelkia kvapnusis meilės vėjas, 
Tačiau širdis kankinas, nė kiek nepralinksmėjus. 


Ilgėtis mylimosios jinai lig šiol neliauna, 
Ir ašarų upeliai akis manąsias blauna. 


Jei bent dalelę savo kankynių neregėtų 
Aš akmenims atverčiau, ir jie gal suminkštėtų. 


0, kad aš bent žinočiau, ar verta džiaugsmo viltis, 
Ar tas didžiulis laimės troškimas išsipildys! 


Ar dings vienatvės naktys prie mylimos netrukus? 
Ar tai, kas širdį gėlė, išsisklaidys kaip rūkas ?.. 


Tuo tarpu išaušo rytas, ir Šachrazada nutraukė pasakojimą. 

Aštuoni šimtai keturiasdešimt devintoji 
naktis 


Kai atėjo aštuoni šimtai keturiasdešimt devintoji naktis, Šach- 
razada tęsė: 

Pasakojama, o laimingasai karaliau, kad Masrūras, apimtas mei- 
lės šėlo, ėmė sakyti eiles, ir staiga atėjo Chububė. Ji pasibeldė 
į vartus, jaunuolis atidarė, ir ji ištiesė laišką. Perskaitęs Masrūras 
paklausė: 

— Kokias naujienas tu man atneši? 

— Šiame laiške parašyta taip, kad nieko daugiau pridurti ne- 
reikia, juk tu nuovokus žmogus, — atsakė vergė. 

Masrūras neapsakomai nudžiugo ir pasakė tokius dvieilius: 


Su laišku atėjo džiaugsminga žinia, 
Aš noriu išsaugot ją sielos dugne. 


Bučiuoju tą laišką ir vėlei skaitau, 
Mat berlą aistros tarp jo raidžių radau. 


Paskui jis parašė atsakymą, kad Chububė nuneštų, ir grįžu- 
si pas savo ponią toji ėmė girti ir pasakoti apie Masrūro priva- 
lumus, puikias ypatybes ir kilnumą. Zein al Mavasifė tarė: 

— O Chubube, jis delsia ateiti pas mane! 

— Turėk kantrybės, ponia, jis tučtuojau bus čia! 

Dar nespėjo ji baigti savo žodžių, ir pasigirdo beldimas į var- 
tus. Chububė įleido Masrūrą ir nuvedė pas savo ponią, o toji pa- 
sveikino jį gražiais žodžiais ir pasisodino šalia. Paskui liepė Chu- 
bubei: 

— Atnešk jam rūbus, pačius prašmatniausius, kokie tik yra ma- 
no namuose! 

Atnešusi Chububė aprengė Masrūrą, pasipuošė ir Zein al Ma- 
vasifė: apsivilko prabangiausius karališkus rūbus, ant galvos užsi- 
movė perlų tinklelį, o ant viršaus dar užsirišo brokato aprišalą, ap- 
kraštuotą perlais ir brangiaisiais akmenimis. Iš po aprišalo ji išleido 
dvi garbanas, prie kiekvienos pririšusi po rubiną su skaistaus aukso 
lašeliu, ir paleido plaukus, alsuojančius juoda naktimi, apsismilkė 
alaviju ir išsikvėpino muskusu ir ambra. Vergė Chububė tarė jai: 

— Teapsaugo tave Alachas nuo piktos akies! 

Zein al Mavasifė atsistojo ir ėmė išdidžiai vaikštinėti siūbuo- 
dama tarytum nendrelė, ir vergė pasakė tokias savo pačios sukurtas 
eiles: 


Jai praeinančiai pavydi net šaka lanksti, 
Ir visi ją įsimyli, kai bažvelgia ji. 


Mėnuo pateka tamsybėj jos plaukų nakties, 
Tartum saulė jis šešėlius garbanų apšvies. 


Koks laimingas tas, kas šiąnakt šalia jos nakvos, 
Kas numirs, mylėt prisiekęs, negailės galvos! 


Zein al Mavasifė padėkojo jai, paskui priėjo prie Masrūro 
tarytum neuždengtas mėnulis, o tasai ją pamatęs atsistojo ir su- 
šuko: 

— Jei akys manęs neapgauna, ji ne žmogus, o dangaus mer- 
gelė! 

Paskui Zein al Mavasifė liepė atnešti stalelį, ir kai vergės įvyk- 
dė paliepimą, pasirodė, kad ant stalo krašto parašytos tokios eilės: 


Pasuk savo šaukštą, kur dubenys laukia, 
Kepsniai įvairiausi garuodami šaukia. 


Ten putpelės keptos - kertu jas nušvilęs — 
Ir švelnūs viščiukai, ir minkštos vištytės. 


Smagu girt Alachą kebabo sulaukus, 
Dažyt žalumynus į actą ir taukus. 


Prie ryžių su pienu be galo man linksma, 
Kai rankos į juos lig apyrankių grimzta. 


Ilgiuosi dienos, kai brisišveičiau sočiai, 
Žuvų prisikrovęs ant storo bapločio! 


Paskui jie ėmė valgyti, mėgautis ir linksmintis. Kai buvo at- 
nešti vynai, jie lenkė taures vieną po kitos ir vis linksmėjo. Paskui 
Masrūras sudainavo tokias eiles: 

Kaib nustemba mano akys, ją bamačiusios šalia, 
Gal tos švytinčios grožybės joms regėti nevalia? 


Panašios į ją nerasi tarp gyvenančių žmonių, 
Nieks neturi tiek švelnumo, tiek savybių malonių. 


Užu lanksčią gluosnio šaką ji lieknesnė iš tiesų, 
Kai ateina apsivilkus savo abdaru šviesiu. 


Ir skaistesnis už mėnulį veidas jos nakties laiku, 
Šviečia sklastymas lyg mėnuo tarp juoduojančių blaukų. 


Kai bro šalį ji braeina — aromatas nuostabus, 
Lyg kalnų ir slėnių vėjas švelniai dvelkteli į mus. 


Zein al Mavasifė sušuko: 

— O Masrūrai, mes turime tinkamai atsilyginti kiekvienam, ku- 
ris tvirtai laikosi savo tikėjimo ir valgė drauge su mumis! Mesk 
rūpesčius į šalį, aš grąžinsiu visa, ką paėmiau iš tavęs! 

— O ponia, aš niekuo tavęs nekaltinu, nors ir sulaužytum duotą 
priesaiką. O aš einu ir tapsiu musulmonu ! 

Chububė tarė jai: 

— O ponia, tu jauna ir graži, greičiau suteik tam jaunuoliui 
malonių, o jei neužgydysi mano širdies, aš nė vienos nakties dau- 
giau nenakvosiu tavo namuose! 

— Bus taip, kaip tu nori, Chubube! Eik, paruošk mums kitą 
kambarį! 

Chububė išpuošė kitą kambarį, išsmilkė jį ir iškvėpino, kaip 
tik panorėjo, paruošė visokių valgymų ir atnešė vyno, ir vėl jie 
kilnojo taures linksmindamiesi, gaivindami savo sielą, ir nuo vyno 
tapo jų alsavimas malonus... 

Tuo tarpu išaušo rytas, ir Šachrazada nutraukė pasakojimą. 


*7Pagal šios pasakos variantą Breslavlio leidime, kuris yra 
gerokai platesnis, Masrūras buvo krikščionis. Toliau mes 
sužinome, kad Zein al Mavasifė — musulmonė, ištekinta už 
žydo, bet islamo neišsižadėjusi. 

Aštuoni šimtai penkiasdešimtoji naktis 


Kai atėjo aštuoni šimtai penkiasdešimtoji naktis, Šachrazada tęsė: 
Pasakojama, o laimingasai karaliau, kad Zein al Mavasifė liepė 
savo vergei Chububei išpuošti kitą, pramogų kambarį, o kai ši- 
tai buvo padaryta, kai ten buvo nunešti visokie valgiai ir gėrimai, 
jie vėl ėmė kilnoti taures ir linksmintis. Zein al Mavasifė tarė: 
— O Masrūrai, atėjo laikas mums patirti laimę, ir jei tau svarbi 
yra mūsų meilė, pasakyk mums kokias nors nepaprastas eiles! 
Ir Masrūras pasakė tokią kasidą: 


Aš dabar, kai siela švyti džiugesio liepsna žavia, 
Švelniai pririštas jaučiuosi suartėjimo virve. 


Myliu tą, kur mano širdį sužeidė čia mirtinai 
Ir švelniuoju savo skruostu protą atėmė mai. 


Akys jos be galo juodos, o jos antakiai lenkti, 
Besišybsančios jos lūbos lyg žaibai tamsioj nakty. 


Keturis ir dešimt metų tegyvenusi jinai, 
Lyg drakono kraują liejau ašaras dėl jos dažnai. 


Kur vanduo per sodą teka, pirmąsyk išvydau ją, 
Ji sušvilo man šviesesnė nei mėnulis danguje. 


Pagarbiai prieš ją sustojau, suvirbėjo man ranka, 
Ir nužemintai tariau jai: „O skaisčioji, būk sveika!“ 


Į basveikinimą mano ji atsiliebė linksmai, 
Žodžiai jos nuostabūs buvo tartum perlų vėriniai. 


Bet, išgirdus mano šneką, ji suprato, ko geidžiu, 
Ir visai nebesiklausė mano žodžių nuoširdžių. 


Ji basakė: „Kvailio šnekos! Neturi daugiau ką veikt?“ 
Atsakiau jai: „Neskubėki mylinčios širdies prakeikt! 


Jeigu tu mane mylėsi — geras būti tau žadu, 
Mylintys visi kaib aš juk, visos mylimos — kaip tu“. 

Ji tiktai nusišypsojo bo tų žodžių patiklių 
Ir karštai bradėjo aiškini: „Viešpačiu prisiekt galiu, 


Žydė as, tikyba mūsų neapsakomai griežta, 
Tu, be abejo, krikščionis, tad ne tau esu skirta. 


Nevalia man suartėti su kitatikiu išties, 
O jei tu slapčia to trokšti, tai gailėsies lig mirties. 


Netgi mylinčiam neleista žaist tikėjimu šventu! 
Jeigu aš tau nusileisiu, pats mane brakeiksi tu. 


Ir tikėjimas manasis nebebus toks nuoširdus, 
Ir batsai tu kaltas liksi prieš krikščionis ir žydus. 


O jei myli iš tikrųjų, tai mylėk kaip žydę tu, 
Tai mylėk mane tik vieną, nebegeisdamas kitų. 


Evangelija prisiek man, jog dabar ir ateily 
Prižadi mūs meilės ryšį išlaikyti paslapty. 


Ir brisiekiu aš, ant Toros savo ranką dėdama, 
Su tavim neišsiskirti, būti tau ištikima“. 


Evangelija šventąja aš prisiekiau jai iškart, 
Ji taipogi neužtruko didžią priesaiką ištart. 


Aš baklausiau: „Kas esi tu, trokštamiausia iš visų?“ 
Ji atsakė: „Aš grožybė nepasiekiama esu“. 


Sušukau aš: „O grožybe, pasakysiu atvirai, 
Kad mane užklupo meilė, kad iš broto tu varai“. 


Po skraiste lig šiolei slėbtą jos grožybę pamačiau, 
Ir mana širdis nuliūdo, nes mylėjau dar karščiau. 


Ir stovėdamas brieš skraistę maldavau nebekankint, 
O širdy aistra liepsnojo, negalėdama nurimt. 

Tik pamačius, kad iš tikro pamilau aš ją ūmai, 
Nubloškė ji savo šydą ir nusijuokė linksmai. 


Suartėjimo žavumą mes bajutome tada, 
Dvelkė muskusu jos kūnas, glaudė jos ranka balta. 


Ir aplink pasklido dvelksmas nuostabių jos kvepalų, 
Ir aš gėriau meilės vyną iš jos lūbų, iš mielų. 


Lyg šakelę gluosnio lanksčią buvo leista man sugaut, 
Buvo leista man tą naktį vaisių uždraustą ragaut. 


Mes gulėjom susiglaudę, ir sujungė mus tenai 
Nesibaigiančios glamonės, kuždesiai ir bučiniai. 


Nieko žemėj nėr gražesnio juk už mylimą, kuri 
Artima staiga man tapo, kai abglėbęs ją turi 


O kada suspindo rytas, atsikėlė ji linksma 
Palydėt mane lig durų, tartum saulė šviesdama. 


Atsisveikinant klausiausi, kaip ji kužda man eiles, 
Braukdama nuo savo skruostų sbindinčias ašarėles. 


Nebamiršiu tos nakties aš, nebamiršiu iš tiesų, 
Ką esu prisiekęs Dievui, ką prisiekęs jai esu. 


Zein al Mavasifė susižavėjusi sušuko: 

— O Masrūrai, tu nuostabus! Tenegyvena tasai, kuris su ta- 
vim nesantaikoj! 

Ji nuėjo į kambarį ir pasišaukė Masrūrą, o tasai įėjęs apka- 
bino ją, prisiglaudė prie krūtinės, pabučiavo ir pasiekė tai, ką laikė 
neįmanomu dalyku, ir neapsakomai džiaugėsi. Zein al Mavasifė 
tarė jam: 

— O Masrūrai, tavo pinigai man draudžiami, o tau leistini, nes 
mes tapome mylinčiaisiais! 

Ji grąžino jam visus turtus ir pinigus, kuriuos buvo paėmu- 
si, ir paskui paklausė: 

— Ar turi sodą, kur mes galėtume pasivaikščioti? 


248 


850 naktis 


— Taip, ponia, turiu nuostabų sodą, kuriam nėra lygių! — at- 
sakė Masrūras ir išskubėjo namo. 

Ten jis liepė vergėms išpuošti kambarį ir paruošti visokiau- 
sių skanėstų, o tada pasikvietė Zein al Mavasifę, ir toji atėjo su 
savo vergėmis. Jie ėmė valgyti, gerti ir linksmintis, paskui įsimy- 
lėjėliai pasiliko vienudu, ir mergina tarė: 

— O Masrūrai, aš prisiminiau puikias eiles ir noriu tau jas pa- 
deklamuoti pritariant liutniai. 

— Pasakyk jas, — paprašė Masrūras. 

Zein al Mavasifė paėmė liutnią, suderino ją ir užgavusi sty- 
gas pasakė tokias eiles: 


Lyg muzika į širdį laimė sruvo, 
Ir gėrimas saldus mums auštant buvo. 


Tik meilė leidžia sieloms atsiskleisti, 
Tiktai aistra nuplėšia gėdos skraistę. 


Tada ir vynas - džiugesys didžiulis, 
Lyg saulė, kai paliečia ją mėnulis. 


Nakties saldybė tęsiasi be galo, 
Ir džiaugsmas širdgėlos dėmes nuvalo. 


Baigusi eiles, ji tarė: 

— Dabar tu pasakyk savo eiles, leisk mums pasigėrėti tavo kū- 
rybos vaisiais! 

Ir Masrūras pasakė tokius dvieilius: 


Mus džiugino mėnulis ir taurės bilnos vyno, 
Tik mums dainavo Liutnios tarp sodo žalumynų. 


Tik mums giedojo paukščiai, šaka tik mums lingavo, 
Širdis, ištroškus džiaugsmo, sode tam atsigavo. 


— O dabar, — tarė mergina, — jei mane myli, pasakyk eiles 
apie tai, kas nutiko mums... 
Tuo tarpu išaušo rytas, ir Šachrazada nutraukė pasakojimą. 

Aštuoni šimtai penkiasdešimt pirmoji 
naktis 


Kai atėjo aštuoni šimtai penkiasdešimt pirmoji naktis, Šach- 
razada tęsė: 

Pasakojama, o laimingasai karaliau, kad Zein al Mavasifė tarė 
Masrūrui: 

— Jei mane myli, pasakyk eiles apie tai, kas nutiko mums. 

— Mielai, — sutiko Masrūras ir pasakė tokią kasidą: 


Klausykis, draugužėle, 
Kaib bamilau gazelę: 


Jos žvilgsnių aštrios strėlės 
Į širdį man palaikė. 


Užklupus didžiai aistrai, 
Pasidaviau aš veikiai. 


Aš pamilau koketę, 
Kai žvilgsnių strėlės skrido. 


Sode grakščialiemenę 
Ją pirmąsyk išvydau. 


„Ramybės tau!“ - tariau aš. 
Atsakė ji: „Ramybės!“ 


„Kuo tu vardu?“ — paklausiau. 
„Aš - karūna grožybės. 


Grožybė mano vardas“. 
Tariau: „Pasigailėki! 


Didžia aistra liebsnoju, 
Nieks taib tavęs nesiekia!“ 


Jinai man: „Jei tu myli 
Ir trokšti suartėti, 

Daug pinigų ir turtų 
Turi man pažadėti. 


Aš noriu šilko rūbų, 
Be abejo, brangiausių, 


Ir muskuso, tikiuosi, 
Už meilės naktį gausiu. 


Man reikia ir koralų, 
Ir berlų neregėlų. 


Aš trokštu, kad sidabras 
Ir auksas man sbindėtų“. 


Bet atkaklus buvau aš, 
Neliaudamas mylėti, 


Ir ji manąja tapo, 
Kai jaunas mėnuo švietė. 


Jei drįs mane basmerkti 
Bičiuliai, aš atšausiu: 


„Jos garbanos nuostabios, 
Spalva - naktų lamsiausių. 


Ant skruostų žydi rožės — 
Liebsningos meilės gėlės. 


Jos akys - kalavijai, 
O žvilgsniai — aštrios strėlės. 


O burnoje jos — vynas, 
Kurį geriu lig šiolei. 


Ir perlai tarp jos lūpų 
Lyg žėrintys karoliai. 

Ir kaklo jos grakštumas 
Nenusileis gazelei. 


Lyg marmuras jos krūtys, 
Viršukalnės — sbeneliai. 


Ir muskusu ištrintas 
Jos pilvas aistrą skleidžia. 


O dar žemiau - vietelė, 
Kurios kiekvienas geidžia. 


Putli ji ir mėsinga, 
Stambi ji, o valdove! 


Lyg prieš karaliaus sostą 
Prašaus į jos vergovę. 


Tarpu stulpų ten kyla 
Aukštyn minkšti suoleliai. 


Ir turi ji savybių, 
Kur nuostabą mums kelia. 


Jinai dvi lūpas turi, 
Lyg mulas baugščiai stingsta. 


Akis jos kartais rausta, 
O storos lūbos — tvinksta. 


Jei darbui basiryžęs 
Pas ją tu atkeliausi, 


Pajusi jos karštylę, 
Jėgas joje algausi. 


Bel ji alstums drąsuolį, 
Kurs ginklą sunkiai kelia. 

Dažnai ant jos mes regim 


Apydidę barzdelę. 


Ir žino tai šaunuolis, 
Kurio nuostabų grožį 


Pralenkia vien Grožybė, 
Gražiausia žemės rožė“. 


Pas ją atėjęs naktį, 
Saldybę stebuklingą 


Patyriau, liks gražiausia 
Man ta naktis žavinga. 


Gražuolė atsikėlė, 
Kai mėnuo liovės švielęs, 


Ir jos liemuo palinko 
Tiesus tarytum ietis. 


Išsiskiriant ji klausė: 
„Kada ir vėl ateisi?“ 


Aš atsakiau: „Brangiausia, 
Pakviesk, kada tik geisi“. 


Zein al Mavasifė buvo sužavėta ta kasida, ji pralinksmėjo, o 
paskui tarė: 

— Naktis jau baigiasi, man reikia eiti, jei noriu išvengti ne- 
šlovės! 

Masrūras išėjo kartu su ja, palydėjo iki namų ir grįžęs iki pat 
ryto svajojo prisimindamas jos grožį. Kai išaušo rytas ir patekė- 
jo saulė, Masrūras paruošė prašmatnią dovaną ir nunešė mergi- 
nai. Taip jie ir gyveno jausdamiesi be galo laimingi. 

Bet vieną dieną Zein al Mavasifė gavo iš vyro laišką, kuriame 
buvo parašyta, kad jis netrukus grįžtąs, ir mergina tarė sau: „Te- 
nesaugo jo Alachas ir teneprailgina jo gyvenimo! Kai jis grįš, mūsų 
laimė susidrums. Ak, kad aš prarasčiau net viltį jį pamatyti!“ 


Kai atėjo Masrūras ir, kaip paprastai, atsisėdo šalia, ji tarė: 

— Gavau laišką iš savo vyro, jis rašo, kad netrukus grįšiąs iš 
kelionės. Ką gi daryti, juk mudu abu negalime gyventi vienas be 
kito? 

— Nežinau, kaip bus ir ką reikėtų daryti, — atsakė Masrūras. — 
Tu geriau pažįsti savo vyrą, be to, esi protinga ir gudri moteris, 
tad sugalvok kokią nors gudrybę, nes mes, vyrai, to nesugebam. 

— Mano vyras sunkaus būdo ir labai pavydus, — tarė Zein al 
Mavasifė. — Bet kai tu išgirsi, kad jis jau namie, ateik, pasisvei- 
kink su juo, atsisėsk šalia, pasakyk esąs dažų pardavėjas ir nu- 
sipirk iš jo kokių nors dažų. Ateik keletą kartų, įsileisk į kalbas, 
susidraugauk ir jokiu būdu neprieštarauk jam, kad ir ką jis sa- 
kytų, galbūt aš sumanysiu ką nors gudraus. 

— Klausau ir vykdau! — atsakė Masrūras ir išėjo, o jo širdy 
liepsnojo meilės ugnis. 

Kai Zein al Mavasifės vyras grįžo namo, ji labai nudžiugo ir 
tarė: 

— Sveikas sugrįžęs! 

Vyras pažvelgė į ją ir pamatė, kad jos veidas pageltęs (o Zein 
al Mavasifė buvo nusipraususi veidą šafranu ir dar prigalvojusi 
visokiausių moteriškų gudrybių). Jis paklausė, kas jai yra, o toji 
atsakė, kad serganti nuo jo išvykimo dienos, ir pridūrė: 

— Aš nerimavau, nes tavęs taip ilgai nebuvo. 

Ir ji ėmė skųstis, koks sunkus jai buvo išsiskyrimas, ir grau- 
džiai verkti sakydama: 

— Jei tave lydėtų koks nors ištikimas draugas, man būtų kur 
kas ramiau. Užkeikiu tave Alacho vardu, pone mano, neišvyk dau- 
giau vienas iš namų ir dažniau rašyk laiškus, kad mano širdis ir 
siela nurimtų... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai penkiasdešimt antroji 
naktis 


Kai atėjo aštuoni šimtai penkiasdešimt antroji naktis, Šachra- 
zada tęsė: 

Pasakojama, o laimingasai karaliau, kad Zein al Mavasifė pa- 
prašė vyrą nekeliauti daugiau vienam, be bičiulio, ir dažniau rašyti 
laiškus, o jis atsakė: | 

— Mielu noru! Iš tikro tavo patarimas teisingas, o tavo gyvybė 
man brangi, tad bus taip, kaip tu nori. 

Paskui jis nuėjo į savo krautuvėlę ir ėmė prekiauti. Staiga atėjo 
Masrūras, palinkėjo jam ramybės ir atsisėdęs šalia tarė: 

— Teprailgina Alachas tavo gyvenimą! 

Jie pasikalbėjo, paskui Masrūras atrišo maišelį, ištraukė auk- 
so ir padavęs jį Zein al Mavasifės vyrui tarė: 

— Už šiuos dinarus duok man prekių, kad galėčiau parduo- 
ti jas savo dažų krautuvėlėje! 

— Klausau ir vykdau! — atsakė tasai ir davė tai, ko anas prašė. 

Masrūras lankėsi pas jį kelias dienas iš eilės, ir sykį Zein al 
Mavasifės vyras tarė: 

— Man reikia kompaniono, žmogaus, su kuriuo galėčiau kartu 
prekiauti. 

Masrūras atsakė: 

— Ir aš ieškau tokio žmogaus, nes mano tėvas Jemene buvo 
pirklys ir paliko man didelius turtus, bet bijau, kad jie prapuls, 
kad aš nemokėsiu vienas prekiauti. 

— Tuomet būk mano bičiuliu ir draugu čia ir kelionėse, ir aš 
išmokysiu tave pirkti ir parduoti, imti ir grąžinti. 

— Mielai! — atsakė Masrūras. 

Žydas parsivedė jį namo ir pasodino prie vartų, o pats nuė- 
jo pas Zein al Mavasifę ir tarė: 

— Aš pasiėmiau vieną žmogų į kompanionus ir atsivedžiau jį, 
eik ir paruošk mums geras vaišes. 

Zein al Mavasifė nudžiugo supratusi, kad tai Masrūras, ir iš 
to džiaugsmo, kad jos gudrybė pavyko, paruošė prašmatnią va- 
karienę. 

Kai Masrūras įėjo vidun, vyras tarė žmonai: 

— Eik pas jį, pasveikink ir pasakyk: „Tu mus nudžiuginai!“ 

Neva supykusi Zein al Mavasifė sušuko: 

— Tu vedi mane pas svetimą vyriškį! Šaukiuosi Alacho pagal- 
bos! Nors sukapok mane į gabalėlius, neisiu pas jį! 

— Ko tu gėdijiesi? Jis — krikščionis, o mes — žydai; dabar bū- 
sime kompanionai. 

— Aš nenoriu rodytis svetimam vyriškiui, kurio akyse nesu ma- 
čiusi! — atkirto Zein al Mavasifė. 

Jos vyras pamanė, kad gal ji ir teisi, bet įkalbinėjo tol, kol ji 
sutiko. Susisupusi į skraistę moteris paėmė dubenį su valgiu ir nuėjo 

pas Masrūrą. Ji pasveikino jį, o tas nulenkė galvą lyg drovėdamasis, 
ir pirklys pamanė sau: „Jis, be abejonės, padorus žmogus“. Kai jie 
pavalgė, buvo atnešti vynai, Zein al Mavasifė atsisėdo priešais Mas- 
rūrą ir ėmė žiūrėti į jį, o tas žiūrėjo į ją, ir taip praėjo diena. Paskui 
Masrūras išėjo namo, o širdy liepsnojo ugnis, o Zein al Mavasi- 
fės vyras vis mąstė apie puikų jaunuolio elgesį ir grožį. 

Atėjus vakarui žmona jam padavė vakarienę. O tų namų sode 
gyveno lakštingala, kuri atskrisdavo jam sėdant valgyti, lesdavo 
trupinėlius ir lekiodavo aplink. Toji lakštingala priprato prie Mas- 
rūro, o kai grįžo šeimininkas, paukštis jo nepažino ir nebeatskris- 
davo pas jį, ir pirklys susimąstė, kaip čia yra. Zein al Mavasifė 
negalėjo užmigti, jos širdis buvo kupina prisiminimų apie Mas- 
rūrą. Taip buvo ir antrą, ir trečią vakarą, ir žydas, supratęs, kaip 
yra jo žmonai, ėmė ją stebėti, o ši dabar buvo susirūpinusi kuo 
kitu, ir vyras ėmė ją įtarinėti. Ketvirtą naktį jis nubudo ir išgir- 
do, kaip žmona per miegus kažką murma ir mini Masrūro var- 
dą miegodama vyro glėbyje. Tai pasirodė vyrui labai įtartina, bet 
jis niekam nieko nesakė. 

Rytą jis nuėjo į savo krautuvėlę, ten staiga įžengė Masrūras 
ir pasveikino jį. Pirklys tarė: 

— Sveikas atvykęs, broli mano! — O paskui pridūrė: — Eime 
į mano namus, pasirašysim brolybės sutartį. 

— Mielu noru! — atsakė Masrūras. 

Kai jie priėjo prie namų, žydas įėjo pirmas ir pasakė žmonai, 
kad atėjęs Masrūras ir kad jie norį drauge varyti prekybą ir su- 
sibroliauti, o paskui pridūrė: 

— Paruošk mums gražų kambarį ir būtinai ateik pasižiūrėti, 
kaip mes susibroliausim! 

— Užkeikiu tave Alacho vardu, — sušuko žmona, — nevesk ma- 
nęs pas tą nepažįstamą žmogų! Aš nenoriu eiti pas jį! 

Vyras nieko neatsakė ir liepė vergėms nešti valgius ir gėrimus, 
o kai susėdo prie vaišių stalo, vyras pašaukė lakštingalą; toji at- 
skridusi nutūpė ant Masrūro kelių, o į šeimininką nekreipė jokio 
dėmesio. Tuomet pirklys paklausė: 

— O pone, kuo tu vardu? 

— Masrūras, — atsakė tasai. 

O juk pirklio žmona visą naktį kartojo tą vardą, ir pakėlęs gal 
vą žydas pamatė, kad jo žmona žiūri į Masrūrą ir krustelėjusi an- 
takį parodė jam ženklą. Tuomet jis įsitikino esąs apgautas. 


256 


852 naktis 


— O pone, — tarė jis Masrūrui, — pabūk čia, o aš atsivesiu 
savo brolio sūnus, kad jie paliudytų mūsų susibroliavimą. 

— Daryk kaip išmanai, — atsakė tas. 

Žydas išėjo iš namų ir apėjęs aplink priėjo prie lango to kam- 
bario, kuriame paliko žmoną su Masrūru... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai penkiasdešimt trečioji 
naktis 


Kai atėjo aštuoni šimtai penkiasdešimt trečioji naktis, Šachra- 
zada tęsė: 

Pasakojama, o laimingasai karaliau, kad Zein al Mavasifės vy- 
ras pasakė Masrūrui, jog eisiąs atsivesti savo brolio sūnus, kad 
tie paliudytų susibroliavimą, bet pats išėjo, apsuko aplink namus 
ir sustojo prie lango to kambario, kuriame paliko žmoną su Mas- 
rūru, o tie manė, kad liko vieni ir niekas jų nemato. 

Zein al Mavasifė paklausė vergę: 

— Kur išėjo ponas? 

— Jis išėjo pro vartus, — atsakė vergė, ir ponia liepė: 

— Užrakink vartus, užkišk geležinį kaištį ir atidaryk tik tuo- 
met, kai ponas ims belsti, bet pirmiausia pranešk man. 

O Zein al Mavasifės vyras viską matė ir girdėjo. Paskui moteris 
paėmė taurę, pripylė rožių vandens, įbėrė trinto muskuso ir priėjo 
prie Masrūro. Tas atsistojo ir sušuko: | 

— Prisiekiu Alachu, tavo seilės saldesnės už šį gėrimą! 

Zein al Mavasifė ėmė jį girdyti, paskui jis ją, paskui ji apšlakstė 
jį rožių vandeniu visą nuo galvos iki kojų, ir nuostabus kvapas 
pasklido po visą kambarį. O vyras, matydamas visa tai, stebėjosi 
jų meilės jėga, ir jo širdis prisipildė rūstybės, įniršio ir pavydo. 

Jis priėjo prie vartų ir radęs juos užrakintus iš to pykčio ėmė 
daužyti juos, triukšmauti, ir vergė sušuko: 

— O ponia, parėjo tavo vyras! 

— Atidaryk vartus, kad jį kur! — atsakė Zein al Mavasifė. 

Ir Sukubė nuskubėjusi atvėrė vartus, o ponas paklausė: 

— Kodėl uždarei vartus? 

— Kai tavęs nėra, jie visuomet būna užrakinti, dieną ir naktį, — 
atsakė vergė. 

17. 592 


— Ir gerai darai, man tai patinka, — atsakė pirklys ir nuslė- 
pęs savo rūstybę šypsodamasis įėjo į kambarį ir tarė Masrūrui: 

— Šiandien nepavyks mums pasirašyti broliavimosi sutarties, 
atidėkim tai kitam kartui. 

— Klausau ir vykdau, o tu daryk kaip išmanai, — atsakė Mas- 
rūras. 

Jis išėjo namo, o pirklys ėmė mąstyti apie tai, ką matė, ne- 
žinodamas, ką dabar daryti, ir labai sutrikęs pats sau kalbėjo: „Net 
lakštingala manęs nepažino, o vergės uždarė prieš mane vartus 
ir palinko prie kito“. Ir iš didelio susikrimtimo jis pasakė tokias 
eiles: 


Masrūras daug dienų čionai smagiai gyveno, 
Gyvenimas saldus jam buvo rūmuos mano. 


Lemtis man atšiauri, meluoja mylimoji, 
O tu, širdie, kasdien skaudžia ugnim liebsnoji. 


Gražiai aš gyvenau su ja, kol džiaugsmas baigės, 
Lig šiolei dar esu nuo grožio jos apsvaigęs. 


Visas grožybes jos regėjo akys mano, 
Širdis ir iki šiol dar trokšta meilės beno. 


Daug metų ir jinai man skyrė savo širdį, 
Ištroškusį vynu iš savo lūpų girdė. 


Kodėl, lakštingala, bamiršus šeimininką, 
Jau kitą sveikini, jau kitas tau patinka? 


Aš savo akimis matau, kuo meilė virto, 
Ilgai miegojo jos, kol pagaliau pakirdo. 


Matau, kad išdavė mieloji jausmą šventą 
Ir paukštė mylima ne bas mane jau skrenda. 


Prisiekiu Viešpačiu! Jei baust jis ką sumano, 
Tai nieks pasaulyje jau tokio neišgano. 

Ne, nepaliksiu aš nenubausto skriaudėjo, — 
Pats kaltas aš, kad jis su žmona susidėjo. 


Išgirdus šias eiles, Zein al Mavasifei pakirto kojas, pagelto jos 
veidas, ir ji paklausė vergę: 

— Ar esi girdėjusi tas eiles? 

— Niekuomet nesu girdėjusi, kad ponas anksčiau būtų jas sa- 
kęs, bet tegu sau kalba, ką nori, — atsakė vergė. 

Kai pirklys įsitikino, jog iš tikrųjų viskas taip yra, kaip yra, 
ėmė pardavinėti visą savo turtą sakydamas sau: „Jei aš jų neiš- 
skirsiu, jie niekuomet nesiliaus darę savo!“ Ir kai visos valdos ir 
prekės buvo parduotos, jis pats parašė laišką neva nuo brolio sū- 
nų, paskui perskaitė jį savo žmonai, o ten buvo parašyta, kad jie 
laukia jų atvykstant pasisvečiuoti. 

— Ilgai svečiuosimės? — paklausė žmona. 

— Apie dvylika dienų, — atsakė vyras. 

Ji sutiko keliauti ir paklausė: 

— Ar pasiimti verges? 

— Chububę ir Sukubę paimk drauge, o Chutubė tegu lieka 
saugoti namų, — liepė vyras. 

Paskui jis moterims paruošė gražius neštuvus ir jau susiruo- 
šė keliauti. Zein al Mavasifė pasiuntė vergę pas Masrūrą, kad pa- 
sakytų: „Jei sutartu laiku mes negrįšime, žinok, kad mano vyras 
sugalvojo gudrybę ir paspendė pinkles, kad mus išskirtų. Tad ne- 
pamiršk priesaikų ir pažadų, kuriuos vienas kitam davėme, — aš 
bijau jo gudrybių ir klastų“. 

Kai viskas buvo paruošta kelionei, Zein al Mavasifė ėmė verkti 
raudoti, nei dieną, nei naktį ji negalėjo rasti ramybės. Matyda- 
mas visa tai, vyras jos nebarė ir nepriekaištavo, o ji supratusi, kad 
nuo kelionės išsisukti nepavyks, surinko visas savo brangenybes 
bei atraižas, nunešusi paliko pas seserį ir viską jai papasakojo. At- 
sisveikinusi su seseria ji parėjo verkdama ir pamatė, kad kieme 
jau stovi kupranugariai, iš kurių gražiausias skirtas jai, o vyras jau 
krauna ant jų ryšulius. Pamačiusi, kad išsiskyrimas su Masrūru 
neišvengiamas, Žein al Mavasifė pasimetė ir nebežinojo, ką da- 
ryti. Vyras išėjo kažkokiu reikalu, tuomet ji priėjo prie vienų durų 
ir parašė ant jų tokias eiles... 

Tuo tarpu išaušo rytas, ir Šachrazada nutraukė pasakojimą. 

Aštuoni šimtai penkiasdešimt ketvirtoji 
naktis 


Kai atėjo aštuoni šimtai penkiasdešimt ketvirtoji naktis, Šach- 
razada tęsė: 

Pasakojama, o laimingasai karaliau, kad pamačiusi, jog vyras 
jau krauna nešulius ant kupranugarių, ir suvokusi, kad išsiskyri- 
mas su Masrūru neišvengiamas, Zein al Mavasifė nebežinojo, ką 
daryti. O kai vyras išėjo su kažkokiais reikalais, ji priėjo prie vienų 
durų ir ant jų parašė tokias eiles: 


O namini balandėli, mylimą pasveikink tu, 
Po skaudaus išsiskyrimo jo labai basigendu. 


Pasakyk jam, kad nuo šiolei aš liūdėsiu visados 
Ir ilgėsiuos paskutinės mūsų meilės valandos. 


Mylimasis juk taipogi pats liūdniausias tarp liūdnų 
Ir taipogi ilgis džiaugsmo nebegrįžiančių dienų. 


Ir džiaugsmingi, ir laimingi mudu buvome ilgai, 
Daug dienų saldžioj artybėj mes praleidome smagiai. 


Bet išgirdom netikėtai varno kranksmą debesų, 
Krankė jis, kad išsiskirsim, kad gyvensim vieniši 


Iškeliavom, liko namas tuščias lyg dykra šalta. 
0, kad mums namų palikti nereikėtų niekada! 


Paskui ji priėjo prie antrų durų ir parašė ant jų tokias eiles: 


O braeivi, apsilankęs prie šių durų užvertų, 
Prisiminki meilės grožį, pasakyk visiems nors tu, 


Kad aš raudu prisiminus savo meilę, kad liūdžiu, 
Kad neliauja srūti ubės mano ašarų skaudžių. 


Jei dėl sielvartų manųjų ir tava širdis kentės, 
Tai užberk žodžius tuos dulkėm, belenais tas eilutes. 

O 6o to keliauk į žemę vakarų arba rytų, 
Būk kantrus - Alachas kartais badeda tokiems kaip tu. 


O ant trečiųjų durų ji parašė tokias eiles: 


Neskubėk, Masrūrai! Kai tu ablankysi šias vietas, 
Perskaitysi ant jos durų parašytas eilutes. 


Nebamirški mylimosios, jei teisingas būt geidi, - 
Žino moterys, kad meilė ir karti, ne vien saldi. 


O Masrūrai, aš maldauju, nebamiršk artumo jos, 
Jos širdis, balikus laimę tau, dabar viena kraujuos. 


Apraudoki didžią laimę tų saldžių dienų čionai, 
Kai visas skraistės numetus pasitikdavo jinai. 


Ir keliauki iš paskos man tu į tolimas žemes, 
Jų visus kelius išvaikščiok, nerk į jūrmarių gelmes. 


Kaip toli dabar tie mūsų artimumo vakarai, 
Gilioje tamsoj užgeso šviesūs meilės žiburiai. 


Ak, išsaugoki, Alache, atminimą tų dienų, 
Kai vilčių sode mes skynėm žiedus rožių raudonų! 


Kiek betrokščiau aš, to laiko niekas jau nepakartos! 
Viešpats lėmė, kad ateitų ir išeitų dienos tos. 


Ar sugrįš jos, ar mes vėlei susitiksime kada? 
Saugosiu ištikimybę, kol ateis ta valanda. 


Juk basaulio lemtį laiko dešinėj, žinai ir tu, 
Tas, kurs braižo amžinybės ženklus puslapiuos kaktų. 


Baigusi rašyti ji graudžiai pravirko ir prisiminusi visa tai, kas 
jau praėjo, sušuko: 
— Garbė Alachui, kuris leido mums tai patirti! 

Sustiprėjo jos sielvartas, kad turi skirtis su mylimuoju, kad rei- 
kia palikti gimtąsias vietas, ir ji pasakė tokias eiles: 


Te tave Alachas saugo, name ištuštėjęs! 
Džiaugsmas, tavyje gyvenęs, šiandien jau praėjęs. 


0 manasis balandėli, abraudok šiandieną 
Tą, kur saulė ir mėnulis čia baliko vieną. 


Apraudok, Masrūrai, lyliai mano ištrėmimą, 
Kai tavęs nėra, ir mano žvilgsnis temti ima. 


0, kad būtum tu regėjęs, kai tavęs nustojau, 
Kai6 verkiau ir kokios liepsnos sieloje liepsnojo! 


Nepamiršk džiaugsmingo laiko soduos bavėsinguos, 
Kur mus gaubė žalios šakos jaunus ir laimingus. 


Paskui Zein al Mavasifė nuėjo pas savo vyrą, tas pasodino ją 
į neštuvus, kurie buvo jai padaryti, ir kai ji atsidūrė ant kupra- 
nugario, pasakė tokias eiles: 


Te tave Alachas saugo, ištuštėjęs name! 
Dar ilgai tu brisiminsi dalią mūs neramią. 


O, kodėl tarp tavo sienų laikas nebradingo? 
0, kodėl tada iš meilės nemiriau laiminga? 


Tolumoj liūdnai minėsiu mūsų brangią šalį, 
Mylimasis, nežinau aš, kas nutikti gali. 


Kad žinočiau, ar toks giedras bus grįžimas mano, 
Kaip giedrai rytai kadaise švito virš to namo... 


Pirklys tarė jai: 

— O Zein al Mavasife, neliūdėk, netrukus grįši į savo namus, — 
ir ėmė raminti ir guosti ją. 

Paskui kupranugariai pajudėjo ir išžygiavo iš miesto, ir Zein 
al Mavasifė suvokė, kad išsiskyrimas iš tikro įvyko, ir pasidarė 
jai sunku ant širdies. 

Tuo tarpu Masrūras sėdėjo namuose mąstydamas apie savo 
meilę ir mylimąją. Staiga jo širdis pajuto išsiskyrimą, jis atsisto- 
jo, nuėjo į jos namus ir pamatė, kad durys užrakintos, tik pastebėjo 
eiles, kurias buvo užrašiusi Zein al Mavasifė. Perskaitęs tai, kas 
buvo užrašyta ant pirmųjų durų, jis krito apalpęs, o kai atsipei- 
kėjo, atidarė tas duris, nuėjo prie antrųjų ir perskaitė eiles, ku- 
rias buvo užrašiusi jo mylimoji, taip pat ir tai, kas buvo užrašyta 
ant trečiųjų durų. 

Kai jis visa tai perskaitė, jo aistra, ilgesys ir meilė aprimo, ir 
jis leidosi jai iš paskos, vis greitindamas žingsnius, ir pavijo ka- 
ravaną. Jis pamatė Zein al Mavasifę karavano gale, o jos vyras 
buvo priekyje, nes reikėjo sergėti daiktus. Pamatęs ją Masrūras 
įsikibo į neštuvus ir verkdamas, kamuojamas išsiskyrimo kančių 
pasakė tokias eiles: 


Kad žinočiau, kuo mes esam šitaip nusikaltę, 
Kad išsiskyrimo strėlės nebaliauja gelti! 


Atėjau prie tavo namo, 0 širdies baguoda, 
Lyg nujausdamas artėjant meilės naktį juodą. 


Pamačiau, jog tavo namas nusiaubtas, apmiręs, 
Pravirkau gailingai, naują sielvartą patyręs. 


Ir paklausiau namo sienas: „Kurgi basidėjo 
Ta mieliausioji, kur mano širdį užkerėjo?“ 


Man atsakė: „Ji baliko savo namą mielą, 
Bet lig šiolei saugo meilę jos švelnioji siela. 


Eilėmis ant namo durų ji jausmus išliejo — 
Šitaip elgiasi pasauly tik ištikimieji“. 


Tuo tarpu išaušo rytas, ir Šachrazada nutraukė pasakojimą. 


263 


Aštuoni šimtai penkiasdešimt penktoji 
naktis 


Kai atėjo aštuoni šimtai penkiasdešimt penktoji naktis, Šach- 
razada tęsė: 

Pasakojama, o laimingasai karaliau, kad Masrūras pavijo ka- 
ravaną ir pamatęs Zein al Mavasifę pasakė eiles, o ji pažino jo 
balsą ir suprato, jog mylimasis šalia. Ji pravirko drauge su savo 
vergėmis, o paskui tarė jam: 

— Vardan Alacho, mylimasai, grįžk atgal, kad mano vyras ne- 
pamatytų mudviejų drauge! 

Išgirdęs tai Masrūras apalpo, o kai atsipeikėjo, jiedu atsisvei- 
kino ir Masrūras pasakė tokias eiles: 


„Vykstam!“ — šūkteli varovas, kai išaušta rytas, 
Dykumoj ištirpsta balsas, vėjų išblaškytas. 


Gyvulius basibalnoję, jie skubiai išjoja. 
Žengia tolin karavanas, raiteliams dainuojant. 


Kai aplinkui kvepia žemė rasomis šlakstyta, 
Ilgu kloniu vis greičiau jie traukia ankstų rytą. 


Jie, pagrobę mano meilę, auštant iškeliavo, 
Ankstų rytmetį mane jų pėdsakai apgavo. 


O kaimynai! Neprarasti niekad jos norėjau, 
Pėdsakus paskutiniuosius ašarom apliejau. 


O širdie! Kaip apsakyti didį skausmą tavo? 
Niekada manoji siela šito negeidavo. 


Masrūras nesitraukė nuo karavano, raudodamas ėjo kartu, o 
Zein al Mavasifė bijodama negarbės įkalbinėjo jį grįžti anksčiau, 
nei patekės aušra. Masrūras priėjo prie jos neštuvų, dar sykį žvilgs- 
niu atsisveikino su mylimąja ir krito apalpęs. Ilgai jis gulėjo, o 
kai atsigavo, karavanas jau buvo toli nuėjęs. Jis pasisuko į jų pusę 
ir prodainiu pasakė tokias eiles: 

Kai vėjas, atlėkęs nuo jos, čia skrajoja, 
Aistros iškankintas jaunuolis dejuoja. 


Štai rytmečio dvelksmas jo kaktą paliečia, 
Ir žemė lyg rojus akimirką šviečia. 


Bet guoly jisai — lyg ligonis sunkiausias, 
Ir liejas kaip kraujas jo ašaros gausios. 


Išvyko kaimynai, su jais - mylimoji, 
Dainuodamas jaunas varovas bamojo. 


Prisiekiu, — kai bapučia rytmečio vėjas, 
Aš vėl jos ilgiuos, nepaliaunu mylėjęs. 


Paskui Masrūras, baisaus ilgesio kamuojamas, grįžo namo ir 
taip pravirko, kad net jo drabužiai sušlapo, jis krito apalpęs, ir 
jo siela vos neišskrido iš kūno, o atsipeikėjęs pasakė tokias eiles: 


Pasigailėki, name, nelaimingo, 
Aš raudu nuolat, ir galia bradingo. 


Atsiųsk jos dvelksmą su kvapsningu rytu, 
Kad mano siela serganti išgytų. 


Grįžęs namo Masrūras visai neteko jėgų, iš akių jam pasipylė 
ašaros, ir taip jis gyveno dešimt dienų. 

Štai kaip buvo Masrūrui. O Zein al Mavasifė keliaudama su- 
prato pakliuvusi į vyro pinkles, suprato, kad jo gudrybė pavyko. 
Jie keliavo dešimt dienų, o paskui apsigyveno viename mieste. 
Zein al Mavasifė parašė Masrūrui laišką ir atidavusi jį vergei Chu- 
bubei tarė: 

— Išsiųsk šį laišką Masrūrui, kad jis žinotų, jog gudrybė, skirta 
mudviem, pavyko ir tas žydas mus apgavo. 

Vergė padarė, kas buvo liepta, ir Masrūras, perskaitęs tą laišką, 
verkė taip, kad net žemė aplink sudrėko, o paskui parašė myli- 
majai atsakymą, kurį užbaigė tokiais dvieiliais: 


Kaip surast man taką prie baguodos vartų ? 
Kas tą baisią liepsną sieloje ištvertų? 


265 


855 naktis 


Kokios gražios šiandien tos brabėgę dienos! 
Kad galėtų grįžti mirksnis jų bent vienas! 


Zein al Mavasifė, gavusi šį laišką, perskaitė jį ir atidavė Chu- 
bubei tarusi: 

— Niekam neprasitark apie šį reikalą! 

Netrukus jos vyras suprato, kad jiedu rašo vienas kitam laiškus, 
ir susikrovęs visus daiktus persikėlė į kitą miestą, kuris buvo už 
dvidešimties dienų kelio. 

Štai kaip buvo Zein al Mavasifei. Tuo tarpu Masrūras niekur 
negalėjo rasti ramybės, miegas jam nebuvo saldus, kantrybė se- 
ko, ir vieną naktį užsnūdęs jis susapnavo Zein al Mavasifę, tarytum 
ji sode priėjo prie jo ir apsikabino. Pašokęs iš miego jis apsidairė, 
bet mylimosios niekur nebuvo, ir jo protas išskrido, širdis apsi- 
pylė krauju, akys prisipildė ašarų, ir jis labai susijaudinęs pasa- 
kė tokias eiles: 


Aš sveikinu tą, kur į sapną alėjo, 
Kurią dar karščiau aš ber sabną mylėjau. 


Ir štai pabudau aš, sujaudintas vėlei 
Sapne apsilankiusio mielo šešėlio. 


Tačiau ar dar teks iš tiesų ją matyti, 
Ar lemta nuo meilės ligos man išgyti? 


Ji tiesė man ranką, tvirtai abkabino 
Ir žodžiais švelniausiais er naktį ramino. 


Ir priekaištų jau tam sapne nereikėjo, 
Ir ašaros laimės akis man užliejo. 


Iš lubų jos gėriau, svaigi tartum vynas 
Ji buvo, kvapbni tartum muskusas grynas. 


Stebiuos, — neskubėjo tas sapnas praeiti, 
Gavau aš iš jos, ko širdis mano geidė. 


Bet štai pabudau ir išvydau, kad nieko 
Šalia nėr, tik meilė ir sielvartas Lieka. 

Ir jai apsilankius esu lyg beprotis, 
Esu lyg apgirtęs, nors tuščias ąs0lis. 


Alacho vardu aš maldauju, o vėjau, 
Pasveikink ją, pasakyk, kaip mylėjau. 


Sakyki sutikęs ją gražią ir taurią: 
„Likimas mums lėmė gert mirtiną taurę“. 


Paskui jis nuėjo prie jos namo, bet tas dunksojo tuščias ir ne- 
bylus, ir stojosi jam prieš akis spindinti mylimoji, pasirodė jam, 
kad ji čia, šalia jo. Užsidegė jo širdyje ugnis, sustiprėjo sielvar- 
tas, ir jis griuvo apalpęs... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai penkiasdešimt šeštoji 
naktis 


Kai atėjo aštuoni šimtai penkiasdešimt šeštoji naktis, Šachrazada 
tęsė: 

Pasakojama, o laimingasai karaliau, kad vieną naktį Masrūras 
susapnavo Zein al Mavasifę, kuri apsikabino jį, ir nepaprastai 
džiaugėsi sapne, o nubudęs ir pamatęs, kad jos nėra, nuėjo prie 
jos namo, kuris dunksojo tuščias ir nebylus, ir apimtas baisaus 
sielvarto krito apalpęs, o kai atsipeikėjo, pasakė tokias eiles: 


Pajutau aš bano kvapą ir jos kvepalų, 
Išsiilgęs nuskubėjau dulkinu keliu, 


Lyg beprotis grumdamasis su skaudžia aistra, 
Į stovyklą, kur mielosios jau, deja, nėra. 


Čia dabar tiktai vienatvė, skausmas, liūdesys 
Ir nutrūkusios draugystės, meilės ilgesys. 


Baigęs sakyti jis išgirdo krankiantį ant stogo juodvarnį ir pra- 
virkęs sušuko: 
— Garbė Alachui! Juodvarnis krankia tik virš apleisto būsto! 

Jis ėmė dūsauti, sielvartauti ir pasakė tokias eiles: 


Ko taip rauda varnas virš mūs meilės namo, 
Ko liebsna baisinga siaubia širdį mano? 


Išsiilgus laiko, kurs taip greit prabėgo, 
Nuo aistros manoji siela jau paliego. 


Ilgesys ir meilė žudo širdį jauną, 
Ir rašau aš laiškus, kurių nieks negauna. 


Varge! Kaib sunku man, kai miela pradingo! 
Ar sugrįš dar naktys tų laikų laimingų? 


Vėjau! Kai prieš rytą ją lu aplankysi, 
Gal jai mano meilės žodį pasakysi. 


O Zein al Mavasifė turėjo seserį, vardu Nasimė, kuri stovė- 
jo aukštoje vietoje ir žiūrėjo į jį. Paskui ji pravirko iš gailesčio 
ir nuliūdusi pasakė tokias eiles: 


Kiek dar laiko minsi taką vis tą patį? 
Namas gal abrauda tą, kuris jį statė. 


Jis ir džiaugsmo matė, — kol neiškeliavo 
Žmonės, skaisčios saulės ir jame žėravo. 


Kurgi tie mėnuliai, kur tave svaigino? 
Permaininga laimė viską bragaišino. 


Gražuoles užmirški, kur kadais mylėjai, — 
Ar dar gali grįžti tai, ką bražiūrėjai? 


Jei ne tu, nebūtų iškeliavę žmonės, 
Varnas nekranksėtų bo ilgos kelionės. 


Išgirdęs tas eiles, Masrūras garsiai pravirko, o Nasimė žino- 
jo, kaip stipriai jie myli vienas kitą, ir tarė: 

— Užkeikiu tave Alacho vardu, Masrūrai, laikykis kuo toliau 
nuo šių namų, kad niekas tavęs čia nepamatytų ir nepamanytų, 

jog ateini dėl manęs. Tik per tave mano sesuo turėjo išsikraus- 
tyti, negi nori, kad išsikraustyčiau ir aš? O dabar keliauk sau. Tai, 
kas praėjo, jau nebegrįš! 

Masrūras garsiai pravirko išgirdęs tuos žodžius ir tarė: 

— O Nasime, jei mokėčiau skraidyti, tikrai iš to ilgesio skrisčiau 
pas ją. Kaipgi aš galiu nurimti? 

— Niekas daugiau tau nepadės, tik kantrybė! — asakė Nasimė. 

— Prašau tavęs vardan Alacho, parašyk jai savo vardu ir at- 
nešk man atsakymą, kad užgestų ugnis, deganti mano širdy! 

— Šitą mielai padarysiu, — atsakė Nasimė. 

Ji pasiėmė popieriaus ir plunksną ir Masrūras ėmė pasakoti, 
kaip jis ilgisi ir kaip kenčia: 

— Šį laišką parašė pametęs protą, sielvartaujantis, vargšas at- 
skirtasis nuo mylimosios, kuris neranda ramybės nei dieną, nei 
naktį, kuriam nuo ašarų baigia akys apakti, jo širdis sielvartauja, 
kančia graužti jį nesiliauja, jis blaškosi tarsi paukštelis, pakliu- 
vęs į spąstus, bet neilgai jam užteks jėgų tokią širdgėlą kęsti, teks 
netrukus mirties jūroj nuskęsti. O, kaip aš kenčiu išsiskyręs su 
tavim, kaip kas rytą ir vakarą grįžti šaukiu! Kalnuose ir stepė- 
se tapo man ankšta ir nyku, ir aš savo mylimajai iš tolo šau- 
kiu: 


Aš lig šiol ilgiuosi mylimosios namo, 
Ir kiekvieną dieną auga meilė mano. 


Pasiunčiau tau laišką apie meilę savo. 
Karčią skausmo taurę siela išragavo. 


Kai toli esi tu, sielvartui užėjus, 
Ašarų upeliai iš akių man liejas. 


Suk, kuprių varove, kur miela sustojo, - 
Juk širdis manoji vis karščiau liebsnoja. 


Perduok mylimiausiai mano skausmą didį: 
„Vien tik tavo lupos gali jį išgydyt. 


Lėmė jam likimas likt be tavo veido, 
Kai išsiskyrimo strėlę jis paleido“. 

Perduok jai, kad myliu, kad lig šiol ilgiuosi, 
Kad be jos jau niekuo aš nepasiguosiu. 


Tau, miela, prisiekiu, kol tave sutiksiu, 
Priesaikoms senosioms ištikimas liksiu. 


Vien tave aš myliu, vien tavęs ilgiuosi, 
Kas gi kitas gali mylintį paguosti? 


Sveikinu tave aš —- būk linksma, laiminga, 
Te manasis laiškas muskusu bakvimpa. 


Nustebo Nasimė pamačiusi tokią iškalbą, tokį mandagų ilgesį, 
išgirdusi tokį eilių skambumą ir pasigailėjo Masrūro. Ji užantspau- 
davo laišką kvapiuoju muskusu, apsmilkė ambra ir nunešusi vie- 
nam pirkliui tarė: 

— Niekam šio laiško neduok, tik mano seseriai arba jos vergei 
Chububei! 

— Mielai padarysiu, kaip tu prašai! — atsakė pirklys. 

Zein al Mavasifė gavusi laišką iškart suprato, kad jį diktavo 
Masrūras, nes pažino tuose žodžiuose jo sielą. Ji pabučiavo laišką, 
prisidėjo prie akių ir tol verkė, kol apalpo, o atsipeikėjusi parei- 
kalavo popieriaus ir plunksnos ir parašė atsakymą, pasakodama 
laiške apie savo ilgesį, aistrą, nerimą ir apie tai, kaip ją traukia 
prie mylimojo, ji skundėsi, kaip dabar jai yra blogai ir kaip skau- 
džiai ją parbloškė meilė... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai penkiasdešimt septintoji 
naktis 


Kai atėjo aštuoni šimtai penkiasdešimt septintoji naktis, Šach- 
razada tęsė: 

Pasakojama, o laimingasai karaliau, kad Zein al Mavasifė pa- 
rašė Masrūrui atsakymą, ir jos laiške štai kas buvo pasakyta: „Šis 
laiškas skirtas mano ponui, mano vergystės valdovui, mano vieš- 
pačiui, mano paslapčių ir prisipažinimų klausovui! Iškamavo ma- 
ne nemiga, nuvargino mintys, toli nuo tavęs nerandu sau vietos, 

o tu, kurio grožis užtemdo mėnulio ir saulės šviesą! Ilgesys mane 
iškamavo, aistra pražudė, aš jau priklausau prie žūstančiųjų. O gy- 
venimo papuošale, argi gali linksmintis tasai, kurio alsavimas tuoj 
tuoj nutrūks?“ Paskui ji parašė tokias eiles: 


O Masrūrai, tavo laiškas laimę mena, 
Negaliu pamiršti, kaip linksmai gyvenom. 


Vos bamačius tavo braižą, — maudžia širdį, 
Ašaros vien gali trokštančią bagirdyt. 


Jeigu baukštė būčiau, skrisčiau suplazdenus. 
Nebenoriu šiandien butpelių nei manas. 


Kai tavęs nėra čia, man gyvent nemiela, 
Tik vienatvės liebsnos skaudžiai gildo sielą. 


Paskui Zein al Mavasifė pabarstė laišką trintu muskusu bei 
ambra, užantspaudavusi jį padavė vienam pirkliui ir pasakė: 

— Niekam neduok šio laiško, tik mano seseriai Nasimei! 

Ir toji, vos gavusi laišką, nunešė jį Masrūrui, ir jis pabučia- 
vo laišką, prisidėjo jį prie akių ir taip pravirko, kad net apalpo. 

Štai kaip jam buvo. O Zein al Mavasifės vyras, kai tik suprato, 
kad jie susirašinėja, ėmė kraustytis iš vieno miesto į kitą, ir ga- 
lop žmona tarė jam: 

— Ko tu nenusėdi vienoje vietoje ir veži mus vis toliau nuo 
tėvynės? 

— Aš sustosiu tik tuomet, — atsakė vyras, — kai tarp tavęs ir 
Masrūro bus vienerių metų kelias, kad jo laiškai tavęs nepasiektų. 
Pažiūrėsim, kaip dabar tu imsi mano pinigus ir kiši jam! Ir vi- 
sa, ko pasigendu, aš išreikalausiu iš tavęs, o tada pažiūrėsim, ar 
Masrūras puls tave gelbėti! 

Paskui jis nuėjo pas kalvį ir užsakė padaryti tris geležines gran- 
dines — žmonai ir dviem vergėms, atėmė jų šilko drabužius, ap- 
rengė ašutiniais, aprūkė jas siera, o paskui atvedė kalvį ir tarė: 

— Sukaustyk grandinėmis šioms vergėms kojas! 

Pirmiausia jis atvedė Zein al Mavasifę, ir kai kalvis ją pamatė, 
protas išplasnojo jam iš galvos ir apėmė aistra. 

— Kuo šios vergės nusikalto? — paklausė jis žydą. 

— Jos pavogė mano pinigus ir pabėgo, — atsakė tas. 

— Negali būti! — sušuko kalvis. — Prisiekiu Alachu, jei ši mer- 
gina būtų pas kadžių kadį ir kiekvieną dieną padarytų po tūks- 
tantį nusižengimų, jis vis tiek jos nebaustų! Be to, ji nepanaši į 
vagilę, ir tu negali surakinti jos geležine grandine! 

Jis ėmė prašyti žydą pasigailėti, nekaustyti geležimi, ir kai Zein 
al Mavasifė pamatė kalvį, maldaujantį jos pasigailėti, tarė vyrui: 

— Prašau tavęs, vardan Alacho, nevesk manęs pas tą svetimą 
vyriškį! 

— O kaip tu pati išeidinėjai pas Masrūrą? — atkirto žydas, bet 
paklausė kalvio įkalbinėjimų, ir žmonai ant kojų buvo uždėta maža 
grandinėlė, o vergės sukaustytos sunkiomis geležies grandinėmis. 
Zein al Mavasifės kūnas buvo minkštas ir švelnus, bet nuo ašu- 
tinės, grandinių ir pažeminimo ji sulyso, o veidas nublanko. 

Tuo tarpu kalvio širdis užsidegė karšta meile Zein al Mava- 
sifei, jis giliai sielvartaudamas grįžo namo ir ėmė sakyti tokias eiles: 


Tenudžius ranka tavoji, kalvi! Nedrebėjai, 
Kai ant jos švelniųjų kojų grandines uždėjai. 


Tu grandinėmis abkaustei kojas tos valdovės, 
To stebuklo, neregėto žemėj nuo senovės. 


Būltum tu teisus - nebūtų šitų geležinių 
Abkalų ten, kur sbindėta kitados auksinių. 


Jeigu kadžių kadžio širdį grožis jos paliestų, 
Jis atleistų ir į aukštą krėslą ją pakviestų. 


O kadžių kadis ėjo pro šalį kaip tik tuo metu, kai kalvis sa- 
kė šias eiles, ir pasikvietęs jį paklausė: 

— O kalvi, kieno vardą tu tari, kas toji, kuri tau krito į šir- 
dį? 

Kalvis pabučiavo kadžiui rankas ir sušuko: 

— Teprailgina Alachas tavo gyvenimą! Tai mergina, kurios sa- 
vybės yra nepaprastos, — ir jis ėmė pasakoti apie jos grožį, Ža- 
vesį, puikų sudėjimą ir grakštumą: kad ji nuostabaus veido, liauno 
liemens ir apvalių klubų. Ir dar jis papasakojo, kokia ji dabar pa- 
žeminta — sukaustyta grandinėmis ir gauna maža valgio. 

Tuomet kadis tarė: 

— O kalvi, atvesk ją pas mane, aš ištirsiu šį reikalą. Dabar tu 
atsakai už ją, ir jei nesugebėsi atvesti jos pas mane, paskutinio- 
jo teismo dieną Alachas nubaus tave! 

Kalvis atsakė: 

— Klausau ir vykdau! 

Ir jis tą pat akimirką nuskubėjo prie žydo namų, o priėjęs rado 
vartus užrakintus, bet išgirdo švelnų balsą, einantį iš sielvartau- 
jančios širdies gelmių — tai Zein al Mavasifė sakė tokias eiles: 


Tėvynėj buvau aš drauge su mieluoju, 
Ir meilės pripiltos jo taurės putojo. 


Tarp mūsų jos vaikščiojo kupinos vyno, 
Nei rytas, nei vakaras mums negrasino. 


Ten dieną kiekvieną sutikt buvo miela, 
Ir taurės, ir liutnios ten linksmino sielą. 


Bet negailestinga lemtis mus išskyrė — 
Mielasis pradingo, ir laikas Las mirė. 


Kad kas juodą ilgesio varną nugintų, 
Kad sbindesį meilės aušrų sugrąžintų! 


Išgirdęs tas eiles, kalvis pravirko taip, kaip verkia debesys, ir 
pasibeldė. 

— Kas ten? — paklausė moterys. 

— Tai aš, kalvis, — atsakė tasai ir papasakojo, ką sakęs kadis, 
kad norįs ištirti šį reikalą ir pagelbėti joms... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai penkiasdešimt aštuntoji 
naktis 


Kai atėjo aštuoni šimtai penkiasdešimt aštuntoji naktis, Šach- 
razada tęsė: 

Pasakojama, o laimingasai karaliau, kad kalvis persakė Zein 
al Mavasifei kadžio žodžius ir pridūrė, jog tasai norįs jas pama- 

tyti, ištirti šį reikalą ir pagelbėti joms, atkeršyti skriaudikui. Zein 
al Mavasifė tarė: 

— Bet kaipgi mes nueisime pas jį, jei sėdime užrakintos ir su- 
kaustytos grandinėmis? 

— Aš pritaikysiu raktus visoms spynoms, atidarysiu vartus ir 
nuimsiu grandines, — atsakė kalvis. 

— O kas mums parodys kadžio namą? — paklausė Zein al Ma- 
vasifė. 

— Aš nupasakosiu, kur jis yra, — pažadėjo kalvis. 

— O kaipgi mums pasirodyti kadžiui, jei esame apsirengusios 
ašutinėmis ir aprūkytos siera? — vėl klausia Zein al Mavasifė. 

— Kadis nesipiktins tokia jūsų išvaizda! — nuramino kalvis. 

Ir nuskubėjęs tučtuojau padarė raktus, atrakino visas spynas, 
nuėmė moterims nuo kojų grandines ir išvedęs gatvėn parodė kelią 
į kadžio namus. Paskui vergė Chububė nurengė ponią, numetė 
kampan ašutines ir paėmusi šilko rūbus nuvedė ją į pirtį. Zein 
al Mavasifė atsigavo, suspindo buvusiu grožiu, ir dar joms pasi- 
sekė, kad pirklys buvo išėjęs į puotą. Zein al Mavasifė apsitaisė 
šilkais, pasipuošė brangiais vėriniais ir nuėjo pas kadį. Tas atsi- 
stojo pamatęs ją, ir mergina pasveikino jį švelniu balsu tardama 
saldžius žodžius, o jos akys laidė į kadį ugnines strėles. 

Paskui ji papasakojo kadžiui apie kalvį, kuris taip kilniai pa- 
sielgė su ja, apie kančias, kurias ji iškentėjo per žydą, ir kad jos 
pražūtis jau netoli, nes nematanti kelio išsigelbėti. Kadis paklausė: 

— O ponia, kuo tu vardu? 

— Aš vardu Zein al Mavasifė, o mano vergė — Chububė. 

Kadis sušuko: 

— Tau tinka tavo vardas, jo skambesys atitinka turinį! 

Zein al Mavasifė nusišypsojo ir užsidengė veidą, o kadis pa- 
klausė: 

— O Zein al Mavasife, ar tu turi vyrą? 

— Neturiu! — atsakė ji. 

— O kokio tu tikėjimo? — klausia kadis. 

— Aš išpažįstu islamą, geriausiojo žmogaus religiją, — tarė Zein 
al Mavasifė. 

— Prisiek Dievo įstatymais, kad tikrai išpažįsti geriausiojo žmo- 
gaus religiją! — pasakė kadis. 

Mergina prisiekė taip, kaip jis norėjo, ir tuomet kadis paklausė: 

— Kas tave sieja su tuo žydu? 

— Žinok, o kadi, — teprailgina Alachas tavo dienas ir teat- 
veda tave prie trokštamo tikslo! — tėvas mirdamas paliko man 
penkiolika tūkstančių dinarų, įdavęs juos tam žydui, kad prekiau- 
tų už juos, o pelną turėjome dalytis pusiau, tuo tarpu kapita- 
las buvo nejudinamas, — ėmė pasakoti Zein al Mavasifė. — Kai 
mano tėvas mirė, žydas panoro manęs ir pareikalavo, kad motina 
mane išleistų už jo, bet ji tarė: „Kaip aš galiu atitraukti ją nuo 
tikrojo tikėjimo ir padaryti žyde! Prisiekiu Alachu, aš pranešiu 
apie tave valdžiai!“ Žydas išsigando, paėmė pinigus ir pabėgo 
į Adeną, o mes sužinoję, kur jis, iškeliavome ieškoti, bet kai su- 
sitikome jį šiam mieste, jis pasakė, kad prekiaująs visokiomis pre- 
kėmis, ir mes patikėjome, ir jis tol mums dūmė akis, kol galop 
uždarė mus ir surakino grandinėmis, ir kankino mus baisiausiai, 
o mes esame svetimšalės, neturime gynėjo, išskyrus didįjį Ala- 
chą ir tave, kadį. 

Išklausęs šią istoriją, kadis paklausė vergę Chububę: 

— Ar tiesa, kad tavo ponia svetimšalė ir neturi vyro? 

— Taip! — atsakė Chububė. 

— Apvesdink mane su ja, ir jei aš neatimsiu iš to šuns vis- 
ko, kas jums priklauso, ir neatkeršysiu jam, pasninkaudamas iš- 
keliausiu lankyti šventųjų vietų! — sušuko kadis. 

— Klausau ir vykdau! — atsakė Chububė, o kadis tarė: 

— Nurimk pati ir nuramink savo ponią, o rytoj, jei leis didysis 
Alachas, aš pasikviesiu tą netikėlį ir sutvarkysiu šį reikalą! 

Zein al Mavasifė su verge išėjo palikusi kadį šėlstanųį iš meilės 
ir aistros. Chububė pasiteiravo, kur gyvena antras kadis, ir žmonės 
joms parodė. Nuėjusios pas jį moterys papasakojo tą pačią isto- 
riją kaip ir pirmajam, paskui ir trečiam, ir ketvirtam — žodžiu, 
Zein al Mavasifė papasakojo savo istoriją visiems miesto teisėjams. 
Ir kiekvienas norėjo paimti ją į žmonas, o ji visiems pasakė su- 
tinkanti, bet kadžiai vienas apie kitą nieko nežinojo. Visi jie troško 
tos moters, o žydas nieko nė nenumanė, nes buvo puotoje. 

Rytą Chububė aprengė savo ponią prabangiausiais drabužiais, 
ir jos nuėjo į teismo patalpą. Pamačiusi, kad visi keturi teisėjai 
yra ten, Zein al Mavasifė atsidengė veidą, nusimetė apdangalą ir 
pasveikino juos, ir kadžiai pažino ją. Vienas teisėjas kažką rašė, 
ir plunksna iškrito jam iš rankos, kitas kalbėjo, ir liežuvis jam su- 
sipynė, trečias kažką skaičiavo ir susipainiojo beskaičiuodamas. 
Teisėjai tarė: 

— O gražioji ponia, tebūna rami tavo širdis! Mes būtinai at- 
gausime viską, kas tau priklauso, ir padarysime taip, kaip tu nori! 
Ji palinkėjo kadžiams visa ko geriausio ir atsisveikinusi išėjo... 
Tuo tarpu išaušo rytas, ir Šachrazada nutraukė pasakojimą. 


Aštuoni šimtai penkiasdešimt devintoji 
naktis 


Kai atėjo aštuoni šimtai penkiasdešimt devintoji naktis, Šach- 
razada tęsė: 

Pasakojama, o laimingasai karaliau, kad teisėjai patikino Zein 
al Mavasifę, jog ji atgausianti tai, kas jai priklauso, ir kad viskas 
bus taip, kaip ji panorės, ir ji atsisveikinusi išėjo. Tuo tarpu žy- 
das visą šį laiką puotavo su draugais ir nieko nežinojo. Grįžusi 
namo Zein al Mavasifė ėmė raudoti, šauktis pagalbos, kad tas įtar- 
tinas netikėlis skaudžiai ją kankina, ir pasakė tokias eiles: 


O akys, išliekite ašarų tvaną, 
Gal ašaros tos užgesins gėlą mano. 


Kadais mane puošė raštuotasis šilkas, 
Dabar aš vienuolės rūbu apsivilkus. 


Siera ant manųjų drabužių nusėdo, 
Neprimena ji nei reichano, nei nedo. 


Ir jeigu, Masrūrai, tu viską nujaustum, 
Neleistum, kad šičia mus uitų ir skriaustų. 


Abkaustė grandinėm Chububę meilingą 
Tasai, kursai atstumia Dievą teisingą. 


Ir aš čia alstūmiau tikėjimą žydo, 
Tebetikiu tuo, kurs mus glaudžia ir gydo. 


Jam kaib musulmonė lenkiuos nuolankiausiai, 
Ir briesakų aš Machometo laikausi. 

Masrūrai, tu mudviejų meilę atminki 
Ir briesaikas mūsų senąsias branginki. 


Iš meilės tau pakeičiau savo tikybą, 
O meilė manoji ir slepiama žiba. 


Skubėk bas mane, jeigu tau dar ką reiškiu, 
Būk vyras garbingas, kely neužgaiški! 


Paskui ji parašė Masrūrui laišką, kuriame papasakojo, ką tas 
žydas su ja padarė, pabaigoj prirašė tas eiles ir susukusi laišką 
atidavė Chububei saugoti. 

Tik staiga įėjo žydas ir pamatė jas linksmas. 

— Ko jūs taip džiūgaujate? — paklausė jis. — Negi gavote laišką 
iš Masrūro? 

Zein al Mavasifė atsakė: Ė 

— Niekas negali mums padėti, tik Alachas, ir jis išgelbės mane 
nuo tavo priespaudos. Jei tu negrąžinsi mūsų į tėvynę, rytoj kviečiu 
tave į teismą! 

— O kas nuėmė jums grandines? — paklausė žydas. — Aš bū- 
tinai užsakysiu kiekvienai dešimties ritlių svorio grandinę ir su- 
kaustytas vesiu aplink visą miestą! 

— Tu pats patirsi visas tas kančias ir pažeminimus, kuriuos ruo- 
ši mums, jei panorės didysis Alachas, — tarė Chububė, — nes rytoj 
mes su tavim stosim prieš šio miesto valdovą. 

Rytą žydas nuėjo pas kalvį prašyti grandinių, o tuomet Zein 
al Mavasifė susiruošė ir su savo vergėmis nuėjo į teismo pasta- 
tą. Ji pasisveikino su kadžiais, ir kadžių kadis pasakė tiems, ku- 
rie stovėjo aplink jį: 

— Tai nepaprasto grožio moteris, ir kiekvienas, kas ją pamato, 
nusilenkia jos grožiui ir Žavesiui. 

Paskui kadis pasiuntė keturis vyrus įsakęs: 

— Atveskite jos skriaudiką jėga! 

Štai kaip jai buvo. Tuo tarpu žydas nupirko grandines ir grįžo 
namo, tačiau ten buvo tuščia, moterų nė ženklo. Jis sutriko ne- 
susigaudydamas, kaip čia yra, tik staiga įėjo keturi pasiųstieji vyrai 


*Ritlis — svorio matas, truputį mažesnis už 500 g. 

ir puolė jį mušti, paskui pargriovė ir vilkte nuvilko pas kadį, o 
tas pamatęs žydą suriko jam tiesiai į veidą: 

— Vargas tau, o Alacho prieše! Kaip tu drįsai išvežti tas mo- 
teris iš tėvynės ir apvogti jas? O dabar dar nori padaryti jas žy- 
dėmis! Kaip tau į galvą šovė musulmones paversti į netikėles? 

— O valdove, tai mano žmona! — atsakė žydas. 

Išgirdę tuos žodžius, visi teisėjai pasipiktinę pašoko ant kojų 
ir ėmė šaukti: 

— Pargriaukite jį ant žemės ir gerai įkrėskite, nes tokios nuo- 
dėmės atleisti negalima! 

Žydą išrengė, paskui liepė apsirengti ašutine, kurią buvo dė- 
vėjusi Zein al Mavasifė, parmetė ant žemės, išpešiojo jam barz- 
dą ir gerai prilupo, o paskui atbulą pasodino ant asilo, įdavė į 
rankas asilo uodegą ir vedžiojo po visą miestą. Kai iškentusį ši- 
tiek pažeminimų žydą vėl atvedė pas teisėjus, tie paskelbė tokį 
nuosprendį: nukirsti rankas ir kojas ir nukryžiuoti. Prakeiktąjį pri- 
bloškė tie žodžiai, išgaravo jam iš galvos protas, ir jis sušuko: 

— O ponai teisėjai, ko jūs iš manęs norite? 

— Pasakyk: „Ši moteris — ne mano žmona, pinigai — jos pi- 
nigai, aš padariau nusikaltimą išvežęs ją iš tėvynės“. 

Žydas su džiaugsmu pakartojo tuos žodžius, ir buvo surašy- 
tas prisipažinimo liudijimas, kurį pasiėmė Zein al Mavasifė, paskui 
atidavė jai atimtus iš jo pinigus, ir kiekvienas, pamatęs jos gro- 
žį ir žavumą, pamesdavo protą, ir kiekvienas kadis tikėjo, kad ji 
netrukus ateis pas jį. 

Parėjusi namo Zein al Mavasifė susirinko visa, ko jai reikė- 
jo, o sulaukusi tamsos pasiėmė tai, kas lengva nešti, bet brangiai 
kainuoja, ir išėjo su savo vergėmis iš miesto. Jos nesustodamos 
keliavo tris dienas ir tris naktis, štai kaip joms buvo. 

O kadžiai, išėjus Zein al Mavasifei, liepė žydą įmesti kalėjiman... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai šešiasdešimtoji naktis 


Kai atėjo aštuoni šimtai šešiasdešimtoji naktis, Šachrazada tęsė: 

Pasakojama, o laimingasai karaliau, kad kadžiai liepė įmesti 
žydą kalėjiman, o nuo ryto jie ir liudytojai ėmė laukti ateinant 
Zein al Mavasifės, bet ji taip ir nepasirodė. 

Tuomet pirmasis kadis tarė: 

— Einu pasivaikščiosiu už miesto, turiu ten reikalų. 

Jis sėdo ant mulo, pasiėmė drauge tarną ir ėmė jodinėti po 
visą miestą, neaplenkdamas nė vieno skersgatvio, bet Zein al Ma- 
vasifės niekur nerado. Taip bejodinėdamas jis pamatė, kad ir kiti 
kadžiai naršo po miestą, ir kiekvienas manė, kad mergina susi- 
tarusi tik su juo. Pirmasis kadis paklausė, ko jie ieško, o tie viską 
ir papasakojo, taigi paaiškėjo, kad jie visi atsidūrė vienoje padėtyje. 
"Tada kartu ėmė ieškoti Zein al Mavasifės, bet niekur negalėjo rasti, 
ir visi pasijutę tikrais ligoniais grįžo namo ir atgulė. 

Paskui kadžių kadis prisiminė kalvį, pasiuntė žmogų jo atvesti, 
o kai tas atėjo, paklausė: 

— Ką tu žinai apie merginą, kuriai patarei kreiptis į mane? 
Prisiekiu Alachu, jei nepasakysi man visko, ką žinai, liepsiu ta- 
ve išplakti ir įkišiu į belangę! 

Išgirdęs šiuos kadžio žodžius, kalvis pasakė tokias eiles: 


Iš tikro ta, kuri į širdį man įstrigo, 
Užvaldė ją grožiu, kurio kitoms neliko. 


Ir ambra kvepia ji, ir žvelgia kaip gazelė, 
Ir teka kaip vanduo, ir linksta kaip šakelė. 


Paskui jis sušuko: 

— Prisiekiu Alachu, mano valdove, nuo to laiko, kai ji išėjo 
iš teismo, aš daugiau nesu jos matęs! Ji pagrobė mano širdį ir 
protą, aš galiu kalbėti ir mąstyti tik apie ją, o nuėjęs į jos na- 
mus aš neradau ten nė vieno žmogaus, kuris būtų galėjęs pa- 
sakyti, kur man jos ieškoti, sakytum ji nunėrė į jūros gelmes ar 
pakilo į dangų! 

Išgirdęs tuos žodžius, kadis garsiai suriko, net jo siela vos neat- 
siskyrė nuo kūno, ir sušuko: 

— Prisiekiu Alachu, verčiau mes nebūtume jos akyse regėję! 

Kalvis išėjo, o kadis blogai pasijutęs krito į lovą, sugniužo ir 
kiti kadžiai, taip pat ir liudytojai, matę merginą. Pas juos ėmė 
vaikščioti gydytojai, bet negalėjo rasti jokios ligos, kurią reikėtų 
gydyti. Paskui pas pirmą kadį atėjo garsūs žmonės ir ėmė klau- 
sinėti, kas jam nutikę, ir atsidusęs kadis viską papasakojo, o paskui 
pasakė tokias eiles: 

Atleiskite visi, man širdį skauda baisiai, 
Už kadį melskitės, kurs jus kadaise teisė. 


Kas smerkė už aistras, tegu man dovanoja, 
Nepriekaištaukit tam, kurį aistra kamuoja. 


Buvau aš kadis, ir lemtis mane mylėjo, 
Kai kalamu tvirtai aš basirašinėjau. 


Nereikia daktaro, vis tiek neatsigausiu, 
Kai sužeidė strėlė jos žvilgsnio nuostabiausio. 


Tarp musulmonių nėr lygių jai, žino dangūs, 
Žėruoja dantys jos tarytum perlai brangūs. 


Kai pažvelgiau į ją, išvydau grožį veido, 
Nelyg mėnulį, kurs nakties tamsybę sklaido. 


Ir buvo nuostabi, net kvabą man užgniaužė 
Grožybė jos visa — nuo kojų lig pakaušio. 


Prisiekiu, jog tokių kaip ji gražuolių deivių 
Aš neregėjau tarp arabių ir ateivių. 


Ji pažadėjo man tą grožį birmapradį, 
Ji sakė: „Pažadą išpildysiu, 0 kadi!“ 


Tad sužinoję, jog pradingo tos svajonės, 
Neklauskit, ko dabar liūdžiu, protingi žmonės. 


Pasakęs tas eiles, jis graudžiai pravirko, paskui iš jo krūti- 
nės išsiveržė gailus riksmas, nuo kurio siela atsiskyrė nuo kū- 
no. Pamatę tai, atėjusieji numazgojo jį, suvyniojo į drobulę, pa- 
simeldė prie jo kūno ir palaidojo, o ant antkapio užrašė tokias 


Visų pamilusių savybes jis turėjo, 
Bet nuvedė kapan jį ta, kur nemylėjo. 

Visų gyvųjų jis teisėjas griežtas buvo, 
Nuo plunksnos jo kardai kalėjimuos bražuvo. 


Bel meilė nuteisė jį — dar nematėm šito: 
Nuo vergės žavesio jos šeimininkas krito. 


Po to jie visi tarė: „Tepasigaili jo Alachas!“ ir nuėjo pas antrąjį 
kadį, vesdamiesi drauge ir daktarą, bet tasai nerado jokios ligos 
ar negalavimo. Žmonės paklausė, kas jam yra nutikę, ir kadis viską 
papasakojo, o kai tie ėmė jį barti ir priekaištauti, kad be reika- 
lo įsivaręs ligą, kadis pasakė tokias eiles: 


Toksai vien dėl jos aš, ir smerkti nereikia. 
Klastūnė šaulė man į širdį pataikė. 


Aplankė mane sykį vergė Chububė, 
Tarytum larnaitė lemties juodarūbė. 


Su ja nuostabiausia gražuolė atėjo, 
Tarytumei mėnuo tamsoj susbindėjo. 


Ir skundės gražiausia, ir širdį atvėrė, 
Tarytumei deimantus ašaras bėrė. 


Išklausęs aš žvilgsnį mečiau į gražuolę, 
Ir negalė nuo šypsenos jos užpuolė. 


Išsinešė sielą ji mano — kur dėtis? 
Kaip įkaitas meilės likau aš ilgėtis. 


Tai viskas — atleiskil, kad šitaip išėjo, 
Ir manąjį tarną paskirkit teisėju. 


Paskui jis baisiai suriko, siela atsiskyrė nuo kūno, žmonės jį pa- 
šarvojo ir palaidojo, o prie kapo pasakė: „Tepasigaili jo Alachas!“ 
Paskui jie nuėjo pas trečią kadį, paskui pas ketvirtą, ir su tais at- 
sitiko tas pats kas ir su anais. Liudytojus jie irgi rado sergančius 
iš meilės Zein al Mavasifei, nes kiekvienas ją pamatęs mirdavo iš 
meilės, o jei ir nemirdavo, tai visą gyvenimą kovodavo su aistra... 

Tuo tarpu išaušo rytas, ir Šachrazada nutraukė pasakojimą. 

Aštuoni šimtai šešiasdešimt pirmoji 
naktis 


Kai atėjo aštuoni šimtai šešiasdešimt pirmoji naktis, Šachra- 
zada tęsė: 

Pasakojama, o laimingasai karaliau, kad garsūs miesto žmonės 
rado visus teisėjus ir liudytojus pasiligojusius, nes kiekvienas, pa- 
matęs Zein al Mavasifę, mirdavo iš meilės, o jei ir nemirdavo, tai 
visą gyvenimą kovodavo su aistra, tepasigaili jų visų Alachas! 

Štai kaip jiems buvo. Tuo tarpu Zein al Mavasifė su vergė- 
mis kelias dienas jojo, vis spartindama žingsnį, ir nukeliavo ilgą 
kelio galą. Atsitiko taip, kad vieną dieną jos traukė keliu pro vie- 
nuolyną, kuriame gyveno didis vienuolis, vardu Danis, o su juo — 
dar keturiasdešimt vienuolių. Išvydęs Zein al Mavasifės grožį, Da- 
nis išėjo pasitikti ir tarė: 

— Užeikite ir pailsėkite pas mus dešimt dienų! 

Mergina priėmė kvietimą, ir jos apsistojo tame vienuolyne. Kuo 
ilgiau Danis žiūrėjo į Zein al Mavasifę, tuo mažiau mintijo apie Die- 
vą, jo tikėjimas pagedo, jis panoro jos ir ėmė vieną po kito siun- 
tinėti pas ją vienuolius, kad tie susidraugautų su ja, bet visi iš eilės 
irgi įsimylėdavo, imdavo kalbinti ir vilioti, nė neprasižiodami apie 
Danį, bet ji atsisakydavo ir šiurkščiai išvarydavo juos lauk. 

Kuomet Danio kantrybė išseko, o aistra visai nebedavė ramybės, 
jis tarė sau: „Mano kūną pakasys tik mano nagas ir mano reika- 
lais bėgs tik mano kojos“. Jis atsistojo, paruošė prašmatnių valgių 
ir nunešęs pastatė priešais Zein al Mavasifę (o tai buvo devintoji 
diena iš tų dešimties, kurias ji žadėjo ilsėtis vienuolyne). Danis tarė: 

— Vaišinkis, tai puikiausi valgymai, kokie tik gali būti! 

Mergina ištiesė ranką sakydama: 

— Vardan Alacho, kilniaširdingojo ir gailestingojo! 

Kai ji ir vergės pasisotino, vienuolis tarė: 

— O ponia, aš noriu pasakyti tau eiles! 

— Sakyk! — leido mergina, ir Danis pasakė tokias eiles: 


Tu bavergei širdį skruostais, akimis, 
Rašau aš tau proza, rašau eilėmis. 


Nejaugi atstumsi, kai taib kankinuos, 
Su meile savąja kovoju sabnuos ? 

Manęs nepalik, išbrotėsiu čionai. 
Kas man vienuolynas? Kas žemės džiaugsmai? 


Šakele švelni! Mano kraujo neliesk, 
Išgirsk mano aimanas, pasigailėk. 


Išgirdusi tokius žodžius, Zein al Mavasifė atsakė tokiais dvieiliais: 


O geidžiantis meilės! Vilties neturėk 
Ir brašymais savo man neįkyrėk! 


Svajonėm tuščiom neklaidinki savęs, 
Į gera godumas aistros nenuves. 


Danis grįžo į savo celę susimąstęs, nežinodamas, ką toliau da- 
ryti, ir kiaurą naktį blaškėsi ir klejojo. O Zein al Mavasifė, kai 
tik užstojo naktis, tarė savo vergėms: 

— Eime, reikia skubėti iš čia! Mes jokiu būdu nesusitvarky- 
sime su keturiasdešimčia vyriškių, kurie visai pametę protą gundo 
mane ir nori praleisti su manim naktį! 

Jos sėdo ant arklių ir išjojo pro vienuolyno vartus... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai šešiasdešimt antroji 
naktis 


Kai atėjo aštuoni šimtai šešiasdešimt antroji naktis, Šachrazada 
tęsė: 

Pasakojama, o laimingasai karaliau, kad Zein al Mavasifė su 
savo vergėmis išjojo pro vienuolyno vartus ir netrukus pasivijo 
kažkokį karavaną. Jos įsimaišė į keliautojų minią ir paaiškėjo, jog 
jie keliauja iš Adeno,,to miesto, kuriame jos gyveno, ir kalbasi 
apie atsitikimą su Zein al Mavasife. Žmonės pasakojo vieni kitiems, 
kad kadžiai ir liudytojai mirė iš meilės, o valdovas paskyrė ki- 
tus kadžius ir liudytojus, ir dar jis paleido iš kalėjimo Zein al Ma- 
vasifės vyrą. Mergina tarė Chububei: 

— Ar tu girdi, ką jie kalba? 

— Kas čia nuostabaus? — atsakė vergė. — Jei vienuoliai, tikintys, 
jog moterų vengti privalu iš dievobaimingumo, užsidegė meile tau, 

tai ką kalbėti apie kadžius, kurie žino, kad islame nėra vienuo- 
lystės! Nesuk sau dėl to galvos, verčiau skubėkim tėvynėn ir pa- 
sistenkim neišsiduoti kas esančios! 

Tai šit kaip buvo Zein al Mavasifei ir jos vergėms. 

Tuo tarpu vienuoliai, kai patekėjo saulė, nuėjo į merginos celę 
pasveikinti su labu rytu, tačiau pamatė, kad ten tuščia, ir surie- 
tė juos smarki liga. Vienas vienuolis persiplėšęs rūbus pasakė to- 
kias eiles: 


Greičiau aplankykit, bičiuliai mieli! 
Netrukus, deja, jus turėsiu palikt. 


Kenčiu aš, bamilęs visa širdimi, 
Atodusiai mano aistros mirtini. 


Ilgiuosi mergaitės, aplankiusios mus, — 
Lyg mėnuo ji nušvietė mano namus. 


Išėjo jinai, ir bražuvęs esu, 
Strėlė jos nukovė mane iš tiesų. 


Kitas vienuolis pasakė tokias eiles: 


Pagrobusi sielą, nedink amžinai, 
Manęs pagailėki, sugrįžki čionai. 


Išėjo jinai, ir aš vienas liūdžiu. 
Toli ji, bet saldų jos balsą girdžiu. 


Toli stovykla jos tamsioj sutemoj. 
0, kad bent per sapną sugrįžtų namo! 


Išsinešė manąją širdį jinai, 
Aš ašarų upę išliejau čionai. 


Trečias vienuolis pasakė tokias eiles: 


Prisimena akys tave ir klausa, 
Prisimena siela — many tu visa. 

Ir vardas tavasis saldus kaib medus, 
Jis mano širdy išsilies per kraštus. 


Sulysęs aš lyg šepelukas dantų 
Nuo skausmo, nuo ašarų savo karštų. 


O, leisk pamatyti tave bent sapne! 
Gal ašaros skaudžios baigs degint mane. 


Ketvirtas vienuolis pasakė tokius dvieilius: 


Sustingo liežuvis — kalbėsiu nedaug: 
Iš meilės vien skausmo, vien sielvarto lauk. 


O bilnatie mano, kuri danguje, 
Tau meilė manoji, beprotė svaja! 


Penktas vienuolis pasakė tokias eiles: 


Šviesi ji lyg mėnuo, švelni ir liekna, 
Lankstus jos liemuo net kai būna liūdna. 


Jos meilė tarytumei vynas saldi, 
Ir linksmina žmones sėdynė plati. 


Sudegino manąją sielą jinai, 
Pamilęs lyg sužeistas aš mirtinai. 


Ir sbindi lyg deimantas lašas kartus, 
Kai ašaros krinta tarytum lietus. 


Šeštas vienuolis pasakė tokias eiles: 


Tu myli save tik, mane tu žudai. 
O bano šaka, žydi tavo žiedai! 


Kai skundžiuos, kad myliu, kad vienas skurstu, 
Tu degini rožėmis savo skruostų. 

Ar tas, kurs bamilo, ir Dievo išvengs, 
Kai vien prieš tave, ne prieš jį nusilenks? 


O septintas vienuolis pasakė tokias eiles: 


Ji kalina sielą, ji virkdo akis, 
Pažadina aistrą, sumaišo mintis. 


Saldžioji! Sunku, kai nėra jos šalia, 
Bet grįžusi sielą vėl žeidžia strėle. 


Atstoki, beikėjau, bakeist ką vėlu, 
Ir nesupranti tu širdies reikalų. 


Ir likusieji vienuoliai ir patricijai sakė eiles ir verkė, o vyriau- 
siasis jų, Danis, garsiai raudojo, bet viskas buvo veltui. Paskui jis 
prodainiu pasakė tokias eiles: 


Nurimt negaliu, kai bradingusi ji. 
Viltie ir svajone, dabar Lu toli. 


O kupranugarių varove, nedrįsk 
Jų skriausti - gal jų šeimininkė sugrįš. 


Neliečia jau miegas manujų vokų, 
Daugėja skausmų, o džiaugsmų netenku. 


Ir skundžiuos Alachui, kad meilė žiauri, 
Nualino kūną, nuvargino ji. 


Įsitikinę, jog niekada daugiau nepamatys Zein al Mavasifės, 
vienuoliai nusprendė nupiešti jos atvaizdą, kad galėtų kas dieną 
į ją žiūrėti ir gėrėtis. Taip jie ir padarė, ir gyveno šitaip tol, kol 
atėjo pas juos Malonumų Griovėja. 

Štai kaip buvo tiems vienuoliams, gyvenantiems vienuolyne. Tuo 
tarpu Zein al Mavasifė keliavo, skubėdama kuo greičiau pamaty- 
ti savo mylimąjį Masrūrą, ir galop prijojo prie savo namų. Ji at- 
sirakino vartus ir įėjo vidun, o paskui pasiuntė žmogų pas savo se- 
serį Nasimę. Toji labai nudžiugo sužinojusi apie sesers grįžimą ir 

atnešė visa, ką toji buvo palikusi jai saugoti. Paskui Nasimė išpuošė 
namus, patiesė kilimus, pakabino užuolaidas, uždegė alaviją, ambrą 
ir kvepiantį muskusą, viskas persigėrė jų kvapu, ir namuose tapo 
neapsakomai puiku. Paskui Zein al Mavasifė apsirengė savo praš- 
matniausiais drabužiais, pasipuošė gražiausiais vėriniais. O visą šitą 
laiką Masrūras nieko nežinojo, nė neįtarė, kad jo mylimoji grįžu- 
si, atvirkščiai, buvo neapsakomai susikrimtęs ir sielvartavo... 
Tuo tarpu išaušo rytas, ir Šachrazada nutraukė pasakojimą. 


Aštuoni šimtai šešiasdešimt trečioji 
naktis 


Kai atėjo aštuoni šimtai šešiasdešimt trečioji naktis, Šachrazada 
tęsė: 

Pasakojama, o laimingasai karaliau, kad Zein al Mavasifei grįžus 
namo, jos sesuo Nasimė atnešė kilimus ir užuolaidas, puošniai įrengė 
namą ir aptaisė seserį prašmatniais drabužiais. O Masrūras nieko 
nežinojo, jis leido dienas sielvartaudamas ir liedamas graudžias aša- 
ras. Zein al Mavasifė sėdo pasikalbėti su tomis vergėmis, kurios bu- 
vo likusios saugoti namų, ir papasakojo joms viską, kas jai nuti- 
ko kelionėje. Paskui ji pasikvietė Chububę ir davusi pinigų liepė 
nupirkti visokių valgymų. Pavalgiusi ir atsigėrusi Zein al Mavasi- 
fė liepė Chububei nueiti pas Masrūrą ir pažiūrėti, kaip jis laikosi. 

O Masrūras niekaip negalėjo rasti ramybės, ir kai sustiprėdavo 
jo ilgesys, aistra ir nerimas, sakydavo eiles, nueidavo prie jos namo 
ir bučiuodavo sienas. Atsitiko taip, kad jis nuėjo į atsisveikinimo 
vietą ir pasakė ten nuostabias eiles: 


$lebiu, ką iškenčiau, tačiau visi supranta, 
Ir akys vaisto jau nuo nemigos neranda. 


Ir aimanuoju aš, kai mintys slėgti ima: 
„Neabkenti manęs, o biktasai likime!“ 


Jau sielai manajai gyventi pavojinga! 
Valdove meilės, jei tu būtum man teisinga, 


Tai iš manų akių taib neišblėštum miego. 
Pasigailėkit to, kuris anksti baliego. 

Pasigailėkite bpažeminto jaunuolio, 
Aistros keliuos turtus braradusio turtuolio! 


Kai barė dėl tavęs, aš atkakliai tylėjau, 
Nelaužiau priesaikų ir myliu kaib mylėjau. 


Jie sakė: „Myli tu negrįžtančią!“ Atšoviau: 
„Dings nuosprendis lemties, ir vėl nušvis tikrovė“. 


Paskui grįžo namo ir sėdėjo verkdamas, kol jį nulenkė 
miegas, ir jis susapnavo, kad Zein al Mavasifė grįžo namo. Jis 
nubudo ir ašarodamas nuėjo prie jos namo sakydamas tokias ei- 
les: 


Ar aš bamiršiu tą, kurią sutikt svajojau, 
Mana širdis ugny lyg žarija liebsnoja. 


Tą myliu, už kurią aš Viešpačiui meldžiuosi, 
Likimo nei dienų klastoms nepasiduosiu. 


Kada gi vėlei teks matytis, o šviesiausia, 
Kada gi vėlei as arti tave pajausiu? 


Vos įžengęs į skersgatvį, kuriame stovėjo Zein al Mavasifės 
namas, jis pajuto smilkalų aromatą ir labai susijaudino, širdis iš- 
skrido jam iš krūtinės, aistra įsiliepsnojo. Staiga jis mato — eina 
Chububė, pasiųsta kažkokiu reikalu. Masrūras neapsakomai nu- 
džiugo, o toji pamačiusi jį priėjo, nudžiugino žinia apie ponios 
Zein al Mavasifės sugrįžimą ir pridūrė: 

— Ji siuntė mane, kad tave atvesčiau. 

Masrūras vos nenumirė iš džiaugsmo ir nuėjo paskui Chububę. 
Žein al Mavasifė pamačiusi Masrūrą nulipo nuo guolio ir pabu- 
čiavo jį, o jis pabučiavo ją, paskui jie apsikabino ir ėmė bučiuotis, 
kol abu apalpo iš didelės meilės ir ilgesio. Kai atsipeikėjo, Zein 
al Mavasifė liepė Chububei atnešti ąsotį cukrinio gėrimo ir ąsotį 
citrinų gėrimo, ir jie susėdę ėmė valgyti ir gerti. 

Kai atėjo naktis, abu ėmė pasakotis, kaip gyveno visą tą laiką, 
kol likimas buvo juos išskyręs, ir Zein al Mavasifė pasakė, kad 
ji tapo musulmone, o nudžiugęs Masrūras irgi priėmė islamą, jos 

vergės padarė tą patį, ir visi jie grįžo prie didžiojo Alacho ko- 
jų. Rytą Zein al Mavasifė pasikvietė teisėją ir liudytojus ir pareiškė 
jiems, kad ji vyro neturinti ir yra išlaukusi apsivalymo laiką, to- 
dėl norinti ištekėti už Masrūro. Vedybų sutartis buvo pasirašyta 
tą pačią dieną, ir ėmė jie gyventi linksmai ir laimingai. 

Štai kaip buvo Zein al Mavasifei. Tuo tarpu jos vyras, žydas 
pirklys, išleistas iš kalėjimo sėdo ant arklio ir patraukė į savo tė- 
vynę. Kai iki miesto, kur gyveno Zein al Mavasifė, liko trys dienos 
kelio, Zein al Mavasifei buvo apie tai pranešta, ir ji pasikvietu- 
si Chububę tarė: 

— Eik į žydų kapines, iškask kapą, padėk gėlių ir pašlakstyk 
aplink vandeniu, o kai atskubėjęs žydas paklaus kur aš, pasakyk 
jam taip: „Mano ponia mirė iš nuoskaudos, nes tu ją įžeidei, ir 
jau dvidešimt dienų kaip ji palaidota“. Jei jis paprašys parodyti 
mano kapą, nuvesk jį ir pasistenk palaidoti jį ten gyvą! 

Chububė atsakė: 

— Klausau ir vykdau! 

Zein al Mavasifė suvyniojo visus kilimus ir sukrovė juos į san- 
dėliuką, o pati nuėjo į Masrūro namus ir abu ten puikiai leido 
laiką. 

Po trijų dienų žydas pasibeldė į savo namų vartus, ir Chu- 
bubė paklausė: 

— Kas ten? 

— Tavo ponas! — atsakė žydas. 

Ji atidarė vartus visa apsiverkusi, skruostais jai ritosi stambios 
ašaros. 

— Ko tu verki ir kur tavo ponia? — paklausė žydas. 

— Ji mirė iš nuoskaudos, nes tu ją įžeidei! — atsakė Chububė. 

Išgirdęs tuos žodžius, žydas sutriko ir graudžiai pravirko, o 
paskui paklausė: 

— O Chubube, kur jos kapas? 

Vergė nuvedė jį į kapines ir parodė kapą, kurį buvo iškasusi, 
tuomet žydas pravirko dar smarkiau ir pasakė tokius dvieilius: 


Yra du dalykai — jei mes jų netekom, 
Tai kruvinos ašaros skruostais mums teka. 


Jie duoti, ką buvo žadėję, mums gaili. 
Dalykai tie - džiaugsmas jaunystės ir meilė. 

O paskui pridūrė dar tokias eiles: 


0 mano liūdesy. Nebeturiu kantrybės. 
Kai mylima toli, nereikia nė gyvybės. 


Kaip sielvartauju aš, kai mylimoji dingo! 
Esu pats kaltas, kad skausmai į širdį sminga. 


Kad būčiau saugojęs aš baslabtį kadaise, 
Kad būčiau sieloje užgniaužęs liepsną baisią! 


Kaip Viešpats liebia mums aš gyvenau laimingas, 
O šiandien gyvenu bažemintas, gailingas. 


Chubube, ilgesį tu vėl brikėlei sieloj, 
Kai pasakei, kad mirt čia teko mano mielai. 


O, kad nebūtų tos vienatvės, to atstumo | 
Ir to, ką siela žino, išskrisdama iš kūno! 


Ši atgaila už tai, kad priesaiką sulaužiau, 
Kad karščiavaus dažnai, dabar save aš graužiu. 


Baigęs eiles jis ėmė verkti, aimanuoti, dejuoti, net krito apalpęs, 
tuomet Chububė greitai nuvilko jį, įvertė į kapo duobę, o jis buvo 
gyvas, tik netekęs sąmonės. Užbėrusi jį žemėmis, Chububė grį- 
žo pas savo ponią ir viską jai papasakojo. Zein al Mavasifė ne- 
paprastai nudžiugo ir pasakė tokius dvieilius: 


Lemtis, prisiekusi mane kamuoti klaikiai, 
Sulaužė priesaiką, už ją atlygink, laike! 


Skriaudėjo nebėra, šalimais draugas mielas, 
Tad bulsiu linksmintis, badurką pasikėlus. 


Ir gyveno jie linksmai ir laimingai, mėgaudamiesi gyvenimu, 
kol atėjo pas juos Malonumų Griovėja ir Suėjimų Ardytoja, pra- 
žudanti sūnus ir dukteris. 

PASAKA APIE NUR AD DINĄ 
IR MARIAMĄ DIRŽININKĘ 


Dar girdėjau pasakojant, — pradėjo Šachrazada naują pasaką, — 
kad senų senovėje gyveno Egipto žemėje vienas pirklys, vardu 
Tadž ad Dinas. Jis buvo didis pirklys, ištikimas ir kilnus žmogus, 
mėgo keliauti po visas šalis, po stepes, dykumas, lygumas, kriaušius 
ir jūrų salas, trokšdamas uždirbti dinarą ir dirhemą. Turėjo jis ver- 
gų, tarnų ir vergių, ir ilgai jis keliavo prekiaudamas, nepaisyda- 
mas pavojų, apie kuriuos išgirdę pražiltų net maži vaikai, ir tarp 
pirklių jis buvo pats turtingiausias, pats iškalbingiausias ir šauniau- 
sias. Jis turėjo arklių, mulų, kupranugarių — vienakuprių ir dvi- 
kuprių, turėjo maišus ir ryšulius įvairiausių prekių — nuostabiausių 
audinių iš Chimso, šilko atraižų, rūbų iš Mervo, audinių iš In- 
dijos, apykaklių iš Bagdado, burnusų iš Magribo, vergų iš Tur- 
kijos, tarnų iš Abisinijos, vergių iš rumų žemių ir patarnautojų 
iš Egipto, ir dar turėjo jis maišus pinigų. Buvo tas pirklys nepa- 
prasto grožio, vingrių judesių, pasilenkdamas ar išsitiesdamas jis 
įžiebdavo aistrą, kaip apie jį yra pasakęs kažkuris poetas: 


0, štai pirklys! Mačiau, dėl jo kariavo 
Gražuolių daug, jam siūlė širdį savo. 


Paklausė jis: „Dėl ko tą triukšmą kelia?“ 
Aš atsakiau: „Tik dėl tavęs, birkleli!“ 


O kitas štai ką pasakė: 


0, štai pirklys! Manęs atėjo girti 
Ir žvilgsniais jis sugėdino man širdį 


292 


863 naktis 


Paklausė jis: „Ko gėdinies, mergele?“ 
Aš atsakiau: „Tiktai tavęs, birkleli!“ 


Tasai pirklys turėjo sūnų, vardu Alis Nur ad Dinas, kuris buvo 
panašus į mėnulio pilnatį keturioliktą mėnesio dieną. Tasai sūnus 
buvo neapsakomo grožio, grakštumo ir puikaus kūno sudėjimo. 
Vieną dieną berniukas sėdėjo tėvo krautuvėlėje, kaip visuomet, 
kad išmoktų pirkti ir parduoti, imti ir grąžinti, ir atėjo kitų pir- 
klių vaikai, o jis buvo panašus į mėnulį, apsuptą žvaigždžių, — 
švytinčia kakta, rausvais skruostais, švelniu pūkeliu ant veido, jo 
kūnas panėšėjo į marmurą, kaip yra pasakęs apie jį poetas: 


„Apibudink mane!“ — tarė vyras gražus. 
Aš tariau: „Pranašesnis esi už visus!“ 


Pasakiau aš trumpai ir išgirdo visi: 
„Tu gražiausias, žinok, tarp gražiausių esi!“ 


Ir dar vienas yra pasakęs: 


Jo abgamas ant skruosto džiaugsmą kelia 
Kaib ambros taškas marmuro lėkštelėj. 


Ir ištaria jo žvilgsnio kalavijas 
„Alachas didis!“ tam, kas meilės bijos. 


Pirklių vaikai tarė jam: 

— O Ali Nur ad Dinai, eime šiandien pasivaikščioti į tokį ir 
tokį sodą! 

— Aš turiu pasiklausti tėvo, nes be jo sutikimo negaliu išeiti! 

Jiems taip besikalbant atėjo tėvas, pirklys Tadž ad Dinas, ir 
sūnus paklausė: 

— O tėveli, pirklių sūnūs kviečia mane pasivaikščioti į tokį ir 
tokį sodą. Ar leisi? 

— Taip, vaike, — atsakė tėvas ir davęs jam truputį pinigų pri- 
dūrė: — Eik su jais! 

Jaunuoliai, sėdę ant asilų ir mulų, nujojo į sodą, kuriame buvo 
visa, ko trokšta širdis ir kas džiugina akį: aukštos kolonos ir pa- 
statai, šaunantys dangun, skliautuoti vartai tarytum rūmų portikai, 
žydri vartai, primenantys rojaus sodų vartus, kurių vartininkas buvo 

vardu Ridvanas, o nuo tų vartų, apipintų vynuogienojais, kabo- 
jo visokiausių spalvų vynuogių kekės, raudonos lyg koralai, juodos 
nelyginant negrų nosys ir baltos tarytum karvelio kiaušiniai. Ten 
augo slyvos, granatai ir kriaušės, abrikosai ir obuoliai — įvairiausių 
rūšių ir spalvų, giraitėmis ir pabirai... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai šešiasdešimt ketvirtoji 
naktis 


Kai atėjo aštuoni šimtai šešiasdešimt ketvirtoji naktis, Šachra- 
zada tęsė: 

Pasakojama, o laimingasai karaliau, kad pirklių vaikai nuėję 
į sodą rado jame visa, ko gali norėti gomurys, ten augo įvairių 
spalvų vynuogės, giraitėmis ir pabirai, kaip yra pasakęs poetas: 


Štai vynuogė — joj gėrimas gyvena, 
Tamsia spalva ji juodą varną mena. 


Savyjų lapų auga ji bavėsy, 
Į moters birštelius tamsius banėšsi. 


O kitas yra taip pasakęs: 


Vynuogienojai supas linkdami 
Ir liesumu mane brimindami. 


Pridėk vandens, medaus — ir, kiek dienų 
Misa pabuvęs, raugas virs vynu. 


Paskui jaunuoliai nuėjo į pavėsinę ir rado ten Ridvaną, so- 
do sargą, o šis atrodė taip, tarytum saugotų rojaus sodus. Jie pa- 
matė, kad ant pavėsinės užrašytos tokios eilės: 


Palaimink, Alache, tą sodą, kur kekės nusvirę, 
Kur linksta šakelės, sunkumui jų neatsispyrę. 


Kai šokti privers jas atlėkęs čia vėjas laukinis, 
Lietus iš badangės bapuos jas taškais deimantiniais. 

O pavėsinės viduje jie pamatė užrašytas tokias eiles: 


Bičiuli, eikime į sodą takučiu, 
Jis rūubesčių rūdis nušveičia nuo širdžių. 


Ten vėjas lėkdamas suklumpa nelauktai 
Ir šypsos rankoje tik nuskinti žiedai. 


"Tame sode augo visokiausi vaisiai, skraidė visokiausi paukščiai — 
lakštingalos, keršuliai, putpelės giesmininkės, purpleliai ir balandžiai, 
burkuojantys ant šakų, kanalais sruvo skaidrus vanduo, o krantai 
spindėjo nuo skaisčių gėlių, ir poetas štai kaip yra pasakęs: 


Jo šakom vėjelis lekia, jos linksmai suošia, 
Kaip gražuolės kuo buošniausiais rūbais basipuošsę. 


Jo upeliai kardus mena karžygių narsiųjų, 
Kai galiūnai juos ištraukia iš makštų tamsiųjų. 


Ir dar taip yra pasakęs: 


Po šakom srovė sruvena, ir kasdien tenai 
Tas šakas gražiai atspindi skaidrūs vandenai. 


Lekia pbavyduolis vėjas į šakas žalias 
Ir tuoj bal, vos balytėjęs, atstumia vėl jas. 


Ant medžių tam sode kabojo visų vaisių po porą, buvo ten 
granatų, panašių į kairavaniškus rutuliukus, kaip puikiai yra pa- 
sakęs poetas: 


Štai granatai švelniažieviai, kas juos bamalys, 
Prisimins jaunos mergaitės apvalias krūtis. 


O kai žievę jų nulupsit, atsivers ūmai 
Deimantai, kurie sudrumsčia protą būtinai. 


Ir dar jis yra pasakęs: 


Štai vaisius apvalus! Kas jį atvert mėgina, 
Suranda klostėse jo slybintį rubiną. 

Granatas! Mena jis man, saulėje įkaitęs, 
Mečetės kupolą arba krūtis mergaitės. 


Jis gydo sergančius, grąžina jiem sveikatą, 
Net didis branašas prisiminė granatą. 


Alachas mini jį — aukščiausias Viešpats mano, 
Ir įrašytas jis į puslapius Korano. 


Ten augo obuoliai — saldūniniai, muskusiniai ir damanietiš- 
ki, stulbinantys akį, kaip yra pasakęs poetas: 


Štai obuoliai du — man žiūrėt į juos patinka, 
Nelyg į mylinčius, kai dviese susitinka. 


Skirtingi jie, tačiau meilingai susiliečia, 
Nors vienas jų tamsus, o kitas skaisčiai šviečia. 


Kai kartą juos kažkas išgąsdino be galo, 
Paraudo vienas jų, o antrasai išbalo. 


Augo ir abrikosai, migdoliniai ir kampariniai, iš Giliano ir Ain 
Tabo, ir apie juos poetas yra taip pasakęs: 


Štai abrikosas - jis kaip mylintis drovuolis, 
Kurs drovis nelauktai atėjusios gražuolės. 


Išties jis panašus į mylimąjį šilą: 
Geltonas veidas jo, širdis jo sudaužyta. 


O kitas taip pasakė: 


Į abrikosą žvelk: nuostabūs jo žiedynai — 
Lyg sodai, kur linksmi savieji ir kaimynai 


Džiaugsmingai švyti jie lyg šviesuliai sužilę, 
Ir lapai ant šakų didžiuojas jų grožybe. 

Tame sode augo slyvos, vyšnios ir vynuogės, išgydančios li- 
gonį, o figos ant šakų, raudonos ir žalios, stulbino žvilgsnį ir protą, 
kaip yra pasakęs apie jas poetas: 


Štai figos - raudoną ir žalią jų spalvą 
Pamatom iš karto, vos bakeliam galvą. 


Lyg rumų sūnai savo bokštuose stovi 
Ir tamsų vidurnaktį saugo tvirtovę. 


Kitas taip pasakė: 


Sveikinkim figas, bičiuli, 
Dubeny plačiam jos guli. 


Tartum staltiesės štai jos čia — 
Suvyniotos, bet be klosčių. 


O dar vienas šitaip puikiai pasakė: 


Figas gardžiausias tu ragauki be pavydo, 
Suderina gražiai jos išorę ir vidų. 


Kai išbandydamas jas neskubiai ragausi, 
Ramunių kvapesį ir cukraus skonį jausi. 


Kai ant padėklo jas tau atneša iš sodo, 
Lyg šilko gniužulai žali jos tau atrodo. 


O kokios nuostabios šios poeto eilės: 


Paklausė jie (o man juk mieli kitokie vaisiai, 
Ne tie, kurie klausėjams čionai batinka baisiai): 


„Kodėl figas tu mėgsti?“ Tariau jiems žodį dorą: 
„Te vienas mėgsta figą, o kitas — sikomorą“. 


Bet dar puikesnės kito poeto: 

Labiausiai batinka man nokstančios figos, 
Kai sbindi tarb labų jos, dienai užmigus. 


Nelyg maldininkas, kai lietūs užlyja, 
Jos ašaras lieja ir Viešpaties bijo. 


Ten augo kriaušės — tyrietiškos ir rumietiškos, įvairiausių spal- 
vų, augančios giraitėmis ir pabirai... 
- Tuo tarpu išaušo rytas, ir Šachrazada nutraukė pasakojimą. 


Aštuoni šimtai šešiasdešimt penktoji 
naktis 


Kai atėjo aštuoni šimtai šešiasdešimt penktoji naktis, Šachrazada 
tęsė: 

Pasakojama, o laimingasai karaliau, kad pirklių vaikai nuėjo 
į sodą, apie kurį mes pasakojom, o ten augo kriaušės — tyrietiškos 
ir rumietiškos, įvairiausių spalvų, giraitėmis ir pabirai, geltonos 
ir žalios, stulbinančios akį. Poetas štai kaip yra apie jas pasakęs: 


Pasidžiauk tu kriauše! Jos sbalva 
Tartum veido mylinčios - balkšva. 


Lyg mergaitė gimtame krašte 
Savo veidą dengia ji skraiste. 


Dar ten augo sultono persikai visokiausių spalvų, geltoni ir 
raudoni, apie juos poetas yra pasakęs: 


Tie bersikai iš sodo mažo, 
Kada raudonis juos nudažo, 


Lyg rutuliai auksiniai švyti, 
Krauju raudonu padažyti. 


"Tame sode augo ir migdolai, labai saldūs lyg palmių šerdis, 
o jų kauliukas yra po trimis drabužiais, kuriuos sukūrė apdova- 
nojančiojo valdovo ranka, kaip yra pasakęs poetas: 

Trys rūbai ant kūno švelnaus ir saldaus, 
Nes laip sumanyta Alacho didaus. 


Grasina mirtim nuolat tie aptaisai, 
Nors jų kalinys ir nekaltas visai. 


O kitas dar geriau pasakė: 


Ak, nejau nematai tu migdolo, 
Nors tarp labų dažnai jis brapuola? 


Jį išgliaudę išvystam širdelę — Ė 
Tartum sbindintį perlą geldelėj. 


Bet trečias dar geriau yra pasakęs: 


Migdolas žalias toks gražus! 
Mažiausias riešutukas 


Vos tilbs į delną! Jo plaukai - 
Nelyg bebarzdžio būkas. 


Tai vienguba, tai dviguba 
Širdelė jo krūtinėj. 


Tarytum perlas žėri ji 
Geldelėj deimantinėj. 


Dar vienas štai kaip pasakė: 


Man tokio gražumo neteko regėti, 
Kaip šitas migdolas, kai ima žydėti. 


Kada jis išauga, galva jo bražyla, 
Tačiau ir ant jos žalias pūkas dar kyla. 


Augo ten ir visokiausių rūšių ir atspalvių gudobelės, giraitė- 
mis ir pabirai, ir kažkuris poetas yra pasakęs apie jas tokias ei- 
les: 

Į gudobelę žvelki! Mažutėlius vaisius 
Kaip išdidžiai ji kelia — nelyg abrikosus. 


Geltoni obuolėliai lapijos apsupty 
Tarytumei varpeliai iš aukso nulieti. 


Kitas taip pasakė: 


Štai sidro medis švyti, 
Grožiu mus traukia vėlei. 


Kai kybo tarp jo labų 
Geltoni obuolėliai, 


Atrodo - ant šakelių 
Auksiniai skambalėliai 


Dar ten augo pomerantai, primenantys sidabražolę, ir apie juos 
pasakė iš meilės pametęs protą poetas: 


Raudonas jis, didis, nelygus jam niekas, 
Paviršiuj — ugnis, o viduj - tyras sniegas. 


Bet keistas Las sniegas — ungy jis netirpsta, 
Keista ta ugnis — iš jos liepsnos nevirsta. 


Dar kažkas yra taip pasakęs: 


Štai bomarančius. Štai ir vaisiai jo bavėsy, 
Jei įdėmiom akim į juos tu bažiūrėsi, 


Jie tarsi moterų veidai — Lo šventės melo, 
Kai puošia kūnus jų drabužiai iš brokato. 


O dar vienas taip pasakė: 


Pomarančių giraitės, kai su vėju joms linksma, 
Kai nuo vaisių sunkumo liaunos šakos palinksta, — 

Lyg skruostai, pasimatymo metui atėjus, 
Kai prie kito skruostų palaimingai jie šliejas. 


Kitas dar puikiau pasakė: 


Mes babrašėm jauną elnę: „Apibūdink sodą, 
Apsakyk, kaip bomarančiai tam sode atrodo“. 


Ji atsakė: „Jūsų sodas - tai mana krūtinė, 
Kas nuskynė bomarančių, ugnį tas nuskynė“. 


Augo tam sode auksaspalvės citrinos, ir linko jos nuo aukš- 
čiausių šakų lyg aukso luisteliai, o beprotiškai įsimylėjęs poetas 
taip apie jas pasakė: 


Ar nematei giraitės citrinmedžių su vaisiais? 


-» mo 


Kai bralekia virš medžių vėjelis rytmetinis, 
Atrodo, kad jų šakos su bumbulais auksiniais. 


Ten augo ir citrinos stora žieve, nulinkusios nuo šakų, prime- 
nančios merginų, panašių į gazeles, krūtis, ir jos yra troškimų riba, 
kaip yra pasakęs apie jas poetas: 


Aš citrinmedį nuostabų pamačiau žaliam sode: 
Šakos lieknas lyg mergaičių liemenys gimtam krašte. 


Kai nulenkia vėjas vaisių, jis nusvyra visados 
Lyg auskinis bumbulėlis ant smaragdinės lazdos. 


Ir dar ten augo saldžios citrinos, nuostabiai kvepiančios, pri- 
menančios vištos kiaušinius, o jų geltonumas — vaisių puošmena, 
jų kvapas apsvaigina skinantįjį, kaip yra pasakęs kažkuris poetas: 


Ar malei citriną šviesią 
Tarp šakelių, tarp liaunų? 


Ji tarytumei kiaušinis, 
Iškvėpintas šafranu. 

Tame sode augo įvairiausi vaismedžiai, gėlės, žolynai ir kve- 
piantieji augalai: jazminai, ligustrai, levandos ir rožės — visokiausių 
rūšių ir spalvų, ir visokios, kokios tik gali būti, gėlės. Tasai so- 
das buvo neapsakomo grožio, ir žiūrinčiajam jis buvo panašus į 
rojaus sodo kampelį: ligonis, pabuvęs ten, išeidavo kupinas jėgų 
lyg įniršęs liūtas. Plunksna bejėgė aprašyti visus to sodo stebuklus 
ir retenybes, kurias galima pamatyti nebent rojaus sode, o kaipgi 
kitaip, jei jo sargo vardas — Ridvanas! Tačiau tarp tų dviejų sodų 
skirtumas vis dėlto yra. 

Pasivaikščioję po sodą, pirklių vaikai susėdo po vienu porti- 
ku, o Nur ad Diną pasodino vidury... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai šešiasdešimt šeštoji 
naktis 


Kai atėjo aštuoni šimtai šešiasdešimt šeštoji naktis, Šachrazada 
tęsė: 

Pasakojama, o laimingasai karaliau, kad pasivaikščioję po sodą 
pirklių vaikai susėdo po vienu portiku, o Nur ad Diną pasodi- 
no vidury ant kilimo iš siuvinėtos auksu odos, jis atsirėmė į pa- 
galvėlę, kimštą stručio plunksnomis, jos viršus buvo iš voverai- 
tės kailio, jam padavė vėduoklę iš stručio plunksnų, o ant 
vėduoklės buvo parašytos tokios eilės: 


Vėduoklė štai — ji skleidžia aromatą, 
Mums primenantį džiugų meilės melą. 


Ir atveda jos kvapas balaimingas 
Pas tą, kurs kilniadvasis ir šlovingas. 


Paskui jaunuoliai nusiėmė turbanus, nusimetė sunkius drabu- 
žius ir sėdėjo maloniai šnekučiuodamiesi, o visi žvilgčiojo į Nur 
ad Diną, gėrėdamiesi jo grožiu. Paskui priėjo prie jų juodasis ver- 
gas, nešinas odos staltiese, ant kurios buvo sustatyti visokiausi val- 
gymai ir gėrimai krištolo induose, nes vienas pirklio sūnus bu- 
vo prašęs namiškių atsiųsti jiems visa tai. O ant tos staltiesės buvo 
tai, kas bėgioja, skraido ir plaukioja — putpelės, karvelių jaunikliai, 
ėriukai ir puikiausios žuvys. Kai ta staltiesė buvo padengta, jau- 

nuoliai priėjo ir ėmė valgyti. Pasisotinę jie nusimazgojo rankas švariu 
vandeniu ir muilu, kuris kvepėjo muskusu, paskui nusišluostė į 
skepetaites, siuvinėtas šilku ir auksu, o Nur ad Dinui jie padavė 
skepetaitę, apkraštuotą raudonuoju auksu, ir jis nusišluostė rankas. 
Paskui buvo atnešta kava, ir jaunuoliai išgėrę jos vėl ėmė šne- 
kučiuotis. 

Staiga priėjo prie jų sodininkas, nešinas pilnu krepšiu rožių, 
ir paklausė: 

— Ką jūs, ponai, pasakysite apie gėles? 

Vienas jaunuolis atsakė: 

— Gėlės puikios, ypač rožės, jų neatsisakoma! 

— Taip, — sutiko sodininkas, — bet pas mus yra paprotys duoti 
rožes tik tam, kas pasakys tinkamas tokia proga eiles. 

Pirklių sūnų buvo dešimt, ir vienas jų tarė: 

— Gerai! Duok man, aš pasakysiu tinkamas tokia proga eiles! 

Sodininkas davė jam puokštę rožių, ir jaunuolis pasakė to- 
kias eiles: 


Rožės žiedas man mielas. 
Mėgstu grožį jo lyrą. 


Tarp kitokių žiedų jis 
Panašus į emyrą. 


Jo nėra - kitas didis, 
Jam alėjus — nusvyra. 


Paskui sodininkas davė rožių kitam jaunuoliui, ir tas pasakė 
tokius dvieilius: 


Štai tau rožė, bone mano, 
Kvapą muskuso ji mena. 


Ji mergaitė - rytą ankstų 
Nuo mieliausio veidą dangsto. 


Paskui sodininkas davė rožių trečiam, ir tas pasakė tokias eiles: . 


O puikiosios rožės! Džiugu jas regėt, 
Saldžiausiais kvapais jos neliauja kvepėt. 

Ir šakos lapeliais jas apglėbė štai, 
Tarytum į lubas bučiuoja karštai. 


Paskui sodininkas davė rožių ketvirtam, ir tas pasakė tokias 
eiles: 


Ar matai tu rožių kerą, ar matai tą kerą tu, 
Kuriame tiek stebuklingų, tiek bražydusių žiedų? 


Jie — tarytumei rubinai tarp smaragdų, tarp žalių — 
Iš toli tave vilioja, padabinti aukseliu. 


Paskui sodininkas davė rožių penktam jaunuoliui, ir tas pa- 
sakė tokias eiles: 


Ant smaragdinių šakelių jau seniai 
Rožių vaisiai tartum aukso lydiniai. 


Ir lašai, lašnojantys nuo lų šakų, 
Tartum ašaros iš liūdinčių akių. 


Paskui sodininkas davė rožių šeštam jaunuoliui, ir tas pasa- 
kė tokias eiles: 


O rožė — nuostabiausia žalialapė! 
Jos paslaptis trapias Alachas slepia. 


Rausvumas jos - lyg mylimosios skruosto, 
Kai mylimasis švelniai jį paglosto. 


Paskui sodininkas davė rožių septintam, ir tas pasakė tokias eiles: 


Paklausiau aš: „Kodėl, o rože, tu badaisi? 
Kas tik tave palies, tas sužeistas liks baisiai“. 


Atsakė ji: „Žiedai — kariuomenė manoji, 
Aš - jų sultonė, ir aštriu dygliu kovoju“. 


Paskui sodininkas davė rožių aštuntam, ir tas pasakė tokias eiles: 

Alache, geltonąją rožę absaugok, 
Žieduota, graži - lyg auksinė — ji auga. 


Apsaugok, Alache, šakas tas jos plonas, 
Kurios dovanoja mum saules geltonas. 


Paskui sodininkas rožių davė devintam, ir tas pasakė tokias 
eiles: 


Tas geltonas rožių keras akį traukia, 
Mylinčiųjų širdys jo lyg džiaugsmo laukia. 


Stebuklingas keras — lietūs, ėmę lyti, 
Sidabru jį girdo, o jis auksu švyti. 


Paskui sodininkas davė rožių dešimtam jaunuoliui, ir tas pasakė 
tokias eiles: 


Regi, kaip kariuomenė rožių linguoja, 
Raudonais, geltonais žiedais mirguliuoja? 


Dygliai ir žiedai jų šviesoj rytmetinėj - 
Smaragdinės strėlės ir skydai auksiniai. 


Kai visos rožės buvo išdalytos, sodininkas atnešė staltiesę, pastatė 
vyną, o vidury padėjo porceliano dubenį ir pasakė tokius dvieilius: 


Jau aušta, tad bripilk vėl kupinas taures 
To vyno senojo, kuris iš brolo ves. 


Tas gėrimas skaidrus - nesuprantu jau, ne, — 
Ar jį taurėj regiu, ar tai taurė vyne? 


Paskui sodininkas prisipylė taurę ir išgėręs pripylė kitam, ir 
taurė priėjo prie Nur ad Dino, pirklio Tadž ad Dino sūnaus. So- 
dininkas ištiesė jam sklidiną taurę, bet jaunuolis tarė: 

— Tu žinai, kad aš dar nesu ragavęs vyno, nes tai didelė nuo- 
dėmė ir amžinasis valdovas savo knygoje uždraudė tai! 

20. 592 


— O pone Nur ad Dinai, — atsakė sodininkas, — jei tu negeri 
vyno tik todėl, kad nepadarytum nuodėmės, tai žinok, kad Alachas 
(garbė jam!) yra didžiadvasis ir atlaidus, jis atleidžia ir didžiau- 
sias nuodėmes, ir tepasigaili Alachas to poeto, kuris yra pasakęs: 


Koks nori, toks būki - Alachas atleis 
Ir kai nusikalsi, tavęs nenuteis. 


Dvi nuodėmės didžios tik lieka širdy: 
Jei tu daugiadievis ar žmones skriaudi. 


Paskui vienas pirklio sūnus tarė: 

— Užkeikiu tave gyvenimu, pone Nur ad Dinai, išgerk šią taurę! 

Kitas jaunuolis irgi ėmė prašyti, trečias tiesiog maldauti, ir Nur 
ad Dinas susigėdęs paėmė iš sodininko rankų taurę ir gurkštelėjo, 
bet tučtuojau išspjovė ir sušuko: 

— Jis kartus! 

Sodininkas tarė: 

— O pone Nur ad Dinai, jei vynas nebūtų kartus, neturėtų 
naudingų savybių. Argi tu nežinai, kad visa tai, kas saldu ir val- 
goma kaip vaistai, ragaujančiam atrodo kartu, o šis vynas turi daug 
puikių ir naudingų savybių: jis padeda virškinti maistą, nuveja liū- 
desį ir rūpesčius, išvalo kraują, nuskaistina veidą ir atgaivina kūną. 
Jis bailį padaro drąsuoliu, sustiprina ryžtą pasimylėti, ir jei mes 
imtume dabar vardyti visas jo naudingąsias savybes, kalba užtruktų 
labai ilgai. Kažkuris poetas pasakė: 


Aš gėriau, ir Viešpats atleido kaskart, 
Kai, ligai užklupus, skubėjau išgert. 


Žinau, nuodėminga svaigintis vynu, 
Tačiau pats Alachas jį gyrė, menu. 


Paskui sodininkas atsikėlė, atrakino podėlį, esantį po tuo por- 
tiku, ištraukė cukraus galvą ir atskėlęs nemažą gabalą įmetė į Nur 
ad Dino taurę sakydamas: 

— Jei tik todėl negeri, kad vynas kartus, tai paragauk dabar, 
pamatysi, kaip bus gardu! 

Nur ad Dinas išgėrė taurę vyno, o paskui ją pripylė vienas 
jaunuolis ir tarė: 

— O pone Nur ad Dinai, aš tavo vergas! 

Ir kitas pasakė tą patį, tuomet ir visi kiti pakartojo tuos žo- 
džius, ir jie neatstojo tol, kol Nur ad Dinas neišgėrė dešimties tau- 
rių vyno — su kiekvienu iš jų. 

O Nur ad Dinas iki tol vyno nebuvo ragavęs, vynas mušė jam 
į galvą, ir jaunuolis apgirto. Jis atsistojo (o jo liežuvis apsunko, 
kalba tapo nerišli) ir sušuko: 

— O žmonės, prisiekiu Alachu, jūs nuostabūs, ir jūsų žodžiai 
nuostabūs, ir ši vieta nuostabi, tačiau trūksta geros muzikos. Juk 
poetas yra pasakęs tokias eiles: 


Imk mažąją taurę, imk didžiąją taurę kartu, 
Paėmęs iš rankų mėnulio, baleisk jas ratu. 


Negerki be muzikos - pats aš ne sykį mačiau, 
Kad raiteliui švilbaujant geria ir žirgas gardžiau. 


Tuomet atsistojo vienas jaunuolis, šio sodo šeimininkas, šoko 
ant mulo ir nujojo. Grįžo jis su mergina iš Kairo, primenančia švie- 
žią kurdiuką ar gryną sidabrą, ar dinarą porceliano lėkštėj, ar gazelę 
dykumoj; jos veidas stelbė skaisčiąją saulę: stebuklingomis akimis, 
antakiais lyg išlenkti lankai, perliniais dantimis, cukrine burna ir 
ilgesingu žvilgsniu; dramblio kaulo krūtine, įtrauktu pilvu su mie- 
lomis raukšlelėmis, sėdmenimis lyg prikimštos pagalvės ir šlauni- 
mis lyg Sirijos lentelės, o tarp jų buvo daiktelis, panėšintis į piniginę, 
suvyniotą į drobės atraižą. Poetas apie ją yra pasakęs tokias eiles: 


Jei stabmeldžius ji nelauktai aplankytų, 
Tai ją ne stabu, 0 deive palaikytų. 


O jeigu vienuolį rytuos ji užtiktų, 
Jis žengtų į vakarus — rytus paliktų. 


O jeigu į sūriąją jūrą ji spjautų, 
Tai vandenį saldų jau žmonės ragautų. 


O kitas taip pasakė: 


Už mėnulį ji gražesnė basidažiusi akis, 
Lyg liūtus danielė gaudo mus jos garbanų naktis. 

Ir tvirčiausiai lyg tvirtovė nuo seniausiųjų laikų 
Be jokių kuolelių stovi palapinė jos plaukų. 


Rožės tartum liepsnos žydi ant skruostų jos išdidžių, 
Ten, kur buvo ištirbdyta šitiek sielų ir širdžių. 


Jei visų laikų gražuolės pamatytų ją čionai, 
Atsistotų ir sušuktų: „O gražiausia tai jinai!“ 


O kokie puikūs šio poeto žodžiai: 


Trys dalykai mielai trukdo aplankyt mus naktimis, 
Kai šnipai ir bavyduoliai nuolat smaigsto akimis: 


Tai sbindėjimas jos veido, skambesys papuošalų 
Ir žavingas ambros kvapas Larb jos apdaro raukšlių. 


Gali veidą prisidengti ji, kad liautysi sbindet, 
Papuošalus nusisegti, bet kur prakaitą padėt? 


Toji mergina buvo panaši į mėnulio pilnatį keturioliktąją mė- 
nesio dieną, ji buvo apsirengusi mėlyna suknele, plaukus slėpė 
žalias dangalas, ji stulbino protinguosius ir trikdė išmintinguosius... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai šešiasdešimt septintoji 
naktis 


Kai atėjo aštuoni šimtai šešiasdešimt septintoji naktis, Šach- 
razada tęsė: | 

Pasakojama, o laimingasai karaliau, kad to sodo šeimininkas 
atvedė merginą, apie kurią mes sakėm, kad yra tobulo grožio, ne- 
paprastai žavi ir grakšti, ir tarytum apie ją norėjo pasakyti poetas: 


Jinai pasirodė drabužiais žydrais 
Tarytum padangė giedrais vakarais. 


Ir buvo jos rūbai pilni žydrumos 
Kaip vasaros mėnuo tamsybėj žiemos. 

O kokie puikūs kito poeto žodžiai: 


Apsiautalu prisidengus ji atėjo. Aš tariau: 
„O mėnuli, šviesų veidą man parodyk tučtuojau“. 


Tarė ji: „Bijausi gėdos!“ Aš tariau: „Pamirški tai! 
Nėr ko gėdytis, kai laimė mus užklumpa nelauktai!“ 


Ji bakėlė lengvą skraistę virš baraudusių skruostų, 
Krištolas lašėti ėmė ant jos deimantų karštų. 


Savo lūpomis paliesti skruostą jos bamėginau, 
Kad nereiktų susitikus mums varžytis kaib seniau, 


Kad mes būtume pirmieji su bamilusiais kitais, 
Kur Prisikėlimo dieną Viešpaties teisman ateis. 


Tarsiu aš tada: „O Dieve, leisk mūs teismą atidėt, 
Leisk eilėj man pastovėti ir į mylimą žiūrėt!“ 


Sodininkas tarė merginai: 

— Žinok, gražuolių ir visų švytinčių žvaigždžių valdove, kad 
mes pasikvietėm tave čia tik tam, kad pralinksmintum šį nuostabų 
jaunuolį, mano poną Nur ad Diną, o jis čia atėjo pirmą kartą. 

— Kodėl tu man nepasakei šito anksčiau? Aš būčiau pasiėmusi 
vieną daiktą! — sušuko mergina. 

— Pasakyk man kokį, aš nueisiu ir atnešiu! — tarė sodininkas. 

Mergina paaiškino, ką ir kaip, ir netrukus buvo atgabentas glot- 
naus žalio šilko maišelis su dviem aukso karuliais. Mergina atrišo 
jį ir išpurtė trisdešimt du medžio gabalėlius, paskui ėmė juos nars- 
tyti vieną į kitą, vyrišką į moterišką, moterišką į vyrišką, o kai 
pastatė tą medį stačią, paaiškėjo, jog tai liutnia! Mergina palin- 
ko prie jos, kaip motina palinksta prie kūdikio, ir pakuteno ją pirš- 
tų galiukais. Liutnia suaimanavo, suskambo prisiminusi vietas, kur 
ji gimė ir augo, prisiminė ji ir liūtis, kurios ją girdė, ir stalių, kuris 
ją išskaptavo, ir lakuotoją, kuris nulakavo, ir pirklius, atgabenu- 
sius ją, ir laivus, kuriais ji plaukė. Prabilo liutnia, vis garsiau skam- 
bėjo jos ilgesinga rauda, ir atrodė, lyg mergina būtų uždavusi jai 
klausimą, o ji savuoju balsu atsakė taip: 

Buvau aukštas medis, lakštingalos lankė 
Mane, ir šakas su jomis vėjas lenkė. 


Iš jų aš išmokau dainuoti, raudoti, 
Tą paslaptį savo galiu jau išduoti. 


Kirtėjas mane vieną sykį nukirto, 
Ir kūnas manasis liutnia štai pavirto. 


Ir vos tik paliečia stygas jautrūs pirštai, 
Vėl raudu, vėl skundžiuos, iš meilės vėl mirštu. 


Todėl ir svečiai susirinkę į buolą, 
Kai suskambu, rauda ir bameta protą. 


Jų širdys minkštėja, jie myli ir giria 
Mane, garbingiausiąją vietą man skiria. 


Mane abkabina gražiausia mergelė, 
Juodakė, kažko išsiilgus gazelė. 


Tegu su manim, Dievui leidus, ji lieka, 
Te mylintis meilės neapvilia niekad. 


Paskui mergina truputį patylėjo, pasiguldė liutnią ant kelių, pa- 
linko prie jos, kaip motina prie vaikelio, ir užgavusi stygas sudai- 
navo tokias eiles: 


0, jeigu bpamilusią jis aplankytų, 
Tai meilės sunkumą kaipmat išblaškytų. 


Su ja štai lakštingala krūmuose rauda, 
Lyg myli ir ji, lyg ir jai širdį skauda. 


Pabuski, brangus, — suartėjimo naktį, 
Atrodo, žvaigždynai vien mums ima degti. 


Akis bavyduolio šią naktį užmigus, 
Saldybę mums žada suskambusios stygos. 

Regi, koksai ketvertas meilę mūs puošia: 
Gvazdikas ir mirta, narcizas ir rožė. 


Ir ketvertas šiandien džiaugsmu čia dalinas: 
Mielasis, jo draugė, dinaras ir vynas. 


Tad imk savo laimę - ją greitai brarandam, 
Tik girdim iš tolo dar žinią ar gandą. 


Nur ad Dinas, išgirdęs šias eiles, pažvelgė į merginą meilės 
kupinu žvilgsniu ir vos begalėjo suturėti savo širdį, taip ji palinko 
į merginą, o ir jos širdis linko į Nur ad Diną. Apžvelgusi visus 
pirklių sūnus ji pamatė, kad tasai tarp jų — lyg mėnuo tarp žvaigž- 
džių, nes jo kalba buvo švelni, jis buvo dailaus sudėjimo, grakštus 
ir nepaprastai puikaus veido — švelnesnis už vėjelį ir minkštes- 
nis už Tasnimą, tai apie tokį kaip jis yra pasakytos šios eilės: 


Prisiekiu jo skruostu, jo lūpom liebsningom, 
Prisiekiu blunksnuotom strėlėm jo burtingom. 


Prisiekiu švelniais sąnariais jo lanksčiaisiais, 
Baltąja kakta jo, blaukais jo juodaisiais. 


Ir antakiais jo, kur man nuveja miegą, 
Įsako ir draudžia, ir vieną palieka. 


Prisiekiu ir jo smilkinių skorpionais, 
Kurie žudo meilę ir išskiria žmones. 


Prisiekiu aš rožėm skruostų jo karštųjų, 
Jo lūpų koralais ir berlais dantų jo. 


Ir liemeniu jo, kurs granatmedį lankstų 
Man mena ir vaisiais vilioja iš anksto. 


Prisiekiu aš jo sėdmenim įtemptaisiais, 
Kai eina ar stovi, jo šonais baltaisiais. 


Prisiekiu jo rūbų šilku, jo linksmybe, 
Visa įgimtąja jo kūno grožybe. 

Kvėpavimas jo tarsi muskusas liejas, 
Jo aromatu dvelkia vasaros vėjas. 


Ir saulės tokios man regėt dar neteko, 
Ir mėnuo - tik nuopjova balto jo nago... 


Tuo tarpu išaušo rytas, ir Šachrazada nutraukė pasakojimą. 


Aštuoni šimtai šešiasdešimt aštuntoji 
naktis 


Kai atėjo aštuoni šimtai šešiasdešimt aštuntoji naktis, Šachra- 
zada tęsė: 

Pasakojama, o laimingasai karaliau, kad Nur ad Dinui krito 
į širdį merginos eilės ir ji pati (o jis buvo smarkiai apsvaigęs nuo 
vyno), tad jis ėmė girti ją sakydamas: 


Apgirtus linksta į mane 
Gražuolė, grojanti liutnia, — 


Dainuoja stygos man karštai: 
„Patsai Alachas liepė tai...“ 


Kai Nur ad Dinas baigė eiles, mergina pažvelgė į jį susiža- 
vėjimo kupinu žvilgsniu, ir įsiliepsnojo jos meilė ir aistra. Ji dar 
sykį nusistebėjo jo grožiu ir nebegalėdama susivaldyti vėl apglėbė 
liutnią ir sudainavo tokias eiles: 


Kai aš žvelgiu į jį, mane jis smerkia, 
O mano siela rankose jo verkia. 


Jis atstumia, bet žino, kaip jį myliu. 
Gal Viešpats jam tai bakuždėjo tyliai. 


Jo atvaizdą ant delno aš biešiuosi 
Ir žvilgsniui įsakau: „Juo basiguosi!“ 


Manoms akims jo niekas nepakeičia, 
Mana širdis už viską jam atleidžia. 

Širdie! Tave išplėšiu iš krūtinės. 
Gal pasibaigs bavydas nuolatinis. 


Bet kaip ištarti širdžiai: „Pasiguoski!“ 
Kai vien tik jo kas dieną aš ilgiuosi? 


Nur ad Dinas pasigėrėjo eilių grakštumu, merginos iškalba, 
jos balso švelnumu ir visai pametė protą iš aistros, ilgesio ir mei- 
lės. Jis nė minutės nebegalėjo tverti be jos, tad priglaudė ją prie 
krūtinės, ir ji visai nesigynė, pati puolė jam glėbin. Ji pabučiavo 
jaunuolį į kaktą, o jis ją — į lūpas ir apkabino per liemenį žais- 
damas ir myluodamas, ji irgi darė tą patį — glaustėsi ir myla- 
vo jį. Pirklių sūnūs sutrikę pašoko ant kojų, ir Nur ad Dinas su- 
sigėdęs paleido merginą, o toji paėmė liutnią ir sudainavo tokias 
eiles: 


Štai mėnulis, jisai tartum kardas aštrus, 
Ir gazelių banda, jį pamačiusi, sbruks. 


Štai manasis valdovas tartum ietis grakštus, 
Veda jis brieš mane savo grožio bulkus. 


Jeigu būtų jo siela kaip jo šonai švelni, 
Jis neskriaustų manęs, neliebsnočiau ugny. 


O jo žonų švelnumas! O kietumas širdies! 
Gal galėtų jie vietom pasikeisti išties ? 


Mano meilės beikėjau, gal atleisi už ją? 
Tu su juo basiliksi, aš bražūsiu, deja! 


Nur ad Dinas, išgirdęs merginos žodžius ir taip nuostabiai su- 
vertas eiles, susižavėjęs palinko prie jos, iš nuostabos pametęs pro- 
tą. Paskui jis pasakė tokias eiles: 


Aš manau, kad ji saulė, — kai tik ją pamačiau, 
Sieloj gaisras liebsnoja diengnakt vis karščiau. 


Ar sunku jai man linktelt, kokį ženklą man duot, 
Bent! iš tolo biršteliais nuostabiais pamojuot? 

Jis išvydo jos veidą ir paklausė, umai 
Sužavėtas jos grožio, neregėto čionai: 


„Ar ne ta čia, kurios tu lyg beprotis geidi? 
Ši verta tavo meilės!“ Atsakiau: „Taip, tai ji, 


Ta, kur šovė į širdį savo žvilgsnių strėlėm. 
Jos pažemintas, vienas vaikštau aš bakelėm“. 


Savo sielą praradęs, myliu ją iš Liesų, 
Tik dėl jos dieną raudu, naktį raudu balsu. 


Kai jis baigė sakyti, mergina nusistebėjo jo iškalba, eilių grakš- 
tumu ir paėmusi liutnią dailiai užgavo jos stygas ir sudainavo to- 
kias eiles: 


Tavo veidu prisiekiu, o gyvybe mana, 
Nebaliksiu tavęs aš, nors širdis kruvina. 


Jei subyksi, bent mano atmintis guos mane, 
Jei išeisi, gal grįši bent svajoj ar sapne. 


Ko vengi mano žvilgsnių? Juk patsai lu žinai, 
Kad vien meilė, ne kitkas mane guodžia nūnai. 


Tavo seilė — lyg vynas, rožės tavo veiduos, 
Ar nepadovanosi tu man jų niekados? 


Nur ad Dinas neapsakomai susižavėjo ir nusistebėjo merginos 
sugebėjimais, o paskui į jos žodžius atsakė tokiomis eilėmis: 


Vos nušvito spinduliai jos veido stebuklingo, 
Tuoj mėnulis ryškiai švietęs iš badangės dingo. 


Vos ji savo šviesią kaktą rytmečiui parodė, 
Tuoj žara danguj išblėso, liovėsi žėruoti. 


Te kaip ašaros tie žodžiai viens po kito teka, 
Taib gal pasaka mūs meilės ras tiesiausią taką. 

Neretai sakau aš mielai, kai strėlėm ji taiko: 
„Atsargiau — jos mano sielą nuolat baimėj laiko“. 


Jeigu ašarų jau Nilą man išlieti teko, 
Ta aistra tavoji kyla iš dykros Malako. 


„Duoks man pinigus!“ — tarei tu. Ir likau be nieko. 
„Atiduok, - tarei, - man miegą!“ Gyvenu be miego. 


Išgirdusi jo puikius žodžius, mergina visai pametė galvą, jos 
širdis iššoko iš krūtinės, protas išplasnojo — jaunuolis visiškai pa- 
vergė ją. Ji priglaudė jį prie krūtinės ir ėmė bučiuoti, o jaunuolis 
jai atsakė tuo pačiu, bet pirmenybė suteikiama tam, kas pirmas 
pradėjo. Išbučiavusi Nur ad Diną, mergina paėmė liutnią ir su- 
dainavo tokias eiles: 


Varge! Vėlei bavyduolis briekaištauja man. 
Gal kitiems man pasiskysti, o gal jam pačiam? 


0, mane palikęs vieną tarb žmonių piktų! 
Nemaniau, jog teks kentėti net kai grįši tu. 


Kai už mano karštą meilę man žiaurus buvai, 
Savo skriaudą bavyduoliams išdaviau lengvai. 


Juk dar vakar bavydėjau ir bati tavęs, 
O dabar visiems atleidžiu nuodėmes žavias. 


Jei užklubs mane nelaimė nuo tavęs toli, 
Šaukdama Alachą, šauksiu aš tave, Ali! 


Baigusi jas mergina pasakė tokius dvieilius: 


Tarė mylima: „Jei mielas kada nors uždraus 
Atsigerti savo seilių gėrimo saldaus, 


Aš Alachui basimelsiu. Jis baguos kely, 
Ir abu jam išsakysim viską, o Ali!“ 

Nur ad Dinas, išgirdęs tokius merginos žodžius ir puikiai su- 
vertas eiles, ėmė girti jos mokėjimą, iškalbą ir švelnų balsą, o toji, 
išklausiusi jo pagyrimus, atsistojo ir nusirengė visus drabužius, nu- 
siėmė visus papuošalus, o likusi visai nuoga atsisėdo Nur ad Dinui 
ant kelių ir ėmė bučiuoti visus apgamėlius ant jo veido. Ji pado- 
vanojo jam visa, kas buvo ant jos... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai šešiasdešimt devintoji 
naktis 


Kai atėjo aštuoni šimtai šešiasdešimt devintoji naktis, Šachra- 
zada tęsė: 

Pasakojama, o laimingasai karaliau, kad mergina padovano- 
jo Nur ad Dinui visa, kas buvo ant jos, ir tarė: 

— Žinok, mylimasai, kad dovanos dydis priklauso nuo dova- 
nojančiojo padėties! 

Nur ad Dinas priėmė tą dovaną ir viską padovanojo jai at- 
gal, paskui ėmė bučiuoti ją į lūpas, skruostus ir akis, ir kai šitai 
baigėsi (nes amžinas yra tik visur esantysis ir apdovanojantis ir 
povą, ir pelėdą), jaunuolis atsistojo, o mergina paklausė: 

— Kur tu eini, pone mano? 

— Namo! — atsakė jis. 

Draugai ėmė kalbinti jį nakvoti čia, bet Nur ad Dinas atsi- 
sakė, sėdo ant savo mulo ir nujojo namo. 

Įleidusi jį, motina paklausė: 

— Vaike mano, kur taip ilgai buvai? Prisiekiu Alachu, mes su 
tėvu labai nerimavom! 

Paskui ji priėjo pabučiuoti jo, o pajutusi vyno kvapą sušuko: 

— Kaip? Po maldų ir dievobaimingo gyvenimo tu ėmei ger- 
ti vyną, neklausydamas to, kuris visa kuria ir įsakinėja! 

Taip jiems besikalbant atėjo tėvas, ir Nur ad Dinas puolė ir 
atsigulė į lovą. 

— Kas nutiko Nur ad Dinui? — paklausė tėvas. 

— Nuo sodo kvapų jam įskaudo galvą, — atsakė motina. 

Tėvas priėjo norėdamas pasikalbėti su sūnum ir taip pat užuo- 
dė vyno kvapą. O Tadž ad Dinas nemėgo girtuokliaujančių ir tarė 
sūnui: 

— Vargas tau, vaike mano, negi tu taip sukvailėjai, kad pra- 
dėjai gerti vyną? 

Supyko Nur ad Dinas (jis dar tebebuvo girtas), pakėlė ran- 
ką ir kirto tėvui per veidą, o smūgis kliuvo į dešinę akį, ir toji 
nutekėjo jam per skruostą. Tadž ad Dinas krito apalpęs, o kai jam 
apšlakstė veidą rožių vandeniu, atsipeikėjo ir norėjo prilupti sū- 
nų, bet motina sulaikė. Ir pirklys prisiekė skyrybomis, kad rytą 
būtinai nukirs Nur ad Dinui dešinę ranką. 

Išgirdusi tuos žodžius, motina labai išsigando dėl sūnaus ir tol 
ramino ir įkalbinėjo vyrą, kol tą nulenkė miegas. Palaukusi, iki 
patekės mėnulis, ji nuėjo pas sūnų, o tasai jau buvo numigęs ir 
išsiblaivęs, ir tarė: 

— Sūnau, kaip tu galėjai taip bjauriai pasielgti su savo tėvu? 

— O kaip aš pasielgiau? — paklausė Nur ad Dinas. 

— Tu smogei jam ir išmušei dešinę akį, kuri nutekėjo skruostu, 
ir tavo tėvas prisiekė skyrybomis, kad rytą būtinai nukirs tau de- 
šinę ranką. 

Nur ad Dinas ėmė labai apgailestauti taip padaręs, bet pakeisti 
jau nieko nebuvo galima, ir motina tarė: 

— Vaike mano, gailėkis nesigailėjęs, o bus kaip yra, verčiau 
pasuk galvą, kaip išsigelbėti. Kelkis ir bėk gelbėdamas savo sielą, 
patyliukais išeik iš namų ir pasislėpk pas kurį nors savo bičiulį, 
o ten žiūrėsim, kaip bus toliau, juk Alachas keičia vienas aplin- 
kybes kitomis. 

Paskui motina atrakinusi skrynią išėmė maišelį su šimtu dinarų 
ir tarė sūnui: 

— Imk tuos pinigus ir leisk, kaip tau reikės, o kai jie baigsis, 
parašyk man, aš atsiųsiu dar. Laiškus siųsk slapta, o vėliau Alachas 
gal pasigailės mūsų, ir tu galėsi grįžti namo! 

Paskui ji atsisveikino su Nur ad Dinu ir baisiai pravirko, o Nur 
ad Dinas paėmė šimtą dinarų ir jau buvo beeinąs, bet pamatė prie 
skrynios maišelį su tūkstančiu dinarų, kurį motina buvo pamiršu- 
si įdėti atgal, tad paėmė ir jį, prisirišo prie diržo ir išėjo iš namų, 
aušrai dar nepatekėjus. Kiek pamąstęs jaunuolis pasuko į Bulaką. 

Kai atėjo rytas ir sukilę žmonės, garbindami vienatinį Alachą, 
amžinybės valdovą, nuėjo ten, kur buvo susiruošę, kad gautų tai, 
ką skyrė jiems Alachas, Nur ad Dinas jau buvo Bulake. Jis ėmė 
vaikštinėti upės pakrante ir pamatė laivą, iš kurio krantan buvo 
permesti liepteliai, o jais pirmyn atgal siuvo žmonės, ir tas laivas 

turėjo keturis inkarus, kuriais buvo įsikabinęs į dugną. Nur ad 
Dinas priėjo prie netoliese stovinčių jūreivių ir paklausė: 

— Kur jūs ruošiatės plaukti? 

— Į Iskandariją, — atsakė tie. 

— Paimkite ir mane kartu! — paprašė Nur ad Dinas. 

— Mielu noru, gražusis jaunikaiti! — atsakė jūreiviai. 

Tuomet Nur ad Dinas nuskubėjo į prekyvietę, nusipirko ke- 
lionei maisto, drabužių ir kilimų ir grįžo prie laivo, o tas jau buvo 
susiruošęs plaukti. 

Vos Nur ad Dinas įlipo, laivas atsiyrė nuo kranto ir po ku- 
rio laiko įplaukė į Rušeido miestą. Ten jaunuolis pamatė valte- 
lę, plaukiančią į Iskandariją, sėdo į ją, perplaukė įlanką ir išlipo 
prie tilto, vadinamo Džami tiltu. Jis įėjo pro vartus, vadinamus 
Lotoso vartais. Alachas uždengė jį, ir vartų sargai jo nė nepaste- 
bėjo. Taip Nur ad Dinas atsidūrė Iskandarijoje... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai septyniasdešimtoji naktis 


Kai atėjo aštuoni šimtai septyniasdešimtoji naktis, Šachraza- 
da tęsė: 

Pasakojama, o laimingasai karaliau, kad Nur ad Dinas, įėjęs 
į Iskandariją, pamatė, jog tai miestas, turintis stiprias sienas ir pui- 
kias pasivaikščiojimų vietas, jog gyventi jame miela malonu, žiema 
su šalčiais iš čia jau buvo pasitraukusi ir atėjo pavasaris, apsikaišęs 
rožių žiedais; sužydo mieste visos gėlės, sužaliavo medžiai, ėmė 
nokti vaisiai, kanalai prisipildė vandens. Tas miestas buvo pasta- 
tytas tvirtai ir patogiai, jo gyventojai — puikūs žmonės. Kai nakčiai 
vartai užrakinami, miestiečiai gali ramiai miegoti, ir apie tą miestą 
yra pasakytos tokios eilės: 


Tariau bičiuliui vienąsyk 
(Kalbom jis pelnė šlovę): 


„Iskandariją absakyk!“ 
Jis tarė: „Tai tvirtovė!“ 


„Gyventi galima joje?“ 
„Kai vėjas pučia, stovi!“ 

Kitas poetas taip pasakė: 


Štai stovi Iskandarija, 
Kur bangos plauna uolą. 


Smagu su mylima joje, 
Jei varnos neužbuola. 


Vaikščiodamas po tą miestą, Nur ad Dinas užsuko į stalių pre- 
kyvietę, paskui — į pinigų keitėjų, džiovintų vaisių ir šviežių vaisių 
turgus, į dažų prekyvietę, ir visur jis rado kuo pasigėrėti ir nu- 
džiuginti žvilgsnį. 

Kai jis žingsniavo per dažų prekyvietę, staiga iš vienos krau- 
tuvėlės išėjo senis ir paėmęs jaunuolį už rankos nusivedė į savo 
namus. Nur ad Dinas pamatė gražų skersgatvį, iššluotą ir palaistytą, 
ten buvo gaivu, dvelkė vėjelis, šlamėjo medžiai. Tame skersgat- 
vyje stovėjo trys namai, pirmojo iš jų pamatai buvo vandeny, o 
sienos kilo iki debesų, ir tas, kas ėjo į jį, kvėpė kieme žydinčių 
gėlių aromatą, ir buvo ten gaivu ir malonu. 

Senis įsivedė Nur ad Diną į tą namą ir davė jam valgyti, o 
paskui paklausė: 

— Kada tu atvykai iš Kairo į šį miestą? 

— Šią naktį, — atsakė jaunuolis. 

— O kuo tu vardu? — klausia senis. 

— Alis Nur ad Dinas. 

Senis sušuko: 

— Vaike mano, o Nur ad Dinai, aš triskart išsiskirsiu, jei ne- 
sirūpinsiu ir neglobosiu tavęs! Kol būsi šiame mieste, gyvenk pas 
mane, aš tau paskirsiu puikius kambarius! 

— O mano pone šeiche, papasakok daugiau apie save! — pa- 
prašė Nur ad Dinas. 

— Žinok, vaike mano, kad aš tokiais ir tokiais metais nuke- 
liavau į Kairą su prekėmis, pardaviau jas ir nusipirkau naujų. Bet 
man pritrūko tūkstančio dinarų, ir tavo tėvas Tadž ad Dinas pa- 
skolino man, visai manęs nepažinodamas, ir net nereikalavo iš ma- 
nęs jokio raštelio, o ramiai sau laukė, kol grįžau namo ir išsiunčiau 
jam tuos pinigus. Aš mačiau tave visai mažutį, ir jei leis didysis 
Alachas, padarysiu tau nors dalį to, ką man padarė tavo tėvas! 

Išgirdęs šiuos žodžius, Nur ad Dinas nudžiugo, nusišypsojo 
ir išsitraukęs maišelį su tūkstančiu dinarų ištiesė jam sakydamas: 

— Pasaugok juos, kol nuspręsiu, kokių prekių nusipirkti, kad 
galėčiau jomis prekiauti! 

Kelias dienas Nur ad Dinas vaikštinėjo po miestą, dairėsi, val- 
gė, gėrė ir linksminosi, kol baigėsi jo šimtas dinarų. Tuomet jis 
nuėjo į senio krautuvėlę, norėdamas paimti truputį iš to tūkstančio, 
kurį buvo pas jį palikęs, bet senio nerado, tad atsisėdo krautu- 
vėlėje palaukti. 

Tik žiūri — į prekyvietę ant mulo atjoja persas, o jam už nu- 
garos sėdi mergina, panaši į gryną sidabrą arba į otą tvenkiny, 
arba į gazelę dykumoje. Jos veidas buvo skaistesnis už saulę, akys 
kerėjo kiekvieną, krūtinė buvo lyg iš dramblio kaulo, dantys lyg 
perlai, jos pilvas buvo įtrauktas, o kojos tarytum kurdiuko galai, 
ji buvo tobulo grožio, grakšti ir puikaus kūno sudėjimo, kaip apie 
ją yra kažkas pasakęs: 


Tokia jinai, kokios tu ir ieškojai, 
Graži — nei ber aukšta, nei trumpakojė. 


Ir skruosto rožė rausta, kai ji gėdis, 
Ir vaisiais jos liemens gali gėrėtis. 


Saldus jos kvapas, veidas jos kaib saulė, 


Kitos tokios nerasi tu pasauly. 


Atrodo — ją skaidrus vanduo nuplovė, 
Mėnuliai šviesūs skelbia grožio šlovę. 


Persas nulipo nuo mulo, nukėlė merginą, paskui šūktelėjo tar- 
pininką ir tarė: 

— Surask pirkėją šiai merginai! 

"Varpininkas atsinešė juodmedžio suolelį, puoštą dramblio kau- 
lu, pastatė jį aikštės vidury ir pasodino merginą. Paskui atiden- 
gė jos veidą — jis švietė lyg ryški žvaigždė, mergina atrodė ne- 
lyg mėnulio pilnatis keturioliktąją mėnesio dieną, buvo tobulai 
graži, kaip yra pasakęs apie ją poetas: 


Lenktyniavo grožybe su ja mėnuo balsai, 
Bet sugėdintas skilo ir branyko jisai. 

Nė is tolo neverta su medžiu lygint jos, 
Tegu rankos nudžiūsta, jei jos malkas nešios! 


O kitas dar geriau pasakė: 


Klauski jauną gražuolę su šviesiu apsiaustu: 
„Kaip sugundei dievotą ir neklystantį tu?“ 


Spindi skraistės sidabras, sbindi veidas po ja, 
Ir tamsos kariauninkai žūsta jo liepsnoje. 


O kai žvilgsnis manasis bandė vogt ją sode, 
Josios veido sargyba jį nukovė žvaigžde. 


Tarpininkas sušuko pirkliams: 

— Kiek duosite už perlą, kurį naras iškėlė iš jūros gelmių, arba 
už gazelę, pabėgusią nuo medžiotojo? 

Vienas pirklys tarė: 

— Aš ją perku už šimtą dinarų! 

— O aš duodu du šimtus! — sušuko kitas. 

— Ji mano už tris šimtus! — tarė trečias. 

Kaina už merginą vis kilo, ir jau buvo siūloma už ją devy- 
ni šimtai penkiasdešimt dinarų, sandėris nebuvo sudarytas tik dėl 
pasiūlymo ir sutikimo ... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai septyniasdešimt pirmoji 
naktis 


Kai atėjo aštuoni šimtai septyniasdešimt pirmoji naktis, Šach- 
razada tęsė: 


“Pagal musulmonų įstatymus prekybinis sandėris laikomas 
sudarytu tik tuomet, kai pardavėjas ir pirkėjas liudytojams 
girdint žodžiu išreiškia ketinimą — vienas parduoti, o kitas 
pirkti. Susitaręs su pirkėju dėl kainos, pardavėjas sako: „Aš 
pardaviau tau“, ir po to jau negali atsiimti žodžio, privalo 
atiduoti prekę už sutartą kainą. 

21. 592 


Pasakojama, o laimingasai karaliau, kad kaina už merginą vis 
kilo, kol pasiekė devynis šimtus penkiasdešimt dinarų. Tuomet tar- 
pininkas priėjo prie perso ir tarė: 

— Ar parduoti ją už tokią ir tokią kainą? 

— O mergina ar sutinka? — paklausė persas. — Šioje kelionėje 
aš susirgau, ir ji atsidėjusi mane slaugė, tad aš prisiekiau, kad par- 
duosiu ją tik tam, kurio ji pati norės, tad šį reikalą palieku jai 
spręsti. Klausk ją, ir jei sutiks, tai parduok, o jei ne — tai ne. 

Tuomet tarpininkas priėjo prie merginos ir paklausė: 

— O gražuolių valdove, tavo ponas dėl pardavimo liepia tartis 
su tavim, o kaina už tave pakilo iki devynių šimtų penkiasdešimties 
dinarų. Ar leisi man tave parduoti? 

— Pirmiausia parodyk tą, kuris nori mane pirkti! — atsakė mer- 
gina. 

Tarpininkas nuvedė ją prie pirklio, sukriošusio senio. Mergina 
įdėmiai nužvelgė jį ir pasisukusi į tarpininką tarė: 

— Ar tu pamišęs, ar tik trumpam tau protas aptemo? 

— O gražuolių valdove, kodėl taip sakai? — klausia tarpininkas. 

— Negi Alachas nedraudžia parduoti manęs šitam sukriošėliui, 
apie kurio žmoną yra pasakytos tokios eilės: 


Gražuolė švelni bagiežingai kalbėjo, 
Kai man vėlei niekas su ja neišėjo: 


„Suveikt negali tu kaip vyras man duotas, 
Todėl nenustebki, kai liksi raguolas. 


Kai ajeras tavo lyg vaškas - nelinksma, 
Kiek trinčiau ranka jį, vis tiek jis nulinksta “. 


O apie jo įnagį yra taip pasakyta: 


Mano ajeras miega (o, koksai jis niekingas!), 
Kai bandau su mieląja aš sueit nelaimingas. 


O kai vienas aš sėdžiu tylumoj savo namo, 


Įnirtingai į kovą veržias ajeras mano. 

Ir dar štai kaip: 


Mano ajeras niekšas, jis manęs nesigaili, 
Abejingai sutinka tą, kur elgiasi meiliai. 


Kai miegu, jis pakyla, kai keliuos, jis užminga, 
Nealleiski, Alache, tam, kam jis dar patinka! 


Pirklių seniūnas, išgirdęs tokius pašaipius žodžius, nepapras- 
tai įniršo ir sušuko tarpininkui: 

— O nedorėli, kaip drįsai atvesti į prekyvietę šią bjaurią vergę, 
kuri taip įžūliai tyčiojasi iš manęs visiems girdint! 

Tarpininkas nuvedė merginą šalin ir tarė: 

— Būk mandagesnė! Senis, kurį tu išjuokei, — prekyvietės se- 
niūnas ir kainų prižiūrėtojas , visi pirkliai gerbia jį! 

Nusijuokė mergina ir pasakė tokias eiles: 


Viena lemtis skirta teisėjui — 
Tai badaryt seniai reikėjo — 


Ant savo vartų jį pakarti 
Ir brievaizdo rimbu išberti. 


Paskui ji tarė: 

— Prisiekiu Alachu, aš atsisakau būti parduota šitam seniui, 
siūlyk mane kitam! Nenoriu būti darbininkė, nenoriu savęs var- 
ginti darbu, jei galiu to išvengti, juk pardavimas yra mano pa- 
čios rankose! 

Tuomet tarpininkas ją privedė prie kito pirklio, garsaus ir tur- 
tingo, ir paklausė: 

— Ar sutinki būti parduota pirkliui Šerif ad Dinui už devy- 
nis šimtus penkiasdešimt dinarų? 

Pažvelgusi mergina pamatė, kad tas senis dažyta barzda, ir tarė 
tarpininkui: 

— Tau tikrai galvoj pasimaišė, jei nori parduoti mane šitam 
karšinčiui. Kas aš — pakulų gniūžtė ar purvinas skuduras, kad tam- 


“Kainų prižiūrėtojas (arabiškai — muchtasibas) turėjo 


žiūrėti, kad prekyboje ir visuomenės gyvenime būtų 
laikomasi islamo įstatymų. 

pai mane nuo vieno senio prie kito, kurie panašūs į griūvančią 
sieną arba ifritą, parblokštą krintančios žvaigždės? Apie tą pirmąjį 
štai ką galima pasakyti: 


Norėjau babučiuot ją, bet ji tarė: 
„Prisiekiu tuo, kurs viską čia padarė, 


Nenoriu tavo žilei atsiduoti“. 
Nejaugi reiks man medvilnę žiaumoti? 


Ir dar štai ką: 


Jie sakė, kad barzda bražilus šviečia, 
Grožybe ir didybe savo kviečia. 


Tačiau kada mana barzda pabalo, 
Aš vėl juodų plaukų ilgiuos be galo. 


Nors ir žila bagundoms valią duoda, 
Tačiau vis tiek aš pasirinkčiau juodą. 


Bet geriausiai štai kaip pasakyta: 


Į mano meilę taikos jis, begėdis, 
Geriau jau kardo tektų man ilgėtis. 


Atstoki nuo manęs su baltu blauku, 
Aš iš tavęs juodų skriaudų telaukiu! 


— O antrasis yra knibždėlynas, nedorovingas, negerbiantis žilo 
plauko. Nusidažydamas barzdą jis padarė bjaurų nusikaltimą, ir 
apie jį poetas pasakė tokias eiles: 


„Tu savo žilę nudažei!“ — ji sakė. 
„Aš nuo lavęs slepiu ją, tamsiaake!“ 


Nusijuokė jinai: „Tai begėdystė! 


Net ir į plaukus smelkias apgavystė!“ 

O kitas dar taip pasakė: 


Juodai dažai tu savo galvą baltą, 
Kad vėl tavy jaunystė brisikeltų. 


Pasidažyk ją liūdesiu manuoju, 
Ir nenubluks dažai lie, garantuoju. 


Kai tas senis, kuris buvo nusidažęs barzdą, išgirdo šiuos žo- 
džius, baisiai įtūžo ir suriko tarpininkui: 

— O nenaudėli, tu šiandien atvedei parduoti kvailą vergę, kuri 
išvadina bukagalviais visus iš eilės ir išjuokia juos eilėmis! — ir 
pirklys kirto tarpininkui per veidą. 

Tas nusivedė merginą atgal ir labai supykęs sušuko: 

— Prisiekiu Alachu, aš nesu matęs didesnės begėdės kaip tu! 
Per tave manęs ėmė nekęsti visi pirkliai, tu pragaišinai mano iš- 
teklių! 

Juos pamatė vienas pirklys ir pakėlė kainą dar dešimčia dinarų 
(o tas pirklys buvo vardu Šichab ad Dinas), tuomet tarpininkas pa- 
klausė merginą, ar ji nesutiktų būti parduota jam, ir ši atsakė: 

— Aš noriu pažiūrėti į jį ir paklausti apie vieną daiktą. Jei tą 
daiktą jis turi namie, sutinku būti parduota jam, o jei ne — tai ne. 

Tarpininkas nuėjo pas pirklį ir tarė: 

— Pone Šichab ad Dinai, žinok, kad ši vergė paklaus tavęs 
apie vieną daiktą, ir jei tu jį turi, eis pas tave. Tu juk girdėjai, 
ką ji pasakė kitiems pirkliams... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai septyniasdešimt antroji 
naktis 


Kai atėjo aštuoni šimtai septyniasdešimt antroji naktis, Šach- 
razada tęsė: 

Pasakojama, o laimingasai karaliau, kad tarpininkas tarė pirkliui: 

— Tu juk girdėjai, ką toji vergė pasakė kitiems pirkliams. Pri- 
siekiu Alachu, aš bijau, kad ji ir tau prišnekės visokių bjaurysčių, 
ir tu supyksi ant manęs. Tad rinkis — jei nori, aš atvesiu merginą. 

— Atvesk! — tarė pirklys. 

— Klausau ir vykdau! — atsakė tarpininkas ir nuėjęs atvedė 
merginą. 

Toji pažvelgė į pirklį ir tarė: 

— O pone Šichab ad Dinai, ar tavo namuose yra pagalvių, 
kimštų voverės kailiukų gabalėliais? 

— Taip, gražuolių valdove, turiu dešimt tokių pagalvių. O ką 
tu darysi su jomis? — paklausė pirklys. 

— Palauksiu, kol tu užmigsi, ir sukrausiu jas tau ant veido, kad 
uždustum! — atsakė mergina. 

Paskui pasisuko į tarpininką ir sušuko: 

— O baisus nenaudėli, tu tikrai esi pamišęs! Siūlei mane dviem 
seniams, turintiems po du trūkumus, o dabar pasiūlei trečiam, ku- 
ris jų turi tris: pirma, jis trumpulis, antra, jis didžianosis, trečia, 
jis ilgabarzdis. Kažkuris poetas yra pasakęs apie tą barzdą: 


Nemaltėm, negirdėjom dar apie tokį mes 
Žmogelį, nors apėjom beveik visas žemes. 


Barzda alkūnės ilgio - net aklas bamalys, 
Ir nosis jo per veršką, o pats jis - kaip nykštys. 


O kitas taip yra pasakęs: 


Lyg pirštas jis, kai spaudžia žiedas, 
O nosis - tarsi minaretas. 


Jei nosin ton visi sulįstų, 
Pasaulis be žmonių greit liktų. 


Kai pirklys Šichab ad Dinas išgirdo šiuos žodžius, įniršęs čiupo 
tarpininką už apykaklės ir suriko: 

— O nenaudėli, kaip drįsti atvesti vergę, kuri tyčiojasi ir šaiposi 
iš mūsų visų paeiliui! 

Tarpininkas nutempė merginą šalin sakydamas: 

— Prisiekiu Alachu, aš visą gyvenimą verčiuosi šiuo amatu, 
bet dar nesu matęs nemandagesnės vergės, ir tu savo piktą Žvaigž- 
dę perdavei man! Per tave aš šiandien nieko neuždirbau, tik smū- 
gius į sprandą! 

Paskui jis stabtelėjo dar prie vieno pirklio, vardu Stdis Ala ad 
Dinas, ir paklausė merginą: 

— O gal nori būti parduota jam? 

Mergina pamačiusi, kad tas kuprotas, atsakė: 


327 


872 naktis 


— Apie kuprius poetas yra taip pasakęs: 


Pečiai jo siauručiai, bet ilgos jo mentės, 
Jisai tartum kipšas, žvaigždės išsigandęs. 


Lyg, rykštę pajutęs, prie žemės prišalo 
Ir laukia antrosios, ir stebis be galo. 


O kitas taip pasakė: 


Ant mulo žmogelis toksai užropojo, 
Ir žmonės būriu tuojau bal jį apstojo. 


Į kuprą jo žiūri ir miršta iš juoko, 
Net mulas po juo išsigandęs pašoko. 


O trečias dar geriau sueiliavo: 


Kuprotų kupros žeidžia akį jauną, 
Su panieka į juos ne vienas sbjauna. 


It kreivos šakos jie, kurios nudžiūvo, 
Dienų citrinos jiems per sunkios buvo. 


Tuomet jis nuvedė ją dar prie vieno pirklio, bet vergė sušuko: 
— Jo akys užpūliavusios! Kaip tu gali mane jam parduoti, jei 
kažkuris poetas yra pasakęs: 


Jam trachoma! Liga jį graužia, 
Paskutines jėgas palaužia. 


Pažvelkite, mielieji žmonės, 
Jo akys dulsvos, nemalonios! 


Tarpininkas nusprendė dar sykį išbandyti laimę ir privedęs ją 
prie vieno pirklio paklausė: 

— O gal tave parduoti šitam? 

Mergina pažvelgė į jį ir pamatė, kad jo labai ilga barzda. 

— Vargas tau! — sušuko ji tarpininkui. — Kaip tu jam drįsti 
siūlyti mane, o nenaudėli! Argi nesi girdėjęs, kad visi ilgabarz- 

džiai yra menko proto, juk sakoma — ilgas plaukas, trumpas pro- 
tas. Visi protingieji puikiai tą dalyką žino, kaip yra pasakęs vienas 
poetas: 


Kai vyras ilgą barzdą turi, 
Su pagarba žmoneliai žiūri. 


Bet kas iš to, kad jis barzdotas? 
Ilgėjant laukui, menksta protas. 


O kitas taip pasakė: 


Alachas davė kitados 
Jam barzdą be jokios naudos. 


Nelyg žiemos naktis baisi 
Jinai - šalta, ilga, tamsi! 


"Tuomet tarpininkas netekęs kantrybės paėmė merginą už ran- 
kos ir veda ją atgal. 

— Kur tu mane vedi? — paklausė ji. 

— Pas persą, tavo poną, — atsakė jis. — Man jau gana! Per 
tavo bjaurų elgesį negavome pelno šiandien nei aš, nei jis. 

Vergė apmetė akimis prekyvietę, žvilgtelėjo į kairę ir į deši- 
nę, pirmyn ir atgal, ir jos žvilgsnis aukščiausiuoju lėmimu užkliudė 
Alį Nur ad Diną iš Kairo. Ji pamatė, kad tai gražus jaunuolis, spin- 
dintis ir dailus, koks būna mėnulis keturioliktąją mėnesio naktį — 
šviesia kakta, rausvais skruostais, marmuro kaklu, perlų dantimis, 
o jo seilės saldesnės už cukrų, kaip yra pasakęs poetas: 


Primint jo didį grožį mėnulis ir gazelė 
Atėjo, ir tariau aš: „Palaukit valandėlę! 


Gazele, nesilygink su juo - tu bralaimėsi! 
Mėnuli, nepralenksi, nors ir skaisčiausiai šviesi!“ 


O kitas dar geriau pasakė: 


Koks grakštus jaunuolis! Tartumei naktis 
Jo plaukai, o veidas - tartum rytmetys. 

Apgamo ant skruosto niekas nebabeiks — 
Juk ir blukės žiedas su juodais taškais. 


Pažvelgus į Nur ad Diną, merginos protas susimaišė, o širdy 
užsidegė meilės liepsna... 
Tuo tarpu išaušo rytas, ir Šachrazada nutraukė pasakojimą. 


Aštuoni šimtai septyniasdešimt trečioji 
naktis 


Kai atėjo aštuoni šimtai septyniasdešimt trečioji naktis, Šach- 
razada tęsė: 

Pasakojama, o laimingasai karaliau, kad merginos širdy, vos 
tik ji pažvelgė į Alį Nur ad Diną, užsidegė meilės liepsna, ir ji 
paklausė tarpininką: 

— O tasai jaunuolis, kuris sėdi tarp pirklių apsivilkęs dryžuota 
fardžija, argi jis nenorėjo manęs pirkti? 

— O gražuolių valdove, tasai jaunuolis — svetimšalis, atkeliavęs 
iš Kairo. Jo tėvas — vienas iš turtingiausių Kairo pirklių, o jau- 
nuolis čia gyvena pas tėvo draugą ir atvyko visai neseniai, tad 
jis dar nieko neketina pirkti, — atsakė tarpininkas. 

Išgirdusi tuos žodžius, vergė nusimovė nuo piršto brangų žiedą 
su rubino akim ir tarė: 

— Pasiūlyk mane tam puikiam jaunuoliui, ir jei jis mane nu- 
pirks, duosiu tau šį žiedą už visą tą vargą, kurį šiandien per mane 
patyrei. 

Nudžiugęs tarpininkas nuvedė merginą prie Nur ad Dino, ir 
iš arti ji įsitikino, kad jis iš tikro skaistus lyg mėnulis, kaip yra 
pasakęs poetas: 


Jo veido grožis iš tiesų pašėlęs, 
Į širdį taiko man jo žvilgsnių strėlės. 


Ir smaugia mylinčią jo netekimas, 
Ir toks saldus su juo susitikimas. 


Ir jo liemuo, ir jo kakta balčiausia 
Pasaulyje gražiausi iš gražiausių. 

Nelyg mėnulį švytintį vaikiną 
Štai sąsagos drabužių apkabina. 


Jo apgamai, jo ašaros ir akys — 
Tai naktyse baskendę mano naktys. 


Jo antakiai, jo veidas ir jo kūnas — 
Mėnulių mėnesienoje vaiskumas. 


Su kupina taure visas jis lanko, 
Kol pagaliau man vienai atitenka. 


Jis šalto lūbų gėrimo man duoda, 
Kai keliame džiaugsmingą meilės puotą. 


Net jei mane užmušti jam patiktų, 
Jisai teisus, jisai teisus išliktų. 


Vergė tarė Nur ad Dinui: 

— O pone, pasakyk, negi aš negraži? 

— O gražuolių valdove, puikesnės už tave nesu matęs šioje 
žemėje! — atsakė jaunuolis. 

— Tai kodėl, jei aš tau patikau, tu prie kainos už mane ne- 
pridėjai nė vieno dinaro ir nesivaržei su kitais pirkliais? — paklausė 
mergina. 

— Aš svetimšalis, o jei būčiau savo mieste, nepagailėčiau už 
tave ir didžiausių pinigų, — atsakė Nur ad Dinas. 

— Aš nesakau, pone: „Pirk mane prieš savo valią“. Bet jei tu 
pridėtum nors truputį prie kainos už mane, užgydytum mano širdį, 
nors ir nepirktum, nes pirkliai būtinai pamanytų: „Mergina tik- 
rai daug verta, jei šis jaunuolis kelia jos kainą, juk kairiečiai nu- 
simano apie moterų grožį“. 

Nur ad Dinas susigėdo, net kraujas mušė jam į veidą. 

— Kiek kainuoja ši mergina? — paklausė jis tarpininką, o tas 
atsakė: o 

— Devynis šimtus penkiasdešimt dinarų, neskaitant užmokesčio 
už tarpininkavimą, o sultono dalį sumokės parduodantysis. 


Sultono dalimi vadinamas mokestis, imamas nuo 
kiekvieno prekybinio sandėrio. Jis eidavo tiesiai sultonui. 


331 


873 naktis 


— Aš perku už tūkstantį dinarų, tai kartu su užmokesčiu už 
tarpininkavimą, — pasakė Nur ad Dinas. 

Mergina tučtuojau tarė: 

— Aš pardaviau save šiam gražiam jaunuoliui už tūkstantį di- 
narų! 

Nur ad Dinas nieko nepasakė, bet kažkas tarė: 

— Mes jam pardavėm ją! 

O kitas tarė: 

— Jis vertas jos! 

— Prakeiktasis! Prakeiktojo sūnus yra tasai, kuris kelia kainą 
neketindamas pirkti! — atsiliepė dar kažkas. 

O dar kažkuris sušuko: 

— Prisiekiu Alachu, jie tinka vienas kitam! 

Nespėjo Nur ad Dinas nė apsidairyti, o tarpininkas jau atvedė 
teisėją bei liudytojus ir parašė pardavimo sutartį, paskui priėjęs 
prie jaunuolio tarė: 

— Pasiimk savo vergę! Telaimina ją Alachas! Ji tinka tik tau, 
o tu tinki tik jai! — ir pridūrė tokius dvieilius: 


Palaima pati aplankyti jo žengia, 
Tarytumei vergė žemai galvą lenkia. 


Jam žemėj visoj tik viena ji patinka, 
Ir ji tik su juo pasijunta laiminga. 


Nur ad Dinas pasigėdijo pirklių ir sumokėjo tūkstantį dina- 
rų, kuriuos buvo padavęs saugoti seniui, tėvo draugui, o paskui 
nusivedė vergę į namus. Mergina pamačiusi ten tik nudriskusį ki- 
limą ir odinį kilimėlį, sušuko: 

— Negi laikai mane visai prasta mergina? Kodėl nenusivedei 
manęs į savo pagrindinį būstą, kur sukrauti tavo daiktai? Kodėl 
nenusivedei manęs pas savo tėvą? 

— Prisiekiu Alachu, o gražuolių valdove, — atsakė Nur ad Di- 
nas, — aš čia gyvenu, bet tai ne mano namas, jis priklauso se- 
niui dažų pirkliui, kuris leido man čia gyventi. Juk sakiau tau, kad 
esu svetimšalis, atkeliavęs iš Kairo. 

— Pone mano, — tarė jam vergė, — bus gerai ir čia, pagy- 
vensime šitaip, kol grįšime į tavo miestą. O dabar, pone, mal- 
dauju, duok man valgyti — keptos mėsos, vyno, šviežių ir džio- 
vintų vaisių. 

— Aš teturėjau tūkstantį dinarų, kuriuos sumokėjau už tave, 
ir dabar mano kišenės visiškai tuščios. Dar turėjau keletą dirhemų, 
bet juos vakar išleidau, — atsakė Nur ad Dinas. 

— O ar neturi draugo ar pažįstamo, iš kurio galėtum pasisko- 
linti penkiasdešimt dirhemų? — paklausė mergina. — Atnešk man 
juos, ir tuomet aš pasakysiu, ką su jais daryti! 

— Pažįstu tik tą senį dažų pirklį, — atsakė Nur ad Dinas ir išėjo 
pas jį. 

Įėjęs į senio krautuvėlę jis pasisveikino, o tas paklausė: 

— Vaike mano, ką tu šiandien nupirkai už savo tūkstantį di- 
narų? 

— Vergę, — atsakė jaunuolis. 

— Ar tu iš proto išėjai — už vieną vergę sumokėti tūkstantį 
dinarų? — sušuko senis. — O kas ji tokia? 

— Toji vergė iš frankų giminės... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai septyniasdešimt ketvirtoji 
naktis 


Kai atėjo aštuoni šimtai septyniasdešimt ketvirtoji naktis, Šach- 
razada tęsė: 

Pasakojama, o laimingasai karaliau, kad Nur ad Dinas tarė se- 
niui dažų pirkliui: 

— Toji vergė iš frankų. 

Ir senis atsakė: 

— Žinok, vaike mano, kad puikiausia frankų duktė kainuoja 
pas mus ne daugiau kaip šimtą dinarų. Prisiekiu Alachu, tave ap- 
gavo! Jei tu pamilai ją, pamiegok su ja šią naktį ir patenkink savo 
geismą, o rytą nuvesk į prekyvietę ir parduok, nors prarastum ir 
du šimtus dinarų. Manyk, kad tave užpuolė pakelės plėšikai ar 
nuskendo tavo laivas. 

— Teisybę sakai, — atsakė Nur ad Dinas, — bet daugiau aš 
neturiu nė vieno pinigėlio, pats žinai, tad prašau tavo malonės — 
paskolink man penkiasdešimt dirhemų, kad galėčiau šiandien pa- 
valgyti, o rytoj parduosiu vergę ir grąžinsiu tau pinigus. 

— Mielai paskolinsiu! — atsakė senis ir paduodamas pinigus 
tarė: — Vaike mano, tu esi jaunas, toji vergė — tikra gražuolė, ir 
galbūt tavo širdis prisirišo prie jos ir nelengva bus ją parduoti. 

Tu pinigų neturi, o šiuos penkiasdešimt dirhemų greitai išleisi, 
ir vėl ateisi pas mane, ir aš tau vėl paskolinsiu, ir trečią kartą pa- 
skolinsiu, ir ketvirtą — iki dešimties. Bet jei ateisi pas mane sko- 
lintis vienuoliktą kartą, aš su tavim nebekalbėsiu ir baigsis ma- 
no draugystė su tavo tėvu. 

Kai Nur ad Dinas nunešė vergei pinigus, toji tarė: 

— Eik dabar į turgų ir už dvidešimt dirhemų nupirk penkių 
spalvų šilko siūlų, o už trisdešimt — vyno, mėsos, vaisių ir gėlių. 

Nur ad Dinas nuėjo į turgų ir nupirko visa, ką buvo liepu- 
si mergina, ir toji pasiraitojusi rankoves paruošė valgių ir labai 
išmoningai juos patiekė, ir abu valgė, kol pasisotino. Paskui ji at- 
nešė vyno ir tol linksmino ir girdė savo poną, kol tam apsvaigo 
galva ir jis užmigo. Tuomet mergina iš savo ryšulėlio išsitraukė 
odos maišelį, iš jo — dvi vinis ir sėdo prie darbo. Kai jį baigė, 
penkių spalvų šilko siūlai pavirto į gražų zunarą . Mergina jį nu- 
blizgino ir suvyniojusi pasikišo po pagalve. 

Paskui ji nusirengusi nuogai atsigulė šalia Nur ad Dino ir ėmė 
jį trinti, o tas nubudęs pamatė gulinčią šalia merginą, panašią į 
gryną sidabrą, švelnesnę už šilką ir šviežesnę už kurdiuką. Ji buvo 
labiau pastebima už plevėsuojančią vėliavą ir puikesnė už raudo- 
nus kupranugarius — penkių pėdų ūgio, aukštakrūtė, antakiais lyg 
anemonės, pilvas įtrauktas, su raukšlelėmis, bamba galėjo sutal- 
pinti unciją riešutų aliejaus, šlaunys panėšėjo į pagalves, kimštas 
stručių plunksnomis, o tarp jų buvo daiktelis, kurį aprašyti lie- 
žuvis bejėgis ir kurį minint ištrykšta ašaros. Ir tarytum apie ją vie- 
nas poetas yra pasakęs: 


Naktis — jos blaukuose, aušra — jos kaktoje, 
Ant skruosto rožė jai ir vynas burnoje. 


Ją glamonėt — smagu, be jos - širdis kraujuos, 
Jos dantys — deimantai, mėnulis veidas jos. 


O kitas štai kaip puikiai pasakė: 


Ji ambra kvepia, žvelgia kaib gazelė, 
Kaib mėnuo šviečia, linksta kaip šakelė. 


*Zunaras — toks diržas, būtina krikščionių vienuolių 
aprangos dalis. Šnekamojoje arabų kalboje tuo žodžiu buvo 
vadinamas bet koks diržas. 

Ir išsiskyrus laukti jos man miela, 
Kai ilgesys užplūsta mano sielą. 


Prieš veidą jos pritemsta net Sietynas, 
Prieš kaktą jos mėnulis - niekas grynas. 


O dar vienas poetas taip pasakė: 


Tarytum pilnatis mane ji lanko vėlei, 
Kaip gluosnis lankstosi ir žiūri kaib danielė. 


Juodai ji dažosi, ir jeigu ją regėlų, 
Tarnaut jai nuolankiai Sietynas bals norėtų. 


Nur ad Dinas tučtuojau atsisuko į merginą, priglaudė ją prie 
krūtinės ir ėmė bučiuoti, čiulpti jai lūpas — pirma apatinę, paskui 
viršutinę, paskui kyštelėjo liežuvį tarp jos lūpų, ir jo aistra sukilo, 
jis įėjo į ją ir pamatė, kad ši mergina — negręžtas perlas, neišjo- 
dinėta kupranugarė. Jis sunaikino jos nekaltybę ir susiliejo su ja, 
ir kilo tarp jų begalinė ir neišardoma meilė. Jis apiberdavo jos veidą 
bučiniais lyg krintančiais vandenin akmenėliais, smeigdavo jai tarsi 
karžygys ietimi, nes Nur ad Dinas mėgo myluoti juodaakes — čiulpti 
jų lūpas, glausti prie krūtinės, draikyti jų plaukus ir glamonėti krūtis; 
mėgo jis juodaakes su kairiečių judesiais, jemenių koketavimu, abi- 
sinių geidulingumu, kaimiečių dejonėmis, damiečių aimanomis, sai- 
diečių ugnimis ir aleksandriečių ilgesingumu. O šioje merginoje jun- 
gėsi visos tos savybes, ir apie ją poetas yra pasakęs: 


Štai ta, kurią pamiršt aš diengnakt norėjau, 
Bet ir su kitomis nesusitikinėjau. 


Į šviesią pilnatį ji panaši iš veido, 
Šlovė Kūrėjui, kurs gyvent jai žemėj leido. 


Jei meilė - nuodėmė, esu aš nusikaltęs, 
Joks atgailavimas manęs jau neišbaltins. 


Dėl jos neužmiegu, dėl jos aš lyg ligonis, 
Bel vien tik jai skirti troškimai ir svajonės. 

Ji deklamavo man eiles (o jas posmuoja 
Tik tas, kas meistriškai skambius žodžius rimuoja): 


„Pažįsta aistrą tas, ką sykį ji viliojo, 
Pažįsta meilę tas, kuris su ja kovojo“. 


Nur ad Dinas ir mergina iki pat ryto mylėjosi ir džiaugėsi vie- 
nas kitu... 
Tuo tarpu išaušo rytas, ir Šachrazada nutraukė pasakojimą. 


Aštuoni šimtai septyniasdešimt penktoji 
naktis 


Kai atėjo aštuoni šimtai septyniasdešimt penktoji naktis, Šach- 
razada tęsė: 

Pasakojama, o laimingasai karaliau, kad Nur ad Dinas ir mer- 
gina iki pat ryto mylėjosi ir džiaugėsi vienas kitu, apsirengę tvirtai 
užsegamais apsikabinimų rūbais, ir jiems buvo gera kartu, kaip 
yra pasakęs poetas: 


Eik as mylimą - tegu sau pbavyduoliai bars ir keiks! 
Juk aistringosios jaunystės bavyduoliai neįveiks. 


Ir gražiausia, ką Alachas davė mums galų gale, 
Tai tie mylintys, kur guli dviese šilko balale. 


Skraistė santarvės juos gaubia, susiglaudusius gražiai, 
O pagalvę jiems atstoja jų pečiai ir jų riešai. 


Kai su meile susijungia mūsų širdys amžinai, 
Saltą geležį įkaitint jos galėtų, kaip žinai. 


O tie keikiantys už meilę mylimuosius, — argi jie 
Nusiblaus nuo rankų purvą, jeigu purvas širdyje? 


Kai tave basauly myli bent viena karšta širdis, 
Būk su ja - ir niekas žemėj laimės tos nepražudys. 

Kai patekėjo aušra ir dangun pakilo saulė, Nur ad Dinas nu- 
budo ir pamatė, kad mergina jau atnešusi vandens. Ji nusiprau- 
sė, jaunuolis sukalbėjo rytines maldas, ir vergė sudėjo tai, kas buvo 
likę iš valgių ir gėrimų. Kai jie pavalgė, mergina kyštelėjo ran- 
ką po pagalve ir ištraukė zunarą, kurį buvo nupynusi naktį, ir pa- 
davė Nur ad Dinui. 

— Iš kur jis? — paklausė jaunuolis. 

— Iš to šilko, kurį tu vakar nupirkai už dvidešimt dirhemų, — 
atsakė mergina. — Nunešk jį į persų turgų ir atiduok tarpininkui, 
tegu parduoda, bet žinok, kad šis zunaras kainuoja ne mažiau kaip 
dvidešimt dinarų grynais į rankas. 

— O gražuolių gražuole, — tarė Nur ad Dinas, — argi galima 
dvidešimties dirhemų daiktą, parduodamą už dvidešimt dinarų, 
padaryti per vieną naktį? 

— Tu nežinai šio zunaro vertės! — atsakė mergina. — Verčiau 
eik į prekyvietę ir duok jį tarpininkui, o kai jis paskelbs, kad daik- 
tas parduodamas, pamatysi, kokia kaina bus siūloma! 

Nur ad Dinas taip ir padarė — nuėjo į persų turgų ir įdavė 
zunarą tarpininkui, o pats atsisėdo prie vienos krautuvėlės. Ne- 
trukus tarpininkas grįžo ir tarė: 

— Štai imk pinigus, kuriuos gavau už zunarą. Kaina už jį pakilo 
iki dvidešimties dinarų į rankas. 

Nur ad Dinas labai nustebo ir net suvirpėjo iš džiaugsmo, pa- 
ėmė pinigus tikėdamas ir netikėdamas, kad iš tikro gauna tokią 
krūvą pinigų. Su tais pinigais jis tučtuojau nuėjo ir nupirko įvai- 
riaspalvio šilko, kad vergė nupintų daugiau zunarų. 

Grįžęs namo padavė merginai šilko siūlus ir tarė: 

— Pink iš jo zunarus ir išmokyk mane, kad galėčiau drauge 
dirbti. Aš gyvenime dar nesu matęs pelningesnio amato! Prisie- 
kiu Alachu, tai tūkstantį kartų geriau už prekybą! 

Nusijuokė mergina ir tarė: 

— O mano pone Nur ad Dinai, nueik pas savo pažįstamą dažų 
pirklį ir pasiskolink iš jo dar trisdešimt dirhemų, o rytoj parda- 
vęs zunarą atiduosi visą skolą. 

Nur ad Dinas pakilo, nuėjo pas savo draugą, senį dažų pir- 
klį, ir tarė: 

— O dėde, paskolink man dar trisdešimt dirhemų, o rytoj, jei 
panorės didysis Alachas, atiduosiu visus aštuoniasdešimt. 

Senis atsvėrė jam prašomą sumą, ir Nur ad Dinas nuėjęs į tur- 
gų nupirko mėsos, duonos, vaisių ir gėlių, kaip ir vakar, ir par- 

nešė merginai, o ji buvo vardu Mariama. Ji paruošė prašmatnių 
valgių ir sudėjo juos priešais savo poną, paskui atnešė vyno ir 
sėdo valgyti drauge su juo. Kai vynas mušė jiems į galvas, mer- 
gina, gėrėdamasi jo švelnumu ir puikiomis savybėmis, pasakė to- 
kias eiles: 


Paklausiau grakštųjį, kai taurę pakylėjo, 
Kuri jo iškvėpiais lyg muskusu kvepėjo: 


„Tas gėrimas galbūt iš tavo skruostų raudžio?“ 
Atsakė: „Argi kas iš rožių vyną spaudžia?“ 


Ji šnekučiavosi su juo, o jis šnekučiavosi su ja, Mariama ties- 
davo jam taurę ir prašydavo, kad jis pagirdytų ją tuo, nuo ko al- 
savimas tampa malonus, o kai jis liesdavo ją ranka, ji koketiškai 
išsilenkdavo. Apsvaigimas suteikė jai dar daugiau grožio ir žavesio, 
ir Nur ad Dinas pasakė tokias eiles: 


Grakščioji — mėgsta ji išgert ir baplepėti 
Linksmuos namuos, o jis jai bijo įkyrėti 


„Jei bagailėsi man tu vyno, naktį niaurią 
Miegosi vienas“. Ir jis pila pilną taurę. 


Jie smagiai leido laiką, kol galop Nur ad Diną nulenkė miegas. 
Tuomet Mariama tučtuojau atsikėlė ir ėmė pinti zunarą, baigu- 
si nublizgino jį ir suvyniojo į popierių, o paskui nusirengė ir iki 
ryto miegojo šalia savo pono... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai septyniasdešimt šeštoji 
naktis 


Kai atėjo aštuoni šimtai septyniasdešimt šeštoji naktis, Šach- 
razada tęsė: 

Pasakojama, o laimingasai karaliau, kad Mariama nupynusi zu- 
narą miegojo šalia Nur ad Dino iki ryto, ir tarp jų buvo tai, kas 
buvo. Patekėjus saulei Mariama atsikėlė, padavė jam zunarą ir tarė: 

— Nešk jį į turgų ir parduok už tą pačią kainą kaip ir vakar. 

Nur ad Dinas taip ir padarė, o gavęs pinigus pirmiausia nuėjo 
pas dažų pirklį ir atidavė jam aštuoniasdešimt dirhemų, padėkojo 
už malonę ir palinkėjo visa ko geriausia. 

— Vaike mano, tu pardavei vergę? — paklausė senis. 

— Tu nori mano pražūties! Kaip galiu parduoti sielą iš savo 
kūno? — sušuko jaunuolis-ir papasakojo, kaip jie su verge dabar 
gyvena. 

Senis nepaprastai pralinksmėjo ir sušuko: 

— Prisiekiu Alachu, vaike mano, tu mane nudžiuginai! Visuo- 
met sėkmė telydi tave, jei tik leis didysis Alachas! Labai džiau- 
giuosi, kad išsaugojai mano ir savo tėvo draugystę! 

Paskui Nur ad Dinas nuėjo į turgų ir nupirkęs valgymų grį- 
Žo namo. 

Taip jie linksmai ir laimingai gyveno visus metus. Kas nak- 
tį Mariama nupindavo zunarą, o rytą Nur ad Dinas parduodavo 
jį už dvidešimt dinarų, dalį tų pinigų jie išleisdavo maistui, o kitus 
mergina dėjo juodai dienai. 

Po metų ji paprašė: 

— O pone mano Nur ad Dinai, kai parduosi zunarą, nupirk 
man šešių spalvų šilko siūlų, aš sumaniau išsiuvinėti tau skepe- 
taitę, kurią nešiosi ant peties. Tokios skepetaitės neturės nei pirklių, 
nei karalių sūnūs! 

Nur ad Dinas atnešė tai, ko prašė vergė, ir Mariama Dirži- 
ninkė pradėjo siuvinėti. Ji triūsė visą savaitę, bet tik priešokiais, 
atliekamu laiku, nepamiršdama kas dieną nupinti po zunarą ir nu- 
dirbti kitus darbus, ir galop skepetaitė buvo baigta. Nur ad Di- 
nas užsidėjo ją ant peties ir nuėjo į prekyvietę, o visi žmonės — 
pirkliai, tarpininkai ir didžiūnai — sustodavo ja pasigėrėti. 

Atsitiko taip, kad vieną naktį Nur ad Dinas nubudo iš mie- 
go ir rado savo vergę graudžiai verkiančią ir sakančią tokias eiles: 


Greit su mieluoju skirtis man reikės, 
Greit mano karštos ašaros tekės. 


Jau gelia širdį, jau dabar skaudu 
Minėt naktis, kai buvome kartu. 


Greit bavyduoliai žvilgsniais įžūliais 
Žiūrės į mus, mums meilės nealleis. 

Labiausiai nukentėsime nuo jų — 
Nuo biktliežuvių, bavydžių seklių. 


Nur ad Dinas paklausė: 

— Ko tu verki, mieloji Mariama? 

— Mano širdis pajuto išsiskyrimą, štai ir verkiu! — atsakė mer- 
gina. 

— O gražuolių valdove, kas gali mus išskirti, jei tu man mie- 
liausia visame pasaulyje, o ir tu mane myli? — tarė Nur ad Dinas. 

— Aš myliu tave šimtą kartų labiau nei tu mane, bet pasiti- 
kėjimas naktimi atneša liūdesį. Kaip puikiai pasakė poetas: 


Laimingas buvai, kol buvo tau gera gyventi, 
Bėdos nematei, kai kitas dejavo ir kentė. 


Apgautas likai, kai naktys nekėlė tau baimės, 
Juk ir šviesią naktį ne sykį užklumpa nelaimės. 


Žinok, šviesulių daugybė danguj sužėruoja 
Tada tik, kai saulė ir mėnuo mums šviesti nustoja. 


O kiek augalų nudžiūvusių ir tuščiažiedžių, 
Bet akmenį mes, deja, tik į vaismedį sviedžiam. 


Nejau nematai: lavonas paviršiumi blaukia, 
O jūrų gelmėj — brangiausieji perlai išaugę? 


— Jei nenori, kad išsiskirtume, — tarė ji paskui, — saugokis vieno 
franko, be dešinės akies ir šlubuojančio kaire koje (tai senis nu- 
plikusiu veidu ir tankia barzda). Jis ir išskirs mus. Aš mačiau, kad 
jis atėjo į mūsų miestą, ir manau, kad atėjo manęs ieškodamas. 

— Jei tik aš pamatysiu, užmušiu jį vietoje! — sušuko Nur ad 
Dinas. 

— O ne, nežudyk! — sušuko Mariama. — Tik nekalbėk su juo, 
jokiu būdu neparduok jam mano zunaro ir pats nieko iš jo ne- 
pirk! Nesudaryk su juo jokio sandėrio, nesėdėk ir nevaikščiok su 
juo ir niekada nesakyk jam teisybės! Maldauju Alachą, kad ap- 
saugotų mus nuo to žmogaus piktumo ir klastų! 

Rytą Nur ad Dinas paėmė zunarą ir nuėjo į turgų. Jis atsi- 
sėdo ant suolo priešais vieną krautuvėlę ir ėmė šnekučiuotis su 

pirklių sūnumis, o paskui užpuolė jį snaudulys, ir jis užsimerkė. 
Jam bemiegant ėjo pro šalį tasai frankas, o su juo dar septyni, 
ir pamatė miegantį Nur ad Diną, užsidengusį veidą skepetaite, ku- 
rios vieną kampą jis laikė suspaudęs rankoje. Frankas atsisėdo šalia 
ir paėmęs kitą skepetaitės kampą ėmė žiūrinėti jį ir vartyti. Pa- 
jutęs tai Nur ad Dinas atsimerkė ir pamatė, kad frankas, kurį buvo 
nupasakojusi jam Mariama, sėdi šalia jo. Jaunuolis baisiai suriko 
ant jo, ir frankas paklausė: 

— Ko gi tu ant mūsų šauki? Bene mes ką nors pavogėm iš 
tavęs? 

— Prisiekiu Alachu, prakeiktasai, jei tu pavogtum iš manęs nors 
menką niekelį, aš nuvesčiau tave pas valį! — sušuko Nur ad Dinas. 

"Tuomet frankas tarė: 

— O musulmone, vardan tavo tikėjimo ir to, ką tu išpažįsti, 
pasakyk man, iš kur gavai šią skepetaitę? 

— Ją išsiuvinėjo mano motina, — atsakė Nur ad Dinas. 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai septyniasdešimt septintoji 
naktis 


Kai atėjo aštuoni šimtai septyniasdešimt septintoji naktis, Šach- 
razada tęsė: 

Pasakojama, o laimingasai karaliau, kad į franko klausimą, iš 
kur gavęs tą skepetaitę, Nur ad Dinas atsakė: 

— Ją išsiuvinėjo mano motina savo rankomis. 

— Parduok ją man, aš gerai sumokėsiu, — paprašė frankas. 

— Prisiekiu Alachu, prakeiktasai, — sušuko Nur ad Dinas, — 
aš neparduosiu jos nei tau, nei kam nors kitam! 

— Aš tau tučtuojau sumoku penkis šimtus dinarų, o toji, kuri 
ją išsiuvinėjo, padarys tau kitą, dar puikesnę! — pasakė frankas. 

— Niekuomet neparduosiu tos skepetaitės, nes kitos tokios nėra 
visame mieste! — atkirto Nur ad Dinas. 

— Ir už šešis šimtus aukso dinarų neparduosi man jos? — ne- 
atstojo frankas. 

Jis vis kėlė kainą, kol toji pasiekė devynis šimtus dinarų, bet 
Nur ad Dinas nė girdėti nenorėjo apie pardavimą. O frankas vis 
prašė, įkalbinėjo ir gundė pinigais, galop pasiūlė tūkstantį dina- 
rų, ir vienas iš buvusių ten pirklių tarė: 

— Mes pardavėm tau skepetaitę, duokš pinigus! 

Nur ad Dinas sušuko: 

— Bet aš nesiruošiu jos parduoti, prisiekiu Alachu! 

— Žinok, vaike mano, — tarė vienas pirklys, — kad ši skepetaitė 
kainuoja šimtą dinarų, ir tai dar reikėtų gerokai paieškoti jai pir- 
kėjo, o šis frankas duoda tau tūkstantį grynais, tad tavo pelnas — 
devyni šimtai dinarų. Negi tikiesi gauti daugiau? Nebūk paikas, 
parduok skepetaitę už tūkstantį dinarų ir pasakyk tai, kuri ją iš- 
siuvinėjo, kad išsiuvinėtų tau kitą. 

Nur ad Dinui pasidarė gėda prieštarauti vyresniems pirkliams, 
ir jis pardavė skepetaitę, o frankas tučtuojau atskaičiavo jam tūks- 
tantį dinarų. Nur ad Dinas atsistojo eiti namo, norėdamas papa- 
sakoti Mariamai, kaip jam buvo su franku, bet tasai tarė pirkliams: 

— Sulaikykite jį, nes ir jūs, ir jis šiandien esate mano svečiai. 
Turiu statinaitę rumiško vyno, riebų avinuką, šviežių ir džiovin- 
tų vaisių — eime, pasilinksminsime. 

— O Nur ad Dinai, — ėmė įkalbinėti jį pirkliai, — mes nori- 
me, kad šįvakar tu būtum kartu su mumis, padarytk mums tą ma- 
lonę. Mes ir tu — šio franko svečiai, o jis kilnus ir doras žmogus. 

Ir jie ėmė prašyti, grasinti skyrybomis ir maldauti, tiesiog jė- 
ga sulaikė jį, uždarė savo krautuvėles ir nusivedė Nur ad Diną į 
franko namus, į išsmilkytą kvepalais erdvų kambarį su dviem por- 
tikais. Frankas patiesė staltiesę, siuvinėtą neapsakomai išmoningai: 
ant jos buvo pavaizduoti triuškinantysis ir sutriuškintasis, mylintis 
ir mylimasis, klausiantysis ir klausiamasis. Paskui ant tos staltiesės 
jis sustatė puikius porceliano ir krištolo dubenis, pilnus šviežių ir 
džiovintų vaisių, atnešė nuostabaus seno rumiško vyno, liepė pa- 
pjauti riebų avinuką ir užkūręs ugnį ėmė kepti mėsą ir vaišinti pir- 
klius, o pats tik mirksėjo pirkliams, kad tie ragintų Nur ad Diną 
gerti. Ir tas, negalėdamas atsispirti įkalbinėjimams, visai apsvaigo. 

Pamatęs, kad Nur ad Dinas apgirto, frankas prisėdo šalia ir tarė: 

— Labai malonu, kad šį vakarą esi mano svečias, ačiū tau! 

Ir ėmė kalbinti jį ir girti, o paskui paklausė: 

— Ar neparduotum man savo vergės? Prieš metus šiems pir- 
kliams matant pirkai ją už tūkstantį dinarų, o dabar aš tau duodu 
už ją penkis tūkstančius. 

Nur ad Dinas atsisakė, bet frankas jį vis vaišino, vis girdė ir 
gundė pinigais, kol kaina už merginą pakilo iki dešimties tūks- 
tančių, ir apgirtęs Nur ad Dinas pirkliams girdint tarė: 

— Aš pardaviau ją tau, duokš dešimt tūkstančių dinarų! 

Frankas nepaprastai nudžiugo ir pakvietė pirklius būti liudy- 
tojais, kad sandėris įvyko. 

Jie kiaurą naktį puotavo, o paskui frankas šūktelėjo tarnams: 

— Atneškite pinigus! 

Jis atskaičiavo dešimt tūkstančių ir tarė Nur ad Dinui: 

— Štai imk pinigus už vergę, kurią tu, girdint visiems pirkliams, 
pardavei man vakar vakare! 

— O prakeiktasai, — sušuko jaunuolis, — nieko aš tau nepar- 
daviau, tu meluoji, aš neturiu jokių vergių! 

— Tu pardavei man vergę, — tvirtino frankas, — ir šie pirkliai 
gali tai paliudyti. 

Pirkliai vienu balsu tarė: 

— Taip, Nur ad Dinai, tu pardavei jam savo vergę, mes vi- 
si tai girdėjome, už dešimt tūkstančių dinarų. Tad pasiimk pinigus 
ir atiduok jam vergę, Alachas duos tau dar geresnę. Argi tau nėra 
malonu, pirkus ją už tūkstantį ir štai jau pusantrų metų smagi- 
nusis su ja kiek širdis geidžia, uždirbti grynais devynis tūkstan- 
čius? O juk dar kiekvieną dieną ji nupindavo tau zunarą, kurį par- 
duodavai už dvidešimt dinarų. Ir po viso to tu neigi pardavęs ją 
ir manai pelną esant per mažą! Bet negi jis gali būti didesnis? 
O jei tu ir myli merginą, tai juk per tą laiką pasisotinai ja! Tad 
imk pinigus ir nusipirk kitą vergę, puikesnę už aną, arba mes ga- 
lime apvesdinti tave su viena iš mūsų merginų, kuri atsineš dar 
penkis tūkstančius dinarų kraičio ir bus gražesnė už aną vergę! 

Ir pirkliai tol įkalbinėjo Nur ad Diną, kol tas pasiėmė dešimt 
tūkstančių dinarų kaip užmokestį už vergę. Frankas tučtuojau at- 
vedė teisėją, ir tas surašė sutartį, kad Nur ad Dinas parduoda fran- 
kui vergę, vardu Mariama Diržininkė. 

Štai kaip buvo Nur ad Dinui. O jo vergė Mariama visą dieną 
laukė savo pono, paskui visą vakarą iki vidurnakčio, bet jis vis 
negrįžo, ir ji sielvartingai pravirko. Senis dažų pirklys išgirdo ją 
verkiant ir nusiuntė pas ją savo žmoną, o toji nuėjusi paklausė: 

— Ko tu verki, širdele? 

— O motinėle, Nur ad Dinas iki šiol negrįžo, ir aš bijau, kad 
kas nors apgaule bus nupirkęs mane iš jo, štai ko verkiu... 

Tuo tarpu išaušo rytas, ir Šachrazada nutraukė pasakojimą. 

Aštuoni šimtai septyniasdešimt aštuntoji 
naktis 


Kai atėjo aštuoni šimtai septyniasdešimt aštuntoji naktis, Šach- 
razada tęsė: 

Pasakojama, o laimingasai karaliau, kad Mariama pasakė dažų 
pirklio žmonai: 

— Bijau, kad kas nors apgaule bus nupirkęs mane iš jo, štai 
ko verkiu! 

— Na ką tu, — tarė dažų pirklio pati, — tegu jam siūlo pil- 
ną šitą kambarį aukso, jis tavęs neparduos! Aš juk žinau, kaip karš- 
tai jis tave myli! Tačiau gal pas jį atėjo pirkliai iš Kairo, siųsti 
jo tėvo, ir jis suruošė puotą ten, kur jie gyvena, juk čia ankšta 
ir nepakankamai prabangu. O gal nenorėdamas, kad jie sužinotų 
apie tave, liko pas juos nakvoti. Maža kas galėjo sulaikyti jį šią 
naktį toli nuo namų! Jei panorės didysis Alachas, ryt iš pat ry- 
to jis pareis sveikas gyvas, tad nesikankink ir neraudok be rei- 
kalo. O aš šią naktį pabūsiu pas tave, pasikalbėsim, kad tu pra- 
siblaškytum, kol grįš tavo ponas. 

Jos šnekučiavosi kiaurą naktį, o išaušus rytui Mariama pamatė, 
kad jos ponas Nur ad Dinas įsuko į kiemą, o jam iš paskos ei- 
na tasai frankas, apsuptas pirklių. Pamačius juos, Mariamai pa- 
kirto kojas, jos veidas pagelto, visa ėmė drebėti tarytum laivas at- 
viroje jūroje nuo smarkaus vėjo. Pamačiusi tai, dažų pirklio žmona 
paklausė: 

— O Mariama, kas nutiko, kodėl tavo veidas pagelto? 

— Prisiekiu Alachu, mano širdis jaučia išsiskyrimą! 

Ir ji ėmė aimanuoti, sunkiai dūsauti ir pasakė tokias eiles: 


Nelauk skaudaus išsiskyrimo — 
Gėla į širdį pasibels. 


Žinok, išsiskiriant net saulė 


Saulėlydy liūdnai pagels. 


Tačiau ir vėl jums susitikus 
Saulėteky ji prisikels. 


Paskui Mariama garsiai pravirko, nes įsitikino, kad turės skirtis 
su mylimuoju, ir dažų pirklio žmonai tarė: 

— O ponia, ar nesakiau tau, kad Nur ad Diną apgaule pri- 
vertė parduoti mane? Aš neabejoju, kad šią naktį jis pardavė mane 
tam frankui, nors buvau jį įspėjusi. Bet likimas stipresnis už at- 
sargumą, ir dabar tu matai, kad aš buvau teisi! 

Joms taip besikalbant, įėjo Nur ad Dinas, ir Mariama pamatė, 
kad jo veido spalva pasikeitusi, pakinkliai dreba, veide atsispin- 
di sielvartas ir atgaila. Ji paklausė: 

— Pone mano Nur ad Dinai, tu bene pardavei mane? 

Jis garsiai pravirko ir sunkiai atsidusęs pasakė tokias eiles: 


Toksai jau likimas — jo būgštaut neverta 
Tu klysti, o jis nesuklysta kas kartą. 


Kai Viešpats banūsta tam bausmę paskirti, 
Kurs mąsto protingai ir mato, ir girdi, — 


Apakinti jį ir abkurtinti gali, 
Ir protą išrauti tarytum blaukelį. 


Bet bausmę įvykdęs grąžina jam protą, 
Kad viską atmintų, kad saiką žinotų. 


Neklauski, kodėl tau toksai brakeikimas, — 
Įvyksta tik tai, ką mums lemia likimas. 


Paskui Nur ad Dinas ėmė prašyti atleidimo ir tarė: 

— Prisiekiu Alachu, Mariama, taip buvo lemta iš aukščiau, kad 
žmonės gudrumu išplėštų tave iš mano rankų. Tačiau tasai, ku- 
ris lėmė išsiskyrimą, gal lems ir susitikimą. 

— Aš įspėjau tave, nes nujaučiau, kad taip gali būti, — tarė mer- 
gina, prisiglaudė jam prie krūtinės, pabučiavo ir pasakė tokias eiles: 


Prisiekiu, draugystės tavos nebamiršiu, 
Tegu nuo aistros ir nuo ilgesio mirsiu. 


Kas dieną, kas naktį verkiu nusiminus, 
Kaip verkia baukštelė smėlėtuos krūmynuos. 


Tau dingus, gyvenimas mano paliego, 
Kai nėr čia tavęs, nebelaukiu aš nieko. 

Staiga į kambarį įėjo tasai frankas ir norėjo pabučiuoti Sit Ma- 
riamai rankas, bet toji kirto jam per veidą ir sušuko: 

— Pasitrauk, prakeiktasai! Tu šitiek laiko sekiojai man iš paskos, 
kol galų gale apgavai mano poną! Žinok, prakeiktasai, kad jei pa- 
norės didysis Alachas, viskas baigsis gerai! 

Nusijuokė frankas išgirdęs tuos žodžius, o nustebintas merginos 
poelgio atsiprašė jos ir tarė: 

— O mano ponia Mariama, kurgi mano kaltė? Juk tai tavo po- 
nas Nur ad Dinas pardavė tave ir prisiekiu Mesiju, jei jis tave my- 
lėtų, nė už ką nebūtų pardavęs. Jis jau nebenori tavęs, tik todėl 
ir pardavė, kaip yra pasakęs vienas poetas: 


Tas, kurs nusibodo, tegu iškeliauja! 
Nenoriu, kad protą jis drumstų iš naujo. 


Ne taib dar man ankšta pasauly, tikėki, 
Kad geisčiau aš to, kurs manęs nebesiekia. 


Šitoji vergė buvo Afrandžos“ karaliaus duktė (Afrandža — pla- 
čiai išsidriekęs miestas, kuriame klesti daugybė amatų, kur auga 
visokiausi augalai ir pilna retenybių, ir jis panašus į al Kustan- 
tyniją), o priežastis, dėl kurios ji iškeliavo iš tėvo miesto, buvo 
nepaprasta, ir mes papasakosim jos istoriją neskubėdami ir iš eilės, 
kad visi besiklausantys pasidžiaugtų ir pasigėrėtų... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai septyniasdešimt devintoji 
naktis 


Kai atėjo aštuoni šimtai septyniasdešimt devintoji naktis, Šach- 
razada tęsė: 

Pasakojama, o laimingasai karaliau, kad Mariama paliko savo 
tėvą ir motiną dėl nepaprasto, nuostabaus dalyko. Štai jo istorija. 

Mariama augo pas tėvus mylima ir lepinama, ji išmoko graž- 
bylystės meno, rašyti ir skaičiuoti, jodinėti ir kautis, išmoko dau- 
gybės amatų, pavyzdžiui, siuvinėti, siūti, austi, pinti zunarus, apsiūti 

“Afrandža čia yra vadinama Prancūzija. Afrandžos 


karaliaus miestas — turbūt vienas pietų Prancūzijos uostų, 
veikiausiai Marselis. 

galionais, auksinti sidabrą ir sidabruoti auksą. Žodžiu, nebuvo ša- 
lyje merginos, kuri išmanytų tiek daug ir taip puikiai kaip ji. Ir 
dar Alachas — didis jis! — apdovanojo ją tokiu grožiu, žavesiu, 
grakštumu ir tobulumu, kad lygios jai niekur nebuvo. Jai piršo- 
si salų valdovai, bet tėvas visiems atsakė, nes didžiai mylėjo savo 
dukterį ir nenorėjo su ja skirtis. Sūnų jis turėjo daug, o dukterį 
tik vieną ir mylėjo ją labiau už kitus vaikus. 

Vieną sykį karalaitė sunkiai susirgo, mirtis jau žvelgė jai į akis, 
ir ji davė įžadą — jei pasveiksianti, aplankysianti tokį ir tokį vie- 
nuolyną, kuris yra tokioje ir tokioje saloje. O tasai vienuolynas 
buvo laikomas stebuklingu, jam buvo aukojamos didelės aukos 
ir dovanos, žmonės keliaudavo ten pasisemti ramybės ir palaimos. 
Kai pasveiko, Mariama pradėjo ruoštis į kelionę — vykdyti duotąjį 
įžadą. Drauge su ja susiruošė plaukti kelios didžiūnų dukterys, ir 
karalius pasiuntė su jomis patricijus — kad gintų jas ir saugotų, 
kad patarnautų joms. 

Kai laivas su Mariama priartėjo prie salos, staiga lyg iš gel- 
mių išniro musulmonų laivas, kovojantis už Alachą, ir užgrobė 
frankus — merginas, patricijus, pinigus, retenybes ir visa kita, — 
o paskui grobį musulmonai pardavė Kairavano mieste. Mariamą 
nupirko vienas persas, garsus ir turtingas pirklys, bet tas persas 
nepajėgė mylėtis, jo gėda neapsinuogindavo prieš moterį, ir Ma- 
riama buvo paskirta tarnauti jam. Sykį tas persas taip sunkiai su- 
sirgo, kad jau manė mirsiąs, ir gulėjo patale kelis mėnesius, o Ma- 
riama labai rūpestingai ir atsidėjusi jį slaugė, kol tas pasveiko. Už 
rūpestį, pastangas ir gerą širdį persas nusprendė apdovanoti ją ir 
paklausė: 

— Prašyk manęs, ko tik nori! 

— O pone, — kreipėsi Mariama, — aš noriu tik vieno dalyko: 
kad tu parduotum mane tik tam, kam aš panorėsiu! 

— Gerai, taip ir bus, — pažadėjo persas, — parduosiu tave tik 
tam, kam tu pati panorėsi! 

Paskui persas pasiūlė jai tapti musulmone, ir ji sutiko, tada 
jis ėmė mokyti ją islamo įstatymų ir taisyklių — viso to, ką ji pri- 
valėjo žinoti, dar privertė išmokti Koraną ir kai ką iš įstatymda- 
vystės ir pasakojimų apie pranašą. O atkeliavęs į Iskandariją persas 
pardavė ją — tam, kam ji pati panorėjo. Štai kaip ji paliko savo 
tėvynę ir atiteko Aliui Nur ad Dinui. 

Tuo tarpu Afrandžos karalius sužinojęs, kad laivas su jo dukteria 


užgrobtas, vos nenumirė iš sielvarto ir paleido vytis laivus, pilnus 

patricijų ir karžygių, bet jie grįžo tuščiomis. Tuomet karalius į mu- 
sulmonų žemes pasiuntė tą vienaakį šlubį, savo protingiausią vizirį, 
gudrų iš išmanų žmogų. Karalius liepė jam surasti Mariamą ir iš- 
pirkti ją, tegu ir reikėtų sumokėti visą laivą, prikrautą aukso. Ta- 
sai prakeiktasai, vykdydamas karaliaus įsakymą, apkeliavo visas salas 
ir visus miestus, bet jos pėdsakų neaptiko, kol neatvyko į Iskan- 
dariją. Čia jis sužinojo, kad Mariamą nupirko Alis Nur ad Dinas, 
ir sugalvojo gudrybę, ir įvyko tai, ką mes jau žinom. 

Mariama, atsidūrusi savo tėvo vizirio rankose, visą laiką verkė 
ir aimanavo, ir frankas tarė: 

— Mano ponia Mariama, nusišluostyk ašaras ir nustok sielvar- 
tavusi, mes tuoj išplauksim į tėvynę, kur tu užimsi savo vietą ir 
visi tau tarnaus. Gana tų pažeminimų svetimuose kraštuose, daug 
kentėjai tu, nemažai vargų patyriau ir aš — pusantrų metų keliauju 
tavęs ieškodamas, nes tavo tėvas liepė išpirkti tave iš vergijos, nors 
tektų sumokėti pilną laivą aukso. 

Ir jis ėmė bučiuoti jai rankas ir kojas, o ji vis labiau niršo ir 
kartojo: 

— O prakeiktasai, teneišpildo didysis Alachas tavo norų! 

Paskui tarnai atvedė mulą su siuvinėtu balnu, pasodino Ma- 
riamą, iškėlė jai virš galvos baldakimą ant aukso ir sidabro stulpų, 
apsupo merginą iš visų pusių ir nujojo tiesiai prie Jūrų vartų. Pa- 
sodinę į valtelę, nuplukdė prie didelio laivo, įkėlė ją, tada vizi- 
ris sušuko jūreiviams: 

— Kelkite bures! 

Burės tučtuojau buvo pakeltos, suplevėsavo vėliavos, paniro 
vandenin irklai, ir laivas nuplaukė. O Mariama visą laiką stovėjo 
žiūrėdama Iskandarijos pusėn, kol miestas išnyko iš akių, ir pa- 
tyliukais verkė... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai aštuoniasdešimtoji naktis 


Kai atėjo aštuoni šimtai aštuoniasdešimtoji naktis, Šachraza- 
da tęsė: | | 

Pasakojama, o laimingasai karaliau, kad Afrandžos vizirio laivas 
pakėlė bures ir nuplaukė, ir nusivežė Mariamą Diržininkę į tė- 
vynę, o ši žūrėjo į nykstančią tolumoje Iskandariją, paskui pra- 
virko ir pasakė tokias eiles: 


Gimtine, ar aš pamatysiu tave dar? 
Visai nežinau, ką Alachas man žada. 


Išskyręs mus laivas tolyn mane veža 
Ir akys karščiuoja, kai ašaros laša. 


Nebėr šalia mielo, kurio taip ilgėjaus, 
Kurio paramos ir baguodos tikėjaus. 


Tau bavedu, Viešpatie, saugot jo būtį, 
Nes tas, ką tu saugai, negali bražūti 


Kiekvienąsyk, prisiminusi Nur ad Diną, ji pravirkdavo, o pas- 
kui priėjo patricijai, norėdami ją nuraminti, ėmė kalbinti ir links- 
minti, bet ji nė negirdėjo jų žodžių, ją šaukė atgal meilė ir aist- 
ra. Ji pravirko, suaimanavo, ėmė skųstis ir pasakė tokias eiles: 


Manoji aistra su tavim vis dar šneka, 
Kad myliu tave iki šiolei, ji sako. 


Žarijos aistros mano kepenis žeidžia, 
Vienatvė širdies iš nagų nepaleidžia. 


Kiek laiko reikės dar man slėpt savo aistrą, 
Kai ašaros plūsta ir smegenys kaista? 


Per visą kelionę Mariama taip ir nenurimo, tik verkė raudojo, 
anaiptol nesidžiaugdama išsilaisvinusi iš vergijos. Šiai kaip buvo 
jai ir vienaakiui šlubiui viziriui. 

Tuo tarpu Ali Nur ad Dinas iš Kairo, pirklio Tadž ad Dino 
sūnus, netekęs Mariamos ėmė sielvartauti, pasaulis tapo jam ankš- 
tas, niekur negalėjo rasti ramybės. Jis nuėjo į kambarį, kuriame 
gyveno su Mariama, pamatė lovą, kur jie miegodavo, pamatė jos 
drabužius, prisiglaudė juos prie krūtinės ir graudžiai pravirkęs pa- 
sakė tokias eiles: 


Ar grįš bo vienatvės mūs meilė karšta, 
Ar mieląją dar pamatysiu kada? 


349 


880 naktis 


Dabar aš toks vienas, toli braeitis. 
Ar plaks vėl šalia mylimosios širdis ? 


Ar vėlei Alachas sujungs mus čionai? 
Ar atmena manąją meilę jinai? 


Telieka jos meilė, kvailai prarasta, 
Ir briesaika mano telieka tvirta! 


Be jos lyg lavonas esu aš išties. 
Bet argi ji geidžia manos bražūties ? 


O! Vargas jei džiaugias kiti, kai liūdžiu! 
Pribaigs mane jungas nelaimių didžių. 


Praėjo tas laikas, kai buvom šalia. 
Ar bus balanki mano širdžiai dalia? 


Širdie nuskaustoji, smarkiau dar kentėk, 
Akie išverktoji, vėl ašaras liek. 


Toli ji, išseko kantrybė širdy, 
Bičiulių nedaug, o nelaimė didi 


Valdovą basaulių visų aš prašau, 
Kad mylimą man sugrąžintų greičiau. 


Paskui jis dar garsiau pravirko, apsidairė po kambarį, pažvelgė 
į visus keturis jo kampus ir pasakė tokias eiles: 


Išvydęs pėdsakus mielųjų ilgiuosi ir liūdžiu, 
Jų tėviškėje nepritrūksta man ašarų graudžių. 


Prašau aš tą, kuris man lėmė vienam klajot keliais, 
Kad leistų man bent vieną sykį dar susitikt su jais. 


Tada Nur ad Dinas užrakino duris, nubėgo prie jūros ir ėmė 
dairytis laivo, kuris išvežė jo Mariamą. Jis pravirko, sudejavo ir 
pasakė tokias eiles: 

Laiminga būk! Aš be tavęs toks vienas, 
Bet nesvarbu, kad mus jau skiria dienos, — 


Kas valandą, kas mirksnį aš ilgiuosi, 
Nelyg ištroškęs prie vandens lenkiuosi. 


Grįžti į mano širdį, žvilgsnį, klausą 
Saldesnė ir už medų, už saldžiausią. 


Regiu nutolstant tavo karavaną 
Ir laivą, kurs tave tolyn gabena. 


Suaimanavo Nur ad Dinas, sudejavo ir liedamas ašaras sušuko: 

— O Mariama, manoji Mariama, ar susitiksime dar kada — 
nors sapne, nors svajonėse? 

O paskui jis pasakė tokias eiles: 


Ar dar išvysiu tavo žvilgsnį šviesų, 
Ar tavo balsą dar šalia girdėsiu? 


Ar grįšim į tą namą, kur mylėjom, 
Ar išsipildys tai, ko Ltaib norėjom? 


Kauleliams mano neštuvus atneški, 
Kur būsi - juos šalia savęs užkaski. 


Turėčiau aš dvi širdis - man pakaktų 
Vienos, o ta, kur myli, tesudegtų. 


Prašau Alachą tik vienos malonės — 
Kad man alleistum tu, atleistų žmonės. 


Taip jam beverkiant ir bešaukiant savąją Mariamą, išlipo iš 
valties kažkoks senis, priėjo prie jo, o pamatęs Nur ad Diną ver- 
kiantį pasakė tokius dvieilius: 


Gražioji Mariama, sugrįžki — akys mano 
Lyg debesys, kai karčios jų ašaros sruvena. 


351 


880 naktis 


Pikčiausi mano priešai patvirtintų tau šiandien 
Mielai, kad mano akys čia ašarose skendi. 


Paskui senis tarė: 

— Vaike mano, tu, regis, raudi tos vergės, kurią vakar išsivežė 
frankas? 

Išgirdęs tuos žodžius, Nur ad Dinas krito nualpęs ir išgulė- 
jo be judesio visą valandą, o atsipeikėjęs gailiai pravirko ir pa- 
sakė tokias eiles: 


Ar tikėtis jos artumo po tolybių verta, 
Ar saldžioji mūsų meilė grįš dar vieną kartą? 


Iš tiesų širdy manojoj aistros nenurimsta, 
O biktieji basalūnai šmeižia, kol užkimsta. 


Dieną vaikštau basimelęs, nuo kančių bamėlęs, 
Naktį laukiu — aplankys gal jos šviesus šešėlis ? 


Alachu galiu prisiekti, nepamiršiu meilės! 
Ir tegu ilgaliežuviai savo žodžių gailis! 


Rankos jos be galo švelnios, josios šonai grakštūs, 
Jos akių paleistos strėlės gelia tarsi rakštys. 


Lieknas jos liemuo it gluosnis, vėjo palytėtas, 
Netgi šviesią saulę temdo grožis neregėtas. 


Jei Alacho nebijočiau (jam šlovė didžiausia!) 
Savo mylimai sakyčiau: „Tu man šlovingiausia!“ 


Senis įdėmiai pažvelgė į Nur ad Diną ir pamatė, kad jis gražus, 
dailaus sudėjimo, turi puikią iškalbą ir subtilų skonį, ir jam pa- 
gailo jaunuolio. O tasai senis buvo kapitonas, kurio laivas buvo 
susiruošęs plaukti į Mariamos miestą ir vežė šimtą musulmonų pir- 
klių. Jis tarė Nur ad Dinui: 

— Suimk save į rankas! Jei panorės didysis Alachas — garbė 
jam ir šlovė! — aš nuvešiu tave pas ją... 

Tuo tarpu išaušo rytas, ir Šachrazada nutraukė pasakojimą. 

Aštuoni šimtai aštuoniasdešimt pirmoji 
naktis 


Kai atėjo aštuoni šimtai aštuoniasdešimt pirmoji naktis, Šach- 
razada tęsė: 

Pasakojama, o laimingasai karaliau, kad senis kapitonas tarė 
Nur ad Dinui: 

— Aš nuvešiu tave pas ją, jei leis didysis Alachas! 

— Kada išplaukia tavo laivas? — paklausė Nur ad Dinas. 

— Po trijų dienų, — atsakė kapitonas. 

Išgirdęs šiuos žodžius, Nur ad Dinas labai nudžiugo, padėkojo 
jam už malonę, o paskui prisiminė meilės kupinas dienas, pra- 
leistas su savo verge, kuriai nėra lygių, ir pravirkęs pasakė tokias 
eiles: 


Ar sujungs kada vėl mudu Viešpats gailestingas, 
Ar pasiekęs mielą tikslą būsiu aš laimingas? 


Ar lemtis nepagailės man tavojo artumo, 
Kad mylėčiau užsimerkęs iš baisaus šykštumo? 


Jei parduotų tavo širdį, pirkčiau aš ją mielą, 
Betgi tu jos nebarduosi net už mano sielą. 


Paskui Nur ad Dinas nuskubėjo į turgų ir nusipirko visa, ko 
reikėjo kelionei — maisto ir kitokių atsargų — ir grįžo pas kapi- 
toną. Tas paklausė: 

— Vaike mano, ką čia atsigabenai? 

— Maisto atsargų ir tai, ko gali prireikti kelionėje! — atsakė 
Nur ad Dinas. k 

— Bene susiruošei pasigėrėti Stiebų Kolona ? Kelionė truks 
du mėnesius, jei pūs palankus vėjas ir neužklups audra! 

Paskui senis paėmė iš Nur ad Dino pinigų, nuėjo į turgų ir 
nupirko kiek reikia maisto atsargų ir pripildė statinę gėlo vandens. 
Nur ad Dinas taip ir liko laive, nekantriai laukdamas, kada bus 
galima plaukti, o kai pirkliai sutvarkė savo reikalus krante ir sulipo 
į laivą, kapitonas liepė pakelti bures, ir laivas išplaukė iš uosto. 


*Stiebų Kolona — milžiniška kolona, kurią Aleksandrijoje 
pastatė romėnų prefektas Pompėjus (322 m. e. m.) 
imperatoriaus Diokletiano garbei. 

Penkiasdešimt antrąją kelionės dieną juos užpuolė korsarai, vi- 
siems pastojantys kelią, apiplėšė laivą, paėmė į nelaisvę visus, kas 
ten buvo, ir nugabenę į Afrandžos miestą parodė juos karaliui 
(o Nur ad Dinas buvo tarp belaisvių), o tas liepė juos uždaryti 
į kalėjimą. Jiems beeinant į kalėjimą, atplaukė laivas su karalai- 
te Mariama ir šlubiu viziriu. Tasai, vos išlipęs į krantą, nuskubėjo 
pas karalių ir nudžiugino jį, kad duktė išvaduota iš musulmonų. 
Tai išgirdęs, karalius su gausia palyda nuskubėjo prie jūros pa- 
sitikti dukters. 

Mariama išlipo į krantą, ir tėvas apkabino ją sveikindamas, 
paskui ji sėdo ant žirgo, ir jie nujojo į rūmus. Ten ją pasitiko mo- 
tina, pasveikino ją laimingai sugrįžus, pasiteiravo, kaip ji laiko- 
si, ar tebėra mergelė, o gal jau pažinusi vyrą ir tapusi moterimi. 
Mariama atsakė: 

— O motinėle, juk musulmonų kraštuose žmogus parduoda- 
mas iš vienų rankų į kitas, vienas pirklys parduoda kitam, tai kaip 
galima likti nekalta mergele! Nupirkęs mane pirklys grasino man 
ir privertęs sugulti atėmė man nekaltybę, paskui pardavė mane 
kitam, o tas trečiam. 

Apsiniaukė motinos veidas išgirdus tokius dalykus, paskui duk- 
tė papasakojo apie tai tėvui, ir jam tai pasirodė baisi skriauda. 
Jis pasitarė su karalystės didžiūnais, ir vienas jų pasiūlė: 

— O karaliau, ji susitepė pas musulmonus ir apsivalys tik tuo- 
met, kai nukirsdinsi galvas šimtui musulmonų. 

"Tuomet karalius liepė atvesti iš kalėjimo tuos pirklius, o tarp 
jų buvo ir Nur ad Dinas, ir nukirsti jiems galvas. Pirmasis kri- 
to laivo kapitonas, paskui vienas po kito buvo nukirsdinti visi pir- 
kliai, liko vienas Nur ad Dinas. Tada budelis nuplėšė jo drabužio 
skverną, užrišo jam akis ir jau užsimojo kardu, tik staiga priėjo 
prie „karaliaus viena senė ir tarė: 

— O valdove, tu davei įžadą kiekvienai bažnyčiai duoti po pen- 
kis belaisvius musulmonus patarnauti ten, jei Dievas sugrąžins tau 
dukterį. Dabar tavo duktė Sit Mariama grįžo sveika ir gyva, tad 
išpildyk savo įžadą. 

— O motinėle, prisiekiu Mesiju ir tikruoju tikėjimu, — atsakė 
karalius, — iš belaisvių liko šis vienintelis, kurį irgi jau ruošiasi 
nukirsdinti. Imk jį, jis tau padės tvarkyti bažnyčią, o kai vėl pa- 
imsime į nelaisvę musulmonų, aš atsiųsiu tau dar keturis. Jei bū- 
tum atėjusi kiek anksčiau, būtum dabar gavusi, ko prašai. 

Senė padėkojo karaliui už malonę, priėjo prie Nur ad Dino, 
nusivedė jį nuo kraujo kilimėlio ir pažvelgusi pamatė, kad tai švel- 
nus, grakštus, skaistaus veido jaunuolis. Nusivedusi jį bažnyčion 
senė tarė: 

— Vaike mano, nusirenk rūbus, tinkančius tik patarnauti sul- 
tonui! — Ir padavė jam juodą vilnonį kaftaną, juodą vilnonę skarą 
apsirišti galvą vietoj turbano ir platų diržą. 

Paskui ji liepė patarnauti bažnyčioje, ir Nur ad Dinas klusniai 
darė viską, ką lieptas. Praėjus septynioms dienoms, senė tarė jam: 

— O musulmone, apsivilk savo šilko rūbus, paimk štai dešimt 
dirhemų ir tučtuojau eik iš čia. Šiandien tu laisvas visą dieną ir 
nebandyk grįžti anksčiau, nei nusileis saulė! 

— Kas nutiko, motinėle? — paklausė jis. 

— Žinok, kad į bažnyčią ruošiasi ateiti karaliaus duktė Sit Ma- 
riama pasimelsti, padėkoti Viešpačiui už tai, kad ištrūko iš mu- 
sulmonų rankų, išpildyti Mesijui duotus įžadus. Su ja ateis keturi 
šimtai merginų, tobulai gražių ir puikių, tarp jų — vizirių, emy- 
rų ir didžiūnų dukterys. Jos gali pasirodyti kiekvieną minutę, ir 
jei pamatys tave čia, be jokios abejonės, sukapos kardais! 

Nur ad Dinas apsivilko šilko rūbus, paėmė dešimt dirhemų 
ir ėmė vaikštinėti po miestą, apžiūrinėdamas visus vartus ir ke- 
lius... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai aštuoniasdešimt antroji 
naktis 


Kai atėjo aštuoni šimtai aštuoniasdešimt antroji naktis, Šach- 
razada tęsė: 

Pasakojama, o laimingasai karaliau, kad Nur ad Dinas apsivilko 
šilko rūbus, paėmė iš senutės dešimt dirhemų ir išėjo pasivaikščioti 
po miestą. Jis apžiūrėjo visus vartus ir visus kelius, o paskui pa- 
matė, kad Sit Mariama Diržininkė, Afrandžos karaliaus duktė, priėjo 
prie bažnyčios, o su ja buvo keturi šimtai aukštakrūčių mergelių, 
tarp jų ir šlubio vizirio duktė, emyrų ir didžiūnų dukterys. 

Mariama tarp jų žengė lyg mėnuo tarp žvaigždžių, ir kai Nur 
ad Dinas ją pamatė, nebegalėjo susivaldyti ir iš širdies gilumos 
sušuko: 

— Mariama, o Mariama! 

Vos merginos išgirdo jo šūksnį, išsitraukė kardus ir kaip žaibas 
puolė prie jo norėdamos sukapoti. Mariama irgi atsisuko ir vos 
užmetusi akį pažino Nur ad Diną, o tuomet merginoms tarė: 

— Palikite tą jaunuolį ramybėje, juk iš jo veido matyti, kad 
tai apsėstasis! 

Išgirdęs tuos žodžius, Nur ad Dinas nusitraukė turbaną, išvertė 
akis, sumosavo rankomis, persuko kojas ir ėmė leisti putas pro 
lūpų kampučius. Sit Mariama vėl prabilo: 

— Aš gi sakiau, kad tai apsėstasis! Atveskite jį prie manęs, o 
paskui pasitraukite, noriu pasikalbėti su juo. Aš moku arabiškai, 
tad pažiūrėsiu, gal būtų galima jį pagydyti. 

Merginos pakėlė Nur ad Diną ir atnešė jį prie karalaitės, o 
kai jos pasitraukė į šalį, Mariama paklausė: 

— Ar dėl manęs, rizikuodamas savo gyvybe, tu atvykai čia ir 
apsimetei apsėstuoju? 

— O ponia, argi negirdėjai, kad poetas yra pasakęs: 


Pasakė man: „Dėl meilės tu kraustaisi iš broto“. 
Tariau: „Tiktai bepročiams būtis saldi atrodo!“ 


Nelieskite bepročio, grąžinkitę jos veidą, 
Kuris iš broto veda ir kliedesį vėl sklaido. 


— Prisiekiu Alachu, Nur ad Dinai, — atsakė Mariama, — tu 
prisišauksi bėdą ant savo galvos! Juk aš buvau tave įspėjusi, kad 
mums gresia išsiskyrimas, ir ne sapnas ar nuojauta man tai pa- 
sakė, o akivaizdūs dalykai. Aš pamačiau šlubį vizirį ir supratau, 
kad jis atvyko manęs ieškoti. Bet tu nepaklausei, nesugebėjai ma- 
nęs išsaugoti! 

— O Mariama, ir protingiausias žmogus gali suklysti! — sušuko 
Nur ad Dinas ir apsipylęs ašaromis pasakė tokias eiles: 


Atleiski tam, kuris suklubęs keltis geidžia, — 
Net vergui brakilnus valdovas juk atleidžia. 


Ir jei biktadarys kaltes patsai suprato, 
Nieks nekankina jo ant kuolo ar ant rato. 


Aš prisipažinau kaltes prieš Visagalį, 
Kodėl kilni širdis atleisti man negali? 

Jie ėmė priekaištauti vienas kitam, bet perpasakoti tai pernelyg 
ilga, ėmė pasakoti, kas jiem nutiko išsiskyrus, sakyti eiles, o ašaros 
upeliais tekėjo jų skruostais. Abu skundėsi, kokias meilės ir aistros 
kančias turėjo iškęsti, kol visai neteko jėgų, o diena ėmė krypti 
vakarop. Sit Mariama buvo apsivilkusi žalio šilko suknele, siuvinėta 
raudonuoju auksu, puošta perlais ir brangiaisiais akmenimis, ir toji 
suknelė dar paryškino jos grožį ir žavesį, kaip puikiai yra pasa- 
kęs poetas: 


Į mano namus ji atėjo žaliai absirengus, 
Jos sąsagos atsegtos, blaukai balaidi - tarsi bangos. 


„Tai kuo gi vardu tu?“ — paklausiau. Ji kaklą apvijo: 
„Aš ta, kuri mylinčių širdis bridegins žarijom. 


Aš - auksas, aš - baltas sidabras: neliaunu žėruoti, 
Kiekvieną belaisvį išbirkus galiu išvaduoti “. 


Pradėjau jai guostis, nelaimių dienas prisiminti. 
O ji: „Nežinai, kad tu uolą bandai sugraudinti?“ 


„Tegu tavo siela uola, — atsakiau prie jos lūpų, - 
Alachui įsakius, vanduo iš uolos juk bapliupo“. 


Kai visai sutemo, Sit Mariama paklausė merginas: 

— Ar vartai užrakinti? 

— Taip, — atsakė tos. 

"Tuomet Sit Mariama nuvedė merginas į tokią vietą, kuri va- 
dinasi ponios Mariamos, mergelės, šviesos motinos, vieta, nes krikš- 
čionys tvirtina, kad ten plevena jos dvasia ir jos paslaptis. Mer- 
ginos ėmė melstis, o kai baigė, Sit Mariama tarė joms: 

— Noriu viena pasimelsti bažnyčioje, aš taip šito ilgėjausi gy- 
vendama musulmonų kraštuose, o jūs, jeigu jau pasimeldėt, gul- 
kitės miegoti, kur rasite vietos. 

— Daryk kaip išmanai! — atsakė jai merginos. 

Jos išsivaikščiojo po bažnyčią ir sugulė miegoti, o Mariama, 
niekieno nepastebėta, patyliukais ėmė ieškoti Nur ad Dino, ku- 
ris laukė jos tamsiame kamputy tiesiog spirgėdamas iš nekantrumo. 
Kai ji priėjo, jaunuolis pašoko ant kojų, pabučiavo jai rankas, pas- 
kui abu atsisėdo šalia, o Mariama nusiėmė visus papuošalus, nu- 

sirengė visus rūbus, prisiglaudė šalia ir pasisodino jį ant kelių. Jie 
nesustodami bučiavosi, glamonėjosi ir šūkčiojo: „Ach! Och! Kokia 
trumpa susitikimų naktis ir kokia ilga išsiskyrimų diena!“ Ir sa- 
kė tokius poeto žodžius: 


O švelnusis meilės vaike, suartėjimo naktie, 
Iš visų naktų gražiausių, žavingiausia tu vis tiek, — 


Vakare tu tartum rytas netikėtai nušvinti, 
Rytmečio akims tu ryškų juodą dažą surandi. 


Tu esi šviesiausias sabnas neužmiegančių akių. 
O naktis išsiskyrimo! Kaip ištverti ją sunku! 


Vakaras su rytu keičias šimtą kartų jos languos. 
Ji lyg auksu lietas žiedas — be pradžios ir pabaigos. 


Jos kerams dar nepraėjus, švintanti diena išskirs, 
Prisikėlęs mylimasis vėl tolybėje numirs. 


Ir kai jie patyrė nepaprastą malonumą ir pilnutinį džiaugsmą, 
staiga vienas bažnyčios tarnas ant stogo sudavė į skambalą, kvies- 
damas visus į pamaldas... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai aštuoniasdešimt trečioji 
naktis 


Kai atėjo aštuoni šimtai aštuoniasdešimt trečioji naktis, Šach- 
razada tęsė: 

Pasakojama, o laimingasai karaliau, kad Mariama ir Nur ad 
Dinas patyrė nepaprastą malonumą ir pilnutinį džiaugsmą, o paskui 
staiga nuaidėjo ant bažnyčios stogo skambalas, kviesdamas visus 
į pamaldas. Mariama tučtuojau apsivilko suknelę, užsidėjo papuo- 
šalus, o Nur ad Dinui širdį suspaudė baisus liūdesys, jis pravir- 
ko ir pasakė tokias eiles: 


Jos veido gaivią rožę aš bučiavau be galo 
Ir kandžiojau ją švelniai, kai lupos man apsalo. 

O kai labai laimingi mes tapome abudu, 
Kai seklio piktos akys pavargusios užsnūdo, 


Tai varpininkas skambint bradėjo, aušrai šviečiant, 
Tarytum muedzinas, kuris mus melstis kviečia. 


Gražuolė atsikėlus brie rūbų nuskubėjo, 
Bijodama šnipelio, kuris pernakt budėjo. 


Ji tarė: „O mielasis, o geidžiamas be galo, 
Deja, jau rytas austa, jau jo kakta pabalo“. 


Prisiekiu, jeigu valdžią turėčiau aš šiandieną 
Ir tartumei sultonas galėčiau baust kiekvieną, 


Visas bažnyčias žemėj lig pamatų sugriaučiau 
Ir kunigą kiekvieną be gailesčio bapjaučiau! 


Paskui Sit Mariama priglaudė Nur ad Diną prie krūtinės, pa- 
bučiavo jį ir paklausė: 

— Kiek dienų tu jau gyveni šiame mieste? 

— Septynias, — atsakė jis. 

— Ar vaikštinėjai po miestą, žinai jo visus vartus ir išėjimus? — 
paklausė Mariama. 

— Taip, — tarė jis. 

— O ar žinai, kur bažnyčioje stovi aukų skrynia? — paklau- 
sė mergina. 

— Taip, žinau, — atsakė Nur ad Dinas. 

— Jei visa tai žinai, tai paklausyk, ką tau pasakysiu. Kitą naktį, 
kai praeis jos trečdalis, eik tiesiai prie aukų skrynios ir paimk 
iš ten ką nori ir kiek nori, paskui atsidaryk bažnyčios vartus, 
tuos, kurie veda prie jūros, ir ten pamatysi nedidelį laivą, o ja- 
me — dešimt jūreivių. Kapitonas pamatęs tave išties ranką ir pa- 
dės įlipti laivan. Sėdėk ten ir lauk, kol aš ateisiu, tik jokiu būdu 
neužmik, antraip paskui neapsakomai gailėsies, bet jau bus per 
vėlu! 

Sit Mariama atsisveikino su Nur ad Dinu ir pažadino merginas, 
o priėjusi prie bažnyčios vartų pasibeldė, ir senė jas išleido. Tarnai 
ir patricijai jau laukė jų, pasodino Mariamą ant keršo mulo, jai 
virš galvos iškėlė baldakimą ir paėmę mulą už pavadžio nuvedė 

į rūmus; iš paskos ėjo merginos, o šalia — sargai su apnuogin- 
tais kardais. 

Štai kaip buvo Mariamai Diržininkei. O Nur ad Dinas lindėjo 
už užuolaidos, kur jie slėpėsi su Mariama, o kai įdienojus atsi- 
darė bažnyčios vartai ir suėjo žmonės, jis įsimaišė į minią, pas- 
kui nuėjo pas senę, bažnyčios prižiūrėtoją. 

— Kur šią naktį nakvojai? — paklausė ji. 

— Mieste, kaip tu man liepei! — atsakė Nur ad Dinas. 

— Teisingai padarei, nes jei karalaitė būtų pamačiusi tave baž- 
nyčioje, būtum miręs baisia mirtimi, — tarė senė. 

— Garbė Alachui, kuris šią naktį apsaugojo mane nuo pikto! — 
tarė Nur ad Dinas. 

Visą dieną jis dirbo bažnyčioje kaip visuomet, o kai užstojo 
juoda naktis, nuėjo prie aukų skrynios ir paėmė tai, kas lengva 
nešti, bet brangiai kainuoja, o kai praėjo trečdalis nakties, atsi- 
darė vartus ir nuėjęs prie jūros pamatė laivą. Jo kapitonas buvo 
gražus senis su ilga barzda, ir dešimt jo jūreivių stovėjo aplink 
jį. Nur ad Dinas ištiesė ranką, kaip buvo mokiusi jį Mariama, ir 
kapitonas padėjo jam įlipti laivan, o tuomet sušuko: 

— Traukite inkarus, reikia skubėti, kol dar saulė nepatekėjo! 

— O kapitone, kaip mes galime išplaukti, jei karalius rytą nori 
šiuo laivu pasidairyti po jūrą, nes bijo, kad musulmonų vagys gali 
bandyti pavogti jo dukterį Sit Mariamą? — paklausė vienas jūreivis. 

— Vargas jums, prakeiktieji, kaip drįstate prieštarauti man ir 
nevykdyti mano įsakymų? — sušuko kapitonas, išsitraukė kardą 
ir kirto jūreiviui per kaklą. 

Kažkuris jūreivis paklausė: 

— Kokį nusikaltimą jis padarė, kad tu jam nukirtai galvą? 

Tuomet kapitonas nukirto galvą ir tam, ir taip vieną po ki- 
to išgalabijo visus dešimt jūreivių. Išmetęs jų kūnus krantan, ka- 
pitonas pasisuko į Nur ad Diną ir kad suriks: 

— Eik, atrišk švartavimo lyną! 

Nur ad Dinas išsigandęs, jog teks galvą paguldyti, padarė ką 
lieptas, o kapitonas kad ims jį vaikyti ir įsakinėti — padaryk tą 
ir aną, padaryk tą ir aną! Nur ad Dinas bėgte viską darė, nes buvo 
labai išsigandęs, o paskui kapitonas iškėlė bures, ir laivas nuplaukė 
tolyn, šokinėdamas nuo bangos ant bangos... 

Tuo tarpu išaušo rytas, ir Šachrazada nutraukė pasakojimą. 

24. 592 


Aštuoni šimtai aštuoniasdešimt ketvirtoji 
naktis 


Kai atėjo aštuoni šimtai aštuoniasdešimt ketvirtoji naktis, Šach- 
razada tęsė: 

Pasakojama, o laimingasai karaliau, kad senasis kapitonas iškėlė 
bures, ir laivas nuplaukė tolyn, šokinėdamas nuo bangos ant ban- 
gos. Tuo tarpu Nur ad Dinas laikė įtempęs virves, kaip buvo lie- 
pęs kapitonas, ir svarstė, kaip čia yra, nežinodamas, kas jo lau- 
kia ateity, ir kiekvieną kartą, pažvelgus į kapitoną, jo širdis 
krūpčiojo, jis neturėjo supratimo, į kurią pusę plaukia laivas. Jam 
taip bemąstant ir besvarstant atėjo rytas. 

"Tuomet Nur ad Dinas pažvelgė į kapitoną, o tasai suėmęs ran- 
ka savo barzdą truktelėjo, ir barzda liko saujoje — ji buvo netikra, 
priklijuota. Jis įdėmiai pažvelgė kapitonui į veidą ir pažino, kad 
tai ne kapitonas, o jo širdies mylimoji Sit Mariama. Ji sugalvo- 
jo gudrybę, užmušė kapitoną, nulupo jam veido odą drauge su 
barzda ir užsitraukė sau ant galvos. Nur ad Diną nepaprastai nu- 
stebino jos drąsa ir dvasios tvirtybė, jam vos nepasimaišė galvoj 
iš to didelio džiaugsmo, jis atsiduso visa krūtine. 

— Būk pasveikinta, mano svajone ir gyvenimo džiaugsme! — 
sušuko jis ir iš tos neapsakomos laimės prodainiu pasakė tokias 
eiles: 


Sakysiu visiems, kas nežino, kad myliu, 
Kad mano mieloji manęs neapvylė: 


„Paliudyti gali visi artimieji — 
Vien jai mano posmai ir žodžiai manieji, 


Visa tai, kuri sieloje mano gyvena“. 
Išgydo bematant ji negalės mano 


Ir kančią iš sielos bematant išvaro, 
Stibresnė dar meilė mana pasidaro, 


Kai ji su skausmu man širdin atkeliauja. 
Šmeižikai seniai apie tai liežuvauja. 

Tačiau aš išmokau šmeižitų neišgirsli, 
Nors nieko o nieko nenoriu bamiršti. 


Juk meilė man skausmo išsyk negailėjo, 
Kaitria žarija širdyje sužėrėjo. 


Nuo karščio jos viskas many dar liebsnoja. 
Stebiuos, kad visiems abie ją tu išklojai, 


Kai gėriau aš karčiąją nemigos taurę, 
Kai keikiau aš tavąją sielą atšiaurią, 


Kai kraują iš meilės norėjai pralieti. — 
Teisi tu buvai, net privertus kentėti. 


Kažkas juk nuodų tau į širdį įbylė, 
Kad engtum jauniklį, kuris tave myli! 


Prisiekiu aš tuo, kuris valdo basaulį, 
Kad žodžiai šmeižiko - šlykščiausia apgaulė. 


Prisiekiu gyvybe, vien pikto jis geidžia. 
Tegu man Alachas už tai neatleidžia, 


Te liūdinčios mano širdies nenumaldo, 
Kai keikiu tą aistrą, kai skausmas užvaldo, — 


Į nieką iškeisti tavęs nenorėsiu 
Vis tiek - ar kankinsi mane, ar mylėsi. 


Pamiršt savo meilės širdis juk negali, 
Nors tu iškeliautum į tolimą šalį. 


Vis tiek - ar subyksi, ar vėlei bučiuosi — 
Aš savąją sielą tik tau atiduosiu. 


Išgirdusi tas eiles, Sit Mariama labai nustebo, paskui padėkojo 
už tuos žodžius ir tarė: 

— Tas, kuris apimtas tokių jausmų, turi būti tvirtas ir vyriš- 
kas, nesielgti niekšiškai ir bjauriai! 


363 


884 naktis 


24* 


O Sit Mariama buvo tvirtos širdies moteris ir gerai išmanė lai- 
vininkystę, žinojo, kada kokie vėjai pučia, kaip keliauti sūriomis 
bangomis. Nur ad Dinas tarė: 

— Jei tu dar ilgiau būtum apsimetinėjusi kapitonu, aš veikiausiai 
būčiau miręs iš baimės, juo labiau kad ir taip mane kankina aistra 
ir sielvartas, kurį atnešė išsiskyrimas. 

Mariama nusijuokė, atsistojo ir nuėjusi atnešė gerti ir valgy- 
ti, o kai jie pasisotino, mergina parodė jam brangiuosius akme- 
nis, metalus, brangenybes, aukso ir sidabro dirbinius, kuriuos ji 
buvo pasiėmusi iš tėvo iždo, ir Nur ad Dinas labai nudžiugo. Vė- 
jas visą laiką pūtė palankus, audrų nebuvo, ir netrukus jie atplaukė 
į Iskandariją. Pasimatė jos bokštai ir rūmai, išniro prieš jų akis 
ir Stiebų Kolona. Kai laivas įplaukė į uostą, Nur ad Dinas pri- 
tvirtino jį, paėmė truputį pinigų iš tų, kuriuos turėjo Mariama, ir 
tarė: 

— Tu palauk manęs laive, aš netrukus grįšiu ir įvesiu tave į 
miestą taip, kaip visą laiką norėjau! 

— Tik neužtruk, nes gaišlumas dažnai atneša nelaimę, bet tuo- 
met jau būna per vėlu! — įspėjo Mariama. 

— Aš tučtuojau grįšiu! — pažadėjo Nur ad Dinas ir palikęs Ma- 
riamą laive nuskubėjo tiesiai pas savo tėvo draugą dažų pirklį, kad 
iš jo žmonos pasiskolintų apdangalą, kurpes ir izarą, nes norėjo, 
kad Mariama eitų per miestą taip, kaip čia įprasta. Ir jis nė nejįtarė, 
kokį netikėtumą ruošia jam lemtis, visokių staigmenų motina. 

Štai kaip buvo Nur ad Dinui ir Mariamai. Tuo tarpu jos tėvas, 
Afrandžos karalius, rytą pasigedo savo dukters, bet niekur negalė- 
jo jos rasti. Jis pasiteiravo apie ją verges ir eunuchus, o tie atsakė: 

— O valdove, Mariama naktį išėjo į bažnyčią, o daugiau mes 
nieko nežinom! 

Taip jiems besikalbant, palei rūmus pasigirdo garsūs šūksniai, 
ir kai karalius paklausė, kas nutiko, išgirdo atsakymą: 

— Ant jūros kranto radome dešimt nužudytų jūreivių, o ka- 
raliaus laivas dingęs. Ir dar mes pamatėme, kad bažnyčios var- 
tai, einantys į jūros pusę, atviri, o belaisvis musulmonas, patar- 
naujantis bažnyčioje, prapuolęs. 

— Jei mano laivas dingęs, tai, be abejonės, juo išplaukė ma- 
no duktė Mariama! — sušuko karalius... 

Tuo tarpu išaušo rytas, ir Šachrazada nutraukė pasakojimą. 

Aštuoni šimtai aštuoniasdešimt penktoji 
naktis 


Kai atėjo aštuoni šimtai aštuoniasdešimt penktoji naktis, Šach- 
razada tęsė: 

Pasakojama, o laimingasai karaliau, kad prapuolus dukteriai 
Afrandžos karalius sušuko: 

— Jei mano laivas dingęs, tai, be abejonės, juo išplaukė ma- 
no duktė Mariama! 

Tuomet jis liepė tučtuojau atvesti uosto viršininką, ir kai tas 
atėjo, sušuko baisiu balsu: 

— Prisiekiu Mesiju ir tikruoju tikėjimu, jei tu nepavysi ir ne- 
atgabensi man bėglių, nužudysiu tave bjauriausiu būdu! 

Tas tirtėdamas iš baimės nuėjo į bažnyčią pas senę ir paklausė: 

— Gal tasai belaisvis yra prasitaręs, iš kokios jis šalies ir kur 
jo tėvynė? 

— Taip, jis minėjo, kad yra iš Iskandarijos, — atsakė senė. 

Tuomet uosto viršininkas sėdo į laivą ir leidosi tiesiai į Iskan- 
dariją, ir jis įplaukė į uostą tą minutę, kai Nur ad Dinas išlipo 
krantan, palikęs Sit Mariamą laive. O tarp atplaukusių frankų buvo 
ir tasai šlubis viziris, kuris nupirko Mariamą iš Nur ad Dino. Pa- 
žinę karaliaus laivą, kuris stovėjo uoste pririštas, jie savąjį pali- 
ko toli nuo jo, o patys susėdo į valtį, plaukiančią dviejų uolek- 
čių gylyje, ir patyliukais nuplaukė link Sit Mariamos. Toje valtyje 
buvo šimtas karių ir šlubasis viziris (jis buvo tikras šėtonas, gudrus 
ir klastingas, jo klastoms niekas negalėjo atsispirti), o jis buvo pa- 
našus į Abu Muchamedą al Butalį. Frankai prisiyrė prie karaliaus 
laivo, puolė jį visi vienu metu ir sulipo vidun, bet rado tik vie- 
ną Sit Mariamą. Jie be kovos užgrobė laivą ir merginą, o paskui 
ilgai nedelsdami pasuko atgal ir parplaukė į Afrandžą. 

Viziris nuvedė Sit Mariamą pas tėvą, ir tasai pamatęs dukterį 
sušuko: 

— Vargas tau, apgavike! Kaip tu galėjai pamiršti tėvų ir pro- 
tėvių tikėjimą bei Mesijo tvirtovę ir perimti valkatų tikėjimą (jis kal- 
bėjo apie islamą), su kardu rankoje stojusį prieš kryžių ir stabus? 

— Aš nekalta, — atsakė Mariama. — Naktį nuėjau į bažnyčią 
pasimelsti mergelei Mariamai, bet staiga užpuolė mane musulmo- 
nai, užkimšo burną ir surišę nunešė į laivą. Kai išplaukėm, aš iš 
baimės ėmiau kalbėti apie jų tikėjimą, apgavau juos ir galop jie 
atrišo mane, ir aš savo akimis negalėjau patikėti, kad tavo žmonės 

mus pavijo ir išvadavo mane. Prisiekiu Mesiju ir tikruoju tikėji- 
mu, prisiekiu kryžiumi ir tuo, kuris buvo ant jo nukryžiuotas, aš 
be galo džiaugiuosi ištrūkusi iš musulmonų nelaisvės! 

— Meluoji, pasileidėle! — sušuko karalius. — Prisiekiu visais 
šventaisiais, aš nužudysiu tave bjauriausiu nužudymu! Gana jau 
mus apgaudinėjai! 

Karalius liepė nužudyti Mariamą ir nukryžiuoti ją ant rūmų 
vartų, bet tuo metu atėjo pas jį šlubis viziris (o jis seniai mylė- 
jo Mariamą) ir tarė: 

— O karaliau, nežudyk jos, verčiau išleisk už manęs! Aš jos 
neapsakomai trokštu, bet įeisiu pas ją tik tuomet, kai pastatysiu 
aukštą pilį, kuri sieks debesis, kad joks vagis negalėtų užsilipti ant 
stogo. O paskui prie rūmų vartų papjausiu trisdešimt musulmo- 
nų — auką Mesijui nuo manęs ir Mariamos! 

Karalius davė sutikimą, šventikai ir vienuoliai sutuokė juos, 
ir buvo pradėti statyti rūmai, siekiantys dangų. 

Štai kaip buvo karalaitei Mariamai, jos tėvui ir šlubiui vizi- 
riui. Tuo tarpu Nur ad Dinas nuskubėjo pas tėvo draugą, dažų 
pirklį, ir pasiskolino iš jo žmonos izarą, apdangalą, kurpes ir rū- 
bus — tokius, kokius nešioja Iskandarijos moterys, ir tučtuojau grįžo 
prie laivo, bet pamatė, kad nėra nei jo, nei Mariamos... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai aštuoniasdešimt šeštoji 
naktis 


Kai atėjo aštuoni šimtai aštuoniasdešimt šeštoji naktis, Šach- 
razada tęsė: 

Pasakojama, o laimingasai karaliau, kad grįžęs į pajūrį Nur ad 
Dinas pamatė, jog nėra nei laivo, nei Mariamos, ir nuliūdo jo šir- 
dis, viena po kitos jo skruostais ėmė ristis ašaros, ir jis pasakė 
tokias eiles: 


Skrido Sudės dvasia pas mane sulemoj 
Ją jutau, kai miegojo draugai dykumoj. 


Kai babudome mes, ji nuskrido tyli, 
Vėlei tuščia aplink, vėlei tikslas toli. 

Paskui Nur ad Dinas, dairydamasis į visas puses, leidosi ei- 
ti pakrante ir pamatė būtį žmonių, kurie piktinosi sakydami: 

— O musulmonai, Iskandarijos garbė sutepta, jei frankai ne- 
baudžiami gali atplaukti, pagrobti tai, ko jiems reikia, ir ramiausiai 
grįžti namo! 

— Kas atsitiko? — paklausė Nur ad Dinas. 

— O sūnau, atplaukė vienas frankų laivas, pilnas karių, jie už- 
puolė mūsų prieplauką ir užgrobė vieną laivą, stovintį su nuleistu 
inkaru, drauge su tais, kurie jame buvo, ir ramiausiai išplaukė į 
savo kraštą! 

Išgirdęs tuos žodžius, Nur ad Dinas krito apalpęs, o kai at- 
sipeikėjo, žmonės paklausė, kas nutiko, ir jis papasakojo savo is- 
toriją nuo pradžios iki galo. Išklausę ją žmonės ėmė jam priekaiš- 
tauti ir barti sakydami: 

— Kodėl tau šovė galvon išsivesti ją iš laivo būtinai su skraiste 
ir izaru? 

O kiti užsistojo jį sakydami: 

— Palikite jį ramybėje, jam gana bėdų ir be jūsų riksmo! 

Bet kievienas jį barė ir laidė priekaištų strėles, kol galop jis 
krito apalpęs. 

Tuo metu pasirodė senis dažų pirklys ir pamatęs besibūriuo- 
jančius žmones priėjo pažiūrėti, kas nutiko, tik žiūri — guli apalpęs 
Nur ad Dinas. Pirklys ėmė jį gaivinti ir kai tas atsipeikėjo, pa- 
klausė: 

— Vaike mano, ką visa tai reiškia? 

— O dėde, vergę, kuri man pradingo, aš atgavau ir parsive- 
žiau iš jos tėvo miesto ir iškentėjau tai, ką iškentėjau. Kai mes 
atplaukėm čia, aš palikau ją laive, o pats nuėjau ir pasiskolinau 
iš tavo žmonos rūbus, kad galėčiau vesti vergę per miestą taip, 
kaip čia apsirengusios moterys. Tuo metu atplaukė frankai, už- 
grobė laivą su mano verge ir ramiausiai išplaukė atgal. 

Išgirdus tuos žodžius, senojo pirklio veidas iš sielvarto apsi- 
niaukė, širdį užgulė skausmas dėl Nur ad Dino nesėkmės. 

— Vaike mano, — sušuko jis, — ir kodėl tu neišvedei jos iš 
laivo be izaro! Tačiau dabar jau nepadės jokie žodžiai! Kelkis, 
vaike mano, eime į miestą, gal Alachas apdovanos tave verge, pui- 
kesne už aną, ir tu ją pamirši. Garbė Alachui, kad per ją tu ne- 
patyrei jokių nuostolių, o tik pelną! Ir žinok, vaike mano, kad iš- 
siskyrimai ir susitikimai — aukščiausiojo valdovo rankose. 

— Prisiekiu Alachu, dėde, — tarė Nur ad Dinas, — aš nega- 
lėsiu jos pamiršti, nenustosiu jos ieškojęs, nors tektų išgerti mirties 
taurę! 

— Ką tu nusprendei, vaike mano, ką darysi toliau? — paklausė 
senis. 

— Vėl keliausiu į frankų žemes, į Afrandžą, ir nepaisydamas 
pavojų mėginsiu ją atgauti, o ten matysim, kaip bus! 

— Vaike mano, priežodis sako: ąsotis tik lig laiko vandenį ne- 
šioja. Pirmą sykį tau pavyko, pats likai gyvas ir vergę atgavai, o 
dabar gali būti visai kitaip, tuo labiau kad jie jau pažįsta tave iš 
veido. 

— Leisk man keliauti, dėde, — ėmė prašyti Nur ad Dinas, — 
jau verčiau žūti dėl meilės, nei gyventi palikus ją kančioms! 

O likimo lėmimu uoste stovėjo laivas, besiruošiantis išplaukti, 
jūreiviai kaip tik rišo švartavimosi lynus. Nur ad Dinas sėdo į laivą, 
ir kelias dienas jie sėkmingai plaukė, genami palankaus vėjo. Tik 
staiga pasirodė frankų laivai, kurie puldinėjo ir ėmė į nelaisvę visus 
musulmonų laivus bijodami, kad tie vėl nepagrobtų jiems kara- 
laitės, o visus belaisvius nuvesdavo pas Afrandžos karalių, ir tas 
nužudydavo juos, nes dėl savo dukters Mariamos buvo davęs tokį 
įžadą. Pamatę laivą, kuriuo plaukė Nur ad Dinas, frankai užgrobė 
jį, visus žmones paėmė į nelaisvę ir nuvedė pas karalių, o jų buvo 
šimtas musulmonų, ir karalius liepė tučtuojau visus nužudyti, tarp 
jų ir Nur ad Diną, o budelis jį paliko pabaigai, pagailėjęs jo jau- 
nystės ir grožio. 

Karalius, pažvelgęs į Nur ad Diną, iškart pažino jį ir paklausė: 

— Ar tu esi Nur ad Dinas, jau buvęs vieną kartą mūsų kraš- 
tuose? 

— Ne, aš niekuomet nesu čia buvęs, o vardu aš Ibrahimas, — 
atsakė jis. 

— Meluoji! — sušuko karalius. — Tu esi Nur ad Dinas, kurį 
aš atidaviau senei, tvarkančiai bažnyčią! 

— O valdove, — tvirtino Nur ad Dinas, — aš tikrai esu var- 
du Ibrahimas! 

— Tuoj ateis toji senė, ji ir pasakys, kas tu esi — Nur ad Dinas 
ar kas nors kitas! — sušuko karalius. 

Taip jiems besikalbant, atėjo šlubis viziris, vedęs karalaitę, pa- 
bučiavo žemę prie karaliaus kojų ir tarė: 

— Žinok, karaliau, kad rūmai jau pastatyti, o tu juk atsime- 
ni, kad esu davęs Mesijui įžadą prie tų rūmų vartų papjauti tris- 

dešimt musulmonų. Paskolink man juos, kad galėčiau greičiau 
įžengti į savo rūmus, o kai pats jų pasigausiu, atiduosiu tau kitus. 

— Prisiekiu Mesiju, pas mane beliko šis vienas vienintelis be- 
laisvis, — karalius parodė į Nur ad Diną. — Veskis jį ir papjauk, 
o kai tik turėsiu, atsiųsiu tau likusius. 

Šlubis viziris atsistojo ir nusivedė Nur ad Diną, kad papjau- 
tų ant savo rūmų slenksčio, o dažytojai tarė jam: 

— O pone, mums dirbti beliko dvi dienos, luktelėk, o gal per 
tas dienas tu gausi trūkstamus dvidešimt devynis musulmonus ir 
padarysi visą darbą iškart. 

Tuomet viziris liepė uždaryti Nur ad Diną... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai aštuoniasdešimt septintoji 
naktis 


Kai atėjo aštuoni šimtai aštuoniasdešimt septintoji naktis, Šach- 
razada tęsė: 

Pasakojama, o laimingasai karaliau, kad viziris liepė uždary- 
ti Nur ad Diną, ir jį, sukaustytą sunkiomis grandinėmis, nuvedė 
į arklidę, o jis buvo alkanas, ištroškęs ir slegiamas gilaus sielvarto, 
nes suvokė, kad mirtis yra neišvengiama. O apvaizdos lėmimu ta- 
sai karalius turėjo du vienamočius žirgus — Sabiką ir Liachiką 
ir Chosrovų karaliai troško turėti nors vieną iš jų. Vienas žirgas 
buvo pilkas, be mažiausios dėmelės, o kitas — juodas lyg tamsi 
naktis, ir visi salų karaliai žadėjo neregėtus turtus tam, kuris pavogs 
ir atves nors vieną iš tų žirgų, bet šito padaryti niekas nesugebėjo. 

Atsitiko taip, kad vienas žirgas susirgo, jo akių baltymai pa- 
gelto, ir karalius sukvietė visus arkliagydžius, bet išgydyti žirgo 
jie nesugebėjo. Karalius sėdėjo susirūpinęs dėl žirgo, ir atėjo šlu- 
basis viziris. Norėdamas nuvyti jo rūpestį, tarė: 

— O karaliau, atiduok tą žirgą man, aš jį išgydysiu! 

Karalius atidavė, ir viziris nuvedė žirgą į tą arklidę, kur buvo 
uždarytas Nur ad Dinas. Atvestas žirgas ėmė daužytis, garsiai žvengti 
ir prunkšti, ir viziris suprato, jog taip yra todėl, kad jis atskirtas nuo 
brolio. Kai viziris papasakojo viską karaliui, tas sušuko: 


Šie vardai reiškia „aplenkiantysis“ ir „vejantysis“. Taip 
viduramžių arabai paprastai vadindavo žirgus, lenktynėse 
laimėjusius pirmą ir antrą vietas. 

— Jei gyvulys negalėjo iškęsti išsiskyrimo su broliu, tai ką kal- 
bėti apie tuos, kurie turi protą? 

"Tuomet karalius liepė ir antrą žirgą nuvesti viziriui ir pasa- 
kyti, kad karalius dovanoja jam abu žirgus dėl savo dukters Ma- 
riamos. 

O Nur ad Dinas, gulėdamas sukaustytas arklidėje, pamatė abu 
žirgus ir pastebėjo, kad vieno akys aptrauktos valktimi. Jis šiek 
tiek nusimanė apie arklių ligas bei jų gydymą ir tarė sau: „Štai 
atėjo laikas pasinaudoti susiklosčiusiomis aplinkybėmis! Sumeluosiu 
viziriui, jog galiu išgydyti žirgą, o paskui padarysiu ką nors, kad 
jis apskritai apaktų, ir viziris tučtuojau mane nužudys, nereikės 
man daugiau kentėti!“ 

Sulaukęs, kai viziris atėjo į arklidę pasigėrėti žirgais, Nur ad 
Dinas tarė: 

— O valdove, aš galiu išgydyti tam žirgui akis, bet ką man 
už tai duosi? 

— Prisiekiu savo gyvybe, jei tu jį išgydysi, dovanosiu tau laisvę 
ir patenkinsiu vieną tavo norą! — atsakė viziris. 

— Tuomet atrišk man rankas, — tarė Nur ad Dinas, ir šitai bu- 
vo tučtuojau padaryta. 

Paskui Nur ad Dinas paėmė stiklo, sugrūdo jį į dulkes, su- 
maišė su kalkėmis ir svogūniniu vandeniu ir užkrėtęs tos košės 
arkliui ant akių aprišo. „Na, dabar jis apaks, o aš pagaliau išsi- 
vaduosiu iš visų gyvenimo vargų“, — pamanė Nur ad Dinas ir iš 
vakaro pasimeldė Alachui sakydamas: „O Viešpatie, tu esi toks 
išmintingas, kad nereikia nė garsiai sakyti savo prašymų“. 

Kai atėjo rytas ir saulė nuauksino kalvas ir slėnius, viziris atėjo 
į arklidę, nurišo žirgui akis ir pažvelgė — aukščiausiojo valdovo 
lėmimu jos buvo sveikut sveikutėlės! Viziris sušuko: 

— O musulmone, nebuvau sutikęs labiau išmanančio arklia- 
gydžio! Prisiekiu Mesiju, tu mane neapsakomai nudžiuginai, juk 
šio žirgo niekas negalėjo išgydyti! 

Paskui jis pats nuėmė Nur ad Dinui grandines, aprengė praš- 
matniais rūbais ir paskyrė savo vyriausiuoju arklininku, nustatęs 
atlyginimą ir davęs kambarėlį virš arklidės jam gyventi. 

O naujuosiuose rūmuose, kuriuos viziris pastatė Sit Mariamai, 
buvo langas, žvelgiantis ir į senuosius vizirio namus, ir į Nur ad 
Dino kambarėlį, o jaunuolis kelias dienas valgė, gėrė džiūgauda- 


«wo. 


gus, o jei kuris pamiršdavo pašerti ar pagirdyti juos, tą gerai iš- 

plakdavo ir sukaustydavo grandinėmis. Viziris neapsakomai džiau- 
gėsi savo vyriausiuoju arklininku, ir jis nežinojo, ką likimas jam 
ruošia ateity, o Nur ad Dinas kiekvieną dieną pats nušluostyda- 
vo ir iššukuodavo arklius, nes norėjo įsiteikti viziriui. 

"Tas šlubis viziris turėjo dukterį, nekaltą mergelę, nepaprastai 
gražią, panašią į baikščią gazelę ir liauną vytelę. Vieną dieną ji 
sėdėjo prie lango, išeinančio į vizirio namus ir Nur ad Dino kam- 
barėlį, ir staiga išgirdo, kaip Nur ad Dinas dainuoja pats save ra- 
mindamas tokiomis eilėmis: 


O mano prieše, tu laimingas, 
Tau šypsos valandos džiaugsmingos. 


Bet jei lemtis tave žudytų, 
Ir tu tikriausiai basakytum: 


„Šalin tą meilę ir jos gėlą — 
Išdegino ji mano sielą!“ 


Jinai manęs nebeapgauna, 
Nuo jos aš saugau širdį jauną. 


Tad nepasmerk to, kurs nelaukia 
Jau nieko, tik aistringai šaukia: 


„Šalin tą meilę ir jos gėlą — 
Išdegino ji mano sielą!“ 


Drauge su mylinčiais liūdėki 
Ir jų šmeižikams nepadėki, 


Ir kilpos jiems tu neužveržki, 
Ir karčią taurę gert neverski. 


Šalin tą meilę ir jos gėlą - 
Išdegino ji mano sielą! 


Lengvai ir mano dienos bėgo, 
Kaip tų, kurie ramiai užmiega. 

Kančios nei meilės neragavo 


Širdis, kol ją aistra pagavo. 


Šalin tą meilę ir jos gėlą — 
Išdegino ji mano sielą! 


Visas skriaudas tik tas bažino, 
Kurį aistra ilgai kankino, 


Kuris dėl meilės išbrotėjo, 
Kai vien tik tulžį gert reikėjo. 


Šalin tą meilę ir jos gėlą — 
Išdegino ji mano sielą! 


Kiek daug akių pernakt nemiega, 
Kiek daug sabnų nuo jų pabėga! 


Ir kiek akių, kur gailiai verkia, 
Nuo ašarų neužsimerkia! 


Šalin tą meilę ir jos gėlą - 
Išdegino ji mano sielą! 


Kiek daug bepročių, kai bamilsta, 
Pernakt kiauran iš tuščio bilsto. 


Jie lyg beviltiški ligoniai 
Neatsigauna net svajonėj. 


Šalin tą meilę ir jos gėlą - 
Išdegino ji mano sielą! 


Jau mano verksmo upės sraujos 
Raudonos lyg drakono kraujas. 


Ir viskas man kartu be galo, 
Nuo ko kitų širdis absąla. 

Šalin tą meilę ir jos gėlą - 
Išdegino ji mano sielą! 
Belaimis tas, kuris vis liūdi, 
Kaip aš bernakt be miego budi. 


Jis bykčio jūroj ima skęsti, 
Net savo meilės neapkęsti. 


Šalin tą meilę ir jos gėlą - 
Išdegino ji mano sielą! 


Ir ko ta meilė nekankino? 
Ir kas jos binklių nepažino? 


Kieno širdies jinai nevėrė? 
Kas vien ramybę saldžią gėrė? 


Šalin tą meilę ir jos gėlą — 
Išdegino ji mano sielą! 


Alache, mylintiems badėki, 
Apsaugok juos, šalia budėki. 


Nepagailėki jiems tvirtybės, 
Nerodyk klystantiems rūstybės. 


Šalin tą meilę ir jos gėlą — 
Išdegino ji mano sielą! 


Kai jo balsas nutilo, vizirio duktė pamanė: „Prisiekiu Mesiju 
ir tikruoju tikėjimu, tasai musulmonas — gražus jaunuolis, tik jis, 
be abejo, nelaimingai įsimylėjęs. Įdomu, ar jo mylimoji graži, ar 
ne? Jei graži kaip jis pats, tai jaunuolis turi teisę lieti ašaras ir skųs- 
tis meilės kančiomis, o jei ne — tai nuskęs jo gyvenimas sielvarte...“ 

Tuo tarpu išaušo rytas, ir Šachrazada nutraukė pasakojimą. 

Aštuoni šimtai aštuoniasdešimt aštuntoji 
naktis 


Kai atėjo aštuoni šimtai aštuoniasdešimt aštuntoji naktis, Šach- 
razada tęsė: 

Pasakojama, o laimingasai karaliau, kad vizirio duktė sakė sau: 
„Jei to musulmono mylimoji graži, tai jis turi teisę lieti ašaras, o 
jei ne — pražuvęs jo gyvenimas!“ O Mariama, vizirio žmona, iš 
vakaro buvo „persikėlusi į naujuosius rūmus, ir vizirio duktė nu- 
sprendė nueiti pas ją, pralinksminti pasakojimu apie musulmoną 
ir jo eiles, bet nespėjo dar nė žingsnio žengti, o Sit Mariamos tar- 
naitė pakvietė ją pas ponią. Vizirio duktė nuėjusi rado Mariamą 
sielvartaujančią, jos skruostais ritosi ašaros, ir ji sakė tokias eiles: 


Mirtis arti, o meilė laikos. 
Aš nuo saldžios aistros baklaikus. 


Kančia bedalę širdį smaugia. 
Bel ji šviesių dienų dar laukia, 


Dar laukia ji susitikimo. 
Nesmerki tos, kuri nerimo, 


Kurią nelaimės nukamavo, 
Nepriekaištauki mielai savo. 


Nors niekas mylinčių negaili, 
Saldi jiems net karčiausia meilė. 


— Ko verki, ponia, koks sielvartas spaudžia tau krūtinę? — pa- 
klausė vizirio duktė. 

Sit Mariama, išgirdusi tuos žodžius, prisiminė buvusią laimę 
ir džiaugsmus, kurie jau nebegrįš, ir pasakė tokius dvieilius: 


Iš įpročio vienatvę be mylimo kenčiu. 
Kiek ašarų išliejau lyg deimantų skaisčių! 


Galbūt Alachas didis padėti man ateis, 
Juk tai, kas lengva, slepia jis bo bėdų sparnais. 

— O karalaite, — tarė vizirio duktė, — nusišluostyk ašaras, verčiau 
eime prie lango — virš mūsų arklidžių gyvena nepaprastai gražus 
ir iškalbingas jaunuolis, musulmonas, tik, regis, paliktas mylimosios. 

— Kodėl nusprendei, kad paliktas mylimosios? — paklausė Ma- 
riama. 

— Jis naktimis, o kartais ir dieną, sako kasidas ir eiles! 

Sit Mariama pamanė: „Jei vizirio duktė sako tiesą, tai būtų la- 
bai panašu į sielvartaujantį ir nelaimingą Alį Nur ad Diną. Įdo- 
mu, ar iš tikrųjų taip yra!“ Jos ilgesys ir meilė dar sustiprėjo, ji 
tučtuojau priėjo prie lango ir pamatė, kad tasai jaunuolis — iš tikro 
jos mylimasis Nur ad Dinas, ji iškart jį pažino, nors šis buvo su- 
menkęs ir pasiligojęs, kamuojamas ilgesio ir deginamas aistros ug- 
nies. Jis prabilo tokiomis eilėmis: 


Nelaisvėj širdis, akys verkia laisvai, 
Jos debesį niūrų bralenktų lengvai. 


Aš raudu, aš graužiuos, užmigt negaliu, 
Dejuoju, ilgiuosi jos žvilgsnių meilių. 


O meilė, o skausmas, ugnis, kur negės, — 
Štai priskaičiavau jau aštuonias bėdas. 


Po jų dar benkias ir penkias palikau. 
Tiktai išklausykit, ką aš jums sakau! 


Tai nuovargis, graudis, mintis, atmintis, 
Tai meilė manoji, kančia ir tremtis. 


Tai širdgėla, džiaugsmas tylus ir aistra. 
Tik jau ištvermės ir kantrybės nėra. 


Jau baigės kantrybė, jau galas arti. 
Koks didelis sielvartas mano širdy! 


Kokia mano sieloje dega liepsna! 
Ir ašara švyti tenai kruvina. 


Nė mirksniui negali liepsna ta užgest. 
Aš ašarų jūroj baigiu jau paskęsl, 

Bet meilė, užgriuvus lava ugnine, 
Į pragaro brarają bloškia mane. 


Išgirdus tas nuostabias eiles, Sit Mariama dar sykį įsitikino, kad 
tai Nur ad Dinas, bet niekuo neišsidavė vizirio dukteriai, tik tarė: 

— Prisiekiu Mesiju, nemaniau, kad tu pastebėsi mane sielvar- 
taujant! 

Ji nuėjo nuo lango ir atsisėdo savo vieton, ir netrukus vizi- 
rio duktė išėjo savais reikalais. Tuomet Sit Mariama pribėgo prie 
lango ir įsmeigė akis į Nur ad Diną, gėrėjosi jo grožiu, jo švel- 
niu veidu, kuris jai priminė mėnulį keturioliktąją mėnesio naktį, 
tik liūdnu ir sielvartaujančiu, nes vis prisiminė tai, kas buvo ir 
praėjo. Ir jis pasakė tokias eiles: 


Aš geidžiau su mylimąja susijungt, bet jos nėra, 
Ir gyvenimo kelionė man dabar kančia tikra. 


Akys jau galbūt išliejo jūrą ašarų graudžių, 
Vis sunkiau man jas paslėpti nuo šmeičikų bavydžių. 


Kad į pragarą prasmegtų tie, kurie išskyrė mus, 
Liežuvius aš jiems išplėščiau už suburvintus jausmus! 


Ne lemtis man nusikalto — jie, mūs meilę šmeiždami, 
Mano gėrimą sumaišė su karčiausia tulžimi. 


Į tave, brangi, kreipiuosi - kurgi kreiptis man daugiau? 
Juk šviesiuosiuos tavo soduos širdį tau aš palikau. 


Kas apgins mane nuo meilės, kuri žeidžia mirtinai? 
Kuo daugiau valdžios jai duodu, tuo žiauresnė man jinai. 


Meilei sielą dovanojau, kai maniau - ji amžina, 
Bet mane jinai bražudė - veltui dingo dovana. 


Paaukojau meilei viską. O dabar karštai geidžiu, 
Kad už tai, kas baaukota, grįžtų santarvė širdžių. 


O gazele, mano sieloj laiganti be paliovos, 
Jau pakanka man vienatvės, jau pakanka man gėlos! 

Nors esi sukaupus visą žemės grožį savyje, 
Del tavęs imu kantrybės jau netekti aš, deja. 


Su tavim į mano širdį įžengė skausmai birmi, 
Bet vis viena aš džiaugiuosi, kad many tu gyveni 


Akys dėl tavęs išliejo jūrą ašarų gailių, 
Jeigu tik žinočiau kelią, drąsiai žengčiau tuo keliu. 


Bet bijau, kad išsiilgęs aš numirsiu kelyje 
Ir branyks be jokio ženklo tai, kas buvo širdyje. 


Išgirdus tas eiles, kurias tarė įsimylėjusio ir sielvartaujančio Nur 
ad Dino lūpos, jos širdį užplūdo gailestis, ir pravirkusi ji pasa- 
kė tokius dvieilius: 


Aš mylimo ilgėjaus, bet, jį išvydus vėlei, 
Sumišusi stovėjau, akių net nebakėliau. 


Žadėjau priekaištauti su įkarščiu bepročio, 
Tačiau kai susitikom, neištariau nė žodžio. 


Nur ad Dinas išgirdo tas eiles, o pažinęs Sit Mariamą, grau- 
džiai pravirko ir sušuko: 

— Prisiekiu Alachu, tas balsas manosios Sit Mariamos, aš tuo 
neabejoju... 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai aštuoniasdešimt devintoji 
naktis 


Kai atėjo aštuoni šimtai aštuoniasdešimt devintoji naktis, Šach- 
razada tęsė: 

Pasakojama, o laimingasai karaliau, kad Nur ad Dinas, išgirdęs 
Sit Mariamos sakomas eiles, sušuko: 

— Prisiekiu Alachu, tai kalba manoji Sit Mariama! Ak, kad 
taip sužinojus, ar tai iš tikrųjų ji, ar tik kieno nors labai panašus 
balsas! 

Jo liūdesys dar sustiprėjo, ir jis suaimanavęs pasakė tokias eiles: 

Pamatė tas, kurs mano meilę peikė, 
Kad aš su mylimąja susitaikiau 


Ir priekaištų neištariau nė žodžio, 
Nes priekaištai tik išsiskyrus guodžia. 


Paklausė jis: „Kodėl gi tu tylėjai, 
Gal bamiršai, ką basakyt norėjai?“ 


Aš atsakiau: „O tu, kuris žaboji 
Jausmus ir meile nuolat abejoji! 


Pamilusiems juk įprastas dalykas 
Zylėt su mylimąja susitikus. 


Tuomet Sit Mariama atsinešė popieriaus, rašalo ir po šventųjų 
žodžių parašė: „Pranešu tau, kad vergė Mariama sveikina tave 
ir kad ji labai tavęs ilgisi, ir štai ką ji tau nori pasakyti: kai tik 
gausi šį laiškelį, tučtuojau mesk visus darbus ir daryk tai, ko nori 
iš tavęs Mariama, ir nedrįsk nepaklusti ar užmigti šią naktį. Kai 
praeis trečdalis nakties (o tai laimingiausias metas), pasibalnok 
abu žirgus ir eik už miesto, ir kiekvienam, kas klaus, kur tu juos 
vedi, atsakyk, kad nori žirgus pamankštinti. Visi patikės ir ne- 
bandys tavęs sulaikyti, nes bus tikri, kad naktį miesto vartai už- 
rakinti“. 

Paskui Sit Mariama suvyniojo tą laiškelį į šilko skepetaitę ir 
pro langą metė Nur ad Dinui, o tas išvyniojęs pažino Sit Mariamos 
braižą ir perskaitė, paskui pabučiavo laiškelį, prisiminė buvusią 
laimę ir pravirkęs pasakė tokias eiles: 


Nakties tamsybėje gavau aš laišką tavo, 
Ir vėlei ilgesio banga mane užgavo. 


Ji priminė džiaugsmus, kuriuos abu balyrėm. 
Šlovė Aukščiausiajam, kurs mus kadais išskyrė! 


Leidžiantis tamsai, Nur ad Dinas nuėjo į arklidę ir ėmė šer- 
ti ir girdyti žirgus, o kai praėjo trečdalis nakties, pabalnojo juos 
puikiausiais balnais, išvedė iš arklidės ir nuvedęs juos iki mies- 
to vartų atsisėdo laukti Mariamos. 

Štai kaip buvo Nur ad Dinui. Tuo tarpu Mariama, vos nu- 
metusi jam laiškelį, nuskubėjo pas šlubį vizirį ir rado jį atsirėmusį 
į pagalves, kimštas stručio plunksnomis (o jis nedrįso ištiesti rankos 
į Mariamą ar užkalbinti ją). Pamačiusi jį, mergina mintyse krei- 
pėsi į savo viešpatį: „O Dieve, neleisk jam patenkinti su manim 
savo geismo, leisk man šitame purvyne išlikti švariai!“ Paskui ji 
priėjo prie vizirio, draugiškai užkalbino jį, atsisėdo šalia ir tarė: 

— O mano pone, kodėl nusigręži nuo manęs? Ar šitaip pa- 
sireiškia tavo puikybė, ar panieka man? Bet jei tu neateini pas 
mane, tai atėjau aš! 

— Tu suteikei man malonę, o žemės valdove, man, pačiam 
menkiausiam iš tavo tarnų ir patarnautojų! Aš nedrįsau prakal- 
binti tavęs, o nuostabusis perle, nedrįsau net pažvelgti į tave! — 
atsakė viziris. 

— Gana tų kalbų, verčiau liepk atnešti valgių ir gėrimų! — tarė 
Mariama. 

Tuomet viziris, šūktelėjęs vergus ir eunuchus, liepė dengti stalą. 

Tie tučtuojau patiesė staltiesę ir nustatė ją dubenimis su viso- 
kiausiais patiekalais — iš to, kas skraido, plauko ir vaikšto: ten buvo 
žuvys, putpelės, karvelių jaunikliai, trijų dienų ėriukai ir riebios žąsys, 
apskrudintos vištos, įvairiausių rūšių ir formų patiekalai. Sit Mariama 
ištiesė ranką į stalą, ėmė valgyti pati ir kaišioti viziriui burnon gar- 
džius kąsnelius, bučiuoti jį į lūpas, o kai pavalgė ir nusimazgojo 
rankas, eunuchai, nukraustę valgymus, ėmė nešti vynus. Mariama 
ėmė pilstyti, gerti pati ir girdyti vizirį, ji patarnavo jam kaip pri- 
klauso, ir jo širdis vos nesprogo iš džiaugsmo. O kai laimė ir vynas 
visai sudrumstė jo protą, karalaitė iš užančio išsitraukė gabalą stip- 
raus bandžo — tokio, kad jei dramblys tik užuostų jo kvapą, miegotų 
ištisus metus (Mariama seniai laikė jį paruošusi tokiam atvejui), nu- 
kreipė kitur vizirio dėmesį, patyliukais ištrynė taurėje tą bandžą, 
pripylė vyno ir padavė taurę viziriui. Jis džiūgavo, kad karalaitė taip 
jį myli, paėmė taurę ir išlenkė iki dugno, bet vos vynas nutekėjo 
į skrandį, jis krito kaip pakirstas. 

Tuomet Mariama pašoko ir į du didelius maišus sukrovė tai, 
kas nedaug sveria, bet brangiai kainuoja — brangiųjų akmenų ir 
metalų, paskui paėmė truputį maisto atsargų, užsidėjo karo šar- 
vus, išsirinko ginklus. Dar ji paėmė Nur ad Dinui prabangius ka- 
rališkus drabužius, norėdama jį pradžiuginti, paskui užsimetė mai- 
šus ant pečių ir išėjo iš rūmų, skubėdama pas Nur ad Diną... 

Tuo tarpu išaušo rytas, ir Šachrazada nutraukė pasakojimą. 

Aštuoni šimtai devyniasdešimtoji naktis 


Kai atėjo aštuoni šimtai devyniasdešimtoji naktis, Šachrazada 
tęsė: 

Pasakojama, o laimingasai karaliau, kad Mariama, užsimetu- 
si ant pečių du maišus grobio, nuskubėjo pas Nur ad Diną. 

Štai kaip jai buvo. O Nur ad Dinas, vargšas įsimylėjėlis, sė- 
dėjo prie vartų laukdamas Mariamos ir laikė žirgų pavadžius ran- 
koje, bet Alachas (didis jis!) užleido ant jo miegą. Ir Nur ad Dinas 
užsnūdo, — garbė tam, kuris nemiega! O salų karaliai jau seniai 
vis žadėjo gausiai atsilyginti tam, kuris pavogs nors vieną iš tų 
nepaprastų žirgų, o jei pavogs abu — gaus dovanų visą salą ir praš- 
matniausius drabužius. Ir vienas vergas apsiėmė tai padaryti. Jis 
atkeliavo į Afrandžą ir ilgai sukiojosi po miestą, bet niekaip ne- 
galėjo prisitaikyti ir juos pavogti, kol jie buvo pas karalių, o kai 
tas padovanojo juos viziriui, vagis labai nudžiugęs sušuko: 

— Prisiekiu Mesiju, iš vizirio arklidės juos pavogti bus kur kas 
lengviau! 

Ir vieną naktį jis prisitaikęs jau slinko į arklidę vogti žirgų, 
bet eidamas mato — miega Nur ad Dinas, laikydamas pavadžius 
rankoje, o šalia stovi abu žirgai. Vergas nuėmė pavadžius ir jau 
susiruošė sėsti ant vieno žirgo, o kitą varytis priekyje, bet staiga 
su dviem maišais ant pečių pasirodė Sit Mariama. Ji pamanė, kad 
vergas — tai Nur ad Dinas, ir padavė jam vieną maišą, tas pri- 
tvirtino jį žirgui ant nugaros, ji padavė antrą, jis pritvirtino ant 
kito žirgo nugaros, bet neištarė nė žodžio, ir Mariama vis manė, 
kad tai Nur ad Dinas. Kai jie išjojo pro miesto vartus, o vergas 
tebetylėjo, Mariama paklausė: 

— O mano pone Nur ad Dinai, kodėl tu tyli? 

— Ką tu sakai, moteriške? — piktai suriko vergas. 

Išgirdusi nepažįstamą bjaurų balsą, Mariama pakėlė galvą ir 
pažvelgė į vergą, o pamačius, kad tai visai ne Nur ad Dinas, jai 
aptemo akyse, ir ji sušuko: 

— Kas tu esi, o Chamo sūnų šeiche, ir kuo tu vardu? 

— O nenaudėlių dukterie, aš vardu arkliavagys Masudas, — 
atsakė tas. 

Mariama daugiau neištarė nė žodžio, tik išsitraukusi kardą kirto 
jam, ir tas plūsdamas krauju nuvirto nuo žirgo, o Alachas nedels- 
damas nutrenkė jo sielą ugnin (o tai bjauri buveinė!) 

"Tuomet Mariama apsuko žirgus, grįžo ieškoti Nur ad Dino ir 
pamatė jį miegantį toje vietoje, kur jie buvo sutarę susitikti, pa- 
vadžius jis laikė rankoje ir miegodamas net knarkė. Mariama nu- 
sėdo nuo žirgo ir pajudino jį, o Nur ad Dinas išsigandęs kad šoks, 
kad sušuks: 

— Garbė Alachui, ponia, kad laimingai atėjai čia! 

— Greitai šok ant žirgo ir tylėk! — paliepė Mariama. 

Jie šoko ant žirgų ir išjojo pro vartus, o kai jau buvo nuke- 
liavę gerą galą, Sit Mariama tarė: 

— Aš juk tau liepiau neužmigti! Gerai, kad viskas taip sėkmin- 
gai baigėsi! 

— Užmigau todėl, kad mano siela išsikankino belaukdama su- 
sitikimo su tavim. O kas buvo nutikę? — paklausė Nur ad Dinas. 

Mariama jam papasakojo istoriją su vergu nuo pradžios iki ga- 
lo, ir Nur ad Dinas sušuko: 

— Garbė Alachui, lėmusiam sėkmę! 

Jie paspartino žingsnį ir jojo šnekučiuodamiesi, kol pamatė ty- 
santį dulkėse užmuštą vergą. 

— Lipk, išrenk jį ir paimk ginklus! — liepė Nur ad Dinui Ma- 
riama. 

— Prisiekiu Alachu, — sušuko Nur ad Dinas, — aš nedrįstu pri- 
siartinti prie jo! 

Jis įdėmiai pažvelgė į nužudytą vergą, pamatė, koks jis didelis 
ir stiprus, ir nusistebėjo Sit Mariamos drąsa ir dvasios tvirtybe. 
Likusią nakties dalį jie skubinosi kaip beįmanydami, o kai į dangų 
pakilo saulė, nuauksindama kalvų viršūnes, jie prijojo didžiulę pie- 
vą, kur ganėsi gazelės, kur žaliavo žolė ir noko vaisiai. Gėlės ten 
buvo skaisčios ir kvepiančios, paukščiai traukė savo giesmes, čiur- 
leno upeliai, kaip yra pasakęs poetas: 


Mus drėgnas klonis nuo kaitros apgynė, 
Kaip patį gynė jį žalia tankynė. 


Susėdome bo krūmu, jis palinko 
Kaip motina prie kūdikio laimingo. 


Ir gėrėm dviese vandenėlį gryną, 
Kuris saldesnis buvo mums už vyną. 

Užstojo saulę bavėsingi medžiai, 
Vartus atvėrę vėjui tartum svečiui. 


Ir tartum perlai akmenys ten švietė, 
Kai mūsų rankos atsargiai juos lietė. 


O kitas taip pasakė: 


Kai šneka vandenys ir paukščiai gieda, 
Čia mylintys apyaušry susėda. 


Jie tartum rojuj pasijunta vėlei, 
Kur vandenys ir vaisiai, ir šešėliai. 


Sit Mariama ir Nur ad Dinas nusprendė atsipūsti toje pievoje... 
Tuo tarpu išaušo rytas, ir Šachrazada nutraukė pasakojimą. 


Aštuoni šimtai devyniasdešimt pirmoji 
naktis 


Kai atėjo aštuoni šimtai devyniasdešimt pirmoji naktis, Šach- 
razada tęsė: 

Pasakojama, o laimingasai karaliau, kad Sit Mariama ir Nur ad 
Dinas sustojo atsipūsti puikioje pievoje, paleido žirgus pasiganyti, 
o patys susėdo, pasistiprino ir ėmė šnekučiuotis, prisimindami visa 
tai, kas juos buvo ištikę, skųstis savo kančiomis ir ilgesiu. Tik staiga, 
taip jiems besėdint, pakilo dulkių debesis, dengiantis pusę dangaus, 
jie išgirdo žvengiant arklius ir žvanginant ginklus. 

O tie raiteliai štai kaip atsidūrė čia. Kai išleido savo dukte- 
rį už vizirio ir tasai įėjo pas ją, saulei patekėjus karalius nusprendė 
palinkėti jiems labo ryto, kaip visuomet elgiasi karaliai su savo 
dukterimis. Jis paruošė jiems dovanų ir eidamas barstė auksą ir 
sidabrą, kad tarnai susirinktų, ir lydimas kelių tarnų karalius įžengė 
į naujuosius vizirio rūmus, o įėjęs pamatė, kad viziris nutrenktas 
ant lovos miega neskirdamas, kur jo ranka, o kur koja. Karalius 
apsidairė ieškodamas dukters, bet niekur jos nepamatė, ir jo protas 
aptemo. Jis liepė tarnams atnešti karšto vandens, stipraus acto ir 


jį kaip reikiant, ir bandžas iššoko viziriui iš skrandžio lyg sūrio 

gabalas, ir tuomet karalius vėl suleido jam to skysčio į nosį, ir 
viziris nubudo. Karalius paklausė, kas nutiko jam ir kas nutiko 
karalaitei Mariamai. Viziris atsakė: 

— O didysis karaliau, aš nieko nežinau! Vakar ji savo ranka 
pripylė ir padavė man taurę vyno, ir po to aš tik dabar atgavau 
sąmonę, tad negaliu pasakyti, kas jai nutiko! 

Išgirdus tuos žodžius, karaliaus veidas apsiniaukė, pajuodo lyg 


vo 


kiaurai. Paskui karalius šūktelėjo tarnus ir arklininkus, kad tuč- 
tuojau balnotų tuos du žirgus, bet tie atsakė: 

— O karaliau, šią naktį žirgai prapuolė, o drauge su jais ir vy- 
riausiasis arklininkas. Rytą mes radome visas duris plačiai atla- 
potas. 

— Prisiekiu savo tikėjimu ir visu tuo, ką jis skelbia, — sušu- 
ko karalius, — žirgus pagrobė mano duktė! Ji ir tas belaisvis, kuris 
tarnavo bažnyčioje! Jis antrą kartą atkeliavo į mūsų kraštą pagrobti 
mano dukters, ir aš jį pažinau, tačiau tasai prakeiktas viziris iš- 
plėšė jį man iš rankų, bet aš jau atsimokėjau jam už viską! 

Paskui karalius pasišaukė tris savo sūnus — narsius karžygius, 
kurių kiekvienas prilygo kovoje tūkstančiui raitelių, ir liepė jiems 
šokti ant žirgų, paskui dar susikvietė daugybę patricijų, pareikalavo 
žirgo pats, ir taip jie pasivijo bėglius tame slėnyje. 

Pamačiusi juos Mariama sėdo ant savo žirgo, užsidėjo šarvus, 
paėmė kardą bei kitus ginklus ir paklausė Nur ad Diną: 

— O tu? Ar moki kautis, ar narsi tavo širdis? 

— Mūšyje aš tokio pat tvirtumo kaip kuolas, įsmeigtas į pju- 
venas, — paaiškino jis ir pasakė tokias eiles: 


O Mariama, tu manęs nežeiski, 
Man pražūties kovos lauke negeiski. 


Koksai kareiva aš, kai siaubas ima 
Vos tik išgirdus juodvarnio krankimą? 


Kai pelę pamatau, suakmenėju 
Taip, kad į drapanas iš baimės lieju. 


Kova miela tiktai, kai dviese kaunas, 
Kai švelnią kusę puola zebas jaunas. 

Teisingas žemėj tik tas vienas takas! 
O visa kita - vien tik tuščios šnekos. 


Nusijuokė Mariama, išgirdusi tokį atsakymą, ir tarė: 

— Lik čia, Nur ad Dinai, aš viena stosiu į kovą ir laimėsiu, 
nors priešininkų būtų tiek kiek pakrantėje smiltelių! 

Ir ji šoko ant žirgo, atstatė ietį smaigaliu į priekį ir puolė pir- 
myn lyg pučiantis vėjas. Mariama buvo neapsakomai drąsi ir tvirto 
būdo, tokių kaip ji nėra daugiau šioje žemėje. Tėvas nuo mažumės 
mokė ją jodinėti, kautis įvairiais būdais ir ginklais, niekuomet ne- 
pamesti galvos ir neprarasti šalto kraujo. Nujodama ji pasakė Nur 
ad Dinui: 

— Sėsk ant žirgo ir laikykis man už nugaros. Jei teks bėgti, 
stenkis nenukristi, o tavo žirgo nepavys joks kitas! 

Vos pamatęs atlekiantį raitelį, karalius iškart pažino savo duk- 
terį ir tarė vyriausiajam sūnui: 

— O Bartutai, pramintas Ras al Kalutu! Štai tavo sesuo Ma- 
riama, kuri atskuba kautis su mumis, tad eik jos pasitikti. Var- 
dan Mesijo ir tikrojo tikėjimo, jei tu ją nugalėsi, nežudyk jos, pir- 
miausia pasiūlyk vėl tapti krikščione, ir jei ji sutiks, atvesk ją pas 
mane kaip belaisvę. O jei nesutiks — nužudyk ją pačiu bjauriausiu 
būdu, tą prakeiktą musulmoną irgi! 

— Klausau ir vykdau! — atsakė Bartutas ir nujojo pasitikti savo 
sesers Mariamos. 

Vidury lauko jie susitiko, ir Bartutas tarė: 

— O Mariama, argi negana viso to, kas nutiko dėl tavęs, kai 
išsižadėjai protėvių religijos ir priėmei tų valkatų tikėjimą? (Taip 
jis kalbėjo apie islamą). Prisiekiu Mesiju ir tikruoju tikėjimu, jei 
negrįši prie krikščionybės, užmušiu tave bjauriausiu būdu! 

Nusijuokė Mariama, išgirdusi brolio žodžius, ir sušuko: 

— Nebūna, kad praeitis sugrįžtų arba atgytų numirėlis! Ne, tai 
aš priversiu tave nuryti pralaimėjimo kartėlį! Prisiekiu Alachu, ne- 
išsižadėsiu Mahometo, Abd Alacho sūnaus, tikėjimo, nes tai yra 
teisingas kelias, tegu ir turėčiau išgerti mirties taurę... 

Tuo tarpu išaušo rytas, ir Šachrazada nutraukė pasakojimą. 

Aštuoni šimtai devyniasdešimt antroji 
naktis 


Kai atėjo aštuoni šimtai devyniasdešimt antroji naktis, Šach- 
razada tęsė: 

Pasakojama, o laimingasai karaliau, kad Mariama tarė savo 
broliui: 

— Nė už ką neišsižadėsiu Mahometo, Abd Alacho sūnaus, ti- 
kėjimo, nes tai yra tikrasis kelias, tegu ir turėčiau išgerti mirties 
taurę! 

Išgirdęs šiuos sesers žodžius, Bartutas apsiniaukė lyg audros de- 
besis, ir užvirė tarp jų žiauri kova, pamiršo jie viską aplinkui, o 
visi žiūrėjo į juos nenuleisdami akių, laukdami kovos baigties. II- 
gai jie grūmėsi, ir kai tik Bartutas panaudodavo kokį nors kovos 
būdą ar gudrybę, Mariama suardydavo visas pinkles ir atremda- 
vo jo smūgį, nes buvo narsi ir stipri, pranašesnė kovoje už jį. Jie 
kovėsi, kol dulkės pakilo taip, kad uždengė juos lyg marška, ir Bar- 
tutas galop nuvargo, jo ryžtas ir tvirtumas subyrėjo, ranka nusvi- 
ro. Tuomet Mariama smogė jam kardu, net smaigalys išlindo lauk, 
ir paskubėjo Alachas nutrenkti jo sielą į ugnį (o tai bjauri buveinė!). 

Mariama nušuoliavo per kovos lauką šaukdama: 

— Ar dar yra kovotojas, ar yra man priešininkas? Tik tegu ne- 
stoja prieš mane tinginys arba silpnadvasis! Tegu išeina tik tikėjimo 
priešų karžygiai, pagirdysiu aš juos iš gėdos taurės! O stabmel- 
džiai, o netikėliai, šiandien tokia diena, kuomet nuskaistės tikratikių 
veidai ir pajuos veidai tų, kurie netiki Maloningiausiąjį! 

Karalius pamatęs, kad jo vyriausiasis sūnus žuvo, ėmė muš- 
ti sau per veidą, persiplėšė rūbus, o paskui pasikvietęs vidurinįjį 
sūnų tarė: 

— O Bartusai, pramintas Char as Susu, stok į kovą su savo 
seserim! Atkeršyk už brolį Bartutą ir atvesk man ją, paimtą į ne- 
laisvę, pažemintą! 

— Klausau ir vykdau, tėve! — atsakė Bartusas ir išjojo iš rikiuotės. 

Užvirė žiaurus mūšis, du priešininkai lyg strėlės pasileido vie- 
nas į kitą ir ėmė džeržginti kardus, ir netrukus Bartusas, pama- 
tęs, kad yra per silpnas kautis su ja, norėjo pabėgti, bet kai tik 
jis įtempdavo pavadį, Mariama prišokdavo prie jo, ir tasai turė- 
davo gintis. Galop ji kirto jam kardu į kaklą, ir Bartusas nuėjo 
paskui savo brolį, o tada Mariama ėmė jodinėti po kautynių lauką 
šaukdama: 

— Kur dingo karžygiai ir narsuoliai? Kur šlubasis viziris, šlubo 
tikėjimo išpažinėjas? 

Karalius, tai išgirdęs, iš sužeistos širdies gelmių suriko: 

— Prisiekiu Mesiju, ji nukovė mano vidurinįjį sūnų! O Fasjanai, 
pramintas Selchas Sybjanu, mano jaunėli sūnau, stok į kovą su 
savo seserim ir atkeršyk už brolius! Susiremk su ja, ir jei paim- 
si viršų, užmušk ją, kad mirtų bjauriausia mirtimi! 

Jaunėlis išjojo iš rikiuotės ir pasileido jos link, o Mariama nar- 
siai puolė jo pasitikti šaukdama: 

— Prakeiktasai, Alacho ir musulmonų prieše, aš pasiųsiu tave 
brolių pėdomis, bet žinok, kad netikėlių prieglobstis labai prastas! 

Ji išsitraukė kardą, smogė savo broliui, tas ir nuvirto nuo žirgo 
negyvas, ir Alachas paskubėjo nutrenkti jo sielą į ugnį (o tai bjauri 
buveinė!). 

Kai patricijai ir karžygiai pamatė, kad trys karalaičiai (o jie 
buvo narsiausi savo laiko vyrai) nukauti, į jų širdis įsismelkė bai- 
mė, jie nedrįso nė pažvelgti į Sit Mariamą, tik nulenkė galvas lauk- 
dami pražūties, o paskui atsuko karalaitei nugaras ir pasileido bėgti 
kiek kojos įkerta. Kai karalius pamatė, kad trys sūnūs nukauti, 
o kariuomenė pabėgo, sudužo jo širdis, ir jis tarė sau: „Iš tikro 
Mariama mus sunaikino, o jei dabar aš stosiu su ja į kovą, už- 
muš ir mane kaip tris savo brolius, nes žino, kad pasigailėjimo 
jai nebus, ir man jau nėra ko tikėtis ją sugrįžtant. Belieka išsaugoti 
savo gyvybę ir grįžti namo“. 

Karalius atleido žirgo pavadžius ir pasuko į miestą, o kai grįžęs 
sėdo sostan, jo širdy plykstelėjo rūstybės liepsna, kad sūnūs nu- 
žudyti, kariai pabėgo, jo garbė sutepta. Pasikvietė tuomet jis ka- 
ralystės didžiūnus, papasakojo, kaip viskas buvo, ir paklausė pa- 
tarimo, ką dabar daryti. Kiek pamąstę visi sutarė, kad reikėtų 
parašyti laišką Alacho vietininkui žemėje, tikratikių valdovui Ha- 
rūnui ar Rašidui, ir viską jam papasakoti. Patiko karaliui toks pa- 
tarimas, jis tučtuojau liepė atnešti popieriaus bei rašalo. Ir po šven- 
tųjų žodžių štai ką parašė: „Turiu dukterį Mariamą Diržininkę, 
bet ją sugadino ir prieš mus nuteikė mūsų belaisvis, musulmo- 
nas Alis Nur ad Dinas, pirklio Tadž Ad Dino iš Kairo sūnus. Jis 
nakrį pagrobė mano dukterį ir patraukė į savo žemes. Ir aš prašau 
didžiojo kalifo, tikratikių valdovo, malonės, kad parašytų -įsaky- 
mą visoms musulmonų žemėms ir suradęs ją atsiųstų mums su 
patikimu pasiuntiniu...“ 

Tuo tarpu išaušo rytas, ir Šachrazada nutraukė pasakojimą. 

Aštuoni šimtai devyniasdešimt trečioji 
naktis 


Kai atėjo aštuoni šimtai devyniasdešimt trečioji naktis, Šach- 
razada tęsė: 

Pasakojama, o laimingasai karaliau, kad Afrandžos karalius pa- 
rašė tikratikių valdovui Harūnui ar Rašidui laišką, maldaudamas 
surasti musulmonų žemėse jo dukterį Mariamą ir su patikimu pa- 
siuntiniu atiųsti namo. O toliau buvo taip parašyta: „Už pagalbą 
mes paskirsim jums pusę Rumos miesto, kad galėtumėt ten statyti 
musulmonams mečetes, ir dar iš tos pusės miesto imsite mokesčius“. 

Paskui jis susuko laišką, pasikvietė savo naująjį vizirį, kuris bu- 
vo paskirtas po šlubio mirties, liepė jam užantspauduoti laišką ka- 
rališkuoju antspaudu ir pridūrė: 

— Jei tu man atveši ją, gausi dviejų emyrų valdas ir dar ap- 
dovanosiu tave drabužiais su dviem antsiuvais, — ir padavęs jam 
laišką liepė keliauti į Bagdadą, Pasaulio Buveinę, ir įteikti laišką 
tikratikių valdovui į rankas. 

Viziris tučtuojau iškeliavo, o įjojęs į Bagdadą tris dienas il- 
sėjosi, valgė ir gėrė. Paskui jis paklausė, kur tikratikių valdovo 
Harūno ar Rašido rūmai, ir nuėjęs ten paprašė leidimo įeiti, ir 
kalifas leido. Įėjęs viziris pabučiavo žemę prie ar Rašido kojų, pa- 
davė jam Afrandžos karaliaus laišką ir daugybę nematytų dovanų 
ir retenybių, pritinkančių kalifui. Tas perskaitęs laišką ir supra- 
tęs, kas ten parašyta, tučtuojau liepė į visas musulmonų žemes 
išsiuntinėti įsakymą, kad sugautų bėglius, ir pridėjo aprašymą, kaip 
atrodo Mariama ir Nur ad Dinas, o gale buvo parašyta, kad su- 
gavus juos tučtuojau reikia nusiųsti tikratikių valdovui, ir veikti 
reikia greitai, rūpestingai ir be klaidų. 

Štai kaip buvo valdovams ir jų valdiniams. Tuo tarpu Nur ad 
Dinas iš Kairo ir Mariama, Afrandžo karaliaus duktė, kai tik pa- 
bėgo kariuomenė ir karalius, sėdo ant žirgų ir nujojo į Siriją. Aukš- 
čiausiasis saugojo juos nuo pavojų, ir jie sėkmingai atkeliavo į Da- 
maską. O Damasko emyras jau buvo gavęs kalifo įsakymą suimti 
bėglius, tad tą pačią dieną atjojo pas juos sekliai ir paklausė, kas 
jie tokie ir kuo vardu. Bėgliai pasakė tiesą ir nieko neslėpdami 
išklojo savo istoriją, tad juos sučiupo ir nuvedė pas Damasko emy- 
rą, 0 tasai nusiuntė juos pas kalifą į Bagdadą, Pasaulio Buveinę. 

Abu bėgliai buvo nuvesti pas Harūną ar Rašidą, ir lydintie- 
ji juos tarė: 

— O tikratikių valdove, ši mergina — Mariama Diržininkė, Af- 
randžos karaliaus duktė, o čia Alis Nur ad Dinas, pirklio Tadž 
ad Dino iš Kairo sūnus, kuris nuteikė merginą prieš tėvus, pa- 
grobė ją ir atgabeno į Damaską. Mes pažinome juos vos spėjus 
jiems įžengti į miestą, paklausėme, kuo jie vardu, ir jie papasa- 
kojo mums tiesą apie save, tuomet mes ir atgabenome juos čia, 
kaip buvo įsakyta. 

Tikratikių valdovas pažvelgęs į Mariamą pamatė, kad ji puikiai 
sudėta ir grakšti, neregėta gražuolė ir iškalbi, tvirtos dvasios ir nar- 
sios širdies. Mariama priėjo, pabučiavo žemę prie kalifo kojų ir pa- 
linkėjo jam amžinos šlovės ir laimės, ramybės ir sėkmės. Patiko ka- 
lifui ir jos išvaizda, ir mandagi kalba, ir švelnus balso skambesys. 

— Ar tu esi Mariama Diržininkė, Afrandžos karaliaus duktė? — 
paklausė jis. 

— Taip, tikratikių valdove, viendievių imame, tikrojo tikėjimo 
sergėtojau ir pasiųstųjų pono dėdės sūnau! 

Tuomet kalifas pažvelgė į Nur ad Diną ir jam patiko gražus 
jaunikaitis, kurio veidas švietė lyg mėnulio pilnatis. 

— Ar tu esi Alis Nur ad Dinas, belaisvis, pirklio Tadž ad Dino 
iš Kairo sūnus? — paklausė jis. 

— Taip, tikratikių valdove ir visų vienadievių ramstis! — at- 
sakė jis. 

— Kaip tu pagrobei šią moterį iš jos tėvo šalies ir pabėgai su 
ja? — paklausė kalifas. 

Ir Nur ad Dinas ėmė pasakoti viską, kas jam buvo nutikę, nuo 
pradžios iki galo, o kalifas, susižavėjęs šia istorija, kuri jį dar ir 
labai nustebino, sušuko: 

— Kiek daug tenka vyrams iškentėti!.. 

Tuo tarpu išaušo rytas, ir Šachrazada nutraukė pasakojimą. 


Aštuoni šimtai devyniasdešimt ketvirtoji 
naktis 


Kai atėjo aštuoni šimtai devyniasdešimt ketvirtoji naktis, Šach- 
razada tęsė: 

Pasakojama, o laimingasai karaliau, kad kalifas Harūnas ar Ra- 
šidas paklausė Nur ad Diną, kaip jam pavyko pagrobti karaliaus 
dukterį, ir jaunuolis jam papasakojo visą savo istoriją, o tuomet 
nustebęs kalifas sušuko: 

— Kiek daug tenka vyrams iškentėti! — ir pasisukęs į Maria- 
mą tarė: — Žinok, kad tavo tėvas, Afrandžos karalius, parašė man 
apie jus. Ką tu į tai pasakysi? 

— O Alacho įpėdini žemėje, sergstintis pranašo nurodymus ir 
įsakymus! — atsakė Mariama. — Tesuteikia tau Alachas amžiną 
laimę, teapsaugo tave nuo bėdų ir vargų! Aš priėmiau jūsų tikė- 
jimą, nes tik jis yra tikras ir tvirtas, ir išsižadėjau eretikų tikėji- 
mo, nes ten apie Mesiją skelbiamas grynas melas. Aš garbinu Ala- 
chą (garbė jam ir šlovė!), tvirtinu, kad jis yra vienatinis Dievas, 
nuolankiai krintu kniūbsčia prieš jį ir garbinu, ir sakau stovėdama 
prie kalifo kojų: nėra kito dievo, išskyrus Alachą, o Mahometas — 
Alacho pasiuntinys. Tad negi tu, tikratikių valdove, gali išklau- 
syti eretikų karaliaus prašymą ir išsiųsti mane pas netikėlius, kurie 
aukština kryžių, garbina stabus ir tiki Isos dieviškumu, nors jis 
tėra Dievo kūrinys? Ir jei tu tai padarysi, o Alacho įpėdini, aš 
paskutinio teismo dieną įsikabinsiu į tavo skverną ir apskųsiu tave 
tavo dėdės sūnui, Alacho pasiuntiniui! 

Tikratikių valdovas sušuko: 

— O Mariama, apsaugok Alache mane nuo tokio dalyko! Negi 
galima musulmonę moterį, kuri išpažįsta Alacho viendieviškumą, 
grąžinti prie to, ką draudžia Alachas ir jo pasiuntinys? 

— Liudiju, kad nėra kito dievo, išskyrus Alachą, ir liudiju, kad 
Mahometas — jo pasiuntinys! — sušuko tuomet Mariama. 

— Telaimina tave Alachas, o Mariama! — tarė kalifas. — Jei 
tu priėmei islamą, mes tampame tavo gynėjais, ir aš niekada ne- 
leisiu eretikams tave skriausti, nors už tai man žadėtų nesuskai- 
čiuojamus turtus. O dabar nuramink savo sielą ir nusišluostyk aša- 
ras, viskas bus gerai. Ar tu sutinki, kad šis jaunuolis, Alis iš Kairo, 
būtų tau vyras, o tu jam — žmona? 

— O tikratikių valdove, kaip aš galiu nesutikti, jei jis, nusipirkęs 
mane turguje, buvo man geras ir dėl manęs daug kartų rizika- 
vo savo siela! 

"Tuomet tikratikių valdovas išleido Mariamą už Nur ad Dino, 
davė jai prabangų kraitį, pašaukė kadį, liudytojus ir karalystės di- 
dikus dalyvauti surašant vedybų sutartį, ir buvo ta diena iškilminga. 

Paskui kalifas pasisuko į Afrandžos karaliaus vizirį, kuris vi- 
są tą laiką stovėjo netoliese, ir tarė jam: 

— Ar girdėjai jos žodžius? Kaip aš galiu atiduoti ją netikėliui 
tėvui, kai ji tapo musulmone? Juk jis gali ją nuskriausti, tuo la- 
biau kad ji nukovė jo sūnus. Jei atiduočiau ją, turėčiau atsakyti 

paskutiniąją teismo dieną, tad grįžk pas savo karalių ir pasakyk, 
kad pamirštų Mariamą. 

O tas viziris buvo kvailas, todėl tarė kalifui: 

— Prisiekiu Mesiju ir tikruoju tikėjimu, aš negaliu grįžti be Ma- 
riamos, tegu ji ir musulmonė, antraip karalius mane nužudys. 

Kalifas sušuko: 

— Nužudykite šį prakeiktajį, kad jam nereikėtų laukti! — ir pas- 
kui pasakė tokias eiles: 


Štai atbildas tam, kas neklauso, 
Kas nesilenkia nuolankiausiai! 


Kai budelis susiruošė nukirsti viziriui galvą, Sit Mariama su- 
šuko: 

— O valdove, netepk savo kardo to netikėlio krauju! 

Ir ji, išsitraukusi savo kardą, švystelėjo juo ir nukirto viziriui 
galvą, ir jo dvasia nuskrido tiesiai į pragarą (o tai bjauri buvei- 
nė!). Nustebo kalifas, pamatęs Mariamos dvasios tvirtybę ir rankos 
stiprumą, paskui apdovanojo Nur ad Diną prašmatniais drabužiais, 
paskyrė jiems rūmuose kambarius ir išlaikymą ir liepė duoti jiems 
visa, kad galėtų maloniai gyventi. 

Kurį laiką jie gyveno Bagdade linksmindamiesi ir mėgauda- 
miesi gyvenimu, bet paskui Nur ad Dinas pasijuto pasiilgęs tė- 
vų ir namų ir paprašė kalifą leidimo keliauti į Kairą. Tasai ma- 
loningai leido jiems iškeliauti, gausiai juos apdovanojo ir parašė 
kairo vietininkui ir didžiūnams laiškus, prašydamas rūpintis ir glo- 
boti Nur ad Diną ir jo žmoną. 

Kai žinia apie juos pasiekė Kairą, pirklys Tadž ad Dinas la- 
bai nudžiugo, kad jo sūnus grįžta namo, o motina vos nenual- 
po iš nepaprasto džiaugsmo. Jų pasitikti išėjo miesto didžiūnai ir 
emyrai, nes buvo gavę kalifo įsakymą, ir paskui prasidėjo puo- 
tos — kas dieną vis pas kitą emyrą. Nur ad Dino tėvai nepaprastai 
džiaugėsi jį pamatę, baigėsi jų vargai ir rūpesčiai, jie pasidžiau- 
gė ir Sit Mariama, parodė jai deramą pagarbą, o paskui visi emy- 
rai, didžiūnai, ir pirkliai ėmė jiems siųsti dovanas, ir jiems visiems 
kiekviena diena buvo smagesnė už didžiausias šventes. 

Taip jie ir gyveno, laimingai, linksmai ir turtingai, kol atėjo 
pas juos Malonumų Griovėja ir Suėjimų Ardytoja. Tebūnie pa- 
garbintas gyvasis, kuris nemiršta ir kurio rankose yra regimojo ir 
neregimojo pasaulio raktai! 

